
INSTITUTIONUM THEOLOGICARUM 


LIBER XXTll. 


BREVEM CONTINENS HISTORIAM ILLORUM , QUI CIRCA CHRISTI 
GRATIAM ERRARUNT , ET SIMUL DEMONSTRANS QUANTI 
FACIENDA SIT S. P. AUGUSTINI IN REBUS AD PR^DE- 
STINATIONEM , ET GRATIAM SPECTANTIBUS 

AUCTORITAS , 


Perlractatari de gratia Salvatoris» quoniam a primis Ecclesiae saeculis catholicum dogma 
maximos scmper et numero , et auctoritate , et vafritie expertum est adversarios , operae pretium 
duximus non sparsim et snis locis » ut de aliis disserentes rebus praestavimns , sed seorsim 
ct peculiari opusculo historicam contexere aarratiouem , qua lectorum oculis exhibeantur , velut 
in tabula , vera cujusvis aetatis de Christi gratia fides , impii haereticorum adversus illam cona» 
tus , Conciliorum , Patrum, et Augustini praesertim, summornmqne Pontificum studium , acdi>: 
ligentia in ea defendenda , et a contradicentium hominum artibus vindicanda . Cum vero Augu- 
stinos plus ceteris per viginti circiter annos ad Pelagianorum compescendam audaciam pro (^~ 
tholica fide dimicaverit , unde malleus haereticorum ab omnibus meruit appellari , ad hujus li- 
bri calcem coronidis loco demonstrandum existimavimus, quanti in rebus ad praedestinationem , 
et gratiam spectantibus facienda sit hujus vere maximi Eicclesiao Doctoris ac vindicis acerrimi 
divinae gratiae auctoritas . 


CAPUT I. 



Ititer Christianos primus , qui de Christi gratia male 
dogmatizavit , fuit Origenes . 


rigenes natus est ex Leonide martyre Alexandrino an. 190. Prae- 
ceptorem habuit Ammonium Alexandrinum , sub quo adeo in stu- 
diis profecit , ut anno 2o3. praefectus Cathecumenis instituendis fuerit . Ob 
audaciam , qua se eviravit , a Demetrio Episcopo pulsus Alexaudria , Je- 
rosolymam se recepit, ubi anno 328. presbyter ab Alexandro fuit ordina- 
tus , aegre id ferente Dcm6trio , Qui tanta in eum debacchatus est insa- 
nia , ut per totum mundum super nomine ejus scriberet , inquit Hieronym. 
in Catal. Script. Eccl. cap. 65 . Ingravescente Decii persecutione , multa pas- 
sum fuisse , nanant Eusebius , Epiphanius haer. LIV. Justinianus Augustus 
in tract. a S3modo V. probato , Lconlius in lib. de sectis , et Nera<jsius in lib. 


DIgitized by Googie 


6 

(le nat. bomin. cap. 3o. , quamvis id neget Baronius . Ingenii acumine , ac 
ibracilate ad miraculum usque excelluit , unde innumera eruditione plena 
scripsit opera , in quibus iibi bene , nemo melius , ubi male , nemo pejus , 
ut animadvertit Cassiodorus lib. de inst. div. Scrlpt. cap. i. Hinc factum 
est , ut multos habuerit Origenes accusatores , multosque patronos . Sed la- 
terem lavare ipsius defensores conantur . Nam plura in suis scriptis tradidit 
errorum portenta . Quare non immerito Vincentius Lirinensis in comm. 
cap. a3. de illo affirmat , quod dum Ecclesiae Traditiones , et veterum 
magisteria contempsit , omnium pene haereticorum magister evasit j nec 
injuria Theopbilus Alexandrinus hydram omnium haereseon illum appellat 
in epist. I , paschali . 

Si quis autem in Origene error est , a quo nuUimode purgari quovis 
conatu possit , proculdubio est illius doctrina de gratia Salvatoris . Ita cer-> 
te de illo sensere veteris aevi Scriptores . Nam Hieronymus in epist. ad Cte- 
slphontcm loquens de Pelagio , quem de Christi gratia impie blasphemasse, 
nullus ignorat , appellat Origenem Pelagiani erroris principem , atque eum- 
dem alloquens Pelagium : Doctrina tua , inquit , Origenis ramusculus est . 
Imrno vel ipsi Pelagiani de Origenis nomine maxime adeo gloriabantur , ut 
idem Doctor in fine Dialog. scripserit : Transite ad amasium vestrum , 
qui praeterita in caelis ^ et antiqua delicta solvi dicit in baptismo , ut 
cujus in ceteris auctoritate ducemini , etiam in hac parte errorem se- 
quamini . Ex quibus verbis apparet, negasse Adamantium originale quoque 
peccatum , cum affirmaret baptismum non culpam per Adara transfusam , 
sed peccata dumtaxat in altera vita patrata remittere . A Hieronymo non 
dissentit Orosius , qui in apol. de Pelagianis loquens : Origenes , inquit , 
in his vivit . 

Sed testibus non Indigemus , ubi Ipsius Origenis scripta luculentissima 
suppeditant argumenta . Qui gratiam dari docet secundum merita nostra , 
nonne Christi gratiae obloquitur , et haereticis adhaeret Pelagianis ? S. P. 
August. profecto lib. de don. persev. cap. 2. dogmata enumerans fidei , quae 
Ecclesia Catholica contra Pelagianos defendit : Quorum unum est , inquit , 
gratiam Dei non secundum merita nostra dari j quoniam Dei dona sunt , 
et Dei gratia etiam conferuntur merita universa justorum . Porro Origenes 
lib. I. xtfi afxu* cap. 3. scribit ; Est alia Spiritus S. gratia , quae dignis 
praestatur , ministrata quidem per Christum , impetrata autem a Patre 
secundum merita eorum , qiu capaces efficiuntur ; et unumquodque vas 
vel ad honorem^ vel ad contumeliam formatur^ prout ex se ipso caussas ^ et 
occasiones praestitit Conditori . El lib. III. ejusd. operis cap. i. subdit: Quod 
si justa haec videtur assertio , sicut est certe justa , et cum omni pieta- 
te concordans , ut ex praecedentibus caussis unumquodque vas vel ad 
honorem a Deo , vel ad contumeliam praeparetur, non videtur absurdum, 
eodem ordine , atque eadem consequentia discutienies nos antiquiores caus- 
sas , eadem etiam de animarum ratione sentire , et hoc esse in caussa , 
quod Jacob dilectus est , etiam dum adhuc in ventre matris haberetur . 
Lib. I. cap. 7. docet , Deum injustum fore , et acceptorem personarum, ni- 

si animam Joannis Baptistae ex propriis illius meritis elegisset . Lib. II. cap. 
6. idem de maxima omnium gratiarum , de unione nempe hypostatica sen- 
tit ) docens , hanc promeruisse Christum praecedentibus assumpti hominis 
meritis ; quod adeo horrori fuit Augustino , ut in lib. de praed. SS. cap. 

1 5. exclamaverit : Quis non dico Christianus , sed insanus hoc dicat ? 

Alterum fidei principium a Catholica Ecclesia adversus Pelagianos de- 
finitum est , non dari in hac mortali vita inter homines impeccantiam . Aje- 
bant enim Pelagiani , posse homines in hac labili vita constitutos propriis suae 
libertatis viribus adeo virtutem excolere , ut ad illum tandem perveniant 
statum perfectionis , in quo peccare amplius non possint . E contra defini- 
vit Ecclesia , in quantacumque justitia , sine qualibuscumque peccatis in 
hoc corruptibili corpore neminem vivere , ut August. ait de don. persev. 
cap. a. Quid vero Origenes ? Si Hieronymum audiamus, in proem. dialog. te- 
statur, doctrinam de hoc est , impeccantia propriam esse Origeriis 

haeresim .* Illud autem ^ inquit , Origenis proprium est , impossibile , huma^ 
nam a principio usque ad mortem non peccare naturam . Et rursum es- 
se possibile , cum se quis ad meliora corwerterit , ad tantam fortitudinem, 
pervenire , ut ultra peccare non possit . Neque haec de Origene affirman- 
do Hieronymus illi calumniatur . Nam Tom. XII. in Matth. exponens illa 
Christi verba ad Petrum , Scandalum mihi es , inquit , eum , qui in cha- 
ritate perfectus est , scandalum pali non posse . Et alibi : Virum sanctum , 
cum ad virtutum venerit summitatem , ne in nocte quidem ea pati , quae 
hominum sunt^ nec cogitatione vitiorum aliqua titillari . Magna sane morta- 
lis viri superbia ! Sed non multum quidem mirari subit , quod haec para- 
doxa Origenes effiitierit . Nam si ejus inspiciamus principia , denegasse etiam 
videtur originalis peccati transfusionem j quod est tertium ab Ecclesia pro- 
pugnatum fidei dogma contra Pelagianos . Tertium est , ait S. P. Aug. lib. 
nuper laudato , obnoxium nasci hominem peccato primi hominis , et vin- 
culo damnationis obstrictum , msi reatus , qui generatione contrahitur , 
regeneratione solvatur . Hoc inquam negasse videtur Origenes . Nam lib. 

dfxtir II. cap. 3. ne Deum injustitiae redarguat , mortalis vitae calamita- 
tes non in Adae peccatum , sed in crimina in altera vita patrata aperte 
refundit . Idcirco inquit : Justitia debet Creatoris in omnibus apparere^ quae , 
ut mihi videtur, ita demum lucidius ostendetur, si causas diversitatis 
unusquisque vel caelestium , vel terrestrium , vel infernorum in semetipso 
praecedentes nativitatem corpoream habere dicatur . Hoc idem docet lib. 
111. cap. I. laudati proxime operis, et alibi saepe. Nil mirum ergo per 
Origenem , si , ablato semel per baptisma habituali scelere io superiore vita 
patrato , possit homo ad eum pervenire perfectionis statum , in quo sit pec- 
cati nescius . Atque pauca haec satis demonstrant , virum ceteroquin do- 
ctissimum praelusisse Pelagiauis , et de divina gratia pessime dogmatizasse . 

Verum his non acquiescunt Adamantii patroni , et multa in meJium 
proponunt, quae non obscure suadere videntur , admisisse ad opera pietatis 
adimplenda gratiae divinae necessitatem . I. Tract. enirn in Matth. de Petri 
lapsu verba faciens , inquit : Per hoc instruimur , ut nunquam sine con- 

sideratione aliquid promittamus super habitudinem nostram humanam \ 
quasi qui valeamus Christi implere cojifessionem ex nobis , aut aliquid 
praeceptorum Dei . Idem repetit hora. IV. in psal. 36 . in haec verba: Vi-' 
deo ergo quia Domini semper auxilio indigemus , primo , ne cadamus y 
tum deinde , etiamsi ceciderimus , ut resurgamus . Plura alia collegit eru- 
ditissimus Huetius in Origenianis ex lih. IV. in epist. ad Roman. , ex lib. III. 
mfi cap. I . y ex comm. in psal. 1 26. , ut pravum Origenis sensum emol- 
liat . II. Hom. VIII. in Levit, disertissime peccati originalis transfusionem 
agnoscit . III. Addunt , Pamphilum sanctissimum Christi martyrem apologiam 
adornasse , qua ab omni prorsus errore Adamantium purgare aggreditur . 
IV. Denique inquiunt , qui in sui erroris tutelam Ambrosii , Hilarii , Chry- 
sostomi , aliorumque testimonia allegavit , nunquam ad Origenis provocasse 
patrocinium . Immo in Diospolitano Concilio exclamavit : Et si aliter sentit , 
Origenista est . 

Ast vero inani prorsus conatu in Origene purgando illius advocati la- 
borant . Et quoad primum , etsi ad bonum agendum gratiae necessitatem 
alicubi agnoscat , ex his tamen , quae hactenus attulimus , satis apparet 
docuisse , quamlibet Salvatoris gratiam erogari hominibus secundum praece- 
dentia merita. Deinde ex locis iisdem ab Iluetio citatis evincitur, duplicem 
admisisse Origenem fidem , alteram ex propriis viribus prodeuntem , alteram 
perfectiorem ex divina procedentem virtute , et energia , quod Huetius 
ipse observavit . Vides ergo quo sensu allatis in argumento locis Origenes 
loquatur . Suspicor praeterea , ne nomine gratiae , cujus necessitatem aliquan- 
do depraedicat , divinum quoddam intelligat naturalis ordinis auxilium , quo 
Deus ad omnes actus nobiscum concurrit . Suspicionis invenio caussam in 
lib. III. ubi exponens Pauli testimonium ; Deus est enim^ qui 

operatur in nobis velle et perficere , quo nonnulli ad vim elevandam abu- 
tebantur liberi arbitrii , ita fatur : ISon dicit Apostolus , velle mala , aut 
velle bona ex Deo esse , neque item meliora , aut pejora fiacere ; sed et 
universe velle , et universe currere . Ut enim a Deo habemus , ut anima-' 
lia simus et homines , ita et generatim velle , et gencratim^ ut ita dicam , 
moveri . Quemadmodum igitur ^ etsi habeamus a Deo , ut animalia simus , 
et moveamur , ut haec , vel illa membra , manus , aut pedes moveamus, 
non tamen jure dixerimus , speciem hanc motus , ut moveamur ad cae- 
dendum , aut interficiendum , aut aliena rapienda , ex Deo habere , sed 
motum in universum a Deo accepimus , sed motu ad meliora , vel dete- 
riora utimur ,* ita et vim agendi , qua animalia sumus , et velle ab Opi- 
fice accepimus . Nos autem , qua homines, voluntate ad honesta , vel ad 
contraria, quemadmodum et agendi virtute utimur. Haec autem erat Pe- 
lagii cantilena apud Augustinum lib. de grat. Christi cap. 4. Q^d possu- 
mus omne bonum facere , dicere , cogitare , illius est , qui hoc posse do- 
navit : quod vero bene vel agimus , vel loquimur , vel cogitamus , nostrum 
est . Nec proinde Pelagius gratiae admittebat necessitatem . 

Ad 2. Conveniunt eruditorum plerique, homilias in Levit, non esse 
genuinum opus Origenis , sed Cyrilli potius Alexandrini : unde inter illius 

■volumina relata sunt ab editoribus . Vide Natalem Alexandrum . , Quod si 
adhuc contendas , Origenis esse , in memoriam revoca , quae de praeexisten- 
tia animarum ipse docuit , et nihil ea in homilia invenies , quod cura ejus 
systemate adamussim non conveniat . 

Ad 3 . Missa doctissimi Huetii responsione , Pamphilum videlicet pedes 
in eodem luto cum Origene fixisse , arbitror omnibus manifestum , integram 
illam apologiam fuisse ab Euseliio Caesariensi concinnatam , primumque 
librum sub Pamphili nomine editum fuisse ad famam et existimationem 
ei conciliandam . Ita visum est Hieronymo , qui in cpist. ad Pammach. in- 
quit : Si ab Origenis inimicis libros ejus dicitis esse violatos , ut infama- 
rentiir , quare mihi non liceat dicere ab amicis ejus et sectatoribus com- 
positum esse sub nomine Pamphili volumen , quod illum testimonio mar- 
tyris ab infamia vindicaret ? Consimilia scribit in cat. scriptorum eccl. , 
et in apolog. ad Rufinuin . 

Ad 4 * l^on ignorabat Pelagius quam male apud Latinos audiret Orige- 
nes . Hinc consueta haereticorum arte ab illius alleganda auctoritate ab- 
stinuit : atque ubi de poenarum agebatur aeternitate , anathema in eum di- 
cere non dubitavit. Celerum Pclagiani , et Origenislae arctissima junge- 
bantur amicitia . Sed legendus Korisius lib. I. hist. Pelag, cap. i. Daniel 
Huetius in Origenianis , Natalis Alexand. saec. III. dissert. i6. Vossius de 
hist. Pelag. , et alii . 


CAPUT n. 


Post Origenem Pelagianis praelusit Rufnus Aquilejensis . 

RuGnus , quod In Castro parvo prope Aquilejam juxta Hieronymum 
apol. il. natus sit, Aquilejensis cognominatus, an. 370. in Aquilejensi Ec- 
clesia monachum induit . Anno autem sequente una cum Melania seniore in 
^gyptum navigavit , et ob exortam ibi persecutionem per universum Orien- 
tem diu peregrinatus est. Fama subinde Dydimi Alexandrini motus in Aigyp- 
tum denuo remeavit , ac Alexandrine sedem fixit , ubi per sexennium eum- 
dem Dydimum praeceptorem audivit , et post viginti quinque peregrinatio- 
num annos in Occidentem an. 39G. rediens , Romae fere per biennium sub- 
stitit , Aquilejam reversus ineunte anno 398. Quo tempore Romae commo- 
rabatur , in publicis privatisque colloquiis libros irif« ad sidera usque 
extollebat j unde a Macario nobilissimo viro fuit rogatus , ut illos latinitate 
donaret. Praestitit id non integrae fidei monachus , nec solum Origenis erro- 
res , sed sua quoque paradoxa aureo poculo Romanis propinavit , ut testis 
est Hieronymus in suis apologeticis scriptis ; sicque ortum habuit in Occi- 
dente pestilentissima haeresis pelagiana adversus Christi gratiam , et origi- 
nalis peccati transfusionem . Nam pei' id tempus Pelagius et Caelestius 
Romae commorantes , studiosissimi fuerunt Rufini discipuli , quibus brevi 
temporis spatio se se adjunxerunt , non modo Melania , Macarlus , et Apro- 
nianus , sed et sacerdotes quoque ac monachi nonnulli . Longius Rufini 

insania progressa fuisset , nisi nobilis vidua Marcella illi et ejus sectatoribus 
publice restitisset . Ea de caussa, impetratis a Siricio tunc summo Pontifice 
litteris formatis seu commiinicatorlls , Roma discedens , Mediolanum se con- 
tulit , quo S. Venerium illius urbis Episcopum ad Origenianas partes per- 
traheret . Cum vero id frustra tentasset , Aquilejam reversus est . Interea 
Marcella , Pammachius , et Oceanus de omnibus per litteras certiorem fe- 
cerunt S. Hieronymum , qui , gravissima epistola ad Pammachium et Ocea- 
num rescripta , audax Rufini facinus detestatus est . Atque hoc initium fuit 
contentionum Rufinum inter et Hieronymum , quae acres adeo fuerunt , ut 
Rufinus , omni fracto veteris amicitiae ac honestatis vinculo , tres contra S. 
virum libros scripserit ; quibus ut responderet , totidem apologetica volu- 
mina edere coactus est Hieronymus adversus Rufinum . Mortuo Romano 
Antistite Siricio , in ejus locum suffectus est Anastasius , qui , curante Mar- 
cella , Apostolica auctoritate proscripsit libros Origenis wtpi recens a Ru- 
lino interpretatos , et Rufinum ipsum acriter increpavit in epist. ad Joan- 
nem Jerosolymitanum , ubi haec inter alia leguntur : Eufwum scito , quod 
propria mente Origenis dicta in latinum transtulit , ac probavit , nec 
dissimilis ah eo est , qui alienis vitiis praestat assensum . Illud denique 
scire te cupio , ita haberi a partibus nostris alienum , ut quid agat , et 
ubi sit nescire cupiamus . Ipse denique viderit , ubi possit absolvi . Post 
Anastasii mortem summus Pontifex renuntiatus est Innocentius I. , cujus 
Pontificatus initio Rufinus visus est respirare. Cum enim Theophilus Patri- 
archa Alexandrinus , insignis Rufini adversarius , nimio ductus in Origeni- 
stas zelo , turbas contra Joannem Chrysostomum excitasset , et Innocentius I. 
cleri Constantinopolitani legatione commotus in Theophilum fuisset iratus , 
Origeiilstae inducias a Pontifice obtinuerunt : atque ita Rufinus Romam de- 
nuo reversus est , ubi non multum commoratus , ob depopulatam a Go- 
thorum exercitu , duce Rege Alarico , totam Italiam , in Siciliam se re- 
cepit, ibique anno 4io. vel initio sequentis extremum clausit diem, et qui- 
dem in pace Ecclesiae , cum Romam rediens fidei suae confessionem coram 
Innocentio ediderit , qua errores a se assertos , vel sibi imputatos aperte 
condemnavit . Rem totam fusius exponit Cardinalis Norisius hisL Pel. lib. I. 
cap. 2. , ubi legere quoque est integra Rufini palinodia . Ex hactenus re- 
rum exposita serie apparet , Rufinum Aquilejensem hostem aliquando fuisse 
divinae gratiae , ac Pelagianae haeresi praelusisse . Juvat tamen expressius 
hoc loco demonstrare , pravam revera de gratia tenuisse sententiam . I. Ru- 
finum omnes adoptasse Origenis errores , non solum patet ex Anastasii epi- 
stola ad Joannem Jerosolymitanum , cujus verba paullo ante dedimus , sed 
etiam ex eo quod in transferendis Origenis libris in latinum eloquium , 
etsi multa de suo addiderit , alia desererit , alia immutaverit , ut probe de- 
monstrat Huetius in Origenianis , ea tamen , quae contra Christi gratiam 
erant , intacta reliquit . Immo verba illa , ex quibus demonstrari solet, Orige- 
nem male sensisse de gratia , quaeque in latina Rufini versione leguntur 
. bb. I. iripi »(!)(«. cap. 3. , in nullo prostant graeco exemplari . Hinc su- 
spicatur Huetius , illa de sua Pelagianismi ojjicina largitum esse Ruji- 

num . II. Nullum haberet finem oratio , si loca omnia , in quibus Hiero- 
nymus appellat Rufinum Pelagii magistrum et praecursorem , in medium 
afferre vellem . Legantur S. Doctoris apologiae . Et in proemio in lib. IV, 
Jeremiae acriter illum reprehendit, quod in latinam linguam librum Sexti 
Empirici sub S. Sixti Rom. Pontificis nomine verterit ; ex quo libro talia 
depromebant Pelagiani testimonia , ut S. P. Augustinus putans librum esse 
revera S. Sixti , aegre se ab illis expedire posse fateretur in lib. de nat. 
et grat. cap, 64* > quanquam cognita fraude in lib. II, retract. cap. 4 2 . 
opus illud ad Ethnicos amandaverit . Idem Hieronymus in epist. ad Cte- 
siph. de Rufino rursus conqueritur , quod latinitate donaverit librum Eva- 
grii , in quo doctrina de impassibilitate et impeccantia luculentissime tra- 
ditur . Hujus libros , inquit , per Orientem Graeci , et interpretante ejus 
discipulo Rufino plerique in Occidente lectitant . III. Marius Mercator , 
qui aetate Augustini fioruit , illorum recensens errores , qui mortem condi- 
tionem esse naturae tenent, non poenam peccati, in com. ad Pintam scri- 
bit : Hanc ineptam , et non minus inimicam rectae fidei quaestionem , 
Anastasio Romanae Ecclesiae summo Pontifice , Rufinus quondam natio- 
ne Syrus Romae prius invexit ; et ut erat argutus , se quidem ab ejus 
inviaia muniens , per se proferre non ausus , Pelagium gente Britannum 
monachum tunc decepit , et eum ad praedictam apprime imbuit , atque 
instituit impiam vanitatem . IV. S. Gelasius in Concilio Romano LXX. Epi- 
scoporum haec de Rufino habet ; Rufnus vir religiosus plurimos Eicclesia- 
stici operis edidit libros, nonnullas etiam Scripturas ■ interpretatus est; 
sed quoniam in aliquibus B. Hieronymus eum de libertate arbitrii accu' 
sat , illa sentimus , quae praedictum B. Hieronymum sentire cognoscimus . 
Rufinns igitur nimis extulit libertatem arbitrii, adcoque non bene de gratia 
sentiebat . V. Rufinus Aquilejensis opinabatur cum Origene , gratiam dari 
secundum merita nostra ; quod liquido patet , tum ex quo nimis libertatem 
extolleret arbitrii , tum ex his, quae habet in invect. II. advers. Hieronym. 
ubi docet , recte sentire eos , qui dicunt , inaequalitatis caussas unam- 
quamque sibi animam jam ex anterioris vitae , quam in caelestibus habuit, 
motibus et sensibus comparasse . VI. Quid vero de Origeniano paradoxo 
impassibili tatis et impeccantiae senserit, satis colligitur ex ejus studio ac 
diligentia in vertendis in latinuin sermonem Evagrii monachi Pontici , et 
Sexti Pythagorei philosophi libris , ut supra ex Hieronymo diximus , et ex 
aliis , quae idem Hieronymus habet praefat. lib. IV. in Jerem. ubi tradit , 
haeresim Zenonis , id est impassibili tatis et impeccantiae , quae olim in Ori- 
gene , et dudum in discipulo ejus Grunnio , Evagrioque Pontico , et Jovi- 
niano jugulata est , in Pelagianis revixisse . Quo in loco Grunnii nomine Ru- 
finum intelligere , norunt omnes , VII. Tandem pessime dogmatizavit noster 
Aquilejensis de peccato originali . Nam , ut cetera silentio praeteream, in- 
terrogatus in Carthaginensi' Concilio coram Aurelio totius Africae Primate 
Caelestius , quid de peccato originali sentiret , ita apud August. lib.- de 
peccat, orig. cap. 3. respondit : Dixi de traduce peccati me dubium esse'. 

illi tamen , ut cui donavit Deus gratiam peritiae consentiam ; quia di- 
versa ah eis audivi , qui utique in Ecclesia catholica constituti sunt pres- 
byteri , PaiUinus diacoims ( hic accusator erat ) dixit; Dic nomina eorum. 
Caelestius dixit : 6’. Presbyter liujinus Romae qui mansit cum S. Pamma- 
cluo : ego audivi illuni dicentem , quia tradux peccati non sit . Pauliiius 
diaconus dixit : Est ne aliquis alius ? Caelestius dixit : Non tibi sufficit 
unus sacerdos P Non inaniter itaque ducimur ad afllrmandum , Rufinum 
Aquilejensem in iis , quae ad gratiam pertinent , Origenis fuisse discipu- 
lum , ac Pelagii Caelestiique magistrum . 

Joannes niiiilominus Garnerius magna confidentia afRrmat, Rufinum 
illum , qui haereticam Pelagio et Gaeleslio circa gratiam insinuavit doctri- 
nam , ahuin a Rufino Aquilejensi sibi videri . Et quoniam ex ecclesiasticis 
monumentis luculenter nimis apparet , Rufinum aliquem haeresim praefor- 
masse Pclagianam , velut divinando conjectat , fuisse illum Rufinum quem- 
dam Syrum , de quo Hieronymus in episl. LVI. Garnerii sententiae ac- 
cedunt presbyteri Veronenses Ballerinii , et dubii hac in caussa haerent Pa- 
tres Maurini . Videamus itaque quaenam habeant hi critici argumenta , ut 
a communi opinione recedant . Ajunt I. Rufinus magister Pelagii a Mario 
Mercatore appellatur Syrus ; non ergo fuit Aquilejensis . II. Rufinus Pela- 
gianae haeresis praeformator Romae commorabatur in domo Pammachii , qui 
Hieronymi amicissimus erat ; quod ci'edibile non est de Rufino Aquilejensi , 
qui, cum insignis esset Hieronymi antagonista , hospitio a Pammachio noa 
fuisset receptus . III. Cura Rufini Aquilejensis nomen clarum esset in uni- 
verso Occidente , quomodo de illo Marius Mercator loquens potuisset scri- 
bere: Rujinus quidam? IV. Juxta Marium euindem Mercatorem Rufinus 
inimicam fidei quaestionem Romam invexit sub Anastasio . At Aquilejensis 
Romae vixit sub SIricio , teste S. Hieronymo . V. Verba Caelestii apud Au- 
gustinum paullo ante citata demonstrare videntur , Rufinum , a quo pravam 
ille de originali peccato doctrinam ebilierat , tempore Carthaginensis Con- 
cilii adhuc fuisse superstitem; appellat enim illum S. presbyterum, non autem 
beatae recordationis presbyterum . Verum Aquilejensis ab an. l^io. vel ini- 
tio sequentis jam ex vivis excesserat . VI. Paulinus diaconus , de quo in su- 
pra commemoratis verbis , audiens a Caelestio Rufini nomen , reponere po- 
tuisset , fuisse hunc ab Anastasio damnatum , si Rufiuus ille fuisset Aqui- 
lejensis , et extra Ecclesiae obiisse communionem . Hae sunt praecipuae Gar- 
nerii conjecturae ad suadendum , Pelagii praecepteurem fuisse Rufinum potius 
Syrum , quam Aquilejensem . 

Sed inani prorsus labore . Quis namque sibi facile suadere poterit , Ru- 
finum Syrum, S. Hieronymi discipulum ac familiarem, contrariam fidei doc- 
trinam voluisse Pelagium Gaelestiumque docere ? Missus fuerat , fatente 
etiam Garnerio , a S. Hieronymo Mediolanum ad Venerium Episcopum , et 
ad S. Anastasium Romam ad ecclesiastica peragenda negotia ; et praeser- 
tim ad Origenistarum procurandam damnationem . Quis ergo putet in il- 
lorum incidisse errores ; maxime cum Origenistarum proscriptio revera ac- 
ciderit ? Quod vero addit Garnerius , Rufinum Syrum procurasse Romae apud 

ADastasium alterius RuGni Aquilejensis damnationem , id omnino falsum 
est j cum eo tempore , quo Syrus Romani pervenit , fracta adime non es- 
set a Rufino Aquilejensi cum Hieronymo pax , ut ex ejus epist. LXVI. ad 
Rufinum data colligitur , ubi inquit .* Sanctum quoque presbyterum Ruji- 
num ob quamdam causam per Romam Mediolanum misimus j et oravi- 
mus , ut nostro animo et obsequio eos videret . Praeterea pugnantia , ni fab 
lor , aiTirmare videtur Garnerius . Si namque Rufinus Syrus Origenistis aeque 
ac RuGno Aquilejensi adeo infensus erat , uti ipse ait , ut adversus illos 
ex Oriente Romam navigaverit , quomodo esse potuit Pelagii , ac Caelestii 
praeceptor , cum Origenistae , RuGnus Aquilejensis , Pelagius , atque Caele- 
stius mutua inter se essent necessitudine conjuncti? 

Ad I. ergo Garnerii conjecturam respondeo , RuGnum Aquilejensem 
a Mario Mercatore dici Syrum , quod per viginti quinque , aut viginti sep- 
tem annos fuerit in Syria commoratus , et ex Syria Romam venerit , ubi 
primum falsam de peccati traduce disseminavit sent^tiam . Ob similem 
caussam Faustus etiam a Possessore dictus est Gallus y quamvis gente Bri- 
tannus esset . 

Ad 2 . RuGnus Aquilejensis non adhuc, fregerat cum Hieronymo ami- 
citiae vinculum , quando a Pammachio hospitio receptus est . Praeterea Pam- 
machii domus commune erat monachorum diversorium . Rursus amicus 
erat RuGnus Pauliui JNolani Pammachio conjunctissimi . Ceterum RuGnus 
post solutam cum Hieronymo amicitiam Pammachii domo discessit . 

Ad 3. Falsum est in textu Mercatoris legi , Rufinus quidam , sed ha- 
betur ; Rufinus quondam . 

Ad 4' Cl. Norisius pluribus demonstrat , RuGnum Roma initio Ponti- 
Geatus Anastasii discessisse . Quare optime inquit Mercator , sub Anastasio 
Romae inimicam Gdei disseminasse quaestionem . Deinde cum haeresis ad- 
versus peccati traducem fuerit ab Anastasio damnata y quid mirum , si pu- 
tavit Mercator , ortum habuisse sub Anastasii PontiGcatu ? 

Ad 5. Obiit RuGnus Aquilejensis initio an. y ut diximus; Conci- 
lium vero Carthaginense celebratum fuerat initio anni sequentis . Non ad- 
huc forte AG'icani Patres noverant mortem RuGni ; praesertim cum ob Go- 
thorum incursionem , Italiae rebus turbatis , litterarum commercium inter- 
missum erat . 

Ad 6. Anastasius anathemate feriens libros , et omnia Origeni- 

slarum paradoxa , ct cos , qui Origenis colebant doctrinam , expresse non 
nominavit RuGnum Aquilejensem , qui ea de caussa per litem Anastasio 
gratias egit , quod aures obtrectatoribus suis non accommodasset . Hinc ha- 
bitus non est ab omnibus tanquam haereticus , ut patet etiam ex quo Me- 
lania senior , S. Paulinus , et alii religiosam cum eo coluerint amicitiam , 
quod plane non fecissent , si haereticum illum existimassem . Id non igno- 
rans Paulinus diaconus noluit in Carthaginensi Concilio adversus RuGnum 
Aquilejensem excipere . Ceterum ex quo idem Paulinus slatim ac a Caele- 
slio RuGni nornen audivit , alio sermonem verterit , dicens : Est he alius ? 
satis ostendit, nihili se fecisse RuGni auctoritatem . 

CAPUT III. 


De Pelagio , atque Caelestio Gratiae Salvatoris inimicis . 

Multos habuit Romae doctrinae suae sectatores Ruflnus Aquilejensis ; 
sed ceteris studiosiores discipuli ejus fuerunt Pelagius , atque Caelestius , 
ambo monachi occidentales , ut cap. praecedente diximus . Fuit autem Pela- 
gius natione Britannus , teste S. Prospero initio carm. de ingrat. in haec 
verba : Pestifero vomuit coluber sermone Britannus , et Orosio iri apolo* 
gia de Pelagio dicente : Britannus noster mox , ut voluerit , se posse cory- 
fidit . Tradidit id etiam Beda lib. I. hist. Anglic. inquiens: Ah amio Incarna- 
tionis 394.» ct Arcadii et Honorii imperio Pelagius Brit. contra auxilium 
gratiae venenum ... dispersit . Immo hoc ipsum affirmaverat jam S. P, Au- 
gustinus in epist. ad Paul. 106., et Hieronymus in epist ad Ctesiphon . 
An vero fuerit Scotus , Hibernus , vel Anglus , disputant eruditi . Garnerius 
rem in incerto reliquit. Lambertus Danaeus putat 1 fuisse Britonem Gallum , 
in quo a Norisio merito redarguitur , cum aetate Pelagii Gallia Celtica Bri- 
tannia adhuc non appellaretur . 

Fuisse vero professione monachum , traditur apertissime aB Augustino 
in lib. de haeres, cap. 87., ubi ait: Pelagianorum haeresis hoc tempo^ 
re omnium recentissima a Pelagio monacho exorta . Nec obstat , quod 
a Zosimo Romano Pontifice laicus appellaretur in epist. ad Aureliiini Afri- 
cae Primatem . Nam non erat Pelagius caenobita ; multoque minus presby- 
ter , vel aliqua insignitus ecclesiastica dignitate ; sed de genere illorum , 
qui pulla veste induti domi vivebant , et de civitate in civitatem etiam 
cursitabant , nulli subditi Archimandritae . Quin immo Paulus Orosius, qui 
'Pelagium de facie cognovit, in apologet, describit illum tanquam ministrum 
mensarum , balneis epulisque deditum , latos humeros robustamque cervi- 
cem gestantem , ac praeferentem etiam in fronte pinguedinem . Quid mirum 
ergo , si a Zosimo laicus , et ab Augustino in lib. de gest. Pelag. cap. 35 . 
veluti monachus dicitur ? Vossius , et alii arbitrantur , monasticam egis- 
se vitam in Oriente , (quoniam Chrysostomus in epist, ex Armenia , ubi 
exulabat , data , Pelagii casum deplorat . Sed decipiuntur , cum epist. illa 
scripta sit anno j Pelagius autem in Orientem non transfretaverit , nisi 
anno Unde fatendum est , de alio monacho Pelagio verba facere Chry- 
sostomum . Patria ergo relicta , Romam se contuRt an. 384 - ut plerique ar- 
bitrantur , ibique sedem adhuc habebat an. 896. , quo Romam una cum 
Melania venit Rufinus Aquilejensis; ante cujus adventum tres scripsisse li- 
bros de Trinitate , erroribus contra Spiritus Sancti processionem scatentes , 
affirmant Honorius Augustodunensis , et Gennadius in cat. de scriptorib. eo- 
clesiast. Inita subinde cum Rufino amicitia, totum in illius se se tradidit dU 
eciplinam , ab eoque blasphemare didicit contra Christi gratiam , existentiam 
originalis peccati , aliaque catliolica dogmata . In hujusmodi palaestra exer- 
citatus commentarios edidit brevissimos in Epistolas Apost. Pauli , in tres- 
decira libros , vel ut Vossius putat in quatuordecim distributos . Probat No- 

risius llb. I. hist. Pelag. cap. 3, post Vossluni , et Janseniura Yprensem 
Episcopum , hos Pelagii commentarios eos ipsos esse , qui edi inter opera 
Hieronymi solent. Utut sit, in commentariis illis peccatum tollebat origi- 
nale , et divinae gratiae virtutem elevabat j ut ex Marii Mercatoris supplici 
libello ad Theodosium Imperatorem , nec non ex Aug. lib. de gestis Pe- 
lagian. apparet . Anno epistolam dedit ad Paulinum , et anno 4^8. 
aliam scripsit epistolam ad Constantium , ambos Episcopos , ut ex Augusti- 
no cap. 35 et 36. de gratia Christi colligitur . 

Antequam Alaricus Romam copiis suis expugnaret , Pelagius una cum 
Achate suo Caelestio , de quo postea loquemur , in Siciliam se recepit . In 
ea consistens insula, duos, ut aliqui autumant, edidit libros, consolato- 
rium unum , alterum hortatorium ad viduam ; quamvis melius putent alii , 
scripsisse libros illos antequam Roma discederet . Fama interim percrebuit , 
fore in Africa celebrem collationem Donalistas inter ac Catholicos , jam ab 
Honorio Imperatore indictam , habendam j unde Pelagius , et Caelestius ' an- 
no 4n> eo iter arripientes, Hipponem pervenerunt, absente Augustino, 
ut ipse narrat in lib. de gest. Pelag. cap. 22 . dicens : Postquam in Afri- 
eam venit , me absente , nostro ^ id est, Hipponensi littore exceptus est .... 
Postmodum ejus faciem Carthagine , quantum recolo , semel vel iterum 
vidi , quando cura collationis , quam cum haereticis Donatistis habituri 
eramus , occupatissimus fui . Relicto Carthagine Caelestio , Pelagius in Pa- 
laestinam navigavit , et a Joanne Episcopo Jerosolymitano benigne exceptus 
est , validum ab eo sperans praesidium adversus S. Hieronymum , a quo 
insectabatur, quod Origenistis aliquo modo adhaereret. Joannis expectationi re- 
spondens, Pelagius illico Hieronymi in Epist. ad Ephes. commentarios car- 
pere aggressus est . Quod cum ad notitiam pervenisset S. Doctoris , episto- 
lam dedit ad Ctesiphonlem , in qua Pelagium Origenismi , renovataeque 
Stoicorum impassibilitatis et impeccantiae disertissime accusat, illumque repre- 
hendit , quod inter fratrum jurgia laetaretur videns alios de Christi , alios 
de suo nomine nuncupari . Ex quo colligitur , jam in secta coalescere coe- 
pisse Pelagii discipulos , qui non scriptis , sed verbo pravam ab illo ex- 
cipiebant doctrinam . 

Anno 4 i 3- satis prolixam scripsit ad Augustinum epistolam , artis ac 
vafritiei plenam ; et quo eum benevolum sibi faceret , illius ingenium , ra- 
rasque animi dotes summis laudibus extollebat j cui Augustinus brevissi- 
me respondit , optime agnoscens haeretici acutas fraudes . Dedit eodem an- 
no et aliam epistolam ad Demetriadem nobilissimam virginem Romanam , 
quae Augustini suasione nuptiis renuntians , una cum matre Juliana sacra- 
rum virginum choro se adjunxerat Jerosolymis ; in qua epistola haereticum 
virus adeo callide catholicis phrasibus admiscuit , ut a multb vel Augusti- 
ni , vel Hieronymi credita sit . Hanc primus scripto refutavit Paulus Oro- 
sius an. 4*5‘ > ^d Augustini manus non pervenerit, nisi anno 4^7* 
Anno autem 4 1 4- Pelagius , quodam edito opusculo , refutare aggressus est 
S. Hieronymi epistolam ad Ctesiphontem . Timens autem , ne , si scriptum 
aliquod in lucem ederet , haeresis facilius revinci ac damnari posset , se- 

creto discipulis suis libello communicabat . Sedebant inter ceteros illius au- 
ditores duo adolescentes , Jacobus et Tiniasius , qui suadente Pelagio mo- 
nasticam vitam agebant. Atque ii Pelagii librum ad Augustinum, cui 
jam noti erant , miserunt . Huic S. Doctor librum opposuit de natura et 
gratia , quem Jacobo et Timasio , ut Pelagianam ejurarent haeresim , nun- 
cupavit . Hoc eodem anno S. P. Aug. ut quinque quaestiones occasione 
Pelagianae haeresis institutas Syracusis explicaret , epistolam scripsit ad Hi- 
larium , sive , ut alii volunt , Hilarum , postea Episcopum Syracusanum , 
qua gratiae necessitatem , et originalis peccati in parvulos transfusionem de- 
monstrat . Librum etiam exaravit de perfectione justitiae, quo sexdecim 
Caelestii sophismata , quae reperit in commonitorio sibi a Paulo et Eutro- 
pio Episcopis Gallicanis exhibito solveret , Duo hi Episcopi Hipponem usque 
venerant , ut Augustinum tanquam christiani orbis oraculum consultarent . 

Anno S. Hieronymus, ut amicorum votis satis faceret, libros 

edidit dialog. , in quibus necessitatem divinae gratiae , et apathiae vani- 
tatem adversus Pelagium erudite demonstrat . Interea Paulus Orosius , qui 
anno superiore ex Hispania Augustini fama permotus Hipponem appule- 
rat , ejusdem Augustini suasu ad Hieronymum in Asiani venit , secumque 
ex Africa Augustini libros attulit de peccatorum meritis , et remissione , 
cj usque litteras ad Hilarium Syracusanum , ulrumque volumen contra Cao- 
lestiuin elucubratum . Narravit praeterea Hieronymo , quae Carthagine ad- 
versus eumdem Caelestium contigerant, quae omnia in caussa fuere, ut ca- 
tholica plebs non parum adversus Pelagium commoveretur . Hinc Joannes 
Jerosolymitanus , qui Pelagium catholicum existimabat , aegre ferens talia de 
amicissimo suo spargi, urbanam convocavit Synodum, in qua, judicio insti- 
tuto , Pelagium tanquam reum , Orosium autem veluti accusatorem , sistere 
jubet. Adeo tamen callide in eo judicio se gessit Pelagius, ut nihil de eo 
definiri potuerit . Caussa integra ad Innocentium Romanum Pontificem de- 
lata est . Soluto Concilio , talia Pelagiani coram Joanne Jerosolymitano mo- 
liti sunt adversus Orosium , ut hic de arbitrii libertate apologiam coactus sit 
exarare , in qua tamen ab initio ad calcem gratiae necessitatem semper com- 
mendat . Sub ejusdem anni finem Eros et Lazarus Episcopi, qui variis 
de caussis e Gallia pulsi in Palaestinam se receperant , agnoscentes Pelagii 
conatus contra catholicam fidem, edito accusationis libello, in ju§ illum 
vocari procurarunt coram Eulogio Episcopo Caesariensi , totiusque Palaesti- 
nae Primate , a quo Liddae , seu Diospolis Synodus quatuordccim Episco- 
porum in caussa Pelagii habita est . Ob unius aegritudinem non interfuere 
Concilio Episcopi accusatores . Hinc solitis artibus absolutionem a Concilii 
Patribus Pelagius sulfuratus est , et tanquam catholicus receptus . Propter 
hoc Hieronymus epist. XXIV. inter Augustinianas eamdem Synodum ap- 
pellat miserabilem , non quod Pelagiana probaverit paradoxa . Ut cetera 
namque omittam , ita de eadem Synodo loquitur Augustinus lib. de peccato 
orig. cap. i6. Quando tibi ( Pelagiiun alloquitur ) illa damnanda ohjicie~‘ 
bantur , 7ion ea catholici Episcopi sic intelligehant . Ideo^ cum illa dam- 
nares , catholicum te esse credebant . Propterea ergo , quod te illi sape~ 

re existimabant , absolvendum fuit ; quod vero tu sapiebas , damnandum 
fuit . Non ergo tu absolutus es , qui damnarula tenuisti , sed illud abso- 
lutum est-, quod tenere debuisti. Vide Concilii liujus vindic. apud Kori- 
sium lib. I. hist. Pelag. cap. 8. , ct Natalem Alexand. diss. i. saec. V. 
Infelicem caussae exitum deplorantes Eros et Lazarus per Orosium , qui eo 
tempore in Africani revertebatur , rem totam ad Africanos Episcopos scri- 
pserunt . Pervenerunt interea ad Augustini manus literae , quas Pelagius su- 
perbia tumidus et ad Augustinum ipsum , et ad amicos suos dederat \ in 
quibus de sua orthodoxa lide a Synodo Diospolilana approbat.'» gloriabatur . 
Rursus idem Pelagius quatitor conscripsit libellos conviciis calumniisque ple- 
nos adversus S. Hieronymi dialogos . Haec omnia in caussa fuere , ut Aure- 
lius totius Africa^ Primas Concilium 68. Episcoporum Carthagine celebra- 
verit , in quo etsi Pelagii Caelestiique personis , quod ob illorum inau- 
ditam vafri liem non tam facile erroris revinci possent , parcendum decre- 
verint, nihilominus generaliter damnarunt eos , qui dogmatizabant , ad vitan- 
'da peccata , et divina observanda praecepta suflicere naturam , et parvulos 
nullo obnoxios nasci peccato . Tum quo edito fidei decreto vis major acce- 
deret , Innocentio summo Pontifici illud subscribendum misere . Convoca- 
tum subinde fuit a Sylvano Numidiae Primate aliud Milevi Concilium LXI. 
Episcoporum , cui praesedit Augustinus , in eoque id ipsum , quod in Con- 
cilio Carthaginensi , actum est , licet damnationis decretum non ediderint ; 
sed ut illud Innocentius Papa ederet , libello interposito accusationis cura- 
runt . Etiam Augustinus privatas dedit literas ad Innocentium , quae ut 
majoris ponderis essent , signatae quoque fuerunt ab Alipio Episcopo Taga- 
stensi , Evodio Episcopo Uzalensi , et Possidio Calamcnsi . Atque haec om- 
nia evenere anno 

Anno sequente Innocentius , acceptis per Julium Episcopum literis Car- 
thaginensis ac Milevitani Conciliorum , atque Augustini , re mature discus- 
sa , evoluto etiam volumine de natura et gratia , quod ab August. una cum 
ejusdem epistola ad Pelagium acceperat , Pelagium , Caelestium , eorum- 
que prava dogmata anathemate percussit ; et Patribus tum Carthaginensibus , 
tum Milevitanis , ipsique Augustino , quem plurimum diligebat , humanis- 
sime aeque , ac gravissime respondit . Subinde vero , quasi nihil gloriosum 
magis , ut Norisius inquit , agere posset , ad superos evocatur IV. idus Mar- 
tii . Non ante hoc tempus ad Augustini manus pervenerunt Acta Concilii 
Diospolltani , in quo Patres errore facti decepti , Pelagium tanquam catho- 
licum absolverunt . Unde hoc anno , et non ante librum edidit de gestis 
Pelagii , ne illo veluti absoluto eadem quoque dogmata putarentur judices 
approbasse , quae ille nisi damnasset , nullo modo ab eis , nisi damnatus 
exisset , ut inquit lib. a. retract. cap. 47* Quamvis tam solemniter Romae 
Pelagiana haeresis damnata fuisset , in Campania tamen non pauci erant , 
qui Pelagii dogmata sectabantur . Hinc metuens Augustinus , ne Paulinus 
Nolanus Antistes , quem mirifice colebat , a Pelagio olim amico suo deci- 
peretur , satis prolixam ad illum scripsit epistolam , in qua Pelagii artes de- 

Tom. V, Marcellius Tlieol. 3 

tegens , magna argumentorum copia de praedestinatione electorum , et re- 
proborum disputat damnatione . 

Quae in Africa , et Romae gesta erant , resciverunt in Asia ubi de- 
gebant Pelagius atque Caelestius , consilioque inter se inito , summum Pon- 
tificem adeundum esse statuerunt . E re vero visum est Pelagio non relin- 
quere Asiam , sed Caelestium Romam mittere , qui eo libentius iter aggres- 
sus est , quo certior est factus de morte Innocentii , et de Zosimi assum- 
ptione ad cathedram Petri . IDcderat Pelagius literas suas ad Pontilicem , 
in quibus se injuste ab Erote et Lazaro accusatum fuisse conquerebatur, 
et auctoritatem jactabat Concilii Diospolitani , a quo obtinuerat absolutionem. 
Transmisit una cum literis symbolum fidei suae , in quo proprios dissimu- 
labat errores . Praylius quoque , Joannis in Jerosolymitana cathedra et in 
Pelagii amicitia successor , commendatitiam pro illo ad Pontificem misit 
epistolam . Caelestius ergo Romae in Basilica S. Clementis in judicium a 
Zosimo vocatus obtulit in primis propriae fidei libellum , omnes continen- 
tem articulos , incipiendo a Trinitate unius Deitatis , ut Augustinus de 
peccato originali cap. a3. scribit , usque ad resurrectionem qualis futura 
est mortuorum , de quibus eunt nullus interrogabat . Tum se paratum osten- 
dit ad singula damnanda ac retractanda , quae conlra fidem viderentur Apo- 
stolicae Sedis : ac demum a Pontifice his verbis interrogatus ; Illa omnia 
damnas , quae jactata sunt de nomine tuo ? Absque ulla haesitatione res- 
pondit: Damno secundum sententiam b. memoriae praedecessoris tui In- 
nocentii . Admirans Zosimus tajn promptam Caelcstii literis Innocentii obe- 
dientiam , euoi non damnavit , sed neque absolvit . Datisqne literis per 
Basiliscum ad Africanos Patres , jussit , ut Eros , et Lazarus , et Paiilinus 
diaconus Pelagii ac Caelestii accusatores intra duorum mensium spatium 
Romam accederent , ut praesentem redarguerent , aliter sentire , quam li- 
bellis et confessione contexuit. Accepit subinde Zosimus Pelagii ac Prayli 
literas , de quibus supra diximus , hisque magis commotus Africanos Patres 
iterum increpuit , quasi inconsulto atque praecipiti judicio Pelagium veluti 
haereticum damnassent . Zosimi literis Africani Episcopi responderunt , mi- 
rari se , quod post datam ab Innocentio sententiam Pelagii et Caelestii ite- 
rum retractaretur caussa , enixeque S. Pontificem deprecati sunt , ne ante 
Africanae Synodi , quam celebrare constituerant , relationem quidquam de- 
cerneret . Inierim Aurelius plenarium totius Africae Concilium Carthagine 
convocavit. Haec omnia gesta sunt sub finem anni 4*7- 

Initio autem anni sequentis 4*8. dum Pelagiani Romae graves undique 
turbas excitabant, Carthaginem convenerunt 21 4- Episcopi, qui , Pelagii Cae- 
lestuque caussa diligentissime retractata , plenis calculis definierunt , non esse 
a sententia Innocentii recedendum ; statimque Synodalia gesta ad Zosimum 
per Marcellinum siibdiaconum miserunt . Ex his didicit Zosimus quam cal- 
lidis uterentur artibus Pelagiani . Quare illico diem dixit Caelestio , qui agno- 
scens , se fraudis ab Africanis Patribus fuisse satis superque convictum , 
clam fugam arripuit , ut examini se subduceret . S. Pontifex , nulla interpo- 
sita mora , sententiam tulit , qua Caelestii ac Pelagii doctrinam a catholica 

fide alienam declaravit, illiiisque auctores tanquam haereticos habendos es- 
se definivit : tum datis ad omnes Episcopos literis infamem haeresim ubi- 
que proscripsit . Et quia Caelestius e] usque fautores jactabant , se magnum ha- 
lare Romae patronum , Sixtum nempe Romanae Ecclesiae tunc presbyterum , 
postea Episcopum , hic , concione advocata , in Pelagium , Caelestium , illo- 
rumque nefandam doctrinam primus anathema pronuntiavit j atque ut sibi 
injustam infamiae notam penitus amoveret, de his per literas certiores red- 
didit Aurelium Africae Primatem , Augustinum , et Alipium ; ad quem 
Augustinus satis prolixam rescripsit epistolam , gratulans illi quod Pelagia- 
nos damnaverit , atque probans per testimonia sanctarum Scripturarum , 
et bona opera iiostra , et pias orationes , et rectam fidem nullo modo in 
nobis esse potuisse , nisi haec acciperemus a Deo , ut Augustinus ipse de 
hac epistola loquens scribit ad Valentinum abbatem , et monachos Adru- 
melinos » Patres autem Africani , lectis in plenario Concilio tum Zosimi , 
tum Sixti literis , Pelagianam haeresim iterum condemnantes , octo edide- 
runt adversus illam anathematismos , seu regulas , quas excriptas vide in 
bist. Pelag. Norisii lib. I. cap. i3. Longius interim Zosimi vigilantia pro- 
gressa est . Nam , damnatis Pelagio ac Caelestio, egit cum Honorio Impera- 
tore , ut impiae haeresis auctores toto pellerentur Imperio : quod statim piis- 
simus Princeps exceutioni mandavit , dato ad Palladium praetorio Italiae 
praefectum edicto . Pelagius hoc anno in Palaestina una cum Albina , Pi- 
uiano , ejusque uxore Mclania degebat , rerum suarum exitum expectans . 
Hi ergo , Albina nempe , Pinianus , atque Melania , cum tot tantaque con- 
tra Pelagii fidem spargi audirent , hominem conveniunt , ut propriam circa 
originale peccatum et gratiam sententiam declararet . Pelagius absque ulla 
haesitatione respondit ; Anathema , qui sentit , vel dicit , gratiam Dei , qua 
Christus venit in hunc mundum peccatores salvos facere , non solum 
per singulas horas , aut per singula momenta , sed etiam per singulos 
actus nostros non esse necessariam . Haec more suo , subdole nimirum , 
fassus est de gratia . De peccato autem originali subdidit : Iisdem Sacra*‘ 
menti verbis debere baptizari infantes , quibus majores . Sancti illi conju- 
ges , viri ad fallendum assueti artes non cognoscentes , significant Augu- 
stino , cum quo veteres colebant amicitias , catholicam Pelagii doctrinam . 
Hic e vestigio duos composuit libros , unum de gratia Christi , de peccato 
originali alterum , in quibus Pelagii detegit fraudes , simulque necessitatem 
ac naturam gratiae , et originalis culpae in omnes Adae posteros transfusio- 
nem validissimis demonstrat argumentis . Sub hujus anni finem e vita de- 
cessit Zosimus , unde schisma inter Eulalium , ac Bonifacium , utrumque 
in summum Pontificem electum , ortum est Romae . Inde occasionem arri- 
puere Pelagiani Zosimi memoriae sacrilege obloquendi , quasi ob damnatam 
ab illo Pelagianam doctrinam Eulalii schisma permiserit Deus . 

Dum ita se Romae gerebant Pelagiani labente anno , et initio 4t9*> 
Honorio delatum fuit , quosdam Episcopos in Africa sinere , ut nuper dam- 
nata paradoxa publice defenderentur ; ideoque e re judicavit , rescriptum 
ad Aurelium Africae Primatem dare , iilum exhortans , ut sua religione ao 

auctoritate Episcoporum compesceret pertinaciam, qui pravas Pelagianorum 
sententias vel tacito consensu adstruebaut, vel publica oppugnatione non 
destruebant . Idem rescriptum missum ad Augustinum , testatur Baronius , 
quod iii Vaticano codice legatur : Eodem tettore etiam ad Augustinum da- 
tum rescriptum . Hoc anno forte S. Pater edidit Enchiridion ad Laurentium 
Ecclesiae Romanae primicerium , in quo haereses tum Pelagianam tum 
ciiam Nestorianain validissime refellit ; quamvis non adhuc Nestorius Eccle- 
siam turbare coepisset . 

Annus mortem nobis exhibet magni Hieronymi acerrimi Pelagia- 

norum profligatoris . Scripsit ille adversus infamem haeresim celebrem ad 
Ctesiphontem epistolam , et tria volumina dialogorum . Ut Augustinum 
Julianus Ecla n ensis , ita Hieronymum Pelagius verbis ac scriptis lacessi- 
vit , illumque quatuor pestilentissimis libris tentavit oppugnare . Hos autem 
noluit refutare Hieronymus , quoniam ex Augustinianorum lectione volumi- 
num de peccatorum meritis ac remissione satis didicerat , unum Augu- 
' stinum ad pessimos debellandos haereticos sulTicerc . Hinc per literas illum 
rogavit , ut decretoria in sui ipsius defensionem induceret arma . De magno 
illo sene inquit Idatius Episcopus in Chronico ; Pelagianorum sectam 
cum ejusdem auctore adamantino veritatis malleo contrivit . Elegantiora 
etiam de eodem habet Prosper in carm. de ingratis cap. 2. Pelagiani Ro- 
mae degentes audita Hieronymi morte, laetati ■ sunt , in spem eredi, pos- 
se post haec resumere vires . Hinc Caelestius , qui Epheso ejectus fuerat , 
et redierat in Italiam, clam Urbem ingressus per domos cursitabat, ut 
catholicorum animos in sui commoveret defensionem . Gliscenti tamen ma- 
lo illico occurrit Bonifacius , qui , superato Eulalii schismate , legitimus post 
Zosimum agnitus est Pontifex , atque cum Constantio , ab Honorio in Oc- 
cidentalis Imperii consortium nuper adseito , agens , obtinuit , ut Haeretici 
omnes , ac nominatim Coelestius ejusque fautores , edito rescripto , Urbe 
ad centesimum lapidem pellerentur . Publicatum est etlictum a Volusiano , 
viro quidem ethnico, sed Augustini studiosissimo, anno 421. Quo anno 
etiam Pelagius damnatus denique fuit in Synodo Antiochena , Theodoto An- 
tiochiae Antistite , totiusque Orientis Primate , praeside , et Hierosolymis a 
Praylo , Pelagii quondam amicissimo , illius urbis Episcopo . Rem autem 
ita narrat Marius Mercator in comm. ad Theodosium : Adhuc etiam Hie- 
rosolymis constitutus Pelagius , accusatus apud Synodum , et primo qui- 
dem tergiversando ambiguis quibusdam se professionibus tegens , et pro- 
sequens dubia et respoiidens , illam tunc videtur Episcoporum audientiam 
delusisse . Sed postmodum evidenter deprehensus , insistentibus accusatori- 
bus , a posteriora Synoilo , cui s. memoriae Theodotus Antiochiae prae- 
sedit Episcopus , atque detectus , a sanctis quoque ac venerabilibus Hie- 
rosolymorum locis est deturbatus , ejusdemque S. Theodoti ad reveren- 
dissimum urbis Romae Episcopum , et s. recordationis Prayli Hierosoly- 
mitani Ej)iscopi missa rescripta testantur . Deinceps de Pelagio nulla pe- 
nes historicos occurrit commemoratio : quare credendum est , profugum et 
extorrem vitam miserrime cum morte commutasse . 

• ■ * 

Nunc pauca de Caelestio dicenda sunt ; pleraque enim illius gesta jam 
delibavimus . Scotus ille gente fuit , ut post Baronium , Norisium , aliosque 
ex Hieronymo praefact. lib. III. in Jerem. demonstrat Laurentius Berli , non 
Romanus vel Campanus , ut Garnerius divinat , deceptus proculdubio S. Pro- 
speri versu , qui de Juliano prolatus est . A prima juventute monasterio 
juxta Norisium nomen dedit ; juxta Garnerium autem , aliosque , pallium 
induit . Videtur enim fuisse monachus ad instar Pelagii , de illorum scilicet 
genere , qui domi morabantur . Unde S. P. Augustinus Pelagianae haeresis 
auctores appellat veluti monachos ; et Timotheus presbyter C. P. ait ; Pe- 
lagius , et Caelestius , quemadmodum, ajunt , nec Episcopi , nec clerici , 
nec omnino ex ordine sacro fuerunt ; sed veluti monachi vagabantur . 
Fuit Caelestius acerrimi ingenii vir ,* et antequam Pelagianum dogma 
incurreret , immo adhuc adolescens scripsit ad parentes suos de mo- 
nasterio epistolas in modum libellorum tres , inquit Gennadius de script. 
ecclesiast. cap. 44 * Eadem de Caelcstii ingenio tradit quoque Augustinus lib. 
a. contra duas epistolas Pelagii cap. 3 . , quamvis contrarium sentiat Hie- 
ronymus . Natus creditur circa annum 370. nobili quidem genere , sed na- 
turae vitio eunuchus matris utero editus , uti scribit Marius Mercator in 
comm. ad Pintam. Circa an. 4 oo* scholam frequentare coepit Pelagii Romae, 
ubi familiaritate usus ejusdem Pelagii ac RuBni Aquilejensis commoratus 
est usque ad annum 409- » tantumque in Pelaglanis profecit deliramentis , 
ut de ipso Hieronymus ad Ctesiphont. scripserit: Unus discipulorum eJuSj 
immo jam magister , et totius ductor exercitus etc. Ob expugnataim ab 
Alarico Romam in Siciliam una cum Pelagio magistro suo se recepit , ut 
supra narravimus, anno 4 io* Post brevem ea in insula moram, Hipponem 
appulit , absente Augustino ; tum fama celeberrimae collationis inter catho- 
licos et Donatistas commotus , Carthaginem cum Pelagio venit . Hic statim fe- 
re in Asiam navigavit , Caelestius autem Carthagine substitit , ubi summa 
licentia , et palam sua prava dogmata spargens , totam fere urbem dissidiis , 
disputationibusque replevit j donec zelo motus Paulinus diaconus ad Au- 
relium , aliosque Africae praesules de more tunc Carthagine Concilium ce- 
lebrantes illum detulit . In judicium ergo vocatus Caelestius cum damna- 
re impiam haeresim detrectaverit , ecclesiastica communione privatus est j 
a qua sententia ad Romani Episcopi examen credidit appellandum . Qua 
mox idem ipse appellatione neglecta , Ephesum Asiae urbem contendit 5 
ihique ausus per obreptionem locum praesbyterii petere , ut narrat Ma- 
rius Mercator . Morabatur eo tempore Carthagine Flavius Marcellinus , illuc 
ab Honorio Imperatore , ut collationi catholicorum cum Donatistis praees- 
set , summa cum potestate missus . Hunc propositis quaestionibus ad sol- 
vendum difllcilibus in proprias trahere partes conabantur Caelestiani . Sed 
perperam. Immo quaestionum illarum solutionem per literas petiit ab Au- 
gustino , qui piissirao viro morem gerens tres conscripsit libros de peccato- 
rum meritis, et remissione. Evenerunt haec an. 4 * 2 . sub finem. 

Caelestius itaque in Asia degens , a Pelagianis , in Africa jam , iii Aegy- 
pto , et in Italia da|£inatis , destinatus est veluti legatus ad Atticum C. P. Epi- 

scopum , quo illum aci Pelagianas partes trahere omni adhibito studio co- 
naretur . Sed spem fefellit eventus. Nam statim ac Costantiuopolim appulit, 
suique itineris caussam Attico exposuit , tanquam haereticus damnatus , e regia 
urbe expulsus est. Hoc accidisse an. constat ex common. Marii Merca- 
toris . Neque confundenda est haec ad Atticum Gaelestii legatio cum illa , 
quam idem Caelestius iterum lentavit anno 4^1 J cujus meminit Prosper 
in carm. de ingrat. cap. 2. Quid post annum 421* versutissimus haereticus 
egerit , quove se receperit , omnino ignoratur , nec quidquam aliud praeter 
narrata de illo produnt Historici . 


CAPUT iv. 


Uhi Theodori Mopsuesteni ^ Juliani Eiclanensis ^ et Anniani adversus 
catholicam de Christi gratia Jidem gesta 
breviter describuntur. 


Antequam Pelagii , Caelestiique nefandos adversus catholicam fidem 
ausus describerem , narrare debuissem, quae Theodorus Mopsuestenus con- 
tra gratiam Salvatoris gessit , cum hic aetate illos , doctrina , ac dignitate 
praecesserit , illorumque fuerit praeceptor , fautor , et antesignanus . Sed quo- 
niam Theodori Pelagianismus ex eo maxime innotuit , quod in Pelagii , 
Caelestiique gratiam libros contra Hieronymum , et Augustinum exara vo- 
rit , de eo cum cl. Norisio agendum distuli hoc in capite . Patriam ille 
habuit Antiochiam , praeceptorem Libanium sophistam , atque Adragasthium 
philosophum, condiscipulum vero Joannem Chrysostomum. Principio forum 
secutus verba clientibus venditavit ; tum verbis ac exemplo motus Joan- 
nis Chrysostomi , foro relicto , monachum induit . Sed non multum in eo 
vitae genere perstitit . Hinc monasticam fastidiens disciplinam , urbem fo- 
Fuinque repetiit , animo uxorem ducendi . Admonitus tamen a Chrysostomo 
gravissima epistola , et phrasi , ac sensibus diviniore , quam mens hu- 
mana capere queat ... resipuit : ac rursus relictis facultatibus , et abdi- 
catis nuptiis , consiliis Joannis acquiescendo , servatus est , et ad philo- 
sophicam vitam reversus . Ita scribit de eo Sozomenus lib. 8 . hist. eccl. cap. 

. 2. Imbuendum deinde se tradidit sacrarum Literarum scientia Carterio , 
et Diodoro , qui postea Episcopus fuit Tarsensis , tantumque in disciplinis 
illis profecit , ut brevi temporis spatio peritiores in sui traxerit admiratio- 
nem . Ingenio quippe ad miraculum usque acutissimo ac feracissimo pollebat. 

Anno circiter 3 qi. mortuo Olympio Mopsuestiae Antistite, celebris in 
secunda Cilicia urbis , In ejus locum suffectus est Theodorus Antiochenus. 
Mirum dictu est , quot in Episcopatu subierit labores in vellicandis ac re- 
fellendis haereticis . Ingentem enim librorum numerum scripsisse , narrant 
historici ; et Theodoretus in fine ecclesiasticae historiae illum describit ad- 
versus Arianum , Eunomianumque dogma quasi in acie dimicantem , atque 
latrocinium compescentem Apollinaris . Testatur etiam Liberatus in breviario , 
confutasse Origenis paradoxa . Sed vir ob sacrae profanaeque litteraturae co-; 

piam celeberrimus , nimia scientia inflatus , ingenioque suo magis , quam 
par esset , indulgens , absurdissima tradidit dogmata , atque haercsum ma- 
gister evasit , Pelagianae praesertim ac Nestorianae . Rufluus namque Aqui- 
lejensis , qui , ut ex Mercatore diximus , Pelagium decepit , non aliunde sua 
impia scita derivavit , quam ex Origenis ac Theodori operum lectione . Im- 
mo suspicatur Norisius , Rufinum audivisse Theodorum , vel quando sacra 
loca visitavit , vel quando ipse Theodorus adhuc praesbyter catechesim An- 
tiochiae exponebat . Quidquid sit de hoc , ( nolo enim de re , quam histo- 
rici dubiam relinquunt , certum proferre judicium ) dubitari non potest , quin 
Theodorus Mopsuestenus iniquam Pelagianorum doctrinam tradiderit , illam- 
que redegerit in systema . Nam Marius Mercator , cui tota habenda fides 
est , utpote qui ea florebat aetate , carusque Augustino fuit , in commonit. 
ad Pintam presbyt. scribit; Quaestio contra catholicam fidem apud non- 
nullos Syrorum , et praecipue in Cilicia a Theodoro quondam Episcopo 
oppidi Mopsuesteni jam dudum mota ... progenitores videlicet humani 
generis Adam et Evam mortales a Deo creatos , nec quemquam po~ 
sterorum sua transgressione laesisse , sed sibi tantum nocuisse : se 

mandati reos apud Deum fecisse , alterum penitus nullum etc. Nar- 
rat deinde , hanc blasphemiam ab Anastasio Romanae urbis Episcopo 
damnatam fuisse in Rufino , qui Romae Pelagium decepit . Praeterea quan- 
do Pelagius, Caelestius, eorumque asseclae circa annum 4^4 > ct 
a Hieronymo et Augustino exagitari coeperunt , ( ille enim circa id tem- 
pus tres dialogorum libros ; hic autem volumina de peccatorum meritis 
et remissione jam publicaverat ) Theodorus furore quodam in catholicos 
agitatus , quinque composuit libros , quibus titulum fecit : Contra asseren- 
tes , peccare homines natura , non voluntate . Extabant hi quinque libri 
aetate Photii , a quo in magna sua bibliotheca recensentur cod. 177 . In his 
autem non solum tetro commate Hieronymum delineat atque Augustinum , 
sed etiam aperte tradit , multisque probare nititur argumentis , Adam morta- 
lem factum\ qui sive peccaret ^ sive non peccaret ^ mortuus fuisset. Occi- 
dentales haereticos esse , quod teneant., Adae peccatum humanam infecisse 
naturam . Rursus in quibusdam ejusdem Theodori fragmentis in latinum 
eloquium a Mario Mercatore translatis , plura argumenta adversus originalis 
peccati transfusionem leguntur . Unde antequam Mercator illa recitet , ita prae- 
fatur : Cujus autem perfidiae sit etiam praefatus Theodorus , ex scriptis 
ejus j quae de graecis transtulimus , approbemus . Deinde prosequitur : Theo- 
dori Mopsuesteni Episcopi de secundo codice lib. 4- §• 10 . contra S. Au- 
gustinum defendentem originale peccatum , et Adam per transgressionem 
mortalem factum catholice disserentem . Vide haec relata ac luse descri- 
pta apud Norisium , qui primus fragmenta illa ex Vaticana bibliotheca de- 
prompta in lucem edidit . Ac denique anno 4^3. Julianus Eclanensis Epi- 
scopus acerrimus Pelagianae doctrinae defensor , Roma , totaque Italia a Cae- 
lestino pulsus , ad Theodorum in Ciliciam navigavit , ut sub tanto magistro 
octo scriberet libros contra secundum Augustini volumen de nupt. et conc. 
Id ex Mario Mercatore discimus , qui in commonitorio inquit : Simul ad- 

monere volem , Julianum etiam Episcopum oppidi Eclanensis haereticum 
Pelagianum , seu Caelestianum hunc secutum esse Theodorum , ad quem 
peragratis terris , et exarato mare , atqiie Oriente lustrato cum sociis ... 
tanquam ad Christianorum dogmatum praedicatum magistrum tetendit ... 
unde haeresis Pelagiana , seu Caelestiana , quam defendendam suscepit , 
ab ipso confirmaretur , atque inde velut instructus , octo contra fidem ca- 
tholicam potius quam s, memoriae Augustinum volumina illa , ut putat , 
prudentissima conderet. Haec omnia salis demonstrant, quam male de ca- 
tholica circa originale peccatum fide et Christi gratia , uti et circa alia plu- 
ra dogmata Theodorus Mopsuestenus sentiret . Mortuus est eodem anno, nem- 
pe 4^7 , ut ex Theodoreto demonstrat Norisius lib. II. hist, Pelag. cap. 4* 
Post ejus obitum nomen e sacris diptychis Mopsuestenis deletum est , ut 
ex responsione Anatholii patet , quae legitur coli. 5. Synodi V. Oecum. 77^eo• 
dorum veterem Antiochenum nostrae civitatis Episcopum nescio in sacris 
diptychis recitari . 

Agendum modo breviter de altero Pelagianac sectae insigni propagatore 
Juliano Episcopo Eclanensi . Dissentiunt invicem viri docti de hujus pessi- 
mi viri patria . Gennadius , Baronius , Ughellius Capuanum illum faciunt ; 
Gelasius Gelanensem , Petrus diaconus Edanensem , Vignerius Celiensem , 
Ilolstennius Celennensem , Ballerinii Atellensem . Sed subscribendum arbitror 
IXorisio , qui ex Mario Mercatore demonstrat , Julianum fuisse Edanensem. 
Fuit autem Eclanum antiqua Hirpinorum urbs, M. P. XV. vel XVI. distans 
Benevento . Nec obstant haec Augustini verba , quae lib. 6 . op. imp. cap. 
i 8 .. de Juliano leguntor; Neque enim quia te Apulia genuit etc. Nam Ser- 
vius lib. 7 . ^neid. Hirpinos Apulos vocat, et Vossius ex veteribus, re- 
centioribusque Geographis Eclanum in Apulia Peucetia locat . Patrem ha- 
buit Julianus nobilissimum virum Memorium , qui postea fuit Episcopus 
Capuanus ; matrem vero Julianam , qua nihil honestius inter reverendissi^ 
mas matronas invenias , ut inquit Marius Mercator . Adolescens bonis ar»> 
tibus adeo studuit, ut rethor peritissimus dicatur a Beda praef. ad Cant. 
Admodum juvenis duxit uxorem , yEmilii viri consularis , et Episcopi Bene- 
ventani filiam . Sacro Epithalamio celebres reddidit nuptias Juliani S. Pau- 
bnus Nolanus Antistes : ex quo Epithalamio intelliglmus , Julianum tum , cum 
uxorem duxit , lectorem fuisse . Mos autem erat tunc temporis , ut lecto- 
res cum ad annos perveniebant pubertatis , cogerentur aut uxorem ducere, 
aut profiteri continentiam , ut ex can. XIV. Chalcedonensis Concilii con- 
stat , Intimas eo tempore fovebat Augustinus cum Memorio patre , Julia- 
noque filio amicitias, ut ex ejusdem S. Patris ep. i3i. apparet. Soluto 
matrimonii vinculo ( an uxoris morte , an communi voto incertum est ) Julia- 
nus ad sacrum diaconatus ordinem ascendit ; quo in gradu liberalibus di- 
sciplinis magis , quam sacra delectabatur litteratura . De hac re Augustinus 
cum patre ejus Memorio conquerebatur . Peritiores in omnibus disciplinis 
digni illis temporibus habebantur , ut Episcopi consecrarentur . Scientia quip- 
pe quam maxime necessaria est Episcopo , ut ad salutaria pascua gregem du- 
cat , et a luporum insultibus servet incolumem . Et quoniam Julianus acer- 

rimo erat ingenio , exoticis abunde , divinis quantum satis eruditus erat lit- 
teris , et arte dicendi etiam clarus , teste Gennadio , ab Innocentio tunc 
Rom. Pont. Episcopus consecratus est Eclanensis . Initio episcopatus ingruen- 
te fame , omnia sua pauperibus erogavit , ut idem Gennadius affirmat , at- 
que magnam hoc modo comparavit sibi famam . 

Hic , in quo nihil , quod ad optimum Episcopum pertinet , deesse vi- 
debatur , in Pelagianam haeresim tandem turpiter incidit . Quo id acciderit 
tempore , definiri non potest . Illud certum est , vivente Innocentio , non mo- 
do ausum non fuisse contra catholicam fidem mussitare , verum etiam dam- 
nationi ab eodem Innocentio -in Pelagium et Caelestium latae subscripsis- 
se , ut testis est Marius Mercator in comraon. ad Theodosium j qui in al- 
tero common. ad Pintam narrat quoque , sub Zosimo , cum de originaK 
peccato disputaretur , eumdem Julianum Romae commorantem libere loqui 
pro Pelagianis coepisse . Anno 4*8. Zosimus , edito in Pelagium atque Cae- 
lestium damnationis libello , ut illum publicaret , encyclicas ad universi or- 
bis Episcopos dedit , ut capite superiore narravimus . Tunc Julianus Zosi- 
mi decreto subscribere renuit,- ut refert idem Marius Mercator, quamvis 
non adhuc ex toto Pelagianus esset ; cum in .epist. ad eumdem Zosiinum 
damnet eos , qui negant, mortem poenam esse peccati , quod Adam admi- 
sit . Post damnatos a Zosimo Pelagianos , nonnulli agnoscentes , majores .in 
ea caussa pro catholica fide partes habuisse Augustinum , imponere illi ten- 
tarum penes Valerium comitem V. C. Honorii ducem militum , eique ca- 
rissimum , quasi idem Augustinus , ut peccatum adstrueret originale , nu- 
ptias damnaret . Sed vani apud Valerium Pelagianorum fuere conatus . Nam 
illico certiorem de omnibus fecit Augustinum , cum quo veteres colebat 
amicitias j qui statim ad Valerium librum I. transmisit de nupt. et concup. , 
quem eidem comiti nuncupavit . Videtur liber hic ab Augustino scriptus 
labenle an. 4*8) initio sequentis. Quum vero iis temporibus Pelagiani 
proscripti jam essent tum a Zosimo , tum ab Honorio , ut supra diximus, 
Julianus, totius Pelagiani belli summa in se suscepta, in arenam confiden- 
tissime descendit. Primus buccinae ejus strepitus fuit, priorem Augusti- 
ni librum de nupt. et concup. ad Valerium , quatuor elucubratis volumi- 
nibus , refutare . In iis excripsisse videtur argumenta , quae in suis quinque 
libris contra Hieronymum et Augustinum tradiderat oliin Theodorus , Mop- 
suestenus , quos ab Anniano diacono Pelaglano forte acceperat , Librorum, 
quos Eclanensis Antistes initio pontificatus Bonifacii edidit , nullam habuit 
Augustinus notitiam , nisi an. Ita autem ad manus illius pervenerunt. 

Quum Alipius Tagastensis Episcopus ex Africa in Italiam navigasset , ut ce- 
lebrem de appellationibus quaestionem Imperatori commendaret , Ravennam 
se conferens , legationeque sua functus , a Valerio comite didicit , quanta 
Pelagiani contra Augustini librum de nupt. et concup. effutirent . Romam 
deinde profectus ad Bonifaclum Papam , duas ab eo accepit deferendas Au- 
gustino epistolas Pelagianorum , quarum alteram Julianus Romam , alte- 
ram vero decem et octo Episcopi eadem infecti labe ad Episcopum Thes- 
salonicensem miserant , ut Augustinus ipse lib. II. de nupt. et concup. nar- 
Tom. V. Marcellius TheoL 4. 

rat. Ad Allplum Romae adhuc consistentem misit Valerius excerpta quae- 
dam ex quatuor Juliani libris deprompta , ut ea secum in Africam defer- 
ret . Quibus Augustinus pervolutatis , dubius paulisper haesit , au illius 
excerpta illa confutanda essent , an a Valerio integri quatuor Juliani libri 
cxpectandi . Sed vicit demum Religionis zelus ; statimque librum elucubra- 
vit II. de nupt. et concup. , quem Valerio pariter nuncupavit , in quo 
meritas haeretico vices rependit . Animum etiam applicuit ad duas Pelagia- 
norum epistolas , a Bonifacio Papa per Alipium acceptas , refutandas ; quod 
quatuor praestitit libris Bonifacio ipsi dicatis . Haec omnia scripta Romam, 
atque Ravennam statim delata sunt ab Alipio in secunda quam habuit 
in Italiam navigatione , anno videlicet 421. Sequente vero anno accepit S. 
Pater a Claudio Episcopo catholico integros quatuor Juliani libros , e qui- 
bus excerpta erant a Valerio comite, magnumque aggressus est opus, ut 
illos funditus convelleret , ac refutaret . Distinxit opus in sex libros , quos 
tot , tantisque Scripturarum et SS. PP. testimoniis , tam selecta eruditione , 
tantaque ratiocinationis vi adornavit , ut adversarium non modo vicerit , sed 
oppresserit prorsus , atque prostraverit . Hinc per quatuor fere annos altum 
tenuere Pelagiani silentium . Nam licet Julianus sub Bonifacii pontificatus 
finem calamum denuo acuerit , ac duo exornaverit volumina contra secun- 
dum Augustini librum de nupt. et concup. , ausus tamen non est , fidelium 
manibus illa tenenda tradere nisi an. 427«,qnando ecclesiasticis Infulis pri- 
vatus ex Italia a Caelestino pulsus , ut supra diximus , in Ciliciam ad Theo- 
dorum Mopsuestenum se receperat ; ubi duobus in Italia elucubratis libris 
alios sex addidit . Hoc anno ergo 4 ^ 7 * Alipius octo librorum Juliani exempla- 
ria Romae reperta ad Augustinum refellenda misit ; qui licet ob Vandalo-r 
rum incursiones ad multa distractus esset, animum tamen a distringendo 
calamo non retraxit ut suppetias catholicae fidei ferret: atque eodem anno 
quatuor complevit volumina contra Juliani libros . Interpellatus interim quo- 
tidianis amicorum quaestionibus , litteris Quodvultdei , novisque Gallorum 
disputationibus, distulit responsionem contra Julianum ad annum sequentem 
animo addendi alia quatuor volumina quatuor jam exaratis , ut totidem lir 
bris Juliani opuscula confutaret . Et jam sextum inter armorum strepitus 
perfecerat , cum gravi febri correptus scribendi finem fecit ad superos evoca- 
tus : unde divinum illud opus contra Julianum imperfectum vulgo nuncupatur . 

Sed ad Julianum revertatur oratio . Hic , mortuo Theodoro Mopsueste- 
no , Ciliciam reliquit , ut in regiam C. P. urbem se reciperet . Audierat enim 
illius Ecclesiae Episcopum novum a suo non absimile dogma in mundum 
invehere . Illuc ergo una cum Orontio , Floro , nonnullisque aliis appulsus 
et benigne a Nestorio exceptus nullum non movit lapidem , ut ad sui par- 
tes traheret clerum , ac Theodosii imperatoris imploraret patrocinium . Sed 
perperam : nam Marius Mercator , qui C. P. eo anno degebat , statim libeU 
Ium edidit , quem appellavit commonitorium , in quo contracta oratione 
narravit , quae in Africa , in Italia , et in Asia contra Pelagianos antehac 
gesta fuerant , et illud clero , et imperatori obtulit ne a novis haereticis 
imponi sibi permitterent . Nestorius interim factus Pelagianorum advocatus 

iteratas dedit ad Caelesilnum litteras , quibus a Romano Pont, scisciiabauir , 
quid de Juliano , et aliis occidentalibus ex-Episcopis esset sentiendum , se 
scire dissimulans damnatos jam ab universo orbe veluti haereticos fuisse . 
Indignatus Caelestinus Nestorio tum quod haereticorum se faceret patronum , 
tura etiara quia a Cyrillo Alexandrino didicerat , quae contra Incarnationis 
fidem moliri aggrediebatur , distulit responsionem . Sed acres tandem ad Ne- 
storium litteras dedit , quas ita absolvit : Causatn tuam magis modo quam 
aliorum catholica ac festina deliberatione curato ; quia convenienter dici- 
mus : Medice , cura teipsum qui aliis desideras subvenire . Verum anie- 
quam ad Nestorii manus Caelestini epistola perveniret, Theodosius Marii 
Mercatoris commonitorii lectione commotus Julianum et alios Pelagianos a 
regia urbe expulerat . Hi tamen scientes futurum anno sequente generale 
concilium Ephesi celebrandum moras traxerunt, ut una cum Nestorio conci- 
lio interessent . Facta sunt autem haec anno 4^0 . Anno autem sequente 
cum Ephesi concilium celebraretur , Nestorius una cum individuo comite 
Juliano , et aliis Pelagianis ex-Episcopis illuc se contulit sperans se tali co- 
mitatu stipatum catholicorum res eversurum . Sed spem fefellit eventus . 
Nam eo in concilio et Pelagiani et Nestoriani damnati sunt . 

Anno 43a. Caelestinus damnationem Pelagianorum ac Nestorianorura 
iterum confirmavit, ut ex litteris ad Constantinop. datis patet, et post pa- 
ucos dies sancto fine quievit ; eique in Petri cathedra successit Sixtus no- 
minis hujus tertius , qui ante annos quatuordecim primus post Zosimum 
anathema in Pelagianos pronuntiaverat , et ad quem ea occasione epistolam 
dederat Augustinus . Julianus interiin post concilium Ephesinum desiderio 
amissi episcopatus adeo exarsit , ut non solum in Italiam unde ejectus fue- 
rat redire non erubuerit , sed poenitentiam praeterea callide simulans in E- 
clanensem sedem irrepere non dubitavit . Ast Leo Romanae Ecclesiae ar- 
chidiaconus, qui postea Sixto in Pontificatu successit, ejus conatibus restitit , 
et summo Pontifici auctor fuit ne Juliani poenitentiae fidem praeberet . 
Hinc anno 439 . Julianus ex invasa Eclanensi sede denuo expulsus est. In 
sancti Sixti locum , qui an. 44^* obiit , substitutus est Leo cognominatus 
Magnus . Quid contra Pelagianos gesserit narrat in lib. de promiss. Dei cap. 
6. Prosper . Et haec quidem gesta sunt anno 443- Quo deinceps se Julia- 
nus receperit , quid gesserit , et quomodo vitam finierit , incertum est . Id 
tantum ex Gennadio scimus ; obiisse nempe Valentiniano imperante . 

Alius Pelagiani dogmatis architectus fuit diaconus quidam Annianus , 
dc quo S. P. Augustinus et Alipius ad Hieronymum scripserunt , num 
Anniani libros contra ejus epistolam ad Ctesiph. exaratos vidisset ac refu- 
tasset . Sed cum hi libri, quos se recepisse testatur Hieronymus per Euse- 
bium presbyterum , jamdudum interciderint , nec eos Hieronymus quod 
fuerit morte praeventus refutare potuerit , quis iste Annianus fuerit divinare 
nituntur eruditi. Baronius ad an. 417 - putat in codicibus legendum esse 
Valerianum , et legi per errorem Annianum . Vossius lib. I. hist Pelag. 
cap. 6. sub Anniani nomine designari arbitratur Julianum ; Jansenius vero 
Pelagium. Ast cardinalis Norisius ex epistola, quae est apud Bedam , nec 

non ex praef. in liomll. S. Joan. Chrysostoml erudite demonstrat exii lisse 
Annianum Pelagianismi magistrum a Valeriano, Pelagio , ac Juliano diver- 
sum . Annianus ergo, quem latinae et graecae linguae peritum magni faciebant 
Pelagiaui , Pelagio praebens se comitem individuum cum illo profectus est 
in Asiam . Diospolitano concilio interfuit , et auctor fuit Pelagio ut ea de 
quibus accusabatur fidenter negaret. Post hanc synodum rediit in Italiam, 
ubi nonnullis editis voluminibus Hieronymi epistolam ad Ctesiph. impugna* 
re aggressus est : quae volumina , ut dixi , jamdiu perierunt . Animadver- 
tentes subinde Pelagiani omni veterum patrocinio propriam destitutam esse 
sententiam , S. Joannis Chrysost. opera nonnulla , in quibus erroris sui ful- 
crum aliquod inveniri sibi suadebant, in latinam vertere statuerunt linguam. 
Opus hoc in se suscepit Annianus , qui primus e graeco in latinum eloqui- 
um Clii^ysostomi homilias de laudibus S, Pauli transtulit, et illas Evangelio 
cuidam Pelagiano praesbytero nuncupavit. In epistola dedicatoria appellat 
Augustinum et omnes catholicos traducianos , quod traducem admittant 
originariae culpae 5 Augustinumque reprehendit , quod verba illa ,epist. ad 
Bom. cap. 7 . Non enim hoc facio quod volo bonum , sed quod volo malum 
hoc ago , de ipsius Pauli persona dicta esse contendat . Deinde ab Orontio 
Pelagiano Episcopo impulsus interpretationem omnium homiliarum Chry- 
sostomi in Malth. aggressus est . Octo tamen tantum ex illius versione mo- 
do habemus. Num reliquas etiam transtulerit, incertum est. Dedicavit octo 
illas homilias supramemorato Orontio , et in praef. paisim multa semina 
.sparsit Pelagianismi . 

Fuerunt illis temporibus alii Pelagiani tum laici , tum Episcopi, a quo- 
rum describendis gestis brevitatis caussa abstineo . Duos tantum hic breviter 
• commemoro , Vincentium nempe Victorem , et Fastidium Britannorum Epi- 
scopum . Ille adversus Auguslini librum de origine animae edidit duo opu- 
scula, in quibus sex tradidit Pelagiana paradoxa. Refutatus tamen ab Augu- 
stino quatuor libris ad meliorem frugem reversus est , ut S. Doctor in lib. a. 
retract. cap. 56*. testatur . Fastidius autem librum de vita christiaua ad 
viduam composuit , in quo negat originale peccatum , et impeccantiam ad' 
mittit in sensu Pelagii . Legitur volumen hoc inter opera Augustino suppo- 
sita tom. 8 . Modo de Pelagii erroribus breviter disserendum erit . 

CAPUT V. 

De erroribus Pelagii , et variis illius kaeresis statibus . 

Viginti enumerat S. P. Augustinus Pelagii errores , duodecim scilicet in 
‘ep. ad Paulinum , reliquos octo in aliis ejus operibus . Sic autem habet 
in laudata epistola : Objectum est enim dicere i. quia Adam sive pecca- 
ret y sive non peccaret y moriturus esset, a. Et quod peccatum ejus ipsum 
solum laeserit , non genus humanum . 3. Et quod infantes nuper nati 
' in illo statu sunt , in quo Adam fuit ante praevaricationem. 4* Et quod 
iteque per mortem , neque per praevaricationem Adae omne genus huma- 

nuni moriatur , neque per resurrectionem Christi omne genus humanum 
resurgat. 5 . Et infantes etiamsi non baptizentur habere vitam aeternam. 
6. Et divites baptizatos , nisi omnibus abrenuncient ^ si quid boni visi fuerint 
facere f non reputari illis, nec eos posse habere regnum Dei. q. Et gra- 
tiam Dei atque adjutorium non ad singulos actus dari , sed in libero 
arbitrio esse , vel in lege atque doctrina . 8. Dei gratiam secundum 
merita nostra dari . g. filios Dei non posse vocari , nisi omnino abs- 
que peccato fuerint effecti . i o. Et non esse liberum arbitrum , si Dei 
indiget auxilio ; quoniam in propria voluntate habet unusquisque facere 
aliquid , vel non facere . 1 1 . Et victoriam nostram non ex Dei adjuto- 
rio esse , sed ex libero arbitrio . 1 2. Et quod poenitentibus venia non 
detur secundum gratiam et misericordiam Dei , sed secundum meritum 
et laborem , qui per poenitentiam digni fuerint misericordia . Duodecim 
hos articulos tanquam haereticos objecerunt Pelagio Diospolitanae synodi Pa- 
tres , quos ipse Pelagius , ut damnationem vitaret , aperte anathematizavit . 
Alii autem octo errores recensentur ab Augustino variis suorum operum lo- 
cis , suntque i. Posse hominem , si velit , carere omni peccato. 2. Non opus 
esse Deum rogare , ne nos inferat in tentationem , nobisque peccata di- 
mittat . 3 . Negabat necessitatem orationis , quam pro infidelibus fundit 
Ecclesia , ut convertantur ad Deum. 4 * Affirmabat , Ecclesiam in hac 
quoque vita esse sine ruga , et sine macula . 5 . Ex tam a veteri lege , 
quam ab evangelio sanctissimos viros prodiisse , ut solam legem cum 
exclusione gratiae commendaret. 6. Novum testamentum proinde par ve- 
teri praedicavit . 7. Asseruit, peccatum esse jurare etiam in veritate. 8, 
Docuit solitarium hominem de virgine natum , et eruditorem potius hu- 
mani generis esse , quam Redemptorem . 

Sed haec est erroris proprietas , ut sibi diu constare non possit . Hinc 
varios habuit Pelagiana haeresis status , in quibus enumerandis non omnes 
eruditi conveniunt. Alii namque duos , alii tres , alii etiam quinque recen- 
sent . Ut ut sit , primus certe Pelagianae haeresis status erat purus putus- 
que paganismus . Recepta enim ab ethnicis , maximeque Stoicis semper doc- 
trina fuit , liominem ad virtutem sapientiamque comparandam Deo non in- 
digere , sed sibi soli sufficere . Hinc Seneca epist. XX. scribit : Huc cogi- 
tationes tuae tendant , hoc cura , hoc opta , omnia alia vota Deo remis- 
surus , ut contentus sis temetipso , et ex te nascentibus bonis . Quae posset 
esse felicitas Deo ptopior ? Et epist. 3 1 . Unum bonum est , quod bea- 
tae vitae causa et firmamentum est , sibi fidere . Quibus consona sunt , 
quae habet Cicero in lib. de nat. Deor. Judicium hoc omnium mortalium 
est , fortunam a Deo petendam , a seipso sumendam esse sapientiam . 
Hoc idem ab initio affirmavit docuitque Pelagius , quando a veritatis 
tramite coepit aberrare , solam videlicet naturam , ut a Deo conditur ct ex 
matris utero prodit , absque ullo externo , multoque minus interno auxilio , 
per proprii arbitrii vires , sibique innatam potentiam ad omne opus bonum 
agendum , imo vel ad ipsam a»«f«»pT»<r/a» , impeccantiam , sufficere . Nec mi- 
rum . Quum enim Pelagiaui negarent originale peccatum, ac liliertatem arbi- 

trii ad bonum ex aequo et ad malum admitterent , sicuti nullum conce- 
debant voluntati extrinsecum adjutorium ad peccandum, ita nullum extrin- 
secum adjutorium cognoscebant ad bonum agendum . Unde apud Augustinum 
homil. 44 * cap. 7. ajebant : Si volo , juslus sum , si nolo , justus non 
sum , In potestate habeo justum esse , et justum non esse . Quod autem 
principio ita Pelagiani sentirent, innumeris demonstrare possem argumentis. 
Sed mentem eorum perscrutemur ex paucis excerptis Hieronymi , Augusti- 
ni , et Innocentii I. , qui praecipui fuerunt Pelagianorum debellatores. Hie- 
ronymus ergo io epist. ad Gtesiph. Illud vero , inquit , quod ad decipien- 
dos homines quosque huic sententiae coaptarunt , ( non absque Dei gratia ) 
quum prima legentes fronte decipiat , introspectum et diligentissime venr 
tilatum decipere non potest . Ita enim Dei gratiam ponunt , ut non per 
singula opera ejus nitamur et regamur auxilio , sed ad liberum referunt 
arbitrum etc. Ac si dicat : modo non absque Dei gratia bonum fieri fa- 
tentur , quamvis decipiant homines j quum eam gratiam ad liberum referant 
arbitrium . Initio igitur nullam admittebant gratiam , sed puram naturam 
cum libertatis arbitrio . Apertius adhuc S. P. Augustinus serm. XI. de verb. 
Ap. cap. 2. Haec enim est disputatio eorum , quando primum exoriri coe- 
perunt , et contra gratiam disputare ... Disputantes contra gratiam pro 
libero arbitrio , fecerunt auribus piis et catholicis offensionem. Quare prin- 
cipio negabant , aut saltem non affirmabant liberum arbitrium esse gratiam 
Dei. Progressu tamen temporis ad frangendam invidiam commenti sunt, li- 
berum arbitrium esse gratiam , ut dicere possent : Non contra gratiam Dei 
disputamus . Quoniam a Deo accepit homo liberum arbitrium , invenerunt 
ad revelandam istam invidiam tale commentum . Non , inquit , contra 
gratiam Dei disputo . Ita S. P. Augustinus ibidem . Et in ep. ad Paulin. 
ait , Pelagianos sentire quemadmodum philosophi hujus mundi , qui ve- 
hementer egerunt , ut putarentur , vel putarent , sibi beatam vitam virtute 
propriae voluntatis efficere , Innocentius denique in ep. ad PP. Carthagi- 
nenses inquit : Quid tam mortiferum tam praeceps videatur ad casum , 
tam expositum ad omnia pericula , si hoc solum nobis putantes posse suf 
ficere , quod liberum arbitrium , cum nasceremur , accepimus , ultra jam 
a Domino nihil quaeramus ? ... Quasi jam amplius quod possit dare non 
habeat , qui te in tuo ortu liberum fecit . Nudum igitur liberum volunta- 
tis arbitrium initio suae haeresis ad bonum agendum Pelagius admisit. Quod 
manifestum est magis ex iis, quae de secundo illius haeresis statu dicemus. 

Alter itaque Pelagianae haeresis status semi-etiinicismus appellari po- 
test , cum nomine tantum non re a primo statu differat . Resonabat enim 
in illorum ore gratia j sed nomine gratiae naturam ipsam intelligebant , 
juxta quod scripsit olim Seneca in ep. XC. Quis dubitare poterit , quin De- 
orum immortalium munus sit quod vivimus ; philosophiae quod bene vi- 
vimus ? Itaque tanto plus nos debere huic , quam Diis , quanto majus be- 
neficium est bona vita, quam vita. Non absimili ratione de gratia sentiebant 
Pelagiani : Non peccare , inquiunt apud Augustinum de nat. et gral. cap, 
48. , nostrum est , posse vero non peccare non nostrum . Et lib. de grat. 

Christi cap. 4* voluntate et opere bono laas hominis est ; imo et Ao- 
minis et Dei , qui ipsius voluntatis et operis possibilitatem dedit j quique 
ipsam possibilitatem gratiae suae semper adjuvat auxilio . Caussa autem 
cur ad id Pelagiani devenerint , exponitur ab Augustino serm. XL de verb. 
Ap. cap. 7 . , ubi narrat , quod reprehensi a fidelibus , quod contra Dei gra- 
tiam disputarent , ad amovendam invidiam dicebant , se contra gratiam non 
disputare , quod liberum defenderent arbitrium : Quia hominem Deus crea- 
vit , et liberum donavit arbitrium , quidquid homo potest de libero arbitrio 
cujus gratiae debetur , nisi ejus qui eum condidit cum libero arbitrio ? 
Uanc sententiam Pelagius praesertim in eo libro propugnavit , cui Augusti- 
nus suum opposuit opus de nat. et grat. , ubi cap. r . ait : In hoc libro 
ille Dei gratiam non appellat nisi naturam , qua libero arbitrio conditi 
sumus* Eo itaque tempore quo Pelagius librum in commendationem scrip- 
sit naturae , cui Augustinus , uti diximus , librum opposuit de nat. et grat. 
divinae gratiae nomine nil intelligebat aliud , quam purum puturaque vo- 
luntatis arbitrium a Deo auctore naturae homini collatum . Quamquam eo 
etiam in libro voluntatis arbitrio aliquando ( tenuiter tamen nec satis aperte ) 
conjungeret vel adjutorium legis, vel remissionem peccatorum, ut observat 
Augustinus in libro de gest. Pel. cap. i3. 

Judaei in nullo alio magis quam in lege gloriantur. Hinc si a Judaeo 
quaeras, in quo justificetur homo? respondet; In lege. Huc Pelagiani ve- 
nere circa Diospolitanae synodi tempora 5 gratiae nimirum possibilitatis , seu 
liberi arbitrii gratiam addiderunt legis , atque doctrinae . Nam cum urge- 
ri coeperint , quomodo id praesumant asserere , Jieri sine ope divina , re- 
primunt se , nec hanc vocem audent emittere , quoniam vident quam sit 
impia , et non ferenda . Sed ajunt , ideo sine ope divina ista non fieri , 
quia et hominem Deus creavit cum libero voluntatis arbitrio , et dando 
praecepta ipse docet , quemadmodum homini sit vivendum . Sic inquit S. 
P. Augustinus in lib. de spir. et littera cap. a. , ubi haec affert Pelagiano- 
rura verba : Ideo sine operatione gratiae Dei nos justi esse non possu- 
mus , quia legem dedit , quia doctrinam instituit , quia praecepta man- 
davit . Quare idem Doclor de illis in epist. ad Paulinum dicit ; Merito Ju- 
daeis similes sunt ; qui quum profiteantur se esse Christianos , ipsi gra- 
tiae Christi sic adversantur ut se humanis viribus divina existiment im- 
plere praecepta , et non quidem nomine , sed errore judaizant. Immo ter- 
tius hic Pelagianismi status Judaismo deterior mihi videtur . Judaei enim 
contendunt legem ad bonum agendum esse simpliciter necessariam j quum 
Pelagiani e contra illam ad facilius dumtaxat operandum admitterent . Sci- 
mus hoc ex Augustino , qui in libro de grat. Christi cap. 7 . haec refert 
Pelagii verba : Etiam Deus gratiae suae auxilium subministrat , ut quod 
per liberum homines facere jubentur arbitrium , facilius possint implere 
per gratiam , quam nos , prosequitur Pelagius , non in lege tantummodo , 
sed in Dei esse adjutorio confitemur. Quis non hic desideret , subdit Au- 
gustinus , ut ostendat quam velit intelligi gratiam ? Propter hoc enim ma- 
xime de illo expectare debemus , ut dicat hoc quod dicit ^ non in lege 

tantummodo se gratiam confiteri . Sed nohis hac eXpectatione suspensis , 
tjuld addiderit intuemini : Adjuvat enim nos , inquit , Deus per doctri-^ 
nam et revelationem suam , dum cordis nostri oculos aperit j dum nobis 
ne praesentibus occupemur futura demonstrat ; dum diaboli pandit insi^^ 
dias j dum nos multiformi et ineffabili dono gratiae caelestis illuminat ... In 
his omnibus non recessit a commendatione legis , atque doctrinae , con- 
cludit Augustinus in Pelagium gratiam internae illuminationis admitten- 
tem , quae a lege atque doctrina non differt , ad facilius dumtaxat operan- 
dum . Et cap. ejusdem libri postquam S. P. dixerat gratias a Pelagio 
admissas ad nihil aliud adhibendas , nisi ut nobis doctrina etiam divina 
revelatione aperiatur , non ut adjuvetur mens hominis , ut id , quod agen^ 
dum esse didicerit , etiam dilectione et actione perficiat , e vestigio subdit : 
Ut videlicet tanquam via demonstrata , qua ambulare debeamus , jam w- 
ribus liberi arbitrii^ adjutorio nullo alterius indigentes , sufficiamus nobis 
ne deficiamus in via j quamvis et ipsam viam contendat etiam sola inve- 
niri posse natura , sed facilius , si adjuvet gratia . Pelagius ergo eo per- 
venit ut fateretur, praeter liberum arbitrium legem requiri atque doctrinam 
sive extrinsecus resonantem, sive etiam illuminantem intrinsecus, non qui- 
dem ut simpliciter necessariam , sed ad facilius dumtaxat operandum . 

Claris, noster Berti lib. XIV, de Tlieol. disciplinis cap. 5 . arbitratur , 
Pelagium gratiam internae illuminationis in dege atque doctrina consisten- 
tem admisisse ut simpliciter necessariam ad bonum operandum . Hoc pro- 
bat ex eo quod in Diospolitana synodo Pelagius damnaverit eos , qui di- 
cunt non esse necessariam gratiam ad singulos actus , gratiae nomine legem 
intelligens atque doctrinam , ut observat S. P. Augustinus in lib. de gest. 
Pel. cap. 14. Verum ex iis, quae Pelagius in ea Synodo gessit, erui il- 
lius germana sententia minime potest . Nam totus fuit , ut aequivocis locu- 
tionibus , et mentalibus restrictionibus , putidisque mendaciis a Patribus ab- 
solutionem suffuraretur . Quare Augustinus in lib. de grat. Christi cap. 3 . 
scribit : Quandoquidem ipse Pelagius damnaverit eos , qui dicunt gratiam 
Dei non ad singulos actus dari , ubi putabamus ejus de hac re omnes 
tergiversationes esse consumptas ; tamen in libris , quos edidit pro libero 
arbitrio , quorum mentionem facit in epistola , quam Romam misit , tm- 
hil aliud sentire monstratur , quam id , quod damnasse videbatur . Nam 
gratiam Dei et adjutorium , quo adjuvamur ad non peccandum , aut in 
natura et libero ponit arbitrio , aut in lege , atque doctrina . Dici prae- 
terea potest gratiam quam Pelagius in Diospolitano concilio tanquam neces- 
sariam ad singulos actus admisit, gratiam esse qua Christus in hunc mun- 
dum venit peccatores salvos facere j nempe vel remissionem peccatorum , 
vel mortis Christi memoriam , vel exemplum Dominicae conversationis , ut 
Augustinus lib. de gest. Pel. cap. 2. interpretatur . Nam ab Albina , Pinia- 
uo , ac Melania mentem suam circa Christi gratiam coactus aperire , ait : 
Anathema qui vel sentit vel dicit gratiam Dei , qua Christus venit in 
hunc mundum peccatores salvos facere , non solum per singulas horas , 
vel singula momenta , sed etiam per singulos actus nostros non esse ne' 
eessariam , 

Non acquiescit tSmen praeclarissimus auctor , et inquit . S, P. Augu- 
stinus in lib. de grat. Chr. cap. 47* scribit: Si Pelagius consenserit , etiam 
ipsant voluntatem et actionem divinitus adjuvari , ut sine illo adjutorio 
nihil bene velimus , et agamus , eamque esse gratiam Dei per J, C. D. 
N. nihil de adjutorio gratiae , quantum arbitror , inter nos controversiae 
relinquetur . Ex quii>us colligitur , peccasse Pelagium circa gratiae naturam, 
non circa necessitatem . Facilem tamen habet difficultas haec solutionem . 
Nam licet Pelagius in eo etiam erraret , quod gratiam internae illuminatio- 
nis ad fficiliiis dumtaxat agendum admitteret , controversiae nihilominus 
inter Augustinum et Pelagium cardo versabatur circa adjutorium volunta- 
tis et actionis , quod haereticus inficiabatur . Unde bene ait S. Doctor , 
se consensurum Pelagio , si ad singulos actus gratiam admitteret voluntatis. 
Nam , hac semel admissa necessitate , lassus etiam fuisset necessitatem legis 
ac doctrinae per internam illuminationem ; quum omnis voluntatis motus 
ab intellectus praeveniatur cognitione juxta vulgare proloquium : JSil voli~ 
tum , quin praecognitum . 

Gratia ergo Pelagianorum praecipua liberum erat arbitrium hominis , 
cui addidere deinceps legem atque doctrinam . Ut autem illuderent simpli- 
cibus , et sub gratiae delitescerent larva , eamdem legem atque doctrinam 
variis efferebant nominibus . Legem quippe diversis locutionibus , et varie- 
tate verborum in omnibus disputationibus suis intelligi volunt gratiam , 
ut Augustinus observat lib. IV. ad Bonif. cap. 5. Et modo appellabant eam 
revelationem , quatenus non solum praedicatur in auribus , sed intus etiam 
a Spiritu Sancio manifestatur . Nunc vero dicebatur ab iis ocidorum ada- 
peritio , per internum videlicet Spiritus S. magisterium . Aliquando gra- 
tiae illi futurorum tribuebant demonstrationem . Unde Pelagius in cap, 
5. ep. ad Rom. ajebat: Filium Dei Spiritum Sanctum nobis dedisse, qui jam 
ostendat gloriam futurorum . Illud quoque munus adseribebant gratiae , 
quod diaboli panderet insidias , quod mentem illuminaret , et quod de~ 
nique suaderet omne , quod bonum est . Collegit haec omnia paucis Pela- 
gius apud Augustinum lib. de grat. Chr. cap. haec verba: Adju- 

vat nos Deus per doctrinam et revelationem suam , dum cordis nostri 
oculos aperit ; dum nobis , ne praesentibus occupemur , futura demonstrat', 
dum diaboli pandit insidias ; dum nos multiformi et ineffabili dono gra- 
tiae caelestis illuminat . Et cap. ejusdem lib. lo. addit: Dum nobis suadet 
omne , quod bonum est . Verum optime S. P. Augustinus inquit : In his om- 
nibus non recessit a commendatione legis , et doctrinae . f^am ad doctri- 
nam pertinet etiam , quod sapientia reveletur ; ad doctrinam pertinet cum 
suadetur omne quod bonum est . Ek si inter docere et suadere , vel po- 
tius exhortari distare aliquid videtur, etiam hoc tamen doctrinae genera- 
litate concluditur , quae quibuscumque sermonibus , vel litteris continetur, 
inquit S. Doctor loco laudato . 

Sed ut Pelagii mentem penitius introspiclamus, animadvertendum insu- 
per est, in tres status universum distinxisse genus humanum ; atque pro sta- 
tuum diversitate variam invexisse ad bonum agendum gratiam . Primum, 

ajebat in lib. de pecc. orig. cap. 26. vixerunt justi homines ex natura , 
deinde sub lege , tertio sub gratia . In stalu naturae gratia ad bonum a- 
gendum erat , per Pelagium , purum putumque liberum voluntatis arbitri- 
um . Ait enim in ep. ad Demetriadem : ISec illud est parvum argumentum 
ad comprobandum naturae bonum , fjuod illi primi homines per tot an- 
norum spatia ( ab Adam nempe usque ad Moysem ) absque ulla admoni~ 
tione legis fuerunt ; non utique quod Deo aliquando creaturae suae cura 
non fuerit , sed quia talem sciebat hominum fecisse naturam , ut eis pro 
lege ad merendam justitiam sufficeret . Invalescente autem peccandi licen- 
tia et consuetudine , adeo pravis exemplis , subdit haereticus , corrupta est 
humana natura , ut poliri legis instructione debuerit . Idcirco Deus per Moy- 
sem legem dedit hominibus : Quando recentioris , verba sunt Pelagii , adhuc 
naturae usus viguit , nec humanae rationi veluti quamdam caliginem lon- 
gus usus peccandi obduxit , sine lege dimissa est natura , ad quam Do- 
minus , nimiis jam vitiis obrutam et quadam ignorantiae rubigine infe- 
ctam , limam legis admovit , ut hujus frequenti admonitione expoliretur , 
et ad suum posset redire fulgorem . Ast magis magisque humana crescen- 
te corruptione , nullumque peccandi finem faciente , lex ad justificandum 
non erat amplius sufficiens , proindeque tanquam medicus Christus venit in 
mundum , ut homines adventus sui medicina sanaret . Porro hic fuit tertius 
humani generis status . Sed posteaquam nimia peccandi consuetudo prae- 
valuit , cui sanandae lex parum valet , Christus advenit , et jam morbo 
desperatissimo., non per discipulos , sed per ipsum medicus ipse subvenit. 
Ita Pelagius apud Augustinum lib. de grat. Christi cap. 26. Nec proinde 
credendum est agnovisse tandem in hoc tertio humani generis statu veram 
Christi gratiam. Nam Christus, juxta haeretici hujus deliramenta, triplicis 
generis gratiam morte sua attulit mundo , quarum nulla voluntatem movet, 
et excitat ad bonum agendum ; nempe remissionem peccatorum , doctri- 
nam evangelicam , et virtutis exemplum , ut observat S. P. Augustinus 
in lib. de nat. et grat. cap. 18. • 

Et quod Pelagius fassus reapse sit, Christum humano generi remissio- 
nem promeruisse peccatorum , etiamsi inficientur id Vega lib. VII. in Trid. 
conc. Suaresius in prol. V. de grat. cap. 2. et Tournely lib. I. de grat. 
q. 3 . , extra tamen dubitationis aleam positum arbitror ex iis , quae S. P. 
Augustinus lib. de grat. et lib. arb. cap. i 3 . habet, ubi inquit: Pelagia- 
ni dicunt , gratiam Dei , quae data est per fdem J. C . , quae neque lex 
est , nec natura , ad hoc tantum valere , ut peccata praeterita dimittan- 
tur , non ut futura vitentur ; nec non ex Milev. concilio , quod hunc in Pe- 
lagianos canonem statuit nura. III. Si quis dixerit , gratiam , qua justi- 
ficamur , valere ad remissionem peccatorum , quae commissa sunt , non 
vero ad adjutorium , quo non committantur , anathema sit . Et ne quis 
suspicetur agnitam a Pelagianis fuisse remissionem peccatorum per Chri- 
stum , quatenus meram dicit poenae relaxationem , non quod anima per ha- 
^ bitualem gratiam renovetur interius , vetant , quae idem Pelagius habet 
comm. in cap. 6. ep. ad Rom. super illa verba : Gratia Dei vita aeterna . 

In quae sic scribit ; Non dixit similiter stipendia justitiae , quia non est an^ 
tequam remuneretur in nobis . Non enim nostro labore quaesita est , sed 
Dei munere condonata . Kt in cap. 5. jam dixerat : Quare multa peccata 
dimisit abundantia donationis Spiritus S. ? Quia multa sunt dona . Ipsa 
enim justitia donatur per baptisma , non ex merito possidetur . Hoc idem 
docuit Julianus apud Augustinum lib. I. op. imp. Nos igitur in tantum 
gratiam baptismatis omnibus utilem aetatibus confitemur , ut cunctos , 
qui illam non necessariam etiam parvulis putant, aeterno feriamus ana- 
themate : sed hanc gratiam locupletem spiritualibus donis credimus , quae 
multis opima muneribus , ac reverenda virtutibus , pro infirmitatum ge- 
neribus et humanorum statuum diversitatibus una tam remediorum col- 
latione , quam munerum virtute medicatur . Quae cum admovetur , non 
est mutanda pro causis . Jam enim ipsa dona sua pro accedentium ca- 
pacitate dispensat . Hoc est , in adultis remittit peccata ; pueris autem nul- 
lum, in Pelagianorum sententia, peccatum habentibus confert Ubertatem, 
sanctitatem , justitiam , filiationem , fraternitatem Christi, haereditatem , illos- 
que constituit membra Christi , templum et organum Spiritus S. . Hos baptis- 
mi effectus describit Julianus Joannis Chrysostomi verbis apud Augustinum 
lib. I. cont. Jul. cap. 6. 

Sed neque in hoc catholice sensere Pelagiani . Nam licet gratiam ad- 
miserint habitualem , eam tamen conferri autumabant secundum merita no- 
stra ; et valere dumtaxat ad remittenda peccata praeterita , non ad vitan- 
da futura . Et quoad primum , clara sunt , quae Augustinus habet haer. 
88. ubi sic loquitur : Pelagius affirmabat , non a Deo accipere , sed a se- 
ipsis homines habere gratiam , qua liberamur ab impietate , et hanc se- 
cundum merita nostra dari . Gratia porro , qua liberamur ab impietate , 
remissio est peccatonun . Alterum vero patet ex can. III. conc. Milevitani , 
a quo Pelagius damnatus est , quoniam asseruit gratiam , qua justificamur, 
valere ad remissionem peccatorum , quae commissa sujit , non vero ad 
adjutorium , quo non committantur. Hinc Augustinus in lib. de grat. Chr. 
cap. 3o. jure dicebat : Istam quippe gratiam , qua justificamur , id est , 
qua charitas Dei diffunditur in cordibus nostris per Spiritum S. qui da- 
tus est nobis , in Pelagii et Caelestii scriptis , quaecumque legere potui , 
nusquam eos ijweni , quemadmodum confitenda est , confiteri . 

Opponit tamen contra nostram hanc sententiam Suaresius. i. Pelagia- 
ni solam naturam ad actus supematurales sufficere putabant ; unde non ad- 
miserunt gratiam habitualem , quae propter supematurales actus datur . a. 
Affirmavit Pelagius hominem nunc in eo nasci statu , in quo erat Adam 
ante peccatum . Adam juxta haeretici sententiam gratiam non habuit habi- 
tualem . 3. Augustinus ep. XCV. testatur remissionem peccatorum secundum 
Pelagium in aeternae poenae consistere relaxatione; negavit enim fieri per 
internam Spiritus S. subministrationem : Sive gratiam dixerit liberum ar- 
bitrium , sive gratiam esse remissionem peccatorum , sive gratiam esse le- 
gis praeceptum , nihil eorum dicit , quod per subministrationem Spiritus S. 
pertinet ad concupiscentias tentationesque vincendas . 4* Idem S. P. in bb. 

de grat. C!ir, cap. 2. tradit , Pelagium putasse homines in peccatorum re- 
missione adjuoari non aliqua subministratione virtutis , sed viribus pro- 
priae voluntatis . Ergo etc. 

Resp. ad i. Etsi Pelaglani habitualem gratiam dare homini vires ad 
supcrnaiurales actus negarent , volebant tamen conferre animae decorem , 
ct ornatum; quod verbis exprimere solebant Joan. Chrys. ut supra observa- 
vimus . Asserebant quoque gratiam habitualem hominis animam renovare , ut 
ex hisce Juliani verbis apud Augustinum lib. III. contra Julianum cap. 3 . 
apparet : Quos fecerat condendo bonos , fecit innovando adoptandoque me- 
liores. Atque id cohaerenter ad doctrinam Pelagii, qui apud eumdem Au- 
gustinum lib. IV. ad Bonifacium cap. 2. ajebat , ab Apostolo dici baptisma 
lavacrum renovationis Spiritus S. , quia nos Spiritus S. per baptismum 
renovavit . Dicebant similiter unum ex baptismi effectibus esse naturam in- 
staurare . Vide , inquit Pelagius ad Demetriadem scribens , quid Christiani 
facere possunt , quorum in melius per Christum instaurata natura est . 
Quamvis ergo non admitterent Pelagiani habitualem gratiam , quae homiui 
vires ad supernaturales actus conferat , ut catholici credunt, admittebant ta- 
men illam ex aliis capitibus . 

Ad 2. Ratio cur alUrinabat Pelagius hominem nunc in eo statu nasci, 
iu quo conditus fuerat Adain , in eo praecise consistit, ut peccati origina- 
lis negaret transfusionem , ac liberi arbitrii integritatem propugnaret. Ceterum 
non negabat homines ad imitationem Adae peccasse , proindeque ad vitain 
promerendam aeternam indiguisse peccatorum remissione et aliis animae 
ornamentis per habitualem gratiam conferri solitis . 

Ad 3 . et 4 * solutio patet ex ipsis Augustini verbis in argumento relatis . 
Exigebat a Pelagio S. P. Augustinus , ut internam Spiritus S. admitteret sub- 
ministrationem , quae voluntatem ad bonum agendum moveret . Haereticus 
ut catholicis imponeret, multa confitebatur genera gratiarum , ut in superio- 
ribus diximus , sed nihil eorum dicebat , quod per subministrationem Spi- 
ritus S. pertinet ad concupiscentias tentationesque vincendas , quoniam 
putabat bonum agere homines viribus propriae voluntatis adjutos . Admisit 
itaque Pelagius gratiam habitualem , sed non in sensu recto . Cum vero Ec- 
clesia in suis orationibus assidue a Deo postulet praeter remissionem pecca- 
torum aliud quoque gratiae genus ad vitanda peccata tentationesque vin- 
cendas , ne praxi Ecclesiae aperte repugnarent , aliam Pelagiani adacti sunt ad- 
mittere gratiam , quam ajebant esse doctrinam evangelicam , ac virtutis 
■exemplum . Solent nobis dicere , inquit S. P. lib. de grat. Chr. cap. 1 1 . 
in eo Christum ad non peccandum praebuisse adjutorium , quia juste 
ipse vivendo , et juste docendo reliquit exemplum . Et ipse haeresiarca 
comm. in cap. 6 . ep. ad Rom. Qui participes sunt , inquit , gratiae Chri- 
sti , didicerunt , quemadmodum oportet vincere passiones , et Deum dili- 
gere et proximum . Quod inferius explicans addit : In doctrina et exem- 
plo Christi , qui non solum peccata , sed etiam occasiones ai ferri docuit 
peccatorum. Hactenus multa gratiarum genera admisit Pelagius; sed in his 
omnibus nunquam fassus est ad bonum agendum veram Christi Servatoris 
gratiam , Videndum modo , quid de eadem gratia senserit deinceps . 

'An ante Zosimi Papae decretum aliquam internam voluntatis 
gratiam admiserint Pelagiani , et quid post condemna- 
^ tionem de gratia senserint . 

Joannes Laurentius Berti , nunquam sine honore laudandus , lib. XIV. 
de iheol. disciplinis cap. 5. arbitratur , Pelagium in altero sui erroris sta- 
tu , praeter legem atque doctrinam , et gratiam admisisse , quae dilectionem 
inspirat , quamvis ad facilius , non ad simpliciter operandum . Norisius au- 
tem lib. I. hist. Pel. cap. 1 5. demonstrat , nunquam eo pervenisse Pelagium , 
ut internam voluntatis gratiam fateretur . Puto distinguenda esse tempora , 
quae praecesserunt , ab iis , quae subsecuta sunt Zosimi Papae decretum 
adversus Pelagianos . Ego quidem pro certo ratoque habeo , neque Pela- 
gium , neque discipulos ejus , antequam a Zosimo proscriberentur , fassos 
unquam fuisse veram Christi gratiam , quae dilectionem inspirat , neque ad 
simpliciter , neque ad facilius operandum . Nam ut silentio praeteream , quac 
duo concilia Carthaginense ac Milevitanum , et Innocentius I. adversus Pe- 
lagianos gesserunt , ea dumtaxat de caussa , quod omnem gratiam in natu- 
ra , lege , atque doctrina constituerent , ut in antecedentibus demonstratum 
est , S. P. Augustinus , cui occultiora pelagiana dogmata manifestissima 
erant , post Innocentii mortem ita ad Paulinum , ut contra Pelagianoruni 
fallacias illum praemuniret , scripsit : Natura humana , etiamsi in illa 
integritate , in qua condita est , permaneret , nullo modo seipsam , Crea- 
tore suo non adjuvante , servaret . Cum igitur sine Dei gratia salutem 
non posset custodire , quam accepit , quomodo sine Dei gratia potest re- 
parare , quod perdidit ? Hactenus ergo Pelagiani neque necessitatem gratiae 
Conditoris admittebant . Idem S. Doctor in lib. de grat. Chr. , quem post 
damnatos a Zosimo Pelagianos edidit , cap. a 5. fuse demonstrat , non pro- 
pter intellectura solummodo , sed etiam propter voluntatem et operationem 
bonam , Dei gratiam esse commendandam . Tum cap. scq. subdit : Istam 
Dei gratiam in divinis eloquiis manifestam etiam Pelagius manifeste 
fateatur , seque tamdiu contra sensisse non operiat , sed aperiat. Et cap. 
34* inquit : Nec alicubi potui reperire , hanc cum gratiam confiteri.^ qua 
non solum possibilitas naturalis voluntatis et actionis , quam dicit nos 
habere , etiamsi nec volumus , nec agimus bonum , sed ipsa etiam volun- 
tas et actio subministratione S. Spiritus adjuvatur . Et cap. ejusdem lib. 
3o. jam scripserat ; Istam quippe gratiam , qua justificamur , id est , qua 
charitas Dei dijjumlilur in cordibus nostris etc . , in Pelagii ac Caclestii 
scriptis , quaecumque legere potui , nusquam eos inveni , quemadmodum 
confitenda est, confleri . Quibus in locis non modo Augustinus loqnliur de 
gratia, quae justificat fornialiter , quaeque gratia est habitualis, sed etiam 
de gratia , quae justificat dispositive , scilicet de gratia actuali ; atque Spi- 
ritus S. charitatem opponit legi , ct doctrinae . Iu lib. I. denique cont. 
duas ep. Pelagii, quem sub Bonifacio concinnavit, cap. 19 . ita Pelagia- 

nos alloquitur : Vos autem in hono opere sic putatis adjuvari hominem 
gratia Dei , ut in excitanda ejus ad ipsum opus bonum voluntate , nihil 
eam credatis operari . Nescio , num clariora his desiderari possint ad de- 
monstrandum , Pelagianos ante illorum sub Zosimo condemnationem yeram 
Christi gratiam , quae per dilectionem operatur , nunquam admisisse , ne- 
que ad facilius operandum . 

Verum cl. Berti S. P. Augustini in contrarium affert verba quae ha- 
l)entur cap. 26. lib. de gr. Chr. Ac per hoc gratiam Dei^ qua charitas 
Dei diffunditur etc. , sic confiteatur , qui vult veraciter confiteri , ut omni- 
no nihil boni sine illa , quod ad pietatem pertinet veramque justitiam , 
fieri posse non dubitet . Non quomodo iste , qui cum dicit , propterea da~ 
ri gratiam , ut quod a Deo praecipitur , facilius impleatur , quid de 
illa sentiat , satis ostendit , scilicet , quod etiam sine illa , etsi minus 

facile y fieri tamen , quod divinitus praecipitur , potest . In eo ergo erra- 

vit Pelagius , quod gratiam dilectionis admitteret ad facilius dumtaxat ope- 
randum . II. Hinc idem Doctor cap. 29. ait : Tolle facilius , et non solum 
plenus , verum etiam sanus est sensus . III. Intercedunt alii viri docti , et 
celebrem afferunt Pelagii locum ab Augustino ex illius libris de lib. arb. et 
de grat. Chr. cap. 10. desumptum ; qui locus ita se habet: Operatur in nobis 

Deus velle , quod bonum est , velle , quod sanctum est , dum nos terrenis 

cupiditatibus deditos , et mutorum more animalium tantummodo praesen- 
tia diligentes , futurae gloriae magnitudine et praemiorum pollicitatione 
succendit ; dum revelatione sapientiae in desiderium Dei stupentem susci- 
tat voluntatem ; dum nobis , quod tu alibi negare non metuis , suadet 
omne quod bonum est . Quid est , stupentem succendere et suscitare volun- 
tatem , nobisque suadere omne quod bonum est , nisi gratia voluntatis et 
dilectionis ? Hanc igitur aliquando admisit Pelagius . 

Resp. ad i . S. P. Augustinus in lib. de grat. Chr. tres aggreditur eli- 
minare Pelagianorum errores : primum , quo Pelagius negavit adjutorium 
voluntatis , cujus necessitatem ad bonum agendum S. P. demonstrat per 
integrum librum ; alterum , quem refellit ibidem Augustinus , gratiam nem- 
pe dari secundum merita nostra j tertium denique , quo haereticus dogma- 
tizabat , nobis firmum ad non peccandum habentibus liberum arbitrium gra- 
tiam subministrari , ut adversariis facilius resistamus . Vult ergo eo in libro S. 
Doctor, ut Pelagius, si de gratia recte sentire desiderat , tres illos condemnet 
errores . Ita enim eodem , quod objectum est , capite inquit : Istam Dei 
gratiam ( nempe voluntatis de qua in praecedentibus disseruerat ) in divi- 
nis eloquiis manifestam etiam Pelagius manifeste fateatur . Et paullo post : 
Et si consenserit nos gratia Dei accipere charitatem , non sic sentiat , 
tanquam ulla merita nostra bona praecesserint . Et infra ; Gratiam Dcij 
qua charitas etc, sic confiteatur ... ut omnino nihil boni sine illa , quod 
ad pietatem pertinet veramque justitiam , fieri posse non dubitet . Non 
quomodo iste , qui cum dicit propterea dari gratiam , ut quod a Deo 
praecipitur , facilius impleatur , quid de illa sentiat , satis ostendit , scili- 
cet etc. Verborum ergo Augustini sensus est : Pelagius , qui gratiam ad- 

mittit legis et doctrinae , fateatur etiam gratiam voluntatis . Quod si in lioc 
consenserit , fateatur simul hanc gratiam non secundum merita nostra dari . 

Et hoc admisso , fateatur denique eamdem gratiam , non ad facilius , sed 
ad simpliciter operandum hominibus dari . Capitibus deinde seq. 27. 28. 
39. demonstrat , non aliam Pelagium admisisse gratiam , quam illam , qua 
homo adjutus facilius potest bene operari. Idcirco cap. 3 o. inquit: Ernen- 
det haec omnia Pelagius , illos nempe recensitos errores . 

Ad 2. Jure meritoque S. Doctor ait : Tolle facilius , et sanus erit 
sensus ; quoniam in sensu catholico fatendum est , ut quod homines per li^ 
herum facere jubentur arbitrium , possint implere per gratiam . Sed de 

3 ua loquitur gratia ? Non legis et doctrinae , quam Pelagius admittebat j sed 
e gratia voluntatis , quam ipse inilciabatur , quamque agnoscendam esse 
Augustinus praecedentibus capitibus demonstraverat . 

Ad 3 . De doctrina in quatuor Pelagii libris de lib. arb. contexta , un- 
de allata verba deprompta sunt , ita loquitur S. P. Augustinus lib. de grat. 
Chr, cap. 4 * ♦ ^*^d in his etiam quatuor libris quaecumque pro gratia 
videtur dicere , qua juvamur , ut declinemus a malo bonumque facia- 
mus , ita dicit , ut nullo modo a verborum ambiguitate discedat , quam 
discipulis sic possit exponere , ut nullum auxilium gratiae credant , qua 
naturae possibilitas adjuvetur , nisi in lege atque doctrina . Et de gra- 
tia legis et doctrinae laudata verba exponit S. P. eodem cap. 10. Nam e 
vestigio subdit : Quid manifestius , nihil aliud eum dicere gratiam , qua Deus 
in nobis operatur velle quod bonum est , quam legem et doctrinam ? In 
lege namque et doctrina sanctarum Scripturarum futurae gloriae atque 
praemiorum promittitur magnitudo . Ad doctrinam pertinet etiam , quod 
sapientia revelatur ; ad doctrinam pertinet , cum suadetur omne , quod 
bonum est . Haec omnia scilicet se tenent ex parte intellectus , ct quando- 
que per externam hominis docentis fiunt operationem . Sed nos eam gra- 
tiam , prosequitur Augustinus ibidem , volumus iste aliquando fateatur , 
qua futurae gloriae magnitudo non solum promittitur « verum etiam cre- 
ditur et speratur ; nec solum revelatur sapientia , verum etiam amatur j 
nec suadetur solum omne , quod bonum est , verum etiam persuadetur . 

Hactenus Pelagiani de seipsis ita superbe senserunt , ut quamvis varia 
ad Christi gratiam exprimendam nomina adhiberent , tamen omnia ad fi- 
delem piamque vitam pertinentia tribuerunt Ubero voluntatis arbitrio ,* 
ait Augustinus in ep. ad Vitalem . Deinceps vero , post editum nimirum 
adversus illos damnationis decretum , alium induerunt vultum , non quidem 
Pelagius et Caelestius , ( hi namque a legis et doctrinae confessione nun- 
quam recesserunt ) sed pessimi horum discipuli , Julianus nempe Eclanensis 
Episcopus aliique illius socii -, qui catholicorum pressi clamoribus , fassi 
tandem sunt , ad perfectionem assequendam justitiae veram internamque 
gratiam esse necessariam . Sed in hoc retredere ab errore noluerunt , quod 
eam necessitatem statuerint , non ad simpliciter , sed ad facilius dumtaxat 
obtinendam perfectionem . Immo antiquae rursus mordicus adhaerentes bla- , 
sphemiae propugnabant , interiorem Dei gratiam nobis secundum merita 

nostra dari . Quae impia sententia quartus est pelagiani erroris status , et 
semi-cliristianismus potest appellari ; quum primas libero tribuerent volun- 
tatis arbitrio , ut optime observat Augustinus in lib. II. ad Bonif. cap. 5, 
Ad hunc autem statum pelagianam haeresim pervenisse , duce Juliana , 
breviter demonstro variis magni Augustini locis . I. Serm. CLVI. de verb. Ap. 
cap. 12 Pelagianos , quod tandem talem confessi fuerint gratiam, sic laudat 
simul et corrigit ; Non sicut quidam dicere coeperunt , qui coarctati sunt 
aliquando gratiam confiteri : et benedicimus Deum , quia vel hoc aliquan- 
do dixerunt . Accedendo enim projicere potuerunt , et ad id , quod vere 
rectum est , pervenire . Per haec sane verba non ait Augustinus , quod Pe- 
lagiani gratiam aliquando fassi sint legis atque doctrinae ; non enim bene- 
dixisset Deum , quod gratiam denique admiserint , cum legem et doctri- 
nam vel ab initio commendaverint, ut supra docuimus. Admiserunt itaque 
aliquando veri nominis gratiam. Sed non recto atque catholico sensu. Nam 
eam gratiam admittebant ad facilius dumtaxat , non ad simpliciter agendam 
necessariam . Unde citato capite prosequitur S. Pater ; Jam ergo dicunt , 
adjutricem esse gratiam Dei ad facilius facienda ... T^elo facilius , re- 
mo difficilius', tamen et rerno itur . Jumento facilius^ pedibus difficilius: 
sed tamen et pedibm pervenitur . Non est sic etc. II. Idem S. Docior Ser. 
XXX. de verb. ps. ii8 et Ap. cap. 8. de divinae gratiae natura, quatenus in 
dilectionis suavitate consistit, fuse disputans, haec inter cetera habet: Regit 
te sub jugo tuo , et sub sarcina tua . Ut enim sarcina ejus sit tibi le- 
vis , et jugum ejus suave , ille tibi amorem inspiravit . Amanti suave 
est . Dominus dedit suavitatem. Nonne lue habetur catholica et sana gra- 
tiae confessio ? Videamus nunc quomodo in ea consentiant Pelagiani . An 
forte , sequitur ibidem S. D. , quia vel venisti audiens , venite ad me , 
hoc ipsum tibi arrogare contendis , quia venisti ? Bicce , inquis , veni ad 
illum arbitrio meo., voluntate mea. Quia veni, reficit me', quia veni, 
jugum suum imponit mihi suave ', quia dat amorem , sarcinam suam le- 
vem imponit mihi amanti , et diligenti . Haec omnia fecit in me , sed 
quia veni ad eum . Duo hisce in verbis affirmant Pelagiani : primum , dari 
ad bonum agendum hominibus gratiam , quod illis in verbis exprimitur : 
Deus reficit me : Deus jugum suum imponit mihi suave j et quidem gra- 
tiam, quae in charitate , et dilectione consistit: Jugum suum imponit mihi 
suave , quia dat amorem : secundum , eam gratiam secundum merita no- 
stra dari . Ecce, inquis, veni ad illum arbitrio meo , voluntate mea . Quia 
veni, reficit me etc. III. In lib. de grat. et lib. arb. cap. i4* ita S. P. Au* 
gustinus scribit : Sed cum fuerint convicti , non defensores , sed inflatores 
et praecipitatores liberi arbitrii , quia neque scientia divinae legis , neque 
natura , neque sola remissio peccatorum est illa gratia , quae per J. C. 
D, N. datur , sed ipsa facit ut lex impleatur , ut natura liberetur , ne 
peccatum domine Lur , Cum ergo in his convicti fuerint , ad hoc se con- 
vertunt , ut quocumque modo conentur ostendere , gratiam Dei secundum 
, merita nostra dari , Dicunt enim: Etsi non datur secundum merita bono- 
rum operum , quia per ipsam bene operamur , tamen secundum merita 

hojiae voluntatis datur : quia hona voluntas praecedit orantis , quam prac' 
cessit voluntas credentis , ut secundum haec merita gratia sequatur exau- 
dientis Dei . Ecce Pelagianos veram Christi gratiam confitenles . Nam dispu- 
tando depulsi fuerunt a gratia naturae , legis et doctrinae , ac remissionis 
peccatorum , eamque admisere gratiam , quae facit ut lex adimpleatur , 
ut natura liberetur , ut peccatum non dominetur . Attamen in ea confiten- 
da gratia errarunt turpissime , aiSirmantes dari secundum merita nostra , qua- 
tenus fidei ac bonae voluntatis initium a nobis, reliquum a Deo sit. IV. 
Julianus in lib. de amore apud Bedam lib. i. in Cant. cap. 2 . haec ha- 
bet : Ad eam magnitudinem atque pulchritudinem sapientis animus stu- 
diis procedit ac meritis , ut generosum ejus ignem ( hoc est amorem ) 
gratia S. Spiritus incipiat ventilare . Tunc fit illa caritas , quae non pro- 
pinquos solum aut cives , sed ipsum genus humanum gremio suo cona- 
tur amplecti. Quae verba ita Beda interpretatur, ut Spiritus Sanctus juxta 
mentem Juliani adjuvet voluntatem , non quomodo fax , cum accenditur , 
cahginosam adjuvat domum, sed potius quomodo ardentem sive lucentem 
ventus juvat ignem , ut amplius clarescat ; qui quidem et sine fiatu ven- 
ti accendi atque ardere , ac magnam consumere silvam poterat , sed ta- 
men vento impellente magis magisque flammescit . Tria itaque in allato 
mox testimonio Julianus afiirmat : primum , dari Spiritus sancti gratiam , 
quae in caritate consistit ; generosum enim animi ignem , hoc est , amorem, 
gratia Spiritus S. incipit ventilare ; et tum fit illa caritas etc . : se- 
cundum , praeveniri tamen sanctam ejusmodi dilectionem ab humanis meri- 
tis ; cum ad magnitudinem et pulchritudinem illius sapientis animus stu- 
diis procedat ac meritis : tertium , gratiam Spiritus sancti dari ad facilius 
dumtaxat juvandum animum , quemadmodum ventus juvat ignem , ut 
amplius clarescat . In quarto itaque erroris statu , post damnationis vide- 
licet decretum a Zosimo Papa promulgatum , Pelagiani fateri non detrecta- 
runt gratiam , quae in motione voluntatis per caritatem et dilectionem con- 
sistit , ut hactenus vidimus . Sed quoniam non absolute , sed hypothetice 
gratiam illam adstruebant , hoc est , volebant , ut diximus , ad facilius non 
ad simpliciter operandum a Deo conferri ,* hinc etiam post eorum damna- 
tionem in asserenda gratia legis et doctrinae , per quam natura , seu libe- 
rum adjuvetur arbitrium , constanter semperque perstiterunt. Atque haec ra- 
tio est , cur Augustinus etiam in scriptis contra Julianum totus est , ut 
gratiam legis et doctrinae ad bonum agendum non sufficere , toto conatu 
demonstret . Sed de Pelagii , Pelagianorumque mente pro instituti nostri 
ratione satis multa diximus . Tempus est igitur , ut ad historiae filum ani- 
mum iterum convertamus . 


CAPUT VII. 


De ortu et progressu Semipelagianismi . 


Semipelagiani primitus orti sunt in Africa , in Byzacena nimirum pro- 
Tom. V. Marcellius Theol. 6 

vincia . Res autem ita se habuit . In Byzacio urbs est maritima , Adrume- 
tum dicta , magna olim et populosa , et ob id metropoleos nomen et 
dignitatem sortita , inquit Procopius libro 6. de aedific. Justiniani . Cele- 
bre erat in ea urbe coenobium , cujus praefecturam circa an. 4^4 Valenti- 
nus gerebat . Florus ejusdem coenobii monachus suos invisendi caussa Uzalam, 
quae Uticae colonia est, et cujus urbis Episcopus erat Evodius , profectus, 
a Felice monacho celebrem S. Augustini epistolam CV. ad Sixtum acce- 
pit , illamqne Adrumetum ad concellitas suos misit . Hi avide illam legen- 
tes , nec altissima intelligentes gratiae ac praedestinationis mysteria in di- 
versas distracti sunt sententias , autumantibus aliis liberum interimi in Au* 
gustiniano systemate arbitrium , et ineluctabile fatum induci ; aliis autem id 
aperte negantibus , quamvis utrique rectam auctoris non inteUigerent mentem . 
Ignorabat interim Valentinus abbas suorum dissidia , donec a Floro Gartha* 
gine Adrumetum reverso , qui contentionum auctor publicabatur , de omni- 
bus certior factus , ut gliscenti malo obviam iret , Augustinianae interpre- 
tationem epistolae petendam esse censebat ab Evodio Episcopo Uzalensi , 
Augustini discipulo , ac viro celeberrimo : moleste enim ferebat , ut ea dis- 
sidia innotescerent Augustino . Sed Felix et Cresconius e contra ad Augu- 
stinum confugiendum esse existimabant . Quare obtento a Valentino viatico 
Hipponem perrexerunt , ubi per plures dies detenti , quo ad suos instructio- 
res reverterentur , ( erant enim harum rerum satis ignari ) post paschalia fe- 
sta Adrumetum repetierunt , secum aflferentes librum de grat. et lib. arb. , 
hac occasione ab Augustino elaboratum , nec non epist. ad Valentinum ab- 
batem , epistolas conciliorum Carthaginensis atque Milevitani , quinque Epi- 
scoporum ad Innocentium Papam , et hujus ad omnes Africae Episcopos re- 
scripta ; item Africanae synodi epistolas ad Zosimum , hujus litteras ad to- 
tius orbis Episcopos , ac canones demum plenarii concilii Carthagine cele- 
brati an. 4 i 8. Quid liber de grat. et lib. arbitrio contineat, explicat Au- 
gustinus ipse in lib. II. retractationum cap. 66. Ubi Adrumetini monachi 
librum hunc et alia pro gratia Dei monumenta illuc a Felice et Cresco- 
nio allata legerunt , prioribus sedatis dissidiis , nova excitarunt . Etenim ex 
quo legissent omnia bona opera esse dona Dei , quidam dicere coeperunt , 
neminem esse corripiendum , quod Dei praecepta non faciat , sed pro eo 
ut faciat tantummodo orandum . Ne malum ultra progrederetur , Valen- 
tinus epistolam per Florum ad Augustinum misit , ab eo flagitans novae hu- 
jus difficultatis solutionem . Morem gerens S. P. Valentino librum conscripsit 
de corrept. et grat , in quo exposita catholica de lege , doctrina , et gra- 
tia flde, ostendit quam Juste mali corripi debeant, et puniri, quamvis do- 
num Dei gratuitum sit velle , operari , et usque in finem perseverare . De- 
monstrat praeterea praedestinationem ad gloriam esse gratuitam , atque adeo 
numerum electorum certum esse et determinatura . Docet etiam ibi diver- 
sam fuisse gratiam , qua Adam. ante peccatum ad perseverandum indigebat, 
ab ea , quae necessaria est in statu naturae corruptae . Librum hunc S. Pros- 
per appellat plenum divinae auctoritatis . Unde nil mirum , si libri illius 
lectione ad bonam revocati sunt frugem . Ex dictis apparet praecipuum il- 

lorum monachorum errorem fuisse graiiam dari secundum merita nostra , 
quod fuit capitale Semipelagianorum dogma . 

Sed lil)er idem , qui Adrumeti oos monachos in pace composuit , in Gal- 
lias allatus an. multos Augustini nomini peperit hostes . Fue- 

runt hi Massilienses quidam presbyteri , et monachi Lerinenses , qui pravam 
de gratia ac praedestinatione doctrinam biberant ex lectione collat. Joannis 
Cassiani . Quis ergo Cassianus fuerit , et quaenam ejus scripta nunc est bre- 
viter dicendum . Joannes Cassianus juxta nonnullos, quibus suffragari vide- 
tur Gennadius de script. ili. cap. 6 . , natione Scitha , juxta alios autem iii 
Galliis apud Provinciam ortus, circa an. 398. a Joanne Chrysostomo Constan* 
tinopolitanae Ecclesiae diaconus ordinatus fuit . Antequam illam conseque- 
retur dignitatem monasticam in Ailgypto vitam sub Abrahamo una cum 
Germano individuo ejus socio egerat . Eudoxiae augustae furore in exilium 
cum Joanne Chrysostomo pulsus , postquam pro antistite suo Romam ad 
Inn. 1 . legatus venit , monasticae vitae desiderio flagrans Massiliam se rece- 
pit , ubi, ingenti constructo monasterio, multorum monachorum pater evasit . 
Cum vero Massiliense coenobium in ore famae esse coepisset , Castor per 
litteras a Cassiano petiit , ut aliquid de Ai^ptiorum monachorum , cum 
quibus vixerat , institutis ad se transmitteret . Demandatum opus in se Cas- 
sianus suscepit, ac duodecim libros veluti commentarios composuit de institu- 
tis monachorum , in quorum XII. cap. 14. aperte tradit initium boni operis 
esse ex nobis , perfectionem vero ex gratia Dei . Et cap. 1 5 . duris admo- 
dum phrasibus reprehendere videtur Augustinum pro catholica fide contra 
Pelagianos laborantem . Quo anno fuerit opus hoc a Cassiano scriptum , 
non constat. Circa an. 4 ^o. in lucem edidit Cassianus et aliud opus decem 
continens Patrum collationes , quas nuncupare eidem Castori decreverat ; 
sed hoc vita functo , illas Leontio Episcopo et Helladio monacho dedicavit . 
In his minus male de Dei gralia , quam in libris de institutis monachorum 
loquitur . Florebant ea aetate in insula Lerina monachi Lerinenses nuncu- 
pati , quos inter eminebat Honoratus monasterii illius conditor , Eucherius, 
Maximus , Hilarius , Faustus , et alii , qui cum Cassiani collationum lectione 
plurimum delectarentur ad fovendam pietatem et mentem excolendam no- 
vas ab auctore flagitarunt collationes , et alias septem ab eo obtinuerunt ; 
in quibus Cassianus animosior factus non haesitanter ut in prioribus decem 
collationibus fecerat , sed aperte liberi arbitrii vires contra Dei gratiam ex- 
tollit , ut demonstrabimus . 

His ergo falsis imbuti principiis Cassianus et Lerinenses monachi , cir- 
ca annum 4 ^ 3 * 1 seq. quum ad manus eorum liber pervenisset de grat. 
et lib. arb. ab Augustino ad Adrumetinorum componenda dissidia elucubra- 
tus , gratuitam tum ad gratiam , tum ad gloriam electionem eo in volumine 
traditam impugnare coeperunt , parum honorifice ejusdem S. Doctoris no- 
men traducendo , ac si a veterum recessisset sententia . Quum paullo post li- 
ber de correpL et grat. pro Adrumetinis monachis erudiendis nuperrime 
compositus delatus fuisset , Semipelagiani majores excitavere tumultus , bla- 
terantes , gratuitam praedestinationem et lapsis curam resurgendi adime- 

re f et sanctis occasionem afferre teporis : suh hoc praedestinationis nomi- 
, ne fatalem quamdam induci necessitatem , aut diversarum naturarum di- 
ci Dominum conditorem , si nemo alius possit esse , quam factus est . Po- 
stremo , quidquid etiam in libris contra Julianum ab ipso sub hac quae- 
stione objectum solutum ab Augustino erat , hoc totum ab illis intentiosis- 
sime conclamabatur , ut narrat Prosper in ep. ad Augustinum . Multos ha- 
buere in Galliis sectatores nascentes Semipelagiani \ sed non defuerunt quani- 
plurimi , qui Augustini , divinaeque gratiae jura pro aris et focis defen- 
derent . Quos inter proculdubio eminebat Prosper Aquitanus , cui Hilarius 
Augustini quondam in Africa discipulus se adjunxit, amboque per litteras 
certiorem de omnibus illum fecerunt . Sanctissimus itaque gratiae propu- 
gnator et vindex , his auditis , duo exaravit volumina j primum de praede- 
stinatione Sanctorum , alterum vero de dono perseverantiae , sanctis viris 
Prospero et Hilario inscripta ; in quorum priore demonstrat , non satis a 
Pelagio recedere , qui gratiae initia a libero repetunt arbitrio : praedestina- 
tionem ponere , non supponere humana merita Deum injustum non fore 
etiam si neminem praedeslinasset ; quum in omnibus sit originale pecca- 
tum : ac tandem nihil se contra Pelagianos docuisse quod traditum antea 
non fuerit a beatis Cypriano et Ambrosio . Iii4.1ibro autem de dono perse- 
verantiae tradit , perseverantiam in bono esse donum Dei : aliquibus a Deo 
ex misericordia dari, aliis vero negari ex justitia: cur unus salvetur, alter 
pereat , inscrutabilia esse Dei judicia , ut videre est in parvulis ; ct usque 
in finem perseverantiam solis conferri praedestinatis . Ktiam Prosper , vi- 
vente adhuc Augustino , Semipelagianorum errores eruditissima epistola ad 
virum amicissimum Rufinum , quem Vasquez inscite nimis appellat Aquile- 
jensem jamdiu vita functum , confutavit , 

Haec tamen aurea Augustini cl Prosperi scripta , quae tantam subin- 
de in Ecclesia obtinuerunt auctoritatem , ad Semipelagianorum reprimendam 
insolentiam non valuerunt ; immo illorum in Augustinum dicteria in dies au- 
gebantur. Hinc Prosper et Hilarius , tum de S. Doctoris , tum maxime de 
Ecclesiae auctoritate solliciti , an. 43a. iter Romam ad S. Caelcstinum Pa- 
pam arripuerunt , qui aegre ferens , ab invidis Gallis creari invidiam , ci- 
neresque ventilari Hipponensis Episcopi sui quondam amicissimi , litteras 
ad Episcopos Galliae dedit , eos reprehendens , quod tantam non coerceant 
licentiam in nescio quibus presbyteris j tum Semipelagianos ipsos acriter in- 
crepans , audaces ac temerarios appellat; ac denique totus in Augustini lau- 
des efiusus inquit : Augustinum s. recordationis virum pro vita sua at- 
que meritis in nostra communione semper habuimus ; 7iec unquam hunc 
sinistrae suspicionis saltem rumor aspersit : quem tantae scientiae olim 
fuisse meminimus , ut inter magistros optimos etiam a meis semper 
praedecessoribus haberetur . Bene ergo de eo omnes in communi sense- 
runt y utpote qui ubique cunctis et amori fuerit , et honori . Unde resi- 
stendum tolibus , quos male crescere videmus . Iluic Caelestini epi.stolae 
decem adtoxta sunt capitula , quae illius S. Pontificis non esse observarunt 
doctissimi viri Vossius j Norisius , Natalis Alexander , aliique . Interea mo- 

rltur lioc anno Caelesllnus , eique successit SIxtus III. Nescio an sancti il- 
lius Pontificis mors , an potius Semipelagianorum audacia in caussa fuerit , 
cur Massilienses gravissimae illi epistolae non acquieverint . Hoc unum sci- 
mus , illos Caelestini illusisse auctoritati , nflirmantes , S. Pontificem appro- 
basse quidem omnia priora Augustini scripta contra Pelagianos , non vero 
libros de grat. et lib. arb. , de corrept. et grat. , de prdedest. SS. et de do- 
no persev. Aliunde vero Cassiani, ejusque collationum fama in dies auge- 
batur. Quare S. Prosper e re judicavit calamum contra collationes illas 
acuere , easque refutare , uti egregie fecit eximio volumine , quod inscrip- 
sit , Contra Collatorem , an. juxta Norisium 433. Eodem tempore cum ab- 
surdas quindecim propositiones nonnulli sub S. Augustini nomine promul- 
gaverint , Aquitanus noster librum edidit , sub hoc titulo , Responsiones ad 
capitula Gallorum . Item alio elucubrato volumine inscripto , Ad excer^ 
pta Genuensium Responsiones , nonnullas solvit difficultates , quas Camil- 
lus et Theodorus presbyteri Genuenses ei proposuerant , quasque illis lectio 
libri do praed. SS, pepererat . Post an. 433. ex hac vita cessit Cassianus 
cum fama sanctitatis . Quo vero praecise anno obierit ignoratur . 

Alter Semipelagianorum coriphaeus post Cassianum fuit Faustus , qui 
anno eodem abbas renunciatus est monachorum Lerinensium post Maxi- 
mum , cui etiam in episcopatu deinceps successit. Fuit is natione Britan- 
nus , juventamque suam optimis disciplinis , ac philosophiae praesertim di- 
cavit. Lerinensium patrum fama permotus , in ea insula monachum induit . 
Cumque summa scientia , omniumque virtutum nitore fulgeret , monasterii 
praefecturam adeptus est , quam per viginti et amplius annos retinuit ; ac 
proinde an. 453. in Maximi locum suffectus est in cathedra Rejensi . Tanta 
fuit in Galliis Episcopi hujus doctrinae ac sanctitatis fama, ut illustriores 
illarum praesules provinciarum ad Faustum tanquam ad oraculum confu- 
gerent . Hinc cum nonnulli per summam invidiam sparsissent , Augustini 
sectatores in gratuita praedestinatione tum ad fidem tum ad gloriam defen- 
- denda in oppositos errores incidisse , eaque de caussa a S. Leontio Arelate 
concilium indictura fuerit , eo absoluto , communi PP. consensu Fausto Re- 
jensi injunctum fuit, ut quae fuerant in synodo definita fuse pertractaret. 
Paullo post alterum habitum est Lugduni concilium ad alios recidendos cir- 
ca divinam gratiam errores j et ab hujus concilii quoque Episcopis Fausto 
cura falsa illa dogmata refutandi demandata fuit . Hac occasione itaque Re- 
jorum antistes , Cassiani suorumque Lerinensium insistens vestigiis , ut a- 
nimo erat in Augustini sententiam averso , duos edidit libros de grat. et 
lih. arb. in quibus gratuitam praedestiHationeni impugnat , Massiliensium 
objectiones jam ab Augustino contritas rursus instaurat ; renovatque in S. 
Patrem calumnias , quas Prosper jarndiu propulsaverat . Scripsit praeterea 
Faustus , teste Gennadio , libellum adversus Arianos , et Macedonianos , 
ubi aperte tradit , nullam creaturam esse incorpoream ; refutatus proinde 
tribus libris a Claudiano Viennensi, Fausti tamen nomine non expresso, et 
ab Avito Episcopo item Viennensi in ep. ad regem Burgundiorum . Ab 
Evarico Ariano in Galliis tunc- regnante pulsus fuit in exilium , reslitu- 

tusque Rejis eo ipso anno , quo episcopatum Lemovicensem indeptus est 
Ruricius , Fausti amicissimus . Mortuus est decrepita aetate , sed antequam 
libri ejus de grat. et lib. arb. a Gelasio damnarentur . Refutati deinceps 
fuerunt octo eruditissimis libris a S. Fulgendo . Sed hi temporum injuria 
interciderunt . 

In eodem Semipelagianorum luto pedes fixit Vincendus quoque Leri- 
nensis monachus , vir apprime eruditus atque sanctitads fama percelebris . 
Fuit is S. Lupi Trecensis Episcopi frater , ut testis est Eucherius in ep. 
ad Hilarium de laude eremi , ubi de Lerina loquens ait : Haec habuit 
reverendi nominis Lupum ... Haec habuit germanum ejus Vincentium . 
Vixit aliquandiu in monasterio Massiliensi , obiitque in insula Lerinae , ubi 
ejus adhuc venerantur reliquiae . Duo composuit Vincendus volumina , in 
quibus Semipelagianum se aperdssime prodit j scilicet an. 434* » Nori- 
sius demonstrat , sub nomine Peregrini vulgavit commonitorium , cujus 
scopus est demonstrare , quamlibet novitatem esse suspectam \ defendenda 
vero dogmata a veteribus tradita : deinde simul congessit ( incertum ta- 
men quo anno ) absurdissima quaedam consectaria , velud a S. Augustino 
et Prospero asserta , quae idem Prosper opusculo , cui dtulus , Responsio^ 
nes ad capitula objectionum Vincenlianarum , confutavit . 

Ante Vincentium an. nempe 4^9* Cassiano adversus Augustini systema 
adhaeserat Hilarius Arelatensis . Et hic Lerinae incola fuit , immo ceteris 
Lerinensibus monachis eruditione ac sanedtate superior successit in cathe* 
dra Arelatensi S. Honorato eodem anno , quo Prosper , et alter Hilarius cer- 
tiorem Augusdnum fecere de iis , quae contra illius de praedest. sentendam 
eveniebant in Galliis , anno videlicet 429 * Hoc eodem anno e vita decessit 
Eucherius Lugdunensis Episcopus, maximas Hilarii encomiasta. Exstat hu- 
jus sancti praesulis T. V. bibi. PP. fragmentum ad Leonem Papam , ex quo 
colligitur , proposuisse sibi describere carmine librum Geneseos . Suspicatur 
Norisius poema de providentia inter opera Prosperi esse ejusdem Hilarii j 
cum Semipelagianisraura undique spiret . Improbabile tamen non est , san- 
ctum hunc virum ante mortem errorem suum ejurasse . Sequitur deinde 
Gennadius Massiliensis , quem Semipelagianum fuisse , nemo unus inficias 
ire poterit, ut legentibus librum illius de script illustr. facile apparet. Nam 
ibi Augusdni , Prosperi , aliorumque cum iis sentiendum nomina deprimit ; 
Cassiani autem , Fausdque opera usque ad sidera extollit. Gennadio tribui- 
tur ab Hadriano Papa in ep. ad Carolum M. liber etiam de Ecclesiasticis 
dogmatibus . Scripsit eruditus hic presbyter Massiliensis circa annum 490 * 
Errores tamen suos cum pertinacia non defendebat . Nam statim ac audivit a 
Gelasio Rom. Pont, in septuaginta Episcoporum synodo Cassiani Fausdque 
opera fuisse damnata , fidei suae libellum Romam ad summum Pondficem 
misit . Unde cap. ult. de script. illustr. inquit : Ei opus de Jide mea misi 
ad beatum Gelasium urbis Romae Episcopum . 

Anno igitur 493* Gelasius Rom. Pont, post proscriptos in Dalmada Pe- 
lagianos ; post repressam in Piceno Senecae deliri senis , qui pelagiana dog- 
mata renovabat , loquacitatem ; decoratis insuper in omnibus suis epistolis 

Augustini ac Hieronymi nominibus meritis praeconiis , Romae concilium 
convocavit septuaginta Episcoporum , in quo Augustini et Prosperi opera 
commendata sunt , et e catholicorum manibus erepta volumina Cassiani ac 
Fausti Rejensis . Ita enim decretum habet : Cetera , quae ah haereticis si- 
ve schismaticis scripta sunt vel praedicata , nullatenus recipit catho- 
lica et apostolica Romana Ecclesia . E quibus pauca ) quae ad memoriam 
veniunt , et a catholicis vitanda sunt , credimus esse subdenda . Tum 
paullo post addit : Opuscula Cassiani presbyteri Galliarum apocrypha . 
Opuscula Fausti Rejensis apocrypha . Haec tamen , quae Romae gesta 
sunt , reprimere non valuerunt hominum opinandi libidinem * Nam Fausti 
libri non tantum in Gallia , sed Constantinopoli quoque invenere patronos . 
Nam monachi Scythae , de quibus in lib. de Incarnatione fuse pertractavimus > 
dum turbas in regia urbe pro ea propositione : Unus de Trinitate passus 
est , excitarunt, egerunt quoque de gratia divina , atque Augustini et Prospe- 
ri principia sectantes , Pelagium ac Caelestium aperte , non subobscure Fausti 
Rejensis quoque volumina damnarunt dicentes : Abominantes etiam eos qui 
contra vocem Apostoli audent dicere : Nostrum est velle , Dei vero per- 
jicere ; cum idemmet Doctor et velle et perficere donum testetur esse divi- 
num . Non pauci monachis Scythis in faciem restiterunt , quorum praecipu- 
us fuit Victor diaconus . Hinc caussa Romam ad Hormisdam delata est , 
ubi multas subiit vicissitudines , ut in libris de Incarn. diximus . Illud ti- 
num hoc in loco repetendum arbitror, monachos nempe illos, quum longas 
traherent in Urbe moras , libellum fidei suae ad 1 5. Africanos Episcopos 
in Sardinia exules misisse, inter quos doctrina eminebat Fulgentius Ruspen- 
sis antistes . Octo constabat libellus ille fidei capitibus ,* in quorum quin- 
que de Incarnatione , in reliquis vero de gratia Dei fides exprimebatur . 
Quod ad Dei gratiam pertinet , haec inter alia monachi illi scribunt : San- 
ctorum Patrum imbuti doctrinis , anathematizamus Pelagium , Caelesti- 
um , Julianum Eclanensem , et qui illis similia sapiunt j praecipue libros 
( non personam ) Fausti Gallorum Episcopi , qui de monasterio Leri- 
nensi provectus est: quos contra praedestinationis sententiam scriptos es- 
se non dubium est . Sancti illi Episcopi , edito de Incarnatione et gratia 
volumine, Fulgentii stilo elucubrato, Scytharum fidem plenis calculis appro- 
barunt . Hinc statim initio inquiunt : Festram simul alacres et fidem co- 
gnovimus , et salutem j irnmo in agnitione fidei vestrae nobis salus inno- 
tuit . Quum non adhuc Fausti libros pervolutassent , nulla eos perstrinxere 
censura : concludunt tamen de praedestinatione gratuita materiam hisce 
verbis : Cujus praedestinationis veritatem , qua nos ante mundi constitu- 
tionem praedestinatos in Christo testatur Apostolus , si quis detrectat 
cordis crediditate recipere , vel oris confessione proferre ... manifestum 
est , eum non pertinere ad eorum numerum , quos Deus in Christo ante 
mundi constitutionem gratis elegit , et praedestinavit ad regnum . Gesta 
sunt haec an. 520. 

Interim Possessor , unus ex Africanis Episcopis a Trasamundo in exili- 
um missis , Constantinopoli morabatur , ubi interrogabatur saepius , quid de 

Fausti Rejensis libris sentiret . Is vero , quum exui ac privatae auctoritati» 
esset , sententiam suam pronuntiare renuens , epistolam ad Hormisdain R. 
P. dedit , ut quid de Fausti libris sentiendum esset , aperiret : cui hoc lior* 
inisdas dedit responsum : 'Hi vero , quos vos de Fausti cujusdam Galli 
antistitis dictis consuluisse litteris indicastis , id sibi responsum habe-' 
ant , neque illum , neque quemquam , quos in auctoritate Patrum non 
recipit, examen catholicae Jidei ^ aut ecclesiasticae disciplinae^ ambigui- 
tatem posse gignere , aut religiosis praejudicium comparare . De S. Au- 
gustino autem haec alia praeclara subdit : De arbitrio tamen libero , et 
gratia Dei , quid Romana , hoc est , catholica sequatur et servet Eccle- 
sia , licet in variis libris beati Augustini , et maxime ad Hilarium et 
Prosperum , abunde possit cognosci j tamen et in scriniis ecclesiasticis 
expressa capitula continentur , quae si ibi desunt , et necessaria credi- 
tis , destiruibirnus . Ubi summi Pontificis epistola ad Possessorem C. P. legi 
coepit , monachi Scythae , qui malo erant in Hormisdam animo , quod Fau- 
stum haereticum aperte non declaraverit , anno fiaa. ejusdem Fausti libros 
de gratia et lib. arb. ad Africanos Patres, a quibus librum de Incarn. et 
grat. Fulgentii digito scriptum, ut diximus, acceperant, communi ■ con- 
silio mittere decreverunt . Africani autem illi Episcopi in Sardinia exulan- 
tes , acceptis Fausti libris , atque ad trutinam revocatis , eos primum , tan- 
quam haereticos unanimi consensu damnarunt , tum illorum confutationem 
Fulgentio ceteris doctiori injunxerunt. Ilie autem coepiscopis suis morem 
gerens decem edidit eruditissima volumina : quorum septem Fausti Rejegsis 
libros de grat. et lib. arb. solidissime refutavit j reliquis autem tribus Se- 
mipelagianos in universum insectatus est . Postremi hi tres Fulgentii libri 
adhuc exstant; priores vero septem malo fato interierunt . Vide Norisium 
hist. pelag. lib. II. cap. 21. Scripta sunt decem illa volumina a Ruspensi 
Episcopo an. 523. adhuc in exilio degente . Post reditum autem in Afri- 
cam a Monimo viro amicissimo circa praedestinationem consultus , librum 
de praedestinatione juxta Augustini mentem procudit, cui duos alios ad- 
didit, quibus varia solvit ab eodem Monimo proposita dubia. Neque in his 
tantum operibus Pelagianos ac Semipelagianos refutavit , verum in libro 
quoque de fide ad Petrum diaconum , qui scriptus videtur cum adhuc 
exui in Sardinia moraretur , eos persecutus est . 

Praeter Fulgentium , alium his temporibus nacta est Ecclesiae et Au- 
gustini caussa adversus Semipelagianos strenuum defensorem , Caesarium nem- 
pe Arelatensem . Hic monasticam professus est vitam in Lerinensi coenobio 
sub abbate Porchario Fausti Rejensis successore . Cumque sanctitatis do- 
ctrinaeque fama celebris evaserit , ad Arelatensem sedem post Eonium eve- 
ctus est. Initio episcopatus animadvertens, Semipelagianismum non ita vires 
suas amisisse, quin adversus catholica dogmata posset adhuc insurgere, librum 
auctoritate ac eruditione plenum composuit de gratia et libero arbitrio , 
ut libro ejusdem tituli Fausti Rejensis illum opponeret . Magno Augustinia- 
nae scholae detrimento aureum illud volumen, ab Ennodio Ticinensi primum , 
tum a Felice IV. Rom. Pont commendatum et apostolic.a auctoritate com: 

munitum , jamdiu periit . Id tamen salis non fuit , ut Semipelaglanoruia 
audacia in Galliis penitus compesceretur . Unde Caesarius litteris ad Felicem 
IV. datis ah eo obtinuit multas ex Augustini scriptis tanquam ex ecc'tesiasticis 
scriniis selectas sententias , excerptas praesertim ex libro de grai. et lib, arb. 
Cumque magnus in urbe Arausicana Episcoporum celebraretur illis diebus 
conventus , quando de rebus ad gratiam et liberum arbitrium spectantibus 
tractari coepit , S. Caesarius sententias illas a Romana sede paullo ante re- 
ceptas in medium protulit ; et juxta easdem concilii Patres vigintiquinque ca- 
nones sensibus expressos ac verbis Augustini edidere, quibus Semipelagianismus 
tandem jugulatus est , totaque de gratia et lib. arb. controversia composi- 
ta . Habitum est Arausicanum hoc concilium Decio U. C. consule , an. vi- 
delicet Christi 529. j sextoque mense , postquam fuerat absolutum , a Boni- 
facio II. Rora. Pont, fuit confirmatum . Paullo post , quod complures sancto 
viro Caesario obloquerentur , quasi e veterum sententia in rebus de gratia 
recessisset , alia habita est Valentiae synodus , cui quum ob adversam va- 
letudinem adesse nequiverit Caesarius , praefuit Tolonensis antistes Cypria- 
nus . Sed hujus synodi acta e manibus hominum exciderunt. Atque ita 
Semipelagianismus , qui per centum circiter annos Ecclesiam , et Galliam 
praesertim in partes distraxerat , tandem proscriptus est , 

CAPUT VIII. 

De erroribus Semipelagiaiiorum . 

Tria erant , in quae Semlpclagiani peccabant ; errabant enim circa 
praedestinationem , circa initium fidei atque salutis , et circa donurn perseve- 
rantiae . Quod ad praedestinationem spectat , displicebant illis , quae S. Augu- 
stinus de electione ad gloriam secundum propositum disseruerat , quasi ex 
gratuita praedestinatione fatalis quaedam necessitas inducatur . Ajebant quip- 
pe : Universis hominibus propitiationem , quae est in sacramento sangui^ 
7 tis Christi , sine exceptione esse propositam ; ut quicumque ad fidem et 
baptismum accedere voluerint , salvi esse possint . Qui autem credituri 
sunt , quique in ea fide , quae deinceps per Dei gratiam sit juvanda , 
mansuri sint, praescisse ante mundi constitutionem Deum, et eos prae~ 
destinasse in regnum suum , quos gratis vocatos , dignos futuros electio^ 
ne , et de hac vita bono fine excessuros esse praeviderit . Ita in sua ep.. 
ad Augustinum narrat S. Prosper . Ex quo intelligitur , admisisse illos scien- 
tiam quamdam conditionatam sive meritorum , sive peccatorum , quae nun- 
quam extitura sint , cujus rationem habeat Deus in electione ad gloriam . 
Hinc afhrmabant , infideles vocari , vel praetermitti secundum eam prae- 
scientiam . Praevisos , ajunt , a Domino credituros , et ad unamquamque 
gentem ita dispensata , tempora ac ministeria magistrorum , ut exoritu- 
ra erat bonarum credulitas voluntatum , inquit Prosper ibidem ; Cum ve- 
ro exemplo premebantur parvulorum ante rationis usum ex hac vita dece- 
dentium , in quibus nullum est , nec unquam erit meritum , cujus intuitu 

praedestinamur , respondebant : Tales perdi , talesqiie salvari , quales fu- 
turos illos in annis majoribus , si ad activam serventur aetatem , scien- 
tia divina praeviderit . Prosper loco citato , Ac ita sentiebant de praede- 
stinatione . 

Quid vero de fide ac salutis initio tenerent , verbis exponam Hilarii in 
ep. ad Augustinum ; Consentiunt omnem hominem in Adam periisse , nec 
inde quemquam posse proprio arbitrio liberari j sed id conveniens asse- 
runt veritati , vel congriaim praedicationi , ut cum prostratis nec uncjuam 
suis viribus surrecturis annuntiatur obtinendae salutis occasio , eo meri- 
to , quo voluerint et crediderint a suo morbo se posse sanari , et ipsius 
fidei augmentum , et totius sanitatis suae consequantur ejjfectum . Ceterum 
ad nullum opus vel incipiendum , vel perficiendum quemquam sibi suffi- 
cere posse consentiunt ; neque enim alicui operi curationis eorum adnu- 
merandum putant^ exterrita et supplici voluntate unumquemque aegrotum 
velle sanari . Quod enim dicitur , Crede et salvus eris , unum horum exi- 
gi asserunt^ aliud~ offerri \ ut propter id quod exigitur , si redditum fue- 
rit , id quod offertur deinceps tribuatur . Unde consequens putant exhi- 
heiulam ab eo fidem , cujus miturae id voluntate conditoris concessum est ; 
et imllam ita depravatam vel exstinctam putant , ut non debeat vel pos- 
sit se velle sanari : propter quod vel sanetur quis a sua , vel si noluerit 
cum sua aegritudine puniatur . Nec negari gratiam , si praecedere dica- 
tur talis voluntas , quae tantum medicum quaerat , non autem quid^uam 
ipsa jam valeat . Nam illa testimonia , ut est illud , Sicut unicuique par- 
titus est mensuram fidei , et similia , ad id volunt valere , ut adjuvetur 
qui coeperit velle , non ut etiam donetur ut velit . Ratio autem cur ita dog- 
matizabant , praecipua erat , quod inutiles crederent correctiones , exhorta- 
tiones ; et tolli humanam omnem industriam , si bonae voluntatis initium , 
quod per illas excitatur , non esset in nobis . 

Futili eadem ducti ratione dicebant perseverantiam non esse singularem 
Dei donum : alioquin, ajebant, exhortatio et correctio inutiles forent , si per- 
severantia , a qua nemo deficere posset , daretur . Nolunt autem , scribit Hi- 
larius ad Augustinum , ita hanc perseverantiam praedicari^ ut non suppli' 
citer emereri vel amitti contumaciter possit . Nec ad incertum voluntatis 
Dei deduci se volunt , vihi eis quantum putant ad obtinendum vel amit- 
tendum evidens est qualecumque initium voluntatis . Et paullo infra : As- 
serunt inutilem exhortandi consuetudinem , si nihil in homine remansisse 
dicatur , quod correctio valeat excitare . Tria haec fuisse dogmata Semi- 
pelagianorum nemo inter Theologos est , qui non fateatur . 

Ast iidem Theologi inquirunt magna contentione animorum , an Semi- 
pelagiani aliquam ad initium fidei admiserint gratiam . Jansenius arbitratur, 
Cassianum ac Faustum Rejensem omnem gratiam denegasse ; posteriores his 
admisisse . Salmanticenses tum ex Thomistica tum ex Augustiniana scho- 
la , nulla inter priores et posteriores Semipclagianos facta distinctione , ar- 
bitrantur eos ad fidei initium aliquam salvatoris gratiam , quae a libera 
hominis penderet voluntate, non denegasse . E contra Medistae omnes autu- 

mant nullam penitus agnovisse . Mediam tenuit viam noster Fulgentius Bel- 
lelli affirmans Semipclagianos omnes admississe quidem ad iuitium fidei gra- 
tiam j sed non illam , quam nobis promeruit Christus , verum gratiam con- 
ditoris , seu adjutorium , sine quo , Adamo in statu naturae innocentis olim 
coUatum . Nos huic sententiae utpote verosimiliori subscribendum putamus . 

Semipelagiani itaque aliquam ad initium fidei agnovere gratiam . Nam 
I. eodem modo loquebantur de initio fidei , ac de dono perseverantiae usque 
in finem , ut ex Hilario et Prospero patet , nec non ex Augustino scribente in 
libro de dono perseverantiae cap. iq. Initium fidei et usque in finem per- 
severantiam sic in nostra constituunt potestate , ut Dei dona esse non 
putent . Ast ad perseverantiam usque in finem fatebantur necessariam esse 
aliquam gratiam . Hanc enim necessariam fuisse ajebant ad perseverandum 
homini innocenti , scribente Hilario ad Augustinum , solitos fuisse dicere , 
quod primum hominem integris s^iribus voluntatis juvaret gratia volentem^ 
sine qua perseverare non posset. Unde multo minus perseverare sine gra- 
tia potest homo infirmus. Id patet etiam ex Augustino, qui in lib. de dono per- 
scv. arguens adversus Massilienses male de perseverantia sentientes , postquam 
Dei donum esse affirmaverat , e vestigio subjungit : Non est hoc in viribus 
liberi arbitrii , quales nunc sunt : fuerat in homine antequam caderet . 
Ac si dicat : Perseverantia quam vos in hoc naturae lapsae statu admittitis 
eadem est ac perseverantia , quam habuit Adam in statu naturae innocen- 
tis . Ast Adam in illo statu ex gratia conditoris habuit , ut perseveraret si vel- 
let . Proinde Semipelagiani ad perseverandum in statu naturae lapsae alicujus 
gratiae necessitatem non denegabant . Et cum eodem modo de perseveran- 
tia ac de fidei initio dogmatizarent , sequitur ad initium fidei admisisse gra- 
tiam conditoris . II. Scmlpelagiauorum scitum erat , in humana natura per 
peccatum vitiata aliquam innocentis naturae perfectionem remansisse , ex 
qua initium proflueret in nobis fidei . Hinc cum Augustinus , Prosper , et 
Hilarius celebrem adversus illos urgerent Pauli in prima ad Corinth. cap. 
4- sententiam : QiUd habes quod non accepisti ? , non respondebant senten- 
tiam illam non esse prolatam de fide , quoniam hanc a Deo non habe- 
mus f sed ajebant , de initio fidei non posse dici , Quid habes quod non 
accepisti ? j cum in eadem natura licet vitiata remanserit , quae prius sa- 
na , et perfecta donata sit , inquit Hilarius in saepe laudata epistola . 
Addebant , excludi omnem praedicandi vigorem , si nihil, quod per eum 
excitatur , in hominibus remansisse diceretur . Et iterum : Unde conse^ 
quens putant exhibendam ab eo fidem , cujus naturae id voluntate con~ 
ditoris concessum est\ et nullam ita depravatam vel exstinctam putant, ut 
non debeat vel possit se velle sanari . Volebant ergo Semipelagiani ali- 
quam post peccatum in homine remansisse perfectionem . Ast ea perfectio 
non erat juxta illorum sententiam merum voluntatis arbitrium j tum quia 
nunquam id Augustinus negavit; tum quia Augustini argumentum ex illis 
verbis , Quid habes quod non accepisti ? depromptum non solvissent . Qua- 
re affirmando aliquid perfectionis ex priore integritate in vitiata remansisse 
natura , docebant remansisse gratiam conditoris . Et haec est illa gratia , de 

(jua juxta Prosperum in ep. ad August. Semipelagiani dicebant , omnia cain 
praevenire humana merita . III. Hilarius in cp. ad Augustinum N. VI. ita 
scribit : Deinde moleste ferunt ita dividi gratiam , quae vel tunc primo 
homini data est , vel nunc omnibus datur , ut ille acceperit perseverantiam, 
non qua feret ut perseveraret ^ sed sine qua per liberum arbitrium perse- 
verare non posset ; nunc vero sanctis in regnum per gratiam praedesti- 
natis non tale adjutorium perseverantiae detur , sed tale ut eis perseve- 
rantia ipsa donetur ; non solum ut sine isto dono perseverantes esse non 
possint , verum etiam ut per hoc donum nonnisi perseverantes sint . Ex 
quibus apparet displicuisse Massiliensibus distinctionem illam ab Augustino 
propugnatam , quod Adamo innocenti collatum ad perseverandum fuerit et 
ad credendum adjutorium sine quo , nobis autem necessarium sit adjutorium 
quo : ita ut si Augustinus hominibus lapsis adjutorium tribuisset sine quo 
olini Adamo collatum , illi non repugnassent . Massilienses itaque hominibus 
lapsis ad fidem et perseverantiam gratiam non denegabant conditoris , sed 
gratiam sanantem et eflicacissimam , qualem Augustinus admittebat . IV. Sen- 
tentia nostra etiam extrinsecis demonstratur argumentis . Cassianus et Fau- 
stus Rejensis fuere Semipelagiani. De Cassiano, autem et Fausto Rejensi Genna- 
dius,etipse eadem cum illis fuligine tinctus, scribit ad fidei initium praeter 
libertatem arbitrii aliquam admisisse interiorem gratiam . Ita namque de Fau- 
sto ait lib. de script. illustr. cap. 85. Edidit opus egregium de gratia Dei 
qua salvamur : in quo opere docet , gratiam Dei semper et invitare , et 
adjuvare infirmitatem nostram . Similia habet de Cassiano . Juxta Genna- 
dium Semipelagiani gratiam , quae nos invitat , non negabant . Quid est 
gratia , quae hominem Invitat , nisi gratia quae datur ad fidei initium ? Ne- 
que enim intelligi potest Gennadius de gratia quadam extrinseca : vetat nam- 
que id , quod dicat gratiam et invitare et juvare infirmitatem nostram , quae 
certe interior , non exterior est . ArI)itror ergo Semipelagianos ad initium 
fidei et ad finalem perseverantiam internam admisisse gratiam conditoris , ^ 
qualem habuit Adam ante peccatum . 

Verum adversae sententiae patroni numero et auctoritate non pauci ha- 
ctenus dictis non acquiescunt . Inquiunt autem I. Ab Innocentio X. et Ale- 
xandro VII. damnata est haec propositio : Semipelagiani admittebant gra- 
tiae interioris necessitatem ad singulos actus , etiam ad initium fidei j et 
in hoc erant haeretici , quod vellent eam gratiam talem esse , cui posset 
humana voluntas obsistere et obtemperare . Cumque ea proscripta et tan- 
quam haeretica et tanquam falsa fuerit , sequitur inde haereticam esse quoad 
secundam partem , falsam esse quoad primam . II. Et revera Prosper , Hi- 
larius , et Augustinus de Semipelagiani? conqueruntur , quod fidei initium 
Dei donum esse non crederent nec subministrari per Spirltiun S. , sed esse 
ex nostra voluntate et a lil)ero Imminis pendere arbitrio . Sic Prosper in ep. 
ad Augustinum narrat Semipelagiarios dicere : Quantum ad Deum perti- 
net , omnibus paratam vitam aeternam ,* (pinntum autem ad arbitrii li- 
bertatem , ab his eam apprehendi , qui Deo sponte crediderint . Et rur- 
sus : Obedientiam priorem esse , quam gratiam 5 et initium salutis ex eo 

qiii salvatur , no7i cx eo credendiun sit stare , qui salvat : et voluntas ho- 
minis divinae gratiae sibi pariat opem , non gratia sibi humanam sub- 
jiciat voluntatem . Paria his habet Hilarius . S. autem P. Augustinus in lib. 
de praed. SS. cap. 3. fatetur se ante episcopatum in eodem Semipelagia- 
norum fuisse errore, et credidisse fidem , qua in Deum credimus , non es- 
se donum Dei, sed in nobis esse ex nobis . Ex his aliisque hujus generis 
pluribus luculenter apparet, Semipelagianos nullam revera ad fidei initium 
Dei gratiam agnovisse . 

Nihil tamen haec argumenta facessunt . Nam quoad i. Tota summorum 
Pontificum censura non in primani, sed in secundam illius propositionis par- 
tem cadit . Non in primam j quoniam pars illa ad meram historiam , non ad 
fidei dogma pertinet . Non solet autem Ecclesia de rebus ad meram histo- 
riam vel philosophiam spectantibus esse sollicita . Respicit igitur censura 
secundam partem propositionis, quae et tanquam haeretica , et tanquam falsa 
jure ac merito damnata est . Tanquam haeretica , quia de fide est, talem es- 
se gratiam , cui voluntas et resistere et obtemperare possit ; neque enim gra- 
tia liberum adimit voluntatis arbitrium . Tanquam faka , quoniam falsum 
est , Semipelagianos ideo fuisse haereticos , quod gratiam admitterent , cui 
possit voluntas obsistere vel obtemperare . Quod vero Romanorum Pontifi- 
cum censura priorem illius propositionis partem non attingat, ex eo etiam 
constat , quod post latam eam censuram Theologi doctissimi , quorum no- 
mina capitis initio dedimus , absque ulla haesitatione tradant , Semipelagia- 
nos ad initium fidei aliquam admisisse interiorem gratiam . 

Ad 2 . Facilem haec quoque solutionem habent . Licet enim Semipcla- 
giani admitterent originale peccatum , proindeque humanam naturam corru- 
ptam fuisse faterentur , nihilominus non adeo illam primi granditate pec- 
cati vitiatam fuisse autumabant , ut nihil virium ad bene agendum retinue- 
rit , non utique sine aliqua gratia , quam ad bonum agendum etiam in 
Adamo innocente agnoscebant . Arbitrabantur proinde , eamdem gratiam ne- 
cessariam olim Adamo remansisse in homine peccatore j verum ob naturae 
corruptionem non sufficere , nisi ad fidei initium , quum ad fidem perfe- 
ctam , et ad perficiendum opus gratiam admitterent medicinalem atque sa- 
nantem , quam in operibus suis urgebat Augustinus . Quare dum inquiunt 
apud Prosperum , Hilarium , et Augustinum , naturam , liberum arbitrium , 
voluntatem sibi ad initium fidei sufficere , intellige naturam , Ubertatem , 
voluntatem gratia conditoris sulFultam , qua praeditus fuit Adam in statu na- 
turae innocentis . His accedit , quod laudati in argumento Patres ideo scri- 
pserunt , Semipelagianos asseruisse , initium fidei non esse donum Dei aut 
raunus Spiritus S. , quia divinae gratiae Tractatores donum Dei ac Spiri- 
tus Sancti appellant opus , quod ex gratia medicinali et determinante , si- 
ve ex auxilio quo profluit . Opus vero, quod pix)ficiscitur ex gratia vereatili 
conditoris , sive ex adjutorio sine quo , appellare solent opus lil)cri arbi- 
trii . Nam etsi gratia et voluntas ad bonum agendum opus simul concur- 
rant , nihilominus si gratia determinat voluntatem , quoniam priores partes 
gratiae , non voluntati debentur , opus dicitur Dei , a quo gratia confertur . 

E' contra ubi gratia versatilis est ac voluntatis pedissequa, quoniam priores 
partes debentur voluntati , non gratiae , opus illud vocatur liberi arbitrii . 
Hospes est in Augustini scriptis , qui haec ignorat . Sic in lib. de nat. et 
gratia cap. 43 » Quis nescit , inquit , Aclanium sanum et inculpabilem fa- 
ctum , et libero arbitrio atque ad juste vivendum potestate libera consti- 
tutum ? Et lib. de corrept. et grat. cap. lo. Quapropter saluberrime con- 
fitemur , quod rectissime credimus , Deum ... sic ordinasse Angelorum 
et hominum vitam , ut in ea prius ostenderet , quid posset liberum arbi- 
trium , deinde quid posset suae gratiae beneficium . Et ne in re tam ma- 
nifesta nimis longus sim , in eodem lib. de corr. et grat. cap. 1 1 . loquens 
de Angelis bonis inquit : Cadentibus aliis per liberum arbitrium , per 
idem liberum arbitrium steterunt ipsi . En Augustinum opera pietatis in 
statu innocentiae libero adscribentem arbitrio . Numquid proinde ab eo sta- 
tu necessitatem removet gratiae versatilis , et conditoris ? Immo ej usdcra li- 
bri citato cap. ii. affirmat non fuisse futurum culpabilem Adam^ si non ad- 
juvante gratia cecidisset. Eadem utitur phrasi fidissimus Augustini discipulus 
Prosper. Nam in carm. de ingratis de statu innocentiae verba faciens scribit : 
At si nunc etiam illaesus vigor ille maneret 
In quo insons natura fuit , sua quemque voluntas 
Conciliare Deo , poenaque absolvere posset . 

Semipelagiani ergo juxta Prosperi et S. P. Augustini sententiam fidei ad- 
scribebant initium humanae voluntatis arbitrio , non gratia quidem Spiritus 
Sancti determinante suffulto , sed auxilio versatili , cujus effectus a voluntate 
ipsa dependet . 

CAPUT IX. 

Ostendit Cassianum , Faustum Rejensem , Vincentium Lerinensem , 
Hilarium Arelatensem , atque Gennadium fuisse revera Semipe- 
lagianos . Accedit brevis apologia pro Joanne Chrysostomo . 

Quamvis historiae series , quam cap. 7. narravimus , satis superque suf- 
ficiat ad demonstrandum Cassianum , Faustum Rejensem , Vincentium , Hi- 
larium , atque Gennadium fuisse revera Semipelagianos , nihilominus quum 
viri eruditione clarissimi non defuerint , qui eos ab omni errore vinaicare 
conati sunt , de eo argumento seorsim pertractare constituimus . Contexam 
ad capitis hujus calcem , et quidem brevissime, cum plures id ipsum prae- 
stiterint , apologiam pro Joanne Chrysostomo , quem Semipelagianismi in- 
simulavit vir doctus Gabriel Vasquez . 

Cassianum itaque inani prorsus labore nonnulli a Scmipelagianismo ex-'' 
cusare conantur . Quod I. demonstro veterum testimonio scriptorum . Nam 
Isidorus Pelusiota Cassiani condiscipulus ep. 809. appellat eum loquacem,' 
et Augustinianae doctrinae impugnaiorem . Cassiodorus lib. de div. instit. 
cap. 29. inquit : Qui Cassianus tamen de libero arbitrio a B. Prospero 
jure culpatus est : unde monemus , ut in rebus talibus excedentem sub 
cautela legere debeatis . S. Prosper singulari veluti certamine contra Cas- 

sianuin pugnavit , et inter cetera de illo ait , quod ad instrumentum ini- 
micorum gratiae Dei studuit talem proferre doctrinam . Ado Viennensis 
ad an. 425. scribit: Opera illius ( Cassiani )a catholicis cautissime legen- 
da , maxime de libero arbitrio et gratia . Thotnas Braduardinus lib. II. 
de caussa Dei cap. 4* Cassiani sententias vocat haereticas , et pelagiano ve- 
neno praegnantes . Veteres igitur Cassiani doctrinam tanquam semipelagia- 
nam damnarunt. II. Quis ignorat S. Prosperum fuisse acerrimum catholi- 
cae de gratia doctrinae contra Semipelagianos propugnatorem ? Ast vero S. 
Prosper librum ex professo elucubravit contra Cassianum , quem collato- 
rem appellat , quod collationes , ut suo loco diximus , ediderit . Patet id 
proculdubio ex Cassiani verbis , quae eo in libro a Prospero referuntur , 
ac refutantur j et ex vetustissimo codice Corbejensi , ubi Prosperi opus hoc 
modo inscribitur : Liber S. Prosperi pro praedicatoribus gratiae contra 
librum Cassiani presbyteri , qui praenotatur de protectione Dei . Porro 
titulum hunc habet collatio XIII. Cassiani a Prospero praecipue impugnata. 

III. S. Gelasius Rom. Pont, lioc tetro commate Cassiani scripta notavit : Opu’ 
scula Cassiani presbyteri Galliarum apocrypha , videlicet non catholica . 
Neque enim appellat ea apocrypha , hoc est , non canonica 5 quum dubium 
non esset , non fuisse illa a Spiritu S. dictata . Neque dicuntur apocrypha , 
scilicet spuria , et non genuina ; quum ea sub Cassiani nomine recitentur . 

IV. Concilium Arausicanum II. sententiam tradidit ac definivit plane ca- 
tholicam in singulis quos edidit canonibus ad gratiam pertinentibus . Jam 
vero canones illi totidem oppositi sunt Cassiani propositionibus . V. Sed Cas- 
siani Semipelagianismus maxime patet ex ejus operibus. Nam in lib. XII. 
de instit. inonast. cap. 14. ita scribit: Ut enim dicimus conatus humanos 
apprehendere eam ( perfectionem ) per seipsos non posse , ita pronuntia- 
mus , laborantibus tamen ac desiderantibus misericordiam Dei et gra- 
tiam conferri ^ et ^ ut verbis Apostoli loquar , volentibus et currentibus 
impertiri . Collat. autem XIII. cap. 1 2. docet , sine Dei gratia nos habere 
posse scientiam boni , et gratiam aliquando praevenire quidem voluntatem , 
sed saepius voluntatem praevenire gratiam . Hinc cap. 17. inquit, Christum 
dici salvatorem , cum praevenit , susceptorem vero, cum praevenitur . Cap. 
i4* jam tradiderat, posse hominem suis viribus habere fidem ; et cap. 9, 
spem ac desiderium boni in nobis excitari absque ullo auxilio gratiae . Cap. 
demum 8. ejusdem collat. ita scribit ; Qid cum in nobis ortum quemdam 
bonae voluntatis inspexerit , illuminat eam confeslim atque confortat , et 
incitat ad salutem , incrementum tribuens ei , quam vel ipse plantavit , vel 
nostro conatu viderit emersisse . 

His hoc modo observatis, de nihilo est, quod nonnulli inquiunt, doctri- 
nam nempe collat. XIII. contentam Cassiani non esse , sed abbatis Chaeremo- 
nis j vel quod addunt alii, Cassianum coli. III. cap. 4* et coli. XIII. cap. 
3. affirmare ex Deo esse , quoties inspiratio quaedam immissa in cor no- 
strum etiam dormientes nos ad desiderium vitae et salutis excitat . 

Nam ad i. Etsi coli. XIII. verba essent abbatis Chaeremonis , non pro- 
inde defendi Cassiani fides posset . Chaeremonis enim illius sententias nullibi 

emolliens aut catholico explicans sensu , tanquam suas adsciscit , quin iinmo 
ubique eas approbat et summis laudibus extollit. Deinde certum est, col- 
lationes illas esse revera Cassiani sub diversorum abbatum nominibus ad 
le^qciidum propositas . Nam S. Prosper contra coli. cap. 2. inquit; Igitur in 
libro f cujus praenotatio est de protectione Dei , vir quidam sacerdota- 
lis ... abbatem quenulam introducit de gratia Dei , et de libero arbitrio 
disserentem , cujus se per omnia probasse , ac suscepisse ostendit senten- 
tiam ; ut jam non cum illo nobis sit negotium , qui forte tales opiniones 
suas aut negando refutaret , aut corrigendo dilueret ; sed cum isto , qui 
ad instrumentum inimicorum gratiae Dei talem studuit proferre doctri- 
nam . En auctor sententiarum , quae iu collationibus continentur . 

Ad 2. Optime S. Prosper observat, Cassianum fateri gratiam in por- 
tione , quam negabat in universitate vocatorum : hoc est , fatebatur qui- 
dem , Deum aliquando praevenire etiam ad (idem nostras voluntates , sed 
contendebat, voluntates nostras ut plurimum praevenire gratiam Dei. Quod 
patet etiam ex adverbio illo nonnunquam , quod in aliato textu occurrit. 
Et haec pauca suiHciant pro Cassiani bde dignoscenda . 

Agamus nunc iterum de Fausto Rejensi. Hunc non bene de gratia sen- 
sisse haec momenta demonstrant. I. Concilium Roin. paullo post Fausti obi- 
tum sub Gelasio in cap. Sancta Romana , ejusdem Fausti opera tanquam 
apocrypha rejecit. Quo sensu declaraverit apocrypha paullo supra exposui- 
mus. II. Hormisdas in epist. ad Possessorem libros illius recipiendos non es- 
se definivit, ut cap. 7. narravimus. III. Joannes Maxentius, quem Sirmon- 
dus Eutychianis immerito accenset , egregio opere Rejensis confutavit syste- 
ma, ut Africani Patres in Sardinia exules locupletissime testantur. IV. Ful- 
gentius , qui os erat et calamus Patrum Africanorum , et ipse septem edidit 
volumina contra falsa Fausti dogmata , Isidoro Hispalensi teste . V. Synodus 
Arausicana II. convocata praecipue fuit contra Fausti doctrinam , ut invi- 
cte demonstrat Norislus. VI. Demum libri ipsi Fausti quid aliud praeferunt 
nisi purum putumque Scmipclagianbmum ? Libro namque III. cap. 6. docet , 
In electione ad gratiam observari merita : Abelem placuisse Deo per in- 
situm a Deo generaliter bonum et per propriae voluntatis affectum : bo- 
num denique credulitatis non novellum esse privilegium , sed vetustum , 
Pejora tradit in cap. 10. ejusdem libri, quod consulas. 

Corruunt ex his Sirmondi rationes . Ait enim I. Joannem Maxentium 
Fausti impugnatorem fuisse Eutychianuin ; II. Patres Africanos fuisse Prae- 
desiinatianorum imbutos errore : III. Gelasium R. P. non damnasse , sed 
declarasse Fausti libros tantum apocryphos. Fluxa revera argumenta. 

Atque’ ad i. Falsura omnino est Maxentium fuisse Eutychianum , ut 
in opusculis de incarn. invicte, ni fallor, demonstravimus. Et quamvis ad- 
nuraerandus Eutychianis esset , potuit tamen recte sentire adversus errores 
Fausti de gratia , neque is solus Rejensis antistitis fuit insectator . 

Ad 2. Falsum est Africanos Patres , qui tam catholice et erudite de 
gratia Christi per calamum Fulgeniii scripserunt, haeresi laborasse Praede- 
slinatianorum j ne dicam modo , quod in sequentibus demonstrabo , haeresbii 
nempe illam praedcslinalianam non nisi in mente Sirmondi extitisse . 

Ad 3 . denique , si Gelasius Fausti libros apocryphos appellando , eos 
non proscripsit , dicat ergo Sirmondus quo sensu apocryphos eos nuncupave- 
rit . Relege quae panllo superius de hac re diximus agentes dc Cassiano . 

Descendendum modo est ad Vincentium Lcrinensem , quem Semipela- 
gianis accessisse , post Norisium , Natalem Alexandrum , Pagium , Berlium , 
aliosque doctos viros , fidenter pronuncio . Kt I. quidem . Liber , cui ti- 
tulus : Objectiones Vincentianae ^ cujusque auctor fuit, nemine dissen- 
tiente, Vinccniius, errores continet Semipelagianariim . Nam si alia dees- 
sent , manifestum id fieret ex opere Prosperi contra objectiones J^incen- 
tianas . Videndum itaque est quis iste Vincentius fuerit . Cl. annalium 
parens in martyrol. ad diem Maji arbitratur, auctorem illarum obje- 
ctionum fuisse Vincentium presbyterum , dc quo Gennadius scribit in 
lib. de script. illustr. cap. 8 o. Sed immerito : tura quia in hunc Vin- 
centium ne suspicio quidem Seinipelagianismi apud veteres unquam ce- 
cidit} tum etiam quia Vincentius presbyter sexaginta circiter annos floruit 
post exortos Massiliensium tumultus . Convixit enim Gennadio , et expo- 
sitiones suas in psalmos , quae interciderunt , legebat sancto viro Can- 
nato , qui Graeco Episcopo Massiliensi successit circa an. 4^0. , quum ta- 
men Semipelagianismus ortus sit in Galliis anno 429* > et Prosper obierit an. 
457. circiter . Autumant alii objectionum illarum auctorem fuisse Vincenti- 
um Victorem . Sed et ipsi decipiuntur : is enim a S. P. Augustino convi- 
ctus erroris fuit , et ad meliorem revocatus frugem vel ab anno 4 * 9 * Ne- 
que dici potest ad incenium rediisse. Nara id ei S. Prosper in sua respon- 
sione exprobrasset , quod nullibi fecisse legimus . Nullum alium habemus 
Vincentium , qui ea aetate floruerit , et contra quem calamum stringere 
potuerit Prosper, nisi Vincentium Lcrinensem . II. Si quid est quod vetet 
ne dicamus , Vincentium Lcrinensem adhaesisse Semipclagianis , id maxime 
foret , quod auctor ille fuerit celeberrimi commonitorii adversus prophanas 
vocum novitates , sub nomine Peregrini editi , in quo doctrina summe ca- 
tholica continetur . Verum in hoc ipso commonitorio multa sane sunt me- 
liercule semipelagiano sale respersa .Et i. ita scribit cap. 87. Audent 
docere , quod in Ecclesia sua , id est , communionis suae conventiculo , 
magna ac specialis , ac plane personalis quaedam sit Dei gratia / adeo 
ut sine ullo labore , sine ullo studio , sine ulla industria , etiamsi nec 
petant , nec quaerant , nec pulsent , quicumque illi ad numerum suum 
pertinent , tamen ita divinitus dispensetur , ut angelicis evecti manibus , 
nurujuam possint offendere ad lapidem pedem suum . Datur itaque gratia , 
juxta Vincentium Lerinensem , petentibus , quaerentibus , pulsantibus , et 
industriam suam adhibentibus . Nonne hoc erat Semipelagianorum dogma 
ab Arausicana synodo damnatum ? Nec quemquam movere debet , quod 
Vincentius allato in testimonio loqui videatur adversus homines in commu- 
nionis suae conventiculo viventes. Nam Semipelaglani habebant Augustinia- 
uae doctrinae sectatores, tanquam Praedestinatianos , et humanae liliertatis e- 
versores . 2. Sollemne erat Semipclagianis , Augustinianam de praedestinatio- 
ne et perseverantia flnali sententiam novitatis insimulare , ac hisce in rebus 

altum servare silentium . Audiamus modo Vincentium Lerinensem laudato in 
capite scriptitantem : Sancti cujusdani viri memoriam tanquam sopitos 
jam cineres profana manu ventilant ; et quae silentio sepeliri oportebat , 
rediviva opinione diffamant . Quae de Augustino dicta esse nemo non vi- 
det . Et cap. 3 q. addit : Quidquid vero , quamvis ille sanctus et doctus , 
quamvis episcopus , quamvis confessor et martyr , praeter omnes aut 
etiam contra omnes senserit , id inter proprias y et occultas , et privatas 
opiniunculas a communis et publicae generalis sententiae auctoritate se- 
cretum sit ; nec cum summo aeternae salutis periculo juxta sacrilegam 
haereticorum et schismaticorum consuetudinem universalis dogmatis an- 
tiqua veritate dimissa , unius hominis novitium sectemur errorem . Haec 
contra Augustinum fuisse scripta suspicantur viri doctissimi . 3. Idem Vin- 
cenlius Caelestini R. P. epistolam ad compescendos Augustini detractores 
scriptam ad episcopos GalHarum mira arte intorquet contra Prosperum et 
Hilarium scribens cap. 43. Sed et S. Papa Caelestinus pari modo y eadem- 
que sententia . Ait enim in epistola quam Gallorum sacerdotibus misit 
arguens eorum conniventiam , quod antiquam fidem silentio destituentes 
profanas novitates exsurgere paterentur j merito , inquit , causa nos respi- 
cit , si silentio foveamus errorem . Ergo non sit his liberum habere pro vo- 
luntate sermonem ... Quinam ... illi j vetustatis praedicatores , an novitatis 
inventores ? Hic profecto Prosperum notat et Hilarium , qui Caelestini litte- 
ras in commendationem Augustini producebat contra Semipelagianos asseren- 
tes , Rom. Pontificem priora, non recentiora Augustini scripta commendasse. 
Videas modo, quid de Prospero et Hilario rursus, quid vero de illorum ad- 
versariis Semipelagianis dicat . Sequitur enim : Desinat , si ita res est , id i 
est y si ita est , ut apud me quidam urbes et provincias vestras cri- 
minantur y quod eas quibusdam novitatibus consentire noxia simulatione 
faciatis . Desinat itaque , si ita est , incessere novitas vetustatem. En Pro. j 
sperum et Hilarium , a Caelestino laudatos , appellat quosdam criminatores , ] 

illorumque adversai ios , quo cos odiosiores redderet , fuisse dicit urbes et | 

provincias ; atque tam crebro repetendo : si ita res est , innuere vult , duos | 

illos sanctos viros falsa Caelestino Papae detulisse , ut epistolam ab eo ex- 
torquerent. Auctor itaque commonitorii, qui , nemine dissentiente , fuit Vin* 
centius Lcrinensis , purum putumque se prodit Semipclagianum . Nec re- 
fert , quod volumen illud utilissimum sit , et lectione dignum in reliquis . 

Nam illi viro , ut verbis utar cl. Norisii , accidit idem , quod cliymicae 
artis contigit professoribus ; quonim labor quum ad aurum conficiendum 
collimaret , licet intento fine fraudati sint , utilia tamen medicamina repe- 
rerc auro ipso longe pretiosiora . Ita ille , quum Augustini fortasse doctrinam 
de praedestinatione veluti per cuniculos eo opusculo subruere vellet aut 
tentaret , ceteras haereses a fundamentis evertit , et Augustini doctrinam , 

(juae catholica semper fuit , nec loco quidem movit . Argumenta , quae a 
Vincentii defensoribus afferuntur , adeo frigida sunt , ut in iis solvendis ne* 
cesse non sit tempus terere . Vide ea , si lubet , apud cl. Bertium . 

S. Hilarium Arelatensem et ipsum Semipelagianis adhaesisse demonstrat 

quod Prosper in ep. ad Augustinum scribit : Unum eorum , inquit , prae- 
cipuae auctoritatis et spiritualium studiorum virum S. Hilarium Arela~ 
tensem Episcopum , sciat heatitudo tua admiratorem sectatoremque in 
aliis omnibus tuae esse doctrinae ; et de hoc , quod in querelam trahit , 
jam pridem apud sanctitatem tuam sensum suum per litteras velle con- 
ferre . Sed quia utrum hoc facturus , aut quo fne sit facturus incertum 
est , et omnium nostrum fatigatio in tuae charitatis et scientiae vigore 
sperat , adde eruditionem humilibus , adde increpationem superbis . Hoc 
testimonium est contra Hilarii Arelatensis fidem . 

Et nihilominus illius patroni regerunt in laudato Prosperi textu non 
Hilarium, sed Honoratum esse legendum. Vel si Hilarius in textu legi de- 
beat , loqui ajunt S. Prosperum de illo , qui ad Augustinum scripsit , et 
qui postea Arelatensis evasit Episcopus . Sed ita regerendo operam ludunt . 
Nam M. S. omnia , ut Maurini patres testantur in notis ad epistolam Pro- 
speri , quae exstat lom. X. oper. S. Augustini , Hilarium habent, non Ho- 
noratum. Hilarius vero qui ad Augustinum scripsit nimis aperte se laicum 
nominat , Prosperi collega erat , ab Augustino filius , non frater appellatur , 
nec ullibi legitur aliquam Augustini olim iu Africa magistri sui sententiam 
in quaestionem traxisse . 

Superest modo Gennadius , qui et ipse ad Semipelagianos defecit. Nam 
in lib. de scripti illustr. summis laudibus extollit Rulinum Aquilejensem 
et eum cap. 17., ubi de illius invectivis contra S. Hieronymum loquitur, 
appellat doctorum Ecclesiae partem non minimam . Cap. 80. opera Cas- 
siani a S. Prospero confutata mirifice commendat , Faustique libros cap. 
85 . vocat opus egregium ^ quum e contra de S. Prospero cap. 84. scribat: 
Legi et librum adversus opuscula sub persona Cassiam j quae Eoclesia 
Dei salutaria probat , ille infamat nociva . De S. P. Augustino cap. 38 . 
haec scripsit: Error illius sermone multo , ut dixi, contractus , lucta hosti- 
um exaggeratus, necdum haeresis quaestionem dedit. Ita ne excusari a Se- 
mipelagianismo potuit Gennadius ? 

Et tamen id facere aggressus est Suarcz hisce momentis . I. Gennadius 
in lib. de script. illustr. laudat Severum Sulpitium , quod a Semipelagia- 
norum errore resipuerit . Ipse ergo non erat Semipelagianus . II. Liber de 
ecclesiasticis dogmatibus habetur ab omnibus tanquam genuinum Gennadii 
opus . In eo autem libro nihil est , quod errorem sapiat Semipclagianorum . 
Immo cap. 21. inquit : Initium salutis nostrae , Deo adjuvante et inspi^ 
rante , habere nos credimus . III. Opus de fide sua misit ad Gelasium Pon- 
tificem , ut ipse ait cap. ultimo de script. illustr. lu opus de fide mea mi- 
si ad beatum Gelasium . Verisimile est misisse librum semipelagiana lue 
contaminatum ? 

Haec nullius sunt ponderis. Et ad i. Severus Sulpitius non in Semi- 
pelagianorum , sed in Pelagianorum retia inciderat , eodem teste Gennadio 
ibidem . In senectute sua a Pelagianis deceptus , et agnoscens loquacitatis 
culpam, silentium usque ad mortem temiit . Ast Semipelagiani in multis 
a Pelagianis , ut omnes norunt , recedebant . 

Acl 2 . Dici cimi doclissimo Norisio potest librum dc ecclesiasticis dog- 
matibus editum a Gennadio fuisse post ejus de viris illustribus opus , et 
post damnata a Gelasio Cassiani Faustique volumina ; quo tempore in Cas; 
siani ac Fausti prorumpere laudes non licebat . Deinde observant PP. Be- 
nedictini ex plurium M. S. collatione mulla a viro catholico adjecta ope- 
ri illi fuisse ob pclagianam Uacresim illic latentem . 

Ad 3. In pluribus M. S. codicibus caput illud postremum, in quo Gen- 
nadius de sc ipso loquitur , omnino desideratur . Unde probabile Ht aliena 
manu fuisse caput illud assutum . Ajunt alii scripsisse Geunadium opus 
praeclarum adversus pelagianam baeresim , cujus Semipelagiani hostes erant 
infensissimi . Librum hunc forlc misit ad Gelasium Papam , vel opus rle 
ecclesiasticis dogmatibus , de quo mox judicium dedimus . 

Unum diluendum remanet j omnes nempe illos viros , quos nuper ac- 
cusavimus , fuisse sanctos, ideoqiie dici non posse Semipelagianos . 

Ast nihil hoc facessit , Non diffitemur fuisse viros illos sanctitate prae- 
claros j neque dicimus errasse ex ignorantia invincibili , quum facillime studio 
potuerint veritatem assequi . F!lt nihilominus negamus posse eos ab haeresi 
excusari . Nam errarunt plane , sed in re , quam scire tunc non tenebantur , 
quum illis temporibus Semipelagianismus nondum damnatus expresse fuerit, 
uti fictum est postea a synodo Arausicana II. sub Felice IV. et Bonifacio 
II. celebrata . Caelestinus in ep. sua ad Galllarum Episcopos consecravit qui- 
dem S. P. Augustini doctrinam j sed Massilienses putarunt cara epistolam 
commendare utique priora , non posteriora Hipponensis antistitis volumina , 
libros nempe ad pelagianam haeresim jugulandam ab eo elucubratos j prae- 
sertim , quum decem illa capita Caelestini epistolae adjecta , in quibus Se- 
mipelagianorum errores expresse refutantur, non sint ejusdem Caelestini ge- 
nuinus fetus , ut in superioribus animadvertimus . Non derogatur igitur Mas- 
siliensium , ct maxime Vincentii ac Hilarii Arclatcnsis sanctitati , si dica- 
mus illos errore deceptos haeresim praeformasse semipelaglanam . 

Brevis nunc contexenda est pro S. Joanne Chrysostomo apologla , qui 
Scmlpclagianisini insimulatur a Gabriele Vasquez , et ante illum a Joanne 
Calvino scrilienle : Graeci pia alii^ atque inter eos singulariter Chrjsosto- 
mus , in extollenda humanae voluntatis facultate modum excesserunt . An- 
tequam autem id facere aggrediar , audiendus est Augustinus de Chrysosto- 
ino loquens adv. Julian. lib. I. cap. 6. , ubi , quum Julianus ad sui partes 
trahere conaretur sanctum illum doctorem ob unam vel aliam male ab hae- 
retico intellectam sententiam, S. P. ita respondet: Disputans in catholica £c- 
clesia , non se aliter intelligi arbitrabatur , tali quaestione nullius pulsa- 
batur , vobis nomlum litigantibus , securius loquebatur . Et in lib. de praed. 
SS. adversus Semipelagianos , qui ct ipsi veterum patrum , et praecipue 
Chrysostomi abutebantur auctoritate , ita scribit : Noji opus est scrutari eo- 
rum opuscula , qui priusquam ista haeresis oriretur , non habuerunt ne- 
cessitatem in hac difjicili ad solvendum quaestione versuri , quod procul^ 
dubio facerent , si respondere talibus cogerentur : unde factum est , ut 

dc gratia Dei quid sentirent , breviter quibusdam scriptorum suorum lo- 

CIS , et transeunter attingerent , immorarentur vero in eis , quae adver- 
sus alios inimicos Ecclesiae disputabant , et in exhortationibus ad quas- 
dam virtutes , quibus Deo vivo et vero ... serviretur . Si aliquid ergo mi- 
nus accurate dictum in Chrysostoini scriptis occurreret , ad hanc Augustini 
gravissimam sententiam illico animus est convertendus . Ceterum contendo 
nihil esse In illius S. doctoris libris , quod semipelagianam haeresim potius 
non evertat . Et I. quidem . Praecipuus Semipelagianorum error fuit , ini- 
tium fidei ac bonae voluntatis esse ex nobis . Ast vero contrarium penitus 
docuit Chrysostomus . Homil. quippe IV. in cap. 2 . epist. ad Ephes. ita dis- 
serit : Ne magnitiulo beneficiorum extollat te , vide quomodo tc repri- 
mit . Gratia , inquit , per fidem . Deinde ne rursus liberum arbitrium pe- 
rimeretur y nostra etiam adhibuit ; atque iterum illud idem sustulit dicens, 
Et hoc non ex nobis . Non enim fides , inquit , ex nobis . Nisi enim 
venisset , nisi vocasset , quomodo credere potuissemus ? Quare nec fidei 
nostrae est , sed Dei : illud ipsum donum Dei est , ne quis glorietur , et 
nos erga gratiam gratos reddat . lloni. XXXVIII. in Gen. affirmat , Deum 
preces nostras praevenire ; Neque responso dignatur eam ( Chananacam ) 
misericors et clementissimus Dominus , alioquin preces nostras semper 
praeveniens . Et hom. XIX. in ep. ad Rom. super illa verba : Vide boni- 
tatem Dei, ita scribit: JSon dicit , vide virtutem tuam, aut labores tuos, sed 
Dei bonitatem j ostendens quod universum ex superna gratia sit factum , 
instituensque credentem , ut tremat . Chrysostomus igitur ea tradidit , quae 
praecipuo Semipelagianorum errori sunt directe contraria . II. Fundamenta , 
quibus Semipelagianorum innititur error, sunt, quod Deus juxta Scriptu- 
ras exspectet nostras virtutes ; quod tota die manus ad populum non cre- 
dentem ct contradicentem extendat j et quod hominis sit praeparare ani- 
mam . Omnia autem haec Scripturae loca ita exponit Chrysostomus , ut nul- 
lum afferat praevenienti gratiae praejudicium . Ait quippe haec dicta esse 
ad salvandam in homine arbitrii libertatem , contra quam Manichaei illis 
temporibus dogmatizarent . Nam hom. XXII. in Gen. ila habet : Manife- 
stum est , sua quemque voluntate vel malitiam , vel virtutem eligere . 
Nam nisi ita esset , et naturae nostrae potestas insita esset , neque illos 
puniri , neque istos virtutum retributiones recipere oportebat . Verum quia 
in nostra voluntate totum post gratiam Dei relictum est etc. Et hom. XII. - 
in epist. ad llebr. Non praevenit , inquit , ne perdat liberum arbitrium . 
III. Praecipuum catholicorum adversus Seinipelagianos argumentum ex illis 
Apostoli verbis depromitur : Quid autem habes quod non accepisti ? Jam 
vero apostolica haec sententia eodem cum catholicis sensu urgetur a Joan- 
ne Chrysostomo . Hora, enim XII. in i. ad Cor. cap. 4* inquit : quod 

accepisti habes : neque hoc tantum aut illud , sed quidquid habes . Non 
enim merita tua haec sunt , sed Dei gratia . Quamvis fidem adducas , a 
vocatione eam accepisti ; quamvis peccatorum veniam adducas , quamvis 
dona, quamvis' virtutem , quamvis doctrinae sermonem, omnia inde tibi 
provenerunt . Quid igitur habes , quaeso , quod non acceptum habeas ? 
Num ipse per te recte operatus es ? Non sane , sed accepisti ,* et idcir- 

co magni te facis i propterea cohibearis oportet j non enim tuum id mu- 
luts est , sed largientis . IV. Aliud catholicorum contra Semipelagianos ar- 
gumentum ex illis depromitur Apostoli verbis; Deus est ^ qui operatur in 
nobis velle et perficere . Chrysostoraus vero hom. in epistolam ad Philip, 
cap. 1 1 . affirmat , quod Deus propensionem voluntatis ipse nobis praebet 
et operationem . Et rursus : Deus vult nos secundum voluntatem suam 
vivere. Si vero vult , agit nos ad hoc ^ ipse istud omnino operatur. Nescio 
iium his clariora desiderari possint ad suadendum S. JoanDem Chrysoslo- 
inum Semipelagianis neutiquam praelusisse . 

Non acquiescit autem Vasquesius , et inquit : hom. XLIl. in Genes, ita 
Chrysostomus loquitur ; Nisi prius ille , quod suum erat , fecisset , non 
tanta a Domino obtinuisset . Hom. XVII. in Joanuem ita scribit : Hinc ad- 
moneri possumus Deum suis in nos beneficiis nostras non praevenire vo- 
luntates , sed a nobis incipiendum esse ; sed cum nos promoto paratoque 
animo ad suscipiendam gratiam exhibemus , tunc multas nobis offert sa- 
lutis occasiones . Hom. XII. in ep. ad Hebr. addit : Oportet nos eligere 
primum , quae bona sunt , et tunc Deus , quae sua sunt , introducit j non 
enim antecedit nostras voluntates , ne laedatur arbitrium . Cum autem 
nos elegerimus , multam tunc offert auxiliationem . Hujus generis phrases 
innumeris in locis repetit S. doctor, quae proculdubio simillimae sunt lo- 
cutionibus , quibus Cassianus , Faustus , aliique Scmipelagiani ad proprium 
incrustandum errorem utebantur . 

Nullius tamen ponderis est hoc argumentum . Nam locutionibus illis 
usus est S. doctor absque praevenientis gratiae praejudicio . In hom. ergo 
XLII. de Abraham agit Chrysostomus de eleemosyna , in qua respiciens Deus 
voluntatem distribuentis , multam gratiarum rependit remunerationem , ut 
factum est cum Abrahamo . Non negat tamen Chrysostomus bonam elargien- 
di eleemosynam voluntatem esse a Deo ; immo expresse id affirmat exemplo 
mulieris Sareptanae , de qua dicitur iu Scriptura : Praecipiam mulieri vi- 
duae , ut pascat te . Quibus recitatis addit Chrysostomus ; Hide spiritus 
gratiam^ dilecte. Hom. XVII. in Joan. non de initio, sed de perfectione 
loquitur operis . Agit quippe de Andrca , quem sponte obtemperantem mul- 
tis Deus cumulavit bcneliciis . Non inquit autem , Andrcam sequutum esse 
- vocantem absque gratia praeveniente . Hom. XII. in ep. ad Hebr. dicens 
Deum nostras non praevenire voluntates , idem est , ac si diceret , Deum 
nos ad bonum agendum non necessitare . Unde e vestigio subdit : Ne lae- 
datur arbitrium . Idque admodum apposite , adversus videlicet adhuc gras- 
santem illis temporibus haeresim Manichaeorum . Ceterum non excludit prae- 
venientem gratiam in sensu catholico , quum non de infidelibus ibi , sed 
de iis , qui opus perficere conantur , verba faciat , ut ex sequentibus patet ; 
Etiamsi curras , etiamsi studium adhibeas , ne tuum existimes , si quid 
recte gestum est . Nisi enim caelesti auxilio potiaris , omnia frustra sunt. 
Atque pauca haec in doctissimi Patiis Joannis Chrysostomi defensionem ad- 
versus Vasquesium dixisse sufficiat . Reliqua enim , quae urgeri possunt , fa- 
cilem habent ex dictis solutionem . 

Antequam manum c tabula removeam animadverto , ante Adrumeli- 
nos ac Lerinenses monachos S. P. Augustinum in eodem circa fidei ini- 
tium versatum fuisse errore ) ut ipse pro candore suo fatetur in libro de 
praed. SS. cap. 3 . j ubi recitato Apostoli testimonio : Quid hales , quod non 
accepisti ? subdit : Quo praecipue testimonio etiam ipse convictus sum , 
cum similiter errarem , putans fidem , qua in Deum credimus , non es- 
se donum Dei , sed a nobis esse in nobis , et per illam impetrari Dei 
dona , quibus temperanter et juste et pie vivamus in hoc saeculo . An- 
te Adrumetinos monachos quatuor circiter annis erravit in eodem dogma- 
te Vitalis quoque Carthaginensis , quem ab errore revocavit S. P. Augusti- 
nus , ut constat ex ep. CVII. 


CAPUT X. 


De Haeresi praedestinatiana . 


Duo fuerunt praecipui circa Christi gratiam errores . Unus illorum , qui 
nihil aut fere nihil ; alter eorum , qui nimis gratiae tribuerunt , Fuerunt 
prioris generis haeretici Pelagiani ac Semipelagiani , de quibus hactenus 
disseruimus . Haeretici secundi generis dicti sunt Praedestinatiani . Hi sibi 
confixisse dicuntur hoc systema j i . quod Deus non omnes homines ad hoc 
creavit ut omnes salventur , sed ut multitudine hominum ornetur mundus: 
2. quod etsi generali praedicatione dicat : Venite ad me omnes qui labo- 
ratis , et ego reficiam vos , non tamen omnes ea voluntate vocet , ut omnes 
sequantur vocantem : 3 . quod non omnes qui^ ipso inspirante , obediunt vo- 
cationi , dicuntur accipere exsequendi in bono opere perseverantiam , sed 
post multos labores et justitiae fructus , si non sint de numero salvando- 
rum , subtrahendas eis vires agendi , ne perdurent in bono : 4* quod ii , 
qui praedestinati sunt ad vitam aeternam , etiamsi in perfidia vel in omni 
genere peccati longo tempore volutentur , accepturi sint occasionem , qua 
credant in Deum et secundum Dei praeceptum vivant , ut possideant san- 
ctorum societatem : 5 . quod tali definitione docere studeant Deum esse 
personarum acceptorem : 6. quod Deus aliquos etiam invitos post multa 
mala opera adtrahat ad salutem , alios post bona rejiciat : 7. quod Deus 
aliquos compellat in malum , quo pereant in aeternwn . His verbis Prae- 
destinatianorum portenta describit Geniiadius in lib. de scripl. illustr. ; ex qui- 
bus apparet nimis illos Dei gratiae tribuere , cum illam necessitautem fa- 
ciant liberum hominis arbitrium . 

Complures docent erupisse hanc haeresim primum apud Adrumetinos 
monachos ab Augustino ad meliorem frugem revocatos ; tum renovatam in 
Galliis fuisse tempore Caelestini primi ; ac denique saeculo nono ab inferis 
rursus excitatam a Gothescalcho monacho Orbacensi . Sed emuniioris naris 
eritici historiam de haeresi praedestinatiana , quae antiquis illis temporibus 
extiterit , ad aniles fabulas validis innixi argumentis amandant , adduntqtie 
pessimam illam haeresim, prout a Genuadio describitur, viguisse dumtaxat 

et vigere adime m calvinistica secta . Ego arbitror hanc sectam illam eam- 
<lem esse , quae nostris quoque temporibus viget , et haeresis Janseniana 
appellatur . 

lu primis ridiculum mihi videtur quod aliqui affirmant primos Praede- 
slinatianos fuisse monachos Adrumetinos ab Augustino scriptis suis repressos. 
Nam I. S. Pater , ad tuniultum in Adrumetino monasterio excitatum compe- 
scendum , librum scripsit de gratia et libero arb. , qui ut constat ex lib. II. 
retract. cap. 66. scriptus fuit ad confutandum illum errorem , qui serpere 
Augustini temporibus coepit inter monachos Adrumetinos , et in hoc con- 
sistebat , quod putantes negari ab Christi gratiae defensoribus liberum ar- 
bitrium , ita illud extollebant , ut ipsam gratiam negarent asserentes dari il- 
lam secundum merita nostra . Ast hic error est purus Semipelagianismus , 
non haeresis praedeslinatiana . Ergo tempore Augustini in illo monasterio 
coepit error Scmipelagianorum , non error Praedestinatianorum . II. Adrume- 
tini monachi, accepto illo libro, non acquieverunt; sed dicebant: Si gratia 
humanam praeveniat libertatem , divinae legis transgressores corripiendi non 
erunt, quum desit illis divinum ad legis praecepta seiTanda auxilium. Quod 
quum ad Augustini notitiam pervenisset , aliud pro eisdeni monachis volumen 
edidit de corrept. et gratia . Profecto qui gratiam non praevenire asserunt 
liberum arbitrium ne vana transgressoribus legis reddatur correptio , non 
Praedestinatiani sunt , sed Semipelagiani . III, Si quis Praedestinatianorum 
erroris reus in Adrumetino monasterio fuisset , is proculdubio fuisset Flo- 
rus , qui a Cresconio et Felice accusatus apud Augustinum fuit , quod ni- 
mis gratiae Dei tribuens liberum everteret arbitrium . Ast vero Florus Prae- 
destinatianus certe non fuit . Felix quippe et Cresconius de Floro falsa Au- 
gustino detulerunt , ut ex Valentini abbatis ad eumdem Augustinum epi- 
stola apparet . IV. Praecipuus Praedestinatianorum character fuisse dicitur 
Augustini doctrinam atque sententias usque ad sidera extollere , et passim 
gloriari se in omnibus Augustini sectari vestigia . Monachi vero Adrumeti- 
Ili in Augustini epistola ad Sixtum multa carpebant illius dicta , atque 
sententias rejiciebant. Idcirco, veritus Valentinus ne ad sancti doctoris aures 
dissidia illa pervenirent , suorum arrogantiam excusare curavit comparatio- 
ne deducta ab iis discipulis , qui quum verba Domini non intelligerent 
murmurabant Joann. cap. 6. non culpa Domini dicentis, sed duritia ini-~ 
piissitni cordis . Augustini ergo tempore nunquam extilit praedestinatiana 
haeresis . Adversae tamen sententiae patroni urgent I. S. P. Augustini ver- 
ba in ep. ad Valentinum : Nobis retiderunt ( Felix et Cresconius ) mona^ 
sterium vestrum nonnulla dissensione turbatum , eo quod quidam in vo^ 
his sic gratiam praedicent , ut negent hominis esse liberum arbitrium . 
Hic error est Piaedestinatianorum . II. Ad Adrumetinorum compescenda dis- 
sidia Augustinus librum exaravit de gratia et lib. arbitrio ; in eoque ex 
aequo praedicat gratiam salvatoris , hominisque libertatem . Ex quo autem 
gratiam commendet , sequitur aliquos in Adrumeti monasterio extitisse , qui 
gratiam negabant . Quare ex quo commendet libertatem arbitrii colligitur 
aliquos fuisse , qui de illo male sentiebant . III. Denique Sigebertus affir- 

mat praedestinatianam haeresim incoepisse an. 4*5. Prosper Tiro ejus ini- 
tia refert ad annum 417« circiter. Id ipsum , ne de recentioribus loquar histo- 
ricis , tradit etiam Arnobius . Negari itaque non potest viguisse in Adrume- 
ti monasterio haeresim praedestinatianam . 

Haec autem frivola sunt . Et ad 'i. Jam diximus , Felicem et Cre- 
sconium falsa narasse Augustino ; imperiti enim erant , harunique rerum sa- 
tis -rudes. Unde aliquanto diutius penes se illos retinuit S. doctor , quo 
instructiores redirent adversus novos haereticos Pclagianos , ut ipse ait in 
epist. ad Valentinum . Animadverte , novos hosce haereticos Pclagianos ab 
Augustino dici , non Praedestinatianos . Quum itaque monachi illi non be- 
ne Flori sententiam , quae eadem erat cum illa Augustini , intelligerent , 
retulerunt esse in Adrumeti monasterio quosdam , qui male de libero arbi- 
trio sentirent , ut testis est Valen tinus ad Augustinum scribens : Liberum 
arbitrium Dei gratia non negamus ; sed per quotidianam gratiam profice- 
re credimus , et adjuvari confidimus . Et de Floro, qui hujus erroris per 
imperitiam insimulatus fuerat , ita S. Pater initio libri de corrept. et grat. 
scribit : Hanc fidem , quae sine dubio vera , et prophetica , et apostolica 
est , etiam in firatre nostro Floro invenisse me gaudeo : unde hi potius 
corrigendi sunt , qui cum non inlelligebant . Et propter hoc dubitans 
S. Pater , Felicem et Cresconiiun falsa sibi retubsse , initio libri de grat. et 
lib. arb. non inquit absolute esse in monasterio Adrumeti , qui liberum 
negarent arbitrium , sed loquitur disjunctim hoc modo : Sed quoniam sunt 
quidam , qui sic gratiam defendunt , ut negent hominis liberum arbi- 
trium , aut quando gratia defenditur , negari existiment liberum arbitri- 
um , hinc aliquid scribere ad vestram caritatem ... • curavi . 

Ad 2. Novi Pelagiani in Adrumetino monasterio bellum indicere coe- 
perunt gratiae salvatoris , sed sub hoc obtentu , quod Augustinus in ep. ad 
Sixtiun gratiam admiserit liberum necessitantem arbitrium . Quare Augu- 
stinus , ut gratiae necessitatem et efUcaciam adstrueret , simulque demon- 
straret , ex modo operandi gratiae a se statuto minime sequi libertatis exi- 
tium , librum scripsit de gratia et libero arbitrio . Haec manifesta sunt li- 
brum euradem legenti , in quo ubi sermo fit de libero arbitrio potius ca- 
lumniam sibi impactam depellit , quam aliquos refellat , qui liberum dene- 
garent arbitrium . 

Ad 3. Veteres nonnulli scriptores in hac adsciscenda fabella parum 
oculati fuere . En autem quomodo se res habuit . Semipelagiani , quo Au- 
gustini sententiae de gratia contradicerent , affirmabant , ex illius systemate 
sequi omnia ea absurda , quae supra ex Gennadio enumeravimus , passimque 
spargebant Augustini discipulos portenta illa defendere , nec verebantur , 
Praedestinatianorura eos traducere nomine . Quumque haec divulgarentur a 
viris doctissimis , quales illis temporibus erant Semipelagiani , fidem penes 
plurimos invenerunt . Ceterum historici isti nec inter se , neque cum rebus 
gestis conveniunt , ubi liaeresis praedestinatianae assignant initium . Etenim Si- 
gebertus haeresis illius initia refert ad an. 4*5., Prosper Tiro ad an. quum 
tamen certum sit Augustinum eo tempore de praedestinatione electorum non 

pertractasse , nec scripsisse epistolam ad Sixtum . E contra vero Adrumetini 
monasterii dissidia non coeperunt nisi an. Deinde quali scriptori fidem 
praestant adversarii ? Prospero nempe Tironi , qui , ut inquit Norisius , plu- 
ribusque exemplis demonstrat lib. II. liist. p. cap. 1 5. , non tiro , sed puer 
in chronolo^ia apparet , totus in historia hospes , ac omnium quae lit- 
teris prodidit imperitissimus . Sigebertus fabulam a Fausto Rejensi hausit , 
qui Semipelagianus fuit , et commentitiae hujus haeresis architectus . Non 
ex hisce fontibus veritas haurienda est ; sed potius ex Prudentio Trecensi , 
qui lib. contra Joan. Erigcnam cap. 4* inquit : Tertiam vero haeresim , 
quam Pelagianis contrariam asseritis , qua ita donum gratiae praedica^ 
tur , ut libertas arbitrii funditus auferatur , nec legimus nec audivimus . 
Potior fides halienda est Rheinigio , qui contra eumdem Erigenam scribit : 
Quae est ista secunda haeresis tam incognita , tam inaudita , quae , libe^ 
ro arbitrio denegato , solius gratiae sit praedicatrix , nisi , ut nobis vide- 
tur , disputator iste vel beatum Augustinum latenter quasi haereticum accu- 
sat ? Omni demum exceptione major fides adjungenda est Augustino , qui 
in lib. de haeres, ad Quodvultdeum , quem post Adrumetina sedata dis- 
sidia concinnavit , haeresim omnium recentissimam appellat pelagianam . 

Quae postremo loco veterum testimonia recitavi , non modo demon- 
strant praedestinatianam haeresim non viguisse Augustini tempore Adrume- 
ti , sed neque in Galliis emersisse aetate Caelestiiii summi Pontificis . Et sa- 
ne , Sirmondus , qui hoc sibi suasit vel suadere simulavit , arbitratur Pro- 
sperum et Hilarium haeresim illam refutasse . Ast duo hi gratiae strenuissi- 
mi vindices non Praedestinatianos , sed Semipelagianos totis lacertis insecta^ 
ti sunt . Et I. quidem Prosper haec scribit ad Augustinum : Multi ergo 
servorum Christi , qui in Massiliensi urbe consistunt , in sanctitatis tuae 
scriptis , quae adversus Pelagianos haereticos condidisti , contrarium pu- 
tant patrum opinioni et ecclesiastico sensui quidquid in eis de vocatio- 
ne electorum secundum Dei propositum disputasti . Et rursus : Hoc au- 
tem propositum vocationis Dei , quo vel ante mundi initium etc. , et lapsis 
curam resurgendi adimere , et sanctis occasionem teporis afferri dicunt . 
Removeri itaque omnem industriam , tollique virtutes , si Dei constitutio 
humanas praeveniat voluntates , et sub hoc praedestinationis nomine fa- 
talem quamdam induci necessitatem . Eadem diversis verbis scribit Hila- 
rius . Prosperi igitur Hilariique adversarii putabant , ex Augustini de prae- 
destinatione gratuita sententia illa colligi absurda , quae recensuimus , qui 
profecto erant Semipelagiani , ut Theologiae candidatis manifestum est . II. 
S, P. Augustinus , acceptis a Prospero et Hilario litteris, ad novos refellen- 
dos errores duo elucubravit volumina , unum de praedestinatione SS. , alte- 
rum de dono persev. In utroque autem volumine non Praedestinatiani , 
ised Semipelagiani confutantur , ut cuique legenti apparet . III. Caelestinus 
in epistola , quam , Prospero et Hilario suggerentibus , scripsit ad Episco- 
pos Galliarum , totus est ut audaciam compescat eorum , qui Augustino oblo- 
quebantur . Quis autern ignorat , hos Semipelagianos , non Praedestinatianos 
fuisse ? Immo Praedestinatianos de nomine ac sententia Augustini gloriatos fuis- 

sc , volunt adversarii . IV. Si opera singula a Prospero exarata ad trutinam 
revocentur , ne verbum quidem iu iis reperire est , ex quo deprehendatur 
scripsisse contra Praedestiuatianos . 

Si autem quaeras , qui fieri potuit , ut fabulam hanc tanquam veram 
historiam nonniUli veteres adoptaverint scriptores , respondet vir summus 
INorisius , Praedestina tianorum nomen publicari coepisse primitus a Theo» 
doro Mopsuesteno , tum a Fausto , Gennadio , Arnobio , aliisque Semipela> 
glanis y ut eo nomine Augustinum ejusque discipulos gravarent , iit paullo 
supra animadvertimus. Ut enim S. Prosper Semipelagianos appellabat, igno- 
miniae caussa , modo Pelagii reliquias , modo ingratos , ita illi , ut pares red- 
derent vices , Prosperum ejusque sectatores Praedestinatianos nuncupabant , 
quasi duodecim illa falsa dogmata defenderent , quorum sex a Fausto , sex 
vero a Gennadio enumerantur , quaeque ipsi Seinipelagiani , arguendo et ra- 
tiocinando , per illationem multorumque verborum ambages a catholicis 
Augustiniaui systematis principiis deducebant . Ceterum nullum est ex illis 
duodecim dogmatibus , quod expresse improbatum non sit , et quidem in 
terminis , a beato Prospero contra Semipelagianos disputante in responsioni- 
bus ad objectiones tum Gallorum , tum Vincentianas , ut cl. cardinalis No- 
risius fuse demonstrat. 

Audiendi modo sunt contrariae sententiae patroni . Ajunt autem I. 
Auctor Praedestinati , qui antiquissimus est , quique ex vetustissimo codice 
luce donatus est a Sirmondo , diserte testatur , tempore Caelestini extitisse in 
Galliis praedestinatianam haeresim , atque ad eam praefocandam Prosperum 
et Hilarium patrocinium advocasse primo Augustini, tum Rom. Pontificis. 
U. Nonne Prosper et Hilarius apertissime ailirmant apud Massiliam multos 
fuisse , qui dicerent divina constitutione virtutes removeri , tolli libertatem , 
et sub nomine praedestinationis fatalem induci necessitatem ? En haeresis 
praedestina tiana. III. Duo celebrata fuisse in Galliis concilia adversus prae- 
destinatianam haeresim , Arctalense ac Lugdunense , nos in superioribus tra- 
didimus , ac testatur Faustus Rejensis in suis operibus , in quibus legitur 
etiam Fausti epistola ad Lucidum presbyterum praedestinatianum . 

Haec tamen non sufficiunt ut a praeconcepta sententia removeamur . 
Ad I. igitur respondetur, librum, cui xxXxXkxs ^ Praedestinatus ^ nullam pe- 
nitus mereri fidem . Nam fingit , Prosperum et Hilarium contra praedesti- 
natianam haeresim diu dimicasse ; quum ex eorum epistolis et operibus 
satis abunde constet , illorum pugnam fuisse contra Semipelagianos , ut le- 
genti apparet . Deinde scatere putidum illud opusculum crassissimis Pelagia- 
norum erroribus , a multis doctis viris jamdiu observatum est ; sed diligen- 
tius prae ceteris ab Auraeo , qui , auctoris illius principiis atque sententiis ad 
examen revocatis , demonstrat ad oculos opus esse fetum viri Pelagiani , 
qui zelum pro catholica affectans fide , sub Praedestinatianorum nomine 
refellere conatur Augustiniani systematis assertores . Quod vero liber luce 
donatus fuerit a viro erudito Sirmondo , non addit operi auctoritatem ; id 
enim praestitit effeta jam aetate et caligantibus oculis , ut inquit Norisius . 
Hinc ab omnibus fere Theologis jure reprehenditur . 

In altero refellendo argumento non est diutius immorandum . Erant 
quippe Seinipelagiani , qui cx Augustini systemate de gratia sequi ajebant 
exitium libertatis , inevitabile fatura , ac vanas esse correptiones et exhor- 
tationes . 

Ad 3 . respondet Maguinus , et post eum Gabassutius . aliique eruditi, 
synodos Arelatensem ac Lugdunensem , Lucidi presbyteri conversionem , 
cj usque ad Arelalense concilium epistolam esse omnia fictilia, a Fausto 
Rejensi supposita , ut libris suis de gratia et libero arbitrio auctoritatem 
conciliaret . iSeque enim , inquiunt , nova fuit Pelagiauis ac Semipelagianis 
confingendi ars j ct aliunde iliorum conciliorum acta nullibi exstant , prae- 
terquam in epistolis Fausti ad Leontiuin , ad Lucidum , et ejusdem Lucidi 
ad synodum Arelatensem . Iinmo illorum conciliorum altum penes omnes 
scriptores , et apud Gennadium ipsum magnum Fausti laudatorem , silen- 
tium usque ad Hincmarum . Sed veritate eorum , quae Faustus narrat , ad- 
missa , quid inde conficere possunt adversarii ? Semipelagiani , ut saepe mo- 
nuimus , Augustinianac doctrinae amatores ignominiae caussa appellabant 
Praedestinatianos , ac si illationes , quas ipsi ex Augustini principiis ratioci- 
nando colligebant , ex professo et palam defenderent . Quumque Faustus co- 
ryphaeus esset Semipelagianorum , atque ob ejus doctrinam vitaeque san- 
ctitatem magni fieret ab omnibits Galliarum Episcopis , concilii Arelatensis 
patribus retulit , novam quamdam praedestinatianam haeresim in illis pro- 
vinciis grassari . Illustri viro aures praebuere praesules , sexque ab eo exhi- 
bitas in concilio propositiones condemnarunt . Quoad Lucidum vero , si epi- 
stolae illae a Fausto confictae non sunt , fieri facile potuit , ut ex igno* 
rantia in illa inciderit paradoxa . Accidere enim saepe solet , ut pinguioris 
minervae homines cum versutis scholasticis disputantes ea quandoque con- 
cedant , quae ex propriis principiis per remotas etiam conclusiones inferun- 
tur . Semipelagiani autem acutissimi erant dialectici , et hona incenia appel- 
lantur ab Augustino in lib. de praed. SS. cap. 20. Unde fieri facile potuit 
ut eo modo fassus sit Lucidus ore , quae corde non sentiebat . Ac denique 
concesso etiam , Lucidum ex sententia verum fuisse Praedeslinatianum , quid 
inde ? Ex quo unus aut alter vel ex male intellectis Augustini principiis , 
vel etiam alia de caussa crediderit gratiam ex intrinsecis suis efficacen;i adi- 
mere libertatem , electionem secundum propositum removere virtutes ete, , 
deduci non potest , Hilarii ac Prosperi aetate seciam extitisse Praedestina- 
tianorum , adversus quam iidem sancti viri dimicaverint , suppetiasque tura 
Augustini , tum Caeleslinl R. P. imploraverint . Priscis ergo illis tempori- 
J)us non extitit praedestinaliana haeresis . 

Inquirendum modo est , an eadem haeresis invecta fuerit in Ecclesiam 
saeculo IX. a Gothescalco , ut nonnulli contendunt . Fidenter pronuncio 
post doctissimos et de ecclesiastica historia optime meritos viros , Gothes- 
calcum puram sinceramque tenuisse S. P. Augustini de gratia ac praede- 
stinatione sententiam . Quod ut demonstrem , nil aliud praestabo , quam 
ejusdem Gotliescalci historiam , seu potius tragoediam nude simpliciterquc 
narrare . Fuit ergo Golhescalcus natione Germanus , professione monachus 

Benedictinus in Orbacensi coenobio . Post emissam professionem , sacrisque 
exactis studiis , Romam ad limina venit Apostolorum . Subinde in Germa- 
niam rediens , hospitio exceptus fuit apud Insubres a religiosissimo comite 
Eberardo . Ubi commorans anno 847« fuse disseruit de praedestinatione ad 
vitam et ad mortem , juxta S. Augustini mentem , cum Nothingo Episco- 
po Brixiensi. Qui quum hisce in rebus parum esset exercitatus, quae Gothes* 
calcus disputaverat non intelligens , suspicatus est , divinam illum admitte- 
re praedestinationem ad malum etiam culpae , quomodo divinam admitte- 
bat praedestinationem ad bonum . Nothingus ergo de his c'ertiorem fecit 
amicissimum suum Rabanum Archiepiscopum Moguntinum ab illo petens , 
ut brevi libello , quae Gothescalcus disseruerat , confutaret . Morem gessit 
Rabanus , sed inani labore. Quaeritur namque in praesenti disceptatione., 
ajebat Ecclesia Lugdunensis in lib. de tribus epistolis , non illud , utrum 
impios Deus , et iniquos praedestinaverit ad ipsam impietatem , et ini-’ 
quitatem ... quod est utique immanis , et detestabilis blasphemia ... sed it' 
lud potius quaeritur , utrum eos , quos, veraciter omnino praescivit proprio 
vitio impios , et iniquos futuros ... justo judicio praedestinaverit aeterno 
supplicio puniendos . Rabanus autem, secunda hac quaestione relicta , contra 
priorem impiam opinionem laboravit , quam Gothescalcus non tuebatur . 
Qui agnoscens interim Rabanum sibi adversari , litteras dedit ad Mercan- 
dum Prumensem abbatem, Jonam, et Lupum Servatum, sciscitans ab eis, 
quid de Augustini mente circa geminam praedestinationem sentirent ; tura 
superatis ex Italia alpibus Moguntiam se contulit , sistitit se in placito re- 
gio , propriam explicavit sententiam , et apologetico scripto a calumnia sibi 
a Rabano illata mirifice se delendit . Ast eo in concilio Rabanus judex 
erat reus et accusator ; proinde omnia tumultuarie atque ad libitum per- 
tractans , monachum damnat , exilio multat , et custodiendum tradit Hinc- 
maro Rhemensium Archiepiscopo , viro versuto , falsario , impio , episco- 
palique dignitate prorsus indigno , ut ex Nicolai R. P. epist. apparet . Fa- 
cta sunt haec an. 848. De hac Rabani synodo multa scribit Maguinus , qui- 
bus conventiculum potius , quam sacerdotale fuisse judicium demonstrat. An- 
no 849. ineunte , quum Hinemarus a rege Carolo Calvo , cui acceptissimus 
erat , in mandatis accepisset congregandi in Carisiaco palatio quosdam Epi- 
scopos et abbates , Gothescalcum ad eorum praesentiam , ut ipse ait , 
producere studuit, et consuetas adliibens artes sibique innatam versutiam, 
a synodi patribus infelicis monachi surripuit damnationem , ac si haereticus 
incorrigibilis fuisset inventus . Tum presbyterii honore privatum virgis cae- 
dere jubet ac tot dilaniare flagellis , ut pene animam traheret ; compellens 
quoque propriae defensionis libellum in ignem ad hoc ibi paratum projice- 
re . Neque his immanis Pliarao contentus , miserum monachum in suis im- 
perat detineri carceribus , et quidem contra omne fas et jus , quum Gothes- 
calcus pertineret .ad dioccesim Suessionenseni , cujus antistes erat piissimus 
Kothadus , adversus quem non minus immaniter postea- saeviit . Judicium 
Hincmari merito exeeratur S. Rhemigius Lugdunensis his verbis: Illud pror- 
sus omnes non solum dolent , sed etiam horrent , quia inaudito irreligio- 

sUatis et crudelilatis exemplo tamdiu ille miserabilis Jlagris et cae- 
dibus trucidatus est , donec (' sicut narraverunt nobis , qui praesentes 
erant ) , accenso coram se igne , libellum , in quo sentemas Scripturarum 
sive sanctorum patrum collegerat , quas in conciUo afferret , coactus est 
iam pene emoriens in flammas projicere , atque ince^io concremare ... 
Perperam ergo tanta cruaeUtas a doctissimo Natali Alexandro excusatur . 
His ita gestis , Hincmarus per epistolam S. Prudentium Tricassinum Episco- 
pum consuluit, quaerens ab eo , Jn in coena Domini vel in pascha de- 
beat eum admittere ad audiendum sacrum officium , vel accipiendam 
communionem, ut apud Flodoardum cap. a i. legitur . Ex quo apparet ne- 
que in placito Moguntino , neque in Cansiaco conventu Gothesc^cum 
fuisse haereticum declaratum. S. Prudentius , re mature discussa , ad Hinc- 
marum rescripsit, Monachum esse absolvei^wn.% vestigio autem librum 
edidit de tribus quaestionibus , Hincmaro ipsi ejusque fadissimo Pardulo 
Episcopo Laudunensi nuncupatura , in quo Gothescalci partes suscipiens , 
de rebus tumultuarie gestis eos sads serio reprehendit. Eo temj^re,anno 
nempe ineunte 85o. consimUe edidit opus de tribus quaestionibus eUam 
doctissimus Lupus Servatus , qui interfuerat Moguntino placito , eoque in 
volumine plurihns argumenUs Monachi sentcnuam vindicat , atque propu- 
gnat . Alter eiusdem nominis sapientissimus scriptor Lupus abbas Fcrrari- 
insis non solum Gothescalcum acriter defendit, sed ipsius patrocinium 
apud regem Carolum sumpsit. Paullo ante idem rex Ratramno monacho 
Corbeiensi praeceperat , ut judicium suum circa geminam praedestinationem 
proferret . Ea de caussa duos ipse edidit libros de praedestinatione , Go- 
ihescalci mentem in omnibus secutus. Tantorum virorum agnoscens Hino- 
marus conspirationem , facti poenitet ; sed turpe ratus pahnodiam canere , rem 
cum Pardulo Achate suo conferens , simul conveniunt , onus tot sapienliyi- 
ma scripu refellendi imponere Joanni Scoto , cognomento Erigena, viro do- 
cto quidem , sed petulanti ac superbissimo . Tunc ad scribendum coegerunt 
etiam Amalarium. Et hujus quidem scripta non exstant, Joannis autem En- 
gena opus viginti constans capitibus editum fuit a Maguino in collecuone 
veterum auctorum , qui IX. saeculo de praedestinatione scripserunt . Ut 
primum Joannis Scoti liber in lucem editus est , a Venilone Archiepiscopo 
Senonensi excerptae sunt ex eo centum circiter propositiones partim erroneae 
partim haereticae , et ad S. Prudentium Tricassinum missae , ut illas conlu- 
taret . Qui anno 85a. opus aggressus , sic ab initio adversarium suum aUo- 
qiiitur : Blasphemias tuas , Joannes , atque impudentias , quibus in Det 
gratuitam gratiam justitiamque inflexibilem procax iiweheris , percurso 
tuae perversitatis libro , quem sub nomine cujusdam Gothescalci ^ver- 
sus omnes catholicos effudisti , eo molestius accepi , quo te faniiliarius 
amplectebar , peculiarius diligebam : quippe qui in tantum, vesamae pro- 
ruperis , ut gravissimam sanctarum Scripturarum auctoritatem tuis pra- 
vis interpretationibus detorqueres , sensaque catholicorum patrum perver- 
sis invertenda sensibus edoceres . Per idem tempus delatus est ad Lugdu- 
nensem Ecclesiam ScoU liber ; quae magistro Floro diacono doctissimo in- 

junxit , ut errores in eo contentos refutaret . Id Florus celeberrimae il- 
lius Ecclesiae nomine praestitit . Hincmarus et Pardulus , quibus se cbmi- 
tem adjunxit etiam Rabaous , litteras ad eamdem Lugdunensem Ecclesiam 
dederunt postulantes dubium sibi solvi , an videlicet liber Hipognosticon 
( ex quo deprehendi putabant , Gothescalcum recte fuisse damnatum ) sit ge- 
nuinum opus S. Augustini , contra quam Prudentius , Lupus Servatus , Lu- 
pus Ferrariensis , ac magister Florus sentirent . Lectis in Lugdunensi con- 
sessu tribus eorum epistolis , S. Rhemigius urbis illius antistes , omnibus 
rite discussis , Hincmari execratus est artem ; septem regulas fidei ex divi- 
narum Scripturarum auctoritate evenientes , et a SS. PP. diligentissi- 
me commendatas exposuit ; atque objectas Gothescalco calumnias , non ex 
suo sensu , sed e Scripturarum sanctarum immobili veritate , et beatis- 
simorum patrum fundatissima auctoritate rejecit , ut ipse scribit in praef. 
lib. de tribus epist. Deterritus Hincmarus S. Rhemigii auctoritate ad con- 
suetas convertitur artes ; et an. 853. cum paucis aliis Episcopis , quorum 
numerus incertus , Garolum Calvum e Suessionensi synodo ad palatium su- 
um in Carisiaco redeuntem circumveniens , eidem exponit ob unius monachi 
contumaciam totam Galliam turbari , proindeque definiendum esse , quid 
circa praesentem controversiam catholica teneat fides j tamque enixe preca- 
tur et urget , donec Carolus annuit . Atque tunc quatuor edita sunt ad- 
versus Gothescalcum celeberrima capitula , quae etiam a rege subscripta fue- 
re . Sed numquid consessus , ubi quatuor illa capitula fuere emanata , fuit 
rite ac legitime celebratus ? Rem ab Hinemaro ipso audiamus , qui lib. de 
praed. cap. 34- ita scribit : De cujus sancti viri ( scilicet Prosperi ) ver- 
bis ut simpliciter et veraciter omnibus legentibus fateamur , instantia de- 
votionis domini et christianissimi Car oli principis coacti , qui librum il- 
lius prae manibus non habuimus , quantum ad memoriam nobis venit , 
et brevitas temporis , et simultanea compulsio permisit , hoc capitulum 
humilitas nostrae intelligentiae delibavit . Unde a Nicolao Rom. Pont. Hinc- 
mariana concilia conventicula ... de sanguinibus appellantur . Narrat prae- 
terea idem Hincmarus , quatuor hisce capitulis subscripsisse quoque Pruden- 
tium Tricassinum ; sed more suo mendaciter . Nam eodem anno S. Pruden- 
tius quum synodo pro dineae Parisiensis Episcopi ordinatione interesse justa 
de caussa non posset , quatuor capitula Hinemarianis capitulis contraria com- 
posuit , eaque per Arnaldum presbyterum ad Vcnilonem Archiepiscopum et 
coepiscopos misit , inquiens ordinationi se assensum praebere ea lege , ut 
^neas quatuor capitulis suis subscriberet . Anno autem sequente 854- S. 
Rhemigius cum sua Lugdunensi Ecclesia librum edidit de tenenda Scriptu- 
rarum veritate .i in quo quatuor Carisiaca capitula tanquam Scripturae , ac 
patrum , Augustini praesertim , auctoritati contraria oppugnantur , et illorum 
auctores temeritatis , novitatis , inconsulti judicii , ac insolentiae notantur . 
Anno dein 855. ineunte Valentiam convenere trium provinciarum , sci- 
licet Lugdunensis , Viennensis , et Arelatensis Episcopi , ut concilium in 
caussa Valentini Episcopi criminibus diffamati celebrarent ; ad cujus finem 
viginti tres editi sunt canones , quorum sex priores Gk>thescalci et Hinc- 

maii attingunt controversiam. Ubi primum hujus concilii acta a Carolo 
Calvo Hincinarus accepit , in rabiem actus insolentissimas in Valentinos pa- 
tres , et praesertim Rheinigium , evomuit blasphemias . Anno 869. celebra- 
ta est synodus Lingonensis , in qua decem procusi sunt canones , inter quos 
nova auctoritate confirmati repetuntur sex canones concilii Valentini . Post 
quindecim dies celebratur concilium Tullense , in quo recitata et approbata 
luere conciliorum Valentini et Lingonensis capitula . Ex Prudentii epistola 
24. ad Egilonem apparet , Nicolaum I. concilii hujus acta confirmasse . 
An. 860. habitum est concilium Tullense II. Quamvis vero Valentini ca- 
nones ubique terrarum legerentur , Hinemarus tamen , qui huic concilio 
interfuit , ne hiscere quidem ausus est . Hoc eodem anno publicavit Hine- 
marus opus de praed. , quo canones Valentinos exitu infelicissimo impu- 
gnavit . Neque hic inquietus ejus animus sistit ; nam circa haec tempora 
vetuit ne in sua dioecesi caneretur amplius in ecclesiastico hymno : Te Trina 
Deitas unaque poscimus - Huic novitati se statim opposuit Ratramnus mo- 
nachus Corbejensis , qui ingenti procuso volumine iniquam esse Hincmari 
prohibitionem ostendit . Et cum novisset hanc controversiam Gothescalcus 
in tenebris latens carcerum , scripsit et probavit Trinam Deitatem dici pos- 
se. Tunc Hinemarus composuit opus , in quo, suppresso nomine , in sanctos 
quoque Rhemigium , Prudentium , et alios Gothescalci defensores impoten- 
ter debacchatur . Ab octo annis Hinemarus summo odio prosequebatur Ro- 
tliadum Suessioneusem Episcopum , quia Gothescalci amicus erat . Tandem 
hoc anno 861. omnibus malis artibus conatus est eum ab episcopatu deji- 
cere , ‘ ut constat ex Nicolai I. ep. ad Episcopos Galliae . Gothescalcus in- 
terea ab Hinemaro adhuc vexatur et detinetur in carcere , donec Rora. Pont, 
legati per Galliam transeuntes litteris auctoritate apostolica munitis in jus 
eum compellant , jubentes ut etiam Gothescalcum secuin adducat. Solita sua 
pertinacia parere detrectat . Veritus tamen ne apud summum Pontificem 
contumaciae accusaretur , longam ad eum scripsit epistolam Gothescalci 
errores exaggerans . Ast Nicolaus nullam adhibens fidem, Carolo regi scrip- 
sit , aequum non esse Hincmari nequitiae principem suscipere patrocinium : 
lum Arsenio legato suo commisit ut Gothescalci caussam judicaret . Qui 
cum primum in Galliam pervenit, Hinemarum ipsum ut reum sibi sisti prae- 
cepit . Sed hic ofHciosIssima epistola legatum delusit . Infelix ergo mona- 
chus, amissa spe , quam in Arsenio collocaverat , post exactos octodecim in- 
ter angustias carceris annos tandem ad R. Pont, directe appellat per Gunt- 
bertuin monachum , qui furtim discessit Romam properaturus . Sed an for- 
tuito aliquo casu , an potius Hincmari insidiis Gothescalci supplicatio sup- 
pressa fuerit, certe ad summi Pontificis manus non pervenit. Interlm sub 
finem anni 867. mortuo Nicolao I. Gothescalcus extremas expertus est cru- 
delitatis vicissitudines. Nam Hinemaro ridicula de illo divulgante, ac eum sa- 
tagente velut insanum traducere , exactis jam viginti fere annis durissimae 
persecutionis in morbiun incidit . Moribundus S. petit Synaxim , et moribun- 
do denegatur - Nihilominus pro omnibus inimicis suis orans in osculo Domi- 
ni claudit dies . Ad hunc modum Gothescalci historia seu potius tragoedia 

se habet j cx cujus narrationis sene sna sponte secpiitur , Sponclannm , Sii'- 
inondum , iiomiullosc|iie alios , quibus hac in parte adhaeret Natalis Ale- 
xander , aperte decipi ubi aflinnant , praedestinatianam hacresim opera Go- 
thescalci saeculo IX. revixisse . Nam quod inquiunt , docuisse illum prae- 
destinationem ad vitam et ad mortem, nuIliiLs ponderis est , quum per mor- 
tem aeternam non culpam , sed poenam intelligeret . Addunt adversarii Go- 
thescalcum allirmasse non velle Deum omnes salvos fieri , quoniam multi 
reapse non salvantur. Sed haec assertio est Augustini Ench. cap. 96, et 97. 
Tertiam quoque illius criminantur propositionem , Christum videlicet mor- 
tuum esse pro his qui salvantur . Ast immerito . Nam ajebat ille : Deus 
electorum tantummodo cunctorum gratuitus esse reparator dignatas est , 
nullius autem reproborum perpetualiter esse voluit salvator , nullius re- 
demptor , et nullius coronator . Ubi notandum est adverbium perpetualiter. 
Quo sensu Augustinus etiam multis in locis, et praesertim lib. i. de adult. 
conjug. cap. i 5 . inquit: Non omnis qui homo est y etiam sanguine Christi 
redemptus est . Sed de haeresi praedestiuatiana satis . Nunc de Lutherauis , 
et Calvinistis , qui revera Praedestinaliani fuere , agamus . 

CAPUT XI. 

De iis , qui liberum hominis arbitrium aperte negarunt . 


Primi qui negarunt liberum arbitrium fuerunt Chaldaei , qui putabant 
cx motibus astrorum omnes se hominum metiri et praedicere eventus , qua- 
si aliter res se habere non potuerint ac scriptum esset in astris , quae ho- 
mines ad hoc potius, quam illud agendum cogerent. Hunc errorem docuit 
ct Democritus afUrmans cuncta cum antecedentibus caussis ita esse colligata 
ut nihil in humanis inveniatur , quod a fato non procedat et certa non con- 
tingat necessitate . Hos sequuli sunt Manichaei . Quum enim duo statuerent 
summa principia , boni unum , et alterum mali , duplicem proinde in uno- 
quoque homine admittebant animam , quarum altera a Deo bono , altera a 
Deo malo condita esset . Hinc inferebant animam natura sua malam ad ma- 
lum, animam autem substantialiter bonam ad bonum necessario determinari. 
Atque ita liberum e medio tollebant arbitrium . 

Sub saeculi XIV. finem Joannes Wiclcffus , diverso licet ductus prin- 
cipio , eumdem contra libertatem ab inferis revocavit errorem. Ejus fal- 
sa dogmata damnata sunt sequente saeculo a concilio Constantiensi , in 
quo illius haeresiarchae recitati sunt articuli ; inter quos vigesimus primus 
ita se habet: Omnia de necessitate absoluta eveniunt. A Wiclefli lectione 
librorum deceptus Joannes Hus presbyter , in Pragensi academia magister 
ac rector , et post illum Hieronymus de Praga laicus in eadem academia 
magister artium , eumdem adversus liberum arbitrium renovarunt errorem j 
nterque proinde a Constantiensi concilio damnatus. Quoniam vero in haere-* 
si pertinaces incorrigibilesquc fuerunt , postquam ingentem in Bohemia , Mo* 

ravia , aliisque Germaniae provinciis Ecclesiae intulerunt cladem , unus post 
alium igne crematus est . 

Saeculo autem XVI. audaciores adhuc habuit liberum arbitrium hostes, 
Lutherum nempe atque Calvinum , quos novarum haeresum parentes , no- 
vorumque principes haeresiarcharum jure meritoque dixeris . Ille , Martinus 
scilicet Luther , plebeis parentibus Joanne et Margarita Lindemanna natus 
est Islebii in comitatu Mansfeldensi an. i483. die lo. Novembris. fa- 

miliae suae nomen minus honestae significationis in nomen LiUheri com- 
mutavit . Studiorum caussa Erfordiara profectus , artium ibi lauream est 
consequutus anno aetatis suae vigesimo. Juris deinde studium aggressus, quum 
quadam die cum amico ruri commoraretur , fulmine , quo socius interiit , 
perterrefactus , cucullum induit in Erfordiensi monasterio Saxonicae congre- 
gationis ordinis erem. S. Augustini , ut ipsemet in praef. lib. de vot. mo- 
nast. ad patrem suum scribit ; Memini , quum jam placatus mecum loque- 
reris , et ego de caelo terroribus me vocatum assererem . Neque enim li- 
bens et cupiens Jiebam monachus , multo minus vero ventris gratia , sed 
terrore et agone mortis subitae circumvallatus , etiam si coactus , et 
^necessarium votum emisi . Utinam^ ajebas-, non sit illusio , et praestigium ! 
Patre enim inscio, monasticum amplexatus est institutum . Anno ab emissa 
solemni professione circiter quarto Vitembergam studiorum caussa profectus, 
post consuetos acaderaicos actus , lauream obtinuit doctoralem . Sed quum 
in Erfordiensi coenobio commoraretur , infaustum jam dederat ingenii sui 
omen . Talia quippe per quatuor illos annos sub singularis pietatis specie 
gerebat , ut illius concellitae suspicarentur , Lutherum aut comitiali morbo 
laborare , aut occultum habere cum nefario spiritu commercium . Nec vana 
prorsus illorum suspicio fuit. Nam an. i 5 i 7 . quum Leo X. summus Pon- 
tifex indulgentias pro Crucis praedicatione adversus Selimum Turearum im- 
peratorem profunderet , illarumque promulgationem demandasset Cardinali 
Alberto , a quo ea provincia commissa fuit Joanni Tetzelio ordinis praedi- 
catorum , contra quam vellet Martinus Lutherus , hac , inquam , arrepta oc- 
casione , virus quod jamdiu gestabat in corde vomens , contra indulgen- 
tias , sacramenta, justificationem, liberum arbitrium, Romani Pontificis 
auctoritatem voce et scripto furere ac debacchari coepit , renuente licet , 
non favente Staupitio Saxonicae provinciae antistite , ut ex regestis illius ae- 
tatis , quae in archivio S. Augustini de Urbe adhuc asservantur , apertissi- 
me constat . Primum opus a Luthero adversus indulgentias aliaque ca- 
tliolicae fidei dogmata editum , fuit epistola ad Cardinalem Albertum Ar- 
chiepiscopum Moguntinum , ad cujus calcem 97 . adtexuit conclusiones , quas 
non expectato responso publice propugnandas exposuit Vitembergae . Una 
ex illis propositionibus haec erat : Liberum arbitrium post peccatum res 
est de solo titulo , et dum facit , quod in se est , peccat mortaliter , 
( quam conclusionem iterum publice sustinendam exposuit Heidelbergae ) est- 
que articulus 36. inter unum supra quadraginta damnatos a Leone X. Anno 
sequente i5i8. ad concilium provocavit; et an. iSiQ. celebrem habuit cum 
Joauue Eckio disputationem , in qua , ut narrat Ulembergius in vita Luthe- 

ri cap. 4* ) primitus actum est de gratia , libero arbitrio , et bonis ope- 
ribus j atque Eickius adversarium vel adduxit , vel adegit , ut contra quam 
in thesibus asseruerat libero arbitrio per Dei gratiam excitato partes suas 
in operibus bonis exsequendis concederet . Sed ad id coofitendum , noo ad- 
ductus ) sed adactus revera fuit Lutherus . Nam post eam habitam dispu- 
tationem , adversus Erasraum Rothcrodamum librum scripsit de servo ar- 
bitrio , iimumerisque in locis affirmavit , liberum arbitrium esse titulum si- 
ne re , aut de solo nomine , proindeque praecipere Deum impossibilia . Ple- 
raque Lutheri deliramenta adseivit subinde Joannes Calvinus celebris et ipse 
haeresiarcha . Natus hic est Novioduni in PIcardia VI. id. jul. anno 1 009. 
patre Gerardo Chauvino , procuratore et Episcopi actuario , matre Joanna 
Franka , utroque catholico . Missus est studiorum caussa Lutetiam , et Ri- 
chardo patruo fabro ferrario commendatus , praeceptorem habuit Maturinum 
.Corderium . Audivit deinde in philosophia celeberrimum Hispanum profes- 
sorem , tum ecclesiasticae militiae nomen dedit , duobus ab Episcopo No- 
viodunensi obtentis ecclesiasticis beneficiis . Sed mutato consilio animum ad 
jurisprudentiae studium applicuit Aureliae sub Petro Stella j quo tempore , 
anno nimirum i534-} librum edidit , cui titulus Psychopanniphia ^ adversus 
eos , qui animas post hanc vitam ad usque judicii cuem dormire effutiebant . 
Aurelia Avaricum Biturigum profectus , in disciplinam se tradidit Andreae 
Alciati Itali , jurisconsultorum illius aetatis facile principis . Calvinus adhuc 
catholicus erat . Sed posthac inita cum Melchiore Wolmaro Germano , spe- 
cie tenus catholico , sed luthcranae theologiae principiis corrupto , amici- 
tia , novae haereseos venenum pauladm absorbuit . Ob repentinam parentis 
mortem redux in patriam , ibi ac Lutetiae Parisiorum clandestinos habe- 
bat cum Lutheranis et Zuinglianis conventus. Novatoribus e Gallia pulsis , 
Basileam se recepit , librosque delineare coepit institutionum , hausta ex 
Oecolampadio , Philippo Mclanctone , aliisque novis sectariis perniciosa doc- 
trina , illosque an. i535. aetatis suae a5. vulgavit, praemissa ad Franci- 
scum I. regem chrislianissimum admodum eleganti praefatione . Ut lamam 
sectae suae conciliaret , varia confecit itinera , et in Italiam veniens , parti- 
bus suis addicere conatus est Renatam Ludovici XII. Francorum regis fi- 
liam , et Herculis ducis Ferrariae uxorem . Ex Italia inquisitionis metu in. 
Galliam regressus , Pictavi sedem fixit 5 illinc rursus discedens in Aquita- 
niam concessit j ex Aquitania Genevam , quae paullo ante catholicam abdi- 
caverat fidem : inde tamen , quod contra Ferellum insurrexerit , expulsus , 
Bernam se contulit ; indeque, quod Zuinglio obloqueretur , concitato in eum 
populo , fugit Argentoratum , ubi uxorem duxit , nullo unquam ex ea su- 
scepto filio . Rediit tandem Genevam , ibique pastorem se fecit , atque in- 
numeris contra catliolicam religionem pestilentissimis editis libris , variis gra- 
vissimisque oppressus morbis decessit e vita die aG. Maii an. i564- aetatis 
suae 55. nondum expleto . Si Calvini errores singillatim enumerare vellem, 
iii infinitum abiret oratio . Quod ad praesens attinet institutum , et ipse 
cum Luthero liberum negavit arbitrium , affirmans in lib. II. institut. cap. 
. 8. Qui liberum arbitrium titulum sine re esse ajunt , Christum habent 

auctorem . ISonniilU illud discriminis Lulhermn inter et Calvinum hac in 
caussa statuunt , quod ille doceret liberum arbitrium ad malum esse indecU- 
nabiliter determinatum , ad bonum vero mere passive se habere , actum a 
Deo per gratiam productum recipiendo , sibique meritum comparando per 
cxtrlnsecam meritorum Christi appellationem ; e contra Calvinus , inquiunt', 
contendebat , hominem post peccatum amisisse quidem libertatem a neces- 
sitate , retinuisse tamen libertatem spontancilatis , et a coactione : uude dog- 
Inatizabat hominem absque gratia necessario plane , sed sponte bonum ope- 
rari . Ita sensisse Calvinum ex innumeris locis , et maxime ex lib. II. in- 
stit. cap. 8. constat . Puto tamen hoc ipsum sensisse quoque Lutherum , li- 
cet id durioribus , more suo , terminis expresserit . iSfam in lib. de servo 
arbitrio expresse ait , agere hominem necessitate immutabilitatis , sed 
sponte^ et voluntate libenti. Ut ut autem sit, utriusque haeresiarchae blas- 
phemias damnavit sacra Tridentina synodus sess. VI. canone 4* Ids verbis : 
Si quis dixerit , liberum horpinis arbitrium a Deo motum et excitatum 
nihil cooperari assentiendo Deo excitanti atque vocanti , quo ad obtinen- 
dam justificationis gratiam se disponat ac praeparet , neque posse dis- 
sentiri , si velit , sed veluti inanime quoddam nihil omnino agere , me- 
reque passive se habere , anathema sit . Et canone 5. addit : Si quis libe- 
rum hominis arbitrium post Adae lapsum amissum et extinctum esse 
dixerit , aut rem esse de solo titulo , imo titulum sine re , figmentum de- 
nique a sathana invectum in Ecclesiam , anathema sit . Eadem can. 6 . 
repetuntur . 

Liberi arbitrii caussa post Tridentini concilii definitionem finita est. Sed 
revixerunt opera Michaelis Baii erroneae nonnullae opiniones . Hic quum in 
rebus ad gratiam et liberum arbitrium spectantibus veteres patrum loquen- 
di formas , rejectis novis scholasticorum phrasibus , restituere vellet , novarum 
ipse opinionum visus est amans , praesertim circa liberum arbitrium , opera , 
justificationem , aliosque fidei articulos . Accidit autem ut inter illius disci- 
pulos ex ordine Minorum et alios ejusdem sodalitii monachos contentio non 
parva oriretur , dicentibus aliis Bajum in multis errare , aliis vero acerrime 
eum defendentibus . Ast Franciscani universam Baii doctrinam in octode- 
cim capita distinctam ad sacram Parisiensem facultatem detulerunt , a qua 
singula illa capita prout exposita erant fuere damnata. Sed Baii defensores 
adversus censuram Parisiensem apologiam adornarunt . Evenerunt haec an. 
1 5Go. Anno autem sequente , accusato iterum apud Mechlinieusem antistitem 
Bajo, tam magnae excitatae sunt turbae , ut Pius IV. necessarium duxerit 
utrique parti silentium imponere. His tamen non obstantibus, an. i563. una 
cum Joanne Hesselio et Cornelio Jansenio interfuit Trldentino concilio ut 
Lovaniensis tlieologus . A concilio redux plura in lucem emisit volumina , 
de libero nimirum arbitrio , de caritate , de justificatione , de virtutibus 
impiorum , de sacramentis in genere , de forma baptismi , ob quae nova 
orta sunt dissidia. Qua de re Pius V., caussa ad se advocata, septuaginta 
novem ex illius operibus excerptas propositiones damnavit , suppresso tameti 
Michaelis Baii nomine . Quod ut cognovit Bajus , fidei suae apologiam mi- 

sit ad summum Pontificem enixe rogans , ut bullam tanquam subreptiiiam 
revocaret j quod tamen a summo Pontifice non obtinuit. Interim ad superos 
evocato Pio V., in Romana cathedra successor ei fuit Gregorius XIII.; qui, 
quum non deessent Lovanii damnatarum opinionum defensores , latam a 
praedecessore suo bullam alia , quae incipit Provisionis nostrae , confirma- 
vit anno 1579 ., Lovaniumque misit Franciscum Toletum ad seditiones com- 
ponendas . Ilie statim Bajuin a pravis illis opinionibus removere curavit ; 
quod a viro pio aeque ac erudito non difficile" obtinuit , doctrinam suam 
edito scripto explicante simul ac retractante. Baii scriptum ea occasione edi- 
tum asservatur in nostra bibliotheca Angelica proprio ejus digito exaratum . 
Universa praeterea Lovaniensis academia Pontificis bullam adeo reverenter 
suscepit , ut legem tulerit , ne quis deinceps ad doctoratus lauream pro- 
moveretur , nisi jurejurando sponderet se Pontificis bullam observaturum . 
Pii V. et Gregorii XIII. censuram confirmavit deinceps Urbanus VIII. ; sed 
jam obierat in pace Ecclesiae Bajus ab anno i586. Propositiones illius ad 
gratiam et liberum arbitrium spectantes a Romanis Pontificibus proscriptae, 
sunt sequentes . Art. 89 . Quod voluntate Jit , etiam si necessitate jiat , //<- 
here tamen jit . Artic. l^i. Is libertatis modus ^ qui est a necessitate y sub 
libertatis nomine non reperitur in Scripturis , sed solum nomen libertatis 
a peccato . Artic. 5o. Prava desideria y quibus ratio non consentit , et quae 
homo invitus patitur , sunt prohibita praecepto , non concupisces . Artic. 
5 1 . Concupiscentia sive lex membrorum , et prava ejus desideria , quae 
inviti sentiunt homines y sunt vera lepris inobedientia . Artic. 54« Dejini^ 
tiva haec sententia , Deum homini nihil impossibile praecepisse y falso tri- 
buitur Augustino , cum Pelagii sit . Art. 6 G. Sola violentia repugnat li- 
bertati hominis naturali . Art. 67 . Homo peccat etiam damnabiliter in eo y 
quod necessario facit . Plures alii sunt articuli , qui arbitrii evertunt liber- 
tatem . Quoad gratiam vero , in prioribus damnatis propositionibus diserte 
affirmat , primi hominis et Angelorum integritatem , atque immortalitatem , 
nec non humanae naturae exaltationem , non gratias , sed naturales dicen- 
das esse conditiones . Unde artic. i. inquit : Nec Angeli , nec primi hor 
minis adhuc integri merita recte vocantur gratiae . Et artic. 78 . //«- 
mortalitas primi hominis non erat gratiae beneficium , sed naturalis 
conditio . Putavit insuper , nullum bonum opus dari posse in homine , in 
quo non esset gratia habitualis. Hinc artic. 17 . scribit: Non est vera legis 
obedientia , quae fit sine charitate . Eimdem praeseferunt doctrinam artic. 
63. et 64- Hinc deducebat , hominem peccatorem in omnibus semper pec- 
care . Omne quod agit peccator , inquit artic. 35. , vel servus peccati , pec- 
catum est . Et artic. In omnibus suis actibus peccator servit domiminti 
cupiditati. Alios Baii errores ad, praesens non pertinentes institutum omit- 
timus . Animadvertendum interea censeo , sept. novem Baii propositiones a 
Rom. Pont, proscriptas non omnes fuisse eadem censura notatas . Pii enim V. 
censura sic habet : Quas quidem sententias stricto coram nobis examine 
ponderatas y quanquam nonnullae aliquo pacto sustineri possent , in rigo- 
re et proprio verborum sensu ab assertoribus intento haereticas , errone- 

as , suspectas , temerarias , scandalosas , et in pias aures offensionem im- 
mittentes , respective , et quaecumque super iis verbo et scripto emissa 
praesentium auctoritate damnamus . Aliae igitur Baii sententiae sunt hae- 
reticae , aliae suspectae , aliae erroneae , aliae temerariae , aliae scantlalosae , 
multaeque ex illis aliquo sensu sustineri possunt. Quod prudenter quidem, 
ac sapientissime a supremo Ecclesiae rectore observatum et dictum est . 
Nam aliquae ex Bajanis propositionibus iisdem fere verbis leguntur in Au- 
gustino , licet diverso penitus sensu. Et quum multae ex illis sint manifeste 
haereticae et erroneae , in ore Baii ob principiorum connexionem aut sen- 
sum patiuntur haereticum , aut saltem evadunt erroris suspectae ; proinde- 
que merito inquit Pontifex: In sensu ah assertoribus intento. Nonnullae prae- 
terea in Bajo sunt propositiones , quae , utcumque spectentur , nullam plane 
merentur censuram , et nihilominus merito ac jure damnatae fuerunt ; 
quoniam non satis fuit auctori propositiones illas asserere , sed praeterea 
contrarium sentientes tanquam Pelagianos aut impios carpere ausus est . 
Quare in hisce propositionibus damnatio non supra sententiam , sed supra 
censurae cadit acerbitatem , quum privato auctori minime liceat catholico- 
rum dicta vel scita judicis virga notare , et pios doctosque viros traduce- 
re tanquam haereticos. Ejus generis sunt v. g. art. 3o. 36. 37. Pares his 
alios invenies , quorum doctrina ab innumeris optimae notae theologis su- 
stinetur . Sed quoniam non desunt theologi alii , qui contrarium sentiant , 
privatum non decebat auctorem tam acerba censura illos notare . Idcirco 
propositiones illae , quamvis in se verae , atque catholicae , merito fuere 
proscriptae . Sed de ib sermo suo loco redibit . 

CAPUT m 


De Cornelio Jansenio . 

Cornelius Jansenius an. i585. natus est Leerdami parvi Bataviae op- 
piduli ex catholicis piisque parentibus . Ultrajecti primitus puerilibus hu- 
manioribusque litteris operam dedit , tum philosophiam Lovanii in pedago- 
gio Falconis didicit , ac denique theologiae vacavit in collegio Adriani VI, 
P. M. sub Jacobo Jansonio viro eruditione longe notissimo . Post assiduum 
annorum aliquot studium , quum in vitae periculum incidisset , medicorum 
consilio in Galliam proficisci coactus , per duodecim annos moras ibi tra- 
hens , eruditorum virorum , et Joannis praecipue Vergerii Bajonae canoni- 
ci , et postea abbatis S. Cyrani , familiaritate usus , totum lectioni operum 
S. P< Augustini se dedit ; ferturque , decies et amplius universos S. doctorb 
libros evolvisse , volumina vero ejusdem contra Pelagianos legisse trigesies 
a capite ad calcem . Lovanium revocatus , novo praeficitur collegio S. Pul» 
cheriae , doctorisque lauream suscipit , Quumqne ob morum gravitatem , in- 
gentemque rerum sacrarum supellectilem , et linguarum grecae et hebraicae 
peritiam nominis illius fama longe lateque diffunderetur , a cunctis magni 
habitus , a suis delectus est ad disputandum pro catholicis adversus Calvi- 

oistas ministros Silvaeducenses , ct a Loyaniensi academia ter orator ad His- 
paniarum regem missus , ut nonnullas ejusdem academiae extricaret dif- 
ficultates , quae omnia feliciter est executus . Ab rege Hispaniarum , quod 
jura ejus contra Galliarum regem celebri libro , cui titulus : Jkfars Galli- 
cus , strenue defenderit , yindicaverit , sacrarum Scripturarum in Lovaniensi 
universitate professor primitus creatus est , tum electus Episcopus Yprensis 
Ecclesiae . Majorem adhuc sibi comparavit in episcopatu famam , tum ob 
illius in Pentateuchum commentarios , tum ob Christianarum virtutum exer- 
citium . Jamdiu magnum de humanae naturae sanitate , aegritudine , ac me- 
dicina contra Pelagianos et Massilienses inceperat opus j illudque extrema 
manu expoliverat postremis vitae suae diebus , titulum ei praefigens: Augu- 
stinus , seu doctrina S. Augustini , animo illud edendi . Sed quum gra- 
viter morbo oppressus decumberet , atque vicinam mortem aspiciens opus 
suum vulgare non posse praeviderit , onus illud edendi testamento legavit 
Reginaldo Lameo . Omnia interim scripta sua Ecclesiae ac Romani Ponti- 
£cis judicio , tanquam docilis filius , humiliter subjiciens , in ejusdem Ec- 
clesiae communione extremum diem clausit an. i638. 

Vix Augustinus Jansenii lucem aspexit , cum novae rixae , noviqne 
exorti sunt tumultus . Alii affirmabant confixos Baii errores in eo opere re- 
vocari . Alii caeco quodam impetu Jansenii doctrinam propugnabant . Unde 
eo res tandem venit , ut e Belgio in Gallias rumores propagati , ad Urba- 
num VIII. Rom. Pont, delati sint , qui ingruenti malo obviam ire volens , 
bullam edidit , quae incipit : In eminenti , qua Pii V. et Gregorii XIII. 
decreta confirmans , Jansenii opus de gratia , quod contra Apostolicae sedis 
sub Paulo V. statuta ibi de divinis auxiliis ageretur , luerenturque nonnul- 
lae Baii propositiones , proscripsit . Qui partibus studebant Cornelii Jansenii , 
ng se praedamnatos fuisse in Bajo faterentur , mussitare coeperunt , Urba- 
ni bullam esse subreptitiam , frigidas ad id demonstrandum afferentes ratio- 
nes . Quod quum ad summi Pontificis aures pervenisset , datis ad Episco- 
pos } academias , aliosque graves viros Apostolicis litteris , pro suae consti- 
tutionis observantia constantissime institit ; quam facultas theologica Lova- 
niensis statim , et absque ulla animi haesitatione reverenter acceptavit . 
Aliquid amplius egit facultas Parisiensis . Nam per theologos ad hoc spe- 
cialiter deputatos quinque ex Jansenii opere excerptas propositiones theolo- 
gica censura notavit . Eaedem dein quinque propositiones ad summum Pon- 
tificem Innocentium X. delatae sunt, ut illas Apostolica auctoritate proscribe- 
ret . Factum est hoc anno 1 65o. Illico Romae institutum est circa quinque 
Jansenii propositiones judicium , et anno i653. promulgata fuit damnatio- 
nis bulla , quae incipit : Cum occasione impressionis . 

Interim Innocentii constitutio allata in Galliam recipitur , et quinque 
Jansenii propositiones rejiciuntur. Sed non multo post novae rixae , et nova 
circa celebrem j uris et facti quaestionem oriri coeperunt dissidia ; iis , qui 
nimis Jansenii partibus addicti erant , contendentibus merito quinque pro- 
positiones fuisse ab Innocentio damnatas , illas tamen in Japsenii libro aut 
non inveniri , aut diverso prorsus sensu fuisse ab auctore prolatas , contra- 

lium aliis sentientibus . Hinc Alexander VII. Innocenlii successor novam edi- 
dit liullam an. iG5G. , cujus initium : Ad saiictam B. Petri sedem , qua 
damnatos iterum proscripsit errores , eosque in sensu ab eodem Cornelio 
intento damnatos fuisse declaravit , contrarium sentientes appellans filios 
iniquitatis . Anno autem iGG4- aliam idem Pontifex exaravit constitutio- 
nem , quae incipit : Regiminis Apostolici , per quam confixos jam errores in 
sensu a Jansenio intento iterum damnat, ac juramenti formulam praescribit 
ab omnibus Gallicanis clericis ad aliquam dignitatem promotis vel promo- 
vendis suliscribendain . Illa autem juramenti formula his continetur verbis: 
Ego N» constitutioni Aposlolicae Jnnocentii X. datae die 3i. Maii an. 
i653. et constitutioni Alexamlri VIL datae die i6. Octobris an. i656. 
summorum Pontifeum nie subjicio ^ et quinque propositiones ex Corne- 
lii Jansenii libro , cui nomen Augustinus , excerptas , et in sensu ab eodem 
auctore intento , prout per illas praedictas constitutiones sedes Apostoli- 
ca damnaoit ^ sincero animo rejicio^ damnor et ita juro. Pontificiae for- 
mulae huic subscripsere multi , multi subscribere detrectarunt ; nec defuere , 
qui obsequiosi silentii praetextu subscribendo ausi sunt pejerare , unum pro- 
fitendo ore , aliud corde tenendo . Cui malo occurrere volens Innocentius 
XII. an. 1694 . constitutionem edidit, quae incipit: Nuper ex litteris', ad 
multos Belgii Episcopos directam , in qua prae ceteris habet : Praecipimus , 
ut ii , qui ad jurandum adigendi sunt , illud praestare debeant sincero 
animo , absque ulla distinctione , seu expositione damnantes eas proposi- 
tiones ex libro Jansenii excerptas , in sensu obvio , quem ipsamet propo- 
sitionum verba praeseferunt , prout sensum illum damnarunt Pontifices 
praedecessores nostri . Rursus prohiliet ibidem , ne quis traducatur invi- 
dioso nomine Jansenismi , nisi prius suspectum esse constiterit , aliquam 
ex his propositionibus docuisse , ac tenuisse . 

Quinque autem propositiones a summis Pontificibus in Jansenio dam- 
natae sunt sequentes . I. propositio. Aliqua Dei praecepta hominibus justis 
volentibus et conantibus secundum praesentes , quas habent, vires, sunt 
impossibilia . Deest quoque illis gratia , qua possibilia fiant . Censura : 
Temeraria , impia , blasphema , anathemate damnata , et haeretica . II. 
Interiori gratiae in statu naturae lapsae nunquam resistitur . Censura : 
Haeretica . III. Ad merendum vel demerendum in statu naturae lapsae 
non requiritur in homine libertas a necessitate , sed sufficit libertas a 
coactione . 'Censura : Haeretica . IV. Semipelagiani admittebant praeveni- 
entis gratiae interioris necessitatem ad singulos actus , etiam ad initium 
fidei ; et in hoc erant haeretici, quod vellent , eam gratiam talem esse , 
cui possit humana voluntas resistere , vel obtemperare . Censura : Palsa 
et haeretica . V. Semipelagianum est dicere , Christum pro omnibus om- 
nino hominibus mortuum esse , vel sanguinem fudisse . Censura : Falsa , 
temeraria , scandalosa , et intellecta eo sensu , ut Christus pro salute 
dumtaxat praedestinatorum mortuus sit , impia , blasphema , contumelio- 
sa , divinae pietati derogans , et haeretica . 

CAPUT XIII. 


st 


Quid Alexander VIL damnando quinque propositiones in sensu 
a Jansenio intento sibi voluerit . 

Incredibili animorum contentione quaestio haec inter recentiores theo- 
logos agitata est : an scilicet Ale.vander VII. quinque famosas propositiones 
jure damnaverit in sensu a Jansenio intento . Sed tanti momenti quaestio 
mihi certe non videtur , modo quid summus Pontifex illa sibi phrasi vo- 
luerit, probe ct accurate percipiatur. Equidem supremus Ecclesiae rector 
in catholicae fidei cathedra sedens , legibus atque doctrina commissas sibi 
oves regit et pascit , ac ingruentes in gregem lupos arcet . Ipsius est , novis 
emergentibus erroribus , docere fideles , quid tenendum sit quidve repudian- 
dum . Hoc satis superque pro munere eorum praestiterunt Innocentius X. , 
et Alexander VII. dum , pullulantibus Jansenianis erroribus , statim e Petri 
cathedra clamarunt : Haereticum est dicere , Dei praecepta esse impossibi- 
lia : Gratiae interiori in statu naturae lapsae non posse resisti : Ad me- 
rendum vel demerendum in statu naturae corruptae non requiri liber- 
tatem a necessitate i etc. Hanc proculdubio vocem omnes vereri ac venerari 
tenebantur j quum ea sancti illi praesules fideles Ecclesiae doctrinam docue- 
rint, erroresque germinantes evellere intellexerint e radicibus. Inquies for- 
tasse : Ast Romanus Pontifex errores proscripsit in sensu a Jansenio inten- 
to . Recte inquis . Sed numquid S. Pontifex ea phrasi intellexit , quod fi- 
deles , ut sensum noscant, quo propositiones haereticas declaravit, Janse- 
nii scripta attenta manu evolventes, variosque inter se conferentes textus, 
sensum , quo suas Jansenius protulit propositiones , percipiant et assequan- 
tur ? Nullo modo , Irnmo damnans summus Pontifex Jansenii propositio- 
nes , ejusdem scriptorum prohibuit lectionem . Non hoc ergo intellexit , 
ut ex toto Jansenii contextu damnatarum propositionum sensus erui debeat; 
alioquin nec satis perspicue Ecclesiae doctrinam fidelibus propinasset , nec 
contentionibus litibusque finem imposuisset . Quin ergo Jansenii ingens opus 
evolvamus , et varia illius perscrutemur et ad invicem conferamus testimo- 
nia , quid in Jansenio damnatum sit , quid credere et tenere debeamus , ex 
damnatis ipsis propositionibus indubitata fide scimus . 

Hoc ideo potissimum dixi , ut ostendam , quam irrationabiliter quidam 
saepe objiciant , doctrinam nostram fuisse in Jansenio proscriptam . Quod ut 
suadeant, multos congerunt Jansenii textus, ex quibus patere dicunt, non 
in sensu , quem prima fronte exhibent , sed in sensu eodem , quem Augu- 
stini discipuli tenent , suas illum protulisse propositiones . Ast a veritate 
quam longissime aberrant . Nam demus nunc istis , alibi Jansenium veram 
admisisse in homine justo possibilitatem ad omnia divina mandata servan- 
da , nec gratiam ad ea servanda deesse . Demus quoque in damnata propo- 
sitione veram non intellexisse impossibilitatem , et ita de reliquis propositio- 
nibus . Quid ad nos vel contra nos ? Numquid totum Jansenii opus , ad per- 
scrutandum quid impossibilitatis nomine intelle.xerit , evolvere debemus ? Ne- 

dum hoc non debemus , sed immo nobis vetitum est . Satis Itaque nobis est 
scire , Ecclesiam proscripsisse in Janscnio , Impossibilia esse divina praece- 
pta . Unde quoties nihil nos asseramus , ex quo erui haec impossibilitas pos- 
sit , securi erimus ab illa doctrina recedere , quam Ecclesia damnavit . Sed 
inquiunt iterum Augustinianae scholae adversarii . Propositio haec : Impos- 
sibilia sunt divina praecepta , damnata est in sensu Jansenii . Hic autem il- 
lam eamdem admittit possibilitatem , quam Augustiniani admittunt , Unde di- 
vinorum possil)ililas mandatorum prout ab Augustinianis explicatur et ipsa 
damnata est . Oh quam bellum ratiocinium ! Damnata est in Jansenio impos- 
sibilitas , non possibilitas Dei praeceptorum . Quod si Jansenius scripserit ali- 
bi , praecepta Dei esse possibilia , damnatus est ubi ea dixit impossibilia , 
non ubi appellavit possibilia . Si vero Jansenius sibi in suo opere contradi- 
cat , numquid pro ipso respondere debemus ? Quod si denique ille admittat 
in homine possibilitatem ad Dei servanda mandata , et subinde eadem Dei 
praecepta dicat impossibilia, num fortasse minus erravit ? Immo erravit du- 
pliciter . Erravit nempe asserendo praecepta Dei esse impossibilia , et pessi- 
mus fuit theologus ; erravit negando eadem praecepta esse possibilia ho- 
mini , cui ad ea servanda dabat possibilitatem , et fuit pessimus logicus . 
Quidquid autem ex his dicatur, condemnetur, prout lubet, Jansenius. 
Nos illius caussae non patrocinamur , nec quidquam ad nos de ipso pertinet ; 
privatus quippe erat theologus . Sat nobis sit , praecepta Dei ( id ipsum de 
reliquis dicendum propositionibus ) juxta Ecclesiae doctrinam fateri possi- 
bilia , et proscriptam de medio tollere impossibilitatem . 

Sed quid tandem ea verba , laudatas quinque propositiones in sensu 
a Jansenio intento esse damnatas , significant ? Equidem significare non p6s- 
sunt , propositiones in eo sensu fuisse damnatas , quem Jansenius mente 
et corde tenebat . Quis enim Jansenii cor scrutatus est ? Solus Deus scru- 
tatur corda et renes . Neque significare possunt , in eo sensu fuisse proscri- 
ptas , qui ex totius libri Jansenii lectione , et ex omnium collatione textuum 
colligi potest j alioquin sciscitanti , quo sensu Ecclesia propositionem asseren- 
tem V. g. praecepta Dei esse impossibilia damnaverit , recte responderetur : 
Eo sensu , quo illam protulit Jansenius . Tunc locus esset alteri interrogatio- 
ni. Et quonam sensu protulit illam Jansenius? Ac respondendum esset: Lege 
Jansenii salis grande volumen , confer secnm invicem textus , et Jansenii re- 
peries sensum . At Ecclesia illius voluminis inhibuit lectionem . Quomodo igi- 
tur Jansenii sensum rimabimur et assequemur ? Et quamvis Jansenii lectio 
vetita non foret , quot hinc exsurgerent difficultates et quaestiones ? Dissi- 
dent inter se theologi in unius Augustini vel Thomae textus intelligentia , 
et post multa dissidia atque contentiones , quilibet sibi faventem textum 
existimat, canitque triumphum . Quot proinde dissensiones iu integri volu- 
minis intelligentia orirentur ? Quilibet vel minimus e schola theologus Jan- 
senii librum sibi licitum existimaret evolvere , verbis illius sensum tribue- 
re , quem proprium ingenium ac partium studium dictarent , nec non talem 
vel talem sensum proprio marte Jansenio affictum praedicaret esse damna- 
tum . Interea fideles inter vatia scholarum iheologoruinque placita animo 

haerentes , et quid crederent nescirent , et propriae fidei dogmata adhuc igno- 
rarent , Quod quidem valde absurdum est , et a perspicuitate ac simpli- 
citate , qua dogmata fidei filiis suis Ecclesia proponere debet et solet , 
omnino alienum . Sensus itaque illorum Alexandri VII. verborum alius pe- 
nitus est . Illum enim luculentissimis terminis proponit nobis et explicat In- 
nocentius XII. asserendo ac definiendo , Jansenii propositiones damnatas 
esse in sensit obvio , quem ipsamet propositionum verba praeseferunt . Le- 
gamus ergo propositiones j et , nisi verborum significatio a nostra exciderit 
memoria, quin integrum illudque salis grande Jansenii opus perscrutemur, 
sciemus in illis damnatam esse doctrinam , quam earum verba , prout so- 
nant , significant , Neque interpretatio haec ‘nostra violenta est , ut quidam 
blaterant. Nam non modo ex verbis ipsis Innocenti! XII. resultat, sed prae- 
terea etiam Clemens XI. ita praedecessorum suorum censuram intellexit. Ia 
eonslit. enim , quae incipit , Vineam Domini , bullas lunocentii X. et Ale- 
xandri VII. confirmans , inquit; Damnatum in quinque propositionibus Jan~ 
senii libri sensum , quem illarum verba praeseferunt , ab omnibus Chri- 
stijidelibus non ore solum , sed et corde , ut haereticum rejici , et dam- 
nari debere . 

Sed cur , inquis , dixit summus Pontifex : In sensu ab auctore inten- 
to ? Ast quaeso te , quinam est verborum sensus , nisi sensus auctoris ? Et 
iterum quinam est sensus auctoris , nisi quem ipsius exprimunt verba ? In 
humana societate verba instituta sunt ad animi exprimenda ac manifestan- 
da sensa . Id quilibet sentire dicitur , quod verbis ostendit atque manife- 
stat ; nec alicui verborum fas est significationes invertere , aut consueta ver- 
ba ad aliud explicand«im insolita usurpatione detorquere . Si quis dicat , prae- 
cepta Dei esse impossibilia , inepte se ab erroris censura defendet , si per il- 
lam propositionem se asseverare intendisse diceret , praecepta Dei esse pos- 
sibilia . Qua de re, quum Janseriius dixerit, aliqua praecepta Dei esse impos- 
sibilia , atque verba haec doctrinam exprimant sacris Scripturis sanctisque 
patribus contrariam , et non multo ante in Lulhero atque Calvino anathe- 
mate confixam , jure meritoque fuit ipsius propositio proscripta , et in ejus 
quidem sensu ; quum id quisque , ut diximus , sensisse praesumatur quod 
verbis expressit . 

Quod si quis rursus addiderit , solitos semper fuisse theologos sancto- 
rum patrum dicta , ubi aequivoca sint , perscrutari , et ex antecedentibus 
ac consequentibus , aut ex textibus alibi prolatis verum illorum figere sen- 
sum , facile cavillatio exsufflatur animadvertendo , quod non modo theo- 
logi , sed et Ecclesia ipsa eam defert sanctis patribus reverentiam , ut si 
in aliquo minus accurata loquuli dubium referant sensum , et talem quan- 
doque , qui primo intuitu videri possit erroneus , eorum verba benigna ex- 
plicatione emollit , et ad sanum reducit sensum . Sed ideo tam magnum 
patribus exhibetur obsequium , quoniam ob eorum in Ecclesiam praeclara 
merita magna illorum dictis debetur veneratio . Et praeterea , quum mulli 
ex patribus ante exortas haereses floruerint , non est ab illis exactissima 
et castigata locutio exigenda in iis , quae vel adhuc erant obscura , vel e 

contra adeo clara et omnibus manifesta , ut , quamvis ambiguas usurparent 
locutiones , eorum sensus ab omnibus prorsus agnoscebatur . Immo et illis 
foret ignoscendum , etiam si errassent in aliquo , quod ab Ecclesia nondum 
erat d,c;nnltum . Ast haec reverentia , quae sanctis debetur patribus , non 
debetur privato auctori , Jansenio potissimum , qui post Lutlieri , Calvini , 
Baii damnatos errores scribens , tenebatur luculentioribus verbis propriam 
exprimere mentem , easque vitare verborum ambages , quae sensum dam- 
natis erroribus aflinem referre valerent . , 

Id unum jam dictis video mihi posse reponi , videlicet , quod quum 
Pius V. errores Baii ex aequo damnet in sensu ab assertore intento, uti 
Alexander VII. in sensu Jansenii , cur illius propositiones explicare juxta 
mentem auctoris satagimus , istius vero explicamus juxta ol^vium sensum 
verborum? Sed latissimum apparet attendenti discrimen. Namque i. Inno- 
centius XII. ac Clemens XI. nos docuerunt , in Jansenianorum errorum 
damnatione Alexandri VII. verba importare idem , ac juxta sensum 
uni , quem ipsamet verba praesef erunt . 2 . Pius V. in Baii condemnatione 
apertissime inquit , aliquas illius propositiones posse suo sensu sustineri j ac 
proinde duplicem in illis agnoscit sensum , catholicum unum , alterum er- 
roneum . Porro erroneum illum esse dicit , qui ex auctore deducitur j atque 
idcirco onus reliquit theologis , ut Baii sensum exquirerent. Nec tamen mi- 
nus clare Ecclesiae doctrinam fidelibus proposuit ; quum absque operum Baii 
examine ex sola damnatorum articulorum lectione , fjuinam sit sensus ab 
auctore intentus et ab Ecclesia proscriptus , discerni facile queat . 3. Pius 
V. non aequali censura articulos Baii notavit j alios quippe dixit haereticos , 
alios suspectos , alios in pias aures offensionem immittentes . De articulis 
haereticis non opus est Baii mentem scrutari . Idem est de istis judicium , 
ac de Jansenii propositionibus quinque . Ast de articulis suspectis , ad su- 
spicionis indagandum fundamentum , nonne opus est mentem auctoris ri- 
mari ? Quod enim in uno omni carere potest suspicione , in alio suspectum 
evadit ex principiis ejus. Sic eadem propositio, quae in Bajo ob doctrinae 
suae connexionem ut suspecta damnatur , in auctore , quem nullus sini- 
strae opinionis rumor aspersit , probatur ut catholica . 4* Sunt quoque in Ba- 
jo propositiones offensionem aliis dantes ob adjunctam censurae acerbita- 
tem j et ea de caussa fuere proscriptae . In istis autem non obvia dumtaxat 
propositionis est attendenda significatio , sed adnexa praeterea censura , quae 
si dematur, offensione sublata , propositio sano sensu constabit. 5. Mitius po- 
stremo Pius V. agere voluit cum Bajo , illiusque sententias non peculiari 
damnans censura , multa theologis investiganda reliquit . Innocentius vero 
X. et Alexander VII. singulas Jansenii propositiones tanquam haereticas 
proscribentes. Ecclesiae sensum in omnibus luculentissime exposuerunt} pro- 
indeque nihil inquirendum superest circa mentem Jansenii . Quare dum ab 
adversariis ad scrutandam Jansenii mentem ipsiusque opera evolvenda pro- 
vocamur , facile est ab hisce se ambagibus liberare , respondendo , Jansenii 
propositiones damnatas fuisse in obvio sensu verborum } et nihil quid au- 
ctor alibi scripserit curando , satis erit ostcjadcrc , nos ab obvio proposi- 

lionum sensu longe recedere . Hac melliodo gravissimi complures theologi 
ab impacta Jansenismi calumnia se vindicant . Immo hanc ipsam a nobis 
mox allatam expositionem approbant etiam illi , qui prae reliquis Augustinia- 
nae scholae adversantur . Pro omnibus afferre sufficiat Dominicum Viva , 
qui in sua trutina Quesnelliana ita scribit : Quinque propositiones ex libro • 
Janscnii excerptae in sensu obvio conjixae sunt , quem ipsamet verba 
exhibent , ac praesef erunt ... Adeo ut immerito , et per summam inju^ 
riarn , ac per elusionem tantum inquiri possit , in quoiuim sensu eas Pon- 
tifex proscripserit . Siquidem , spectato obvio ac proprio verborum sensu , 
nulli subsunt aequivocationi , nec possunt benignam ullam interpretatio- 
nem admittere , nec opus est ex aliis ejusdem auctoris assertionibus eo- 
rum intentum expiscari. Ita habet p. Viva in anacephalaeosi refutationis the- 
sis primae Quesnellianae . Quae licet ab eo scripta sint adversus illos , qui 
ex aliis et aliis Janseuii assertionibus per totum sparsis volumen suadere 
contendunt, immerito famosas quinque propositiones a summis Pontificibus 
fuisse damnatas , nihilominus ad rem nostram , ut ex hactenus dictis apparet , 
quam maxime faciunt . Scriptor tamen ille in operis sui decursu hac certis- 
sima regula ab ipso prius approbata parum aut nihil utitur . 

CAPUT XIV. 

De Paschasio Quesnellio . 

Paschasius Quesnelllus novissimus auctor est , qui de Ubero hominis 
arbitrio non satis recte sensisse apparet . Natus est is Parisiis anno repa- 
ratae salutis i 633 . Admodum juvenis , anno nimirum 1657. , atque aetatis 
suae 34 - congregationem ingressus est Oratorii SS. nominis Jesu a Cardi- 
nali Berullo institutam j quam subinde deserere coactus est an. 1678. quod 
formulae juramenti ab Alexandro VII. in caussa Janseniana praescriptae sub- 
scribere noluerit , cui omnes ejusdem congregationis presbyteri subscribere 
jussi fuerant . Erat ille ita novitatum amator , ut in iis etiam , in quibus 
catholice sentiebat , novarum vocum delectaretur usurpatione . Jam ab an- 
no 1676. dissertationes in omnia S. Leonis M. opera ediderat , in quibus 
• de summi Pontificis potestate non recte scribit . Unde proscriptum fuit Ro- 
mae opus , et ab eruditissimo ordinis nostri scriptore Christiano Lupo con- 
futatum in libro de appellationibus. Antehac, anno scilicet 1671., aliud 
vulgaverat volumen , cui titulum fecerat : Compendium Evangelicae mo^ 
ralis , seu Gallice , qua lingua scriptum fuerat : Abrege de la Morale 
de V Evangile , des Actes des Apostres , des Epistres de S. Paul , des 
Epistres Canoniques ^ e de l’ Apocalypse , ou pensees Chretienes sur le 
2 'cxte des ces livres sacrez ec . , idemque postea an. nempe 1677. edidit 
duobus tomis auctum , divisumque tribus voluminibus cum hoc titulo : 

Le noveau Testament en Francois avec des rejlexions morales sur cha- 
que verset ec. In his voluminibus multa Quesnelllus sparsit tum contra fi- 
dem , tum contra ecclesiasticam ac politicam potestatem . Innumera tamen 

)Li pielntls specimina invenies , quae utrum ad decipiendos simplices , an 
recto line id praesliiei it , ille novit , qui scrutatur renes et corda . Ut no- 
vum illud opus in lucem prodiit multorum subiit indignationem, arbi- 
trantium, damnatos jam Baii ac Yprensis Episcopi- errores ibi renovari. De- 
latum proinde ab orthodoxae fidei zelatoribus , et a nonnullis Galliarum prae- 
sulibus Clementi XI. Romano Pontifici , damnatum ab eo fuit an. 1708. 
Sed iisdem instantibus Galliarum Episcopis , ut excerptas ex libro proposi- 
tiones expressius configeret, celebrem vulgavit constitutionem , quae incipit; 
Unigenitus Dei Filius , qua una supra centum Quesnellii propositiones dam- 
nantur . Quamvis constitutio haec debita fuerit reverentia a pluribus rece- 
pta Episcopis iheologicisque acadcmiis , nou defuere tamen , et in Gallia 
praesertim , qui ab ea ad futurum appellavere generale concilium ; unde 
vulgari nomine Appellantes vocari coeperunt . Primi appellantium fuerunt 
quatuor Episcopi , Petrus nimirum Mirapicensis , Joannes Senecensis , Ca- 
rolus Joachim Monspessulanus , et Petrus Boloniensis , quibus statim ad- 
haeserunt Hyppolitus Episcopus Verdunensis , Joannes Baptista Episcopus 
Apamiensis , nonnullique alii gallicani praesules , ocademiae , privatique do- 
ctores , affirmantes , multas ex damnatis in ea bulla propositiones inveniri 
in terminis vel in Scriptura , vel in Augustino , multasque alias in sensu 
damnatis opposito esse apertissime haereticas . Hinc jurgiis atque dissidiis 
turbari coepit Ecclesia . 

Sed gliscenti malo occurrere statim curavit idem supremus Pastor , lit- 
terasque ad universos fideles dedit , quarum initium Pastoralis officii , ad- 
versus eos , qui constitutioni Unigenitus debitam recusaverant hactenus prae- 
stare obedientiam , aut recusaverint in posterum . Verum iidem Episcopi , 
acaderaiae , doctores , ecclesiastici , aliique plures regni Galliarum , qui a 
bulla Unigenitus appellaverant ad generale concilium , appellaverunt etiam 
a litteris Pastoralis ojjicii ; ac ille contraditionis spiritus , qui Gallos ea 
occasione invasit, adhuc, dum haec scribimus, penes nonnullos perseverat ; 
seque ab ea constitutione suscipienda retardari affirmant^ eo quod suspi- 
centur per illam damnari sententias atque doctrinas , quas insignes ca~ 
tholicorum scholae absque ulla censura hactenus tenuerunt ac tradide^ 
runt , ut idem Clemens in praefatis litteris loquitur . Sed decipiuntur aper- 
tissime . Quod ut manifestum fiat , satis sit animadvertere , non omnes, 
Quesnellii propositiones fuisse aequali censura notatas . Legamus verba in 
bulla Unigenitus expressa , in qua summus Pontifex post allatas Quesnellii 
propositiones ita loquitur : Omnes , et singulas propositiones praeinser- 
tas tanquam falsas , et captiosas , male sonantes , piarum aurium of- 
fensivas , scandalosas , perniciosas , temerarias , Kcclesiae et ejus praxi 
injuriosas , neque in Ecclesiam solum , sed etiam in potestates saecidi 
contumeliosas , seditiosas , impias , blasphemas , suspectas de haeresi , ac 
haeresim ipsam sapientes , nec non haereticis , et haeresibus , ac etiam 
schismati faventes , erroneas , haeresi proximas , pluries damnatas , ac 
demum etiam haereticas , variasque haereses , et potissimum illas , quae in 
famosis Jansenii propositionibus , et quidem in eo sensu , in quo hae dam^ 


DIgitized by Googie 


87 

nalae fuerunt , acceptis , continentur , manifeste innovantes , respective 
hac nostra perpetuo valitura constitutione declaramus , damnamus , et re^ 
probamus . Non ergo omnes Quesnellii propositiones sunt haereticae; ac pro- 
inde apertissime errant , qui in omnibus illis propositionibus , prout sonant, 
haeresim invenire conantur . Multae etiam ex illis damnatae sunt , uti de 
haeresi suspectae ; atque idcirco opus est , sicut de propositionibus Baii di- 
ximus , illas ad alias ejusdem auctoris propositiones , quae sunt haereticae, 
referre, quum ob connexionem, quam illae cum istis habent, suspectae red- 
dantur haeresis . Hinc Dominicus Viva operam ludit , dum in anacepha- 
laeosi ac trutina Quesnelliana totus est , non tam in Quesnellii erroribus cx 
communi et inconcussa Ecclesiae doctrina refutandis , quam in tuendis suae 
scholae sententiis ex Quesnellii condemnatione . Sed nec Quesnellium uti 
oporteret impugnat , nec scholae suae corroborat opinationes . Non enim ideo 
Quesnellius damnationem promeruit , quod cum patris Viva schola non 
sentiret ; nec minus quidquam intendit summus Pontifex Quesnellium 
damnando , quam Molinistanim scholae placita confirmare . Immo in litte- 
ris Pastoralis officii de nonnullis Galliarum Episcopis conqueritur, quod 
acceptare renuant constitutionem Unigenitus sub ementito praetextu , quod 
suspicentur per illam damnari sententias atque doctrinas , quas insi- 
gnes catholicorum scholae absque ulla censura tenuerunt ac tradide- 
runt . Et quoniam Christianae pacis et charitatis perturbatores etiam post 
Clennmlis XI. mortem non destiterunt jactare , per bullam Unigenitus pro- 
scriptam fuisse Augustinianae ac Thomisticae scholae doctrinam , Clemens 
XII. in suo Brevi an. i ^33. quod incipit : Apostolicae providentiae officio ^ 
reprehendit intollerabilem eorum pertinaciam , qui etiam nunc contendunt , 
censuris latis in constitutione Unigenitus doctrinam SS. Augustini , et 
Thomae de divinae gratiae ^efficacia esse proscriptam . Abeant ergo Au- 
gustini et Thomae obtrectatores , et horum illustrium doctorum nomina ac 
doctrinam revereantur . 

Sed ad rem nostram redeamus , ac praecipuos Quesnellii errores , qui 
ad hanc spectant de gratia et libero arbitrio tractationem , recenseamus , 
ut earum propositionum , quae’ ob connexionem , quam cum damnatis er- 
roribus habent , sunt proscriptae , sensus clarius atque facilius cognosci 
possit . I. Quesnellius igitur nullam in peccatore agnoscit bene agendi facul- 
tatem ; immo omne ipsius opus vitiatum reputat a dominante cupiditate . 
Habetur hoc expresse in prima propositione , quae est hujusmodi : Quid 
aliud remanet animae , quae Deum atque ipsius gratiam amittit , nisi 
peccatum , et peccati consecutiones , superba paupertas , et segnis indi- 
gentia , hoc est , generalis impotentia ad laborem , ad orationem , et ad 
omne opus bonum ? II. Nullam admittit gratiam , nisi efficacem , qua sub- 
lata, existimat tolli non modo opus bonum , sed etiam bene agendi poten- 
tiam . Patet id ex secunda illius propositione hisce verbis expressa : Jesu Chri- 
sti gratia , principium efficax boni cujuscumque generis , necessaria est 
ad omne opus bonum : absque illa non solum nihil fit , sed nec fieri 
potest . 111. Nullam in omnibus , qui extra Ecclesiam sunt , gratiam agno- 

scit . Unde consequitur , neminem extra Ecclesiam posse converti : Ex- 
tra Ecclesiam , inquit prop. 2Q. , nulla conceditur gratia . IV. In impiis ante 
peccatorum remissionem iiuilam aliam gratiam admittit . Hinc liquido fluit , 
nullum opus bonum agere cos unquam posse . Ita namque scribit prop. 28. 
Prima gratia , quam Deus concedit peccatori ^ est peccatorum remissio. V. 
Omnem tollit libertatis indiflferentiam , asserens , hominem a gratia neces- 
sitari ad bonum j absque gratia autem necessitate compelli a praedoni i nan- 
te cupiditate. Doctrina haec continetur propositionibus 38 . 3 q. et sequentibus , 
et patet etiam ex prop. 21. 22. et 23 ., in quibus gratiam comparat divinae 
omnipotentiae operanti miracula, filium suum resuscitanti, mortuos revocanti 
ad vitam etc. in quibus nulla datur libertas . Immo qui creantur , aut re- 
vocantur ad vitam mere passive se habent . Ex his , quae breviter modo ex- 
posui , erui facile potest , quae fuerit Quesnellii meus in suis operibus , 
quinam summi Pontificis in illis proscribendis scopus . Alios etiam docuit 
errores , quorum commemorationem omitto , quum ad praesens non spectet 
institutum . 

Quae quum ita sint , acquiescere omnino debebant Ecclesiae filii , in 
Gallia praesertim , ubi Qucsnelliana doctrina ortum habuerat , constitutioni 
Unigenitus , a Clemenlc XI. editae , litibusque atque dissidiis finem impo- 
nere . Sed non defuere filii iniquitatis , discordiarum fautores , qui modo 
sub uno , modo sub alio praetextu novas in dies ad Ecclesiae pacem 
turbandam lites excitarunt . Idcirco primi ac secundi ordinis pastores ad 
compescendos tumultus bene factum existimarunt , ut iis, qui constitutionem 
Unigenitus acceptare , ac juramenti formulae ab Alexandro VII. editae sub- 
scribere detrectabant , Sacramenta Ecclesiae , tanquam refractariis , dene- 
garent. Sed quoniam etiam in hac infligenda poena, alioquin per se justa, 
prudentia non raro desiderabatur, ( saepe enim denegabant illa mulieribus 
et idiotis, quod rerum theologicarum jejuni subscribere nollent, quandoque 
etiam aliquibus ad creandam fortasse invidiam ) tot tantaque passa est Ec- 
clesia scandala , ut denique Galliarum rex Ludovicus XV. coactus fuerit ad 
Benedictum XIV. confugere , ut tumultus auctoritate sua in Gallia compe- 
sceret . Quod cliristianissimus princeps an. 1^55. praestitit , litteris cleri gal- 
licani in generalibus regni congregati comitiis suas conjungens. Anno se- 
quente 1756. die 16. octobris sanctissimus Pontifex epistolam Encyclicam 
ad S. R. E. Cardinales , Archiepiscopos , et Episcopos regni Galliarum in 
cleri gallicani comitiis congregatos , dedit sapientia et auctoritate plenissi- 
mam , quae incipit: Ex omnibus christiani orbis regionibus. Ea autem re- 
gis nomine publicata , pax universo .Galliarum regno restituta est . Atque pau- 
ca haec de Quesncllio pro instituti nostri ratione attigisse sufficiat . Qui plu- 
ra de hoc argumento desiderat , adeat cl. Laurentium Berti in sua pro Au- 
gustiniano systemate apologia diss. VI. cap. 3 . 


DIgitized by Googie 


89 

CAPUT POSTREMUM. 

De auctoritate S. P. Augustini magni Ecclesiae doctoris in quaestionibus 
pertinentibus ad gratiam et praedestinationem , 

Non pauci certe fuere , praesertim inter haereticos , qui rationi et pro- 
prio ingenio indulgentes S. Augustino bellum indixisse visi sunt . Sed qui 
ceteris impudentius calamum in eximium Ecclesiae doctorem acuit , ille 
proculdubio est, qui sub larvato Launoji nomine cum erroris ac novitatis 
accusare non dubitavit. Quamvis, pessimo ejus libro ab Apostolica sede pro- 
scripto , meritas poenas exsolverit , juvat nihilominus , ut tanti viri , qualis 
Augustinus erat , auctoritas totis viribus defendatur ac propugnetur . Quod 
ut pro dignitate praestemus , varia momenta certo ordino distributa in mo- 
dium afferre operae pretium ducimus . Unde sit 

MOMENTUM I. 

Elx consensu Ecclesiae . 

Sancta universalis Ecclesia magni Augustini doctrinam atque labores 
contra Pelagianos et Semipelagianos dimicantis suspiciens , gavisa est , se- 
que in Augustini persona contra superbissimos haereticos pugnasse ac vicis- 
se non semel professa est . Testatur id in primis S. Prosper adv. collatorem 
cap. 2. , ubi ita scribit : V^iginti amplius anni sunt , quod contra inimicos 
gratiae Dei catholica acies ejus viri ( Augustini ) ductu pugnat , et 
vincit j vincit , dico , quia noji patitur respirare quos vincit , et in quorum 
excidium unam cunctorum sacerdotum manu scripsit sententiam . Et in 
ep. ad Rufinum affirmat , Romanam , Africananupie Ecclesiam , et per 
omnes mundi partes universos promissionis filios cum doetrina hujus vi- 
ri , sicut in tota fide , ita in gratiae confessione congruere . Hormisdas 
R. P. in ep. ad Possessorem inquit : De libero tamen arbitrio et gratia 
Dei quid Romana , hoc est , catholica sequatur et servet Ecclesia , licet 
in variis libris B. Augustini , et maxime ad Prosperum et Hilarium , 
abunde possit cognosci , tamen et in scriniis ecclesiasticis expressa ca^ 
pitula continentur . Paria habent et alii sancti Pontifices , quorum testimo- 
./ nia sequente momenlo recitabimus. Hinc Ecclesia in officio Augustino sacro, 
et in festivitate S. Ambrosii appellat illum maximum atque clarissimum 
Ecclesiae lumen , et tam multa pie , subtiliter , ac copiose scripsisse testa- 
tur , ut Christianam doctrinam maxime illustrarit . Catholica itaque Eccle- 
sia in maxima seinper habuit existimatione omnia et singula S. P. Augu- 
stini scripta . 

MOMENTUM II. 

Ex summis Pontificibus . 

.. Innocentius . I. epist. inter Augustinianas CLXXXIII. Augustino ej usque 

Tom. V. Marcellius Theol. 12 

collegis respondens ait : Earum tenor ... integra ratione consistit , ut et illis 
omnem tollere possit errorem , et idoneum , dato quovis nostrae legis exem- 
plo y quem sequi debeant y dignum possit praebere . Litterae au- 

tem , quibus Innocentius respondet, fuse agebant de gratia contra Pelagianos . 
Zosimus Africana concilia contra Pelagianara haeresim , quibus praefuit vel 
adfuit Augustinus, plenis tandem calculis confirmavit. Unde S. Prosper contra 
collat. cap. scribit: Sententiae robur attexuit y et impiorum destructio- 
nem Petri gladio dexteras omnium ornavit antistitum . Bonifaclus et ipse 
R. P. quum esset doctissimus y adversus libros Pclagianorum B. Augustini 
Episcopi responsa poscebat y ait idem Prosper adv. collat. cap. 21. S. Cae- 
lestinus vh* ille summus Augustinum ita suspiciebat, ut doctrinae illius ob- 
trectatores gravissimis litteris suis compescuerit atque damnaverit . Ita enim 
ad Gallos scribit: Augustinum sanctae recordationis virum pro vita sua 
atque meritis in nostra setnper communione habuimus , nec unquam hunc 
sinistrae suspicionis saltem rumor aspersit ; quem tantae scientiae olim 
fuisse meminimus , ut inter magistros optimos a meis setnper praedeces- 
soribus haberetur . Bene ergo de eo omnes in commune senserunt , ut- 
pote qui cunctis et amori fuerit et honori . Leo M. in epist. ad Aquile- 
jensem Episcopum praescribens fidem contra Pelagianam haeresim duo in- 
tegra capita ex Augustini Enchiridio ad Laurentium decretis suis attexuit . 
Gelasius in epist. ad Episcopos Picenos appellat Augustinum ecclesiastico- 
rum lumen magistrorum . In concilio Rom. septuaginta Episcoporum sin- 
gula illius opera approbavit j scripta vero Cassiani et Fausti contra S. doc- 
torem condemnavit. Hormisdae testimonium superiore momento recitavimus. 
Felix IV. vigintiquinque sententias ex Augustini exscriptas voluminibus misit 
ad Caesarium Arelatensem , quae in concilio Arausicano II. ab universali 
Ecclesia tanquarn totidem fidei dogmata fuere receptae. Bonifacius II. ejus- 
dem Arausicani concilii canones contra Semipelagianos Augustini verbis 
contextos solemniter approbavit . Joannes II. in ep. III. ad quosdam se- 
natores , S. Augustinus , inquit , cujus doctrinam secundum praedecesso- 
rum meorum statuta Romana sequitur ac servat Ecclesia ... Gregorium 
M. studiosissimum S. Augustini operum fuisse patet ex ep. ad Innocentium 
Africae praefectum , in qua ita scribit : Si delicioso pabulo cupitis sagi- 
nari y B. Augustini patriotae vestri opuscula legite , et ad comparatio- 
nem siliginis illius nostrum furfurem non quaeratis . Urbanus V. eate- 
nus S. Thomae doctrinam in ep. ad Tolosates extollit , quatenns B. Augu- 
stini vestigia insequens , Ecclesiam doctrinis et scientiis quamplurimis 
adornavit . Martinus V. orat, in S. Monicam tanti facit Augustinum , ut affir- 
mare nou dubitet , nihil pene ex Scripturis sacris posse nisi eo duce 
intelligi y nihil nisi eo interprete explicari. Sixtus V. in bulla contra Ge- 
nethliacos appellat Augustinum praecipuum lumen Ecclesiae. Clemens VIII. 
in celeberrimo , quod edidit , scripto in congregationibus de auxiliis totam 
de gratia et praedestinatione controversiam ad mentem S. Augustini defini- 
endam esse demonstrat pluribus argumentis . Paulus V. in iisdem congrega- 
Uonibiis de auxiliis jussit , ut omnia dirimerentur juxta tanti doctoris do- 

ctrinam . lunocenlius X. interrogatus num constitutione sua in caussa Jan- 
senii intellexerit , vel tantillum S. Augustini de gratia laedere sententiam , 
respondit : Uhi est Augustinus , ibi est Eicclesia . Alexander VII. in ep. ad 
academiam Lovaniensem : De reliquo , inquit , non dubitamus , quin vos 
pro singulari scientiae pietatisque studio sanant et incorruptam , qualem 
tot Apostolicae sedis declarationes , el SS. patrum traditiones requirunt , 
doctrinam semper complexuri sitis, nec non praeclarissimorum ILcclesiae 
doctorum Augustini et Thomae inconcussa tutissimaque dogmata sequi 
semper velitis. Clemens X. in diplomate die i8. decembris anni 1671. da- 
to , quo adeuntibus templa S. Augustini plenariam impertitur indulgentiam , 
liaec habet : Itaque eximia , oninisque humanae laudis praeconium longe 
supergressa S. Augustini Episcopi, confessoris et Ecclesiae docloris prae- 
cellenlissiini , qui Spiritu Dei plenus haeresum , errorumque tenebras , 
tanquam fulgentissimum christianae eruditionis jubar , profundissimis si- 
mulque sole clarioribus scriptis profligavit etc. Innocentius XII. hortatur 
theologos Lovanienses , ut doctrinam praeclarissimorum doctorum Augusti- 
ni et Thomae profiteantur'^ quorum ille, subdit, tantae scientiae fuit, ut 
inter magistros optimos et a nostris praedecessoribus haberetur , et cujus 
doctrinam secundum eorumdem praedecessorum statuta Romana sequitur 
et servat Ecclesia . Clemens XI. non solum Augustinum appellat fulgidis- 
simum Ecclesiae lumen , eosque damnat , qui ei obloqui audent , sed prae- 
terea testatur , se praedecessorum suorum vestigiis inhaerendo in omnibus 
sequi velle ejusdem S. doctoris doctrinam. Quid Benedictus XIII. de Au- 
gustini ac Thomae doctrina senserit , patet ex illius Brevi , cujus initium , 
Ad demissas preces . De Clemente XII. plura non dicam , quoniam ejus 
testimonium paullo supra protulimus . Quanti autem sapientissimus Pontifex 
Benedictus XiV. divi Augustini auctoritatem fecerit , norunt eruditi . 

MOMENTUM IU. 

Conciliis . 

Exortis in generis humani perniciem Pelagianis , plura in Africa adver* 
sus illos habita sunt concilia , ut suis locis narravimus ; quae , utpote ab 
Apostolica sede confirmata , maximam semper obtinuere et obtinent adhuc 
io universali Ecclesia auctoritatem . Porro illa eadem concilia Augustini 
ore , scriptis et argumentis contra Pelagianos dimicarunt . Quare S. Prosper 
carra. II. de ingratis , inquit : Concilium , cui dux Aurelius , ingeniumque 
Augustinus erat . Patres in Sardinia relegati ab monachis Scithis circa 
gratiam et liberum arbitrium consulti , synodum coegerunt , et in synodi- 
ca epistola ad illos ita rescripserunt : Prae omnibus studium gerite , libros 
S. Augustini , quos ad Prosperum et Hilarium scripsit , memoratis fra- 
tribus legendos ingerere ; quorum mentionem Horinisdas sedis apostolicae • 
antistes cum magno praeconio catholicae laudis inseruit , cujus haec ver- 
ba sunt : De libero arbitrio etc. Arausicana II. synodus a Bonifacio Papa 

plures de praedestinatione et gralia accepit Augustini sententias , quas omnes 
suis canonibus inseruit et consecravit. Ejusdoin S. Augustini doctrina lir- 
missima regula fuit patribus concilioruiu Valentini , Lingoncnsis , Tullani , 
ubi in caussa Gothescalci de rebus ad gratiam et praedestinationem spectan- 
tibus pertractarunt . Tanta fuit Florentini concilii patrum in Augustinum 
reverentia , ut illum appellaverint saepe illnstrissimiwi Latinorum (lacto- 
rem . Concilium tandem Tridentinum , ubi egit de gratia sive actua- 
li , sive habituali , de voluntate Dei , et praedestinatione contra Lutheranos 
et Calvinistas , non modo sensa , sed et verba S. Augustini quam saepissi- 
me usurpavit . 

MOMENTUM IV. 

Ex sanctis Patribus . 

Ubi ad notitiam pervenit Hieronymi , Augustinum calamum adversus 
Pelagianos acuisse , in dial. III. cont. Pelag. ita scribit : Scripsit vir san- 
ctus et elo(/uens Episcopus Augustinus ... u7ule supersedendum huic la- 
bori censeo , ne dicatur mihi illud Horatii , In silvam ne ligna feras . Aut 
enim eadem diccixmus ex superfluo , aut , si nova voluerimus dicere , a 
clarissimo ingenio occupata sunt meliora . Et in epist. q 5. ad ipsum Au- 
gustinum subdit : Macte virtute in orbe celebraris . Catholici te condito- 
rem antiquae rursus fidei venerantur atque suspiciunt ; et , quod signum 
majoris gloriae est , omnes haeretici detestantur . Prosper in cp. ad Rufin. 
Tu autem , inquit , dilectissime , si vere de his (juaestionibus instrui de- 
sideras , sicut desiderare te convenit , ipsis B. Augustini disputationibus 
cognoscendis impende curam , ut in confitenda Dei gratia defecatissimam 
ac saluberrimam evangelicae apostolicaeque doctrinae intelligentiam con- 
sequaris . Possidius ad Macedonium scribens , appellat Augustinum Patrem 
patrum , Doctorem doctorum , parem Angelis in fervore , parem Prophe- 
tis in absconditorum mysteriorum revelatione , abyssum sapientiae . Ful- 
gentius in llb. II. (le praed. et grat. cap. 2 . postquam multa in Augustini lau- 
dem clludcrat , inquit: Hunc legat omnis, qui salutem aeternam adipisci 
desiderat ; hutnililerque orans misericordiae Dominum , ut eiimdem spiri- 
tum legens accipiat , quem ille accepit , ut scriberet , et eamdeni illumi- 
nationis gratiam adipiscatur , ut discat , quam ille accepit , ut doceret . 
Venantius Fortunatus in orat. Dom. Quicumque , inquit , cum Apostolo 
Paulo , hoc est , oculo Ecclesiae , et cum B. Augustino Episcopo Hippo- 
nensi consonat , in eo ignorantiae caligo non regnat . Cassiodorus praef. 
in psalm. scribit : Ad Augustini facundissimi patris confugi lectionem ; est 
enim litterarum omnium magister egregius , et , quod in ubertate rarum 
est y cautissimus disputator ... Totus catholicus , totus orthodoxus inve- 
nitur etc. Reda de sex. act. mundi ad ann. scribit ; B. Augustinus 

Hipponensis Episcopus , et omnium doctor eximius Ecclesiarum , emigra- 
vit ad Dominum V . hal. Septembris . Rhemigius Antissiodonensis in epist. II. 
ad Cor. ail ; Sicut sol in lumine excedit omnes planetas , ita Augustinus 

cmnes excessit in exponendo sacras Scripturas . Alii doctores comparan- 
tur stellis , Augustinus soli . Prudentius Tricassinus in epistola ad Hinc- 
marum, non aeque dc Augustino scnlienlein. Hoc primum, inquit, prac- 
cipueque moneo , et postulo , ut doctrinam S. P. Augustini omnium 
ahsque xdla dubietate undequaque doctissimi , sanctarum scripturarum 
auctoritati in omnibus concordissimam ( quippe cum nullus doctorum ab- 
strusa earum scrupulosius rimatus , diligentius exquisierit , verius in- 
venerit , veracius protulerit , luculentius enodaverit ) vestri pontificatus 
tempore commento quolibet impugnari non permittatis ; quando tanto cae- 
lesti munere donata existit , ut nullo cuj usquam conamine ullatenus evel- 
li possit , cum eam et ApostoUcac sedis sublimitas , et totius Ecclesiae 
catholicae unitas auctoritate concordissima approbarint , ac roborarint , 
adeo ut nullus ei singulariter , verum universitati Ecclesiae catholicae 
cum ea , et in ea queat inniti . Lupus FeiTariensis apud Maguinum tom. 
II. collect. inquit : Taceat Faustus et similiter sentientes . Ijoquantur cum 
suis consortibus Hieronymus et Augustinus , illius proverbii recordantes : 
Conticescant ranae, dum caelum tonat. Alter Lupus Servatus apud eum- 
dem Maguinum : Augustinus , inquit , de libero arbitrio et gratia Dei tan- 
ta disseruit , ut possint vix ab aliquo legi ... ISemo tam laboriosa indaga- 
tione vestigavit , nemo ut ille 'tam diu versavit ; ita ut pace cunctorum 
dixerim ... nullus inexpugnabilium argumentorum tanta copia defendit . 
Rhemigius Lugdunensis in lih. de tenenda veritate script. cont. Hincinari ca- 
pitula inquit: Haec cum legissemus , graviter perculsi et confusi animo 
vidimus ... S. Augustini reverendam , et in omni Ecclesia catholica re- 
ceptissimam auctoritatem novo conatu , et ausu nimis temerario impugna- 
ri . lliucniarns ipse appellat iu scriptis suis Augustinum doclorem famosis- 
simum , atque ab Apostolica sede recejHissimum . Etiam Joannes Erige- 
iia , qui tam male dc gratia et praedestinatione scripsit, cap. lo. et la. 
vocat Augustinum eloquentiae christianae copiosissimum auctorem , soler- 
tissimum veritatis inquisitorem , clarissimam et apertissimam Christiano- 
rum castrorum tubam. Rnpertus lib. VII, dc operibus Spiritus S. cap. ig. 
vocat Augustinum columnam et firmamentum veritatis . S. Bernardus serm. 
8o. iti eant, eumdem nominat validissimum malleum haereticorum, et in 
serm. de S. Stephano Ecclesiae linguam . Patrum ergo suffragia praecla- 
rum exhibent S. P. Augustini auctoritati testimonium . 

MOMENTUM V. 

Ex illustrioribus Theologis et Academiis . ‘ ' 

Hugo a S. Victore serna. 99. de S. Augustino scribit : Spiritu S. do- 
cente ac ducente , verbum Dei elegantissime dispensavit . Petrus Lombar- 
dus in ordinem universam digessit theologiam auctoritatibus praesertim Au- 
gustini . S. Thomas ca de caussa ab Urbano V. aliisque praedicatur , quod 
Augustini doctrinam ubique sectatus fuerit . Seotus adeo fuit Augustini doc- 

trinae studiosus , ut in suis commentariis Augustinum testem protulerit 
octingenties quindecies . S. Antoninus II. p. lit. 20. ait : Quasi sol reful- 
gens , qui dicitur dominus planetarum , et pater luminis super omnia 
luniinaria splendens ... sic Augustinus Ecclesiam illustravit , gemma do- 
ctorum , pater theologorum . S. Vincentius Ferrerius serm. de S. Augustino: 
Candelabrum aureum totus est B. Augustinus . Et infra : Quilibet do- 
ctor est contentus ad probandum dictum suum , si. potest habere unam 
auctoritatem S. Augustini . Bessario de processione Spiritus S. Augustinus , 
inquit, profunditate scientiae omnes antecellit. Leonardus Coquaeus praef. 
ad libros de civ. Dei scribit : I£a est communis omnium consensio , divum 
Augustinum inter S. Ecclesiae doctores primum locum tenere . Baronius 
append. ad tom. X. annal. ait : Sedes Apostolica S. Augustini se profes- 
su est de gratia et libero arbitrio probare sententiam . Nihil igitur prae- 
terea novitas sibi vindicet , et praesumptio humana praesumat , Perronius 
in lib. adv. regem Britaniae : Maximus , inquit , post Apostolos praede- 
stinationis doctor est Augustinus : immo os et lingua veteris Exclesiae , 
quantum ad illam de gratia doctrinam spectat . Bcllarminus lib. II. de 
grat. et lib. arb. cap. 12. Gelasius in concilio septuaginta Episcoporum 
non solum probavit omnia scripta S. Augustini et S. Prosperi , sed etiam 
contra damnavit libellos Joannis Cassiani et Fausti Rhegiensis , cum 
tamen non ignoraret , potissimum contentionem inter Prosperum et Cas- 
siamim , et deinde inter Fulgentium et Faustum de scriptis S. Augu- 
stini de praedest. SS. et de dono persev. fuisse . Itaque sedes Apostolica 
non tantum semel y sed etiam secundo et tertio adversus Pelagianorum 
reliquias pro defensoribus gratiae et praedestinationis sententiam tulit , 
ut jam haec sententia , non quorumvis doctorum opinio , sed fides Eccle- 
siae catholicae dici debeat . Suarez in prol. cap. 6. Apostolica sedes S. Au- 
gustini doctrinam de gratia suam effecit ac probavit . Vasquez in I. p. 
q. 90. cap. 6. Quamvis nullus esset ex patribus commemoratis , quem scho- 
lastici doctores allegare possent , in uno solo Augustino , ejusque schola 
siuie opinionis praesidium libenter collocarent . Petavius lib. IX. de Deo 
cap. 6. Cum de gratia , electione , ac praedestinatione disputandum est , 
minor haberi solet antiquorum patrum ratio , qui ante Pelagianam ortam 
haeresim extiterunt , quam eorum , qui postea sunt secuti . Latinorum 
vero multo major , quam Graecorum , etiam illa haeresi posteriorum } 
propterea quod magis aliquanto latinam Ecclesiam , quam orientalem 
exercuit haeresis Pelagiana ... Omnium vero Latinorum princeps est 
consensu theologorum , S. Augustinus ; cujus de gratia sententiam quot- 
quot deinde consecuti sunt patres et doctores , tum vero Ecclesiae Ro- 
manae Pontifices , praesulumque conventus aliorum ratam et catholicam 
esse judicarunt , ut hoc satis magnum putarent veritatis argumentum , 
quod ab S. Augustino positujn et decretum esse constaret . Omitto prae- 
clarissima nomina Cardinalium Norisii , et de Noailles , Tellerii Archie- 
piscopi Remensis , et Meldensis Episcopi Bossuetii , quorum in S. Augustini 
operibus studium manifestum est omnibus . 

Aliingani nunc brevissime celebriores theologorum acadcmias , quae 
S. Augustinum ducem ac praeceptorem sequendum sibi proposuerunt . Qua- 
rum prima recensenda venit academia Parisiensis , quae id publico decreto 
statuit jam ab anno 1277. Parisiensem sequuta est Lovaniensis ab anno i 47 ^>* 
Hanc Duacensis est imitata . Salmanlicensis autem solemni se devovit sacra- 
mento doctrinae sanctorum Augustini et Thomae . Quae quum ita sint , 
quis negare auserit , maximam esse in rebus ad gratiam et praedestinatio- 
nem spectantibus S. Augustini auctoritatem ? Neque vero immerito tanta ei- 
dem auctoritas delata est . Nam quis ignorat , maximam esse illorum pa- 
trum auctoritatem , quos Deus ad haereses profligandas qualibet aetate su- 
scitavit ? Major certe est Athanasii , Basilii , Gregorii Nazianzcni , ubi de 
Trinitate adversus Arianos pertractatur , auctoritas , quam Clementis Alexan- 
drini , Arnobii , Lactantii . Illi enim, non isti, a Deo excitati sunt ad Aria- 
nos confutandos . Similiter quoniam Augustinus electus a Deo fuit ad di- 
micandum contra Pelagianos , in dogmatibus de gratia et praedestinatione 
asserendis magis illius , quam aliorum standum est auctoritati . Atque hic 
obtrectatoribus S. Augustini silentium , huic autem historico libro flnem im- 
ponimus . 

INSTITUTIONUM THEOLOGICARUM 

LIBER XXViil. 

QUO PRAECIPUA CATHOLICAE FIDEI DOGMATA CIRCA 
GRATIAM ET LIBERUM ARBURIUM ADVERSUS 
HAERETICOS PROPUGNAiNTUR . 


i i i MUnacM e M ii — ■ ’ — 

Non innnitcr aut merae crndllioDis caussa , sed provido consilio , quae divinae gratiae ac 
liberi arbitrii hostes adversus catholicae Ecclesiae fidem moliti sunt , historica narratione supe- 
riore libro descripsimus et explicavimus . £o enim facilius hostes in lucta superantur , quo eo^ 
Tum vires et artes magis suot dimicantibus manifestae. Agite ergo nunc roecum , optimi ado- 
lescentes ; et divino freti praesidio , et magno parente Augustino duce atque magistro , inimi- 
«orum phalanges in propriis ipsorum castris adoriamur , ea ducti certissima spe , quod errores 
omnes declinando inconcussam assequi possimus veritatem . 

CAPUT I. 


Exposita breviter divinae gratiae generali notione , inquiritur , an absque 
Dei gratia bonum aliquod supernaturale opus , vel aliquid ad 
aeternam salutem conducens agere valeamus . 


liud est gratia , aliud vero debitura . Debitum scilicet est merces , 
quae debetur ei , qui operatur , juxta illud Apostoli ad Rora. cap. 
4. Ei autem , qui operatur , merces non imputatur secundum gratiam , 
sed secundum debitum . Non sic autem gratia j haec quippe omne est , 
quod gratis , et non ex operibus , vel patratis vel praevisis , tribuitur , eo- 
dem Apostolo ad Rom. cap. ii. dicente: Si autem gratia ^ jam non ex 
operibus ; alioquin gratia jam non est gratia . Unde S. P. Augustinus in 
Psal. XLIV. nominis gratiae inquirens etymologiam , inquit : Gratia merito 
nominatur , quia gratis datur . Triplici autem modo nomen gratiae vulgo 
usurpatur. Accipitur i. pro divino munere, quod Deus homini gratis et 
absque ullo merito largitur , abstrahendo , an munus illud ordinis sit natu- 
ralis vel supernaturalis . Hoc sensu creatio , conservatio , intellectus , vo- 
luntas , aliaequc naturales hominis dotes gratia appellari possunt , quoni- 
am absque ullo praecedente vel praeviso merito nobis sunt collatae . Non 
quod Deus hominem absque talibus dotibus condere potuerit ; sed quod ho- 
minem tales exigentem dotes potuerit non creare . Rem explicat S. P. Au- 
gustinus ep. XCV. Quadam non improbabili ratione dicitur gratia Dei , 

qua creati sumus ... ut de hoc tanto beneficio gratias agere valeamus ... unde 
merito et ista gratia dici potest ^ quia non praecedentium aliquorum bono- 
rum operum meritis , sed gratuita Dei bonitate donata est. Et lib. de praed. 
SS. cap. 5. rursus gratiam Dei appellat, qua sumus animantia rationalia, 
discernimur que a pecoribus. 2 . Sumitur gratiae nomen pro munere superna- 
turali rationali creaturae collalo , praescindendo , an munus illud collatum sit 
nec ne intuitu meritorum Christi . Juxta hauc intelligentiam supernaturalia 
dona Adamo antequam peccaret collata , licet ex Christi non essent ineritis , 
gratia tamen dici possunt . Unde Augustinus lib. de corrept. ct grat. cap. ir. 
Quid ergo , inquit , Adam non habuit Dei gratiam ? Imo vero habuit ma- 
gnam , sed disparem . 3. Demum gratiae nomen significat omne supernatu- 
rale beneficium ad aeternam conducens beatiiudinem, quod homini indigno 
et peccatori intuitu meritorum Christi confertur . Ita molio illa et excita- 
tio ad bonum , quae in statu naturae lapsae communicatur homini , ut le- 
gem servet, ejusdem hominis sanctificatio, et in sanctificatione perseveran- 
tia etc., haec omnia proprie dicuntur gratia. Quare Apostolus ad Rom. cap. 
3. scribit : Justificati gratis per gratiam ipsius , ct per redemptionem , 
quae est in Christo Jesu . De gratia hoc postremo modo intellecta hoc in 
libro pertractabimus . Kain Pelagiani , quos aggredimur refutare , gratiam 
priore modo acceptam admittere non detrectabant , ut adversus illos scribit 
Augustinus in ep. ad Sixtum : Abjiciatur a christianorurn cordibus ista 
fallacia : non omnino istam gratiam commendat Apostolus , qua creati 
sumus , ut homines essemus ; sed qua justificati sumus , ut homines ju^ 
sti essemus. Et Semipelagiani , quorum errores item refutabimus , ad fidei 
initium gratiae non denegabant necessitatem , sed gratiae nomine iniell/ge- 
bant illam conditoris , qualem habuit Adam in statu naturae innocentis , 
ut superiore lib. cap. 8. diximus . 

Multiplex est autem gratia salvatoris , ct universim dividitur in gra- 
tiam gratis datam , ct gratiam gratum facientem . Prior est supcrnaturale 
quoddam auxilium , homini , non ad propriam , sed aliorum utilitatem ex 
Christi meritis collatum , ut est discretio spirituum , donum patrandi mi- 
racula , munus linguarum etc. ; secundum quod dicit Apostolus in I. ad Cor. 
cap. 1 2 . Alii quidem per spiritum datur sermo sapientiae ; alii autem 
sermo scientiae ... alteri fdes in eodem spiritu, alii prophetia etc. Quam- 
vis omnis gratia vere sit gratis data , haec nihilominus speciali quodam ti- 
tulo sic appellatur , tum quia nullis operibus , ne quidem supernaturalibus , 
promereri nec de congruo nec de condigno potest ; tum etiam quia nul- 
la promissione tenetur eam Deus hominibus quantumvis justissimis elargiri . 
Dc hujus generis gratia acturi nequaquam sumus hoc in libro . Altera au- 
tem, seu gratum faciens, est divinum quoddam adjutorium, homini ex Chri- 
sti meritis collatum , non ad aliorum , sed ad propriam utilitatem et salu- 
tem . Neque enim haec gratia proximo prodest, nisi per accidens; sicuti per 
accidens prodest sibi gratia gratis data . 

Gratia gratum faciens subdividitur . Alia quippe est habitualis , actualis 
alia . Habitualis est supcrnaturale munus animae inhaerens , eam reddens san- 

Tom. V. Marcellius Theol, i3 

ctam , Deo gratam et amicam , illlusque filiam adoptivam , et proprie defini- 
tur : Caritas per Spiritum S. dijfusa in cordibus eorum , qui justificantur , 
et ipsis inhaerens , per quam justificati consortes fiunt divinae naturae. Gra- 
tia vero actualis forinalitcr non justificat hominem, sed illum ad justifica^ 
tionem et sanctitatem disponit , quatenus per illud supernaturale adjuto- 
rium anima movetur et excitatur ad bonum agendum . Sic autem a S. P. Au- 
gustino lib. IV. ad Bonif. cap. 5 . proprie definitur : Inspiratio dilectionis , 
ut cognita sancto amore faciamus . Utri usque hujus divinae gratiae naturam 
et physicam essentiam suis locis in subsequentibus exponemus ; et de gratia 
habituali praecise agemus seorsini in lib. XXIX. In hoc , et sequente volu- 
mine disseremus dumtaxat de gratia actuali . Quae adime dividitur in prae~ 
venientem , et subsequentem j in excitantem j et adjuvantem j in operan- 
tem , et cooperantem . Et quidem merito . Nam gratia , quatenus rationalem 
creaturam ad supernaturale bonum movet , dicitur praeveniens , vel exci- 
tans , vel movens . Quatenus autem adjuvat operantem , dicitur subsequenSy 
adjuvans , cooperans . Et haec quidem nomina sunt actualis gratiae , qui- 
bus utebantur antiqui . Sed placuit scholasticis eamdem dividere gratiam in 
suj/icientem , et ejjicacem ; quam malumus nos inefficacem , seu parvam , 
ut(|uc efficacem , sive magnam ac victricem appellare . Sed de his suo loco 
sermo redibit . Interirn propositam ab initio quaestionem adversus Pelagianos 
resolvamus oportet . Duo hi superbissime affirmabant . Ajebant primo, tantam 
inesse hominis naturae virtutem , ut absque ullo supernaturali adjutorio 
omne opus ad aeternam conducens salutem solis naturalibus viribus pos- 
sit impleri . Inquiebant secundo , quaevis opera naturalia , absque superna- 
turali auxilio patrata , hominem conducere posse ad aeternam salutem . Con- 
trarium quoad utrumque caput tenet catholica fides; unde sit 

CONCLUSIO 

Homo sine Dei gratia nullum bonum supernaturale opus , nec aliquid 
ad aeternum vitam conducens agere potest . 

Prob. I. ex sacris Litteris. Joannis cap. 6. legitur, dixisse Christum: 
Nemo potest venire ad me , nisi Pater , qui misit me , traxerit eum . Ibid. 
cap. 1 5 . Sine me nihil potestis facere . Paulus in I. ad Cor. cap. 4 * Quid 
habes , inquit , quod non accepisti ? Si autem accepisti , quid gloriaris , 
quasi non acceperis ? Et ad Philipp. cap. 2. Deus est ... qui operatur in 
vobis et velle , et perficere pro bona voluntate . Denique ad Rom. cap. 9. 
scribit : Igitur non volentis , neque currentis , sed miserentis est Dei . 
Jam vero qui nihil sine Christo facere potest , et indiget trahi a Patre , et 
omne quod habet acceptum referre debet Deo , a quo habuit velle , et per- 
licere j qui demum etiam si currat apprehendere non potest , nisi juiseren- 
tis Dei adsit adjutorium ,’ nuinquid absque Dei gratia ullum bonum opus 
aut aliquid ad aeternam salutem conducens agere potest ? 

Prob. 2. ex conciliis . Concilium Carthaginense anno 412. celebratum, 

Diospolitanum , alterum Carthaginense habitum anno 4*^* j Milevitanum , 
plenarium totius Africae Carthagine congregatura , et oecumenicum Ephesi- 
nura , omnia , inquam , concilia haec Pelagium ej usque sectatores damna- 
runt , quod impie aflirmarent , sine Dei gratia , et solis naturae viribus pos- 
se hominem bonum facere opus supernaturale ad vitam aeternam conducens . 

Prob. 3. Rom. Pontificum definitionibus. Innocentius I. , Zosimus , Bo- 
nifacius , Sixtus , Leo M. , Gelasius , Hormisdas , aliique eadem de caussa 
Pelagianos damnarunt , ob quam proscripti a memoratis conciliis fuerant . 

Prob. 4* cx SS. PP. S. P. Augustinus per quatuor fere lustra adver- 
sus Pelagianos dimicavit , innumeraque lucubravit ad eos refellendos vo- 
lumina , in quibus illud praecipue demonstrat , quod Dei gratia ad supcr- 
naturalia opera , quibus aeternam consequimur vitam , sit necessaria . De 
Prospero, Ililario , Fulgentio , et aliis, qui post Augustinum scripsero , ne- 
mini dubium , quin- et ipsi sancti illius doctoris , adeoque et Ecclesiae se- 
quuti sint doctrinam , ut eorum opera legentibus constat . Quoad patres , qui 
scripserunt ante Augustinum , Cyprianus lib. III. ad Quir. cap. 4- Jn. nullo , 
inquit , gloriandum , quando nostrum nihil sit . Ambrosius lib. II. in Lu- 
cam cap. 3. ait : Ubique Domini virtus studiis cooperatur humanis , ut 
nemo possit aedijicare sine Domino , nemo quidquam incipere sine Deo* 
Irenaeus lib. IV. adver. haer. cap. 9 . Impossibile , sine Deo discere Deum. 
Gregorius Nazianzenus Orat. XLII. Possibile non est , terreni corporis ac 
mentis captivae crassitiem concipere Deum , nisi auxilio confortatam . Et 
ne in re tam manifesta longus sim nimis , Hieronymus dial. III. cont. Pelag. 
docet , Dominum gratia sua nos in singulis operibus juvare , atque su- 
stentare . 

Prob. 5. ratione iheol. I. Opera supernaturalia , ut ex ipso nomine pa- 
tet , ordinem superant potentiae naturalis . Homo autem , qui Dei suffultus 
non sit adjutorio , ordinis est mere naturalis . Quare supernaturalia opera 
facere non poterit , nisi Dei gratia adjuvetur . II. Inter potentiam , et a- 
cium ab eadem potentia elicitum sua debet esse proportio . Ast inter hu- 
manam voluntatejn divina gratia destitutam , et opera supernaturalia quae- 
nam est proportio ? Sed haec magis manifesta fient ex infra dicendis . 

CAPUT II. 

V 

An ad fidem necessaria sit Dei gratia . 

Pelagiani ergo , qui omne supernaturale bonum opus absque gratia sal- 
vatoris fieri posse autumabant , tenebant proinde , eamdem salvatoris gra- 
tiam neque ad fidem habendam esse necessariam , delirantes , solam le- 
gem atque doctrinam satis esse hominibus. Semipelagiani inter fidei initium 
ej usque perfectionem distinguentes arbitrabantur , perfectionem fidei , uti 
et cujusvis alterius operis , haberi non posse sine gratia salvatoris etiam 
per se efficaci ,* sed ejusdem fidei initium , hoc est, bonam voluntatem , 
et pium credendi affectum , non ex gratia salvatoris esse , sed ex " libero 

arbitrio , eo sensu , quo superiore libro cap. 8. explicavimus . Utrorumque 
haereticorum error boc in capite refutandus est . 

CONCLUSIO I. 

Gratia salvatoris est absolute necessaria ad eliciendum 
actum fidei , prout oportet . 

Prob. 1. Joann, cap. 0 . ita Christus loquitur: Hoc est opus Dei ^ ut 
credatis in eum , (juem misit ille. Ibid. cap. 12. Propterea non poterant 
credere , quia iterum dixit haias : ILxcaecavit oculos eorum ^ et indura- 
vit cor eorum, Matth. cap. 16. Christus Petro illius diviniutcm confitenll in 
haec verba : Tu es Christus Vilius Dei vivi , sic respondit : Beatus es Si~ 
mon Barjona , quia caro , et sanguis non revelavit tibi , sed pater meusy 
qui in caelis est . Apostolus ad Ephes. cap. 2. Gratia , inquit , salvati 
estis per fidem , et hoc non ex vobis ; Dei enim donum est . Ad rem hanc 
faciunt etiam Scripturae testimonia superiore conci, allata . Fides ergo est 
opus Dei , quo si quis per cordis sui obdurationem careat , credere non po- 
test j descendit a Patre , qui in caelis est ; et non est ex nobis . Quid clarius ? 

Prob. 2. ex SS. PP. Ambrosius super illa Lucae verba : Visum est et 
mihi , inquit : Et ideo qui Christum sequitur , potest , interrogatus , cur 
esse voluerit christianus , respondere : Visum est et mihi . Quod cum di- 
cit , non negat Deo visum ; a Deo enim praeparatur voluntas hominum . 
Ut enim Deus honorificetur a sancto , Dei gratia est . Hieronymus in 
cap. 2. epist. ad Ephes. ad illa verba : Gratia enim salvati estis per fident^ 
et hoc non ex vobis , ita disserit : Hoc autem ideo , ne forte nobis cogi- 
tatio occulta subreperet , si per opera nostra salvati non sumus , certe 
vel per fidem salvati sumus . et alio genere nostrum est , quod salvamur . 
Addit itaque et dixit , fidem quoque ipsam non nostrae voluntatis esse, 
sed Dei muneris. S. P. Augustini, aliorumque PP. qui post exortos Pela- 
gianos floruerunt , supervacaneum est afferre sententias , quum necessitatem 
gratiae ad fidem ubique propugnent. 

Prob. 3 . ex conciliis . Concilium Dlospolitamim inter duodecim Pelagii 
articulos, quos condemnavit, hunc praecipue proscripsit: Gratia Dei., at- 
que adjutorium non ad singulos actus datur , sed de libero est arbitrio , 
vel in lege , atque doctrina . Eumdeni deinceps artioidura expresse dam- 
narunt omnia Africana concilia , nec non Romani Pontifices capite anteceden- 
te commemorati. Tridentina denique synodus sess. VI. can. 3 . inquit: Si quis 
dixerit , sine praeveniente Dei gratia atque adjutorio hominem crede^ 
re , sperare^ diligere , aut poenitere posse sicut oportet , ut ei justificatio^ 
nis gratia conferatur , anathema sit . 

Prob. 4 * ratione . I. Actus fidei , prout oportet , quum praecipiatur a 
Deo ad nostram utilitatem , ordinis certe est supernaturalis . Ast ad super- 
naturalem actum eliciendum necessaria est gratia salvatoris ; non enim est 
proportio inter hiunanam voluntatem , et actum siipernaturalem . II. Qui 

fidei aclum , ut oportet , elicit , placet Deo , et disponitur ad justificatio- 
nem . Ast quis unquam solis naturae viribus placere Deo , seque ad justi- 
ficationem disponere potest ? III. Qui actum fidei elicit , prout oportet , bo- 
nam habet erga Deum voluntatem , piumque affectum j quae sine gratia 
salvatoris nequeunt ab homine haberi . 

CONCLUSIO II. 

Etiam ad fidei initium , hoc est , ad desiderium vel tenuissimum 
habendae fidei necessaria est gratia salvatoris . 

Prob. I. sacris Litteris, prout S. P. Augustinus adversas Semipelagianos 
eas interpretatur et explicat in libro de praedest. sanctorum I. Apostolus 
ad Rom. cap. 1 1 . inquit : Quis prior dedit illi , et retribuetur ei ? Quo- 
niam ex ipso , et per ipsum , et in ipso sunt omnia . Ex quibus Au- 
gustinus lib. de praed. cap. 2. ita concludit : Et ipsum igitur initium 
fidei nostrae ex quo , nisi ex ipso est ? Neque enim , hoc excepto , ex 
ipso sunt cetera ; sed ex ipso , per ipsum , et in ipso sunt omnia . II. 
Idem Paulus ad Philipp. cap. 1 . ait ; t^obis donatum est pro Christo , non 
solum ut in eum credatis , sed etiam ut pro illo patiamini . In quae ver- 
ba ha S. doctor loco mox citato disserit : Utrumque ostendit Dei domim, 
quia utrumque dixit esse donatum . Nec ait , ut plenius , et perfectius 
credatis in eum ; sed ut credatis in eum . lli. In I. ad Corinth. cap. 7. 
legitur : Tanquam misericordiam consecutus a Domino , ut sim fidelis . 
Ita Apostolus . Augustinus autem eodem capite subdit : Nec se ipsum mi- 
sericordiam consecutum dixit , ut fidelior , sed ut fidelis esset ; quia 
sciebat , non se initium fidei priorem dedisse Deo , et retributum sibi 
ab illo ejus augmentum , sed ab eo se factum fidelem , a quo et aposto- 
lus factus est. IV. In II. ad Corinth. cap. 3 . scribit Apostolus : Non quod 
sufficientes simus cogitare aliquid a nobis , quasi ex nobis : sed suffi- 
cientia nostra ex Deo est. His recitatis ait Augustinus ibidem : udttendant 
hic , et verba ista perpendant , qui putant ex nobis esse fidei coeptum , 
\et ex Deo esse fidei supplementum . Quis enim non videat , prius esse 
cogitare , quam credere ? Nullus quippe credit aliquid , nisi prius cogi- 
taverit esse credendum ... Quod ergo pertinet ad religionem atque pie- 
tatem , de qua loquebatur Apostolus , si non sumus idonei cogitare ali- 
quid etc . , profecto non sumus idonei credere aliquid ex nobismetipsis , 
quod sine cogitatione non possumus , sed sufficientia nostra , qua credere 
incipiamus , ex Deo est . V. In I. ad Corinth. cap. 4* habetur : Quid au- 
tem habes , quod non accepisti ? Si autem accepisti , quid gloriaris , qua^ 
si non acceperis ? Quod si fidei initium esset a nobis , posset homo pro- 
fecto gloriari, se aliquid a Deo non accepisse . Unde S. Pater laudato h‘b. 
cap. 3 . inquit : Quo praecipue testimonio etiam ipse convictus sum , cum 
similiter errarem , putans fidem , qua in Deum credimus , non esse do- 
num Dei , sed a nobis esse in nobis , et per illam nos impetrare Dei do- 

wa , quibus temperanter^ et juste, et pie vivamus in hoc saeculo. Et cap. 

4 . Hoc igitur Apostoli testimonium , ubi ad reprimendam hominis injla- 
tionem dixit : Quid enim habes , quod non accepisti ? non sinit quemquam 
fidelium dicere : Habeo fidem , quam non accepi . Reprimitur omnino his 
apostolicis verbis tota hujus responsionis elatio . Sed ne hoc quidem p 0 ‘ 
test dici : Quamvis non habeam perfectam fidem , habeo tamen ejus ini- 
tium y quo in Christum primitus credidi . Quia et hic respondetur : Quid 
autem habes , quod non accepisti ? Si autem accepisti , qiud gloriaris , 
quasi non acceperis? VI. Ad Rom. cap. ii. idem apost, Paulus ait: Sic 
ergo et in hoc tempore reliquiae per electionem gratiae salvae factae 
sunt . Si autem gratia , jam non ex operibus : alioquin gratia jam non 
est gratia . En cx laudatis verbis Augustini conclusio in lib. de praed. SS. 
cap. 6. Gratis ergo consecuta est , quod consecuta est electio : non prac‘ 
cessit eorum aliquid , quod priores darent , et retribueretur illis . Non- 
nulla alia Scripturarum testimonia urget S. Pater, quae in memorato libro 
de praed. SS. legi poterunt . 

Prob. 2 . ex Arausica no II. concilio . Si quis sicut augmentum , ita 
etiam initium fidei , ipsum credulitatis affectum , quo in eum credimus , 
qui justificat impium , et ad regenerationem baptismatis pervenimus , non 
per gratiae donum , id est , per inspirationem Spiritus S. corrigentem 
voluntatem nostram ab infedelilale ad fidem , ab impietate ad pietatem , 
sed naturaliter nobis inesse dicit , apostolicis dogmatibus adversarius 
approbatur . 

Prob. 3. ex SS. PP. qui ante Augustinum floruerunt ; nam de iis , qui 
subsecuti sunt , nemini dubium . S. Cypriani verba , quae etiam ab Augu- 
stino in lib. de praed. SS. cap. 3. allegantur , recitata a nobis sunt cap. 
antecedente . Justinus martyr in apol. II. inquit : Ipse persuadet, atque ad fi~ 
dem nos adducit . Clemens Alexandrinus lib. II. strora. Fides non est 
electionis bonum opus , sed assensus valido alicui praestitus . Basilius in 
psal. CXV. Fides multo superior rationabilibus methodis animam ad es~ 
sensum trahendo ... S. Spiritus operationibus in nobis efficitur . Ab aliis 
recitandis brevitati consulens abstineo . 

Prob. 4* rationibus . I. Si fldei initium ex nobis , ut Semipelagiani 
volunt, esset, sequeretur, gratiam dari secundum merita nostra , quod dam- 
natum est in Pelagio . Nam incrementum et perfectio fidei deberetur illi 
initio , quod esset a nobis . Argumentum est Augustini de praed. SS. cap. 
2 . ubi sic inquit : Quis autem dicat , eum , qui jam coepit credere , ab 
illo , in quem credidit , nihil mereri ? Unde fit , ut jam merenti cetera 
dicantur addi retributione divina ; ac per hoc gratiam Dei secundum 
merita nostra dari : quod objectum sibi Pelagius , ne damnaretur , ipse 
damnavit . II. Justificationis principium haberi nequit per solas naturae vi- 
res, sed debet descendere a gratia divina , ut Tridentina synodus sess. VI. 
can. 3. definivit . Ast in sententia Semipelagianorum justificationis initium 
esset a nobis, quoniam initium fidei ,' unde incipit justificatio, non a Dei 
gratia , sed a nobis est . III. Promissiones a Deo Abrahae factae adiraplen- 

tur in fide nostra , ut scribit Apostolus ad Rom. cap. 4 * Ideo ex fide , 
ut secundum gratiam f.rma sit promissio omni semini . Verum si fidei 
initium sit ex nobis , ex nobis ipsis pendeat nccesse est promissionum com- 
plementum , non a gratia Dei , qui promisit , quod ipse facturus fuerat , 
non quod homines,, ait Augustinus de pracd. SS. cap. lo. 

COROLLARIUM , 

Allata hactenus argumenta demonstrant gratiae necessitatem non solum 
ad initium fidei , sed ad initium quoque cujuscumque boni operis j quum 
et ipsa fides , ut saepe Augustinus ait , sit bonum opus . 

Argumenta Semipelagianorum proponuntur ac refutantur . 

Obj. I. ex V. T. Prov. cap. iG. legitur: Hominis est animam prae- 
parare. Psal. 87. David inquit: Mane oratio mea praeveniet te. In I. pa- 
ral. cap. a 8. Si quaesieris eum , invenies : si autem dereliqueris eum , 
projiciet te in aeternum . Hujus generis alia sunt in V. T. ex quibus colli- 
gitur , a nobis initium esse et fidei et boni operis . 

Resp. Haec , et similia unica responsione explicantur , dicendo , homi- 
nem praeveniente gratia adjutum , non solis naturae viribus praeparare ani« 
mam , praevenire Deum , ac illum quaerere . Nam eaedem Scripturae quae 
haec afiirmant docent etiam , Deum praeparare nostram voluntatem , corda 
nostra convertere , et nos praevenire . Apostolus quippe inquit : Praepa- 
ratur voluntas a Domino . Psalmista : Deus virtutum converte nos . Et ali^ 
bi : Misericordia ejus praeveniet me . Et iterum ; Cito anticipent nos mi- 
sericordiae tuae . Quonam pacto haec inter se conciliantur ? Si nempe di- 
camus , hominem a Dei gratia praeveniri , per quam orat , poenitentiam 
agit , conatur , aliaque praestat , quibus ad uberiorem recipiendam gratiam 
se disponit . Hoc sane sensu homo animam suam praeparat , Deum prae- 
venit , iliumque quaerit. Si autem scire cupias , cur ilia sic dicta sint sine 
commendatione gratiae : Ut manifestetur voluntatis arbitrium , ait Augu- 
stinus libro de gr. et lib. arb. cap. 5 . solvens argumenta ex laudatis scrip- 
turis a Semipelagianls adducta . Unde merito post Augustinum Tridentina 
synodus sess. VI. cap. 5 . ait : Cum dicitur , Convertimini ad me , et ego 
convertar ad vos , libertatis nostrae admonemur : cum respondemus , Con- 
verte nos Domine , et convertemur , Dei nos gratia praeveniri confitemur. 

Obj. 2. ex N. T. I. Apostolus in ep. ad Ephes. cap. 2. fidem aperte 
distinguit ab operibus ,* gratiam vero non ex operibus esse dicit , non au- 
tem quod non sit ex fide . Ita Semipclagiani apud S. Patrem lib. de 
praed. SS. cap. 7. II. Idem Paulus in ep. ad Rom. cap. 10. Si confi- 
tearis , inquit , in ore tuo Domimim Jesum , et in corde tuo credideris , 
salvus eris . Ex quibus Semipclagiani apud eumd. Augustinum ibid. cap. 
II. inferebant: Unum horum exigitur, alterum offertur. Quod 'exigi- 
tur j in hominis , quod offertur , in Dei est potestate . Exigitur autem ab 

liouiinc , ut erodat. IH. Matlh. cap. "j. legitur: Petiie ^ et dabitur vobis \ 
quaerite , et invenietis : pulsate , et aperietur vobis . Unde a nobis est 
petere , quaerere , pulsare . 

Resp. ad singula. Atque ad i. Apostolus fidem ab operibus distinguit, 
quia fides , ex qua impetrantur eetera , prima datur , non ut significet ope- 
ra esse a Deo , lidern vero a nobis . Ex fide autem ideo dicit justificari 
hominem , non ex operibus , quia ipsa prima datur , ex qua impetrentur 
cetera , quae proprie opera nuncupantur , in quibus juste vivitur . JSam 
dicit etiam ipse : Gratia salvi facti estis per fidem ^ et hoc non ex vobis, 
sed Dei donum est : id est , et quod dixi per fidem , non ex vobis , sed 
Dei donum est etiam fides . Ita argumentum solvit S. Pater loco in argu- 


mento laudato . 

Ad 2. respondet Augustinus citato In argumento loco : Cur non m- 
trumque in Dei ( est potestate ) , et quod jubet , et quod offert ? Rogatur 
enim , ut det , quod jubet : rogant credentes , ut sibi augeatur fides j ro- 
gant pro non credentibus , ut eis donetur fides : et in suis igitur incre- 
mentis , et in suis initiis Dei donum est fides . Sic autem dicitur , Si 
credideris , salvus eris , quemadmodum dicitur , Si spiritu facta carnis 
mortificaveritis , vivetis . JSam et hic ex his duobus unum exigitur , alterum 
offertur ... Ut ergo spiritu facta carnis mortificemus , exigitur, ut autem 
vivamus , offertur . Num igitur placet , ut facta carnis mortificare non do- 
num Dei esse dicamus ... quoniam exigi audimus a nobis praemio vitae , 
si hoc fecerimus , oblato ? Absit , ut hoc placeat participibus et defensori- 
bus gratiae . Et infra : Ideo haec et nobis praecipiuntur , et dona Dei 
esse monstrantur ; ut intelligatur , quod et nos ea facimus , et Deus 
facit , ut illa faciamus , sicut per prophetam Ezechielem apertissime di- 
cit ... Ego faciam , ut faciatis . 

Ad 3 . A nobis utique est petere, quaerere, pulsare, sed gratia prae- 
ventis , non solis naturae viribus . Unde S. P. Augustinus in lib. de dono 
pers. cap. 28. nihil nos petere a Deo posse, ut oportet , absque auxilio gra- 
tiae demonstrat orationibus Ecclesiae , Pauli testimoniis , aliisque argumen- 
tis ; quibus recensitis , subdit : Attendant ergo quomodo falluntur , qui 
putant esse a nobis , non dari nobis , ut petamus , quaeramus , pulsemus : 
et hoc esse dicunt , quod gratia praeceditur merito nostro , ut sequatur 
illa , cum accipimus petentes , et invenimus quaerentes , aperiturque pul- 
santibus : nec volunt intelligere , etiam hoc divini muneris esse , ut ore- 
mus , hoc est , petamus , quaeramus , atque pulsemus . Accepimus enim 
Spiritum adoptionis filiorum , in quo clamamus , Abba , Paler. Quod vi- 
dit et beatus Ambrosius . Ait enim : Et orare Deum gratia spiritualis 
est : sicut scriptum est : Nemo dicit , Dominus Jesus , nisi in Spiritu S. 

Obj. 3 . ex Scripturarum exemplis . I. In lib. III. Reg. cap. 8. inquit 
Deus Davidi : Quod cogitasti in corde tuo aedificare domum nomini meo , 
bene fecisti , hoc ipsum mente tractans . Uerumtamen tu non aedificabis 
mihi domum, sed filius tuus. Demonstrant haec, ajebant Semipelagiani, bonam 
illam, quam habuit David , voluntatem aedificandi templum non fuisse a 


Deo , qui ad exsequendum elegerat Salomonem . Potest itaque habere quis 
etiam voluntatem credendi absque supernaturali gratia . II. In Act. Apost. 
cap. IO. narratur, Cornelii centurionis orationes et eleemosynas adeo ac- 
ceptas fuisse Deo , ut miserit ad illum Petrum , a quo instrueretur in fide . 
Jam vero eae orationes et eleemosynae , quum laetae a Cornelio fuerint 
absque fide , quae est prima gratia, in fide quippe imbutus postea fuit a. 
Petro , factae fuerunt absque gratia . III. Idem dicendum de Zachaeo , qui, 
quoniam in sicomorum ascendendo studuit videre Christum , ab eo audi- 
re meruit : Hodie in domo tua oportet me manere y hoc est , meruit a 
Christo ad fidem et salutem vocari . IV. Joannis cap. i. de Nathanaele 
legitur , fuisse a Christo vocatum ad fidem , quoniam verus erat Israelita , 
nec dolus inventus est in illo . V. Demum etiam latro in cruce cum Cliri- 
sto pendens , propterea quod ad eum se converterit , confortatus est illis 
verbis : Hodie mecum eris in paradiso . Quare bonae voluntatis initium 
esse utique potest ab homine absque supernaturali Dei adjutorio . 

Resp. Bona omnia, quae juxta allata exempla operati sunt homines , a 
gratia fuerunt Salvatoris . Manifestissime credendum est , inquit concilium 
Arausicanum II. can. 2 5 . quod et illius latronis , quem Dominus ad pa- 
radisi patriam evocavit , et Cornelii centurionis , ad quem Angelus Do- 
rnini missus est , et Zachaei , qui ipsum Dominum suscipere meruit , il- 
la tam admirabilis fides non fuit de natura , sed divinae largitatis do- 
num . Sed aliquid dicamus ad singula . 

Ad I. Voluntas, quam David habuit templum aedificandi, a Deo plane 
erat . Neque contrarium demonstrat , quod Deus elegerit Salomonem, ut tem- 
plum aedificaret , quippe quod patri bonam voluntatem , filio autem etiam 
operis dedit complementum . Deus quippe est , qui operatur in nobis velle 
et perficere . Quid vetat autem , ut uni velle , alteri vero operis det perfe- 
ctionem ? Videatur S. Prosper cont. colla t. cap. 12. 

Ad 2. Centurio , antequam ad eum accederet Petrus , imbutus sane 
non erat fide perfecta ; verum imperfecta et inchoata non carebat . Nam ha- 
bebat ille jam explicitam fidem in Deum , et implicitam in Christum . Un- 
de S. P. Augustinus lib. de praed. SS. cap. 7. inquit : Quod de Cornelio 
dici potest , cujus acceptae sunt eleemosynae y et exauditae orationes an- 
tequam credidisset in Christum : nec tamen sine aliqua fide donabat et 
orabat . Nam quomodo invocabat , in quem non crediderat ?... Quidquid 
igitur y et antequam in Christum crederet , et cum crederet , et cum cre- 
didisset y bene operatus esi Cornelius , totum Deo dandum est , ne forte 
quis extollatur . Missus autem ad eum fuit Petrus , ut in fide perfecta im- 
bueretur . 

Ad 3 . Zachaeus occulta praeventus fuit Spiritus Sancti inspiratione , 
ut desiderio flagraret videndi Christum . Quare Prosper lib. proxime lauda- 
to cap. 7. Ne lateret y inquit, caussa hujus salutis y adjecit'. Venit enim, 
filius hominis salvum facere , et quaerere quod perierat : ut quem agno- 
scebamus salvum factum , sciremus a quaerente praeventum . Ubi animad- 
verte , non Christum a Zacliaeo , sed Zachaeum a Christo fuisse quaesitum* 

Vol. V. Marcellius Theol. i 4 

Ad 4* Antequam Nalhanael ad fidem vocaretur exterius , jam interius 
vocatus a Christo fuerat . Nam ita Christus Naihanaelem alloquitur ; Prius-' 
quam te Philippus vocaret , cum esses sub ficu , jiovi te . In quae ver- 
ba inquit Bernardus in eant. Quae Domini visio numquid gratiae praepa- 
ratio non fuit ? 

Ad 5. respondeo verbis Prosperi adv. collat. cap. 7 . In latronis quo- 
que justificatione , etiam si nulla operantis gratiae inlelligerentur indicia , 
nonne cum omnibus credentibus etiam ipsum acciperemus attractum , di- 
cente Domino , Omnia mihi tradita sunt a Patre meo , et , Cum exaltatus 
fuero a terra , omnia traham ad me ipsum ? Inter omnia autem hunc 
vel traditum esse , vel tractum , etiam ipsius confessio docet : qui cum 
aliquandiu blasphemasset in Jesum Christum , repente est mutatus et di- 
xit , Domine ete, 

Obj. 4* Augustinum . I. In opusc. cont. Porphyr. sub tit. de tempore 
ait: Tunc voluit apparere Christus hominibus, et apud eos praedicari do- 
ctrinam suam , quando sciebat , et ubi sciebat esse , qui in eum fuerant 
credituri . II. Mulli audiunt , ita apud cumdem Semipelagiani , verbum ve- 
ritatis ; sed alii credunt , alii contradicunt . V )lunt ergo isti credere , no- 
lunt autem illi . Hinc bona voluntas ad fidem a nobis est sine gratia . 

Resp. ad i. Augustinum illa scripsisse sine praejudicio latentis consilii 
Dei ; hoc est , Christum apparere voluisse illis , quos sciebat credituros 
in eum per gratiam praevenientem . Ita S. Pater de praedestinat. SS. cap. 
9 . Quid' enim est verius , quam praescisse Christum , qui et quando et 
quibus locis in cum fuerant credituri ? Sed utrum praedicato sibi Chri- 
sto a se ipsis habituri essent fidem , an Deo donante sumpturi , id est , u- 
trum tantummodo eos praescierit , an etiam praedestinaverit Deus , quae- 
rere , ac disserere tuivc necessarium non putavi . Proinde quod dixi , Tunc 
voluisse hominibus apparere Christum , et apud eos praedicari doctrinam 
suam , quando sciebat , et ubi sciebat esse , qui credituri erant in eum , 
potest etiam sic dici : Tunc voluisse apparere Christum , et apud eos prae- 
dicari doctrinam suam , quando sciebat , et ubi sciebat esse , qui electi 
fuerant in ipso ante muiidi constitutionem . 

Ad 2 . Quis hoc ignoret , inquit Augustinus de praed. SS. cap. 6 . post 
allatum Semipelagianorum argumentum , quis hoc neget ? Sed cum aliis 
praeparetur , aliis non praeparetur voluntas a Domino , discernendum est 
utique quid veniat de misericordia ejus , quid de judicio . Hoc est , qui 
credere volunt habent jam voluntatem a Deo per gratiam praeparatam 
quam gratiam non habent qui credere nolunt . 

CAPirr 111. 

Ilomo in statu naturae lapsae cum sola habituali gratia sufficiens non 

est ad bonum agendum ; sed indiget praeterea gratia actuali 
ex Christi meritis descendente . 

Pelagius licet habitualem gratiam in suo systemate admiserit , ut con- 


DIgitized byGoogIe 


107 

tra nonnullos eruditos superiore libro cap. 5 . demonstravimus , in ea tamen 
conlitcnda non proinde calliolicus erat . JNain praeterquam quod efluliebat , 
dari illam hominibus secundum eorum merita , contendebat praeterea , ho- 
minem in hoc iidiruiitalls slalu , iiabituaii auxilio exornatum , sibi sulRcere 
ad bonum agendum . INon quod In habituali gratia virtutem ad superua- 
luraliter agendum agnosceret ( id namque ipseinct expresse negavit , ut lau- 
dato proxime loco obseivavinius ), sed quoniam putabat, hominem, cui per 
habitualem gratiam sint remissa peccata , robustiorem per solas naturae vi- 
res evadere ad quodlibet bonum. Adversus illum itaque statuendum est, 
praeter habitualem gratiam necessariam esse homini in statu naturae cor- 
ruptae ad supei naturales actus gratiam Salvatoris actualem . Et quoniam Se- 
mipelagiani ad aliqua supernaturalia opera , id est , ad fidei initium gratiam 
admittebant conditoris , ostendendum erit deinde , gratiam illam actualem 
ad bonum opus requisitam descendere ex uieritis Christi Salvatoris . 

CONCLUSIO I. 

Homo in statu naturae lapsae , praeter g^ratiam habitualem , 
indiget actuali gratia ad siipernaturaliter operandum . 

Prob. I. ex V. T. Psal. CXXVI. legitur : 'Nisi Dominus custodierit 
civitatem^ frustra vigilat , qui custodit eam . Et Psal. XXVI. Adjutor meus 
esto : ne derelinquas me , neque despicias me Deus salutaris meus . Signi- 
ficant haec, quod, tametsi l)a\id justus esset et gratia exornatus habituali , 
Deum saepe nihilominus exorabat, ne derelinqueret, aut despiceret eum, 
probe sciens, in vanum custodiri dumum , nisi Dominus custodierit eam . 
Ast quod de Davide dicitur, cur non de reliquis justis? llinc Innocentius 
I. in ep. ad PP. Carthaginenses ita scribit : JSos ergo dicimus , quid ore- 
mus , cum iste tantopere beatus vir , ne despiciatur , exorat ? Illi 
enim necasse est ita arguant , qui ista confirmant . David enim orationis 
ignarus , et suae naturae nescius accusetur ; qui cum sciat , in sua es- 
se natura , adjutorem sibi Deum , et assiduum adjutorem invocat : nec 
illi sufficit assiduum , sed ne aliquando illum despicial , orationibus pro- 
nus exoptat , et per corpus omne psalterii hoc et praedicat et clamat . 

Prob. 2. ex N. T. Apostolus ad Pliilipp. cap. 2. inquit : Deus est , qui 
operatur in vobis et velle , et perficere pro bona voluntate . Idem ad Rom. 
cap. 8. Qiiicumque enim spiritu Dei aguntur , hi sunt filii Dei . De se 
ipso autem scribit cap. 7. Quis me liberabit de corpore mortis hujus? Gratia 
Dei per J. C. D. N. Joann. cap. i 5 . Christus ita loquitur : Sine me ni- 
hil potestis facere . Mailh. insuper cap. 10. JSon enim vos estis, qui lo- 
quimini , sed Spiritus Patris vestri , qui loquitur in vobis . Ac demum 
ibid. cap. 26. Christus idem inquit: Figilate , et orate, ut non intretis 
in tentationem . Haec testimonia homines respicere justos nemo non vi- 
det . Ast Deus operatur in illis, illosque agit, et per gratiam suam liberat, 
a corpore mortis hujus . Quis negaverit ergo , etiam homines justos gratia 
indigere actuali ad bonum agendum ? 

Piob. 3. Ecclesiae , ac patrum auctoritate . Concilium Arausicanum IL 
hanc caii. X. edidit definitionem: Adjutorium Dei etiam renatis ac san- 
ctis semper est implorandum , ut ad jinem bonum pervenire , vel in bo- 
no possint opere perdurare . Et can. IX. jam definierat , Divini muneris 
esse , et cum recte cogitamus , et pedes nostros a falsitate et injustitia 
continemus . Innocentius I. in ep. ad PP. Carthag. inquit : Nam quamvis 
Deus hominem redemisset a praeteritis peccatis , tamen sciens , iterum 
posse peccare , ad reparationem sibi , quemadmodum posset illum et post 
ista corrigere , multa servavit ,* quotidiana ille praestat remedia , quibus 
nisi freti confisique nitamur , nullatenus vincere humanos poterimus er- 
rores . Necesse est enim , ut quo auxiliante vincimus , eo iterum non 
adjuvante vincamur . In epist. Caelestini ad Gallos cap. 6 . haec leguntur : 
Neminem etiam baptismatis gratia renovatum , idoneum esse ad supe- 
randas diaboli insidias ... nisi per quotidianum adjutorium Dei perseve- 
rantiam bonae conversationis acceperit . S. P. Augustinus lib. de nat. et 
grat. cap. 26 . ait .* Sicut oculus corporis , etiam plenissime sanus , nisi 
candore lucis adjutus , non potest cernere,^ sic et homo , etiam perfe- 
ctissime justificatus , nisi aeterna luce justitiae divinitus adjuvetur , recte 
non potest vivere . 

Prob. 4* ratiocinationibus . I. Quantumvis homo insigniter justus sic y 
tamen ut supernaturaliter operetur , necesse est , ut moveatur , et excite- 
tur . Quis hoc neget ? Ast vero homo ad operandum ab habituali gratia nou 
excitatur j alioquin semper ad bonum excitaretur , quum sit ea gratia in a- 
nima perseverans : unde necessaria illi est gratia actualis, a qua moveatur. 
II. Oratio , inquit centies Augustinus , est certissima gratiae testificatio . 
Cur enim petitur , quod ad nostram pertinet potestatem , si Deus non ad- 
juvat voluntatem Homo autem habituali gratia exornatus petere debet gra- 
tiae auxilium , ne peccet. III. Quamvis potentia habilibus instructa sit natu- 
ralibus , nihilominus nunquam in actus naturalis ordinis prodibit , nisi adsit 
Dei naturalis concursus. Similiter ergo , licet potentia instructa sit habitibus 
supernaturalibus , in actum non prodibit supernaturalein sine supernaturali 
Dei concursu . IV. Ut supernaturaliter operemur , necesse est , ut Deus det 
nobis auxilium, quod non solum posse adjuvet, sed etiam velle. Hinc Au- 
gustinus Pelagium redarguebat , quod gratia , quam ipse confitebatur , pos- 
sibilitatem solummodo adjuvaret, non voluntatem. Munus autem gratiae 
habitualis est adjuvare tantum posse , non velle atque operari . Si enim 
datur ad instar habitus , se tenet proculdubio ex parte actus primi , ut in- 
quiunt, non actus secundi j proindeque influit in posse , non in eperari . 


CONCLUSIO II. 


Gratia actualis , quae homini lapso praeter gratiam habitualem 
necessaria est ad bonum agendum , est gratia Salvatoris . 

Prob. I. Scripturis. Joann. cap. i5. Christus inquit: Sine me nihil 

potestis facere . Et paullo ante dixerat : Sicut palmes non potest ferre fru- 
ctum a semetipso , nisi manserit in vite , sic nec vos , nisi in me man- 
seritis. Ego sum vilis ^ vos palmites . Apostolus ad Rom. cap. 'j. It felix ^ 
inquit , ego homo , quis me liberabit de corpore mortis hujus ? Gratia Dei 
per Jesum Christum . Ad Ephes. cap. i . Qui benedixit nos in omni be • 
nedictione spirituali in caelestibus in Christo . Et cap. a. Creati in Chri- 
sto Jesu in operibus bonis ... quoniam per ipsum habemus accessum ad 
Patrem . Innumera sunt hujus generis in N. T. quae urgent superna turalis 
auxilii necessitatem ad agendum . Porro in singulis testimoniis repetitur au- 
xilium illud esse a Christo , per Christum , in Christo , ut ex lectione pa- 
tet . Quare auxilium praeter habitualem gratiam ad bonum agendum neces- 
sarium est gratia Salvatoris . 

Prob. 2 . ex SS. PP. ubique affirmantibus , homines in statu naturae 
lapsae salvos fieri ac justificari tum formaliter , tum dispositive per gra- 
tiam , quam nobis morte sua promeruit Christus Dominus . A patrum sen- 
tentiis recitandis abstineo , ne brevitatis limites transgrediar , uniusque Au- 
gustini testimonio utar, qui in lib. de corr. et grai. cap. ii. discrimen in- 
ter gratiam homini innocenti et homini lapso collatam assignans, ita scri- 
bit ; Quid ergo ? Adam non habuit Dei gratiam ? Imo vero habuit ma- 
gnam , sed disparem . Ille in bonis erat , quae de bonitate sui conditoris 
acceperat ... Sancti vero in hac vita , ad quos pertinet liberationis haec 
gratia , in malis sunt , ex quibus clamant ad Deum , Libera nos a malo . 
Ille in illis bonis Christi morte non eguit : istos a reatu et haereditario 
et proprio illius Agni sanguis absolvit . Ille non opus habebat eo adju- 
torio , quod implorant isti , cum dicunt : Video aliam legem etc. Quis me 
liberabit de corpore mortis hujus ? Gratia Dei per J. C. D. iV. Quoni- 
am in eis caro concupiscit adversus spiritum , et spiritus adversus car- 
nem , atque in tali certamine laborantes ac periclitantes dari sibi pii- 

f nandi vincendique virtutem per Christi gratiam poscunt. Quibus in ver- 
is S. doctor non solum adstruit omnem gratiam in statu naturae lapsae 
ex Christi meritis descendere , ad differentiam gratiae , quam in statu na- 
turae innocentis habuit Adam , sed rationem praeterea assignat , cur hic 
gratia Salvatoris, ibi gratia conditoris sit necessario agnoscenda; nempe quia 
nunc homo gravissimo premitur concupiscentiae jugo, quod Adam ante pec- 
catum non experiebatur . Aliis passim in locis et Augustinus et alii patres 
diserte docent , sanctos etiam V. T. gratia indiguisse futuri Salvatoris ad 
quaevis opera pietatis . 

Prob. 3. ratione. Christus Jesus caput est omnium hominum juxta il- 
lud Apostoli ad Ephes. cap. 4- Veritatem autem facientes in caritate cre- 
scamus in illo per omnia , qui est caput Christus . Ast quomodo Christus 
est caput nostrum ? Quia nempe nos , qui ejus membra sumus , influxum per 
fidem et caritatem ab eo recipimus . Unde sequitur Paulus : Ex quo totum 
corpus compactwn , et connexum per omnem juncturam subministrationis , 
secundum operationem in mensuram uniuscujusque membri , augmentum 
corporis facit in aedificationem sui in caritate , Gratia ergo , qua superna- 

turale facimus bonum , est influxus a capite nostro Christo promanans . Scio 
Apostolum appellare Christum caput etiam Angelorum , qui gratiam habue- 
re Conditoris . Sed , ut agentes de Incarnatione observavimus , Christus est 
caput Angelorum tantummodo , prout Deus est , non quatenus homo Deo 
conjunctus hypostatice , quomodo est caput hominum . Quod ex titulo ca- 
pitis mox deduximus argumentum , colligi quoque potest ex titulo mediato- 
ris Dei et hominum , ut ab eodem appellatur Apostolo in I. ad Tirnoth. 
cap. 2. Mediator Dei et hominum homo Christus Jesiis . Praecipuum 
quippe beneficium , quod ex Christi mediatione consequitur, est , quod per 
merita ejus reconciliemur Deo j quod sane non nisi per gratiam fit. Vide 
Apostolum etiam in II. ad Cor. cap. 5 . et ad Ephes. cap. 2. Unde quae- 
vis gratia , quae hominibus lapsis conceditur ad supernaturaliier operandum , 
sive magna sive parva sit , ex meritis descendit Salvatoris . Lege quoque 
Tridenlinum concilium sess. VI. 

Contraria argumenta dissolvuntur . 

/ 

Objiciunt I. Pelagiani. Potentia naturalis naturali habitu exornata absque 
ullo extrinseco auxilio potest per se in actum naturaliter prodire . Si quis 
V. g. habitum acquisierit musicum pulsandi instrumentum , nunquid per se 
non potest , quoties voluerit , instrumentum illud pulsare ? Similiter poten- 
tia supernaturali habitu instructa poterit per se absque actuali gratia in 
supernaturalem actum prodire . II. Et revera , nonne gratia habitualis per- 
fectior est actuali ? Omnis enim habitus actu perfectior est . III. Qui gratia 
ornatus est habituali habet in sc inhabitantem Spiritum Sanctum, proindeque 
cum ca sola gratia supernaturalem actum operabitur. 

Resp. ad i. Quemadmodum potentia naturalis habitu aliquo naturali , 
puta pulsandi musicum instrumentimi , exornata , nunquam in naturalem 
actum prodibit , nisi habitus excitetur ad actum per Dei concursum ordinis 
naturalis ; ita potentia habitu supernaturali instructa in supernaturalem actum 
non prodibit , nisi moveatur et excitetur a Dei concursu ordinis superiia- 
turalis , nempe a gratia actuali . Immo multo magis in casu nostro gratia a- 
ctualis requiritur. Nam per peccatum contraxit homo concupiscentiam et 
ignorantiam , a quibus potentia etiam instructa habitu supernaturali a bono 
retrahitur et inclinatur ad malum . 

Ad 2. Gratia habitualis perfix:tior est actuali ; sed in aliquo , non in 
omni genere . In hoc genere habitualis gratia perfectior est actuali , quod 
diuturnior sit ac permanens, et animam ornet, camque Dei filiam, nec non 
Christi reddat haeredem . In genere autem operandi perfectior habituali est 
actualis , quoniam excitat voluntatem , intellectum illuminat , reprimit con- 
cupiscentiam , ct alia praestat, quae ab habituali gratia fieri nequeunt. Quin 
immo actualis gratia etiam absque habituali dat homini bonum agere su- 
pernaluralc . 

Ad 3 . dico , Spiritum S. esse omnipotentem ; sed non qua omnipotens 
est, in anima justi habitat. Immo nec ibi manet dilectionem inspirando , et 

caritatem ad operandum subministrando : quamvis si hoc modo ibi mane- 
ret , tunc non habitualem dumtaxat , sed actualem quoque gratiam largire- 
tur . Sed Spiritus S. in anima justi per habitualem gratiam habitat ^ sanan- 
do solummodo ac justillcando . 

Obj. 2. Concilium Milevitanum can. III. damnat Pelagianos afErman- 
tes , gratiam , qua justificamur , valere ad remissionem peccatorum , quae 
commissa sunt^ non vero ad adjutorium , quo non committantur . Unde qui 
habituali instructus est gratia , actuali gratia ad non peccandum non indiget . 

Rcsp. Concilium Milevitanum cam edidisse definitionem contra Pelagia- 
nos autumantes , gratiam habitualem remittere quidem peccata , et animam 
exornare , sed nullam conferre virtutem ad futura vitanda peccata . Quod 
certe est contra catholicam fidem docentem , habitualem gratiam non modo 
remittere peccata et animam exornare , sed etiam supernaturalem conferre 
animae virtutem ad non peccandum , quamvis ut actu non peccet alia 
necessaria sit gratia , nempe actualis. Homo enim, inquit S. Thomas i. 2. 
q. 109. art. i. et 3 ., ad bene vivendum dupliciter auxilio Dei indiget. 
Uno quidem modo , quantum ad aliquod habituale donum , per quod na- 
tura humana corrupta sanetur , et etiam sanata elevetur ad operanda 
opera meritoria vitae aeternae . Alio modo indiget homo auxilio gratiae, 
ut a Deo moveatur ad agendum . Hinc gratia habitualis non solum pec- 
cata remittit exornatque hominis animam , sed praeterea est supernaturale 
principium bonorum operum non completum ; proindeque dat homini , ut 
/ prodire possit in actum , quod Pelagiani a Milevitano concilio damnati in- 
heiubantur , bonum opus tribuentes libero arbitrio . 

CAPUT IV. 

Utrum homo per solas naturae vires possit vel habitualem 
vel actualem gratiam promereri , aut ad illam se 
aliquo modo disponere . 

Pelagianorum principalis error semper fuit , Gratiam Dei secundum 
merita nostra dari . Ob quam assertam propositionem Pelagius in Diospo- 
lilano concilio damnatus proculdubio fuisset, nisi subdole atque vaferrime 
assertionem illam primus ipse damnassct . Ex quo intelligimus , catholicam 
Ecclesiam a Dei gratia , sive habituali sive actuali , quaevi.s humana meri- 
ta semper exclusisse . Hinc S. P. Augustinus in ep. ad Vitalem cap. 5 . in* 
quit : Quoniam ergo , propitio Christo , christiani catholici sumus , sci- 
mus , gratiam Dei nec parvulis nec majoribus secundum merita no- 
stra dari . 

Eodem errore detenti sunt etiam Semipelagiani , cum hoc tamen di- 
scrimine , quod Pelagiani utriusque generis gratiam , habitualem scilicet 
et actualem , Semipelagiani vero gratiam dumtaxat actualem secundum me- 
rita dari , contendebant . Ajebant quippe , conferri gratiam petentibus , quae- 
rentibus, pulsantibus, illis videlicet, qui credere ac bene velle incipiunt. 

Complures theologi catholici assequuti recte noti sunt Ecclesiae men- 
tem damnantis illud Pelagianorum eflfatum : Gratiam secundum merita nch~ 
stra dari . Unde in varias abiere sententias . Quas ut probe intelligamus , 
animadvertendum est, meritum aliud esse de^ condigno , aliud de congruo. 
Primum est opus, cui remuneratio ac praemium debentur ex justitia; ali- 
ud vero , cui debetur remuneratio ex quadam condecentia . Rursus , aliud 
est meritum , et aliud dispositio . Meritum est opus , cui vel ex justitia 
vel ex condecentia remuneratio debetur . Dispositio autem est id , quod 
subjectum ad recipiendam disponit remunerationem . Haec autem vel posi- 
tiva est , vel negativa . Illa per aliquod bonum opus subjectum ad benefi- 
cium recipiendum praeparat. Ista vero praeparat subjectum ad beneficium, 
non committendo peccata , nec obicem aliquem ponendo . Meriti ac dispo- 
sitionis notionibus hoc modo expositis , nemo unquam inter catholicos au- 
sus est affirmare , opera nostra naturalia meritum in se habere de condigno 
ad gratiam sive habitualem sive actualem recipiendam ; nimis quippe a- 
perte a Pelagianis et Semipelagianis id traditum est . Sed non defuerunt , 
qui dicerent , operibus nostris naturalibus meritum inesse de congruo ad su- 
pernaturalia obtinenda beneficia . Putarunt alii , posse hominem per solas na- 
turae vires se positive disponere ad gratiam ; alii autem dumtaxat negative. 
De variis theologorum sententiis circa hanc quaestionem , vide Estium lib. 
II. dist. 26. §. 34- Ludovicus tamen Molina in sua concordia aliam quamdam 
adseivit opinionem . Et in primis negat , posse hominem per solas naturae 

vires se vel positive vel negative disponere ad gratiam . Sed non proinde 

cum reliquis theologis convenit. Per mediam quippe viam incedere arbitra- 
tur, affirmans, facienti quod in se est per solas naturae vires Deum Patrem 

elargiri gratiam , ex pacto quodam cum Jesu Christo filio suo inito , ut 

eis , qui rationis lumine et libero arbitrio fuerint bene usi , ex sua liberali- 
tate supernaturale non deneget adjutorium . His ita praemissis, singulas mo- 
do expositas sententias refellemus . 

CONCLUSIO I. 

HomJb per solas naturae oires nec gratiam habitualem nec actualem 
potest vel de condigno vel de congruo promereri . 

Prob. prior thesis pars I. cx Scripturis . Apostolus ad Rom. cap. 3. scri- 
bit : Justificati gratis per gratiam ipsius . Et cap. 1 1 . Si autem gratia , 
jam non ex operibus ; alioquin gratia jam non est gratia . Et rursus : 
Quis prior dedit illi , et retribuetur ei ? Et in I. ad Cor. cap. 4* Quid 
autem habes quod non accepisti ? His in testimoniis sermonem fieri de gratia 
etiam habituali , patet apertissime legenti . Prob. II. ex conciliis . Concili- 
um Diospolitanum , teste S. P. Augustino lib. I. cont. Julian. et alibi sae- 
pe , duas damnavit Pelagianorum propositiones , quarum prima erat : Gro- 
tia secundum merita nostra datur ; altera vero : Poenitentibus venia non 
datur secundum gratiam et misericordiam Dei , sed secundum ' nieri^ 

twn , et laborem . Quid est autem venia peccatorum , nisi gratia habi- 
tualis ? Synodus Arausicana II. can. 8. Si quis , inquit , aliquos per liberum 
arbitrium ad gratiam baptismi posse venire contendit , a recta fide prO‘ 
hatur alienus . Hoc idem definiere Africana concilia apud Prosperum adv. 
collat. cap. lo. Atque id ipsum denique statuit Tridentinum concilium sess. 
VI. can. 5 . dicens , Ipsius justificationis exordium in adultis a Dei per 
Christum Jesum praeveniente gratia sumendum esse . Prob. III. ex PP. quo- 
rum unus sufficiat Augustinus , qui in ep, ad Sixtum haec ad rem nostram 
habet praeclarissima: Abjiciatur a Christianorum cordibus ista fallacia : nam 
omnino non istam gratiam commendat Apostolus , qua creati sumus , ut 
homines essemus ; sed qua justificati sumus , ut homines justi essemus . 
Hic plane sermo fit de gratia habituali . Videamus undenam per Augusti- 
num ista gratia descendat . Sequitur : Ista enim gratia per Jesum Chri- 
stum . Et paullo post docet , remissionem peccatorum esse gratiam , quae 
nullis praecedentibus meritis datur . Prob. IV. theologica ratione . Homo abs- 
que Dei gratia niliil omnino efficere potest , quod ad aeternam conducat sa- 
lutem . Ergo nequit sine illa meritum vel de condigno vel de congruo ad 
habitualem adipiscendam gratiam , per quam aeternam salutem consequimur , 
sibi comparare . Deinde , quum humana opera quaevis ordinis sint natura- 
lis , gratia autem habitualis sit ordinis supernaturalis , quomodo humanis ope- 
ribus meritum vel de condigno vel de congruo inesse potest ad habitualem 
gratiam obtinendam ? 

Prob. altera propositionis pars I. ex sacris Litteris . Joannis cap. 6. legi- 
tur : Nemo potest venire ad me , nisi Pater , qui misit me , traxerit 
eum . Ad Philipp. cap. i . Qui coepit in vobis opus bonum , perficiet . 
Ad Rom. cap. 1 1 . Quis prior dedit illi , et retribuetur ei ? Ibidem 
cap. g. Igitur non volentis , neque currentis , sed miserentis est Dei . 
In I. ad Cor. cap. 4* Quis enim te discernit ? lluc faciunt alia Scriptu- 
rae testimonia paullo supra allata . Quod si sententia , quam impugna- 
mus , consisteret , jam homo per se veniret ad Patrem ; a se ipso inci- 
peret j prior daret Deo ; se ipsum ab alio discerneret ; regnumque caelorum 
esset currentis atque volentis , contra oracula Scripturarum . Ad rem faciunt 
conciliorum definitiones in antecedentibus allatae , quae recitatis mox testi- 
moniis innituntur . Prob. II. auctoritate PP. et praesertim Augustini,, cui oinnei 
subscribunt . Is ergo in ep. ad Sixtum , ut Pelagianorum illud refellat prin- 
cipium : Gratia secundum merita nostra datur , argumento utitur petito 
ex fide , dicens , gratiam fidei , quae proculdubio est actualis , non dari se- 
cundum merita nostra . Proinde gratia quaevis actualis secundum merita 
nostra non datur . En S. doctoris verba : Restat igitur , ut ipsam fidem , 
unde omnis justitia sumit initium ... 7ion humano , quod isti extollunt , 
tribuamus arbitrio , nec ullis praecedentibus meritis , quoniam inde inci- 
piunt bona quaecumque sunt merita j sed gratuitum donum Dei esse fa- 
teamur , si gratiam veram , id est , sine meritis , cogitamus . Praeterea 
idem S. Pater contra illam Pelagianorum propositionem argumentum ab ora- 
tione petitum urget , affirmans , non dari gratiam orationis , quae pariter 

actualis est , ex meritis nostris . Scribit eniin ad Sixtum cap. 4* •Si dixe- 
rimus meritum praecedere orationis , ut donum gratiae consequatur : z/»- 
petrando quidem oratio quidquid impetrat , evidenter donum Dei esse o- 
stcndit , ne homo existimet a se ipso sibi esse , quod si in potestate ha^ 
heretur , non utique posceretur \ verumtamen ne saltem orationis putaren- 
tur praecedere merita , quibus non gratuita daretur gratia , ( sed jam nec 
gratia esset , quia debita redderetur ) etiam ipsa oratio inter gratiae mu- 
nera reperitur . Quid enim oremus , ait Docto r gentium , sicut oportet , 
nescimus . Tandem Pelagianorum debellator demonstrat , gratiam non da- 
ri secundum merita nostra , ex quo cui datur ex misericordia detur , cui 
non datur negetur ex justitia. Scimus, inquit in ep. ad Vitalem, eis, qui- 
bus datur , misericordia gratuita dari . Scimus , eis , quibus non datur , 
justo Dei judicio non dari . Ast vero gratia actualis illa est , quae datur 
ex misericordia , et ex justitia negatur ; nam habitualis , licet non de con- 
digno , de congruo tamen meritis nostris cum actuali gratia comparatis a 
Deo rependitur , ut suo loco demonstrabimus . 

CONCLUSIO II. 

Homo per solas naturae vires neque ad habitualem , 
neque ad actualem gratiam potest se disponere ,* 
neque positive , neque negative . 

Prob. prima pars prop. I. ex Scripturis. Joann. cap. i5. Christus in- 
quit : Sine me nihil potestis facere . Posset autem homo sine Christo ali- 
quid facere in adversariorum sententia . Per solas nimirum naturae vires 
posset se ad habitualem grathm positive disponere . Hinc S. P. Augustinus 
tract 8 1 . in Joann. inquit : Ne quisquam putaret, saltem aliquem parvum 
fructum posse a semetipso palmitem ferre , cum dixisset , hic fert fru- 
ctum multum , non ait , quia sine me parum potestis facere ; sed , nihil 
potestis facere . Sive ergo parum , sive multum, sine illo fieri non potest , 
sine quo nihil fieri potest . II. Ex Arausicana synodo , quae can. VI. de- 
clarat , misericordiam divinitus non conferri sine gratia Dei desideranti- 
bus , conantibus , laborantibus , pulsantibus , aut quidquam sirnile facien- 
tibus nobis , atque fieri per inspirationem Spiritus S. ut haec omnia , 
sicut oportet , agere valeamus . Nemo itaque disponere sc potest ad habi- 
tualem gratiam solis naturae viribus , quia desiderare , conari , laborare , 
pulsare effectus sunt divinae misericordiae , quae Spiritu S. per gratiam in- 
spirante conceditur . III. Ex SS. PP. quorum unus sufficiat Prosper , qui 
contra collat. cap. 3. scribit : Quomodo autem non advertis , te in illud 
damnatum incidere , quod , velis nolis , convinceris dicere , gratiam Dei 
secundum merita nostra dari , cum aliquid praecedere boni operis ex ipsis 
hominibus , propter quod gratiam consequantur , afjirmas ? Non enim nul- 
lius meriti haberi potest petentis fides , quaerentis pietas , pulsantis in- 
stantia : praecipue cum omnes hujusmodi jet accipere j et invenire , et 

intrare dicantur . Prob. IV. ratione . Prima dispositio ad habitualem reci- 
piendam gratiam est , ut Tridentina synodus sess. VI. can. 5. et 6. definivit , 
lides . Hanc autem esse non posse in nobis ex solis viribus naturae , contra 
Pelagianos et Semipclagianos superius a nobis demonstratum est . 

Prob. altera thesis pars omnibus testimoniis et argumentis proxime 
allatis . Nam si homo per opera sua naturalia posset positive se disponere 
ad gratiam actualem , prior daret aliquid Deo j se discerneret ab aliis ; cur- 
reret , ac vellet Dei misericordiam praevenire j quod est contra sanctarum 
oracula Scripturarum . Rursus , daretur in hac sententia gratia secundum 
merita nostra .* desideria quippe , conatus , labores Dei promererentur mise- 
ricordiam contra conciliorum definitiones , patrumque auctoritatem . Denique 
tota gratiae divinae everteretur oeconomia , quoniam qui putat , hominem ad 
actualem gratiam posse se positive disponere , jam autumare videtur , pro- 
portionem esse inter naturalem dispositionem et gratiam . 

Prob. postrema thesis pars S. P. Augustini ratiocinio . Dispositio ne- 
gativa nil aliud est, quam vel majus ingenium, vel minor obduratio, vel 
utrumque simul , aut , si mavis , naturalis honestas utilisque doctrina . Ve- 
rum nullam Deus habet horum in conferenda gratia rationem . Audiamus 
Augustiuum in lib. I. ad Simplicianum Q. 2 . Non enim haheo^ quod in^ 
tuear in eligendis hominibus ad gratiam salutarem , .... nisi vel majus 
ingenium , vel minora peccata , vel utrumque : addamus etiam , si pla- 
cet , honestas utilesque doctrinas .... Sed cum hoc statuero , ita me ride- 
bit ille , qui infirma mundi elegit , ut confundat fortia ^ .... ut eum intuens 
et pudore correctus , ego irrideam multos^ ct prae quibusdam peccatori- 
bus castiores , et prae quibusdam piscatoribus oratores . Nonne adverti- 
mus , multos fideles nostros ambulantes viam Dei , ex nulla parte ingenio 
comparari , non dicam quorumdam haereticorum , sed etiam mimorum ? 
Item non videmus quosdam homines utriusque sexus in conjugali castitate 
viventes sine querela , et tamen vel haereticos , vel paganos ? Egregie 
S. doctor . Si namque Deus in conferenda gratia aut majus ingenium 
aut minora peccata aut utiles doctrinas respiceret , illam proculdubio com- 
pluribus conferret haereticis et infidelibus prae multis catholicis , quod 
falsissimum est. Et lib. i. de peccat, mer. cap. 22 . subdit; Unde enim 
ft , ut homo ab ineunte pueritia modestior , ingeniosior , temperantior , 
ex magna parte libidinum victor , qui oderit avaritiam , luxuriam dete- 
stelur , atque ad virtutes ceteras provectior aptiorque consurgat , et ta- 
men eo loco sil , ubi ei praedicari gratia christiana non possit ? Quo- 
modo enim invocabunt , in quem non crediderunt ? Aut quomodo credent 
ei , quem non audierunt ? Quomodo autem audient sine praedicante ? 
Alius autem tardus ingenio , libidinibus deditus , fagiliis et facinoribus 
coopertus , ita gubernetur , ut audiat , credat , baptizetur , rapiatur^ aut 
si detentus hic fuerit , laudabiliter vivat ? Post haec exclamat cum Apo- 
stolo •• O altitudo divitiarum sapientiae^ et scientiae .Dei ! Quam incom- 
prehensibilia sunt judicia ejus , et investigabiles viae ejus ! Videant ergo 
quam aperte Augustini principiis contradicant , qui Deum aliquam habere 
putant rationem in sua dispensanda gratia dispositionis nostrae negativae . 

CONCLUSIO III. 




DeiiS jwn confert homini gratiam intuitu operum naturalium 
ex pacto inito cum filio ejus Jesu Christo . 

Prob, nuiltis argumentis . I. Ubi de iis , quae a libera Del voluntate 
pendent , sermo instituitur , non est humano indulgendum ingenio, sed sa- 
cra Scriptura consulenda est vel ecclesiastica traditio . Nullum autem illud 
pactum , quod certe a libera Dei voluntate pendet , fulcrum habet vel in 
Scriptura vel in traditione : neque enim illius unquam vel Paulus vel 
Augustinus divinae gratiae doctores eximii illius meminerunt . II. Immo si 
Scripturarum oracula sedulo diligenterque rimemur , pactum illud omnino 
exploditur et eliminatur . Nam eo admisso , sequeretur , liberum hominis 
arbitrium misericordiam Dei praevenire j initium salutis esse a nobis j ho- 
minem ab homine per solas naturae vires discerni ; mysterium non esse , 
cur uni detur , alteri gratia negetur j male Apostolum exclamasse : O altitu- 
do divitiarum l : ac male etiam Augustinum in Tract. XXVI. in Joann. scrip- 
sisse : Quem trahat , et quem non trahat , quare illum trahat , et il- 
lum non trahat , noli velle judicare , si non vis errare ; et denique hu- 
milem illum doctorem in lib. I. ad Simplic. q. 2. errasse scribendo : Cer- 
te ita occulta est haec electio , ut in eadem conspersione nobis prorsus 
apparere non possit , aut si apparet quibusdam , ego in hac re infirmi- 
tatem meam fateor . Per pactum difficultas omnis evanescit . III. Pactum 
illud praeterea experientiae ipsi adversatur , ut ex Augustini verbis in an- 
tecedente propositione relatis luculentissime apparet . Ergo rejiciendum . 

CAPUT V. 


Omnia Adversariorum argumenta resolvuntur . 

Argumenta a Semipelagianis in sui erroris patrocinium afferri solita , 
quae capite libri hujus II. recitata a nobis sunt simul et refutata , ur- 
geri possunt adversus singulas a nobis proximo capite statutas propositio- 
nes . Quae vero mox allaturi sumus , etiam ex aequo faciunt contra singu- 
las theses . Obj: itaque I. Matth. cap. a 5 . legitur : Et uni dedit quinque ta- 
lenta , alii autem duo , alii vero unum , unicuique secundwn propriam 
virtutem. II. Idem cap. 10. narrat, Christum dixisse Apostolis suis: In 
quamcumque civitatem intraveritis , interrogate , quis in ea dignus sit : 
et ibi manete . Intrantes autem in domum , salutate eam dicentes : Pax 
huic domui . Et si quidem fuerit domus illa digna , veniet pax vestra su- 
per eam . III. Apostolus ad Rom. cap. 7. ]\^am velle , inquit, adjacet mihi: 
perficere autem bonum , non invenio . IV. Apocal. cap. 3 . haec iiabcntur 
verba : Exce sto ad ostium , et pulso : si quis audierit vocem meam , et 
aperuerit mihi januam , intraho ad illum . 

Resp. haec omnia dicta esse absque praevenientis gratiae praejudicio j 

ita ut talentum , de quo Maltliaeus loquitur , dignitas , de qua Christus 
apud eumdem Matthaeum , velle Apostoli Pauli , et januae adaperitio juxta 
Apocalypsim , supponant jam divinam gratiam . Ideo autem allatis in locis 
aliisque similibus divina gratia non commemoratur , ut libertas arbitrii 
commendetur ; quemadmodum alibi reticent Scripturae liberum arbitrium , 
ut divinae gratiae extollant potentiam . Sed singula Scripturae testimonia 
sunt explicanda . Atque 

Ad I. Quae Matih. cap. a 5 . leguntur , exprimunt , ut per se patet , 
parabolam . In parabolis enim Christus loquebatur eis . Ast in parabolis 
necesse non est ut omnia adamussim rebus per parabolas significatis respon- 
deant . Ex quo igitur Dominus , de quo in parabola , in talentis servis 
suis conferendis singulorum respexerit virtutem , non consequitur , Deum 
divina munera sua dispensantem ad hominum merita respicere . 2. Dici 
etiam potest , Deum beneficia largiri hominibus secundum propriam vir- 
tutem adjutam ac praeventam ab excitante gratia Spiritus S. , ut optime 
inquit S. Thomas 2. 2. q. 24* ad 3 . et alibi . 3 . Verisimile admodum est , 
ea in parabola dici , secundum propriam virtutem , ut significetur , Domi- 
num in talentis distribuendis servos suos non gravasse , sed singulorum 
respexisse vires ,* quod idem de nobis veriflcatur . Neque enim praecepta 
dedit nobis Deus importabilia , aut rationem exiget de iis , quae virtutem 
nostram excedunt ; quum vires nostras gratia sua sustentet . 4 - Denique 
exponi potest parabola de gratiis gratis datis , in quibus distribuendis non 
solum vitae sanctitatem ac supernaturalia dona , sed dona etiam naturalia , 
ut doctrinam , rerumque gerendarum peritiam , Ecclesia intuetur j quamvis 
non raro Deus infirma mundi eligat ut fortia quaeque confundat, quemad- 
modum accidit in Apostolorum electione . 

Ad 2. Dignitas, de qua Evangelista loquitur, est dignitas externae fa- 
mae , non dignitas ex operibus moralibus profluens : monet videlicet Chri- 
stus discipulos suos , ut in civitates abeuntes ad praedicandum evangeli- 
um non hospitarentur apud infames scelestosque viros , ne Dei verbum 
ullo modo vituperaretur. Quod si quis contendat adhuc fieri ibi sermonem 
de dignitate morum , responderi potest , eos , ad quos tunc miserat Chri- 
stus Apostolos , fuisse Judaeos j praeceperat enim : In viaiA gentium ne 
abieritis , et in civitates Samaritanorum ne intraveritis . At multi esse 
poterant inter Judaeos , qui digni essent dignitate morum per gratiam ; ha- 
bebant siquidem explicitam fidem in Deum et implicitam in Mediatorem. 

Ad 3 . Non modo Paulus , qui justus erat et sanctus , verum nos 
quoque saepe bonum volumus ; sed non absque praeveniente gratia , quum 
ipsa operetur in nobis velle et pcvf.cere pro bona voluntate , ut inquit 
idem Apostolus . Sed quoniam ad bonum exequendum perficiendumque 
opus, quod volumus, necessarium est cooperans Dei adjutorium, ( concupi- 
scentia quippe a bono quod volumus continuo retrahit , dicente Aposto- 
lo : Non enim quod volo bonum , hoc facio ; et : Video aliam legem in 
membris meis repugnantem legi mentis meae ) hinc qui cooperante Dei 
gratia caret , merito dicere potest : Velle adjacet mihi : perficere autem 
bonum , non invenio . 

Ad 4 * Apocalypsis explicando testimonio non immoror , quoniam 
sententiae nostrae apertissime favet . Si namque Deus stat ad ostium , et 
pulsat , et vocat , ergo antequam nos aperiamus , antequam vocanti respon- 
deamus , jam Deus nos gratia sua praevenerat . 

Obj. 2. nonnulla PP. testimonia , qui ante Augustinum floruerunt . I. 
Origenes hom. I. in gen. docet , Christum nos illuminare , nisi mentis no- 
strae caecitas impediat ; quemadmodum sol mortalibus afiulget , nisi ipsi cae- 
ci sint. Subdit praeterea , eos qui caeci sunt a Christo visum ac lumen 
petere debere . Hom. autem XXIX. in num. clarius adhuc mentem suam 
aperit dicens : Si offeramus Deo justitiam nostram , accipiemus ab ipso 
justitiam Dei . Unde aliquid ex parte nostra , sive merita sive dispositionem 
expectat . II. Joannes quoque Chrysostomus eadem premere videtur vesti- 
gia . Nam praeter ea , quae praecedentis libri cap. 9. protulimus , quaeque 
contra nostras has theses urgeri possunt , hom. XLV. in gen. hom. XLII. ad 
Antiocheo, et hom. Xll. in cap. 7. ep. ad Hebr. diserte tradit, hominem pri- 
us se disponere y deinde a Deo gratiae suae accipere beneficia. III. Ambrosius 
lib. IV. in Lucam non dissimilia habet : Non dormientibus , inquit , divina 
beneficia , sed observantibus conferuntur . Et lib. V. hexam. cap. 24. de 
Petro scribit : Idem tamen post galli cantum fit fortior , et jam dignus , 
quem Christus respiciat , quoniam oculi Domini super justos . IV. Demum 
Hieronymus , qui contra Pelagianos multum dimicavit , in dial. I. inquit : 
Constat ergo inter nos , in bonis operibus , post propriam voluntatem , Dei 
nos niti auxilio . Et cap. 1 1 . Nostrum quidem est velle et currere j sed 
ut voluntas nostra compleatur et cursus, ad Dei misericordiam pertinet. 

Resp. ad i. in rebus de gratia non tenemur nos Origenis auctoritate. 
Is enim non Semipelagianis modo , sed et Pelagianis praelusit , ut initio su- 
perioris libri demonstravimus . Unde Hieronymus in ep. ad Ctesiph. Pela- 
gium alloquens ait : Doctrina tua Origenis ramusculus est . 

Ad 2. De Chrysostomo , et quo sensu nonnulla , quae in ejus scrip- 
tis duriuscula videntur , iritelligenda sint , satis inulta cap. 9. antecedentis 
libri diximus . Nunc illud tantum animadvertisse sufficiat , S. illum docto- 
rem , quoties hominem ad divina se disponere beneficia affirmat , vel gratui- 
ta dona promereri , vel iis similia , nunquam gratiam excludere praevenien- 
tem . Mens quippe ejus est , hominem , accepta a Deo actuali gratia , per 
supernaturalia opera disponere se ad justificationem juxta communem theo- 
logorum doctrinam , ubi de merito agunt . Animadvertendum praeterea est , 
eumdein S. doctorem , Ambrosium , aliosque patres , qui ante Augustini tem- 
pora floruerunt , ubi dc gratia disserebant , quum adhuc Pelagiani non li- 
tigarent , in Ecclesia Dei securius fuisse locutos . Quumque iis temporibus 
pestilentissima Manichaeorum haeresis serperet , saepe liberum hominis ar- 
bitrium commendabant . Sed relege , quae loco nuper laudato scripsimus 
ex Augustino . 

Ad 3 . Loquitur Ambrosius de divino beneficio justificationis , quod 
certe non confertur a Deo dormientibus. Homo enim, ut ad sanctificantem 
gratiam perveuiat , supernaturall Dei adjutorio actuali fretus credere debet , 

Sperare , atque diligendo poenitentiam agere , ut Tridentina synodus sess. 
VI. cap. 5. et 6 . definivit . Quae S. doctor de Petro dicit cum sententia 
nostra minime pugnant . Docet ibi videlicet , Petrum jam per gratiam san- 
ctificatum plurimum dilexisse Christum , sicque uberiorem promeruisse a 
Deo sanctificationem ; quod ex allatis in argumento verbis luculentissime 
apparet . Rationem quippe afferens , cur Petrus dignus fuerit quem Chri- 
stus respiceret , ait : Quia oculi Domini super justos . Ceterum tantum a- 
best , Ambrosium adversae sententiae patrocinari , ut Augustinus in lib. de 
grat. Chr. cap. et sequentibus multum hujus patris urgeat auctoritatem. 

Ad 4* Hieronymi verborum sensus est , in bonis operibus post ( nem- 
pe praeter ) bonam voluntatem , Dei nos niti auxilio . Disputatio enim , 
quam Hieronymus inter Atticum catholicum , et Critobolum Pclagianuiu 
instituit , erat , an detur Dei gratia operans et omnem voluntatis nostrae 
motum praeveniens’. Quam praevenientem gratiam catholicus astruens sic 
fari incipit : JSon sic donata est liberi arbitrii gratia , ut Dei per singu* 
la tollatur adminiculum . Quae consona sunt iis , quae idem S. doctor 
habet in ep. ad Demetriadem , ubi sic inquit : Velle et nolle nostrum est j 
ipsumque quod nostrum est , sine Dei miseratione nostrum non est . Ce- 
terum miiari subit adversariorum confidentiam , qni in sui patrocinium 
advocare non dubitant hujus S. patris auctoritatem , qui tam feliciter con- 
tra Pelagianos dimicavit . 

Obj. 3. nonimUas S. P. Augustini sententias . I. In lib. adv. Porphy- 
rium ab ipso in lib. de praed. SS. cap. 9 . relato , inquit : Ita salus reli' 
gionis hujus , per quam solam veram salus vera veraciter promittitur , 
nulli unquam defuit , qui dignus fuit , et cui defuit dignus non fuit . 
II. Hom. XVI. inlcr L. ait : In tuo arbitrio Deus posuit , cui pares lo- 
cum , Deo an diabolo . III. Lib. XIX. de C. D. cap. i3. apertissime ad- 
struit pactum . Inquit enim : Deus ergo naturarum omnium sapientissimus 
conditor et justissimus ordinator ... dedit hominibus quaedam bona huic 
vitae congrua , id est , pacem temporalem pro modulo mortalis vitae 
in ipsa salute et incolumitate sui generis , et quae huic paci vel tuen- 
dae vel recuperandae necessaria sunt ... eo pacto aequissimo , ut qui 
mortalis talibus bonis paci mortalium accommodatis recte usus fuerit , 
accipiat ampliora atque meliora , ipsam scilicet immortalitatis pacem , 
eique convenientem gloriam in vita aeterna ad fruendum Deo , et pro- 
ximo in Deo : qui autem perperam , nec illa accipiat , et haec amittat . 

Resp. rem esse admiratione plane dignam , ut adversarii nostri unam vel 
alteram ambiguam obscuramque sententiam quaerant Augustini vel in libris 
de civ. Dei , vel in opusculis cont. Porphyr. vel in voluminibus de lib. arb., 
quibus in locis profecto de divina gratia ex professo non disserebat ; et ma- 
gna illa tum numero, tum perspicuitate testimonia, quae in libris cont. 
Pelagianos ac Semipelagianos editis occurrunt , in quibus de gratia Dei ex 
proposito agit , aut negligant penitus aut dissimulent . Juxta receptas a 
theologis omnibus criticas sanctiones ex his , non ex illis voluminibus ge- 
nuina S. doctoris de gratia mens expiscanda est . Sed haec obiter . Nam 
quae hactenus sunt allata facilem habent solutionem . Atque 

Ad I. Ubi Augustinus inquit, verae religionis salutem non deesse il- 
li , qui dignus est , non de dignitate naturali , sed de dignitate loquitur , 
quae in homine sit per gratiam salvatoris . Sic ipsemet mentem suarn ape* 
rit in lib. II. retr. cap. 3r. hi quarum secunda ( ex quaestionibus a Por- 
phyrio propositis ) quod dixi ; Salus religionis hujus , per quam solam 
veram salus vera ... nulli unquam defuit , qui dignus fuit , et cui de~ 
fuit , dignus non fuit , non ita dixi , tanquam ex meritis suis quisquam 
dignus fuerit ; sed quemadmodum ait Apostolus , Non ex operibus , sed 
ex vocante dictum esse , Major serviet minori : quam vocationem ad Dei 
propositum asserit pertinere . Unde dicit : Non secundum opera nostra , 
sed secundum suum propositum , et gratiam . 

Ad 2 . Dicens S. doctor in hominis arbitrio esse , locum parare Deo , 
vel diabolo , libertatem arbitrii commendat , non praeveniens Dei denegat 
adjutorium . In hominis utique arbitrio est, locum parare Deo , si velit , sed 
a Deo ipso voluntas adjuvatur . Audiatur ipse Augustinus , qui in lib. de 
grat. et lib. arb. cap. i G. Certum est , inquit , nos mandata servare cum 
volumus ; sed quia praeparatur voluntas a Domino , ab illo petendum 
est , ut tantum velimus , quantum sufficit ut volendo faciamus etc. Non 
ergo stalim ac Augustinus , vel quivis alius ecclesiasticus scriptor affirmat , 
ab hominum voluntate et arbitrio hoc vel illud agere bonum pendere , il- 
lico inferendum est , non esse Dei gratiam necessariam . 

Ad 3. respondeo i. Augustinum loqui de pacto justitiae; eo pacto 
aequissimo , ut qui mortalibus etc. Adversarii autem adstruere conantur 
pactum quoddam liberale seu beneficam conventionem . Quare allatus S. 
Patris textus ipsis non favet . 2 . Verborum Augustini sensus est : Qui ac- 
cepta a Deo gratia bonis hisce creatis ac temporalibus bene utitur , in se 
meritum habet de condigno j et Deus justissimus rerum ordinator ex pa- 
cto aequissimo tenetur dare illi ampliora bona , ipsam scilicet immortalita- 
tis pacem seu vitam aeternam . Ast qui hoc docet , numquid pactum ad- 
mittit Molinae , contendentis Deum liberaliter largiri gratiam ei , qui na- 
turae viribus bonum fecerit , intuitu pactionis initae cura Jesu Christo ? 

Obj. 4' cx theol. ratione . I. Receptissimum est apud omnes theolo- 
gos et a patribus derivatum vulgare illud proloquium : Facienti , quod in 
se est , Deus non denegat gratiam . Quare qui bona naturalia facit , vel 
meretur gratiam , vel ad illam disponitur j sin minus ea confertur vi pacti . 
II. Neque illud proloquium intelligi potest hoc modo : Facienti quod in se 
est per vires gratiae , Deus uberiorem gratiam non denegat , ut commu* 
niter fit. Nam S. Thomas in disput. de veritate quaest. 14 . art ii. ad r. 
intelligit axioma de eo , qui per vires naturae ad gratiam se praeparat ; ait 
enim : Si aliquis in silvis , vel inter bruta animalia nutritus , ductum 
naturalis rationis sequeretur in appetitu boni , et fuga mali , certissime 
est tenendum , quod ei Deus vel per internam inspirationem revelaret 
ea , quae sunt ad credendum necessaria , vel aliquem fidei praedicatorem 
ad eum dirigeret , sicut misit Petrum ad Cornelium . Quod idem pluri- 
bus aliis in locis tradidit . 111. Nec incongruum est , ut homo per natura- 

lia merita sesc disponat ad gratiam ; sicut incongruum non est , ut Deus 
animam creet in corpore nonnullas habente dispositiones . 

Resp.,ad i. Theologicum illud proloquium : Facienti quod in se est 
elc. hunc habet sensum : Facienti quod in se est per vires a praevenien- 
te gratia receptas Deus uberiorem handquaquam denegat gratiam et ju- 
stijicationem . Atque hoc sensu plura PP. ac veterum theologorum inteUi- 
genda sunt testimonia. Si alius affricetur illi propositioni sensus , proloquiom 
falsum est . 

Ad a. Neque allatae mox expositioni quidquam officit S. Thomae au- 
ctoritas , qui in operibus quae postea edidit , quae in QQ. . disputatis , et 
in libris sent. tradiderat » retractasse videtur. Nam lect. 3 . iu cap. lo. ep. 
ad Rora. Si qui fecissent , inquit , quod in se est , Dominus eis secun- 
dum suam misericordiam providisset , mittendo eis praeceptorem fidei , 
sicut Petrum Cornelio , et Paulum Macedonibus . Sed tamen hoc ipsum^ 
quod aliqui faciant , quod in se est , convertendo se scilicet ad Deum , 
ex Deo est movente corda ipsorum ad bonum . Ex quibus apparet S. do- 
ctorem aut retractasse , aut clarius quae alibi circa allatum axioma tradi- 
derat explicavisse. Neque uno in loco, sed etiam in summa i. a. q. 109, 
art. 6. mentem suam aperuit , Ibi enim inquit : Si homo faciat quod in se 
est etc. Dicendum , quod nihil homo potest facere , nisi a Deo moveatur^ 
secundum illud Johann. 1 5 . Sine me nihil potestis facere : et ideo cum di'' 
citur homo facere quod in se est , dicitur , hoc esse in potestate hominis 
secundum quod est motus a Deo . 

Ad 3 . Incongruum utique est, ut homo per naturalia merita sese dis- 
ponat ad gratiam ; quoniam si gratia ^jam non ex operibus, alioquin gra- 
tia jam non est gratia , ut ait Apostolus . Quod allato exemplo confirma- 
tur . Nam , praesuppositis in materia dispositionibus , anima illi debetur : adeo- 
que y praesuppositis in anima dispositionibus ad gratiam , gratia illi deberetur 
tanquam naturalis perfectio . Sed hujus generis argumenta captiunculae sunt 
et tricae scholasticorum . 

CAPUT VI. 

An homo cum ordinariis gratiae auxiliis vitare possit per totum 
vitae tempus omnia et singula peccata venialia . 

Dogma fuit inter Pelagianos receptissimum , posse hominem ad eum 
perfectionis pervenire statum , ut omni prorsus sive lethali sive veniali 
peccato careat . Immo ajebat Pelagius , homines filios Dei non posse voca- 
ri , nisi omnino absque peccato fuerint effecti , ut ex Diospolitana syno- 
do colligitur , in qua propositio illa fuit proscripta . Errorem hunc de ho- 
minis impeccantia Pelagiani a veteribus hausere philosophis , ut in libro su- 
periore observavimus . Calholic'a vero fides superbissimum illud Pelagia- 
norum scitum damnat et exeeratur, statuens hominem quantumvis ju- 
stum ac sanctum non posse cum ordinariis gratiae auxiliis sine omni exi- 

«tere veniali peccato , nisi per exiguum temporis spatium ; ita ut nequeat 
omnia venialia vitare vel per totam vitam , vel per diuturnum vitae tem- 
pus sine speciali Dei privilegio , quod collatum B. Mariae Virgini fuisse 
pie credit Ecclesia . Ut autem haec enucleate a nobis explicentur , quas- 
dam subjiciemus propositiones . Sit ergo 

CONCLUSIO I. 

Homo justus cum ordinariis divinae gratiae auxiliis per exiguum 
aliquod vitae tempus vivere potest absque ullo 
peccato veniali . 

Prob. Ratio , cur homo etiam perfectissime justus in venialia pecca- 
ta facile prolabitur , est , quia quantumvis magna erga Deum caritate fer* 
veat ) in eo nihilominus semper usque ad agonem remanet concupiscentia , 
ut Augustinus inquit , et docet experientia : quae concupiscentia hominem 
ad legem infringendam pellicit atque trahit , ideoque de illa dicitur quod 
ad malum inclinet . Ast vero concupiscentia per exiguum aliquod temporis 
spatium potest hominem justum fluctibus suis non jactare 5 aut etiamsi il- 
lum urgeat et premat , justus ordinariis gratiae auxiliis munitus illius in- 
citamenta reprimere ac retundere potest , atque ita per exiguum tempus 
quaecumque venialia vitare . 

SCIIOLION . 

Non tam facile est definire quamdiu justus cum ordinariis gratiae au- 
xiliis immunis vivere ab omni veniali queat . Immo si quis audacter id defi- 
nire vellet , errori sese facillime exponeret . Diuturnitas quippe ejusmodi 
perseverantiae non solum ex appetitus sensitivi remissione et ex occasionum 
peccandi infrequentia pendet, sed ex Dei quoque voluntate, quae secundum 
arcana sua judicia ubi vult et quando vult spirat . Puto , cos diutius immu- 
ncs ab omni prorsus veniali perseverare , qui majore erga Deum flagrant 
caritate j dummodo tamen immunitas haec ad totum vitae tempus non pro- 
trahatur . Quare sit 


CONCLUSIO II. 

Homo justus , ut per totum vitae suae tempus omnia venialia 
peccata devitet , indiget speciali Dei privilegio . 

Prob. I. ex V. T. Psal. CXLlf. inquit David : Non intres in judici- 
nm cum servo tuo : quia non justificabitur in conspectu tuo omnis vivens . 
In 11. Paral. cap. 6. legitur : Non est homo , qui non peccet . Eccl. cap. 
7. Non est homo justus in terra , qui faciat bonum , et non peccet. Si- 
gnificant haec , nullum hominem etiam perfecte justum absque peccato vi- 

vere ; non semper qnidem letliali , alioquln non essent justi . Unde nullus 
est justus , qui speciale Dei non habeat privilegium , sine veniali peccato . 

Prob. a. cx N. T. Joannes in I. epist. cap. i. scribit : Si dixeri- 
mus , quoniam peccatum non habemus , ipsi nos seducimus , et veritas 
in nobis non est . Jacobus in sua catholica cap. 3. inquit : In multis of- 
fendimus omnes . Haec Apostolica testimonia non intelliguntur profecto de 
peccato mortali; alias sequeretur, Joannein ac Jacobum ceterosque justos 
quam saepissime in lethalia incidere: accipi itaque debent de venialibus. 

Prob. 3. ex conciliis . Quum Pelagiaui ad vim elevandam argumenti , 
quod cx allatis Scripturarum testimoniis elicitur , responderent , dicta illa 
esse ad commendationem humilitatis , synodus Milevitana cap. 6 . hoc in 
Pelagianos intorsit anathema : Quisquis sic accipiendum putaverit , ut di- 
cat , propter humilitatem dici nos habere peccatum , Jion quod vere ita 
est , anathema sit . Concilium Diospolitanum expresse damnavit Pelagium 
propter impium suum de impeccantia dogma . Quod iterum fecit etiam 
concilium Carthaginense canone 8 . Unde merito Tridentina synodus sess. 
VI. can. a3. statuit , ut , Si quis hominem justificatum dixerit posse in 
tota vita sua peccata omnia , etiam venialia , vitare , nisi ex speciali Dei 
privilegio , quemadmodum de B. Virgine tenet Ecclesia , anathema sit . 

Prob. 4- SS. PP. quorum unus sufficiat Augustinus , qui lib. II. 
de peccat, merit. cap. 7 . adversus hunc Pelagii errorem disputans inquit: 
Si quaeratur , utrum sit , non credo . Magis enim credo Scripturae dicen- 
ti : Non intres in judicium cum servo tuo , quoniam non justificabitur in 
conspectu tuo omnis vivens . Et ideo misericordia Dei opus est , quae su^ 
perexaltat judicio , quae illi non erit qui non facit misericordiam . Et 
Propheta cum diceret : Dixi , pronunciabo adversum me delictum meum 
Domino , et tu dimisisti impietatem cordis mei , continuo subjunxit : Pro 
hac orabit ad te omnis sanctus in tempore opportuno . Non ergo omnis 
peccator , sed omnis sanctus : vox enim sanctorum est , Si dixerimus , 
quia peccatum non habemus , nos ipsos decipimus , et veritas in nobis 
non est. Cap. autem 10 . in medium profert Noe , Daniel , et Job exempla, 
quos tanquam insignes justos commendat Scriptura, nec tamen absque levi 
culpa fuisse demonstrat. In cap. i3. concludit: Sunt ergo in terra justi, 
sunt magni * fortes , prudentes , continentes , patientes , pii , misericor- 
des , temporalia mala omnia propter justitiam aequo animo tolerantes . 
Sed si verum est , imo , quia verum est , Si dixerimus , quia peccatum 
non habemus , tios ipsos decipimus ; ct Non justificabitur in conspectu tuo 
omnis vivens , non sunt sine peccato . Hoc idem elegantissime repetit in 
lib. de nat. et grat. cap. 36. Et in lib. de dono persev. cap. a. scribit : 
Tria sunt , quae maxime adversus Pelagianos defendit Ecclesia : quo- 
rum est unum , gratiam Dei non secundum merita nostra dari ... Alte- 
rum est , in quantacumque justitia , sine qualibuscumque peccatis in hoc 
corruptibili corpore neminem vivere . Tertium est , obnoxium nasci ho- 
minem peccato primi hominis , et vinculo damnationis obstrictum . 

Prob. 5. theol. rat. I. Omnes omnino homines, justi etiam atque san< 

ciissiirii , donec mortalem hanc vivunt vitam , recitare quotidie tenentur pe- 
titionem illam oratione dominica contentam : Dimitte nobis debita nostra . 
Quare justi quoque ac sancti homines habent quid eis a Domino dimitta- 
tur . Non habent Icthalia , alioquin justi non essent; ergo habent venialia. 
Neque dici potest cum Pelagianis orationem illam recitare justos vel pro- 
pter humilitatem , vel pro aliis qui sunt in Ecclesia peccatores . Nam Car- 
thaginense concilium can. VIII. definivit : Placuit , ut quicumque dixerit , 
in petitione dominica ideo dicere sanctos , Dimitte nobis debita nostra ) ut 
non pro se ipsis hoc dicant , sed pro aliis , qui sunt in suo popido pec- 
catores ; et ideo non dicere unumquemque sanctorum , Dimitte mihi debi’ 
ia mea , sed dimitte nobis debita nostra , ut hoc pro aliis potius , quam 
pro se justus petere intelligatur , anathema sit . Hoc idem definiere con^ 
cilia Milevitanum ct Tridentinum . II. Nullum temporis momentum est » 
in quo etiam sancti concupiscentiae motibus agitati ac lacessiti non len- 
tentur ac pelliciantur ad malum. Praeter concupiscentiam habent justi et- 
iam ignorantiam , quae alia est originalis peccati poena , a qua decipi sin- 
gulis momentis possunt . Duabus hisce praesuppositis in homine justo poe- 
nis , quae ad agonem usque perseverant , quis non videt quam facile ab 
externis etiam occasionibus , ab illecebris mundi f et communi hominum 
hoste subripi possint ? Opus habent ergo speciali quodam Dei privilegio , 
quo a levibus culpis perpetuo praeserventur . Ita sancti Prosper et Tho- 
<nas argumentantur . 

CONCLUSIO III. 

P- Virgo Deipara inter creaturas singulare illud habuit privilegium , 
quod ad omnia venialia per totum vitae tempus 
vitanda requiritur . 

Prob. S. Ambrosius serm. XXII. in psal. ii 8 . ita loquitur: Virgo per 
gratiam ab onmi integra labe peccati. Hieronymus in illa psal. 77 . ver- 
ba : Deduxisti eos in nube diei , postquam dixerat eam nubem esse Dei- 
param , subdit ; Pulchro dixit dici , quia nubes illa non fuit in tenebris , 
sed iemper in luce . S. P. Augustinus lib. de nat. et grat. cap. 36. Ex- 
cepta sancta virgine Maria , de qua propter honorem Domini nullam , 
cum de peccatis agitur , haberi volo quaestionem : unde enim scimus , 
quid ei plus gratiae collatum fuerit ad vincendum omni ex parte pec- 
catum , quae concipere , et parere meruit eum , quem constat nullum ha- 
buisse peccatum ? hac ergo Virgine excepta , si omnes illos sanctos etc. 
Sophronius in ep. ad Sergium aflirmat , B. Virginem sanctam fuisse , et ah 
omni contagione liberatam et corporis et animae . Bernardus cp. CXIV. 
Fjgo pulo , quod et copiosior sanctificationis benedictio in eam descende- 
nt , quae ipsius non solum sanctif caret ortum , sed et vitam ab omne 
deinceps peccato custodiret imrnunem . Ac denique Tridentinum concilium 
sess. VI. can. a3. inquit : Si quis hominem semel justif catum dixerit , 
posse in tota vita peccata omnia etiam venialia vitare^ nisi ex speciali 

privilegio , quemadmodum de B, Virgino tenet Ecclesia , anathema sit . 
Haec autem omnia satis ostendunt, inter creaturas B. Virginem speciali il- 
lo condecoratam fuisse privilegio , quod sane requiritur ut homo omnia ve- 
nialia peccata per totum vitae tempus devitet . 

SGHOLION . 

B. Virginem privilegium , quo omnia et singula venialia per totum 
vitae suae spatium vitavit , a Deo accepisse , de fide est . Ait enim Tri- 
deniina synodus , Ecclesiam ita tenere . Ast quod Ecclesia tenet, illud pla- 
ne ad dogma fidei pertinet . Non videtur tamen de fide , quod sola B. Vir- 
go illud consecuta fuerit privilegium. Nam Tridentina synodus statuit qui- 
dem , neminem sine speciali Dei privilegio omnia vitare posse venialia , at- 
que privilegium illud obtinuisse B. Virginem ^ an vero aliis etiam concessum 
fuerit , concilium non explicat . E contra in Scripturis et patribus quaedanx 
leguntur de Jeremia , Joanne Baptista , Josepho , aliisque , quae licet non 
probent , sanctos illos viros tali speciali privilegio fuisse exornatos , intel- 
ligi tamen sic possunt, quasi et ipsi fuerint illud a Deo consequuti . Quod 
sufficit ne dicatur , de fide esse solam Deiparam speciale illud a Deo ha- 
buisse privilegiitm . 


Contraria argumenta dispelluntur . 

Obj. I. cont. I. thesira I. Joannes in I. ep. cap. i. inquit rjSf dixeri- 
mus^ quoniam peccatum non habemus , ipsi nos seducimus , et veritas in no- 
bis non est . Nullum itaque est temporis spatium neque brevissimum , in quo 
justi in venialia non incidant . II. Prov. cap. 24* legitur : Septies in die ca- 
det justus . Subintellige venialiier . Unde falsum est definiri non posse , 
quamdiu justus immunis vivat ab omni veniali . 

Resp. ad i. Loquitur Joannes de peccato quod sit frequentissimum , 
non quod semper sit praesens, ut S. Thomas i. p. q. 79. art. 4 * 2. op- 

time observat dicens : Hoc non est intelligendum , quin aliqua hora pos- 
sit homo esse absque omni reatu peccati venialis ; sed quia vitam istam 
sancti non ducunt sine peccatis . 

Resp. ad 2. i. Neque In hebraico textu , neque in versionc LXX. 
Int. , sed neque in castigatiore nostra latina vulgata occurrit illud, in die: 
quare argumentum inde depromptum evanescit . 2. Ex quo in allato textu 
legatur, septies ^ nihil conficitur. Ibi scilicet numerus determinatus pro in- 
determinato ponitur juxta morem Scripturae, sensusque est: Septies^ hoc 
est , saepe , vel crebro cadet justus . 3 . Neque sacer textus loquitur de 
peccatis , sed potius de tribulationibus : videlicet illud , cadet , non lapsum 
justi in peccatum , sed in tribulationes significat . Sic sensus commatis c- 
rit : Saepe justus cadet in tribulationes, et Deo adjuvante resurget. Ita S. 
P. Augustinus lib. XI.de C. D. cap. 3 i. Pro universo saepe pojiitur , sic- 
lUi est f Septies cadet justus , et resurget : id est , quotiescumque cecide 

rit , non peribit . Quod non de iniquitatibus , sed de tribulationibus ad 
humilitaleni perducentibus intelligi voluit . 

Obj. 2 . contra 2 . proposit. I. Apostolus ia ep. ad Pbilipp. ct Christus 
ipse Matlh. cap. 5. supponunt , posse hominem perfectum esse , et ita per- 
fectum , ut Patrem qui in caelis est imitetur . Ita loquitur Paulus ; Qui- 
cumque ergo perfecti sumus , hoc sentiamus . Et Christus : JLstote ergo 
perfecti , sicut et Pater vester caelestis perfectus est . II. Job ad eum pla- 
ne perfectionis ascendit statum , ut omne veniale prorsus vitaverit . De illo 
quippe cap. i. legitur: Non est ei similis super terram ... vir simplex et 
rectus , ac timens Deum , et recedens a malo , et retinens innocentiam . 
III. Consimilia leguntur Luc. cap. i. de Zacharia et Elisabeth sanctis conjugi- 
bus : Erant autem justi ambo^ incedentes in omnibus mandatis et justifica^- 
tionibus Domini sine querela . IV. Nec mirum quod plures absque spe- 
ciali Dei privilegio omni prorsus caruerint per totam vitam veniali . Nam 
Joanncs in ep. I. cap. 3. inquit ; Omnis , qui natus est ex Deo , pecca-‘ 
tum non facit ... et non potest peccare , quoniam ex Deo natus est . 

Resp. ad I. Paulus ct Christus Dominus supponunt dari hominem 
perfectum non perfectione patriae , quae est immunitas a quavis culpa 
et poena , qua fruelur justus in altera vita , ubi Deum facie ad faciem 
contemplabitur ; sed perfectione viae , quae in hoc consistit , ut homo om- 
ni suo conatu ad perfectionem tendat ; magisque perfectus erit , quum se non 
esse perfectum agnoverit. Hinc Apostolus de se ipso inquit: iVo» quod jam 
acceperim aut perfectus sim . Ita Augustinus lib. IV. ad Bonifac. cap. lo. 

Ad 2 . Nunquam Job pelagianam seu Stoicam in se ipso agnovit perfe- 
ctionem . Imnio propria ingenue confitetur peccata , deque iis veniam a Deo 
expectat hac ductus ratione : Quoniam Deus etiam in Angelis suis reperit 
pravitatem . Hinc S. P. Augustinus in lib. II. de pecc. mer. cap. 12 . ait: Non 
igitur praeclarum illud testimonium Dei , quo laudatus est Job , contra- 
rium est testimonio , quo dictum est : Non justificabitur in conspectu tuo 
omnis vivens : quia non id persuadet , prorsus in illo nihil fuisse , quod 
vel ab ipso veraciter , vel a Domino Deo recte reprehenderetur ; quam- 
vis jam justus , et verax Dei cultor , et ab omni opere malo se absti- 
nens non mendaciter diceretur . Unde Job celebri illo honestatur elogio 
et summe justus dicitur per oppositionem ad peccata lethalia , ct in com- 
paratione aliorum qui tunc vivebant in terra . 

Ad 3. Elisabeth et Zacharia incedebant in viis Domini sine quere- 
la , prout permissum illis erat in hoc statu viae , non quod ab omni pror- 
sus iminunes essent veniali peccato . Unde Augustinus loco mox laudato 
cap. i3. Tantum longe est, inquit, ut propter illa verba Zachariam et' 
Elisabeth credamus sine ullo peccato perfectam habuisse justitiam , ut 
nec ipsum Apostolum ejusdem regulae summitate arbitremur fuisse per- 
fectum . Hinc Zacharias dum sacerdotii munere fungeretur , sacrificia offe- 
rebat et holocausta pro suis delictis . 

Ad 4- Omnis qui natus est ex Deo peccatum nec facit, nec facere 
potest iu sensu composito , ut inquiunt , non autem in sensu diviso . Hos 

est , nequit Del filiatio cum lethali peccato componi . Qiiamdiu enim homo 
justus est, nec peccat, nec peccare potest; alioquin desineret esse justus. 
Ut si quis diceret: Optimus civis nec prodit, nec prodere potest patriam. 
Sensus est: Quamdiu homo est optimus civis , non prodest nec prodere po» 
test patriam . Ita Augustinus lib. II. de peccat, mer. et rem. cap, i o. ]S on 
igitur contrarium testimonium est , Qui natus est ex Deo , non peccat , ei 
testimonio f quo jam natis ex Deo dicitur: Si dixerimus quia peccatum 
non habemus etc. Quamdiu enim homo , quamvis totus spe jam , et jam 
in re ex parte regeneratione spiritali renovatus , adhuc tamen portat cor- 
pus , quod corrumpitur , et aggravat animam . 

Obj. 3. cont. 2 . ct 3. prop. I. Nemo peccat in eo , quod vitare non po- 
test, inquit S. Pater lib. III. de lib. arb. cap. i8. Unde si ordinaria gratiae 
tuxiiia ad vitanda quaecumquc venialia satis non sunt , jam homo leviter 
transgrediendo legem non peccabit , quoniam Deus impossibilia non jubet . 
n. Non videtur de fide , B. Virginem speciali exornatam fuisse privilegio ad 
omnia vitanda venialia peccata . Magister namque sententiarum , post Dama- 
•cenum nonnullosque alios graecos patres , et sul)inde Gregorius Arirhl- 
nensis ac aliquot alii scholastici tenent , B. Mariam ab omni prorsus etiam 
levissima culpa immunem esse coepisse quando divinum concepit Verbum. 
Hinc potuit Virgo in oratione dominica petitionem illam recitare : Dimitte 
nobis debita nostra . 

Resp. ad i. Homo justus ordinariis gratiae auxiliis munitus per totum 
vitae tempus omnia venialia vitare non potest potentia proxima ; potest 
autem potentia remota , quae proxima evadet , si speciale a Deo obtineat 
privilegium . Quid sit potentia proxima , quid remota ad agendum , suis lo- 
cis non multo post videbimus . Potentia porro remota sufficit ad vitandum 
peccatum , sufficit ad ejusdem peccati imputationem , sufficit ad praeceptum 
implendum , ac sufficit demum ne dicatur , Deum impossibilia praecipere , 
ut suo loco dicemus . Ratio autem , cur homo etiam justissimus sit pro- 
xime impotens ad vitandum per totum vitae tempus qiiodcumque veniale , 
duplex est . Prima , quoniam a concupiscentiae aculeis et externis quoque 
occasionibus continuo agitatur atque obruitur , ut supra jam diximus . Al- 
tera , quoniam justus proximam non habet potentiam ad vitandum pecca- 
tum nisi ex gratia efficaci . Deus autem nec etiam insigniter sanctis grati- 
am illam efficacem vult elargiri . Quod si largiatur , speciale illud est pri- 
vilegium . i 

Ad 2 . Sententiae a nobis de privilegio B. Mariae Virgini concesso 
statutae nonnullorum patrum theologorumque auctoritas minime officit . 
Nam illi ex propria opinione , non ex communi Ecclesiae sensu affirmant , 
B. Virginem in leve aliquod incidisse peccatum antequam virtus Altissimi 
eam obumbraret . Supponebant quippe, fuisse eam in originali peccato con- 
ceptam ; quod vel falsum est , vel in disputationem trahi non debet . Fi- 
dei autem dogmata stabiliri debent ex communi Ecclesiae fide , ad quam 
patres illi atque theologi non attenderunt . Communem autem Ecclesiae 
hac in caussa sensum citat Tridentinum concilium paullo supra laudatum . 

Ilinc B. Virgo peiitionem illam : Uimitte nobis debita nostra , repetere po- 
tuit , quatenus una cum reliquis fidelibus 4e corpore erat Ecclesiae, quae 
in hae mortali vita non est sine macula et sine ruga , uti erit in altera . 


CAPUT VIL 

'An homo lapsus ad perseverandum usque in finem 
indigeat speciali dono gratiae : 

In hunc fidei articulum peccanmt i . Pelagiani , qui quum ad nullum pie- 
tatis opus requiri putarent supernaturale adjutorium, affirmabant proinde, 
ad finalem perseverantiam necessariam non esse Dei gratiam , multoque mi- 
nus speciale aliquod donum . Peccarunt a. Semipelagiani , qui fatebantur qui- 
dem Dei gratiam ad perseverantiam requiri ; negabant tamen gratiam illam es- 
se speciale Dei donum , affirmantes sufficere ad perseverandum ordinaria 
illa auxilia , quae semper sanctificantem gratiam comitantur . 3. Nonnul- 
li theologi peccarunt duce, Duvallio, qui perseverantiam speciale esse Dei do- 
num in iis putavere , qui antequam ex hac vita decedant diu in statu san- 
ctificantis gratiae vivunt , non autem in iis , qui statim aut paullo post 
justificationem in gratia moriuntur . Catholicorum vero communis unanir 
misque sententia est , finalem perseverantiam in omnibus ac singulis ho- 
minibus qui perseverant esse specialissimum donum Dei . Quod antequam 
demonstremus , videndum erit , in quo speciale illud donum consistat , 

Duo itaque gratiae munera finalis perseverantia importat, externum unum, 
alterum internum . Prior gratia , quae externa dici potest , est specialis qui- 
dam divinae providentiae actus finem vitae cum statu gratiae conjungentis. 
Licet enim post originale peccatum mors corporis a naturalibus quibusdam 
caussis dependeat , nihilominus prout illa subest decreto praedestinationis 
dependet etiam a supernaturali ac beneficentissima Dei providentia , quae 
ita naturalis vitae cursum dirigit , ut mors animam a corpore dividat quan- 
do praedestinatus est in gratia sanctificante . Et quod finalis perseverantia 
in suo conceptu exteriorem includat specialis providentiae dispositionem , 
patet ex celeberrimo Sapientiae testimonio , quod habetur cap. 4* Baptus est , 
ne malitia mutaret intellectum ejus . In quae verba sic contra Scmipelag. 
disserit S. P. Augustinus de praed. SS. cap. i/j. Dictum est enim secun^ 
dum pericula vitae hujus , non secundum praescientiam Dei , qui hoc prae- 
scivit , quod futurum erat , Jion quod futurum non erat : id est , quod mor- 
tem ei immaturam fuerat largiturus , ut ientationum subtraheretur incer- 
to . Et de dono persev. cap. 17 . Videte jam a veritate quam sit alienum, 
negare , donum Dei esse perseverantiam usque in finem hujus vitae : cum 
vitae huic , quando voluerit , ipse det finem ; quem si dat ante imminen- 
tem lapsum , facit hominem perseverare usque in finem . Et de corr. et 
gr. cap. 8. Donum Dei esse , inquit, ut finiat homo vitam istam ^ antequam 
ex bono mutetur in malum . Ac denique suffragatur et ratio . Nara non 
est forsan divinae providentiae actus , ut afiqui ex hac vita decedant quan- 

do a Deo sunt aversi? Plane: est nempe specialis poena a divina jusliii.i 
nonnullis reprobis inllicta , Similiter ergo actus specialis providentiae dici 
debet , quod aliqui electi ex hujus vitae fluctibus eruantur quando con- 
juncti sunt Deo per gratiam sanctificantem . Et hoc quoad externum per- 
severantiae finalis donum . Alterum autem , quod internum dicitur , est in- 
spiratio sanctae dilectionis, seu gratia efficax et victrix , quam confert Deus 
iis qui perseverant, et in statu supponuntur habitualis gratiae. Quae victrix 
delectatio non est in omnibus praedestinatis aequalis j sed major atque 
potentior in iis , qui a rebelli cupiditate acrius agitantur , vel ampliora vi- 
tae hujus, quam diligebant, commoda relinquunt, vel acerbiore morte ut 
martyres occumbunt . Quod interior haec perseverantiae gratia sit efficax 
victrixque gratia , gratiae habituali superaddita atque a communibus gra- 
tiae auxiliis , quae illam comitantur , diversa , demonstrabunt omnia ar- 
gumenta , quae ad Pelagianos ac Scmipelagianos refellendos mox afleromus j 
Sit ergo 

CONCLUSIO I. 

Homini lapso ad finaliter perseverandum necessaria est 

gratia salvatoris . 

Prob. brevissime adv. Pelagianos . I. Universalis Ecclesia post Diospoll- 
lani concilii definitionem firmiter tenet , homini lapso ad omnes et singu- 
los pietatis actus necessariam esse gratiam salvatoris . Porro finalis perseve- 
rantia nonne est maximus actus pietatis ad vitam conducens aeternam ? II. 
Si actiones humanae sint mere naturales , quum inter illas ac aeternam 
vitam , quae est supernaturalls , nulla sit proportio, nullo prorsus modo vi- 
tam aeternam mereri possunt . Sulilata autem salvatoris gratia , actiones , 
quibus homo in fine vitae perseveraret , essent merae naturales . Quomodo 
ergo poterunt hominem ad vitam aeternam transmittere ? III. S. Augustinus 
ep. XCV. ait : Oratio est clarissima gratiae testificatio ; neque enim ab 
aliquo poscimus , quod in nostra habemus potestate . Ecclesia tamen in 
quotidianis orationibus suis indesinenter a Deo finalem petit perseveran- 
tiam . Existimat igitur non esse illam in nostra potestate , sed a gratia de- 
scendere salvatoris . 

CONCLUSIO II. 

Perseverantia finalis est specialissimum Dei donum ab habituali 
gratia aliisque ei adnexis auxiliis realiter distinctum . 

Prob. I. ex sanctis paginis. I. Apostolus ad Philipp. cap. i. Hobis do‘ 
natum est , inquit , pro Christo , non solum ut in eum credatis , sed ut 
etiam pro illo patiamini . Quibus recitatis, S. P. Augustinus lib. de dono 
persev. cap. 2. ita argumentatur : Horum quippe unum pertinet ad ini- 
tium , alterum ad finem : utrumque tamen est Dei donum , quia utrum- 
que dictum est esse donatum . II. Petrus in sua I. ep. cap. 3 . Melius est, 
Vol. V. Marcellius Theol. 17 

inquit , benefacientes , si voluntas Dei velit , pati , (fuam malefacientes . 
Post quae verba ita S. docior loco mox laudato prosequitur: Cum dicit ^ Si 
velit voluntas Dei , ostendit , hoc divinitus donari , nec omnibus sanctis , 
ut pro Christo patiantur . JSeque enim quos non vult voluntas Dei perveni' 
re ad experientiam gloriamque passionis , non perveniunt ad regnum Dei , 
si perseveraverint in Christo usque in finem . III. Jeremiae cap. 32. habe- 
tur : Timorem meum dabo in corde eorum , ut non recedant a me . E ve- 
stigio subdit S. doctor loco citato : Quod quid est aliud , quam , talis ac 
tantus erit timor meus , quem dabo in cor eorum , ut mihi perseveranter 
adhaereant ? Quae Scripturae testimonia prout ab Augustino explicantur 
non modo demonstrant, finalem perseverantiam esse Dei donum , sed osten- 
dunt praeterea , donum illud esse specialissimum ab habituali gratia aliis- 
que donis distinctura . Nam si fideli ac justo homini donatur , ut patiatur 
pro Christo , quemadmodum infideli donatur , ut credat in Christum : sl 
benefacientes, hoc est, justi et sancti non patiuntur pro Christo, scilicet 
usque in finem non perseverant , nisi velit voluntas Dei , nec omnibus san^ 
ctis datur , ut patiantur pro Christo : si denique justi piique homines 
magno indigent Dei timore , ut eidem perseveranter adhaereant , profe- 
cto justis, ut finalem habeant perseverantiam, non sufficit habitualis gra- 
tia , nec satis sunt ordinaria auxilia habituali gratiae passim adnexa , sed 
necessario requiritur , ut eis elargiatur Deus specialissimum donum . 

Prob. 2 . ex conciliis . Secunda^ Arausicana synodus can. X. inquit : 
Adjutorium Dei etiam renatis ac sanctis semper est implorandum , ut 
ad finem bonum pervenire , vel in bono possint opere ' perdurare , Unde 
etsi renati ac sancti gratiam habeant habitualem auxiliaque ei communi- 
ter adnexa , non habent tamen perseverantiam . Concilium Tridentinum 
sess. XVI. cap. i3. ait perseverantiam haberi non posse nisi ab oranipo- 
tentissima Dei voluntate : Quod quidem ( donum ) aliunde haberi non 
potest , nisi ab eo , qui potens est , eum , qui stat , statuere , ut perseve- 
ranter stet , et eum , qui cadit , restituere . Neque dici potest , quodlibet 
siipernaturale adjutorium elfectum esse omnipotentissimae Dei voluntatis . 
Nam licet id verum sit , concilium tamen speciali quodam titulo perseve- 
rantiam appellat omnipotentissimae Dei voluntatis effectum , ut eam videli- 
cet ab habituali gratia aliisque ordinariis distinguat auxiliis . can. quippe 
i6. appellat perseverantiam magnum Dei donum : Si quis magnum illud 
usque in finem perseverantiae donum se certo habiturum absoluta et infal- 
libili certitudine dixerit , anathema sit . Et can. 22 . litem omnem dirimit 
dicens: Si quis dixerit , justificatum vel sine speciali auxilio Dei in acce- 
pta justitia perseverare posse , vel cum eo non posse , anathema sit . Vi- 
des , justificatum speciali Dei indigere auxilio ut perseveret. 

Prob. 3. auctoritate ac ratione M. Augustini ; superfluum quippe est 
multorum PP. proferre sententias . Sic autem S. Pater lib. de dono persev. 
cap. 2 . scribit : Cur autem perseverantia ista poscitur a Deo , si non da- 
tur a Deo ? An et ista irrisoria petitio est , cum id ab eo petitur , quod 
scitur non ipsum dare , sed ipso non donante esse in hominis potesta- 

tc y Sicut imsonu est ctium illci actio gratiarum y si ex hoc gratiae a^iiiX' 
tur Deo , quod non donavit ipse nec fecit ? Nolite errare , inquit Apo- 
stolus y Deus non irridetur . Lege quae sequuntur , et invenies S. do- 
clorem a cap. 2 . usque ad 6. demonstrare, hominem justum in qualibet ora- 
tionis dominicae petitione , excepta quarui , postulare a Deo finalem per- 
severantiam . Hanc ergo justus per gratiam habitualem adnexaque illi au- 
xilia non habet ; alioquin irrisorie peteret illam a Deo . Capite autem me- 
morati libri sexto aliud ad rem nostram profert argumentum : Sed nolunty 
ut scribitis y isti fratres y ita hanc perseverantiam praedicari y ut non vel 
suppliciter emereri , vel amitti contumaciter possit . Ubi quid dicant , pa- 
rum diligenter attendunt . De illa enim perseverantia loquimur , qua per- 
severatur usque in finem ; quae si data est , perseveratum est usque in 
finem ; si autem non est perseveratum usque in finem , non est data ... 
Dicimus quippe castum , quem novimus castum , sive sit , sive non sit in 
eadem castitate mansurus ... Perseverantiam vero usque in finem , quoniam 
non habet quisquam y nisi qui perseveraverit usque in finem y multi eam 
possunt habere , nullus amittere . Demum cap. q. strenuissimus gratiae vin- 
dex ita ratiocinari prosequitur : Ex duobus autem piis , cur huic done^ 
tur perseverantia usque in finem , illi non donetur , inscrutabilia sunt 
judicia Dei . Illud tamen fidelibus debet esse certissimum , hunc esse ex 
praedestinatis y illum non esse . Ast vero multi sunt justi homines , quibus 
perseverantia non datur; unde differt a justificatione donisque ei adnexis 
finalis perseverantia . Legant tirones laudatum librum , ibique multa alia 
invenient ad rem facientia argumenta . 

Prob. 4- ex absurdis , quae in Semipelagianorum sententia sequuntur . 
Si enim finalis perseverantia donum esset justis omnibus commune , qui 
perseverat , per liberi arbitrii sui vires a non perseverante discernetur; quod 
est contra Apostolum dicentem : Quis enim te discernit ? Perseverans quip- 
pe a non perseverante non se discerneret per gratiam habitualem aliaque 
ei conjuncta auxilia; quoniam haec habet cum illo communia . Sequeretur 
proinde, perseverantem posse prae non perseverante gloriari ob eamdem ra- 
tionem ; quod similiter repugnat Apostolo exclamanti; Quid gloriaris y qua- 
si non acceperis ? Atque ita recurrendum hac in caussa non esset ad in- 
scrutabilia Dei judicia , ut post Apostolum Augustinus facit , sed ad liberi 
arbitrii vires , contra quam statuat Tridentina synodus sess. VI. cap. 1 3. cu- 
jus verba supra dedimus . 


CONCLUSIO IU. 

Finalis perseverantia est specialissimum Dei donum etiam in iis y 
qui statim post justificationem ex hac vita decedunt . 

Prob. I. Scriptura . Sap. cap. 4* haec occurrunt: Raptus est y ne ma-' 
litia mutaret intellectum ejus . In quae verba S. P. Augustinus lib. de' 
corr. et gr. cap. 8. ita disserit ; Respondeant qui nos irrident , quando in 

rebus talibus exclamamus : Quam inscrutabilia sunt judicia ejus , et in- 
vestigabiles viae ejus ! ISeque enim hoc non donat Deus quibus volue- 
rit , aut vero Scriptura illa mentitur , quae de morte velut immatura ho- 
minis justi ait : liaptus est , ne malitia mutaret intellectum ejus , aut ne 
fictio deciperet animam ejus . Cur igitur hoc tam magnum beneficium aliis 
dat , aliis non dat Deus , apud quem non est iniquitas , nec acceptio per- 
sonarum , cl in cujus potestate est , quandiu quisque in hac vita maneat , 
quae tentatio dicta est super terram ? Sicut ergo coguntur fateri , donum 
Dei esse ut finiat homo vitam istam , antequam ex bono mutetur in ma- 
lum , cur autem aliis donetur , aliis 71011 donetur , ignorat ; ita donum 
Dei esse in bono perseverantiam secundum Sctdpturas , de quibus testi- 
monia multa jam posui , fateantur nobiscum ; et cur aliis detur , aliis 
non detur , sine murmure adversus Deum dignentur ignorare nobiscum . 
Contra singularem Duvallil sententiam faciunt , quae capitis hujus initio 
praemonuimus , 

Solutio argumentorum , 

01)j. r. Quod a Deo omnibus justis conceditur , non est speciale ip- 
sius donum, ut per se patet. Ejusmodi autem est perseverantia finalis. 
3Vam Tridcntinum concilium sess. VJ. cap. ir. post Augustinum de nat. et 
grat. cap. aG. docet , quod Deus gratia sua semel justificatos non dese- 
rit , nisi ab eis prius deseratur, II. Et revera , Deus , quantum ex se est , 
largitur omnibus justis perseverantiam finalem . Si enim ipsi velint , perse- 
verare possunt j et si non perseverant , eorum culpa est . Ait quippe S. P. 
Augustinus lib. de corr. et gr. cap. 7 . Justior enim videtur excusatio di- 
centium : Non accepimus audientiam , quam dicentium : Non accepimus 
perseverantiam j quoniam potest dici : Homo , in eo quod audieras et te- 
nueras ^ in eo perseverares,) si velles. III. Et merito. Nam justus, quum 
per habitualem gratiam sit filius Dei adoptivus , jus habet ad aeternam hae- 
reditatem : unde habet etiam jus ad perseverantiam, sine qua gloria conse- 
qui nequit . Proinde , quum sanctificantem gratiam et ordinaria ei adnexa 
auxilia habeat , potest, et quidem potentia proxima et expedita , finalitcr per- 
severare . 

Resp. ad i. Non omnibus justis datur a Deo actualis perseverantia , 
sed potentia dumtaxat ad perseverandum. Et hanc quidem habent illi pri- 
mo in gratia habituali , per quam Deus praestat ne peccemus , dando pos- 
sibilitatem ad supernaturalitcr agendum , ut Augustinus ait de nat. et grat. 
cap. aG. j deinde in actualibus auxiliis , quae sufficientia dicuntur , quaeque 
justificationem passim comitantur. Ex his fit, ut justi possint perseverare. 
Cur ergo non omnes perseverant ? Quia scilicet nolunt . Quare autem no- 
lunt? Quoniam sua implicati superbia ad gratiam non convertuntur juvan- 
tem, ut ait Augustinus. Hinc quod non perseverent, eorum culpa est, quo- 
niam libere peccant. Atque ita qui pereeverat , misericordiam Dei commen- 
det , a qua ut pereeverct accipit gratiam : qui non perseverat , sibi impu- 
tet 5 quoniam libere divinam iransgrotlitur legem . Rem totam paucis decla- 

rat S.,P. Auguslinus in lib. de corr. et grat. cap. i3. Hi ergo , qui non 
perlinent ad istum ( praedestinatorum ) numerum pro meritis justissime 
judicantur . Aut enim jacent sub peccato , quod originaliter genera- 
tione traxerunt , et cum illo haereditario debito hinc exeunt , quod non 
est regeneratione dimissum ; aut per liberum arbitrium alia insuper ad- 
diderunt ... ; aut gratiam Dei suscipiunt , sed temporales sunt , nec perse- 
verant ; deserunt , et deseruntur . Dimissi enim sunt libero arbitrio , non 
accepto perseverantiae dono , judicio justo , et occulto . Quod ergo post 
Augustinum inquit concilium Tridentinum , Deum scilicet justificatum non 
deserere nisi ab illo prius deseratur , verissimum est . Nam Deus non au- 
fert a justo habitualem gratiam et auxilia illi passim connexa . Sed justus 
per liberi vires arbitrii obicem ponit , ne auxilia habituali gratiae conjun- 
cta dent ei ad non peccandum potentiam proxime expeditam j et tunc a 
Deo deseritur. Haberet utique justus potentiam ad non deserendum Deum 
proxime expeditam , si praesto ei esset gratia efficax . Ast non tenetur Deus 
talem omnibus justis elargiri gratiam , per quam actu usque in finem per- 
severent . Hinc justi deserunt Deum , quoniam per liberum arbitrium ad 
actum non redigunt potentiam , quam ad perseverandum a gratia habitua- 
li aliisque ei adnexis auxiliis habent . 

Ad 2 . Justi per liberum arbitrium , gratia habituali ct actualibus gra- 
tiae auxiliis habituali gratiae passim conjunctis adjutum , habent potentiam 
licet remotam ad perseverandum . Possunt ergo si velint perseverare . Quod 
si non perseverant , eorum culpa est , quia noluerunt . Atque hoc sensu lo- 
quitur Augustinus in lib. de corr. et grat. et optime ait , justos persevera- 
re nolentes inexcusabiliores esse infidelibus ; quoniam hi non habent ad bo- 
num nisi potentiam in libero arbitrio , quam appellare possum remotissi- 
mam , quia qui Evangclium non audierunt nullam ut plurimum habent 
actualem gratiam . Justi autem praeter potentiam Uberi arbitrii aliam ha- 
bent in sanctificante gratia et auxiliis illi conjunctis potentiam : unde sunt , 
ex quo perseverare nolint , infidelibus inexcusabiliores in eo , quod audic<- 
runt et acceperunt. Ceterum , ut justi actu perseverare velint, necesse est 
ut eorum voluntas per specialem aliam gratiam actualem praeparetur a Do- 
.mino. Hinc optime S. doctor in lib. I. retract. cap. lo. Non existiment 
novi haeretici Pelagiani , secundum eos esse dictum . Herum est enim 
omnino , omnes homines hoc posse , si velint ; sed praeparatur voluntas 
a Domino , et tantum augetur munere caritatis , ut possint : quod hic 
ideo dictum non esty quoniam praesenti necessarium non erat quaestioni , 

Ad 3. Justus habet ad gloriam jus remotum non proximum ; alioquin 
si omnes justi una cum habituali gratia jus proximum reciperent ad aeter- 
nam vitam , qui aliquandiu in statu gratiae vivunt reapse salvarentur . Ei 
igitur dumtaxat jus proximum ad gloriam conceditur, qui praeter habitua- 
lem gratiam et actualia auxilia ei passim adnexa accipit a Deo donum per- 
severantiae, juxta illud Christi Maiih. cap. lo. Qui perseveraverit usque 
in finem hic salvus erit , quod non nisi de praedestinatis velificatur . 

Obj. 2 . cont. 3. prop. I. Potest homo statim post acceptam vel in bap- 

tismo vel in sacramento poenitentiae justificationem ex praesenti vita migra- 
re . Hoc in casu absque speciali Dei dono perseveraret. Unde in aliquo fina- 
lis perseverantia non est speciale Dei donum , II. Mors post originale pec- 
catum a secundarum cursu caussarum dependet. Quapropter, quod quis sta- 
lim post justificationem decedat, non est speciale Dei donum. 

Resp. ad i. Hoc ipsum, quod homo stalim post acceptam justificatio- 
nem et antequam in peccatum labatur decedat , est specialissimum donum 
Dei. Hinc S. P. Augustinus in bb. de praed. SS. cap. 14. Quare aliis , 
inquit , cortcedatur , ut ex hujus vitae periculis , dum justi sunt , aufe~ 
rantur j alii vero justi , donec a justitia cadant , in eisdem periculis vita 
productiore teneantur , quis cognovit sensum Domini ? 

Ad 2. dico I . Si ordo caussarum secundarum caussa dici debet , cur 
quis in statu gratiae decedat , jam caussa , cur quis salvetur , erit earmn- 
dem caussarum ordo secundarum . Quod quidem quam absurdum sit , ne- 
mo non videt : sequeretur enim aliquos fortuito salvari , quomodo fortuito 
moriuntur. 2. Caussae secundae infiuunt in hominis mortem in se inspe- 
ctam, non autem consideratam prout decreto aeternae praedestinationis sub^t. 
Sed haec aliaque hujus generis a nobis praeoccupata sunt initio capitis . 

CAPUT VIII. 

Utrum gratia habitualis necessaria sit , vel sola actualis 
sufficiat ad supernaturale opus faciendum . 

Joannes Wiclefus antiquae Ecclesiae doctrinae pertaesus eo stultitiae 
devenit , ut sibi suaderet , concupiscentiam quae etiam in renatis usque ad 
agonem remanet adeo hominis opera contaminare , ut quidquid boni justi 
ac sancti faciunt sit inquinamentum et sordes . Ne vero homines a bono 
peragendo retraheret , addebat non esse a virtutum exercitio abstinendum , 
quoniam non revocat illas Deus ad examem , sed tanquam puras et imma- 
culatas habet . Multo magis ajebat inquinamenta sunt et peccata opera o- 
mnia, quae ab homine in statu lethalis peccati fiunt. Unde in Wiclefi sen- 
tentia consequitur , non dari opus aliquod bonum absque gratia habituali . 
Portentum hoc renovavit subinde Calvinus et in omnibus adhaesit Wicle-- 
fo. Catholici e contra firmissima fide tenent atque tuentur , quaevis opera ab 
homine in statu lethalis peccati patrata non esse quidem aeternae vitae me- 
ritoria ; verum peccatorem et infidelem opera quaedam facere posse , quae 
ordinis sint supematuralis , quoniam ad supernaturale opus bonum patran- 
dum sola sufficit gratia actualis , minimeque necessaria est gratia habitualis ; 
falsumque est , concupiscentiam omnia humana opera commaculare. Unde sit 

Homo absque gratia habituali et in mortalis peccati statu existens 
potest cum sola actuali gratia bonum opus patrare . 

Prob. I. Scripturis. Ezecliiells cap. i8. haec habentur: Convertiminiy 
et agite poenitentiam . Zachariae cap. i . legitur : Convertimini ad me , et 
convertar ad vos . Dan. cap. 4* Peccata tua eleemosynis redime . Lucae 
cap. 1 1 . Petite et dabitur vobis: quaerite^ et invenietis : pulsate et aperietur 
vobis . Si ergo vos cum sitis mali , nostis bona data dare Jiliis ete, 
Ibid. Christus sic alloquitur pharisaeos : Date eleemosynam j et ecce omnia 
munda sunt vobis . Hujusmodi ad omne opus bonum exhortationibus ple- 
nae sunt sanctae paginae . Jam vero qui sic admonentur gratiam non ha- 
bent habitualem , ut allatis textibus patet . Idcirco facere utique bona ope- 
ra poterant cum sola gratia actuali j secus superflua esset quaevis exhorta- 
tio . Hinc in actib. Apost. cap. i o. commendantur orationes et eleemosy- 
nae Cornelii centurionis: Orationes tuae , et eleemosynae tuae ascenderunt 
in memoriam in conspectu Dei . Et Luc. cap. 1 8. de publicano , qui pec- 
tus suum percudens exclamabat in corde : Deus , propitius esto mihi pec- 
catori f legitur : Descendit hic justificatus in domum suam . Hi sane ha- 
bitualem gratiam non habebant ; quum ille adhuc ethnicus esset , hic au- 
tem peccator . Et nihilominus bonum agebant supernaturale . Quare sola 
actualis gratia ad bonum agendum sufficit . 

Prob. 2. ex ecclesiasdcis definitionibus . Concilium Constantiense hanc 
damnavit Wiclefistarum et Hussitarum propositionem : Ex principiis jidei 
est per se notum , quod quidquid homo in peccato mortali fecerit , pec- 
cat mortaliter . Concilium Tridentinum sess. VI. hunc adversus Calvinistas 
edidit num. 7. canonem : Si quis dixerit^ opera omnia, quae ante justi- 
ficationem fiunt , quacumque ratione facta sint , vera esse peccata , vel 
odium Dei mereri ; aut quanto vehementius quis nititur se disponere 
ad gratiam , tanto gravius eum peccare , anathema sit . Pius V. has in 
Baii scripds damnavit proposidones . Num. 35. Omne quod agit peccator , 
vel servus peccati , peccatum est . Et num. In omnibus suis actibus 
peccator servit praedomijianti cupiditati . Quod si ad bonum opus super-, 
naturale necessaria foret grada habitualis , allatae proposidones immerito ab 
Ecclesia damnatae fuissent . 

Prob. 3. ex PP. Sed in re tam clara unicus afferatur Augustinus , qui 
in ep. i3o, loquens de Polemone ad meliorem frugem- revocato iuquit : 
Et ne id ipsum quidem , quod melius in eo factum est , humano operi 
tribuerim , sed divino . Et in lib. de patientia affirmat , schismatici pa- 
tiendam esse donum Dei : Proinde negandum non est , hoc etiam esse 
donum Dei . Et in lib. I. de nupt et concup. cap. 3. docet , nonnullos 
gentiles ex Dei gratia nupdalem pudicitiam custodire: Quis autem audeat 
dicere , donum Dei esse peccatum ? In lib. IV. cont. Julia n. cap. 3. Quan- 
to ergo , iuquit , tolerabilius illas , quas dicis in impiis esse virtutes , di- 


136 

vino muneri potius , quam eorum tribueres tantummodo voluntati ; licet 
ipsi hoc nesciant , donec si ex illo sunt praedestinatorum numero ac- 
cipiant spiritum , qui ex Deo est , ut sciant quae a Deo donata sunt 
cis? In ep. ad Sivlum denique fuse demonstrat, lidem impetrare remissio- 
nem peccatorum . 

Prob. 4* cx absurdis . SI ad bonum opus necessario gratia sanctificans 
requireretur , consequens foret , omnia hominis impii opera , iila etiam cum 
actuali gratia pa<rata , esse pect;ata . Neque enim impius gratiam habet san- 
ctificantem . Hoc autem absurdissimum est , ut ex allatis ecclesiasticis de- 
finitionibus patet . Sequeretur etiam , nullo modo peccatorem posse se ad 
habitualem recipiendam gratiam disponere . Nam si cum sola actuali gra- 
tia fidei spei et caritatis actus elicere nequit , nec aliud supernaturale bo- 
num peragere , quomodo se ad justificationem disponet ? Numquid per ope- 
ra solis naturae viribus patrata ? Aut per opera quae juxta adversarios in- 
quinamenta sunt et sordes ? 

Prob. 5. ratione . Opus supernaturale et undequaque bonum est opus, 
quod bonum est tum ratione oflicii tum ratione finis . Ast potest homo 
absque habituali gratia tale opus perficere . Nam etiam gentiles plura pa- 
trarunt opera bona ratione officii , ut deinceps demonstrabimus . Quod si 
homo gratia actuali donetur a Deo , potest utique recto fine operari j per 
inchoatam nempe caritatem opus suum referre potest ad Deum iJtimum fi- 
nem . Deinde nonne homo , antequam justificationem consequatur , orat 
Deum , credit , sperat , peccata sua confitetur , quae omnia bona sunt ? Et 
tamen habitualem gratiam adime non habet . Cumque haec solis naturae 
viribus facere nequeat, consequitur , illa bona opera ab homine fieri per 
solam gratiam actualem , 

DiJ/icultatum enodatio . 

Obj. ex Scripturis . I. Matth. cap. 6. legitur : Si oculus tuus fuerit ne- 
quam^ totum corpus tuum tenebrosum . Quid porro est oculus nequam 
nisi homo sanctificante gratia destitutus ? Totum itaque corpus illius tene- 
brosum erit; omnia scilicet ejus opera mala erunt. II. Ibid. cap. 7 . habe- 
tur ; iVo» potest arbor mala bonos fructus facere . Cumque peccator 
•absque sanctificante gratia sit arbor mala , fructus bonos , hoc est , bona 
opera facere non potest . III. Apostolus in ep. ad Titum cap. i . inquit : 
Omnia munda mundis : coinciuinatis autem ... nihil est mundum . Homo 
absque habituali gratia est immundus : quare omnia illius opera sunt im- 
munda . IV. Psal. XLIX. Deus peccatorem alloquens ait: Quare tu enar- 
ras justitias meas , et assumis testamentum meum per os tuum ? Isaiae 
cap. I. repetit Deus; Ne offeratis ultra sacrificium frustra', incensum 
abominatio est mihi . Haec nimis perspicua sunt . 

Resp. ad i. In evangello Matth. per oculum intelligitur hominis inten- 
tio , ut docet S. P. Augustinus lib. IV. cont. Julian. cap. 3. Hunc oculum 
agnosce intentionem , qua facit quisque quod facit . Ast homo gratia fre- 
tus actuali , quamvis habituali careat , habet in opere peragendo ad quod 


Digitized byGoogIe 


137 

a graila actuali movetur , l)onam intentionem ; ac proinde corpus ejus, hoc 
est, omnia ejus opera tenebrosa non erunt seu mala. 

Ad 2. Peccator est arbor mala , si ex mala voluntate operetur omnique 
destitutus supernaturali adjutorio . Tunc certe bonos fructus facere non po- 
test. Ast si homo peccator sit , adeoque absque sanctificante gratia , sed tamen 
habeat actualem a qua moveatur ad agendum , tunc arbor mala non est , 
et bonos producere potest fructus . Ita Augustinus loco nuperrime laudato : 
JVon itaffue in quantum homo est , quod est opus Dei j sed in quantum 
malae ooluntatis est , quisque arbor mala est , et honos fructus facere 
non potest . 

Ad 3 . Tamdiu peccator immundus est, quamdiu operatur ox cupidi- 
tate . Quod si gratiam a Deo accipiat actualem , operabitur ex caritate , 
sicque immundus non erit . 

Ad 4 * Pcf Prophetas alloquitur. Deus peccatores bona opera ex prava 
intentione facientes , non peccatores quoscurnque . Fieri namque ab homine 
possunt bona opera ex officio , sed ob pravum aliquem finem , ut experientia 
docemur j eoque in casu opera illa reprehensione digna sunt . Hoc se ge- 
rebant modo peccatores , quos laudatis in argumento locis Deus reprehen- 
dit . Hinc apud Isaiam cap. 29. de iisdem loquens Deus peccatoribus in- 
quit : Populus iste ... labiis suis glorifeat me , cor autem ejus longe est 
a me . Reprehenduntur ellam Judaei , quod Deum externis colerent operi- 
bus , corde autem ad omne perpetrandum facinus parati essent . Quod tum 
ex allatis Isaiae verbis apparet , tum ex iis , quae eodem psal. 4 o- legun- 
tur : Tu vero odisti disciplinam , et projecisti sermones meos retrorsum . 
Si videbas furem , currebas cum eo , et cum adulteris portionem tuam 
ponebas . 

Obj. 2. S. P. Augustinus libro de gratia et llb. arb. cap. 18. inquit: 
Praecepta caritatis tanta et talia sunt , ut quidquid se putaverit homo 
facere bene, si fiat sine caritate , nullo modo fiat bene . In libro autem 
de grat. Chr. cap. 2G. subdit: Ubi non est dilectio , nullum bonum opus 
imputatur , nec recte bonum opus vocatur . Quidquid autem a peccatore 
fit , sine caritate fit , adeoque bonum esse nequit . 

Resp. aliam per Augustinum esse caritatem habitualem , quae a san- 
ctificante gratia profluit , et aliam actualem , quae proficiscitur a gratia 
actuali . Carent in suis actibus peccatores caritate habituali , quia habitua- 
lem gratiam non habent . Ast si bene agant excitati ab actuali gratia , ca- 
ritatem et dilectionem habent actualem , per quam actus illi boni sunt ac 
supematurales . 

Obj. ultimo ratione . Homo , qui habituali gratia caret , ultimum finem 
suum in creatura constituit , atque idcirco lethaliter in actibus suis peccat . 

Resp. hominem ultimum finem suum non constituere in creatura 
actibus illis , quos motus et excitatus ab actuali gratia exercet ^ atque adeo 
in iis non peccat , etiam si peccet in aliis . 

Tom. V. Marcellius Theol. 18 

CAPUT IX. 


An praecepta Dei sint hominibus justis possibilia . 

In superiore libro jam diximus , non defuisse pessimos in Ecclesia Dei 
homines , qui tam male de libero arbitrio senserunt , ut nec a gratia mo- 
tum et excitatum divina praecepta adimplere posse arbitrarentur : quam 

impossibilitatem partim a Deo ipso impossibilia praecipiente , parlim ex ho* 
minum libertate per peccatum amissa repetere solebant . Lutherus sane , 
Calvinus , lioruinque sectatores audacissime affirmarunt , hominibus etiam 
justis esse divina praecepta ad observandum impossibilia , ut laudato pro- 
xime libro ex pluribus illorum locis demonstravimus . Contra hos igitur 
omnem impendere debemus conatum ut demonstremus , hominibus justis 
impossibilia non esse divina praecepta . De alia enim controversia , an ea- 
dem divina praecepta possibilia sint quibuscumque hominibus , pertracta- 
bimus , Deo dante , alibi . 

Nam aliud est inquirere , an omnibus ac singulis hominibus divina prae- 
cepta sint possibilia , et aliud , an sint possibilia hominibus justis . Divina 
praecepta possibilia esse hominibus justis, perlinet ad fidem , quum id ab 
Ecclesia expresse sit definitum . Ast Ecclesia minime definivit , eadem di- 
vina praecepta possibilia esse infidelibus , et obduratis excaecatisque pec- 
catoribus . Iinmo eadem Ecclesia ad examen revocans opera Jansenii Ypren- 
sis Episcopi, licet lib. III. de gr. Chr. cap. i3. scriptum invenerit: Hanc 
impotentiam ( observandi divina praecepta ) reperiri non solum in excae- 
catis et obduratis , atque infidelibus , sed etiam in fidelibus , et justis , 
Ecclesia , inquam , non integram illam propositionem , sed eam partem dum- 
taxat , quae potestatem adimplendi praecepta justis hominibus denegat , pro- 
scripsit . Ex quo consequitur , tanquam haereticum habendum esSie illum , 
<{ui hominibus justis impossibilia esse divina praecepta affirmaverit; non il- 
lum , qui eam admitteret impossibilitatem tantum in obduratis et infideli- 
bus : quamvis nostra sententia sit , nec infidelibus et excaecatis impossibi- 
lia esse divina mandata . 

Sed ut in controversia hac dirimenda perspicue procedamus , animad- 
vertendum existimo, nomen hoc, Impossibile non uno semper sensu sumi 
penes scriptores . i. Illud dicitur impossibile , quod nullo prorsus rnodo 
fieri potest , ut si dicam: Impossibile est, lapidem videre vel loqui vel am- 
bulare . 2. Dicitur aliquando impossibile , quod difficile et arduum est , ut 
si quis dicat : Impossibile est , ut tam longum iter pedibus conficiam . 3. 
Impossibile dicitur, quod absolute nolumus . Hujusmodi esset , si dicerem : 
lmpossii)ile est , ut ego me interficiam . 4- Impossibile etiam dicitur, quod 
nunquam eveniet, quamvis absolute loquendo evenire possit ; sicut est illud : 
Impossibile est , ut homo sanae mentis se ipsum interimat . Quando ergo as- 
serimus , impossibilia hominibus justis non esse divina mandata , de impossi- 
bilitate loquimur priore modo considerata, statuentes falsum esse quod no- 
vatores obganniunt, nempe nullo modo fieri posse, ut Justi homines divina 
observent praecepta . 

Anlmadverlimus praeterea, duplicem esse in homine potestatem obser- 
vandi legem divinam j alteram ab actu separatam , alteram vero cum actu 
conjunctam . Illa dat posse , seu constituit potentiam in actu primo : haec 
dat actum , poientiamque constituit in actu secundo . Rursus potentia ab 
actu separata dici potest vel remotissima , vel remota , vel proxima . Re- 
motissima est in eo , qui naturalem quidem habet facultatem agendi , sed 
infirmam oninique adjumento expoliatam ; talem tamen quae sanari pos- 
sit et auxilium recipere ad operandum . Hoc sensu peccatores obdurati 
et excaecati bonum quodlibet operari possunt j quoniam etsi per peccatum 
vix in eis naturalis facultas supersit , eaque infirma omnique destituta gra- 
tia , possunt nihilominus a Deo recipere gratiam , per quam , infirmitate eo- 
rum sanata , velint agere bonum . Potentia autem remota invenitur in ho- 
mine , qui gratiam habeat inefficacem , quam Thomistae sensu non ma- 
lo appellant sujjicientem j quoniam etsi naturalis falcultas ea gratia sufful- 
ta nequeat proxime et immediate in actum prodire , minus tamen diffi- 
cile actum exercere poterit, si praesto ei sit auxilium efficax . Atque ex hoc 
intelligitur , in quo sita sit potentia proxima ad operandum; in magna vi- 
delicet ac robusta voluntalc , per quam naturalis facultas infirma sanatur 
et roboratur, ita ut in actum prodire et cum ipso actu potentia conjungi 
possit . Statuentes itaque , homines justos potentiam habere ad observanda 
divina praecepta , idem est ac si statuamus , justis possibilia esse divina 
mandata tum potentia remotissima , propterea quod est in cis libertas ar- 
bitrii^ tum potentia remota , quum habeant gratiam habitualem ct gratiam 
actualem saltem inefficacem . Immo ut recte tota haec disputatio intclligatur , 
postquam demonstraverimus , justis impossibilia non esse divina praecepta , 
definiemus subinde , neque illis deesse gratiam , qua possibilia fiant . Ad 
rem igitur 

CONCLUSIO I. 

Praecepta Dei justis hominibus non sunt impossibilia , 

Prob. I. ex V. T. Haec occurrunt Deuter. cap. 3o. Mandatum hoc 
quod ego praecipio tibi hodie , non supra te est ; non supra nempe vires 
tuas . Eccl. cap. 1 5. Si volueris mandata servare , conservabunt te ... ap- 
posuit tibi aquam et ignem ; ad quod volueris , porrige manum tuam . 
Ante hominem vita et mors • bonum et malum : quod placuerit ei , 
dabitur illi . Ex quibus luculenter colligitur , nihil impossibile Deum' ho- 
minibus quibuscumque praecipere , multoque minus impossibilia jubere ho- 
minibus justis. 

Prob. 2 . adhuc clarius ex N. T. Matth. cap. ir. Christus de lege, 
quam hominibus tradebat, ita loquitur: Jugum meum suave est ^ et onus 
meum leve . Joann. in I. ep. cap. 5. Mandata , inquit , ejus gravia non 
sunt . Apostolus in I. ad Cor. cap. i o. Fidelis autem Deus est , qui non 
patietur vos tentari supra id , quod potestis , sed faciet etiam cum ten- 
tatione proventum , ut possitis sustinere . 


iio . . . ■ 

Prob. 3. ex Eccl. definitionibus . Concilium Tridenllnum sess. VI. cap. 
II. adversus novatores ait: Nemo temeraria illa et a patribus sub arUf 
themate prohibita voce uti debet , Dei praecepta homini justificato ad ob- 
servandum esse impossibilia . Deus enim impossibilia non jubet ; sed ju- 
bendo monet facere quod possis , petere quod non possis , et adjuvat 
ut possis. Can. autem i8. inquit: Si quis dixerit^ homini etiam justifi- 
cato praecepta Dei ad observandum esse impossibilia , anathema sit . Pius 
V. liatic propositionem n. 54* in Baii scriptis damnavit : Definitiva haec 
sententia , Deum homini nihil impossibile praecepisse , falso tribuitur Au- 
gustino , quum Pelagii sit . Innocentius vero X. hanc aliam in opere Jan- 
senii proscripsit : Aliqua Dei praecepta hominibus justis , volentibus et co- 
Tiantibus , secundum praesentes quas habent vires , sunt impossibilia . 

Prob. 4' PP* Tertullianus lib. II. advers. Marcion. cap. 5. scribit : Non 
poneretur lex ei , qui non haberet obsequium debitum legi in sua pote- 
state j nec rursus comminatio mortis transgressioni adseriberetur , si non 
€t contemptus legis in arbitrii libertatem homini deputaretur . Hierony- 
Tims in cap. 5. Matth. inquit; Multi praecepta Dei imbecillitate sua , non 
sanctorum viribus aestimantes , putant esse impossibilia , quae praecepta 
sunt ... Sciendum est ergo , Christum non impossibilia praecipere . Chry- 
sostomus hom. VIII. de poenit. ait : Nequaquam Dominum incuses : non 
mandat impossibilia . S. P. Augustinus lib. de fide contra Manich. cap. lo. 
•Quis non clamet , inquit , stultum esse praecepta dare ei , cui liberum 
non est , quod praecipitur , facere ; et iniquum esse , Deum eun^dani- 
nare , cui non fuit potestas jussa complere ? In lib. de nat. et gr. cap. 
43 . dicit ; Non igitur Deus impossibilia jubet : sed jubendo admonet et 
facere quod possis , et petere quod non possis . Consimilia habet in lib. 
II. de peccat, mer. et remiss. cap. 5. Leo M. serm. XVI. de pass. Dom. 
cap. 6. Nihil habemus , inquit , nisi quod accepimus , et jugiter admo- 
nemur , ut dona gratiae Dei non negligenter habeamus . Juste enim 
nobis instat praecepto , qui praecurrit auxilio . Gregorius item M. dicit : 
Pius conditor cum viribus flagella moderatur , ne virtutem poena tran- 
seat , et per astutiam fortium humana infirmitas excedat . lufinitus eva- 
derem , si omnia vellem testimonia patrum afferre . 

CONCLUSIO II. 

Hominibus justis , cum urget eos tentatio , supernaturale 
Dei auxilium non denegatur . 

Prob. I. M. Augustini auctoritate , qui in psal. XXXIX. n. 27 . ita scribit: 
Qui habuit tui curam antequam esses , quomodo non habebit curam , cum 
jam hoc es , quod voluit , ut esses ? Jam enim fidelis es , jam ambulas 
in via justitiae . Curam tui non habebit ? ... Te jam justum ex fide viven- 
tem negliget , deseret , dimittet ? Imo vero et hic fovet , et hic adjuvat , 
et hic necessaria subministrat , et noxia resecat . Et paullo post eadem de 

justis loqucns repetit: Dominus curam habet tui , securus esto ... Ab ar^ 
tijicis tui manu noli cadere ... Nusquam tibi deest : tu illi noli deesse , 
tu tibi noli deesse . In psal. CXLV. n. 9. Non enim deseret opus suum , si 
ab opere suo non deseratur . Lib. IV. conf. cap. 9. Te nemo amittit , 
si qui dimittit. In- lib. denique de nat. et gr. cap. 26. Ipse autem Deus, 
inquit , cum per mediatorem Dei et hominum hominem Christum Je- 
sum spiritualiter sanat aegrum , vel vivificat mortuum , id est , justifi- 
cat impium , et cum ad perfectam sanitatem , hoc est , ad perfectam 
vitam justitiamque perduxerit , non deserit , si non deseratur , ut pie 
semper justeque vivatur . Atque hoc esse ait inter spiritualem ac cor- 
poreum medicum discrimen: quod hie cum sanavit hominem, abscedit ab 
co , et Deo dimittit j Deus autem cum justificat impium, non deserit ni- 
si prius deseratur . Concinit Augustino fidissimus discipulus ejus Prosper 
in resp. ad VIL- object. Vincent, dicens : Dei ergo voluntas est , ut in 
hona voluntate maneatur ; qui et priusquam deseratur , neminem dese- 
rit , et multos desertores saepe convertit . 

Prob. 2. ex conciliis. Synodus Arausicana canone 25 . definit, quod 
omnes baptizati , accepta baptismi gratia , Christo auxiliante et coope- 
rante , quae ad salutem pertinent , possint et debeant adimplere . Con- 
cilium Triden tinum sess. Vl. cap. ii. in suis definitionibus adsciscit et con- 
secrat S. Augustini recitata verba : Deus namque sua gratia semel justifi- 
catos non deserit , nisi prius deseratur . Constat itaque luculentissime, ju- 
stis , cum tentatio urget vel instat praeceptum , non denegari a Deo au- 
xilium aliquod supernaiurale , gratiam videlicet, quae a Thomistis sufficiens, 
a nobis autem inefficax appellari solet , qua possint mandata adimplere si 
velint. Neque enim asserimus, cuilibet justo praesto esse gratiam efficacem, 
quae facit ut mandata servemus et custodiamus ; sed quaestio est dum* 
taxat de gratia inefficaci . 

Ast adversae sententiae patroni respondent , synodum Tridenlinam , 
et ante illam S. P. Augustinum affirmantes , Deum non deserere justum 
nisi ab eo deseratur , loqui non de actuali , etiam inclficaci , sed de ha- 
bituali gratia. Sensusque illorum est, Deum habitualem .2 justo non subtra- 
here gratiam nisi justus peccando alienetur a Deo. Et re quidem vera. Au- 
gustinus multis in locis, et lib. praesertim VIII. de gen. ad litt. cap. 12. me- 
dici comparationem superius allatam usurpat ad demonstrandum, Deum non 
deserere justum per subtractionem gratiae habitualis . 

Verum falsam esse hanc adversariorum animadversionem, fiicile demon- 
stratur. Et I. quoniam S. P. Augustinus in lib. de nat. et gr. unde laudata 
verba Tridentina synodus mutuavit , refellit Pelagium affirmantem : Non 
esse necessariam misericordiam Dei, ut non peccemus, sed quia peccavi- 
mus . Misericordia autem , quam necessariam esse ut non peccemus , de- 
monstrat Augustinus , non habituaUs , quam Pelagius admittebat , sed actu- 
alis gratia est. 2. Affirmat S. doctor , Deum non deserere justum hac de 
caussa; ut. nempe ipse pie justeque vivat. Ast auxilium ad pie justeque 
vivendum nonne est gratia actualis ? 3 . Augustinus , ut thesim suam con- 

firmet , utitur medici comparatione dicens , medicum deserere aegrotum 
sanitati restitutum , Deum autem non deserere impium justificatum . Nura» 
quid medicus hominem sanatum deserendo sanitatem ab eo subtrahit? Mi- 
nime : sed auxilia illi amplius non exhibet , per quae sustentetur et vivat . 

Si ergo Deus justificatum non deserit, actualia auxilia , per quae in justi- 
ficatione perseveret , illi elargitur . 4* Quod clarius confirmat addendo : Sic- 
ut eium oculus corporis etiam plenissime sanus , nisi candore lucis ad- 
jutus , non potest cernere : sic et homo etiam perfectissime justificatus , 
nisi aeterna luce justitiae divinitus adjuvetur , recte non potest vivere . 

Quod secundo loco positum est nullo negotio solvitur . Nam eadem 
comparatio nonne ad plura etiam diversa explicanda adhiberi potest ? £t- 
si aliis in locis S. Pater compaiationem illam usurpet ad significandum , 
neminem deserere Deum per subtractionem gratiae habitualis , in libro ta- 
men de nat. et gr. assumit illam ad denotandum , non deseri a Deo ho- 
minem per subtractionem gratiae actualis , nisi ipse prius deserat Deum , 
ut ex dictis satis abunde patet . 

Diluuntur contraria argumenta . 

Obj. I. cont. I. thes. I. Proloquium illud: Deus impossibilia non ju- 
het , erat olim in ore Pelagianorura j unde nihil demonstrat . II. Deinde 
Augustinus aliique patres proloquium illud adseiverunt comparate ad homi- 
nes , non in statu naturae lapsae , sed naturae innocentis constitutos . In hoc 
quippe statu originale peccatura impotentiam parit divina servandi praecepta . 

Resp. ad i. Effatum illud erat in ore Pelagianorura et in ore catho- 
licorum . Ab illis in sensu haeretico , a catholicis in sano sensu usurpaba- 
tur . Illi affirmabant , cuique possibilia esse divina mandata per solas vires 
naturae ; Augustinus autem ceterique veteres patres , divina mandata esse 
possibilia per naturam a gratia adjutam. Ceterum si proloquium illud non 
erat nisi in ore Pclagianorum , Pclagiani ergo fuere Hieronymus , Augu- 
stinus , aliique patres superius laudati , qui expresse dixerunt : Deus impos- 
sibilia non jubet . 

Ad 2 . Falsum omnino est, antiquos patres effatum illud adhibuisse re- 
late ad statum naturae innocentis . IJt de ceteris sileam , Augustinus certe 
ex eo principio exhortatur homines ad orationem dicens , Deum impossibi- 
lia non jubere; sed jubendo monere ut faciamus quod possumus, et pe- 
tamus quod non possumus . Praeterea proloquium illud urget S. doctor con- 
tra Pelagianos affirmantes , posse hominem solis naturae viribus divina man-. 
data servare . Porro Pelagiani non de statu naturae innocentis, sed de statu 
loquebantur naturae corruptae . 

Obj. 2 . S. P. Augustinus in Psal. CVI. n. 5. scribit; Inclusum se sentit 
difficultate vitiorum ; et tanquam muro impossibilitatis erecto , portisque 
clausis , qua evadat , ut recte vivat , non invenit . Lib. I. retr. cap. 22 . 
Cum fortis , inquit , et potens praeparatur voluntas a Domino , facile ft 
opus pietatis , etiam quod difficile , atque impossibile fuit . Ldb. IU. de hb^ 

arb. c. i8. Illa est peccati poena justissima ... ut qui sciens recte non facit, 
amittat scire quid rectum sit ; et qui recte facere , cum posset , noluit , 
amittat posse cum velit . Paria his innumera occurrunt in S. doctoris libris, 
ex quibus apparet , hominibus edam jusds impossibilia esse divina manda- 
ta . II. Neque verum est , loqui Augustinum , ut vulgo respondetur , de 
impotenda hypothedca et consequente . Nam in lib. de gr. et lib. arb. cap. 
17. divinorum mandatorum impotentiam adstruit absolutam et physicam 
etiam in iis qui volunt. Ait siquidem : Qui vult facere Dei mandatum et 
non potest . Et tract. XXXIV. in Joann. Conaris ambulare et non potes . 
Multa alia Augusdni tesdmonia , quae ab adversariis in controversia de li* 
bertate afferri solent , urgent edam adversus hanc nostram thesim . De iis 
autem suo loco . 

Resp. ad I. Ex iis , quae capitis initio monuimus , facile haec et si- 
milia solvuntur . Quando enim Augusdnus affirmat , impossibilia esse divi- 
na praecepta , loquitur de impossibilitate hypothetica et consequente , non 
de physica et absoluta, ita ut neget in aliquibus potentiam ab omni impe- 
dimento nolentiae , non ab omni impedimento impotentiae expeditam . Item 
loquitur S. Pater de potentia proxima et cum actu conjuncta , quam su- 
pra declaravimus , negans in aliquibus possibilitatem proximam servandi di- 
vina praecepta , quoniam , quum gratia careant efficaci , quamvis inefficaci 
«nt suffulti adjutorio , actu aivina mandata non observant . Atque ita quum 
quis per Augustinum vidorum difficultate se sentit inclusum, non vult ab- 
solute divina servare praecepta ; dumque in ea voluntate persisdt, impossi- 
bilis illi est impossibilitate consequente legis divinae observatio . Si autem 
gradam a Deo obtineat efficacem , qui prius potendam tantum habebat ad 
servanda mandata remotam , possibilitatem adipiscetur proximam , ac ita actu 
mandata servabit . Hoc ex recitads e lib. I. retr. cap. aa. verbis non ob- 
scure colligitur . Cum fortis et potens praeparatur voluntas a Domino , * 
hoc est, cum justo parvam dumtaxat habenti gratiam datur gratia efficax 
seu victrix delectatio , quae voluntas fortis ac potens a Domino praepa- 
rata crebro ab Augustino vocatur , fit opus pietatis, quod prius 

difficile atque impossibile fuit , impossibilitate nimirum proxima et cum 
actu conjuncta , nec non impossibiUtate consequente et hypothedca j quoniam 
grada efficax facit ut faciamus atque velimus , praebendo vires efficacissi- 
mas voluntati . Hoc eodem sensu terdus quoque intelligitur locus : Amit- 
tat posse cum velit . Amittat videlicet posse proximum , quando voluntate 
volet parva et invalida per inefficacem gradam ipsi inspirata . 

Ad a. dico i. Si allatum argumentum consisteret, sequeretur-, eum 
qui vult et non potest non modo ad observanda mandata impotentiam ha- 
bere antecedentem et absolutam , sed edam coacdonem et violendam . Nam 
tunc homo coacdonem padtur ac violendam , quando facere nequit quod 
vult , ad quod faciendum conatur , quemadmodum coactionem ac violendam 
padtur , qui compedibus obstrictus vult et conatur ambulare , sed non po- 
test . Hoc autem ab adversariis in homine , qui vult et conatur agere bo- 
num, non admitdtur . 2. Non efficaciter sed inefficaciter per S. P. Augusd- 

«uni in allata senlcnila homo vult agere bonum . Qui enim gratiam habet 
parvam et invalidam , agere profecto vult bonum , sed ita remisse , ut yo* 
lunlas illa dici potius debeat velleitas quam vera voluntas j quoniam quum 
fortius validiusque ab amore trahatur boni sensibilis , absolute et efficaci- 
ter vult divina violare praecepta . Sic ei , qui hoc miodo et vult et cona- 
tur , diviaa mandata impossibilia sunt impossibilitate hypothetica et conse- 
quente , quae nempe descendit ex nolentia . Hinc S. Pater lib. de nat. et 
gr. cap. i5. Qui voluerit, inquit, et non potuerit, nondum se plene vel-' 
le cognoscat . 3. Homo parvam habens voluntatem invalidumque conatam 
impotens est ad observanda praecepta impotentia proxima et cum actu con- 
juncta , non impotentia remota . Hinc S. doctor loco in argumento laudato 
scribit : Qui ergo vult facere Dei mandatum , et non potest , jam quidem 
habet voluntatem bonam , sed adhuc parvam et invalidum : poterit autem 
( potentia proxima ) cum magnam habuerit et rd^stam , quando scilicet 
gratiam habebit efficacem atque victricem . 

Obj. 3. cont. alteram prop. Petrus quamvis justus in tentatlone positus 
gratiam non habuit , proindeque Christum negavit . Nam S. P. Augustinus 
serm. LXXIX. de terap. Quid est homo , inquit , sine gratia Dei , nisi quod 
fuit Petrus cum negaret Christum "i Ideo B. Petrum Dominus paululum 
deseruit , ut in illo totum humanum genus posset agnoscere , nihil se si- 
ne gratia praevalere , Tract. XLII. in Joann. de caritate loquens ait: 
Haec defuit Petro, quando mulieris ancillae interrogatione perterritus non 
potuit verum testimonium perhibere. Lib. de gr. et lib. arb. cap. 17 . Ca- 
ritatem Apostolus Petrus non habuit , quando timore Dominum ter nega- 
vit ,* et tamen , quamvis parva et imperfecta , non deerat , quando etc. Ea- 
dem aliis in locis quoque repetit . Chrysostomus hom. LXXXIII. in Matth. 
Petrus , inquit , et si bene animatus fuerat , divino tamen subtracto au- 
xilio cec/cZ/i . .Quid simile de Petro aliisque justis tradunt Hieronymus, 
Basilius , Theodoretus , Arnobius , alii . 

Nonnulli ad hoc argumentum respondent , nihil ex laudatis patrum lo- 
cis adversus nostram thesim elici posse , quoniam Petrus , quando a Deo 
desertus est , justus amplius non erat . Sed qui ita respondent decipiuntur . 
Nam Petrum tunc justum adhuc fuisse , luculentissime eruitur , ut cetera mit- 
tam , ex allatis testimoniis SS. PP. qui Petrum in exemplum assumunt eorum , 
quae cuilibet evenire possunt justo ; ex Clirysostomo dicente, Petrum fuis- 
se bene animatum \ eX. , quod magis est, ex ejusdem Christi sententia paullo 
ante Petri casum prolata : Vos autem mundi estis , sed non omnes ; scie- 
bat enim , qui esset eum traditurus . Hac itaque missa solutione , dico , Pe- 
trum in tentatione positum gratiam non habuisse efficacem , per quam posset 
potentia proxima et expedita tentationem superare ,* habuisse tamen gratiam 
inefficacem , per quam poterat potentia remota Christum non negare : quod 
diserte testatur et Augustinus lib. de gr. et lib. arb. loco in argumento lau- 
dato dicens : Caritatem Apostolus Petrus non habuit , quando timore 
ter Dominum negavit ; et tamen , quamvis parva et imperfecta , non dee-' 
rat et Chrysostomus in laudata bomilia : Petrus etsi bene animatus fue- - 

rat etc. Unde allatum Petri exemplum non demonstrat , Justis hominibus 
aliquando omnem omnino auferri a Deo gratiam . Neque vero demonstrat , ju- 
stis quandoque impossibilia esse diviua mandata j quippe quod Petrus pote- 
rat tentationi resistere et potentia remotissima , quae in liberi arbitrii viri- 
bus reposita est , et potentia remota , quum gratiam haberet sanctideantem 
et actualem inefiicacem , qua poterat vel immediate tentationera superare , 
vel mediate ad orationem confugiendo, per quam gratia cllicax impetratur. 
Nec dicas , ad orandum quoque gratiam requiri edicaciter adjuvantem , ut 
suo loco probabitur . Nam gratia , quae comparate ad unum opus ineflicax 
est , comparate ad aliud efhcax esse potest . Hinc parva illa caritas , quam 
Petrus habebat relate ad integram tentationis victoriam , ineflicax erat ; sed 
relate ad orationem eflicax fuisset , nisi obicem ipse posuisset , putando se 
posse quod se velle sentiebat . Neque ex hac nostra sententia sequitur, Deum 
teneri dare omnibus justis saltem gratiam ineflicacem , adeoque gratiam nou 
esse gratuitam . Non enim contendimus nos, Deum a]}solutc , sed ex suppo- 
sitione tantum, teneri conferre homini justo actualem aliquam gratiam, dum 
tentatio urget aut instat praeceptum . Supponimus nempe , patrum et conci- 
liorum innixi auctoritati , piomi^isse Deum , non se deserturum per actua-« 
lis gratiae subtractionem justos, nisi prius ab iis deseratur, 

CAPUT X. 

An in hoc infirmitatis statu detur aliqua interior gratia , 

cui voluntas resistat . 

Celebris est penes rccentiores theologos actualis gratiae divisio in suf- 
ficientem et eflicacem . Ut verum ego fatear , veteres patres ecclesiasticiquc 
scriptores ejusmodi gratiae divisionem non agnoverunt . Sed Scripturarum 
usurpantes loquendi formas dividebant eam in operantem et cooperantem , 
in praevenientem et subsequentem , in excitantem et adjuvantem. Et ope- 
rantem quidem dicebant eam , quae homini primam dat bonam voluntatem 
seu boni desiderium ; cooperantem vero , quae bonum inceptum opus per- 
ficit juxta modum loquendi Apostoli ad Philipp. cap. i. Qui cocpit'‘in vo- 
bis opus bonum , perficiet usque in diem Christi Jesu . Et cap. sequente : 
Operatur in vobis et velle et perficere pro bona voluntate . In quae verba 
S. P. Augustinus lib. de gr. et lib. arb. cap. 17. scribit: Quoniam ipse 
ut velimus operatur incipiens , qui volentibus cooperatur perficiens . Gra- 
tia autem , quae sub uno aspectu appellabatur a patribus operans , sub alio 
considerata dicebatur etiam praeveniens ; sicuti cooperans ab iisdem subse- 
quens vocabatur. Unde Augustinus in lib. de nat. et gr. cap. 5 r. inquit: 
Praevenit ut sanemur^ quia et subsequetur ^ ut etiam sanati vegetemur: 
praevenit ut vocemur , sub sequetur ut glorificemur : praevenit ut pie viva- 
mus , subsequetur ut cum illo semper vivamus . Et cohacrentep quidem ad 
phrasim sanctarum Litterarum quae psal. LVIII. inquiunt: Misericordia ejuf 
praeveniet me ; et psal. XXII. Misericordia tua subsequetur me omni- 

Vol. V. Marcellius Theol. 19 


146 

bus diebus vitae meae . Eamdem denique gratiam nominibus designabant 
excitantis et adjuvantis, vocabulis ex sacra Scriptura mutuo acceptis. Nam 
Apostolus ad Epli. cap. 5. Surge , inquit , et exsurge a mortuis , et illu- 
minabit te Christus ; et ad Rora. cap. 8. Spiritus adjuvat infirmitatem 
nostram . In priora Pauli verba scribit Augustinus in psal. LXII. Apostolus 
excitabat animam dormientem , quando ad hoc eam excitabat , ut illumina- 
retur a Christo . Ergo secumlwn ipsas vigilias dicit iste : Deus , Deus 
meus ^ ad te de luce vigilo . Non enim vigilares in te^ nisi oriretur lux 
tua , quae le de somno excitaret . Et in posteriora ait in epist. ad Sixtum : 
Nomine spiritus non esse irUelligendum spiritum nostrum , de quo dictum 
est , Interpellat gemitibus inenarrabilibus , sed Spiritum S. quo nostra in- 
firmitas adjuvatur ^ satis ipse demonstrat Apostolus . Ita actualis Salvatoris 
gratia antiquitus dividebatur . Sed theologi nonnulli scholastici patrum nos- 
trorum pertaesi locutionum , novarumque vocum amatores , ut suarum forte 
praecisionum ideas luculentius explicarent , non repudiarunt quidem , sed re- 
liquerunt antiqua gratiae operantis , praevenientis , et excitantis nomina , ut 
in eorum locum nomen substituerent gratiae sujjicientis . Sed quoniam 
nunc jam in usu est apud omnes, admittamus illam et nos, apposita tamen 
vera nominis illius idea , et ab omni expurgata praejudicio . 

Actualis ergo gratia Salvatoris alia est eflicax , et alia sufficiens . Illa 
est supernainrale Dei auxilium semper cum actu conjunctum , quod a nul- 
lo duro corde respuitur . Ideo quippe tribuitur , ut cordis duritia primi- 
tus auferatur , ut scribit S. P. Augustinus lib. de praed. SS. cap. 8. Haec 
autem , nempe gratia sufficiens , alio a Molinistis , alio a Thomistis , alio ab 
Augustini discipulis accipitur modo . Moliniani sufficientis gratiae nomine 
auxilium iritclligunt , quod omnia ad opus necessaria continet , ita ut per 
illud in potestate hominis sit opus bonum absque alio auxilio facere . Gra- 
tia scilicet sufficiens in eorum sententia dat 'posse agere bonum . Ut vero 
bonum actu fiat, nihil aliud requiritur ex parte Dei , sed totum pendet opus 
a libero hominis arbitrio gratiam illam determinante . Ita Molina . Addit 
autem Suarez , quod si illa flexibilis gratia in quibusdam conferatur circum- 
stantiis , in quibus homo gratiam illam est infallibiliter determinaturus , tunc 
gratia, quae sub uno aspectu vocatur sufficiens , appellatur congrua . 

Recentiores Thomistae sufficientis gratiae nomine auxilium iiitelligunt , 
quod voluntati tribuit posse agere ; quamvis ut actu agat , necessarium sit 
aliud auxilium , quod dicitur efficax , ab auxilio illo sufficiente omnino di- 
versum . Nec male, inquiunt, ejusmodi gratia appellatur sufficiens , quoniam 
etsi non sufficiat ad perficiendum opus , sufficit tamen ad perficiendam po- 
tentiam , sine qua prodire non posset in actum ; quemadmodum oculi sa- 
nitas est principium sufficiens ut possit videri, quamvis non sufficiat ut ac- 
tu videatur, quoniam requiritur lumen . 

Augustinianae scholae sectatores in assignanda universim gratiae suffi- 
cientis notione a recentioribus Thomistis non dissentiunt . Et ipsi namque 
affirmant, non ita gratiam illam sufficere , nt ad actu operandum aliud nc- 
cessariuDi non sit adjutoriutn . Ast in eo ab illis discrepant , quoti quum 

gratia habeat gradus suos , si hoc snpemalurale auxilium tale sit ut non in- 
spiret nisi invalidum quoddam velle piaque nonnulla desideria , quae inte- 
grum opus non perficiunt , gratia illa dicatur sufficiens . Si autem ita au- 
geatur , ut carnem contraria concupiscentem voluntas spiritus vincat , tunc 
gratia vocetur efficax . Nos eam , quae a Thomistis appellari solet sufficiens , 
vocabimus inefficacem et parvam . Animadverto interim , pauca haec nunc 
de gratia sufficiente delibasse ut praesentis controversiae status intelligatur . 
Ceterum de eadem sufficiente gratia in sensu Thomistico et Augustiniano , 
pauUo fusius pertractabimus libro sequente . 

Ita ergo catholici de gratia sufficiente sentiunt . Ast haeretici ac prae* 
cipue Calvinus lib. II. instit. cap. 3. pertinacissime negant , dari gratiam , 
quae suo elFectu ad quem dirigitur frustretur , et cui humana voluntas re- 
sistat . Sic enim loco mox laudato loquitur haeresiarcha . Medium , quod 
sophistae ( intelligit theologos Parisienses ) imaginantur , motum , cmz o6- 
sequi , vel quem repellere liberum sU , aperte excludi videmus , ubi as^ 
seritur efficax ad perseverandum constantia . Sed de heterodoxorum sen- 
tentia actum libro antecedente . Refellendi itaque sunt . 

CONCLUSIO . 

Datur in hoc naturae lapsae statu aliqua interior gratia ^ 
cui humana voluntas resistit . 

Prob. I . Scripturis . Isaiae cap. 5. sic inquit Deus : Quid est , quod de- 
bui ultra facere vineae meae , et non feci ei ? An quod exspectavi , ut fa- 
ceret uvas, et fecit labruscas? Cap. autem 65. Expandi manus meas tota 
die ad populum incredulum , qui graditur in via non bona post cogita- 
tiones suas . Matth. cap. a3. Christus ait; Hierusalem^ Hierusalem, quae oc- 
cidis prophetas , et lapidas eos , qui ad te missi sunt , quoties volui con- 
gregare flios tuos , quemadmodum gallina congregat pullos suos sub alas , 
et noluisti ? Kct. ap. cap. 7. Stephanus alloquens Judaeos inquit: Dura cer- 
vice , et incircumcisis cordibus et auribus , vos semper Spiritui S. resisti- 
tis . Paulus ad Rom. cap. 2. Benignitas Dei , inquit , ad poenitentiam te 
adducit . Secundum autem duritiam tuam et impoenitens cor thesaurizas 
tibi iram . In II. ad Cor. cap. 6. Exhortamur , ne in vacuum gratiam Dei 
recipiatis . In I. ad Thessal. cap. 5. Spiritum nolite extinguere . Quae cla- 
ra sunt ad suadendum , multos gratiae Dei resistere , proindeque dari in 
hoc infirmitatis statu gratiam , cui humana voluntas resistit . Nec est, quod 
Calvinus dicat , in laudatis Scripturae sententiis sermonem institui de Dei 
auxiliis extrinsecis, non de interiore gratia . Nam Stephanus et Paulus, ne 
singula ad examen revocem testimonia , loquuntur de motu Spiritus S. de- 
que Dei benignitate hominem ducente ad poenitentiam . Ast Spiritus S. mo- 
tus et Dei benignitas peccatorem ducens ad poenitentiam nonne sunt inte- 
rior gratia excitans ? 

Prob. 2. ex ecclesiasticis definitionibus . Concilium Arausicanum II. cap. 

a 3 . sic inquit : Hoc etiam secundum fidem catholicam credimus , quod , 
accepta per baptismum gratia , omnes baplizati , Christo auxiliante et 
cooperante , quae ad salutem pertinent possint ac debeant , si fideliter 
laborare voluerint, adimplere. Concilium Valenllnura III. can. 2. dciioit , 
malos non ideo perire , quia boni esse non possunt , sed quia boni esse 
noluerunt . Id ipsum statuit concilium Senonense adversus Lulheranos cele- 
bratum an. 1028., iisdemque a nobis nuper allatis Scripturis demonstrat, 
dari gratiam , cui liuinana voluntas resistit . Synodus tandem Tridcntina sess. 
VI. cap. 5 . hanc eamdem consecrat doctrinam , ita ut , tangente Deo cor 
hominis per Spiritus S. illuminationem , neque homo ipse nihil omnino 
agat inspirationem illam recipiens quippe qui illam et abjicere potest . 
Innocentius X. hanc numero II. ex Jansenii volumine excerptam damnavit 
propositionem : Interiori gratiae in statu naturae lapsae nunquam resisti- 
tur . Et in Quesncllii opere haec alia proscripta est propositio nura. XllI. 
iduando Deus vult animam salvam facere , et eam tangit interiori gratiae 
suae manu , nulla voluntas humana ei resistit . 

Prob. 3 . ex PP. Justinus in dial. cum Tryph. Itaque si omnes , in- 
quit , qui misericordiam a Deo consequi volunt , superioris vitae poeni~ 
ieut, id praestare possunt . Irenaeus adv. haer. lib. IV. cap. jG. Qui igi- 
tur obstiterunt a paterno lumine , et transgressi sunt legem libertatis , per 
suam obstiterunt culpam liberi arbitrii . Clemens Alexandr. lib. II. stroin. 
Divinum Verbum, inquit, clamavit omnes simul vocans, cos quidem vel 
maxime cognoscens , qui non erant parituri ; et tamen quoniam est in no- 
stra potestate parere , vel non parere ... justam fecit vocationem . S. P. 
Au gustinus in lil). de corr. et grat. cap. ii. scribit; Si autem hoc adju- 
torium vel Angelo , vel homini, cum primum facti sunt , defuisset ... non 
utique sua culpa cecidissent ... Nunc autem quibus deest tale adjutorium, 
jam poena peccati est j quibus autem datur , secundum gratiam datur , 
non secundum debitum : et tanto amplius datur per J. C. D. N. quibus 
id dare Deo placuit , ut non solum adsit , sine quo permanere non pos- 
sumus etiam si velimus , verum dliam tantum ac tale sit , ut velimus . Di- 
stinguit hic S. doctor duplex adjutorium, sine quo , cl quo. Adjutorium si- 
ne quo proculdubio est gratia inefficax , cui voluntas resistit ; quemadmo- 
dum adjutorium quo est gratia efficax , cui resistere potest voluntas , sed 
nunquam resistet. Dari In hoc infirmitatis statu adjutorium sine quo, pa- 
tet ex illis Augustini verbis : Nunc quibus deest, jam poena peccati est ; 
quibus autem datur, secundum gratiam datur. Quare datur per Augustinum 
in lioc infirmitatis statu interior gratia, cui voluntas resistit. In lib. de grat. 
et lib. arb. cap. i'y. inquit: Qui vult facere Dei mandatum , et non po- 
test, jam quidem habet voluntatem bonam, sed adhuc parvam et invali- 
dam . Ast juxta Augustini phrasim voluntas parva et invalida nll aliud est 
quam gratia, cui voluntas ipsa resistit; ait quippe ibidem; Ipsam carita- 
tem Apostolus Petrus nondum habuit , quando timore Dominum ter nega- 
vit ... Et tamen , quamvis parva et imperfecta , non deerat , quando dice- 
bat Domino Animum meam pro Ic ponam: putabat enim, se posse quod 

se velle Senliehat , Et ne nimius sira, in Psal. XXXII. n. 2. scribit. Nec se 
excuset , qui audire non vult , ne quasi sit quod ab illo exigatur . Id ip- 
sum enim exigitur , quia noluit accipere cum daretur . Aliud est enim non 
posse accipere , aliud nolle : illic excusatio necessitatis est , hic rea^ 
tus voluntatis . S. Prosper in resp. ad obj. Gall. XIII. Qui enim volunta- 
tem Dei spreverunt invitantem^ voluntatem Dei sentient vindicantem . Gre- 
gorius M. lib. LIII. moral. cap. 20. ait : Idcirco nequaquam caelestis gra- 
tiae praemia aeterna percipiunt, qui ea nunc dum promereri poterant li- 
bero arbitrio contempserunt . Ab aliis PP. citandis abstineo , ne in re ni- 
mis clara tempus terere videar . 

Prob. 4 * thcol. ratione . Omnibus ac singulis justis praeter habitualem 
gratiam auxilia quaedam, eaque interiora, dantur , ut superiore capite demon- 
stravimus . Verum non omnes justi in accepta justitia perseverant, ut ex- 
perientia patet . Hi ergo interioribus illis auxiliis resistunt ; adeoque inte- 
riori gratiae aliquando resistitur . 

Hefelluntur argumenta adversariorum . 

Obj. I. In sacris Litteris quoties sermo fit de gratia , gratiae nomine 
intclligitur semper Dei su|>ernaturale adjutorium eilicax , cui humana certe 
voluntas nunquam resistit j alioquin non esset efiicax . Nam Paulus in ep. 
ad llom. cap. 9. Non volentis, inquit, neque currentis, sed miserentis est 
Dei . Et ad Philipp. cap. 2. Deus est , qui operatur in vobis et velle et per- 
Jicere pro bona voluntate . Clariora adhuc habet Ezechiel cap. 3 G. Atque 
hujus generis innumera occurrunt in Scripturis . Quare interiori divinae 
gratiae nunquam resistitur. II. Neque distinguere juvat, ad argumenti vim 
eludendam, inter gratiam elUcacem et inefficacem . Nam gratia , quocumque 
nomine designetur , nil aliud estquam Dei voluntas. Ast divinae voluntati 
numquid resistere potest voluntas humana ? Absit . Nam Deus noster in 
caelo: omnia qiiaecwnque voluit , fecit, inquit David psal. CXIII. Et Pau- 
lus ad Rorn. cap. 9. Voluntati enim ejus quis resistit ? 

Resp. ad i. Sacra Scriptura locis in argumento allatis , et aliis pluri- 
mis , quae afferri possunt, loquitur de gratia efficaci sine exclusione gratiae 
inefficacis . Nam eadem Scriptura , quae memoratis locis totum opus Deo 
tribuit , aliis in locis paullo ante a nobis recitatis in hominis relinquit po- 
testate impulsum sequi vel non sequi gratiae , et non raro conqueritur , 
quod divinae gratiae homo resistat . 

Ad 2. dico I. Deuin facere omnia quaecumque vult , etiam si verum 
sit dari gratiam, cui voluntas resistat. Nam si Deus vult gratiam conferre, 
illam utique confert . Si gratiam conferendo vult misericordiam ostendere , 
ostendit . Ast quando Deus gratiam elargitur ineffi(;acem , non vult effica- 
citer opus , alioquin gratiam conferret efficacem . Sed vult dumtaxat bo- 
nam , licet parvam , voluntatem, quae ab inefficaci gratia producitur . 2. Di- 
vinae voluntati nunquam humana voluntas dissentiet , comparate ad effe- 
ctum proximum et immediatum , quamvis saepe illi resistat comparate ad 

effectum remotum . Rem explico. Duplicem in Deo admittunt theologi volun* 
tatem, anieccdeniem scilicet et consequentem, ut harum lostitutionum tom. 
II. animadvertimus . Voluntas consequens semper efficax est , non item an- 
tecedens . Deus V. g. inspirat alicui parvam gratiam , ut vinolentiae superet 
habitum . Per eam bonam habet ebriosus voluntatem , piumque vinolentiae 
habitum abjiciendi desiderium ; sed pravum habitum revera non abjicit . 
Deus hoc in casu voluntate sua consequente vult in homine illo bonam vo- 
luntatem piumque desiderium . Et quoniam bona voluntas in eo reapse 
excitatur , voluntati Dei non resistit. Ast vero homo ille per liberum suum 
arbitrium parvae huic gratiae , qua vinolentiae habitum vincere potest , concu- 
piscentia instigante , obicem ponit , et gratiae divinae resistit . Sicque ve- 
rum est , neminem divinae resistere voluntati , et verum quoque est , dari 
gratiam , cui humana voluntas resistit . 

Obj. 2. S. P. Augustinus ubique in suis adversus Pelagianos ac Semi- 
pelagianos scriptis gratiam commendat efUcacem , quam robustissimam om- 
iiipotentissimamque appellat voluntatem , quae a nullo duro corde respui- 
tur , quaeque facit , ut faciamus . Non datur itaque per Augustinum gra- 
tia , cui humana voluntas resistat . II. Et dum ita S. doctor gratiam com- 
mendat atque describit , excludere plane intendit gratiam illam , quae inef- 
ficax ab ejus discipulis appellatur . Nam in lib. de corr. et gr. et alibi pas- 
siin totus est , ut maximum intercedere demonstret inter statum naturae 
innocentis et statum lapsae discrimen ; illudque in hoc consistere docet , 
quod tunc necessarium esset adjutorium sine quo , gratia videlicet inefficax j 
nunc autem requiratur adjutorium quo , efflcacissimum videlicet supernatu- 
rale auxilium . III. Atque hoc ipsum idea confirmat, quam Augustinus tra- 
dit adjutorii sine quo, sive gratiae inefficacis : ait quippe per hanc gratiam 
dari homini posse bene agere . Ast vult S. doctor , non posse hominem in 
hoc infirmitatis statu bene agere absque adjutorio quo , seu efficaci . Nam 
Scripturae loca , quae de gratia pertractant , et illa etiam a nobis supra 
relata , explicat constantissime de gratia efficaci in lib. I. ad Bonif. , in lib. 
de grat. et lib. arb. , et alibi saepe . 

Resp. ad i . brevissime . S. P. Augustinus gratiam commendat efficacem 
sine inefficacis exclusione , ut ex testimoniis superius allatis satis superque 
colligitur . Ideo autem contra Pelagianos disputans gratiam semper urget 
efficacem , quoniam illi autumabant , non modo ad inchoandum , sed et ad 
perficiendum opus satis esse purum putumque hominis arbitrium . 

Ad 2. In hoc consistit discrimen , quod S. Pater inter utrumque sta- 
tum admittit; quod in statu naturae innocentis ad bonum agendum non in- 
digeret Adani , nisi adjutorio inefficaci , quod ab eo adjutorium appellatur 
sine quo, quum illius natura sana esset, nec a pugnaci concupiscentia tra- 
heretur ad malum ; nunc autem , praeter auxilium sine quo , gratia requi- 
ratur efficax , ut carnem contraria concupiscentem voluntas spiritus actu vin- 
cat . Hinc in lib. de corr. ct grat. cap. 1 1 . ait : Nunc quibus deest tale 
adjutorium (sine imo) , jam poena peccati est , quibus autem datur, se- 
cundum gratiam datur. 

Ad 3. Dum Augustinus tradit , in hoc infirmitatis statu efldcacissimura 

requiri adjutorium , ut homo possit bene operari , loquitur de potentia pro- 
xima et cum actu conjuncta , quam homo non habet , nisi efTicacem a Deo 

recipiat gratiam . Nam saepe docet , etiam cuin incnicaci gratia posse ho- 

minem , potentia tamen remota et ab actu sejuncta, supernaturaliter ope- 
rari . Quid sit potentia proxima , quid remota , supra explicavimus . 

Obj. 3. Gratia , quae ab Augustinianis dicitur inellicax , quum nun- 
quam habuerit nec habitura sit elTectum , ad quem dicitur ordinata , est 
prorsus vana et inutilis , adeoque rejicienda . II. Immo si res probe perpen- 
datur , est magis noxia quam utilis . Homo quippe gratiae illi resistendo , 
magis peccator evadit ac reus , quam si gratiam nullam haberet. Idcirco non 
male ajebat ille: A gratia sufficienti libera nos, Domine. 

Resp. ad i. gratiam ineflicacem inutilem minime esse. Quamvis enim 
effectum , ad quem ordinatur , non producat , nisi alia uberior , quae dicitur 
elHcax , praesto sit gratia ; nihilominus disponit hominem ad gratiam reci- 
piendam efficacem . Nam praeterquam quod hominem ad supcrnaturalem 
elevat statum bonam ei inspirando voluntatem , praeter hoc , inquam , si 
bona voluntas ita augeatur , ut magna evadat atque robusta , integrum ac 
perfectum habebitur opus : et nisi ad actionem obicem concupiscentia pone- 
ret , gratia illa inefficax , quantum ex se est , bonam produceret actionem , 
ad quam ordinatur . 

Ad 2 . Hominis peccantis reitas non a gratia , quam ipse respuit , sed a 
praedominante provenit cupiditate . Quumque cupiditas seu concupiscen- 
tia in coqui inefficacem habet gratiam minus lacertosa sit, quam in coqui 
ca omnino caret , inspirans inefficax gratia pia desideria bonamque volun- 
tatem facit , ut minus graviter peccet qui ea donatur , quam qui ea pe- 
nitus destitutus est. Deinde nonne gratia inefficax dat potentiam , licet remo- 
tam , ad agendum ? Sicut ergo noxia non est gratia habitualis , quae et 
ipsa remotam dat ad operandum potentiam , ita noxia non est gratia inef- 
licax . Denique si qui gratiam habet inefficacem eo titulo magis peccaret , 
sequeretur , peccatores obduratos et excaecatos omni prorsus gratia carentes 
minus ex ea carentia peccare , quam peccatores non obduratos , quod ab- 
surdissimum est . Unde Alexander Papa VIII. hanc merito damnavit propo- 
sitionem : Gratia sufficiens statui nostro non tam inutilis , (fuam pertu- 
ciosa est ,* sic ut proinde merito possimus petere : A gratia sufficienti 
libera nos , Domine . 

CAPUT XI. 

Demonstratur , pollere hominem in hoc infrmitatis statu sua libertate , 
et quidem indifferentiae , quae necessaria statuitur 
ad merendum et demerendum . 

Multos , et Lutherum praesertim atque Calvinum , circa humanae vo- 
luntatis libertatem errasse , narravimus libro superiore . Quae ad humanae 
libertatis essentiam ac proprietates pertinent , exponentur a nobis initio li- 

Lri sequentis . Nunc illud animadvertere dumtaxat suflTiciat , catholicorum 
omnium sententiam esse , primi peccati granditate liberum non pcriisse in 
homine arbitrium , ut novatores contra proprium intimum sensum dogma- 
tizant 5 sed vigere adhuc , licet infirmum , illudque esse indifferentiae , non 
quod appellari solet lubentiae seu a coactione . Immo certissima fide tenent , 
ad merendum vel demerendum libertatem non sufficere a coactione , sed 
requiri libertatem indifferentiae seu a necessitate . Atque tria haec totidem 
propositionibus statuenda sunt hoc in capite . Unde 

CONCLUSIO I. 

In hoc infirmitatis statu persistit adhuc in homine 
liberum voluntatis arbitrium . 

Prob. I. sacris Litt. Gen. cap. 4* Deus Cainum alloquitur: iVbn- 
ne si bene egeris , recipies , sin autem male , statim in foribus pec- 
catum aderit ? Sed sub te erit appetitus ejus , et tu dominaberis illius ^ 
Eccl. cap. i5. legitur . Dens ab initio constituit hominem, et reliquit 
illum in manu consilii sui . Adjecit mandata , et praecepta sua : si vo- 
lueris mandata servare , conservabunt te , et in perpetuum fidem pla- 
citam facere . Apposuit tibi aquam et ignem ; ad quod volueris , porri- 
ge manum tuam. Ante hominem vita et mors, bonum et malum i quod 
placuerit ei , dabitur illi . Josue cap. a4* malum , inquit , vobis videtur , 
ut Domino serviatis , optio vobis datur : eligite hodie , quod placet , 
cui servire potissimum debeatis . Joann. cap. ig. ita Pilatus Christum al- 
loquitur . Nescis , quia potestatem habeo crucifigere te , et potestatem 
'habeo dimittere te ? Paulus in I. ad Cor. cap. 7 . Quod si pater , inquit , 
filiam nuptui tradere velit , quod vult faciat ... Nam qui statuit in corde 
suo firmus , non habens necessitatem , potestatem habens suae voluntatis 
etc. Adeo luculenter haec demonstrant liberam in quovis homine arbitrii 
facultatem , ut ea explicare idem esset ac obscura reddere . 

Calviniani nihilominus primum alterumque V. T. locum a nobis al- 
latum ad rem minime facere contendunt . Et quoad primum , ibi , inqui- 
unt , sermo fit non de libero humanae voluntatis arbitrio , sed de Caini 
in Abclem fratrem suum auctoritate ratione primogeniturae . Quod suadere 
conantur , tum ex quo peccatum , appetitus , concupiscentia hcbraice no* 
mina sint feminini generis , et in ea propositione , to illius , Tu domina- 
beris illius , habeatur suffixum masculini generis ,* tum etiam ex quo sep- 
tuaginta interpretum versio legat : Ad te conversio ejus , et tu principatum 
habebis ipsius j tum denique ex quo Chrysostomus allata verba ita inter- 
pretetur : Post peccatiun hoc permitto , ut primogeniturae privilegiis gau- 
deas , iliumque sub tua potestate et dominio esse jubeo . Quoad alterum 
vero ajunt, dicta illa esse de primo homine ^ quando adhuc erat in statu 
naturae innocentis , quem liberum habuisse arbitrium non diffitentur . 

Sed nihil hac exceptione proficiunt. Atque ut a primo exordiar , grae* 

ca ellam admissa leclione ac interprelalione Chrysostomi , viget adhuc no- 
striini argumentum . Etenim juxta LXX. atque Clirysostomura Deus itu 
principatum super Abelem ratione priinogenilurae Caino dedit, ut, si hic 
bene egisset , bona , sin autem male , mala reciperet . Quare liberum ha- 
bebat Cain arbitrium , quo bonum vel malum in Abelem agendo , poenam 
vel praemium sibi comparare posset. Verum contendo, in allatis geneseos 
verbis sermonem licri de dominio libertatis in appetitum et concupiscentiam . 
Nam Targum Hierosolymitanum ita vertit : Verum in manu tua tradidi po- 
testatem concupiscentiae malae , et tu dominaberis in eam , sU*e ad in- 
nocenter vivendum , sive ad peccandum . Rursus , ita textum intelligunt , 
praeter Rabbinos , etiam Josepluis , et Cartwrightus , et Mercerus . Unde Va- 
tablus inquit ; Omnes fere referunt haec ad peccatum . Quibus nostrae 
vulgatae adde auctoritatem , et scopum sacri auctoris ; qui hic videtur esse , 
tU Deus Caiiiuin reprehendat , quod invidia tabescens fratrem suum ode- 
rit , quasi et ipso vel aequalia munera offerre , vel appetitum , a quo in 
fratris odium trahebatur, propria libertate cohibere non posset; conciderat 
enim ob iram facies ejus. Ne autem Ecclesiastici verba cap. i5. de Ada- 
mo in statu naturae innocentis intelligamus , impedit, quod ibi habeatur. 
Si volueris mandata servare , quum tamen unicum in paradiso voluptatis 
impositum fuerit Adamo praeceptum; et quia ibidem legitur: Apposui tibi 
ignem et aquam . Per igtiem autem et aquam carnis illecebrae et divinae 
intelliguntur operationes , testibus Grolio , Brentio , Luthero , et Glassio . 
Ast in statu naturae innocentis carnis cupiditates non erant . Denique etiam 
Moyses deuter. cap. 3o. inquit ; Testes invoco hodie caelum et terram , 
quod proposuerim vobis vitam et mortem , benedictionem et maledictio- 
nem . Elige ergo vitam etc. Numquid haec intclligi possunt de primo ho- 
mine ante peccatutn ? 

Proh. 2 . ex Tridentino concilio , in quo Lutherus atque Calvinus etiam 
hoc titulo , quod negaverint in homine lapso liberum voluntatis arbitrium , 
expresse damnati sunt in haec verba sess. VI. can. 5. Si quis dixerit , li- 
berum hominis arbitrium post Adae peccatum amissum et extinctum 
esse y aut rem esse de solo titulo , imo titulum sine re , figmentum de- 
nique a satana invectum in Ecclesiam , anathema sit . 

Prob. 3. ex SS. PP. Athanasius in exhort. ad gent. Anima , inquit , 
liberi arbitrii cum existat , potest ut ad bona se inclinare , ita bona 
quoque aversari . Epiphanius haer. G 4 . Quomodo liberum arbitrium in hoc 
mundo ? In nobis siquidem situm est credere et non credere : ubi au- 
tem credere et non credere in nobis silum est , consequens est , ut re^ 
cte agere et peccare , bonum facere et malum , nostri quoque sit juris . 
Chrysostomus in psal. LX. Non potest quis fieri bonus necessitate . Hie- 
ronymus apud Augustinum lib. de nat. et gr. cap. 65. Liberi arbitrii' y 
inquit , nos condidit Deus , nec ad virtutem , nec ad vilia necessitate tra- 
himur ; alioquin ubi necessitas , nec corona est . Hilarius in psal. II. ait : 
Unicuique nostrum ( Deus ) libertatem vitae sensusque permisit . Innume- 
ra alia PP. tum graecorum tum latinorum testimonia vide apud Bellarmi- 
Tom. V. Murcellius Theol, 20 

num . Veniamus modo ad Augustinum , cujus potissimum auctoritate glo- 
riantur haeretici , eumque pro se stare autumant disputantem tum adver- 
sus Manichaeos , tum contra Pelagianos . Catholicam er^o propugnemus ve- 
ritatem in primis ex libris ejus contra Manichaeos . Duas pessimi hi hae- 
retici admittebant in unoquoque homine animas , bonam unam , a qua vir- 
tutes , alteram malam , a qua vitia proGciscerentur j ita ut anima bona ne- 
cessario bonum , anima mala necessario malum operetur . Augustinus itaque 
adversus illos disputans totus est , ut demonstret , virtutes simul et vitia non 
a natura , sed a voluntate nostra descendere , voluntatem sumendo non prout 
est natura y ut eam accipiebant Manichaei y sed prout est facultas agendi . 
Lib. igitur de duab. animab. contra Manichaeos cap. lo. sic voluntatem 
dcGnit : f^oluntas est animi motus , cogente nullo ( hoc est , nullo neces- 
sitante ) , ad aliquid vel non amittendum y vel adipiscendum . Cap. autem 
II. Peccatum y inquit, est voluntas (nempe voluntatis facultas) retinens- 
di y vel consequendi , quod justitia vetat , et unde liberum est abstinere . 
Cap. 12 . Dicere animas y et esse malas , et nihil peccare y plenum est demen* 
tiae : dicere autem peccare sine voluntate , magnum deliramentum est ; 
et peccati reum tenere quemquam , quia non fecit , quod facere non po- 
tuit y summae iniquitatis est et insaniae . Quamobrem illae animae quid- 
quid faciunt , si natura , non voluntate faciunt , id est , si libero et ad 
faciendum , et ad non faciendum motu animi carent ; si denique his absti- 
nendi ab opere suo potestas nulla conceditur , peccatum earum tenere non 
possumus . Cap. 1 3. Manichaeos affirmantes , bonum et malum esse duarum 
animarum indicium , refellens , scribit : Cur non magis hoc signum est 
unius animae , quae libera illa voluntate huc et huc ferri , hinc atque hinc 
referri potest? Lib. II. de actis cum Felice Manichaeo cap. 3. inquit: Ve- 
ritas dicit y omnia ista , quae videmus et quae non videmus , quae na- 
turaliter subsistunt , a Deo facta esse : in quibus rationalem creaturam , 
etiam ipsam factam , sive in Angelis sive in hominibus accepisse liberum 
arbitrium ; quo libero arbitrio si Deo servire vellet ... haberet apud eum 
aeternam felicitatem : si autem legi ejus subdi noluisset , sed potestate 
sua usa contra ejus fecisset imperium , secundum ejus justitiam poenae 
debitae subjaceret . Et cap. 4- Audi ergo de libero arbitrio primo ipsum 
Dominum , ubi duas arbores commemorat , quarum mentionem ipse feci- 
sti : audi dicentem : Aut facite arborem bonam et fructum ejus bonum , 
aut facite arborem malam et fructum ejus malum . Cum ergo dicit , Aut 
hoc facite , aut illud facite , potestatem indicat , non naturam ... Hoc ergo 
Dominus dicens , Aut facite illud , aut facite illud , ostendit esse in po- 
testate quid facerent . Haec in Augustini libris adversus Manichaeos . 

Agamus nunc de illius operibus contra Pelagianos ., Hi onginalis pec- 
cati negantes existentiain , affirmabant proinde , vigere modo in homine li- 
berum arbitrium sanum atque robustum , quomodo habuit illud Adam , 
statim ac a Deo conditus fuerat . Rursus negantes gratiam Salvatoris , exi- 
stimabant , tantas habere liberum hominis arbitrium vires , ut absque ullo 
interiore auxilio ex aequo ad bonum valeat et ad malum. Augustinus itaque 

contra Pelagianos dimicans lotus est ut demonstret , vigere quidem eiiairi 
post peccatum liberum in homine arbitrium , sed illud non amplius saniiui 
atque robustum , ut erat in Adamo antequam peccaret. Quumque in Adamo 
et ante et multo magis post peccatum supernaturalis gratiae agnosceret ne- 
cessitatem , invictissimis argumentis demonstrat , in hoc infirmitatis statu li- 
berum voluntatis arbitrium ad malum per se sufficere , ad bonum vero Sal- 
vatoris gratia esse juvandum . His praenotatis, audiamus modo quid S. doe- 
tor scribat . In lib. II. de nupt. et conc. cap. 3. Liberum , inquit , in homi- 
nibus esse arbitrium ... utrique dicimus : non hinc estis Caelestiani , et 
Pelagiani . Et paullo ante , eisdem Pelagianis accusantibus eum tauquam 
Manichaeum respondens , ait : Lion est ita , ut loqueris , quicumque ista 
dixisti} non est ita: multum falleris, vel fallere meditaris: 7ion liberum 
negamus arbitrium . Hanc eamdem calumniam sibi a Pelagianis impactam 
iterum repellit in lib. I. ad Bonif. cap. 2 . his verbis : Quis autem nostrum 
dicat , quod primi hominis peccato perierit liberum arbitrium de huma^ 
no genere ? Libertas quidem periit per peccatum , sed illa quae in pa- 
radiso fuit , habendi plenam cum immortalitate justitiam ; propter quod 
natura humana divina indiget gratia , dicente Domino : Si vos Filius li- 
beraverit, tunc vere liberi erilis: utique liberi ad bene Justeque vivendum. 
Lib. de nat. et gr. cap. 65. recitatis Hieronymi verbis paullo supra a no- 
bis commemoratis subdit : Quis non toto corde suscipiat ? Quis aliter con- 
ditam humanam neget esse naturam ? Sed in recte faciendo ideo nul- 
lum est vinculum necessitatis . In lib. de gr. et lib. arb. cap. 2 . ait : Re- 
velavit nobis ( Deus ) per Scripturas suas sajictas, esse in homine liberum 
arbitrium . Et cap. 4- Si dixerit ( homo ), Volo servare ( praecepta ), sed 

vincor a concupiscentia mea , respondet Scriptura libero ejus arbitrio 

Noli vinci a malo , sed vince in bono malum . Lege multa alia S. Patris 
testimonia apud Jo. Laurentium Berti lib. XVI. de ihcol. discipl. cap. 2 . 

Prob. 4- ratione . Si in hoc infirmitatis statu liberum deesset homini 
arbitrium , frustra sancitae essent leges , superfluae essent exhortationes , 
comminationes inutiles , et irrisione dignus esset Deus praemia benefacien- 
tibus spondens , et male agentibus interminabiles poenas . Nec homo legem 
infringendo peccaret , et labor illius et conatus ad l>onum agendum prorsus 
esset inanis ; deesset quippe illi libertas , qua posset vitare peccata . Quumque 
haec absurdissima sint , fateantur oportet protestantes , vigere adhuc in ho- 
mine liberam voluntatis arbitrium. 

CONCLUSIO II. 

Libertas , quae post peccatum remansit in homine , 
est libertas indifferentiae . 

Jam superiore libro observavimus , Lutherum atque Calvinum non a- 
deo stultos fuisse , ut removendo ab homine post Adae lapsum libertatem 
arbitrii crediderint, agere eum per vim et coacte j sed duris admodum phra- 

sibus dcnegaU prorsus libertate a necessitate seu iiidiiTerentlae , admisisse 
tanliini libertatem a coactione , quae luhenliae quoque et spontaneitatis 
dici solet . Ilafjuc 

Prob. I. thesis ex sacris Litteris . Praeter ea, quae In antecedente de- 
monstranda propositione adduximus , quaeque ihesim hanc mirifice compro- 
bant , Deut. cap. 3o. , legitur , sic Moysem allocutum fuisse populum: Tes- 
tes invoco hodie caelum et terram , quod proposuerim vobis vitam et 
mortem , benedictionem et maledictionem . Elige ergo vitam , ut et tu, 
vivas , et semen tuum : et diligas Dominum Deum tuum . In lib. Josue 
cap. postremo , postquam ipse Josue optionem dedit populo , ut cui vellet 
serviret , narratur , populum respondisse : Absit a nobis , ut relinquamus 
Dominum , et serviamus diis alienis . Apostolus in II. ad Cor. cap. 9. U- 
nusquisque prout destinavit in corde suo , non ex tristitia , aut ex ne- 
cessitate : hilarem enim datorem diligit Deus. Haec aliaque multa, quae 
sunt in Scripturis , luculentissime ostendunt , pollere hominem etiam in hoc 
Jiaturae lapsae statu plena libertate indifferentiae . 

Prob. 2. ecclesiasticis definitionibus . Concilium Senonense adversus pro- 
testanles celebratum an. iSaS. cap. 25. inquit: Non enim tale est Dei tra- 
Jientis auxilium , cui resisti non possit ; ideoque non praejudicat libero 
arbitrio . Concilium Tridenlinum sess. VI. cap. 5. definit primo , peccatores 
Dei gratiae assentiendo et cooperando disponi ad justificationem j deinde 
subdit , ita libere divinae eos asscnliri gratiae , ut , tangente Deo cor ho- 
minis per Spiritus S. illuminationem , neque homo ipse nihil omnino agat 
inspirationem illam recipiens ; quippe qui illam et abjicere potest . Grego- 
rius XIII. post Pium V. has Baii confixit propositiones : Quod voluntarie 
ft, etiamsi necessario fiat , libere fit . Item ; Sola violentia repugnat li- 
bertati hominis naturali . Similiter : Homo peccat damnabiliter in eo , quod 
?tecessario facit . 

Prob. 3. ex SS. PP. , quorum testimonia superius a nobis allata non 
modo demonstrant , pollere adhuc hominem libero voluntatis arbitrio , sed 
praeterea ostendunt etiam , libertatem illam esse indifferentiae et a necessi- 
tate immunem . Addi illis potest Optatus Milevitanus , qui lib. VII. adv. 
Parmen . Voluntas , inquit , habet poenam^ necessitas habet veniam. Ubi vo- 
luntatis nomine in telligere Optatum animi non naturam sed facultatem , patet; 
luin quia voluntati opponit necessitatem , tum quia subdit : Homicida scelus, 
dum nemo cogit , potest facere , et potest non facere : adulterium moe- 
chus , dum foris nemo compellit , potest admittere , et potest non admit- 
tere ; et cetera hujusmodi in quibus liberum habetur arbitrium . Ideo pro- 
hihita dum geruntur judicio destinantur . Accedit Bernardus , qui de grat. et 
lib. arb. scribit : Porro ubi necessitas , ibi libertas non est nec meritum ; ac 
per hoc nec judicium . Eodem modo loquitur serm. V. in quadrag. Sed 
redeamus ad Augustinum nostrum. In lib. III. de lib. arb. cap. i. Si na- 
tura , inquit , vel necessitate iste motus ( voluntatis ) existit , culpabilis 
esse nullo pacto potest . Non ait S. doctor , si natura vel coactione ; sed 
si natura vel necessitate existat , motum voluntatis non esse culpabilem. 

Eodem cap. ejusd. lib. III. moluni voluntaiis comparat cum motu lapidis de- 
orsum tcndcniis , quoniam sicut lapidi ita ct voluntati a natura motus indi- 
tus est . Addit deinde : Vcrumlamen in co dissimilis , quod in potestate 
non habet lapis cohibere motum , quo fertur inferius j animus vero dum 
non vult non ita movetur , ut superioribus desertis inferiora deligat ; et 
ideo lapidi naturalis est ille motus , animo vero iste voluntarius . Per 
Augustinum itaquo voluntas in potestate sua habet cohibere motum ad dif- 
ferentiam lapidis , in quo potestas illa non est . Ast si libertas , quae in 
homine post peccatum remansit , non esset libertas indifferentiae , eodem 
modo comparate ad motum se haheret voluntas ac lapis , nec in volunta- 
tis potestate esset suum cohibere motum . Motus ergo animo est voluntari- 
us , videlicet, juxta Augustini phrasim adversus Manichaeos, est liber non 
solum a coactione sed etiam a necessitate. Idem S. doctor in lib. de spir. 
et litt. cap. 3i. Cum potestas datur ^ inquit, non necessitas utique im- 
ponitur . Denique in lib. de gr. et lib. arb. cap. a. postquam ex divinis 
praeceptis exislere probavit in homine liberum arbitrium , ita concludit : 
Nempe ubi dicitur , Noli hoc , et noli illud , et ubi ad aliquid facien- 
dum vel non faciendum in divinis monitis opus voluntatis exigitur , sa- 
tis liberum demonstratur arbitrium . Ad libertatem igitur opus exigitur vo- 
luntatis , quo quisque dicat , Nolo illud , nolo hoc ; Volo hoc , volo illud j 
atr|uc adeo ad libertatem per Augustinum exigitur indifferentia . 

Prol). 4* theol. ratione. Homo in hoc infirmitatis statu, quamvis mul- 
la per originale peccatum amiserit , retinet tamen facultatem unum prae 
alio eligendi , ut experientia manifestum est . Talis autem facultas idem est 
ac arbitrii indifferentia. Unde inquit S. Thomas i. 2 . q. i3. art. 2 . Cum 
electio sil praeacceptio unius respectu alteqius , necesse est , qttod electio 
sit respectu plurium : et ideo in iis , quae sunt determinata ad unum , 
electio locum non habet . Deinde libertas , quae post peccatum in homine 
viget , est juxta Augustinum potestas voluntatis , quae sua deliberatione 
potest huc atque illuc ferri , hinc atque illinc referri . Talis vero potestas 
nequit sine indilferentia consistere . Demum , homini in statu naturae cor- 
ruptae impossibilia non sunt divina praecepta , ut supra demonstravimus . 
Essent autem , si homo non indifferenter sed necessario , quamvis non coa- 
cte , ageret . Necessario quippe hoc potius modo , quam illo operari debe- 
ret , sicut lapis necessario descendere debet deorsum . 

CONCLUSIO III. 

Ad merendum vel demerendum in statu naturae lapsae non sifficit 
libertas a coactione , sed libertas requiritur a necessitate . 

Fluit thesis haec ex dictis, illamqne singula momenta superius allata 
demonstrant. Quibus ex Scripturis alia addi possunt, i. Omnia illa loca , in 
quibus Deus morum praecepta servanda praescribit , ut est illud ; Non ha- 
bebis Deos alienos j Non assumes nomen Dei tui in vanum j aliaque hu- 

jusinocli , etiam ab Augustino lib. de gr. et lib. arb. cap. a. enumerata . 
Neque enim a justo legislatore praecepta imponi possunt homini , qui ita 
est ad unum determinatus , ut se ad oppositum flectere non possit . a. Illa 
etiam loca , in quibus aliquid promittit Deus hominibus sub ea conditione , 
Si voluerint , ut est illud Isaiae cap. i. Si volueritis , et audieritis me , ho‘ 
na terrae comedetis . Quod si nolueritis , et me ad iracundiam provocave- 
ritis , gladius devorabit vos . Quorsum enim haec promitteret Deus , si 
nullo modo couditio , sub qua meritum aut demeritum latet, ab homine 
penderet ? 3. Insuper loca , in quibus dicitur , hominis esse culpam , quod 
bene non egerit vitaveritque peccata , ut est apud Matth. cap. a3. Quoties 
volui congregare Jilios tuos ... et noluisti ? Homo quippe poterat bene age- 
re ex caritate : sed a cupiditate ductus eique libere consentiens agere vo- 
luit male . Propter hoc dictum est ei : Ecce relinquetur domus vestra de- 
serta . 4' denique loca , in quibus absolute dicitur, in hominis esse pote- 
state agere bonum et agere malum ; ut legitur Eccl. cap. 3i. Qui potuit 
transgredi , et non est transgressus j facere mala , et non fecit', ideo sta- 
bilita sunt bona illius in Domino . 

Prob. 2. ex Eccl. definit . Concilium Tridentinum sess. VI. can. 4- 
hoc statuit : Si quis dixerit , liberum hominis arbitrium a Deo motum 
et excitatum nihil cooperari assentiendo Deo excitanti atque vocanti , 
quo ad obtinendam justificationis gratiam se disponat ac praeparet., ne- 
que posse dissentire , si velit , anathema sit . In quae verba optime inquit 
Bellarminus lib. III. de gr. et lib^ arb. cap. 5. Concilium sine dubio ali- 
quid voluit declarare adversus errores nuper exortos . Nullus autem est , 
nec fuit , qui doceret hominem non esse liberum a coactione j sed tota 
quaestio est de libertate a necessitate , quam solam haeretici negant . Igi- 
tur hanc ipsam concilium adstruere voluit . Pius V. damnavit Baii articu- 
lum num. 67. Homo peccat damnabiliter etiam in eo , quod necessario 
facit . Innocentius X. hanc aliam proscripsit num. 3. Jansenii propositio- 
nem : Ad merendum et demerendum in statu naturae lapsae non requi- 
ritur in homine libertas a necessitate , sed siifficit libertas a coactione , 

Prob. 3. ex PP. superius allatis , quibus pauca addemus ex S. P. Au- 
gustino excerpta loca . Lib. V. de C. D. cap. i o. scribit : Si nolit , utique 
non peccat . Lib. II. de pecc. mer. cap. 17. inquit: Cum, voluntatem huma- 
nam gratia adjuvante divina , sine peccato in hac vita possit homo es- 
se , cur non sit , possem facillime ac veraciter respondere , quia homi- 
nes nolunt. Lib. de duab. anim. cap. 12. Si libero ad faciendum, et] 
ad non faciendum motu animi carent^ si denique his abstinendi ab opere, 
suo potestas nulla conceditur , peccatum earum tenere non possumus. Lib. 
III. de lib. arb. cap. 18. Quis enim, inquit, peccat in eo quod nullo mo- 
do caveri potest ? In lib. de nat. et gr. cap. 55. Pelagio Hieronymi illam 
sententiam objicienti : Liberi arbitrii nos condidit Deus , nec ad virtutem , 
nec ad vitia necessitate trahimur ; alioquin ubi necessitas , nec corona 
est , Augustinus respondet : Quis non agnoscat ? Quis non toto corde su- 
scipiat ? Quapropter meritum vel demeritum nequit homo sibi comparare , 
nisi liber omnino sit non solum a coactione, sed a quavis etiam necessitate. 

Prob. 4 * ratione . Crudelis et tyrannus esset princeps , qui subditis 
suis praecepta imponeret , quae infringi necessario ab illis deberent ^ mul» 
toque crudelior, si in illis malum puniret , quod necessario facerent nec omit* 
tere possent . Hoc idem dicendum foret de Deo , si eos damnaret , qui ne- 
cessario , licet iion coacte , divinam deberent transgredi legem . Hinc optime 
Augustinus lib. de (ide contra Manich. cap. lo. Qws non clamet, inquit, 
stultum esse praecepta dare ei , cui liberum non est quod praecipitur face- 
re , et iniquwn esse , eum damnare , cui non fuit potestas Jussa complere ? 

CAPUT xn. 

Ad- ea quae adversus dicta objiciunt heterodoxi responsio . 

Obj. I. eunt. I. thesim. AiHrmant catholici , liberum arbitrium in hoc 
infirmitatis statu adhuc persistere , quoniam Deus jubet aliqua facienda 
hominibus . Sed nequit ex hoc deduci , persistere nunc in homine libe- 
rum voluntatis arbitrium . Nam dum Deus aliquid nobis faciendum im- 
ponit , ostendere vult , quid ipse facere in nobis velit , non quid nos face- 
re valeamus . Ita Ezech. cap. 1 8. inquit Deus : Facite vobis cor novum , 
et spiritum novum . Numquid hisce verbis significare voluit , quod nos fa- 
cere valeamus ? Minime ; sed quid ipse in nobis facere velit . Unde cap. 36 . 
inquit; Dabo vobis cor novum , et spiritum novum. Consimilia occurrunt 
aliis in locis , ubi hominibus aliquid faciendum proponitur . II. £t re qui- 
dem vera , homo a Deo motus per gratiam est veluti instrumentum quod- 
dam sub divina voluntate , atque ita respectu Dei se habet , sicuti se ha- 
bebat virga in manu Moysis , ad quem dixit Deus £x. cap. 14. Eleva virgam 
tuam , et extende manum tuam super mare , et divide illud . Numquid 
Moyses per virgam mare divisit? Minime. Sed Deus per omnipotentiam suam. 
Similiter quum dicitur: Convertimini ad me, Deus est, qui homines ad se 
convertit . III. Neque dicant catholici , hominem sub gratia constitutum es- 
se instrumentum quidem , sed animatum et activum . Nam a gratia motus 
ct excitatus mere passive ad opus bonum se habet . Inquit enim Christus : 
Matth. cap. 7. ]Son potest arbor bona malos fructus facere : neque arbor 
mala bonos fructus facere. Quid est illud , non potest , nisi necessitate mo- 
vetur ad bonum ? IV. Et quemadmodum homo sub dominio gratiae facere 
non. potest malum , ita e contra homo sub dominio cupiditatis agere non po- 
test bonum . Clara quippe sunt verba Joann. cap. 8. Omnis qui facit pec- 
catum , servus est peccati . Et Paulus in II. ad Timoth. cap. 2. ait , pec- 
catores captivos teneri a diabolo ad ipsius voluntatem . Ubi est ergo in hb 
liberum voluntatis arbitrium ? 

Resp. ad i. Ut homo bonum opus supematurale operetur, duo requi- 
runtur ; liberum videlicet voluntatis arbitrium , et supematurale Dei adju- 
torium . Ad liberi arbitrii indicandam necessitatem , saepe Deus in sacris 
eloquiis praecepta et mandata homini inculcat ^ aitque per Ezechielem ; Fa- 
cite vobis cor novum , et spiritum novum j per Apostolum ad Philipp. cap. 

2 . Cum metu et tremore vestram salutem operamini ; et alibi : Con~ 
vertimini ad me ; ct crebro : Facite hoc , facite illud j Nolite facere hoc , 
nolite facere illud . Ilaec , inquam , dicu sunt ad demonstrandum , requiri 
ad bonum faciendum libertatem arbitrii . Sed quoniam ad idem bonum 
agendum opus ex aequo necessaria est Dei gratia , idcirco subdit Deus : 
Dabo vobis cor novum , et spiritum novum ; ct , E^o convertar ad vos ; 
ct , Deus operatur in vobis velle et perficere pro bona voluntate ... Hinc 
Trideuliiia synodus sess. VI. qap. 5. Cum dicitur , Convertimini ad me , 
et ego convertar ad vos , libertatis nostrae admonemur . Cum responde- 
mus : Converte nos Domine ad te , ef convertemur , Dei jios gratia prae- 
veniri confitemur. Et ante illam Augustinus de praed. SS. cap. ii. in lau* 
data Ezeehiclis verba scripserat : Ideo enim haec et nobis praecipiuntur , 
et dona Dei esse monstrantur ; ut intelligatur , quod et nos ea facimus , 
et Deus facit , ut illa faciamus , sicut per prophetam Ezechielem aper- 
tissime dicit . Quid enim apertius , quam ubi dicit : Ego faciam , ut fa^ 
datis ? Locum ipsum Scripturae attendite : et videbitis illa Deum pro- 
mittere facturum se ut faciant , quae Jubet ut fiant . 

Ad 2 . Homo a Deo motus per gratiam est sane vcluti instrumentum , 
sed animatum ac vivum , non mortuum ct inanime . Omnes quippe crea- 
turae , sive rationales sint sive irrationales , in manu Dei sunt instrumen- 
ta j sed unaquaeque juxta propriam conditionem; creaturae nimirum ad 
unum determinatae necessario , liberae vero motu indiflferenle morentur . 
Et quoniam creaturae rationales natura sua liberae sunt , moventur quidem 
a creatore , sed motu libero , non necessario . Hoc sensu Leo M. serm. V. 
in quadr. inquit : Lapides rationabiles sumus , et viva materies : sic nos 
Auctoris nostri extruxit manus , ut cum opifice suo etiam is , qui repa- 
ratur , operetur . Exemplum autem a Moysis virga desumptura ad rem mi- 
nime facit . In iis enim , quae naturaliter ct absolute impossibilia sunt , 
meram exhibet homo praesentiam , totaque actio Deo tribuitur . Maris scin- 
dere fluctus , impossibile erat Moysi ; ed ideo actio illa Dei est , quamvis 
Moyses libere obtemperaverit Deo jubenti , ut virgam elevaret . Hinc Apo- 
stolus in I. ad Cor. cap. 1 5. Abundantius , inquit , omnibus illis laboravi ; 
non ego autem , sed gratia Dei mecumj hoc est, ut S. P. Augustinus lib. 
de gratia et libero arbitrio cap. 5. explicat : JSon solus , sed gratia Dei 
mecum : ac per hoc nec gratia Dd sola , nec . ipse solus , sed gratia 
Dei cum illo . 

Ad 3. Arbor bona est caritas , non homo habens caritatem ; sicuti ar- 
bor mala est cupiditas , non homo cupiditatem habens . Arbor ergo bona 
malos fructus producere nequit , quoniam ex caritate bona opera profluunt 
et virtutes ; quemadmodum arbor mala , quoniam ex cupiditate vitia oriun- 
tur et peccata , bonos facere non potest fructus . Ast homo , in quo cupi- 
ditas est , dummodo per gratiam inseratur caritas , fructus bonos facere po- 
test , et simul non facere ob libertatem arbitrii ,• sicuti deficiente caritatis ra- 
dice , sola illectus et abstractus cupiditate potest non facere malos fructus j 
quum indifferentia polleat ad agendum . 

Ad 4« Non eo sensu peccatores servi dicuntur peccati diabollqiic ca- 
ptivi , quod liberum amiserint voluntatis arbitrium , ut stulte ailirmat Lu- 
therus ,* sed quoniam non Deo legitimo eorum Domino , sed vitiis , con- 
cupiscentiae , atque peccato serviunt . Dicuntur etiam captivi diaboli , pro- 
pterea quod non ad Dei , sed ad diaboli pertinent regnum , et illius volun- 
tati magis quam voluntati Dei malunt obedire . Ceterum peccati et diabo- 
li servi sunt per liberum eorum arbitrium : ideo namque in eum inciderunt 
miseriae statum , quoniam voluerunt . Porro si volunt , possunt utique , di- 
vina opitulante gratia , servitutis jugum et vincula captivitatis excutere et- 
a se abjicere . Hinc loco in argumento laudato jubet Apostolus iis , qui ca- 
ptivi tenentur a diabolo , lU resipiscant a diaboli laqueis . Irrisorie autern 
diceretur homini vinculis alligato , ut prosiliat et ambulet . 

Obj. 2. cont. eamd. prop. Horno propter Adae peccatum , teste Au- 
gustino pluribus in locis , amisit omnino liberum voluntatis arbitrium . Nam 
in ep. ad Vitalem cap. 4* scribit : Liberum arbitrium ad diligendum Deum 
primi peccati granditate perdidimus . In ench. ad Laur. cap. 3o. inquit:- 
Libero arbitrio male litens homo , et se perdidit et ipsum . Lib. de perH 
just. cap. 4* yicta , inquit , vitio , in quod cecidit , voluntate , caruit li^ 
hertate natura . Similia habet alibi . 

Resp. Homo juxta S. P. Augustinum propter originale peccatum liberum 
amisit arbitrium , non al)solute et quoad naturam , sed quale erat in statu 
naturae innocentis , in quo sanum erat et integrum . Hoc est , quum homo 
in eo statu ncc concupiscentiam haberet neque ignorantiam , quibus trahe- 
retur ad malum , cum sola versatili gratia creatoris poterat ex aequo bo-. 
num agere et malum . Post peccatum vero hanc a Deo justo judice poe-.- 
nam promeruit , ut liberi arbitrii sanitatem et integritatem , qua solo con- 
ditoris auxilio adjutus bonum agere poterat ac malum, amitteret. Ita 
semper catholica Udes tenuit . Ast non sic Pelaglani , qui quum originale- 
non admitterent peccatum , volebant proinde , liberum hominis arbitrium 
etiam modo ita sanum esse atque robustum , ut absque ulla supcrnaturali 
gratia per solas naturae vires sit in aequilibrio ad bonum faciendum pro 
suo lubitu vel malum . S. Pater itaque Augustinus contra illos exclamat , 
liberum arbitrium periisse , quoad sanitatem scilicet et integritatem , quam 
habuit homo ante peccatum , non quoad arbitrii ipsius naturam . Rem ita 
se habere discimus ex ipso Augustino , qui lib. I. ad Bonlf. cap. 2. in- 
quit : Quis autem nostrum dicat , quod primi hominis peccato perierit 
liberum arbitrium de humano genere ? Libertas quidem periit per pecca- 
tum , sed illa , quae in paradiso fuit , habendi plenam cum immortalita- 
te justitiam j propter quod natura humana divina indiget gratia , dicen- 
te Domino : Si vos filius liberaverit , tune vere liberi eritis : utique li~ 
beri ad bene justeque vivendum . Vide quae scripsimus capite antecedente . 

Obj! 3. adv. 2. prop. S. P. Augustinus multis in locis affirmat , solam- 
coactionem , non autem necessitatem officere libertati hominis in statu na- 
turae corruptae. Et I. in lib. V. de C. D. cap. 10. ubi ita scribit; Si ne-, 
cessitas nostra illa dicenda est , quae non est in Jiostra potestate , sed 
Tom. V. Marcellius Theol. 21 

etiam si nolimus , e^cit quod potest , sicut est necessitas mortis , mani- 
festum est , voluntates nostras , quibus recte vel perperam vivitur , sub 
tali necessitate non esse . Multa enim facimus , quae , si nollemus , non 
utique faceremus , Quo primitus pertinet ipsum velle : nam si volumus ^ 
est , si nolumus , non est ... Si autem illa definitur esse necessitas , se- 
cundum quam dicimus necesse esse , ut ita sit aliquid , vel ita fiat , ne- 
scio ) cur eam timeamus , ne nobis libertatem auferat voluntatis . Neque 
enim et vitam Dei , et praescientiam Dei sub necessitate ponimus , si di- 
camus , necesse esse^ Deum semper vivere ^ et cuncta praescire: sicut nec 
potestas ejus minuitur , cum dicitur , mori fallique non posse . Per Augu- 
stinum ergo in eo non est libertas , in quo est illa necessitas , quae non 
est in nostra potestate y sicut est necessitas mortis , quaeque coactio dici- 
tur et violentia . Ceterum in quo est voluntas , quo primitus pertinet et 
ipsum velle , est utique per Augustinum libertas . Ast vero ubi libertas est 
voluntatis , ibi libertas est lubentiae ac spontaneitatis , ut est in beatis in 
diligendo Deo , non libertas indifferentiae : praesertim quum addat , eo mo- 
do in boc infirmitatis statu hominem liberum esse ad agendum , quo Deus 
liber est ad vivendum , atque ad praesciendum futura , quae plane liber- 
tas est a coactione. II. In enchir. cap. io5. idem S. Pater, Sic oporte- 
bat y inquit, prius hominem fieri y ut et bene velle posset y et male: postea 
vero sic erity ut male velle non possit y nec ideo libero carebit arbitrio. Mul- 
to quippe liberius erit arbitrium , quod omnino non poterit servire pecca- 
to . Neque enim culpanda est voluntas , aut voluntas hon est , aut libera 
dicenda non est , qua beati esse sic volumus , ut esse miseri non so- 
lum nolimus , sed nequaquam prorsus velle possimus. In lib. de nat. et gr. 
cap. 4G. respondens Pelagio dicenti: Voluntatis arbitrio ac deliberatione pri- 
vatur y quidquid naturali necessitate constringitur , ita loquitur : Perquam 
absurdum est , ut ideo dicamus , non pertinere ad voluntatem nostram 
quod beati esse volumus y quia id omnino nolle non possumus , nescio qua 
et bona constrictione naturae: nec dicere audemus y ideo Deum non volun- 
tatem , sed necessitatem habere justitiae , quia non potest velle pecca- 
re . 111. Idem Augustinus, ubi insectatur Pelagianos, aperte tradit, libe- 
rum arbitrium consistere in voluntario necessario . Ita in lib. I. oper. imperfl 
adv. Julian. inquit :• Si liber non est , nisi qui duo potest velle , et bonum 
et malum , liber Deus non est , qui malum non potest velle , de quo etiam 
ipse dixisli , vereque dixisti , Deus esse nisi justus non potest . Siccine 
Deum laudas , ut ei auferas libertatem ? An potius intelligere debes , 
esse quamdam beatam necessitatem , qua Deus injustus non potest esse . 
Icadem tradit alibi passim . IV. Prosper fidissimus Augustini discipulus non 
.nliam habuit de libertate doctrinam. Unde adv. collatorem cap. i8. libe- 
rum definit arbitrium rei sibi placitae spontaneum appetitum . Bernardus 
etiam in eamdem cum Augustino et Prospero descendit sententiam . Nam 
in lib. de gr. et lib. arb. a cap. i. ad 5. docet, argumentisque demon- 
strat , ibi esse libertatem , ubi non est coactio et extorsio . Ubi ergo con- 
sensus y inquit, ibi est voluntas . Porro ubi voluntas y ibi libertas: et hoc 

est , quod dici puto liberum arbitrium , Subdit deinde : Ipsam vero ( vo- 
luntatem ) quia impossibile est sibi non obedire ... etiam impossibile est 
de sua privari libertate . Id ipsum pariter demonstrat exemplo Angelo- 
rum , quod proposuerat , eosque liberos dicit ad diligendum Deum , quem 
non amare non possunt . Per lotum opus passim idem repetit semper et incul* 
cat . £t de S. Thoma quid dicam ? Iniinitus essem , si omnia exscribere 
vellem loca , in quibus statuit , naturalem necessitatem optime stare cum- 
libertale arbitrii . Legatur Q. 3 . de pot. ari. 7. Q. 10. art. a. Q. aa. de 
verit. art. i. Q. a 4 « art. 4 * tn corp. Haeretici itaque non adeo turpiter hac 
in caussa errarunt , ut catholici contendunt . 

Resp. ad i. In lib. V. de G. D. cap. 10. S. P. Augustinus disputat 
contra Ciceronem autumantem , non esse in Deo praescientiam , ut adstru- 
eret in homine libertatem , faciens hoc modo homines sacrilegos ^ cum vel- 
let eos facere liberos. In toto ergo eo capite S. doclor demonstrat, Del prae- 
scientiam non auferre ab homine libertatem , quae stare potest cum necessi- 
tate, non quae dicit determinationem ad unum , sed quae ex Dei oritur prae- 
scientia , quaeque appellari solet consequentiae . Nam ajebat Cicero: Res ita 
evenire debet et quidem necessario, ut Deus illam futuram praescivit; unde 
divina praescientia aufert ab homine libertatem. Augustinus respondet, non 
omnem necessitatem libertatem adimere ab homine . Quod ut demonstret , 
varia affert exempla , in primisque illud : Cum dicimus necesse esse , ut , 
cum volumus , libero velimus arbitrio , et verum dicimus , et non ideo 
ipsum liberum arbitrium necessitati subjicimus , quae adimit libertatem , 
£x quo vero multa sint, de quibus dicimus , Necesse est, ut ita flant vel 
eveniant , quin tamen libertatem interimant, infert , quod etsi dicamus , Ne- 
cesse est , ut res ita Jiat , sicut Deus praescivit , talis necessitas minime 
tol.it ab homine libertatem ; proindeque neganda non est Deo praescientia , 
ut intacta in homine servetur libertas. Ita contra Ciceronem Augustinus ratio- 
cinatur . Addit subinde , ideo ex divina praescientia necessitatem , quae hu- 
manam adimit libertatem, non induci, quoniam non ideo homo peccat ^ 
quia id Deus praescivit ; sed e contra , ideo Deus hominem peccaturum 
praescivit , quia homo peccabit , atque necessitas haec appellatur in scholis 
necessitas consequens , seu ex suppositione . Neque ideo peccat homo , quia 
Deus illum peccaturum esse praescivit ; imo ideo non dubitatur , ipsum 
peccare cum peccat , quia ille , cujus praescientia falli non potest , non 
fatum , non fortunam , non aliquid aliud , sed ipsum peccaturum esse prae- 
scivit . Qui si nolit , utique non peccat ; sed si peccare noluerit , etiam hoc 
ille praescivit . Haec satb diserte demonstrant , necessitatem ex divina prae- 
scientia fluentem , de qua ibi contra Ciceronem loquitur S. doctor , non es- 
se necessitatem absolutam et antecedentem , sed ex suppositione et conse- 
quentem . Dicens ergo Augustinus , quod ubi est coactio vel violentia , ibi 
libertas non est , non id affirmat , quasi necessitatem illam necessitati , emn 
qua consistere posse libertatem adversarii contendunt , velit opponere ; sed 
potius ut necessitatem a necessitate distinguat, Ciceronem refutaturus. Simi- 
liter quod S. doctor ait , ubi est voluntas , ibi plane est libertas , verum 

est ; sed voluii latis iiofnine non naturam , sed facultatem inlelligit volen- 
di . Multa enim facimus, inquit, quae, si nollemus, non utique facere^ 
mus ... 7iam si volumus, est, si nolumus, non est . Exemplum denique ab 
eo desumptum ex necessitate, quam habet Deus vivendi , usurpat Augusti- 
nus ad explicandum quid sit necessitas consequentiae , non ad comparatio- 
nem libertatis nostrae cum libertate Dei . Nam inquit ibidem , sub divina 
praescientia hominem peccaturum j sed si nollet , utique non peccaret . An 
dici potest : Deus vivit ; sed si nollet , utique non viveret ? 

Ad 2 . Duplici modo liberum arbitrium accipi a veteribus consuevit , 
lato nimirum, ac stricto sensu . Liberum arbitrium lato generalique sensu 
acceptum idem ‘ est ac voluntarium , etiam necessarium . Sumptum vero 
stricto ac speciali sensu est facultas agendi vel non agendi cum indifFereniia 
judicii . Libertas quippe est veluti quoddam genus , sub quo duae species 
continentur , libertas nempe a coactione , et libertas a necessitate j proin- 
deque etiam quod sponte volumus , quamvis necessario velimus , liberum di- 
ci potest . Hinc quemadmodum pessime quis argueret, si ex quo bruta sint 
animalia, concludere vellet, homines, qui etiam animalia sunt, esse brutaj 
ita pessime arguunt adversarii , dum ex quo ratio liberi invenitur in liberta- 
te quoque a coactione , inferunt , hominem semper liberum esse , etiam in 
lioc infirmitatis statu, quamvis ei desit indifferentia . Quod vero Augustinus 
laudatis in argumento locis et alibi liberum acceperit arbitrium latiore quo- 
dam modo, patet ex ipsa lectione, et observatum fuit a doctissimis PP. Ma- 
urinis in praef. generali ad opera Augustini , ubi ita scribunt : Id solum 
observamus , liberum nonnunquam latiori et generaliori significatione 
ab Augustino usurpari pro voluntario etiam necessario . Nusquam autem 
in ejus operibus inveniemus , liberum hominis arbitrium in statu naturae 
lapsae posse simul cum necessitate consistere . Immo in primo ex laudatis in 
argumento testimoniis luculentissime adslruit in homine viatore indifferen- 
tiam , scribens : Sic oportebat hominem prius fieri , ut bene velle posset 
et male . 

Ad 3. eamdem teneto solutionem . Augustinus videlicet adversus Julia- 
num disputans affirmat, hominem in sua appetenda felicitate, et Deum com- 
parate ad suam justitiam liberos utique esse j sed aliqua libertatis specie , 
nempe a coactione, non libertate indifferentiae. Si autem quaeras, cur non 
magis luculenter de humana libertate iis in locis locutus est S. doctor , re- 
spondeo I., Augustinum contra Pelagiaiios dimicantem illorum errores non 
modo contra fidem, sed etiam contra accuratas dialecticae regulas confutare j 
tum quia Pelagius obscuris , ut plurimum , ambiguisque terminis ad im- 
peritos decipiendos utebatur j tum etiam ut demonstraret , se non esse tar- 
di ingenii , obtusi , plumbeique , ut Pelagiani dicebant ; tum denique ut 
Julianum reprehenderet, qui catholicos irridebat , quod juxta Aristotelis ca- 
tegorias disputare nescirent . Augustinus ergo laudato in argumento loco et 
alibi passim Julianum suosque redarguit, quod in tradenda libertatis de- 
finitione contra bonas definitionis leges peccarent . Nam generica libertatis 
dcfiniiio cuique competere debet libertati , et a coactione videlicet , et a 

necessitate ; acleoque Ubertati beatorum atque viatorum In amanda felicita- 
te , libertati Dei quoad sui justitiam , et libertati hominum in hoc infirmita- 
tis statu ; quum ipsi interim libertatem non definirent , nisi prout homini- 
bus convenit in hac vita degentibus , nempe per solam potentiam agendi 
bonum et malum . Sed rem clarius exponamus exemplis . Pelagius dixerat : 
Quia non peccare nostrum esty possumus peccare et non peccare . Augusti- 
nus in lib. de nat. et gr. cap. 49- eam propositionem tanquam inconside- 
ratam , intortam , et subobscuram , non tanquam absolute falsam rejicit . 
Ait enim; Quid y si alius dicat y Quia nolle infelicitatem nostrum est y pos- 
sumus eam et nolle et velle ? Et tamen eam velle omnino non possu- 
pius . ... Quia Dei multo magis est non peccare , num audebimus eum 
dicere et peccare posse , et non peccare ? ... Quid est ergo , quod loqui- 
tur y et quibus locutionum regulis conatur persuadere , quod non vult con- 
siderare ? ... Intorte hoc dixit , et ideo subobscure . Non negat igitur 
S. doctor , posse hominem peccare et non peccare j sed causalem tantummo- 
do : Quia non peccare nostrum est , tanquam falsam reprehendit . Praeterea 
dixerat Julianus , non esse malum illud , a quo liberum non est abstinere . 
Definitionem hanc nimis libere prolatam refutat Augustinus, quum detur ma- 
lum aliquod necessarium , de quo postea . Ait autem lib. V. op. imp. num. 
5o. Qui dicit y quod nolo malum , hoc ago , necessitate se ostendit malum 
agere , non voluntate j et flens miserias suas , ridet definitiones tuas . 
Et num. 5 q. Regulas tuas aperte in majoribus frangimus , ut eas ad par- 
vulos transferre non possis . JSon erat parvulus , qui dicebat : Non quod 
volo y facio bonum , sed quod nolo malum , hoc ago ... Ecce et quod non 
agit bonum , et quod agit malum , non possibili , ut ipse constituis , sed 
ut ille patitur et fatetur , necessario suo debet : infirmus quidem ad au- 
ferendas miserias suas , sed plane firmissimus malleus ad conterendas 
regulas vestras . Itaque manifestum est , Augustinum contra Pelagianos 
disserentem illorum refellere errores non solum contra fidei dogmata, sed 
etiam contra bonae dialecticae regulas . 2 . Volebant Pelagiani non dari li- 
bertatem absque potentia ad bonum et malum . Falsum id clamabat Augusti- 
nus. Deus enim est plane liber circa omnia creata libertate indifferentiae 
et tamen nequit agere malum . Unde Julianum redarguens inquit : Siccine 
laudas Deum , ut ei auferas libertatem ? Atque quum Julianus dixisset , 
nullam esse virtutem sine mali possibilitate , Augustinus respondet , quod si 
ita res se haberet , nulla esset virtus in Deo , qui possibilitatem non habet 
ad malum . His bene perpensis , quae ex Augustino contra catholicam op- 
ponuntur sententiam facile explicantur . 

Ad 4* S. Prosper laudato in argumento loco nomine spontaneitatis in- 
lelligit dubio procul indifferentiam . Ibi namque describit liberum arbitrium 
Adamo innocenti collatum , quod per adversarios plenissima pollebat indif- 
lerentia . Bernardus vero , qui in eo opere liberum passim arbitrium sumit 
inadaequate , initio satis ostendit , non esse stricte sumptam libertatem ubi 
est necessitas , dicens , liberum arbitrium esse voluntatis , non necessitatis. 
Dici praeterea potest cum cl. Berti , S. doctorera crebro usurpare nomina 

coactionis et violentiae pro necessitate ,* ita ut , quum inquit liberum arbitri> 
um esse habitum animi liberum sui , siquidem non cogitur , idem sit ac 
si dicat , siquidem non necessitatur . Denique mirari subit , quod adversarii 
in proprii patrocinium erroris ad auctoritatem provocent Angelici docto- 
i-is , quum allatis in argumento locis sibi agendum dumtaxat proponat de 
libertate, quae dici solet a coactione. Quid mirum ergo, si libertatem de- 
linit per voluntarium , aitque consistere posse libertatem cum necessitate ? 

Obj. 4- cont. 3. prop. S. P. Augustinus lib. II. de actis cum Felice Ma* 
nich. cap. 5. approbans verba Manetis : Qui sibi legem a Deo datam servare 
noluerunt^ inquit: Vides in his verbis confirmatum esse , etiam a nesciente 
quid loqueretur , liberum arbitrium . Qui enim servare legem non vult , 
in potestate ejus est , si velit . Non enim dixit , Non potuerunt j sed , no* 
luerunt . Hoc certe , quod nolunt servare legem , non a gerUe tenebrarum 
coguntur : si enim coguntur y non nolunt y sed non possunt. Ut quis ita- 
que non peccet, sufEcit per Augustinum , si non cogatur. II. Atque in hac 
revera fuit Augustinus sententia, ut quaedam dentur peccata, quae quum 
sint aliorum poena peccatorum , sunt necessaria , neque in nostra est pote> 
state ab iis abstinere . Nam quum Julianus peccati definitionem a S. docto* 
re in lib. de duab. animab. cap. ii. traditam; Peccatum est voluntas ro- 
tinendi , vel consequendi quod justitia vetat , et unde liberum est ahsti^ 
nere , in medium protulerit , Augustinus lib. I. oper. imperf. num. 44* 
spondet, eam definitionem pro statu naturae lapsae non valere, quia nunc 
quaedam dantur peccata in aliorum peccatorum poenam, a quibus liberum 
non est abstinere j scribit enim : Hic peccatum definitum est , quod tan- 
tummodo peccatum est , non quod etiam poena peccati . Et num. 4?- Jp' 
se est Adam , inquit , quem nostra illa definitio , quae tibi placuit , in- 
tuebatur . Praeterea Juliano affirmanti , non esse peccatum ubi est transgre- 
diendi legem necessitas , Augustinus objurgat eum ibid. num. io5. Multum 
erras , qui vel necessitatem nullam putas esse peccandi , vel eam non in- 
telligis illius peccati esse poenam , quod nulla necessitate commissum est . 
Si enim necessitas nulla peccandi est etc. Stare itaque potest cum neces- 
sitate peccatum . Quod S. P. numero sequente repetit in haec verba ; Ne~ 
cesse est , ut peccet , a quo ignoratur Justitia . Numquid ideo cum justi- 
tiam cognoverit , 7ton sunt ei remittenaa peccata , quae ignorantiae neces- 
sitate commisit? Demum in lib. I. retract. cap. i5. affirmat , dari homines, 
qui resistere pravae cupiditati nequeunt , et nihilominus peccant : Qui cogen- 
ti cupiditati , inquit , bona voluntate resistere non potest , et ideo facit 
contra praecepta justitiae , jam hoc ita peccatum est , ut sit etiam poer 
na peccati. 

Resp. ad i. Per Augustinum, ut quis peccet, sufiicit si non cogatur 
a mala substantia seu principio nequam , non vero in sensu adversariorum. 
Manichaei namque duplicem , ut supra observavimus , admittebant in quo- 
vis homine substantiam , bonam et malam ; atque bonam trahi ajebant 
quandoque invitam ad peccatum. Augustinus ergo, qui in impugnandis erro- 
ribus aliis se immiscere non solebat quaestionibus , totus est ut demonstret 

voluntatem ad malum non cogi, sed sponte sua peccare; quod multis de- 
monstrat argumentis, et inter cetera assumit etiam illud, quod ex Manetis sen- 
tentia depromitur . Unde coactionis nomine vel inteliigit necessitatem , vel 
contra Manichaeos disputans admittit in homine libertatem a coactione , ne 
aliis immisceat se quaestionibus, non negata illa, quae a necessitate dicitur. 
Idque non solum ex variis capite superiore prolatis sententiis , sed etiam 
ex disp. 17. contra Fortunat. Manich. luculentissime apparet; ubi Fortu- 
nato dicenti ; Inviti peccamus , et cogimur a contraria et inimica nobis 
substantia , Augustinus respondet: Ergo nunc quaero abs te.,, quomodo ha- 
‘beamus peccatum , si natura contraria nos cogit facere ? Qui enim co- 
gitur necessitate aliquid facere , non peccat . Qui autem peccat , libero 
arbitrio peccat . Et exemplum affert illius, qui , membris violenter alligatis , 
si ad falsum subscribendum adigatur, nullam meretur a judicibus poenam . 
Demonstrant haec , Augustini scopum esse excludere a voluntate , dum pec- 
cat , coactionem per gentem tenebrarum , non negata libertate indifferentiae . 

Ad 3. In Augustini sententia dantur plane quaedam peccata necessa- 
ria ; nempe vel peccatum originale , quod liberum fuit in Adamo non au- 
tem in nobis , vel quae sint peccata dumtaxat materialiter , ut dici solet, 
non formaliter , vel demum quae sint necessaria necessitate morali , non 
necessitate vera et absoluta . Hac praesupposita idearum distinctione , argu- 
menta, quae ex singulis allatis Augustini testimoniis deduci possunt, facillime 
solvuntur . Ad i. itaque sit responsio . Pelagiani , quorum agmen ducebat 
Julianus , ut suaderent , non dari peccatum originale , ajebant peccatum 
non esse, unde liberum non est abstinere , definitionem afferentes ab Augu- 
stino ipso in lib. de duab. anim. traditam : Peccatum est voluntas retinen- 
di , vel consequendi quod justitia vetat , et unde liberum est abstinere . 
Qua recitata , Julianus exclamat : Oh lucens aurum in stercore I Quid ve- 
rius , quid plenius dici a quoquam orthodoxo potuisset ? Ita Augustino 
insultabant haeretici . Quid vero ad haec S. doctor ? Affirmat , se in lib. 
de duab. anim. definiisse peccatum, quod tantummodo peccatum est , non 
peccatum, quod peccatum simul sit et poena peccati, ut est culpa origina- 
hs, a qua liberum non est hominibus abstinere . Nec proinde in Augustini 
sententia sequitur , peccatum aliquod dari, quod peccatum sit absque liber- 
tate . Nam peccatum ipsum originale, quod non est liberum parvulis , libe- 
rum fuit primo parenti, qui poterat, si voluisset, ab eo abstinere: eoque 
sensu inquit , definitionem illam peccati ad Adamum praecipue pertinere . 
Ceterum quaevis alia peccata , praeter originale , libera sunt cuique pec- 
canti , quum quilibet possit ab iis abstinere , quamvis non tam sana atque 
robusta libertate , ut poterat Adam . Multa quippe sunt , ait S. Pater loco 
citato num. 47 * quae agunt homines mala^ a quibus eis liberum est absti- 
nere f sed nulli tam liberum est , quam illi fuit , videlicet Adamo . Et 
iterum : Proinde originale peccatum nec ad illud pertinet ... ubi est vo- 
luntas malum operandi , unde liberum est abstinere ; alioquin non esset 
in parvulis , qui nondum voluntatis utuntur arbitrio . Et num. 98. Ex 
quo autem homo incipit uti voluntatis arbitrio , et peccare et non pec- 

care potest . Ex quibus habes , S. Patrem omnia peccata actualia defini- 
re illa , a quibus liberum est hominibus abstinere , peccatum vero originale 
quod dici nequit liberum in parvulis , liberi rationem habuisse in primo 
parente , atque idcirco et illud ejus generis esse , unde liberum est absti- 
nere j Quia ex illius origine rei ( parvuli ) tenentur , qui voluntate pec- 
cavit , quando libero et ad non faciendum , et ad faciendum motu ani~ 
mi non carebat , eique ab opere malo abstinendi summa potestas erat . 
Adde ex aliis Augustini testimoniis depromptum argumentum . Certum est , 
peccati nomine non semper venire reatum et animae maculam , sed crebro 
etiam poenam peccati . JSunc autem , ait Apostolus in epist: ad Rom. cap. 7. 
jam non ego operor illud ,• sed quod habitat in me peccatum ; nec in Pau- 
lo tamen tunc reatus er^t . Quare Augustinus in lib. 111 . de lib. arb. cap. 
54* Non solum dicimus peccatum , quod proprie vocatur peccatum , sed 
etiam illud , quod jam de illo supplicio consequatur , necesse est . Quum 
itaque S. doctor dari dicit quaedam peccata necessitatis , de poenis intelli- 
gi debet peccati , quae peccata dici possunt materialia , non formalia . Et 
revera , peccata illa necessitatis , de quibus loquitur Augustinus , nil aliud 
denique sunt nisi motus concupiscentiae , qui profecto quum rectae rationi 
sint dilformes , peccata sunt , sed ad culpam nisi consentiat voluntas non 
imputantur . En integer Augustini locus : Si enim nulla necessitas peccan- 
di est ... quid patiebatur , quaeso , qui secundum vestrum sensum tan- 
ta mole pravae consuetudinis premebatur ^ ut diceret : Non quod volo ^fa- 
cio bonum , sed quod nolo malum , hoc ago ? Numquid adversarii di- 
cent, Apostolum per Augustinum peccata habuisse necessitatis, quae ipsi im-* 
putarentur ad culpam , et peccata formaliter essent ? Sed clarius de hisce 
concupiscentiae motibus loquitur S. doctor in lib. II. de peccat, mer. cap. 

4. dicens : Ad agonem interim manet ( concupiscentia ) , non sibi ad illi- 
cita consentientibus nihil omnino nocitura . Et de pecc. orig. cap. 4 ®* 
desideria vitiosa , quibus , si non consentitur , nullius peccati reatus con- 
trahitur . Enarr. in psal. 1 1 5 . Illicitis desideriis , si non adhibeatur vo- 
luntatis assensus , movetur quidem nonnullus affectus , sed nullus ei re- 
laxatur effectus . En peccata necessitatis per Augustinum , quae ex con- 
cupiscentia proficiscuntur . Paria habet etiam de peccatis , quae proveniunt 
ex ignorantia ; quae quum et ipsa sint rationi dilFormia , peccata jure dici 
possunt , sed nisi ignorantia vincibilis sit ac voluntaria , peccata inde pro- 
venientia ad culpam plane non imputantur . Luculentissime rem explicat 
Augustinus lib. III. de libero arb. cap. 19. ubi sic inquit : Non tibi de- 
putatur ad culpam quod invitus -ignoras , sed quod negligis quaerere quod 
ignoras . Et tract. 89. in Joann. num. 2. scribit , infideles qui nihil de 
Christo audierunt , habere excusationem , non de omni peccato suo , sed 
de hoc peccato , quo in Christo non crediderunt . Quod tertio loco obje- 
ctum est nullam habet difficultatem si animadvertamus , verba illa : resi- 
stere non potest , intelligere S. Patrem de necessitate peccandi morali , non 
physica et absoluta . Aliquando enim Deus in praecedentium poenam deli- 
ctorum subtrahit homini quodeumque gratiae auxilium , ut sequente libro, 


Digitized byGoogIe 


ostendemus unde consequitur , non posse hominem allidenti resistere cu- 
piditati , hoc est , nolle resistere , proindeque in nova incidere peccata , quae 
simul et peccata et aliorum sunt poena peccatorum . Hoc sensu loquens 
S. dbetof de iis , de quihiis scriptum est : ]Son potuerunt credere , quaest. 
XIV. in Matth. inquit : Cogimur fateri , aliis quibusdam peccatis ita cos 
excaecari meruisse : qua tamen excaecatione non potuerunt credere . Et 
de iisdem illis , qui credere non poterant , verba faciens tract. LIII. in Joan. 
num. ^< 5 . quaerit, quare non poterant credere . Statimque subdit; 54. a me 
quaeratur , cito respondeo , quia nolebant , Et paullo infra num. 9. Di~ 
clum est , non poterant , ubi intelligenduni est , quod nolebant . 

Obj. postremo cont. camd. thes. I. Excepta B. Virgine , omnes homines 
in aliqua incidunt et quidem necessaria venialia peccata per totum vitae 
tempus , quae ipsis imputantur ad culpam . Quare consistere potest neces- 
sitas cum merito vel demerito II. Si quis caussam libere ponat , unde ali- 
quod sequitur peccatum , quamvis ille in peccando libertate non polleat , 
vere nihilominus deineretur , ut patet in sacerdote , qui ebrius divinum 
omittcrel ofTiciura ' 

Resp. ad i. Omnes homines in venialia incidunt peccata necessario, 
necessitate morali , non physica et absoluta . Supposita quippe ob origina- 
le peccatum humani generis fragilitate j supposito etiam justissimo Dei su- 
premi domini decreto de non conferenda itt quavis levi occasione gratia 
efficaci , ueeessario incident homines in aliqua venialia peccata . Ast neces- 
sitas haec non est physica et absoluta , sed tantum moralis et hypothetica , 
ut per se manifestum est . 

^ Ad 2. Argumentum in primis nimis probare videtur . Nam si consi- 
stat , ad meritum vel demeritum nulla prorsus , neque illa quae a coactione 
dicitur , requiritur libertas . Nam ebrii , dormientes etc. nulla penitus fru- 
untur libertate . Praeterea qui in sensu argumenti peccaret , frueretur uti- 
que libertate indifferentiae , non quidem proxima et immediata , sed media- 
ta , remota , ac morali . Ad ponendam siquidem caussam , ex qua peccatum 
consequitur, perfecta ac integra pollebat libertate indifferentiae,- Atque hic 
difficillimae controversiae simul ac libro XXVIII. sit finis . 

; ( . ■ _ 
f. • ... 

INSTITUTIONUM THEOLOGICARUM 

LIBEB X\1X« 

IN QUO PRAECIPUAE PERTRACTANTUR QUAESTIONES 
DE GRATIA ET LIBERO ARBITRIO IN SCHOLIS 
AGITARI SOLITAE . 

> iiIII UBBI I H IIi m 

CAPUT I. 


"De libero arbitrio generatim , tum de modo qm volurUai 
ad agendum libere se determinat. 


olent theologiae omnes tractatores de libero hominis arbitrio dispu> 
tare in ea institutionum parte , quae agit de actibus humanis 5 et 
quidem merito , quum humanus actus debeat ex libertate dimetari . Nos ta- 
men animadvertentes , nullo modo quae ad gratiam pertinent assequi pos- 
se , nisi prius naturam proprietatesque liberi arbitrii apprime noverimus , 
de eo hoc in loco disserere proposuimus , ut ita a rerum diihcultate studio- 
sa juventus non terreatur . 

Liberum itaque arbitrium optime definiri potest , Facultas , per quam 
creatura rationalis pro suo luhitu eligere , vel rejicere potest y quod w- 
bi a ratione proponitur . Quae definitio ut accurato intelligi valeat , multa 
hic exponenda sunt . Atque initio videndum , quid sit actus coactus volun- 
tarius , et necessarius . Actus coactus dicitur ille , qui fit contra voluntatis 
inclinationem per Vim ab extrinseco principio illatam , ut actus , quo quis 
compedibus obstrictus immobilis sistit . Vellet nempe ille ambulare , sed a 
principio extrinseco , hoc est , compedibus , cogitur immobilis permanere . 
Actus voluntatis eliciti , quum sint ipsa volitio , nequeunt esse coacti , quo- 
niam voluntas vellet simul et non vellet , quod contradictionem involvit j 
sed possunt esse coacti actus dumtaxat voluntatis imperati . 

Actui coacto actus opponitur voluntarius , seu coactioni opponitur vo- 
luntarium . Quidquid enim est voluntarium liberum est a coactione , quo- 
niam a principio procedit intrinseco , videlicet a voluntate , ubi coactio , ut 
diximus , locum non habet . Quia vero ferri nequit voluntas in incogni- 
tum : Nemo enim , ait S. P. Augustinus lib. VIll. de Trinit. cap. 4* ama- 
re potest incognitum y cognitio actum praecedere debet voluntarium , hoc 
est , antequam voluntas actum circa objectum aliquod eliciat , debet ol)je- 

ctum illud cognoscere . Hinc qui cognitione carent , ut amentes , brutaque 
animantia , carent quoque actu voluntario . Duplici autem modo potest in- 
tellectus cognoscere objectum , ad quod fertur voluntas , vel imperfecte ni- 
mirum vel perfecte . Priore modo est , quando illud apprehendit quidem , 
sed non satis sui compos est, ut circumstantias examinet ad judicium feren- 
dum , ut ei accidit , qui actus , qui primo primi dicuntur , vel indignatio- 
nis vel luxuriae etc. in se sentit ; eo quippe in instanti intellectus imperfecte 
cognoscit objectum , ad quod fertur voluntas . Intellectus autem cognoscit ob- 
jectum perfecte , si cum tota rationis advertentia circumstantias examinet , 
quae ad judicium ferendum illum movere possunt , ut accidit in eo , qui 
deliberate et cum animi reflexione operatur . Si ergo intellectus non satis 
compos sui judicium ferat , et voluntas ad sequendum vel fugiendum ob- 
jectum moveatur , actus ille a voluntate elicitus dicitur indeliberatus et 
actus primo primus , actus voluntatis et hominis , non actus voluntarius 
et humanus . E contra si intellectus , objecto percepto , cum tota rationis ad- 
vertentia seu reflexione , sive actuali sive virtuali , circumstantias examinave- 
rit , quae voluntatem ad illud sequendum vel fugiendum movere possunt , 
atque voluntas se se ad actum determinaverit , tunc actus ille est vere vo- 
luntarius , et actus humanus appellatur. Hinc voluntarium a S. Thoma i. 
a. q. 6. post Aristotelem in III. ethic. cap. i. optime definitur: Id ^ cu- 
jus principium est in ipso agente sciente singula . Et adhuc clarius ab 
aliis: Actus procedens a principio intrinseco , et ex advertentia rationis» 

Actus' denique humanus necessarius species quaedam est actus volun- 
tarii . Voluntarius enim dividitur in necessarium et contingentem . Aliquan- 
do scilicet voluntas cum tota advertentia rationis ita erga objectum aliquod 
elicit actura , ut non possit illum non elicere , ut est actus , quo beatus in 
patria diligit Deum : neque enim potest illum non diligere j et nihilominus 
actus ille dicitur voluntarius , quoniam procedit ab intrinseco principio et 
ex advertentia rationis . Dicitur actus idem etiam liber , non a necessitate 
sed a coactione , seu liber libertate spontaneitatis et lubentiae , quia spon- 
te atque lubenter elicitur ; et definitur : Actus procedens a principio in- 
trinseco ex advertentia rationis , qui non potest aliter poni» Per ea verba: 
Procedens a principio intrinseco , actus necessarius distinguitur ab actu coa- 
cto j per haec alia vero : Qui non potest aliter poni , ab actu secernitur 
contingente . Nam actus voluntarius contingens ita a voluntate promanat , 
ut ab illa possit non emanare , ac liber est non solum a coactione , sed 
etiam a necessitate , diciturque liber libertate indifferentiae , ut est amor 
Dei in hominibus viatoribus , qui indifferentes sunt ad Deum amandum vel 
non amandum : non solum enim ad amorem illum non coguntur , sed ne- 
que necessitantur . Et proprie definitur : Actus , qui ita emanat a principio 
intrinseco ex advertentia rationis , ut possit vel non emanare y vel ali* 
ter emanare . Atque in hoc proprie vera consistit libertas . 

Ex allata autem mox definitione intelligimus , duplicem esse indifferen- 
tiam . Vel enim volimtas ita actum ponit , ut possit illum eumdem actum 
non ponere , v. g. ita amat Deum , ut possit illum non amare , et indiffe^ 

reniia dicitur contradictionis: vel ita voluntas actum aliquod ponit , ut pos? 
sit ponere alterum , puta pro actu amoris ponere potest actum odii , et in- 
diflferentia haec appellatur contrarietalis , vel specificationis . Ilcm indiflfe- 
rentia contrarietatis duplex est . Prima , quum talis actus ponitur , ut puni 
possit alter in eodem genere sive boni sive mali . V. g. beatus in patria 
ita adorationis actum ponit , ut pro eo actura ponere possit gratiarum a- 
ctionis j et damnatus ita ponit actum blasphemiac , ut ponere possit actum 
desperationis . Altera vero , quum voluntas ita elicit actum Ijonum , ut dicere 
possit etiam malum . V. g. ita viator ponit actum spei , ut ponere queat 
actum desperationis . His ita adnotatis , jam patet , merito liberum arbitri- 
um a nobis definiri , Vacuitatem , qua rationalis creatura pro lubitu suo 
elicere , oel rejicere potest , quod sibi a ratione proponitur , ut ab ini- 
tio diximus . 

Creatura autem rationalis triplici modo libera dici potest , videlicet a 
necessitate , a peccato , a miseria . Dc libertate a necessitate diximus hac- 
tenus , eaqiie stare potest cum servitute peccati atque miseriae , ut homi- 
nibus accidit in hoc infirmitatis statu degentibus , qui Uberi quidem sunt a 
necessitate operandi , non autem a peccato et a miseria . Libertas a pecca- 
to reperitur iu eo, qui peccatorum vinculis non est illigatus, camque habuit 
Adam in prima sui conditione, et habemus etiam nos per gratiam salvato- 
ris . Si vos filius liberaverit , tunc vere liberi eritis : utique liberi ad be- 
ne justeque vivendum , ut Augustinus ait lib. I. cont. 2. epist. Pclag. cap. 
a. Libertas denique a miseria est immunitas a quibusvis aerumnis , eaque 
beati in patria fruuntur , ubi et ipsa creatura liberabitur a servitute cor- 
, ruptionis in libertatem frloriac filiorum Dei , ut ait Apostolus ad Rorn. 
cap. 8. Triplicem hanc libertatem post Augustinum fuse exponit Bemar- 
dus in lib. de gr. et lib. arb. 

Sed paullo enucleatius explicanda sunt, quae hactenus dc libero arbi- 
trio summatim diximus. Duae itaque sunt praecipuae voluntatis nostrae ope- 
rationes , nempe, velle et nolle. Quando voluntas objeelum aliquod vult, 
iUud amat . Quod si illud nolit , odio habet et aversatur . Objectum autern 
voluntatis , cx ipsius essentia naturaliqne constitutione , est , fatentibus om- 
nibus , bonum. Nam quum actus voluntatis sit velle,* et velle idem sit, 
ut diximus , ac amare ; amabile vero non sit nisi bonum ; fit , ut volun- 
tatis objectum non sit nisi bonum . Haec autem naturalis proprietas volun- 
tatis est , ut ad objectum quod amat se inclinet , ut illi conjungatur 5 ea- 
que de caussa omnis amor dicitur unitivus . Quumqiie voluntatis objectum 
sit bonum, merito dicitur, bonum trahere ad se voluntatem. Ast cx quo 
voluntatis objectum sit bonum , necessario sequitur , nostram voluntatem 
fugere ac odio habere malum , atque jure de malo dici , quod voluntatem 
« se repellat . Hinc vulgare proloquium : Non potest voluntas malum, qua 
malum est , sectari , et bonum , qua bonum , aversari . Harum autem re- 
rum nulla reddi potest ab homine ratio , quoniam inclinatio illa voluntatis 
ad bonum et aversio a malo pertijicnt ad naturain voluntatis. Et quoniam 
rerum essentiae necessariae sunt et immutabiles , iuclmalio illa voluuUtis 


Digitized byGoogIe 


173 

ad bonum et illius aversio a malo libero non subjacet arbitrio ; neque enim 
in potcstaie nostra est , malum , qua malum , diligere , bouumque , ut bo- 
num , odisse . 

Ut vero voluntas in naturale suum objectum , lioc est , in bonum fe- 
ratur , necesse est , ut ratio boni prius cognoscatur ab intellectu , quoniam 
nil volilum . quin praecognitum . Postquam itaque intellectus rationem bo- 
ni in objecto cognoverit , exhibet illud voluntati , quae quum rationem bo- 
ni in eo reperiat , statim ad illud amplectendum movetur . Iu objecto au- 
tem sequendo magnam experitur voluntas delectationem . Sicut enim intel- 
lectus in veritate , oculus in colorato , auditus in sono , quoniam sunt ha- 
rum potentiarum objecta j ita voluntas in bono velut in naturali suo obje- 
cto delectatur , quae delectatio voluntatem movet ad objectum sequendum. 

Ast si ita se res habet , quid est , inquiet aliquis , quod voluntas bonum 
*epe rejicit , ut malum sequatur ? Nempe provenit id ex praepostera boni 
malive cognitione . Crebro namque intellectus verum bonum sub ratione 
mali , verumque malum sub boni apprehendit ratione : atque bonum ac ma- 
lum quum ita perceptum praesentetur voluntati , haec in electione decipi- 
tur , malumque ut bonum apprehensum sequitur, et vicissim . Sed quoniam 
objectum' voluntatis , ut saepe diximus , est bonum , hoc modo in sequen- 
do malo ac I)ono rejiciendo illa decipitur . Intellectus scilicet reale malum 
induit boni habitu , ut ita dicam, sed apparentis j et rursus verum bonum 
habitu induit apparentis mali . 1'ictitio hoc indumento aut bono aut malo 
exhibito voluntati , sequitur ipsa malum , putans bonum amplecti , bonum- 
que repellit , existimans esse malum . 

Ujium tamen est, in quo intellectus nullam apprehendere potest rationem 
mali , nempe felicitas . Et re vera , quid est felicitas , nisi omni carere 
malo oiunique frui bono ? Tendimus autem naturaliter in bonum . In ce- 
teris vero rebus , cujuscumque sint generis ac dignitatis , quandiii in hac 
mortali vita sumus , intellectus ita bonum percipit , ut in eo plures mali 
rationes apprehendere possit , et e contra . Quid namque Deo melius ? Et ni- 
hilominus intellectus noster etiam in Deo alicujus mali reperit rationes , 
dum ipsum, vel ut peccata, quae sensibus placent, vetantem , vel ut ae- 
terna inferentem supplicia considerat. Quid peccato pejus ? Ast intellectus 
respicit quandoque in peccato aut sensuum delectationem , aut propriam uti- 
litatem , sive mundanum honorem j sicque rationem in eo apprehendit bo- 
ni . Cognoscit quidem intellectus generatirn , Deum esse ens, quo nihil me- 
lius , millamquc in eo invenire potest mali rationem j sed in particulari , in 
quibusdam nimirum circumstantiis et practice , ita in eo mali invenit ra- 
tiones , ut voluntati displiceat . Cognitio illa generalis dicitur speculativa , 
haec vero particularis practica appellatur . Advertendum tamen est , vo- 
luutatem non a speculativa , sed a practica cognitione moveri ad agendum . 

Si itaque voluntas bonum amat necessario , ut ex hactenus dictis ap- 
paret , consequens Iit , amorem esse quoddam voluntatis veluti pondus , per 
quod inclinatur ad bonum . Quare S. P. Augustinus lib. XllI. conf. cap. 
9. ajebat: Pondus meum amor meus j eo feror quocumque feror . Et lib. 

XI. de C. D. cap. 28. Ita enim corpus pondere sicut animus amore fertur . 
Hinc quidquid rationalis creatura meditatur , desiderat , agit , ad id fertur ex 
amore boni , a quo tanquam a pondere ad agendum determinatur ; bonum 
quippe quum voluntatem delectet , ipsam ad sui trahit amorem . Unde rur- 
sus S. doctor in lib. VI. de musica cap. ii. Delectatio pondus est ani'- 
mae . Ex his intelligimus , quare voluntas ad amandum potius , quam ad 
fugiendum se determinet objectum, quamvis in eodem objecto et boni et 
mali rationes intellectus inveniat atque percipiat . Delectatio namque est bo- 
ni veluti pondus , quo voluntas ad amorem determinatur , et tristitia mali e 
contra est veluti pondus , quo voluntas movetur ac determinatur ad odium . 
Quare si intellectus plus boni quam mali in objecto apprehendat, volun- 
tas , quae majorem dclectauoncm quam tristitiam in objecto reperit , illud 
amplexatur . E contra si intellectus plus mali quam boni in objecto agno- 
scat , eadem voluntas naturaliter contraria tristitiae objectum illud rejiciet . 
Quod si bonum in objecto perceptum aequale fuerit malo , voluntas suspen- 
sa haerebit , et nec bonum sequetur nec rejiciet malum . 

Hic tamen monitum volo lectorem , non omnes homines de unius ejus- 
demque rei bonitate vel malitia idem ferre judicium . Fit namque aliquan- 
do , ut objectum, quod uni bonum videtur , appareat alteri malum , et e con- 
tra . Si rei hujus caussam scisciteris , puto id evenire et ex corporis con- 
stitutione ac temperamento , et ex habitibus animi tum speculativis tum prao 
deis , et ex praesentibus ideis ac circumstantiis etc. Ita qui bile facile ac- 
cenditur , magis vindicta delectabitur illo , qui humorum praeditus est tem- 
perie . Superbus plus boni in honoribus quam humilis apprehendet . Qui 
repetitis actibus habitum acquisivit avaritiae , maximum in auro percipiet bo- 
num , quod homini liberali non eveniet , et sic porro de reliquis . Quamvis 
enim intellectus tanquam arbiter in homine sedeat , ut sua ferat judicia , ni- 
hilominus imperio subest voluntatb , ita ut de rebus non judicet nisi secun- 
dum naturales vel acquisitas illius inclinationes . Unde dicitur in scholis , 
non posse intellectum sine voluntate ultimum ferre judicium practicum , 
quod nempe hic et nunc , hoc potius modo quam illo sit agendum , licet 
absque voluntate valeat intellectus judicium ferre universale . Quod ut ac- 
curatius explicetur, animadvertere juvat, quod sicut in intellecta perceptio 
a judicio distinguitur, et perceptio in intellectu judicium praecedit, ita in 
voluntate amor indeliberatus ab amore secernitur deliberato , atque hunc ille 
praecedit . Quum itaque objectum aliquod repraesentatur intellectui , si opti- . 
mis theoreticis ille sit instructus habitibus , statim in eo objecto boni ma- 
lique rationes dignoscet . Exhibet deinde objectum illud sic cognitum vo- 
luntati , quae juxta suas inclinationes statim in indeliberatum vel amorem vel 
odium erga illud objectum prorumpit . Rem exponamus exemplo . Reprae- 
sentatur intellectui martyrium pro Christi fide subeundum . Intellectus bo- 
nis instructus habitibus maximum in martyrio percipit bonum , quod est te- 
stimonium reddere christianae fidei , ex quo actu sequitur aeterna felicitas . 
Percipit etiam in martyrio rationem mali , cruciatus videlicet dolores ac 
mortem . Si voluntas talibus praedita sit habitibus , ut in bonum dele- 

ctablle magis quam in bonum difficile propendeat , in iodeUberatum odium 
erga martyrium prorumpet ; displicent quippe ei cruciatus dolores et mors . 
Si e contra voluntas per naturales suas inclinationes in bonum arduum ac 
difficile , quod absque poenarum tolerantia consequi nequit , propendeat , 
prorumpet statim in indeliberatum erga martyrium amorem . Postquam ita 
se gessit voluntas , progreditur intellectus ad judicium ultimo practicum fe» 
rendum, ac veluti consultando dicit: Si hic et nunc sustinendum sit mar- 
tyrium , quid faciendum est ? Sustineri debet , nec ne ? Quoniam intelle- 
ctus regitur a voluntate , illiusque imperio subest , si martyrium -voluntati 
etiam indeliberate placet y cito intellectus ultimum fert judicium practicum , 
quod hic et nunc sustinendum sit martyrium . Si e contra proruperit volun- 
tas in indeliberatum odium erga cruciatus et mortem, intellectus judicabit, 
non esse martyrium hic et nunc sustinendum . 

Quae quum ita sint , luculenter apparet , unde proveniat quod callidi 
homines , quid alii in aliquo eventu acturi sint , facile divinent . Nempe rem 
omnesque illius circumstantias sedulo perpendimt ; tum hominum illorum , 
quorum praedicere volunt actiones, habitus, incbnationes, et characterem asse- 
quuntur . Haec omnia invicem conferentes , facile norunt , an illi plus bo- 
ni vel mali in ea re judicent inveniri , sicquc ex consequente deducunt , 
quid illi in tali eventu acturi sint . £t conclusio quidem erit infallibilis , si 
nihil erratum sit in praemissis . Rem claram faciamus exemplo . Si quaera> 
tur , an Curtius v. g. audito oraculi responso se praecipitem daturus sit in 
foveam , primo considerandum est , quid sit se praecipitem in foveam dare . 
In hoc quippe et malum invenitur mortis , et simul bonum servatae patriae 
et maxima nominis gloria . Deinde Curtii consideranda est conditio . Is enim 
vir erat intrepidus , mortis contemptor , patriae amantissimus , cupidissi- 
mus gloriae . Inferri ergo tuto potest , Curtium plus boni quam mali in eo 
genere mortis reperturum , et ideo praecipitem in foveam se daturum . 
Huic ratiocinio tota humana prudentia atque politica tanquam solido fun- 
damento innititur « 

Hactenus vidimus , quomodo voluntas ad agendum se determinet . In- 
spiciendum modo, qua ratione se determinet ad agendum Ubere . £x quo 
voluntas in actibus imperatis dumtaxat , non in actibus elicitis coactionem 
pati possit , ut initio hmus capitis diximus , usus invaluit apud homines , 
ut id dicant se libere facere , quod faciunt volentes ; et tunc soliun de 
amissa queruntur libertate , quum ad id , quod nolunt , agendum , vel ab 
eo , quod volunt , desistendum , compeUuntur . Sic qui in carcere claudi- 
tur , dum ibi , ubi nollet , morari cogitur , amissam plorat libertatem . Ex 
quo patet , ad constituendam libertatem requiri , ut id voluntas agere pos- 
sit quod sibi placet . Sed quoniam nihil placere voluntati potest , quod non 
fuerit ab intellectu praecognitura , ad libertatem constituendam requiritur 
etiam intellectus 5 ita ut ubi nulla est cognitio , nulla quoque sit libertas . 
Hinc quo perfectior est cognitio , perfectior quoque habetur libertas . Unde 
si cognitio sit perturbata , ut in pueris ante rationis usum , in semi-dormien- 
tibus , semi-ebriis , quorum cognitio semi-cognitio pouus dicenda est , liber- 


tas (liceuir pollus scml-liberlas . Si cognitio sit imperfecta , quod nempe ra^ 
tioneni dumtaxat vcl boni vel mali in objecto appreherirlat , contraria sive 
Jjoni sive mali ratione noii cognita , libertas erit imperfecta , qualis est in iis 
qui motibus prinio-priniis corripiuntur . Quum enim intellectus noster val- 
de sit imperfectus , nequit unico , ut ita dicam , intuitu rem totam inspi- 
cere , sed debet boni malique rationes successive cognoscere . Antequam au- 
tem intellectus rationes omnes consideret , quis non videt, cognitionem ad- 
huc esse imperfectam ? Quare qui perfectiore praediti sunt intellectu quum 
omnes olqecti qualitates unico videant intuitu , motibus primo-primis et 
imperfecte liberis cieri non possunt , ut evenit in Angelis. Ergo ubi cogni- 
tio in sensu exposito perfectior est , perfectior quoque erit libertas . At- 
que haec est libertas , quae in hominibus reperitur viatoribus agentibus ex 
deliberatione , quae videlicet ex boni ac mali rationum , quae in objecto in- 
veniuntur , cognitione proficiscitur . Sed haec libertas perfici ulterius potest. 
Nam creaturae quum natura sua defeetibiles sint fallique possint , ac pro- 
inde rationem apprehendere possint mali ubi nullum est malum , rationem- 
que boni ubi nihil boni est , dari potest cognitio perfectior , quae res pro- 
ut in se sunt conspiciens falli non possit . Cognitio fundamentum erit per- 
fectioris libertatis . Haec perfecta libertas est in Deo , qui natura sua inde- 
fectibilis est , et etiam in beatis , qui c.x intuitiva Dei visione indefectibili- 
talcm participant. 

Ex his celeberrima oritur libertatis divisio in libertatem lubentiae seu 
spontaneitatis , quae a coactione quoque dicitur , et libertatem indiirerentiac , 
quae appellatur etiam a necessitate , de quibus initio capitis diximus . Et 
cn quomodo . Ex quo intellectus boni vel mali rationem, quae in objecto 
est , cognoscat , sequitur , voluntatem ad objectum vel amandum vel fugi- 
endum moveri . Si intellectus in objecto rationem boni dumtaxat appre- 
hendat, voluntas ferri in objectum debet necessario . Quum enim id, in quod 
voluntas suapte natura tendit , sit bonum , ubi bonum nulli admixtum malo 
reperit , necessario in illud tendat oportet . Proinde fundamentum necessa- 
riae tendendae voluntatis , sive libertatis a coactione , est judicium , quo in- 
tellectus decernit, objectum esse simpliciter bonum, nec ullam mali admix-» 
tam habere rationem . Quod si intellectus rationes tum boni tum mali iu 
objecto percipiens judicet , objectum esse simul amore dignum quatenus bo- 
num , et dignum odio quatenus malum , tunc voluntas indifferens est ut il- 
lud tanquam bonum prosequatur , vel a versetur tanquam malum ; atque id- 
circo fundamentum indiflerentis tendendae voluntatis , seu lilaertads a ne- 
cessitate , est indifferentia judicii, per quam voluntati repraesentatur objectum 
sub ratione l)oni simul et mali . Et haec est libertas , quae in homine via- 
tore requiritur ad merendum vel demerendum . Ex hactenus dicds mulla 
deduci possunt - 

COROLLARIA. 


I. Liberum idem est ac voluntarium,* atque 'haec duo dicuntur , ut 
ajunt , ad convertendam . Quum enim voluntarium ac liberum utrumque 


a principio proveniat intrinseco , nempe a voluntate , praecedente cognitio- 
ne intellectus , sequitur idem esse voluntarium ac liberum . 

II. Libertas est veluti genus , sub se duas continens species , videli- 
cet libertatem a coactione et libertatem a necessitate . 

III. Illa omnia , quae usum auferunt rationis , tollunt quoque libertatem 

generice dictam. Si namque rationis usus sit impeditus, quum voluntas non 
agat ex directione rationis , nullum est voluntarium nullumque liberum , Sic 
dormientes, amentes, ebrii, pueri , quibus ratio dominari nequit, nihil ha- 
bent voluntarium nihilque liberum . . i ^ 

IV. Quae rationis usum non prorsus impediunt quidem , sed magna 
ex parte minuunt, imminuunt etiam voluntarium ac liberum , ita ut rema- 
neat semi-voluntarium et semi-liberum , ut in seml-sopitis , semi-ebriis ac 
pueris accidit ante perfectum usum rationis. 

V. Quod si in aliqua animi subreptione usus rationis perfectus non sit, 
nec intellectus totum cognoscat objectum , sed vel boni vel mali rationem 
in eo dumtaxat apprehendat , ut iis evenit , qui motibus primo primis corri- 
piuntur , tunc ob usus rationis imperfectionem libertas imperfecta est , ct 
quae superest est libertas spontaneitatis, non indifferentiae , quoniam ad ob- 
jectum sequendum , quod sibi proponitur , necessitatur . 

VI. Ast si voluntati sub boni simul et mali ratione objectum ab in- 
tellectu proponatur , tunc libertas habetur indifferentiae . Nam voluntas ob- 
jectum amare potest inspecta ratione boni, vel odio habere ratione inspecta 
mali . Hac libertate gaudent homines in omnibus pene , quae deliberate a- 
gunt . In omnibus enim , quae ab intellectu vel fugienda vel amplectenda 
proponuntur voluntati , una excepta felicitate , rationes boni et mali simul 
repraesentantur . Etiam in damnatis ac daemonibus libertas haec invenitur . , 
Ita quippe Deum ut sibi malum apprehendunt , ut bonum esse simul co- 
gnoscant j proindeque nulla ad illum odio habendum necessitate impellun- 
tur . Haec denique libertas est etiam in Deo et in beatis circa objecta 
omnia creata ; quae licet bona sint , aliquam tamen habent rationem mali 
admixtam , quum limitata prorsus sint et imperfecta ; atque adeo nulla a- 
diguntur necessitate ad ea volenda . 

VII. Tandem si intellectus objectum sub ratione boni dumtaxat volun- 
tati proponat , voluntas quum invincibili necessitate ad illud amandum fe- 
ratur , solam habet libertatem a coactione . Libertas isthaec reperitur in no- 
bis erga felicitatem , ct in beatis erga Deum , et in Deo erga se ipsum . 
Hinc colliges rursum , quod quum libertas in cognitione fundetur intellec- 
tus , ubi perfectissima est cognitio , perfectissima quoque reperitur libertas , 

Ac per hoc libertas , qua Deus se ipsum diligit , est perfectissima ; illa autem , 
qua homo viator diligit Deum , est imperfecta , Veruratamen haec est in- 
differens , qua indifferentia caret illa . 

CAPUT n. 


Explicantur magis et confirmantur quae dicta sunt capite superiore . 

Etsi quae hactenus de libertate dicta sunt clara non minus quam 
certa esse videantur , quoniam tamen tractatio haec est maximi usus tura 
in sequentibus tum alibi , operae pretium existimo , quae superiore capite 
exposuimus rationibus communire , atque ab adversariorum vindicare con- 
tradictionibus . Unde sit 

CONCLUSIO I. 


Voluntas ex duohus honis particularibus sibi propositis potest 
majus deserere et minus eligere . 

Prob. Si voluntas ex duobus bonis sibi propositis deserere non posset 
majus, ad illud amplectendum necessitaretur , quod aperte repugnat , Nam 
majus illud bonum quum sit bonum particulare , secum admixtas habet 
imperfectiones ac plures rationes mali . Ast omne bonum malo admixtum 
voluntatem ad sui amorem non trahit necessario, sed circa illud tali gaudet 
indifferentiae libertate , ut illud amplecti ac rejicere possit . 

CONCLUSIO 11. 


Quamvis voluntas eligere possit bonum minus prae majore , 
semper tamen bonum eligit quod pensatis 
circumstantiis majus videtur . 

Prob. I. ex communi hominum experientia. Quis enim unquam bo- 
num minus , ut minus cognitum , majori praeposuit ? Si homiui pecuniae 
avidissimo decem ex una , centum ex altera parte offeras , quis credat , ip« 
sum electurum decem , centum relictis ? Hinc S. P. Augustinus in exp. 
ep. ad Gal. cap. 5. ait , voluntatem secundum id operari, quod magis dele- 
ctat . Atque tam alte hoc humanis impressum est mentibus , ut dum homi- 
nes , quid alii in datis circumstantiis acturi sint , dignoscere conantur , in id 
solum incumbant ut explorent , quid tunc ipsis melius , juxta cuj usque vel 
corporis vel animae habitudinem , futurum videatur j certi quod si hoc di- 
vinent , illorum etiam operationes infallibiliter praenoscent . Singuli quippe 
sciunt , quod trahat sua quemque voluptas . 

Prob. 2 . Bonum majus quum voluntatem magis delectet , magis pro- 
fecto illam ad se trahit. Efsicuti corpora pondere feruntur, ut ait Au- 
gustinus , ita fertur animus amore ac delectatione . Corpora autem feruntur 
quo a majore diriguntur pondere : unde et animus eo lertur quo a majore 
urgetur delectatione . Praeterea nonne voluntas simpliciter trahitur a bono, 
quod uudequaque bonum apparet ? Quoniam ergo magis a majore bono 
quam a minore trahitur , illud magis sequi debet . 

Nec dicant adversarii , comparationem hanc nimis probare ; probare 
videlicet , quod sicut voluntas necessario trahitur a bono , quod undequaque 
bonum apparet , ita trahi necessario deberet a bono majore . Non hoc , in- 
quam, dicant. Nam bonum, quod undequaque apparet bonum, quum nullam 
admixtam habeat rationem mali , adeoque voluntati sufficientem non relin- 
quat rationem illud aversandi , necessario illam ad se trahit . Ast bonum , 
quod apparet majus, quum admixtas habeat rationes mali, voluntatem ne- 
cessario trahere non potest . Nihilominus quoniam est magis bonum , ma- 
gis voluntatem trahere debet . Unde sic rursus arguo . Bonum undequaque 
bonum ex quo simpliciter ac necessario trahat voluntatem , haec sequitur 
illud simpliciter et necessario . Bonum proinde altero majus ex quo magis , 
sed non necessario trahat voluntatem, magis utique illud sequi debet , sed 
non necessario . 

Prob. 3. Voluntas potentia est rationalis , quae rationem saltem sibi ip- 
si reddere tenetur , cur unum eligat prae alio . Quod si minus bonum prae 
majore eligeret , quam sibi rationem redderet suae electionis ? Nam quum 
ratio , propter quam voluntas objectum eligit, sit ipsius bonitas, quae potior 
invenitur in bono majore, si voluntas eo in concursu minus bonum elige- 
ret , ratio esset potius in oppositum . Hinc quemadmodum homo dum ra- 
tionabiliter operatur nunquam eam rejiciet propositionem , cujus affirmandae- 
potiores habet rationes , ita dum rationabiliter operatur , nunquam bonum 
illud rejiciet , cujus amplexandi potiores habet rationes . 

CONCLUSIO III. 

Inter duo hona aequalia , etsi voluntas possit alterutrum pro luhitu 
eligere , ad nullum tamen prae altero se determinabit . 

Patet ex dictis . Nam voluntas ex duobus bonis alterutrum potest eligere 
vel respuere , quoniam ambo licet bona sint , rationes tamen habent mali 
bono admixtas. Ast vero voluntas ad neutrum se determinabit , quum non 
potiorem in uno quam in altero boni rationem inveniat, a qua determinetur; 
atque ita suspensa haerebit donec potior in uno quam in alio bonitatis ap- 
pareat ratio . 

CONCLUSIO IV. 

Si voluntati objectum proponatur sub majore ratione boni et mino- 
re ratione mali , quamvis possit illud eligere vel rejicere , nun- 
quam tamen rejiciet , sed semper eliget . 

Haec quoque propositio patet ex praemissis . Voluntas quippe propositum 
objectum eligere potest et rejicere , quoniam nec ad odium nec ad amorem 
necessitatur . Sed quoniam potiores illud amandi quam odio habendi ratio- 
nes habet , ad amorem semper se determinabit . Et sicut voluntas nunquam 
minus bonum eligit ut rejiciat majus , ita nunquam ex ratione minoris ma- 
li objectum rejiciet, quod sit magis bonum . 

CONCLUSIO V. 


Posito judicio indifferente de alicujiis objecti bonitate atque malitia , 
voluntas nulla cogi potest virtute ad illud necessario ainan' 
dum vel odio habendum , sed remanet semper indif- 
ferens ad amorem vel odium . 

Prob. Judicium indifferens ostendit voluntati objectum sub ratione 
boni simul et mali . Objectum autem hoc modo voluntati repraesentatum 
nec ad amorem nec ad odium illam necessario trahit . Nam objectum vo- 
luntati sub omni ratione boni repraesentatum eamdem necessario trahit ad 
amorem . Quod vero exhibetur sub omni ratione mali illam necessario mo- 
vet ad odium . Quare quod sub ratione boni simul et mali repraesentatur, 
nec ad amorem nec ad odium necessario trahit. Et revera, bonum sequi et 
fugere a malo ad essentiam pertinet voluntatis : ac proinde quemadmodum 
^uum illi bonum sub omni ratione boni repraesentatur , nullum inveniens ibi 
malum , a quo fugiat , ei necessario adhaeret ; et similiter dum illi exhibe- 
mur malum sub omni ratione mali , quum ibi non inveniat bonum, quod se- 
quatur , ab eo necessario fugit ; ita dum voluntati repraesentatur objectum 
fiub ratione boni et mali , quum ibi et bonum quod sequatur , et malum a 
quo fugiat inveniat , neque ad prosecutionem neque ad fugam necessitatur , 
sed indifferens remanet ad amorem vel odium . Et sicut si voluntas odio 
haberet objectum sub omni ratione boni cognitum , odio haberet incogni- 
tum , odio quippe haberet malum quod in eo objecto non cognosceret ; ita 
si necessario amaret objectum cognitum sub boni ac mali ratione , ferretur 
in incognitum, quia in objectum ferretur undequaque bonum quod non co- 
gnoscit . Objectum namque amoris necessarii est objectum cognitum sub 
omni ratione boui . 


Solvuntur objectiones . 

Obj. I. cont. I. ihes. I. S. P. Augustinus in expos. ep. ad Gal. cap. 
5. Quod enim , inquit , amplius nos delectat , secundum id operari neces- 
se est. Majus autem bonum magis nos delectat. Quare voluntas ex duo- 
bus bonis particularibus sibi propositis , relicto minore , majus necessario eli- 
gere tenetur . II. Intellectus negare nullo modo potest propositionem , quam 
ex potioribus rationibus cognoscit esse veram . Unde neque voluntas aver- 
sari potest objectum , quod sub potiore boni ratione ipsi proponitur . 

Uesp. ad i . In superiore libro jam monuimus , Augustinum saepe vo- 
care necessarium, non illud quod impossibile est ut aliter fiat, sed quod 
semper fieri solet j siculi communi etiam loquendi more dicere solemus : 
Necesse est ut hoc vel illud faciam; non quod aliqua ad id faciendum adi- 
gamur necessitate proprie dicta , sed quia ita fieri decet . Quare verborum 
Augusiiiii sensus est , hominem sequi semper id , quod magis delectat ; et 
hoc Ycrum esse jam demonstravi . 

Ad 2. Falsum est, noa posse intellectum absolute negare propositio- 
nem , quam ex potioribus rationibus cognoscit esse veram , quamvis nunquam 
illam absolute negabit . Et eodem plane modo de intellectu ac voluntate , 
respectu suorum objectorum , loquendum est . Sicut enim objectum intel- 
lectus est verum , ita objectum voluntatis est bonum . Si intellectui propo- 
sitio ita exhibeatur , ut nullam falsi in illa invenire possit suspicionem , pro* 
positioni necessario assentietur . Similiter et voluntas necessitatur ad aman- 
dum objectum , in quo nulla exhibetur ipsi ratio mali . At si intellectus in 
aliqua propositione veritatis simul et falsitatis rationes apprehendat , illam 
et uti veram affirmare potest , et uti falsam negare . Nihilominus quando 
plures ac potiores sunt rationes propositionis ostendentes veritatem , semper 
ipsam affirmabit , non quidem ut absolute veram , sed ut magis verisimilem . 
Si rationes potiores sint in contrarium, illam negabit j si aeque potentes, 
intellectus haerebit in ancipiti , nec ad aliquid affirmandum vel negandum 
se determinabit . Pari modo res agitur io voluntate comparate ad bonum , 
et ad majorem vel minorem vel aequam boni rationem , ut supra diximus . 

Obj. 2. cont. ait. prop. I. Potest voluntas minus bonum prae majore 
sequi , ut ex prima propositione constat . Quare illud aliquando sequatur 
oportet . Nam nulla est potentia , quae nunquam reducetur ad actum ; adeo- 
que non semper eliget bonum , quod sibi majus videtur. II. Et revera , vo- 
luntas est potentia libera et sui juris. Hinc vera libertas in absoluta aequi- 
librii consistit indifferentia . Unde si voluntas velit , potest ita sua uti li- 
bertate , ut bonum minus eligat prae majore , nec aliam reddere tenetur ra- 
tionem , nisi quod ita operari velit , ut sua utatur libertate , juxta commu- 
ne proloquium , Stat pro ratione voluntas . 

Resp. ad i . Non est frustranea potentia , quae nunquam reducetur ad 
actum , alioquin frustra esset in Deo potentia tot possibilia creandi , quae 
tamen nusquam creabuntur . Nec frustra est potentia , qua sanae mentis ho- 
mo pollet ad se interimendum , quae tamen nunquam ab eo reducetur ad 
actum, nisi ratio in eo perturbetur, vel aliquod majus bonum se conse- 
cuturum post mortem speraverit . 

Ad 2. Libertatem in absoluta aequilibrii consistere indifferentia , sen- 
tentia fuit olim Pelagianorum . Nara affirmare , voluntatis determinationem 
ab absoluta provenire indifferentia indeterminata , idem est ac affirmare , 
ipsam naturaliter profluere ex nihilo . Quippe talis determinatio non pro- 
yenit a Deo , ac proinde nec ab anima nec a corpore neque a circumstan- 
tiis, quae omnia supponuntur indeterminata. Provenit ergo ex nihilo . Ast 
nulla creatura virtutem habet rem e nihilo educendi . Itaque potest utique 
voluntas ita sua uti libertate , ut bonum minus eligat prae majore , si velit . 
Ast volet nunquam ; quoniam si voluntas vult bonum minus , quia bonum 
est, velle debet bonum majus , quoniam magis bonum est. Verum utique 
est , posse hominem in suae libertatis exercitio , minus botuim prae majore 
eligendo, tantum apprehendere bonum , quod superet rnajus bonum cogni- 
tum in objecto ; sed tunc non sequitur minus bonum quatenus minus est , 
sed quatenus conjungitur cum hoc libertatis exercitio : Volo , ad meae li* 

hortatis vim ostendendam , eligere minus bonum prae majore ; quod 
taiiquam majus bonum apprehenditur . Sed hunc agendi modum vix probari 
posse crediderim ab homine serio agente. Allatum autem proloquium ab ho- 
minibus dicitur, non juxta leges aequitatis , sed juxta perversas cupiditates 
operantibus . Hi namque non agunt juxta dictamen rationis ostendens quod 
in se bonum est, sed juxta eam rationem, quae proponit quod bonum est 
ipsis ; atque ita talibus hominibus stat pro ratione voluntas . Sed melius di- 
ceretur : Stat pro ratione voluptas , quae ipsis tota est agendi ratio . 

Obj. 3. cont. 3. thes. I. Si sint duo bona aequalia sed incompossibilia , 
melius est unum habere quam neutrum . Unde voluntas inter duo aequa- 
lia bona eligere debet alterutrum . II. Datur quandoque casus , in quo homo 
absque uUa vel Intrinseca vel extrinseca ratione boni majoris , sed sola vo- 
luntatis suae vi ad unum se determinet . Puta , si duo nummi aurei aequa- 
lis ponderis , valoris , ac magnitudinis alicui proponantur , illeque se ad unum 
eligendum determinaverit , talis electio nullam intrinsecam aut extrinsecam 
habebit sufficientem rationem . III. Deus ex duobus omnino aequalibus bo- 
nis unum prae altero diligit ,* unde unam creaturam prae altera creat , uni 
prae altera beneficium aliquod confert . Cur ergo id ipsum pro lubitu agere 
non poterit etiam creatura rationalis ? 

Resp. ad i. Melius ubique est voluntati unum bonum habere quam 
neutrum j atque ideo ad unum vult se determinare . Ast nunquam se de- 
terminabit , donec aliquid majoris boni in alterutro inveniat . Hinc homo in 
tali casu constitutus , vel majore consideratione vel aliorum uti solet con- 
silio , ut in alterutro majorem detegat boni rationem . Si vero nihil horum 
sufficiat , solent homines vel sorte se determinare , vel quod primitus occur- 
rit eligere . Testatur id experientia . 

Ad 2 . Jam dictum est , hominem hisce in casibus vel sorte se ad al- 
terutrum determinare , vel alterutrum casu eligere . Forte in allato exemplo 
corporis constitutio vel habitus animi aut aliqua extrinseca circumstantia in- 
fiuxuni habere possunt in electionem . Ac denique in dubium verti nequit, 
quin homini illi in proposito casu multa occurrerent menti rationes , quae 
inefficaciter moverent ad eligendum , unaque alteri succederet . Quod argu- 
mento est, ex majore ratione boni , non ex vi quadam mentis irrationabili- 
ter operantis pendere determinationem . 

Ad 3. Ineptissima est comparatio . Nam i. Quo perfectiores sunt crea- 
turae in ordine sive naturali sive supernaturali , id est , quo magis creaturae 
Dei perfectiones participant , eo magis ab ipso diliguntur . 2 . Deus ad agen- 
dum non movetur ex bonitate creaturarum , sed ex bonitate sua. Unde eas 
producit , iisque beneficia confert , quibus creationem vel beneficia impertiri 
ex sua se determinat bonitate . 3. Quum sit sapientissimus , nequit in sua 
bonitate rationem non invenire cur unum eligat prae alio . Sed quum sit 
incomprehensibilis , ratio illa nequit nobis esse manifesta . Hinc cum Aposto- 
lo exclamandum : O altitudo divitiarum ! 4- Allatum argumentum falso , 
ut inquiunt , laborat supposito ; supponit enim , duas possibiles creaturas 
duo esse objecta bona , quod ridiculum est . Nam possibilia sicuti nullum 

habent esse reale , ita nullam in se continent bonitatem realem , nullumque 
meritum ut diligatur . Quare duas creaturas Deus non diligit , amore sal- 
tem effectivo , quandiu in statu suut possibilitatis , etiam si de possibilibus 
loquamur , quae futura evaserunt , ante creationis decretum consideratis . 
Si loquamur autem de creaturis post decretum creationis , hoc est , de fu- 
turis , hae diligantur quidem , sed in his diligit Deus dona sua . Beneficia 
sua vero confert Deus , prout expedit gloriae suae . Hac responsione solvi- 
tur etiam argumentum , quod ex gratuitae praedestinationis decreto urgeri 
posset . 

Obj. 4* 4* prop. I. Dum aliqua repraesentatur intellectui proposi- 

tio sub veri et falsi ratione , quamvis polior sit ratio veri , intellectus ta- 
men assensum saepe suspendit . Itaque dum objectum repraesentatur volun- 
tati sub ratione boni et mali , licet potior sit ratio boni , potest voluntas 
objectum non amare vel amorem suspendere . 11. Item potest intellectus pro- 
positionibus etiam evidentibus , quales sunt prima principia , assensum cohi- 
bere ita , ut terminos apprehendat , in assensum autem non erumpat . Cur 
el voluntas nequeat amorem circa objectum , ut magis bonum cognitum , 
non cohibere ? III. Postquam intellectus objectum aliquod bonum esse ju- 
dicaverit, potest Deus cum voluntate non concurrere ad amorem . Numquid 
tunc voluntas amabit objectum sub majore ratione boni sibi ab intellectu 
propositum ? IV. Quamvis intellectus judicet , Deum esse summum bonum , 
potest nihilominus voluntas amorem suspendere , ut Deum non diligat . Si- 
militer etiam , si majoris boni rationem intellectus reperiat in virtutibus , po- 
test tamen voluntas amorem erga virtutes suspendere , poterit igitur volun- 
tas etiam non amare objectum , ut bonum ab intellectu cognitum . 

Resp. ad i. Laborat argumentum in falso supposito . Neque enim da- 
ri potest propositio vera simul et falsa , quum veritas omnem falsitalis for- 
midinem excludat . Potest autem dari propositio , quae probabilius sit vera 
quam falsa . Sed tunc intellectus assensum saepe suspendit , quoniam obje- 
ctum intellectus quum veritas sit , ‘non probabilitas , ubi veritatem non 
reperit , ad assensum non tenetur . At voluntas reperit in objecto bonum , 
quod est ipsius proprium objectum ; ac proinde ubi a majore mali ratione 
non deterreatur , illud semper amplectitur . 

Ad 2 . Primo ex antecedente semel admissa propositione sequeretur , 
voluntatem cohibere posse amorem circa objectum undequaque bonum , pu- 
ta , circa Deum intuitive visum , vel circa propriam felicitatem , quod om- 
nino falsum est . Praeterea etiam si intellectus perceptis evidentis propositio- 
nis terminis in assensum non erumpat explicite , propositioni tamen illi 
assentitur implicite, dum certus de illius veritate remanet; illa quippe cer- 
titudo est implicitus ac virtualis assensus . Demum quum intellectus subsit 
imperio voluntatis , potest ad istius nutum assensum cohibere , quatenus a 
voluntate ad aliud considerandum objectum potest applicari . Puta , si pro- 
ponatur alicui evidens haec propositio : Idem non potest simul esse et non 
esse , voluntas potest alio divertere intellectum , ut ad propositionis termi- 
nos non attendat . Ast nequit voluntas in nostro casu ad aliud se conver- 

lore objectum , ut suum cohibeat amorem , sed versari omnino circa illud 
debet , quod hic et nunc ab intellectu ei repraesentatur j alioquin voluntas 
ferretur in incognitum . 

Ad 3. Quid, si Deus cum beatis ipsum clare videntibus non concur- 
reret ? Equidem quum creatura nihil , nisi Deo coagente, agere valeat , tura 
beatus Deum plane non diligeret . Num proinde beatus ad Deum aman- 
dum non necessitatur ? Similiter si Deus ad amorem boni cum voluntate 
non concurreret , voluntas certe bonum non amaret , quia amoris nequiret 
elicere actum . Non tamen sequitur hinc , ad majoris boni amorem se non 
determinare . Ceterum nunc supponimus , creaturam habere in omnibus acti- 
bus suis simultaneum Dei concursum . 

Ad 4- 1*1 primis , quamvis intellectus judicet , Deum esse summum 
bonum , voluntas tamen saepe ab eo refugit, ut sequatur peccatum quod ab 
intellectu summum judicatur esse malum . An ideo voluntas potest sum- 
mum bonum ut tale cognitum odisse , et summum malum amplecti ? Quis 
haec absurda deglutiet ? Itaque dum intellectus judicat , Deum esse sum- 
inum bonum, et majus bonum in virtute reperiri, si voluntas in Dei vijr- 
tutumque non rapitur amorem , cognitio illa est , ut supra diximus , mere 
speculativa non practica , cui aliud opponitur judicium practicum , quo in- 
tellectus melius esse judicat, hic et nunc nec Deum nec virtutes amare. 
Atque hoc judicium practicum , non illud speculativum voluntatem dirigit 
ad operandum. Qui igitur Deum non amat, quamvis speculative illum es- 
se summum bonum noverit ( si namque judicium hoc speculativum non 
haberet, esset infidelis ), practice tamen judicat, majorem boni rationem 
in Deo non amando , quam in eo amando se invenire. Idem dicas de vitiis 
ac virtutibus . Nisi quod saepe in tantam devenimus perversitatem , ut 
etiam speculative judicemus , in vitio plus boni esse quam mali . Hinc pa- 
tet verum esse vulgare illud proloquium : Omnis peccans est ignorans . 
Errat enim qui peccat vel speculative et circa universalia principia , vel 
saltem practice et circa conclusiones particulares . 

Ut vero quae dicta sunt clarius elucescant , animadvertendum sedulo 
est , quod sicut objecta quo magis ab oculo distant eo minora apparent , ita 
quo magis distant a nobis bona , eo videntur minora : ct quemadmodum 
quo magis distat objectum visus , debilior est species visiva ininusque cla* 
re objectum repraesentat ; sic species intellectualis est de bono absente ma- 
gis confusa , minusque rei repraesentat bonitatem . Hinc quoniam Deus a 
mente nostra maxime distat , nec ipsum nisi in aenigmate intuemur , illi- 
us idea maxime obscura est . Proindeque licet fide raiioneque sciamus , es- 
se summum bonum , quomodo scimus solem corpus esse immensae magni- 
tudinis , nihilominus repraesentatur nobis velut bonum maxime limitatum 
pluribusque malis admixtum , sicuti intuemur solem vix palmaris extensio- 
nis . Idem de aliis spiritualibus bonis dicendum j quoniam clariores in no- 
bis sunt rerum, quas sensu percipimus, ideae, quam rerum, quas cognosci- 
mus, rationes; atque idcirco fortius a bono praesente, quam ab eo, quod a 
nobis remotum est , trahimur. Quare licet ratione noscamus , Deum esse sum- 

mum bonum , et majus in virtute quam in villo reperiri bonum , quoniam 
tamen bona haec sunt minus sensibilia, haec potius sequi volumus quam illa. 

Obj. 4 * cont. 5 . prop. multa hypothetica argumenui ex Peripatetica 
philosophia desumpta , ut suadere conentur , posse utique stare indifferen- 
tiam judicii in intellectu absque indifferentia electionis in voluntate , illa- 
que ut plurimum ex Dei repetunt omnipotentia , quae vel voluntatem deter- 
minare potest ad unum , stante indifferentia judicii , vel illam impedire , ne 
eligat quod intellectus eligendum judicavit . Verum haec frigida sunt nec 
nos a praeconcepta valent removere sententia . Primo , quoniam nos non lo- 
quimur modo de humana libertate sub omnipotente virtute Dei , per quam 
extraordinaria quadam lege facere potest , quae nos nec possumus eogitare ; 
sed de humana loquimur libertate , quae in manu Dei est secundum ordi- 
nariam legem operantis . Atque hoc modo spectata ita voluntas sequitur in- 
differentiam judicii , ut indifferens semper remaneat ad objectura amandum , 
vel odio habendum. Deinde, pleraeque subtilitates allatae eo vergunt, ut 
dum indifferentiam voluntatis sub indifferentia judicii per extraordinariam 
Dei virtutem removere contendunt , removent etiam ab intellectu indiffe- 
rentiam judicii : atque ita extra oleam penitus ferimur . Postremo falsum 
omnino est , posse Deum per virtutem suam infinitam , posito judicio in- 
differente de bonitate et malitia alicujus objecti , a voluntate indifferentiam 
auferre ad amorem vel odium . Neque enim potest Deus rerum naturas et 
essentias mutare . Hinc quemadmodum facere nequit , ut voluntas feratur 
in nullum objectum , aut in objectum non cognitum , vel in malum cogni- 
tum qua malum , ita facere non potest , ut necessario feratur in objectum 
cognitum sub ratione indifferente , .boni videlicet et mali . . 

Obj. ultimo adv. eamdem thes. I. S. P. Augustinus in cnchir. cap. 98. 
et alibi passim ait , Deum inclinare posse hominum voluntates ad quodeum- 
que voluerit, et quomodocumque voluerit. Concinit Magistro fidus ejus di- 
scipulus dicens quaest. 22. de verit. art. 8. Deum necessitare posse voluntas 
tes ad qiiodcumque voluerit , et quomodocumque voluerit . Quare stante in- 
differentia judicii , voluntas potest non esse indifferens . II. Lutherus atque 
Calvinus de medio sustulerunt libertatem indifferentiae , non denegata in 
eodem homine indifferentia judicii . Hoc non obstante , damnati sunt ab Ec- 
clesia tanquam verae libertatis eversores . Unde indifferentia judicii ad li- 
bertatem salvandam indifferentiae non suificit . 

Resp, ad i. Per eam phrasim saepe ab Augustino adhibitam , Deum 
inclinare posse hominum voluntates ad quodeumque , et quomodocumque 
voluerit , vult ipse efficaciam exprimere divinae gratiae . Sed numquid proinde 
affirmat , necessitare posse Deum humanam voluntatem , remanente judicii 
indifferentia ? Immo e contra . Si voluntatem per gratiam suam ad unum de- 
terminat, primitus per eamdem gratiam facit ut intellectus judicet, majo- 
rem esse iu objecto sequendo rationem boni . Hinc definit gratiam inspi- 
rationem sanctae dilectionis , ut cognita sancto amore faciamus . Quod 
si adversarii velint , loqui Augustinum de Dei infinita virtute necessitante 
humanas voluntates , si velint , liceat . Sed eo in casu dum Deus volunta- 

tem ad tale sequendum objectum necessitat , aufert ab intellectu indifferen* 
tiam judicii , atque hoc sensu certe loquitur S. Thomas . Quare inquit, pos- 
se Deum necessitare ■voluntatem , quin valeat cogitare , per cogitationem vi- 
delicet judicare . 

Ad 2. Ecclesia parum sollicita est de philosophica hac quaestione , per 
quid libertas habeatur indKTerentlae . Sed id solum a fidelibus exigit ut fa- 
teantur , libertatem indifferentiae in homine lapso perdurare j proindequo 
quidquid de philosophica quaestione haeretici dixerint non curans , eos dam- 
nat , qui libertatem denegant indifferentiae . Praeterea falsum est, Calvinum 
atque Lutlierum, denegata indifferentia voluntatis, non denegasse in statu na- 
turae lapsae etiam indifferentiam judicii . Affirmarunt quippe , homini lapso 
cognitionem ademptam esse boni et mali ad recte dirigendam voluntatem . 
Vide utri usque haeretici verba in superioribus . Atque de difficili philoso- 
phica quaestione , quae tamen disputationibus de divina gratia lumen maxi- 
mum affert , dictum satis . 

CAPUT III. 

Explicatur adhuc clarius Ubertas indijjerentiae . 

Consentiunt omnes omnino theologi , indifferentiam contradictionis , in 
superioribus explicatam , quae tamen activa sit non passiva , necessario re- 
quiri ad veram libertatem indifferentiae constituendam . Dubium quoque 
non est , quin libertas contrarietatis , cujus ideam dedimus supra , servato 
et non praetermisso ordine finis , vera sit ac propria libertas a necessitate . 
Immo et in hoc conveniunt , quod indifferentia contrarietatis , praetermisso 
et non servato ordine finis , ad essentiam non requiratur libertatis j quum 
soli Pelaglani affirment , non dari libertatem nisi cum indifferentia ad bo- 
num et malum . Ut autem haec clarius elucescant, totidem erunt confirman- 
da propositionibus . 

CONCLUSIO I. 

Indifferentia exercitii seu potestas agendi et non agendi 
ad essentiam pertinet libertatis . 

Propositio haec satis superque demonstrata remanet ex iis , quae cap. 
1. et 2. hujus libri, et cap. penultimo praecedentis fuse disputavimus , ad 
quae lectorem remittimus . Quare optime a theologis libertas definitur: Ratio- 
nalis creaturae facultas agendi et non agendi , prout lubet , positis omnibus 
ad agendum requisitis . 

CONCLUSIO n. 

Dari potest et reapse datur vera libertas a necessitate sine ulla 

potentia ad peccandum ; proindeque indifferentia ad bonum et 
malum non est de essentia libertatis a necessitate . 

Prob. I . ex S. P. Augustino , qui de hoc argumento ex professo per- 

tractavit adversus Pelagianos . Et ne multas sim , in lib. I. op. imp. adv. 
Julianum , qui dixerat : Liberum non est , nisi quod duo potest velle , id 
est , bonum et malum , respondet ; Liber ergo Deus non est , qui ma- 
lum non potest velle , de quo etiam ipse dixisti , Deus nisi justus esse 
non potest ? Siccine Deum laudas , ut ei auferas libertatem ? Cujus testi- 
monii vis est , quod etsi Deus in iis , quae sunt ad intra liber non sit ni- 
si a coactione, nihilominus circa ea, quae sunt ad extra , perfectissima gau- 
det libertate indifferentiae . Et taraeu Deus , utpote sanctitas per essentiam , 
indifferentiam non habet ad bonum et malum . Quare ad essentiam liber- 
tatis a necessitate non requiritur indifferentia ad bonum et malum , seu po- 
testas peccandi . Consimile argumentum deducitur ex Angelis ac beatis ho- 
minibus in patria degentibus , qui quum incommutabili bono per intuitivain 
visionem adhaereant , carent potentia peccandi , et nihilominus liberrimi 
sunt in iis , quae sunt extra Deum . Hoc ipsum dicendam de beatissima hu- 
manitate Christi , quum nobiscum versaretur in terris . 

Prob. 2. auctoritate ac ratione S. Thomae , qui in II. sent, d. aS. 
q. I. art. 2. ad 2. inquit: u 4 d rationem liberi arbitrii non pertinet^ ut 
indeterminate se habeat ad bonum vel malum , quia liberum arbitrium 
per se in bonum ordinatum est , cum bonum sit objectum voluntatis , 
nec in malum tendat , nisi ob aliquem defectum , quem apprehendit ut 
bonum 5 cum non sit voluntas aut electio , jiisi boni aut apparentis bo- 
ni . Et ideo ubi perfectissimum est liberum arbitrium^ ibi in malum ten- 
derc non potest . Sed hoc ad libertatem arbitrii pertinet , ut actionem ali- 
quam facere , vel non facere possit . 

Prob. 3 . Libertas indifferentiae quum reperiatur etiam in Deo , est 
proculdubio perfectio . Potestas autem peccandi defectus est et imperfectio . 
Nequit ergo dici necessaria ad libertatis constitutionem . 

CONCLUSIO UL 

Libertas creaturae includit indijferentiam ad bonum et malum . 

Prob. Creaturam facultate pollere ad bonum agendum , ulteriore non 
indiget demonstratione ,* satis enim patet ex dictis . Quod vero creatura ex 
sui essentia indifferens sit ad malum agendum , liquet ex quo naturaliter 
et ex sui essentia sit defectibilis . Neque enim dari potest creatura , quae 
non possit deficere , alioquin daretur creatura infinite perfecta , quod ab- 
solute repugnat . Quumque ubi est defeclibilitas ibi vertibilitas sit ad ma- 
lum , consequitur , libertatem creaturae indifferentiam includere ad bonum 
et malum . 

CONCLUSIO IV. 

Indifferentia contrarietatis , servato et non praetermisso ordine fnis , 

reperitur quandoque in libertate . 

Prob. Indifferentia isthaec est potentia eligendi duo media sibi invi- 

ccm quidem opposita , sed ambo ordinata et conducentia ad debitum ulti- 
mum finem . Verum hujusmodi indiflereniia reperitur quandoque in liber- 
tate . Nam potest quis ad vitam acquirendam aeternam , quae est ultimus 
rationalis creaturae finis , castitatem , vel conjugalem eligere statura ; quae 
sunt duo invicem opposita media , utrumque tamen ad vitam aeternam or- 
dinabile ct conducens . Qua de re indifferentia contrarietatis , servato et non 
praetermisso ordine finis , reperitur aliquando in libertate . Hinc S. Thomas 
I. p. q. 6i. art. 8. definit libertatem hoc modo: Libertas est vis electiva 
mediorum , servato et non praetermisso ordine finis . Et q. sequente art. 
8. ad 3. ait : Quod liberum arbitrium diversa eligere possit , servato et 
non praetermisso ordine fimis , hoc pertinet ad perfectionem libertatis ejus\ 
quod vero liberum arbitrium eligat aliquod divertendo ah ordine finis ^ 
quod est peccare , hoc pertinet ad defectum libertatis . Hac pollent liber- 
tate Deus , beati , et humanitas Christi in iis , in quibus bberi sunt libertate 
indifferentiae . 

Dixi quandoque , quoniam fieri potest , ut homo se ipsum ad debitum 
ultimum finem referre nequeat nisi per unius dumtaxat medii electionem , 
ut accidit illi , qui ad mortem in odium fidei damnatur . Is sane in ea po- 
situs circumstantia nequit aliud eligere medium ad vitam conducens aeter- 
nam , praeter martyrium , in quo tamen sustinendo liberrimus est . 

CONCLUSIO V. 

Indifferentia suspensiva nullimode pertinet ad essentiam libertatis 

a necessitate . 

Prob. Indifferentia suspensiva est suspensio a quovis actu . Talem au- 
tem suspensionem in libertate indifferentiae non habere locum, patet. Et r. 
quidem quia suspensio, quum oriatur ex ignorantia, propter quam voluntas in 
objecti electione anceps pendet , boni et mali rationem non apprehendens , 
maxima imperfectio est . Imperfectio autem locum habere nequit in liber- 
tate a necessitate, quae est perfectio . 2 . Deus perfectissima gaudet libertate 
indifferentiae in iis, quae ad extra sunt. Numquid in Deo, qui infinite sa- 
piens est , locum habet suspensio ? 3. Homo sub efficaci gratia constitutus 
liber est vera indifferentiae libertate , nec proinde indifferentiam habet su- 
spensivam : revera enim agit et applicatur ad actum , quum gratia efficax 
faciat , ut homo actu velit et operetur . 

Solvuntur contraria nonnulla argumenta . 

Adversus priorem thesiin faciunt omnia Lutheranorum ac Calvinista- 
ruin argumenta contendentium , veram libertatem consistere in immunitate 
a coactione , atque hanc ad merendum vel demerendum sufficere , quae a 
nobis libro praecedente capite postremo soluta sunt . 

Obj, iiaque i. cont. 2 . prop. Si Ubertas a necessitate natura sua in- 

differentiam ad bonum et malum non eiugeret , sequeretur , posse homi- 
nem ita bene agendo sibi meritum comparare , etiam si malum agere non 
posset quod falsissimum est . Nam I. Eccl. cap. 3 1 . illi meritum adscribi- 
tur , cui potestas est agendi bonum et malum : Qui potuit transgredi , et 
non est transgressus ; facere mala , et non fecit : ideo stabilita sunt bo- 
na illius in Domino . II. Quum Pelagius Augustino objiceret illam Hiero- 
nymi sententiam : Liberi arbitrii nos condidit Deus , nec ad virtutem nec 
ad vilia necessitate trahimur ; alioquin ubi necessitas , nec corona est , 
S. P. libro de nat. et gr. cap. G5. ita respondet : Quis non agnoscat ? quis 
non toto corde suscipiat ? Quamobrem juxta Hieronymum et Augustinum si 
homo necessitaretur ad virtutem , non posset habere coronam ; proindeque 
ad meritum comparandum aequa potestas requiritur ad bonum et malum . 
III. Atque haec plane fuit Augustini sententia . Nam lib. V. op. imp. num. 
6i. cont. Julian. scribens inquit : Non aliter esset virtus in nobis , nisi 
voluntatem malam sic non haberemus , ut habere possemus . Celera simi- 
lia habet S. doctor, quae praecedente libro legi possunt , ubi libertatis indif 
ferendae necessitatem ad merendum et demerendum demonstravimus . 

Resp. ad i. Falsa omnino est primae propositionis sequela. Nam hu- 
manitas Chrisd maximum sibi revera comparavit meritum dum nobiscum 
versaretur in terris, quamvis potentiam non haberet peccandi. Textus autem 
Ecclesiasdci sentendae nostrae minime oiOGicit . Non enim nos inficiamur , 
magnum sibi hominem comparare meritum , qui quum malum agere possit 
agit bonum . Sed affirmamus , posse bonum agendo mereri , etiam si malum 
agere nequeat , dummodo ad bonum agendum nulla adigatur necessitate , 
quod accidit quando ex duobus bonis unum potius eligit quam aliud . Ec- 
clesiasdcus ergo loquitur de saeculi hujus divitibus , in quibus est profecto 
potestas agendi bonum et malum , ut conci. 3. diximus . 

Ad 2 . dico , Hieronymum, cui subscribit Augusduus, de hominum lo-^ 
qui libertate , qui adhuc sunt in statu viae , quibusque potestatem esse in- 
aifferentem ad bonum et malum , nullus catholicus denegaverit . Sed aliud 
est afUrmare , in creaturarum libertate indifferentiam includi contrarietatis , 
praetermisso ac non servato ordine finis , ob eorum defectibilitatem , quod 
nos ultro concedimus j aliud vero , ejusmodi indifferentiam necessario ad 
veram constituendam requiri libertatem , quod negamus ob allatas superius 
rationes . Ceterum , quid ait denique S. Hieronymus ? Si quis necessitate fe- 
ratur in virtutem , nullam meretur coronam . Et optime quidem . Nani qui 
necessitate fertur in virtutem , non modo liber non est ad vitium contrarium , 
sed neque indifferentia pollet exercitii circa eamdem virtutem , quoniam qui 
necessitatur v. g. ad virginitatem , non habet circa hanc virtutem indiffe- 
rentiam exercitii , nec potestatem statum amplectendi conjugalem : quam in- 
differentiam utique haberet , si ita necessitaretur ad bonum , ut malum non 
posset eligere ; eo siquidem in casu vel indifferenter eligeret virginitatem , 
vel , ea omissa , eligeret conjugalem statum . Quid mirum ergo , si Hierony- 
mus meriti rationem removet ab eo , qui ad virtutem necessitatur ? Atque 
hoc sensu Hieronymo subscribit Augustinus . 

Ad 3. S. P. Augustinus laudata in argumento sententia alHsque in te- 
stimoniis , ubi similia tradit , verba facit de virtute hominum in statu viae , 
quam vocat virtutem minorem , et ad quam exercendam cum ratione me- 
riti certissime requirit potestatem peccandi , Sed addit , aUam esse virtutem , 
quam ipse vocat majorem , per quam sic non habemus malam voluntatem , 
ut nec habere illam possimus . Neque quis dicat , quod si res ita se habe- 
ret , beati virtutes exercendo possent meritum sibi comparare , et daemo- 
nes peccando demererentur , quod aiOfirmare absurdum est . Nam si nec bea- 
ti meritum , nec demeritum daemones possunt sibi comparare , provenit id 
ex quo sunt in termino , in quo nec meritum datur neque demeritum ; non 
quod beati virtutes revera non exerceant , ac daemones revera non peccent , 
quoniam utrique plenissimam habent libertatem secundum suam germanam 
essentiam . 

Obj. ultimo cont. 3. prop. Humanitas Christi et beati in patria nul- 
lam habent peccandi potentiam . Quare falsum est , creaturarum libertatem 
indifferentiam includere ad bonum et malum . 

Resp. Humanitatem Christi atque beatos potentia carere peccandi non 
naturaliter , sed ratione donorum , quibus sunt adornati . Humanitas enim 
Christi impeccabilis erat ob unionem hypostaticam , quod est maximum do- 
num j et beati in patria peccare nequeunt eo quod intuitiva fruuntur Dei 
visione , quae eminentisslmum est supernaturale beneficium . Quando autem 
nos dicimus , omnem creaturam deficere posse , adeoque peccare , de ea lo- 
quimur spectata non secundum Dei dona superaddita , sed secundum pro- 
priam naturam , quae quum defectibilis sit , est quoque ad malum vertibilis . 

CAPUT IV. 

Quaeritur quid sit gratia status naturae lapsae , et quomodo 

in nobis operetur . 

His ergo quae ad liberum pertinent arbitrium hoc modo delibatis , de 
natura gratiae , quae hominibus in statu naturae lapsae necessaria est, deque 
modo , quo in nobis operari solet , breviter disquirendum est . Quod ante- 
quam faciamus , praecipuas theologorum sententias opus est indigitare . Si 
ergo quaeras a Molinistis , in quo gratiae hujus status natura consistat, et 
quomodo operetur in nobis , incunctanter respondent , consistere in interna 
quadam revelatione se tenente ex parte intellectus , quae objective tantum 
et moraliter attrahit voluntatem . Neque enim , inquiunt , auxilium Dei est 
intrinsece et natura sua efficax. Vel, ut nonnulli clarius inquiunt, gratia 
consistit in qualitate quadam supernaturali , sine qua non posset voluntas 
bonum operari , sed quae ab ipsa voluntate ad libitum versatur et deter- 
minatur . Nonnulli inter Thomistas gratiae naturam reponunt in actuosa 
quadam ac supernaturali qualitate , creatae voluntati a Deo impressa , quae 
non moraliter nec indifferenter , ut Molinianis placet , sed physice ipsam vo- 
luntatem moveat ad bonum agend um . Sed non ab omnibus opinio haec prO" 

batur Tliomistis, et aperte impugnatur a Joanne Gonzalez controv. I. de 
grat. art. 3. et a Tlphanio Jesuita strenuo scientiae mediae impugnatore et 
efficacis Dei operationis propugnatore acerrimo . Idem Tiphanius , cl. Estius , 
et alii post Thomam Bradwardinum gratiae naturam statuunt in Dei vo- 
luntate semper invicta . Volunt videlicet , gratiam esse ipsum Deum volun- 
tati praesentem , ac bonum cum libero arbitrio operantem ; ita tamen ut pri- 
us ordine caussalitatis sit Deus operans , quam liberum arbitrium . Alvar 
rus , Capreolus , Vega , quibus plures e schola nostra subscribunt , tenent ^ 
gratiae naturam in motibus consistere indeliberatis intellectus et voluntatis . 
Omnes denique S. P. Augustini discipuli gratiae naturam reponunt in il- 
lustratione intellectus et inspiratione caritatis ; affirmantes tamen , magis in 
caritate , quae in voluntate sit , quam in intellectus consistere illustratione . 
Ajunt praeterea , tunc gratiam efficacem esse, quando delectatio sive cari- 
tas tanta est , ut contrariam superet ac vincat delectationem seu carnalem 
cupiditatem . Volunt quippe , delecutionem seu caritatem suos habere gra- 
dus , a quibus gratiae efficaciam vel inefficaciam repetendam esse contendunt . 
Sed clarius haec explicabimus paullo infra j huic namque sententiae nos abs- 

2 ue ulla haesitatione subscribimus . Verum antequam illam argumentis con- 
nnare aggrediamur , nonnulla scitu necessaria arbitror esse praemittenda . 
Suppono itaque , rationalem creaturam absque supernaturali Dei adju- 
torio supernaturalia bona non posse diligere , etiam si creaturam spectemus 
absque ullo prorsus peccato ; idque duplici ex capite . Primo , quoniam 
quum supernaturalia alterius sint ordinis , intellectus humanus nequit illa 
naturaliter cognoscere , adeoque nec voluntas amare ; nil enim volitum quin 
praecognitum . Secundo , quoniam rerum supernaturalium ideae non adeo 
vividae sunt et perspicuae , ut ideae rerum naturalium ac sensibilium : hinc 
etiam si intellectus a fide illuminatus cognoscat supernaturalia , illius tamen 
judicium practicum potius pro sensibilibus erit ac naturalibus rebus , quam 
pro supernaturalibus . His etiam accedit , quod quum supernaturalia bona 
magnis implexa sint difficultatibus , intellectus rationem mali potius quam 
boni in illis apprehendet , atque idcirco voluntas magis bonis sensibilibus 
quam supernaturalibus delectabitur . Hoc sensu S. P. Augustinus lib. II. de 
peccat mer. cap. 17. ajebat : Nolunt homines facere quod justum est , si- 
ve quia latet , an justum sit , sive quia non delectat , 

Multo magis autem ad sensibilia inclinatur homo , si consideremus il- 
lum in statu per peccatum corrupto . Culpa enim originalis et ignorantiam 
in intellectu et concupiscentiam induxit in voluntate . Ob ignorantiam ori- 
ginalem nescit homo inulti etiam ex iis , quae cognosci naturali lumine pos- 
sent ; et ob concupiscentiam tendit voluntas et trahitur ad malum . Ast 
intellectus in ferendo de rerum bonitate ac malitia judicium regitur a cor- 
poris temperie atque ab habitibus animi . Quumque animus concupiscentiae 
laqueis sit irretitus , intellectus melius esse sibi lingit vitium , quam vir- 
tutem . Verbo dicam , intellectus ob ignorantiae , qua laborat , infirmitatem 
maximam apprehendit in re turpi boni rationem , et voluntas ob concupi- 
scentiam maxime in re sensibili delectatur . Verum donec res hisce limiti- 

bus conlinentur , non adhuc peccatum habetur in anima , quoniam illa vo» 
luntatis inclinatio et delectatio ad bonum sensibile ita ab intellectu cogni- 
tum est indeliberata ac necessaria . In actibus autem indeliberatis ac ne- 
cessariis nulla meriti vel demeriti ratio habetur . Quod si voluntas ad senr 
sibile illud bonum , quod magis delectat, amplectendum deliberate determi- 
netur , tunc habetur peccatum . 

Ita se habet homo in statu naturae corruptae . Quare ut supematurallter 
operetur ac supernaturalia diligat , indiget proculdubio , ut Deus adjutorium 
aliquod supernaturalis ordinis eidem conferat, per quod intellectus atque 
voluntas a contracta per originale peccatum infirmitate sanentur ac roboren- 
tur . Quod fit , si gratia ignorantiam ab intellectu , illum illuminando , ex- 
pellat ad hoc , ut verum bonum agnoscat , et concupiscentiam in volunta- 
te reprimat , illam inflammando , eique erga supernaturale bonum delecta- 
tionem inspirando . Audiamus Augustinum in lib. II, de peccat, merit. cap. 
17. scribentem: Ut innotescat quod latebat, et suave Jiat quod non de- 
lectabat , gratiae Dei est , quae hominum adjuvat voluntates' . Scilicet qu- 
um intellectus majorem mali quam boni in supernaturali objecto rationem 
agnosceret , Deus elargiendo homini gratiam ita intellectum illuminat , ut 
in eodem objecto deinceps majorem boni quam mali inveniat rationem . 
Sed ad objectum illud amplectendum hoc non sufficit , quoniam voluntas 
ab concupiscentiae habitu pressa in contrarium potius sensibile rapitur bo- 
num . Unde necesse est , ut eadem voluntas objecto jam per intellectum 
sub ratione majoris boni cognito delectetur . Quare S. P. Augustinus in 
lib. de spir. et litt. cap. 3 . scribit : Cum id quod agendum ... est coeperit 
non latere , nisi etiam delectet et ametur , non agitur , non suscipitur , 
non bene vivitur . Delectatur autem voluntas , quando Deus per gratiam 
suam amorem ei inspirat et caritatem erga objectum sub majore boni 
ratione ab intellectu cognitum . Sed adhuc non habetur bonum opus , quia 
motus voluntatis erga objectum adhuc indeliberatus est ac necessarius. Ha- 
bebitur vero meritum et opus bonum , si voluntas sensibile bonum rejiciens 
determinate sistat ac delectetur in vero bono . 

Accidit autem quam saepissime , ut dum voluntas a gratia mota et ex- 
citata inclinat ad verum bonum , propensio , quam ob concupiscentiam pra- 
vosque habitus ad bonum sensibile retinet , tam magna sit , ut bonum ve- 
rum minus voluntatem delectet quam apparens ac sensibile bonum atque 
idcirco quamvis voluntas a gratia et caritate ad bonum verum trahatur, 
magis tamen assentiatur bono sensibili et apparenti , atque illud omittat et 
hoc sequatur . Si delectatio a Deo voluntati inspirata contrariam superet 
delectationem a concupiscentia provenientem, gratia tunc erit efficax; si vc;- 
ro a prava delectatione delectatio vincatur a Deo infusa , gratia erit ineffi- 
cax , quae a Thomistis appellatur sufficiens . His bene perpensis , sit 

Caussa ejjiciens gratiae est ipse Deus nobis intime praesens , 
et potente sua virtute intellectum illuminans 
et voluntatem injlammans , 

Prob. I. Sci jpliiris . Psal. XX. legitur : Praevenisti eum in benedictio- 
nibus dulcedinis . Psal. XXII. Misericordia tua subsequetur me omnibus 
diebus vitae meae . Psal. LVJII. Misericordia ejus praeveniet me . Joan. 
cap. 6. Nemo potest venire ad me , nisi Pater , qui misit me , traxerit 
eum . Ad Rom. cap. 9. Non volentis , neque currentis , sed miserentis 
est Dei . In re tam manifesta superfluum est alia afferre testimonia . 

Prol). 2. e.x PP. S. Augustinus in lib. cie praed. SS. cap. 10. Promi- 
sit Deus , inquit , quod- ipse facturus fuerat , non quod homines . Et de 
dono persev. cap. i 3 . Nos ergo volumus ; sed Deus in nobis operatur 
et velle . Basillus in lib. de Spiritu Sancto cap. 8. Gratiam appellat 
auxilium , quod Deus per imperium suae potentiae operatur in nobis . 
Cadestinus R. P. in epi.st. 2. ad Episcop. Gall. cap. 8. docet , voluntatem 
nostram praeparari a Domino. S. Thomas III. p. q. 86. art. 2. Gratia Dei , 
inquit , causat bonitatem in homine grato , quia bona voluntate Dei , quae 
nomine gratiae intelligilur , est causa omnis boni creati . \ 

Prob. 3 . ratione. Nisi Deus hominis illuminaret intellectum ejusque 
voluntatem inflammaret, nec intellectus verum cognosceret bonum, nec vo- 
luntas in vero bono delectaretur ob rationes paullo supra allatas . Caussa 
itaque cfliciens gratiae est Deus ip.se nobis intime praesens . 

CONCLUSIO II. 

Natura gratiae consistit in illuminatione intellectus r 
et injlamrnatione voluntatis , sive in actibus 
indeliberatis intellectus et voluntatis . 

Prob. prior thesis pars I. ex Scripturis . Apostolus ad Ephes. cap. 5 . 

Surge, inquit, et exsurge a mortuis , et illuminabit te Christus . Et rursus: 

Eratis aliquando tenebrae; nunc autem lux in Domino^ hoc est, ut 
ejusdem ep. cap. 2. loquitur ; Eratis illo in tempore sine Christo etc. Jo- 
annes cap. i. de Deo inquit, quod illuminat omnem hominem venientem 
in hunc mundum ; quae verba de gratia intelliguntur a compluribus . II. 

Ex PP. Augustinus in psal. LXIl. ad illa Apostoli verba supra laudata allu- 
dens : Surge etc. inquit; Apostolus ... excitabat animam dormientem , quan- 
do ad hoc eam excitabat , ut illuminaretur a Christo . Ergo secundum 
ipsas vigilias dicit iste : Deus , Deus meus , ad te de luce vigilo . No?i 
enim vigilares in te , nisi oriretur lux tua-., quae te de te somno excitaret. 

Illuminat enim animas Christus ^ et facit eas vigilare . Ab aliorum PP. 
recitandis testimoniis abstineo, quoniam omnes passim gratiam -appellant 

Vol. V. Marcellius Theol. 26 

lucem . III. Ex ratione . Nequit homo operari bonum , nisi intellectus illud 
cognoscat ; voluntas enim noii fertur iu incognituni . Ast intellectus rationem 
boni in objecto non cognoscit nisi per gratiam ; quum supernaturale bo- 
num lateat intellectum , et quia alterius est ordinis , et quia post originale 
peccatura ob ignorantiam est obtenebratus . 

Prob. ait. prop. pars I. Scripturis , in quibus gratia quam saepissime 
dicitur caritas , suavitas , benedictio dulcedinis , cordis inclinatio , cor 
novum , inspiratio , ut ex textibus infra recitandis apparebit . Quae phrases 
satis superque significant , gratiam in inflammatione consistere voluntatis , II. 
Ex S, P. Augustino, cujus unicum sufficiat recitare testimonium ex lib.de 
gral. Christi cap. 6 . depromptum, ubi haec adversus Pelagium scribit: Quia si 
sic vult homo , tamen Deus voluntati ejus ardorem dilectionis inspirat . 
111. Ex ratione . Voluntas quippe ab originali sauciata peccato , concupiscen- 
tiam f quae ex peccato estet ad peccatum inclinat , contraxit : unde si bo- 
num agit per gratiam , ita ab ea debet inflammari, ut in objecto majorem 
boni quam mali inveniat rationem . 

Prob. modo thesis quoad utraraque partem simul . S. P. Augustinus 
lib. II. de peccat, mer. cap. 17 . scribit; Ut innotescat quod latebat^ et 
suave Jiat quod non delectabat , gratiae Dei est , quae hominum adju- 
vat voluntates . Et cap. 19 . gratiam appellat lucem , qua illuminentur 
tenebrae , et suavitatem , qua det fructum suum terra nostra . Et in lib. 
de gr. Christi cap. 35. vocat gratiam inspirationem Jlagrantissimae et lu- 
minosissimae caritatis . Ac demum in lib. IV. ad Bonif. cap. 5. definit 
gratiam hoc modo : Gratia est inspiratio sanctae dilectionis , ut cognita 
sancto amore faciamus . Caelestinus R. P. in ep. ad Episc. Gall. cap. 8 . 
Praeparatur , inquit , voluntas a Domino , et ut boni aliquid agant pa- 
ternis inspirationibus suorum ipse tangit corda fidelium . Concilium Mi- 
ievitanurn can. 4- • Vtrumque Dei donum est , scire quid facere de- 

beamus , et diligere , ut faciamus . Nam sicut de Deo scriptum est : Qui 
\fiocet hominem scientiam ; ita etiam scriptum • est : Caritas ex Deo est . 
Etiam Tridentina synodus sess. VI. docet , gratiam in nobis operari , tan- 
gente Deo cor hominis per Spiritus S. illuminationem . Ex quibus omnibus 
liquet , gratiam revera consistere in illuminatione intellectus et voluntatis 
inflammatione . ^ui duo tamen intellectus ac voluntatis actus dicuntur ifi- . 
deliberati, quoniam in illis recipiendis nullam hominis animus habet partem, 
quum dare gratiam a Dei nutu dependeat . Tunc autem homo , accepta 
gratia , deliberate agere incipit , quando intellectus illuminatus et inflara- 
> mata voluntas actu operantur . 

CONCLUSIO III. 

Quamvis gratia sit illustratio intellectus , et voluntatis delectatio , magis 
tamen in delectatione quam in illustratione illius natura consistit . 

Prob. ex inconcussis S. P. Augustini principiis . I. Illius naturae gra- 

lia ad bonum agendum admittenda est , quam aperte negabat Pelagius . Hic 
porro quamvis gratiam admitteret consistentem in mentis illustratione , ne- 
gabat tamen illam , quae in sancta delectatione consistit . Nam S. P. Augu- 
stinus in lib. de gr. Clir. cap. G. Pelagii doctrinam circa gratae naturam 
expenderis , haec refert haeretici verba : Ergo in voluntate et opere bono 
laus hominis est ... imo et hominis et Dei j aitque , his non obstantibus , 
Pelagium haereticum esse ; quoniam dicens , meritum hominis esse ex Deo, 
intelligit Deum adjuvantetn possibilitatem per legem atque doctrinam , non 
per inspirationem dilectionis : Ait ipsam possibilitatem ... ut scilicet in vo- 
luntate et actione non ideo laus sit et Dei et hominis , quia sic vult ho- 
mo , ut tamen Deus voluntati ejus ardorem dilectionis inspiret , et sic 
operatur homo , ut tamen Deus cooperetiir ... sed ideo ad hanc laudem 
adjunxit et Deum , quia nisi natura esset , in qua nos condidit , qua 
velle et agere possemus , nec vellemus , nec ageremus . II. Ut bonum 
fiat opus , scire non sujQlcit , ut quid agendum sit sciamus , sed necesse 
est praeterea , ut voluntas revera operetur . Per Augustinum autem , ut vo- 
luntas revera operetur , necesse est , ut Spiritus Sanctus suam subministret 
caritatem. Ejusdem namque libri cap. g. Pelagii systema refellens scribit; 
Quid est , quod iste legem atque doctrinam deputat gratiam , qua ju- 
vamur ad operandam justitiam , quae ut multum adjuvet , ad hoc adju- 
vat , ut gratia requiratur 1 Nemo enim potest legem implere per legem ^ 
Plenitudo enim legis caritas . Caritas autem Dei non per legem dif- 
fusa est in cordibus nostris , sed per Spiritum S. qui datus est nobis. 
Proinde per legem gratia demonstratur , ut lex per gratiam compleatur. 
III. Quamvis homo magnitudinem habeat revelatiormm sublimitatcmque 
scientiae , si tamen caritate carcat , opus bonum nunquam perficiet . Qidd 
autem dicam ^ scribit citato libro cap. 1 1. Augustinus, revelatione sapi- 

entiae ? Neque enim facile quisquam speraverit in hac vita posse per- 
venire ad magnitudinem revelationum apostoli Pauli ... Ea tamen dicit : 
Jn magnitudine revelationum mearum ne extollar etc. Proculdubio si jam 
summa , et cui nihil esset addendum , caritas in Apostolo tunc fuisset , 
quae omnino non posset infari , numquid necessarius esset angelus sa- 
tanae , quo colaphizante reprimeretur elatio , quae in magnitudine reve- 
lationum posset existere ? ... Et utique de caritate verissime dictum est : 
Caritas non aemulatur , non inflatur . Haec itaque caritas adhuc etiam 
in 'tanto Apostolo de die in diem profecto augebatur ... Tunc autem mens 
ejus adhuc erat ubi inf aretur magnitudine revelationis , donec implere- 
tur solido aedificio caritatis . IV. Idem S. doctor laudato saepe de grat. 
Chr. lib. cap. 26. disertissime tradit , scientiam et caritatem esse discer- 
nendas , caritatisque donum esse proprie dictam gratiam , sine qua nihil fieri 
possit boni . Atque haec disputat adversus Pelagium contendentem , consi- 
stere gratiam in mentis illuminatione . Caritas ergo seu dilectio gratiae con- 
sUtuit naturam . Sic autem inquit ; Cognitionem et dilectionem , sicut 
sunt discernenda^ (Pelagius) discernat'^ quia scientia inflat ^ caritas ae- 
dificat . Et tunc scientia non inflat , quando caritas aedificat . Ea cum 

sit utrunujiie donum Dei , sed unum minus , alterum majus etc. El infra: 
Quid autem boni faceremus , nisi diligeremus ? Etsi enim Dei manda- 
tum videtur aliquando non a diligentibus , sed a timentibus feri , tamen 
ubi non est dilectio , nullum opus bonum imputatur , nec recte bonum 
opus vocatur ; quia omne , quod non est ex fide , peccatum est , et fdes 
per dilectionem operatur. Ac ' per hoc gratiam Dei qua caritas Dei 
diffunditur in cordibus nostris per Spiritum S. qui datus est nobis , sic cou- 
fiteatur , qui vult veraciter confieri , ut omnino nihil boni sine illa , quod 
ad pietatem perlinet veramque justitiam , feri posse non dubitet . V. 
Idem Augustinus ibid. cap. 35. eo tantum nomine Pelagium haeresis accu- 
sat , quod gratiam in lege atque doctrina constituens , non credat aliquod 
adjutorium bene ageiuli adjunctum naturae atque doctrinae per inspi- 
rationem fagr antis simae et luminosissimae caritatis . Dubitari ergo non 
potest , quin juxta Augustini principia essentia gratiae in delectatione magis 
et caritate , quam in mentis illustratione consistat . 

SCIIOLION . 

Ne tlieologi a nostra sententia alieni similitudines verborum contra 
nos adhibeant , animadverto , quod nomine caritatis , dilectionis , et dele- 
ctationis , prout exprimit gratiae naturam , non intelligunt Augustini disci- 
puli tertiam theologicam virtutem , sed boni cupiditatem . Idquc afEnnant 
magno Augustino duce, qui in Psal. LXVII. fidei initium adseribit gratiae, 
ac fide priorem docet esse dilectionem inquiens : Ea sola bona opera di- 
cenda sunt , quae fiunt per dilectionem Dei . Haec autem necessc est 
antecedat fdes , ut inde ista , non ab istis incipiat illa ; quoniam 
nullus operatur per dilectionem Dei , nisi prius credat in Deum . Ex 
quibus apparet , caritatis ac dilectionis nomine , quo actualem significat gra- 
tiam , non intelligere tertiam theologicam virtutem ; alioquin posset quis 
lianc habere virtutem ante fidem . Intelligit ergo S. doctor dilectionis cari- 
talisque nomine in locis a nobis laudatis boni cupiditatem . Unde in lih. 

II. ad Bouif. cap. 8. de gratia loquens praeveniente scribit ; Loquimur enim 
de boni cupiditate ^ quam si volunt a nobis incipere , a Domino perfici^ 
videant , quid respondeant dicenti Apostolo : ISon quia idonei sumus co- 
gitare aliquid ex nobis etc. Et cap. g. subdit : Et quid hic aptius intcl- i 
Jigitur ( explicat illa verba psalmistae : Praevenisti cum in benedictionibus 
dulcedinis ) quam ipsa , de qua loquimur ^ cupiditas boni? 

CONCLUSIO IV. 

Gratia habet gradus suos et potest esse major 'vel minor . 

Tliesis haec est contra Thomistas affirmantes , gratiam sufficientem spe- 
cie differre a gratia efficaci . Prob. autem i. M. Augustini auctoritate. I. Gra- 
tia haberet gradus suos , ac modo minor esset , modo major , si homo per 

eamdem gratiam non solum ex malo (icret bonus , sed fieret deinde ma- 
gis bonus , et rursus perfecte lx)nus evaderet . Rem autem ita se habere , 
docet Augustinus, qui in lib. de gr. et lib. arb. cap. i 5 . tradit, quod in 
nobis voluntas libera non semper est bona.... Gratia vero Dei semper est 
bona , et per hanc Jit^ ut sit homo bonae voluntatis , qui prius fuerat vo- 
luntatis malae . Per hanc etiam ft, ut ipsa bona voluntas^ quae jam 
esse coepit , augeatur , et tam magna fiat^ ut possit implere divina man- 
data , quae voluerit , cum valde perfecteque voluerit . II. Si gratia suf- 
ficiens specie ab efficaci differret, dicendum foret, diversam gratiam reci- 
pere a Deo illum, qui potest operari, ac illum , qui actu operatur . Docet 
autem Augustinus , per unam camdemque gratiam recipere hominem po- 
tentiam agendi et actionem . Inquit enim citato libro cap. 17. Qui ergo vult 
facere Dei mandatum, et non potest ( potentia proxima ) , jam quidem ha- 
bet voluntatem bonam , sed adhuc parvam et invalidam ; poterit autem , 
cum magnam habuerit et robustam . Quando enim martyres magna il- 
la mandata fecerunt, magna utique voluntate, hoc est, magna caritate 
fecerunt : de qua caritate ipse Dominus ait : Majorem hac caritate ne~ 
mo habet , quam ut animam suam ponat pro amicis suis . III. Eodem mo- 
do se habet caritas et gratia, quo se habet bonum opus, quod per gratiam 
fieli debet . Porro bonum opus suos utique habet gradus , dicente Augu- 
stino serm. CLIX. de verb. Ap. Amanda est justitia', et in justitia aman- 
da gradus sunt proficientium . Prius est , ut amori justitiae non praepo- 
nantur omnia , quae delectant. Jpse est primus gradus . Quid est , quod 
dixi ? Ut inter omnia , quae delectant , plus te delectet ipsa justitia ; 
non ut alia non delectent , sed plus ipsa delectet . 

Prob. 2. exemplo conversionis ejusdem S. P. Augustini , prout ab ipso 
describitur, i. Narrat in lib. conf. VI. cap. 6. Deum inspirasse ei gratiam, pei* 
quam minus jucundas terrenas experiebatur delectationes . Patiebar in eis 
cupiditatibus amarissimas difficultates , te propitio tanto magis , quanto 
minus sinebas mihi dulcescere, quod non eras tu . 2. Crevit paullo am- 
plius in eo caritatis delectatio, atque conscientiae stimulis coepit agitari . Un- 
de lib. VII. cap. 8< inquit: Placuit in conspectu tuo reformare deformia 
mea ’, et stimulis internis agitabas me , ut impatiens essem , donec mihi 
per interiorem aspectum certus esses . 3 . Ardenter supcrnaturalia bona de- 
siderare coejMt, a quibus tamen per terrenam cupiditatem adhuc in eo robu- 
stam retrahebatur . Subdit eOim cap. ejusd. lib. 17. EJt non instabam friii 
Deo meo, sed rapiebar a te decore tuo', moxque deripiebar abs te ponde- 
re meo, et ruebam in ista cum gemitu : et pondus hoc consuetudo carna- 
lis . 4 * Voluntas bona a gratia recepta robustior evasit, et acriter cnm vo- 
luntate terrena pugnare coepit j unde colluctatio quaedam in antrna ejus 
accidit , ut ipse narrat in lib. VIII. cap. 5 . his verbis : Duae voluntates 
meae ,' una vetus , alia nova , illa carnalis, ista spiritualis, confligebant 
inter se , atque discordando dissipabant animam meam . 5 . Adeo robu- 
stior deinceps per uberiorem gratiam spiritualis ejus voluntas evasit , ut con- 
trariam vinceret voluntatem carnalia concupiscentem . Hinc ab antiquis scc- 

leribus abstinebat. Testatur hoc ipse cap. cjusd. libri ii. Instabas tu in oc- 
cultis meis ) Domine , severa misericordia , Jlagella ingeminans timoris 
et pudoris , ne rursus cessarem , et m>n abrumperetur id ipsum exiguum^ 
et tenue , quod remanserat , et revalesceret iterum , et me robustius alli- 
garet . 6. Denique caritatis ilammae adeo in ejus corde creverunt , ut ab« 
horreret deinceps al) ojnnibus pravis terrenisque cupiditatibus , totusquq 
Deo serviret, ut refert lib. VIII. cap. 12. Convertisti enim me ad te ^ 
nec uxorem quaererem , nec aliquam spem saeculi hujus, stans in ea rej 
gula fidei , in qua me ante tot annos ei ( nempe Monicae ) revelave^ 
ras . Gratia Dei hac in corde Augustini operata est oeconomia ; ex qua api 
paret , eamdem gratiam suos habere gradus , et modo minorem esse , modo 
majorem . Numquid non fit in aliis , quod factum est in Augustino ? 

Prob. 3 . theol. ratione . Gratiae natura consistit in mentis illustrationi 
et in inflammatione voluntatis ,• et magis in hac quam in illa est gratiae na- 
tura reponenda , ut ex superius demonstratis apparet . Ast vero caecitas 
mentis et voluntatis concupiscentia suos habent gradus , ac modo majores 
sunt, modo minores. Quare gratia , quae gradus illos vincere debet, et ipsa 
per gradus debet in homine operari . Deinde gratia salvatoris medicina est , 
quae datur ad animae sanandam infirmitatem . Quum autem infirmitas ani- 
mae suos habeat gradus , majorem videlicet vel minorem cupiditatem , etiam 
medicinalis gratia suos habere debet gradus . Demum quis negaverit uberio- 
rem dari martyri quam homini , qui a levi percellitur tentatione , divinam 
gratiam ? Negari ergo gradualitas gratiae non potest . 

CONCLUSIO V. 

Physica efficacis gratiae natura consistit in victrice delectatione , quae 

contrariam superet cupiditatem . 

Prob. I . ex sacris Litteris . I. Psal. LXXXIV. legitur : Dominus da- 
bit benignitatem : et terra nostra dabit fructum suum . Psalmistam lo- 
qui hoc in loco de gratia efficaci patet ex quo dicat : Terra dabit fru- 
ctum suum . Terra vero tunc dat fructum suum , hoc est , homo tunc bo- 
num actu operatur, quando dat Dominus benignitatem, cordis scilicet suavi- 
tatem ac delectationem, ut docet Augustinus lib. II. de peccat, raer. cap. 17* 
explicans allata verba : Ideo quisque nostrum bonum opus suscipere , age- 
re , implere nunc scit , nunc nescit , nunc delectatur , nunc non delecta- 
tur , ... ut sciat , quam vere non de terra ista , sed spiritaliter dictum 
sit : Dominus dabit suavitatem , et terra nostra dabit fructum suum . 
Tanto autem magis delectat opus bonum , quanto magis diligitur Deus, 
summum atque incommutabile bonum ... Ut autem diligatur Deus , ca- 
ritas ejus diffusa est in cordibus nostris etc. II. Psal. CXVIII. ha- 
betur : Uiam majidatorum tuorum cucurri , cum dilatasti cor meum . 
iLzechiel. cap. 36 . Dabo vobis cor novum , et spiritum novum ponam in 
medio vestri: et auferam cor lapideum de carne vestra, et dabo vobis 

cor carneum ... et faciam , ut in praeceptis meis ambuletis y et judicia 
mea custodiatis y et operemini . Loqui liic Scripturam de gratia efficaci , 
■verba ipsa satis declarant . Quid est autem dilatare cor ad currendam viamy 
nisi delectationem inspirare y quae contrariam vincat cupiditatem ? Auferre 
autem cor lapideum et cor novum dare , nil aliud plane est j quam inspira- 
re caritatem , quae concupiscentiam superando cordis etiam duritiam frangat 
et superet. Unde ait Augustinus lib. de gr. et lib. arb. cap. 14. Nisi pos- 
set Deus etiam duritiam cordis auferre , non diceret per prophetam ; 
Auferam ab eis cor lapideum y et dabo eis cor carneum . Et rursus . Sed 
quia lapis sine sensu est , cui comparatum est cor durum , cui nisi car- 
ni sentienti cor intelligens debuit comparari ? Ac denique : Cor lapideum 
non significat y nisi durissimam voluntatem , et adversus Deum omnino 
inflexibilem . Ubi enim praecedit bona voluntas , jam non est utique cor 
lapideum . III. Christus Joan. cap. 6 . inquit : Nerno potest venire ad me y 
nisi Pater y qui misit me y traxerit eum . Quae sic explicantur ab Augu- 
stino tract. XXVI. in Joan. Nolite cogitare invitum trahi : trahitur animus . 
et amore ... Ego dico y parum est voluntate, etiam voluptate traheris ... Por- 
ro si poetae dicere licuit : Trahit sua quemque voluptas , non necessitas, 
sed voluptas ; non obligatio , sed delectatio ; quanto fortius nos dicere 
debemus trahi hominem ad Christum , qui delectatur veritate , delecta- 
tur beatitudine , delectatur justitia , delectatur sempiterna vita , quod to- 
tum Christus est ?... Ramum viridem ostendis ovi , et trahis illam . Nu- 
ces puero demonstrantur , et trahitur : et quo currit trahitur , amando 
trahitur , sine laesione trahitur corporis , cordis vinculo trahitur ... Ui- 
dete quomodo trahit Pater : docendo delectat , non necessitatem imponendo. 

Prob. 2. luculentissimis aliis Augustini testimoniis . In lib. II. ad Bonif. 
cap. 9. ait : Tunc bonum concupisci incipit , quando dulcescere coeperit .. 
Elrgo benedictio dulcedinis est gratia Dei .. in qua , si nos non praeveniat 
Deus y non solum non perficitur bonum y sed nec inchoatur ex nobis . In 
lib. de corr. et gr. cap. 1 1 . de gratiae loquens efUcacia in hoc infirmitatis 
statu necessaria inquit : Secunda ergo plus potest , qua etiam fit , ut velit , 
tantoque ardore diligat , ut carnis voluntatem contraria concupiscentem 
voluntas spiritus vincat . In lib. de spir. et litt. cap. 29. scribit : Inspira- 
ta gratiae suavitate per Spiritum S, facit ( Deus ) plus delectare quod 
praecipit , quam delectet , quod impedit . Et cap. 35 . subdit : Eieret , si 
tanta voluntas adhiberetur , quanta sufficit tantae rei . Esset autem tan- 
ta y si et nihil eorum , quae pertinent ad justitiam , nos lateret , et ea 
sic delectarent animum , ut quidquid aliud voluptatis dolorisve impedit , 
delectatio illa superaret. Et cap. 3 . ejusd. lib. jam scripserat: Dicimus 
humanam voluntatem sic adjuvari , ut accipiat 'Spiritum S. , quo fiat in 
animo ejus delectatio dilectioque summi illius atque incommutabilis boni . 

Prob. 3 . ratione . Naturalis motus , quo humana voluntas operatur , 
nihil aliud est y quam ut in ea feratur , quae ipsam magis delectant . Nam 
delectatio , ut in superioribus animadvertimus , est pondus animae y quo vo- 
luntas fertur quocumque fertur . Dum ergo anima per efficacem gratiam 

malum vincendo bonum operatur, in bonum ipsum fertur amando. Hinc 
Augustinus in ep. ad Gal. inquit: Qiipd amplius nos delectat^ secundum 
id operemur necesse est . Praeterea ratio , cur homo prolabitur in pecca- 
ta , est , quia mala cupiditas seu prava delectatio ad malum illum allicit . 
IVam quidquid, est peccatorum , inquit S. P. serm. CLV. de verb. Ap.- 
cap. I. , in dictis , in Jactis , in cogitationibus ^ non exoriuntur , nisi ex ma- 
la cupiditate , non exoriuntur , nisi ex illicita delectatione . E contra itaque 
quidquid boni est ad aeternam v 4 tam conducens , non exoritur nisi- ex bo- 
na et licita delectatione , quae contrariam vincat cupiditatem . 

COROLLARIUM . 

• ». . . ^ 

Ex hactenus dispuLitis sequitur I. eamdem gratiam posse- in uno esse 
ciHcacem , in altero ineflicacem . Sint enim duo , quorum unus ex pre- 
mente cuncupiscentia pravisque acquisitis habitibus inclinationem habeat ad 
malum ut quatuor ; alter vero , qui ex majore coneupiscentiae vi atque ex 
turpioribus habitibus ad malum inclinet ut -sex . Si .Deus- inspiret utrique 
delectationem ad bonum ut quinque , delectatio haec in primo contrariam 
superabit cupiditateqi , eritque gratia efficax ; in altero pravam cupiditatem 
non superabit , et gratia erit inefficax . Immo fieri quandoque potest , ut ma- 
jor gratia inefficax sit in uno , et minor gratia in altero sit efficax . Delecta- 
tio enim v. g. ut quinque efficax erit respectu hominis a<l malum inclinati 
ut quatuor ; et delectatio ut sex inefficax erit homini ad malum inclinato 
ut septem. II. Consequitur etiam, gratiam hujus status aliquem semper pro- 
ducere effectum . Quum enim per gratiam Deus illuminet intellectum , men- 
ti imprimitur idea boni , bonumque necessario ab intellectu cognoscitur . Si- 
militer , quum per gratiam ac sanctam delectationem voluntas inllammetur, 
recipit motum ad bonum , illudque necessario amat . Quoniam vero duo hi 
intellectus ac voluntatis actus indeliberati sunt et necessarii , in illis elicien- 
dis nullum sibi comparat homo meritum . Interim- tamen respectu illorum 
actuum gratia revera efficax est , sicque gratia aliquem semper producit ef- 
fectum . Si vero voluntas deliberate amplectitur malum , ad quod inclinat , 
vincitur tunc gratia a prava cupiditate , et respectu- operis , ad quod datur, 
delectatio illa est inefficax . Quod si homo a delectatione inspiratus bonum 
incipiat, sed victus a cupiditate illud non -perficiat , gratia efficax erit com- 
parate ad initium operis , inefficax autem relate ad perfectionem . 

CAPUT V. 

Ah Adversariorum objectamentis vindicat traditam ■ 
superiore capite doctrinam . 

Obj. I. cont. a. prop. In eo gratiae natura- reponi debet, quod fit in 
nobis sine nobis , scribente M. Augustino in llb. de gr. et lib. arb. cap. 
17, L't velimus , Deus, sine nobis . operatur . Ast mentis illuipinatio ct in- 

flammauo voluntatis fieri nequeunt in nobis sine nobis . Quare constituere 
non possunt naturam gratiae . II. Neque reponere juvat , diversimode lo- 
quendum esse 'de gratia spectata ex parte Dei , et de eadem gratia ex par- 
te nostri considerata . Nam etiam ex parte nostra spectata esse debet ali- 
quid illustrationem mentis et voluntatis praecedens inflammationem , Nam 
actus illi indeliberati intellectus et voluntatis sunt vel naturales vel super- 
naturales . Si primum nequeunt gratiae naturam constituere , quum gratia 
flonum sit super naturale . Si alterum , debent a gratia praecedi , quia sine gra- 
tia nullus datur supernaturalis actus . III. Accedit his , quod duo illi me- 
morati actus duae sunt vitales animae actiones . Ast vitales illae actiones 
nonne praecedi debent a gratia ? Proculdubio ; quoniam in sacris litteris gra- 
tia appellatur vocatio , inspiratio , illuminatio , quae voces vim significant 
illuminandi et accendendi . 

Resp. ad i. Alia est gratia creata , quae se tenet ex parte nostra; alia 
increata , quae se tenet ex parte Dei . Haec, sane utique datur sine nobis, 
quoniam gratiae caussa efliciens , ut demonstravimus , est Deus . Eadem 
vero gratia considerata ex parte nostra fit profecto in nobis nobiscum . Un- 
de post allata in argumento verba subdit Augustinus : Cum autem volumus 
et sic volumus , ut faciamus , nobiscum cooperatur . Praeterea quando di- 
citur cum Augustino , gratiam esse id quod fit in nobis sine nobis , non 
sic intelligi debet , quasi nullam io ea partem habeamus , sed quod fiat in 
nobis absque praecedentibus meritis nostris, contra quam Pelagiani sentirent*. 
Hinc paulio ante dixerat : Et quis istam , etsi parvam , dare coeperat ca- 
ritatem , nisi ille , qui praeparat voluntatem ? 

Ad 2. Actus illi intellectus et voluntatis non naturales sunt , sed su- 
pematurales , ac proinde praeveniri debent a gratia sed a gratia increata , 
hoc est , ab ipso Deo tanquam a caussa illorum actuum efficiente , non a 
grada creata , quae inspecta ex parte nostra est principium cu jusque boni 
supernaturalis , stadm ac voluntas agere incipit per illam deliberate . 

Ad 3 . llluminado et inflammado , si ex parte nostra considerentur , 
sunt utique duae vitales actiones , quoniam sunt homini intrinsecae . Ast 
iidem duo actus indeliberati , si spectentur ex parte Dei , non sunt actio- 
nes vitales , sed sunt veritas et caritas ; quae duo tanquam specialissima do- 
na intellectui hominis communicantur et voluntad . 

Obj. 2. adv. 3 . thes. I. Gradae naturam reponere in delectadone magis 
quam in illustratione , est illam constituere in caritate . Ast nequit gradae 
natura in caritate reponi , quum ad caritatem habendam requiratur grada ; 
est quippe caritas opus bonum ac terda theologica virtus . II. Et sane , quo- 
vis .modo spectetur caritas , semper praeveniri debet a gratia ; quoniam quo- 
vis modo spectetur, est, sempen bona voluntas, quae gratiam supponit. III. 
Praeterea praecipuum argumentum ad suadendum , gradae naturam consiste- 
re in delectatione , desumptum est ex S. Augustini auctoritate . Ast Augu' 
stinus in singulis a nobis superius allatis locis non de actuali , sed de ha- 
bituali loquitur grada, cujus naturam in caritate et delectatione consistere 

docet . IV. Aut ad summum loquitur Augustinus de gratiae actualis effecti- 
bus , quorum praecipuus est proculdubio caritas . 

Resp. ad i. Iii scholio 3. propositionis argumentum hoc jam praeocco- 
pavimus . Unde relege , quae ibi observavimus . 

Ad a. Caritas est bona voluntas ; sed aliquando deliberata , aliquando 
vero indeliberata , non semper deliberata . Si sit deliberata , praeveniri pro* 
cuidubio debet a gratia , et quidem creata , in sensu superius exposito . Ast 
si sit indeliberata , satis est ut a gratia praeveniatur increata . Atque hoc sen* 
su optime inquit Estius 2 . p. dist. 26 . §. 5. Caritas , qua Deus diligit nos , 
praevenit caritatem , qua nos eum vicissim diligimus . 

Ad 3. Loquitur S. P. Augustinus in locis a nobis laudatis et alibi pas- 
sim Don de habituali , sed de actuali gratia , quoniam de natura gratiae di- 
sputat adversus Pelagianos . Hi autem non habitualem , sed actualem gratiam 
negabant necessariam esse ad bene operandum : adeoque constituens illius 
naturam in caritate et sancta delectatione , in hac reponit naturam gratiae 
actuahs . Ad trutinam revoca AugusUni testimonia . 

Ad 4* S. Pater de ea loquitur caritate et delectatione , quae facit ut 
bonum velimus ac bonum operemur . Ast vero talis caritas et delectatio non 
est gratiae effectus-, sed gratia ipsa , ut per se patet . 

Obj. 4* cont. 4* prop. Gratia olim collata Magdalenae in civitate pec- 
catrici , Matthaeo ad telonium sedenti , Paulo persequenti christianos , ope> 
rata certe non est per gradus . Falsum est ergo , gratiam habere gradus suos. 

Resp. Falsum est , gratiam Magdalenae , Matthaeo , Paulo collatam , 
absolute operatam non fuisse per gradus, quamvis fateamur, operatam non 
fuisse per gradus , ut in Augustino factum est , et communiter accidere so- 
let . Aliquando enim Deo, ad ostendendam beneplaciti sui potestatem , gra- 
dationis seriem omittere placet, et hominem ex magno peccatore magnum 
statim facere sanctum , ut factum est cum Magdalena , Matthaeo , Paulo , 
nonnullisque aliis . Sed de lege ordinaria eam Deus servare solet oeco- 
nomiam , quam in Augustini tenuit conversione . Ceterum , etiam in Mag- 
dalena , Matthaeo , ac Paulo gratia per gradus operata est . Nam gratia 
illis a Deo collata tot caritatis sanctaeque delectationis habebat gradus , 
quot necessarii erant ad superandam in illis contrariam cupiditatem . Quo 
sensu ait Augustinus , Deum movere illum tantum , illum non tantum , 
secundum secretae aequitatis rationem et excellentiam suae potestatis . 

Obj. 5. cont. 5. thes. I. Gratiae naturam locare in sancta delectatione ha- 
bente gradus suos , quae si contrariam vincat cupiditatem , sit efficax , inef- 
ficax vero , si vincatur , dogma est nuper invectum a Jansenio ; atque idcir- 
co vel hoc solo nomine a sana theologia est illa sententia explodenda . II. 
Praesertim quum viri doctissimi animadverterint , victricem delectationem 
relativam scaturiginem esse quinque propositionum , quas in Jansenio Ec- 
clesia damnavit . 111. Sin minus , ex hac nostra doctrina consequitur , noo 
dari ia statu naturae lapsae gratiam sufficientem ab efficaci distinctam , quod 
in secunda Jansenii propositione damnatum est . Nam si gratiae natura in 
«uncta delectatione relativa coustituatur , ubi sancta delectatio est , ibi erit 

et gratia . Quumque sancta delectatio semper eflfectuin suum producat , oin-^ 
nis gratia eflicax erit. 

Resp. ad i. et a. Si allatum argumentum valeret, consequens fieret, ad- 
mittendam non esse Trinitatem personarum , non Incarnationem , non ori- 
ginale peccatum , quoniam admittuntur haec a Jansenio , et, quod pejas est, 
a Luthero atque Calvino . Deinde testimonia bene multa , quae capite su- 
periore recitavimus , satis ostendunt , nos doctrinam hanc ex sacris scriptu- 
ris ab Augustino explicatis , non a Jansenio mutuo accepisse . Si victrix de- 
lectatio fons est et origo quinque Jansenii propositionum , quid est , quod 
Ecclesia quinque illas propositiones proscribens, intactam reliquit victricem 
delectationem ? Fons ergo illarum propositionum est delectatio non victrix , 
sed necessitans . Posita enim delectatione terrestri , quae necessario traliat 
voluntatem ad malum agendum , sequitur , divina mandata esse nonnullis 
impossibilia . Et admissa delectatione caelesti , quae voluntatem ad bonum 
necessitet , sequitur , interiori gratiae non posse resisti etc. 

Ad 3. Non sequitur ex nostra sententia , non dari gratiam sulficientem 
ab efficaci contradistinctam . Nam sancta illa delectatio , quum saepissime 
majores inveniat in anima cupiditatis gradus , quibus vincitur et obruitur , 
suum non producit effectum , ad quem data est: et haec est gratia inefficax 
sive sufficiens . Nec officit , quod aliquem semper producat effectum . Nam 
comparate ad effectum illum , quem reapse producit , est utique efficax ; 
sed in se absolute , et rela e ad effectum, ad quem ordinatur, in sua re- 
manet sufficientia , et merito inefficax a nobis appellatur . Non incidit ergo 
nostra sententia in damnatos errores . Hoc modo etiam doctissimi inter Tho*. 
mistas gratiae sufficientis vim exponunt; nec proinde cum damnatis ab Ec- 
clesia propositionibus conveniunt . Ita enim scribit Alvarez lib. VIII. de 
auxiliis disput. 8. num. 2 . Omne auxilium sujjiciens comparatione unius 
actus , semper est ejjicax respectu alterius , ad quem ejjiciendutn decre- 
to absoluto divinae voluntatis destinatur : v. g. auxilium sujjiciens ad ac^ 
tum fidei ejficaciter producit in homine pias cogitationes et notitias cre~ 
dendorum , vel pia desideria habendi jidem . et alios hujusmodi actus 
imperfectos , qui regulariter loquendo antecedunt assensum fdei. Et num. 
5. sequente subdit : Auxilium actuale dicitur ejficax comparatione effe- 
ctus , sive actus imperfecti , quem producit ; et sufficiens comparatione 
actus perfecti , quem potest producere , et ad quem ultimate ordinatur , 
Hoc idem et nos de sancta affirmamus delectatione . Et ne quis suspicetur , 
sanctam delectationem inefficacem in nostra sententia frustraneam esse, tres illi 
nos tribuimus proprietates, i. Etsi completum atque perfectum actum non 
producat, ad illum tamen natura sua ordinatur, ad illum excitat, et, nisi 
contraria cupiditas obsisteret , illum perficeret . Est namque mentis illustra- 
tio, ut in objecto boni cognoscat rationem , estque voluntatis infiannnatio , 
ut in eodem objecto delectetur . 2 . Ob eamdem caussam veram tribuit ho- 
mini potestatem ad illud agendum bonum, propter quod a Deo datur; non 
quidem proximam ac expeditam , sed remotam , quum contraria concupiscen- 
tia impediat effectum . Atque hoc sensu appellant eam Thomistae gratiam 

sulUcIentem , quoniam in genere potentiae siifiicit. 3. SI parva illa 'delecta- 
tio nil aliud in anima producat nisi indeliberatos actus , sola lubentia vo* 
luntatem ab bonum trahentes , homo , qui ab ea dominatur delectatione , 
nullum sibi comparat meritum, ad quod deliberata voluntas et libertas re* 
quirilur indifferentiae. Haec est nostra de inelUcaci et sufficiente gratia sen- 
tentia . Num haec eadem docuerit Jansenius , nostra non refert , quum pro- 
positum nostrum non sit , mentem rimari privati theologi , qualis erat Jan- 
senius . Hoc unum scimus , quod si haec Yprensis episcopi doctrina fuisset , 
secunda illius propositio non fuisset ab Ecclesia proscripta . 

Obj. 6. adv. eamd. 5. prop. I. Ratio , cur gratiae efficacis natura in san- 
cta constituitur victrice delectatione relativa , est , quia sancta delectatio prin- 
cipium est bonorum operum . Verum falsum hoc penitus est , aut saltem non 
sola caelestis delectatio , sed etiam timor est principium bonorum operum . 
Ait quippe Scriptura : Initium sapientiae timor Domini , Quod idem tra- 
dit quoque Tridentinum concilium sess. VI. , et docet Augustinus innume- 
ris in locis . Non videtur ergo gratiae natura statuenda in caelesti delecta- 
tione . II. Datur aliquando in homine caelestis delectatio superior , quae 
suum non producit effectum. Ajebat enim S. Pater in lib. VIII. conf. cap. 
8. Non faciebam , quod incomparabili affectu amplius mihi placebat . Est 
itaque falsa Augustinensiuin doctrina gratiae statuens efficaciam in superiore 
sancta delectatione . III. Et revera, gratia quaevis sive magna sive parva quam- 
libet vincere potest concupiscentiam , dicente S. Thoma 3. p. q. 62. art. 6. 
ad 3. Minima gratia potest resistere cuilibet concupiscentiae , et mereri 
scitam aeternam . Ut igitur gratia sit efficax , opus non est ut gradus vincat 
et superet contrariae cupiditatis . 

llesp. ad r. VLt amor et timor principium sunt bonorum operum: sed 
cum hoc discrimine , quod amor nullum aliud praeter Deum agnoscat prin- 
cipium j timor autem aliud principium agnoscat, a quo proficiscitur , videlicet 
gratiam . Et en quomodo se res .habet . Deus caussa rerum omnium effici- 
ens inspirat homini gratiam ut timeat divinam justitiam nos punientem ge- 
henna . Homo accepto per gratiam timore incipit bene operari , abstinere a 
peccato , ac Deum amore deliberato super omnia diligere : quae caritas erga 
Deum adeo augetur et crescit, ut tandem caritas foras expellat timorem, sic- 
que ad justificationem perveniatur. Hunc esse modum, quo homo ad Deum 
convertitur, docet etiam Tridentinum concilium. Interim habemus hic i. 
caussam ac principium timoris esse gratiam , adeoque sanctam delectatio- 
nem j neque enim timor Domini sine aliqua caritate excitatur , scribente Au- 
gustino Q. XXXVI. inter 83. Minuendae cupiditatis initium est^ Deum ti- 
mere ; qui solus timeri sine amore non potest . Et jure quidem. Nam quan- 
do Deus amorem erga aeterna bona nobis inspirat , non possumus aeterna 
mala non timere . Si amorem inspirat erga justitiam , statim timemus pec- 
catum : atque ita gratia seu caritas est caussa timoris . 2. Timor bona ge- 
nerat opera , immo et ip.sam caritatem . Timor videlicet , quem comitatur gra- 
tia , caritatem producit deliberatam erga Deum: hoc enim est inter caritatem 
caussam timoris , et caritatem timoris effectum discrimen j quod illa iiideli- 

berata, haec autem sit deliberata. Quo sensu ait S. P. Augustinus in psal. 
CXXVII. Incipit quod durum erat amari ^ et didcescit Deus , 3. Demum 
caritas illa erga Deum deliberata , si augeatur , foras pellit timorem , juxta 
illud Augustini tract. IX. in ep. Joann. Timor quasi locum praeparat ca- 
ritati . Cum autem coeperit habitare , pellitur timor , qui ei praeparavit 
locum . Quantum enim illa crescit , ille decrescit . Itaque caritas indelibe- 
•rata producit timorem ; timor caritatem deliberatam et perfectam j hoc pa- 
cto , etiam si timor principium sit bonorum operum , immo et ipsius cari- 
tatis , ipse tamen a caritate seu caelesti delectatione descendit j adcoque gra- 
tiae natura reponi in eo non potest. 

Ad 2 . Ut mentem intelligamus Augustini in allato in argumento testimo- 
nio , observandum est , eo in capite S. doctorem comparationem instituere 
inter animum imperantem corporis membris , eumdemque animum imperan- 
tem sibi . Quid est , ait , quod si animus leviter evellere velit capillum , 
percutere frontem , consertis digitis genua amplexari , corpus statim obtem- 
perat ? ( Hoc enim expertus ipse fuerat ante conversionem , plures faciens 
ex narratis actibus . ) Et deinde si animus imperet sibi ipsi ut bonum 
diligat , quod certe majore appetit voluntate , quam capillos vellere aliaque 
hujus generis facere , ipse sibi non obtemperat ? Unde hoc monstrum ? in- 
quit cap. g. Imperat animus , ut velit , qui non imperaret , nisi vellet , et 
non Jit quod imperat . Quare per illa Augustini verba : Amplius mihi pla- 
cebat , non inlelligitur , magis ei placuisse agere bonum quam malum . Mi- 
nime . Sed intelligitur , magis illi placuisse bonum , quam evellere capillos , 
percutere frontem , aliaque facere similia . Unde verborum sensus est : In- 
comparabili affectu amplius mihi placebat agere bonum , et Deum veram 
pulchritudinem amare , quam percutere pectus , capillos evellere elc. ; et ni- 
hilominus facile haec a me facta sunt , non illa quidem . Ceterum cap. se- 
quente rationem afferens , cur corpus in enarratis actibus animo facile ob- 
temperaret , et animus sibi ipsi jubenti non item , sententiam nostram con- 
firmat scribens , id evenisse ex quo delectatio non esset superior et vic- 
trix . Postquam enim dixerat : Unde hoc monstrum ? Imperat animus , ul 
velit , qui non imperaret , nisi vellet , et non Jit , quod imperat , sub- 
dit : Sed non ex toto vult) non ergo ex toto imperat ... Non igitur mon- 
strum partim velle , partim nolle j sed aegritudo animi est , quia non totus 
assurgit veritate sublevatus i, consuetudine praegravatus . Ut ideo duae sunt 
voluntates , quia una earum tota non est , et hoc adest alteri , quod deest 
alteri . Quare adversarii huic uni testimonio non possunt inniti , quasi sen- 
tentiae nostrae adversetur Augustinus , cujus innumera nobis faventia excer- 
pta in superioribus dedimus . 

Ad 3. Minima gratia habitualis et sanctificans resistere plane potest 
cuilibet concupiscentiae ; sed non gratia actualis , de qua loquimur , nisi po- 
tentia remota. Et S. Thomas , cujus est dictum illud, de gratia reapse lo- 
quitur habituali ; tum quia disputat de gratia conferri solita a veteribus Sa- 
cramentis ; tum quia de gratia loquitur , per quam vitam aeternam prome- 
remur , quae habitualis profecto est . Gratia vero habitualis potis utique est 

cuilibet resistere concupiscentiae, dummodo comitem habeat actualem ; quip« 
pe quod homo ea gratia exornatus justus est , amicus Dei , atque jus habet 
ad haereditatem . Quod si quis contendere pugnaciter vellet, B. Thomam 
indefinite loqui , proindeque loqui de gratia etiam actuali , respondendum 
erit, potentiae nomine Angelicum doctorem intelligere potentiam remotam, 
non proximam et expeditam; quod verissimum est. Nam homo minima ac* 
tuali gratia munitus potest quamlibet vincere cupiditatem . Sed huic nequa* 
quam resistet , nisi gratia illos acquirat gradus , per quos concupiscentia su- 
peratur . 

SCHOLION I. 

Ut clarius gratiae naturam exponamus , inquirendum modo est , an gra- 
tia bonum causset opus physice , vel tantum moraliter . Non desunt theo- 
logi , qui , admissa etiam gratiae natura in superiore delectatione , volunt , 
eamdem gratiam in opus bonum influere dumtaxat moraliter , non physice. 
Sed ut verum fatear , quid per hoc sibi velint , ego plane non intelligo . 
Qua de re dicendum est , gratiam bonum caussare opus non moraliter , 
sed physice . Nam cognitio per gratiam illustrata in actus influit voluntatis 
vere et physice ; et delectatio ab eadem gratia inspirata in eadem volun- 
tate physice producit deliberatum erga bonum opus amorem . Neque vero 
dici posset , gratiam vires ad agendum nobis subministrare , nisi ad saluta- 
res actus physice nobiscum concurreret. 

SCHOLION II. 

Quaeri solet in scholis , an gratia det actum primum , vel secundum . 
Zumel tom. III. ad i. a. disp. 4* sect. i. multique a Ledesraa citati de 
aux. q. unica , ari. 3. tenent , gratiam dari ad actum primum . Nec mi- 
rum : reponunt enim ipsi gratiae naturam in qualitate quadam seu forma 
inhaerente , ab ipso voluntatis motu , quem producit , distincta . Thomas 
autem Braduardinus , Estius , Typhanius , et alii , quum gratiae naturam 
in sola Dei constituant misericordia , seu voluntate Dei semper invicta , 
per consequens ajunt , dari gratiam ad actum secundum . Facile autem di- 
screpantes inter se sententiae conciliantur , si recte explicetur , quid actus 
primi ac secundi nomine intelligatur . Nomine actus primi intelligunt ple- 
rique potentiam ; et actus secundi nomine actum ipsum , seu operationem . 
AUi autem actum primum appellant quidquid actionem praecedit et in iU 
lara influit ; et per actum secundum ipsam designant operationem . Si ergo 
per actum primum pura intelligatur bene agendi potentia , gratia certe non 
datur a Deo ad actum primum , sed ad actum secundum , nempe ad ipsam 
l>oni operis positionem perficiendam . Puram quippe bene agendi potentiam 
habet homo in libero arbitrio . Posita nimirum rei cognitione in intellectu, 
bonique ac mali notitia , statim habetur potentia agendi bonum aeque et ma- 
lum . Datur itaque ad actum secundum , ad hoc scilicet , ut bonum opus 
ponatur , licet quandoque ex obice , qui in voluntate reperitur , opus non 

«fquatur . Hinc S. P. Augustinus in lib. de praed. SS. cap. 5. scribit : Pos- 
se habere fidem-, sicut posse habere caritatem , naturae est hominum : ha- 
bere autem fidem, quemadmodum habere caritatem, gratiae est fidelium. 
Quod si nomine actus primi intelligatur quidquid praecedit actionem et in* 
fluit in illam, tunc gratia datur ad actum primum. Quum enim actio esse 
debeat supernaturalis , quidquid in actionem influit proculdubio supernaturale 
erit , adeoque gratia . Animadverto tamen , gratiam non constituere actum 
primum remotum , puramque potentiam ; sed actum primum proximum , et 
potentiam validam ac expeditam ; quoniam actus primus remotus est in 
ipsa libertate . 


CAPUT VI. 


De gratia rationali creaturae necessaria in statu 
naturae innocentis . 

Creaturae innocentis nomine intelligimus Angelos primumque homi- 
nem antequam peccareut . Ubi de Angelis ac de primo homine disserui» 
mus , quantum satis probavimus , initio habuisse illos a Deo tum habi- 
tualem , tum actualem gratiam . Quare modo non inquirimus , an gratia ad 
bonum agendum indiguerit ; sed cujus generis gratia fuerit illi necessaria 
ad perseverandum in accepta justitia . Qua quidem in re non conveniunt 
inter se theologi . Non pauci inter Thomistas putantes , supremum Dei 
in creaturas suas dominium , aut creaturae subordinationem ad Deum absque 
praedeterminante auxilio non salvari , affirmant , Angelos ac primum ho- 
minem ad perseverandum gratia indiguisse ex intrinsecis suis efficaci : ita 

ut Angeli mali et Adain in accepta justitia non perseveraverint , quoniam 
efficax ac praedeterminans illis defuit adjutorium e contra vero Angeli 
sancti perseveraverint , quoniam Deo donorum suorum domino efficacem 
gratiam illis elargiri placuit . Ita plerique discipuli S. Thomae . At Augu- 
stinianae scholae sectatores , quum gratiae ab intrinseco efficacis necessita- 
tem non ex supremo Dei in creaturas suas dominio , sed ex ipsarum crea- 
turarum infirmitate repetant , admittunt quidem victricis gratiae necessita- 
tem in statu naturae lapsae ; sed in statu naturae innocentis , ubi , quum 
nec concupiscentia nec ignorantia vigeret , nulla erat infirmitas , non aliam 
ad perseverandum agnoscunt necessariam gratiam, nisi parvam atque a crea- 
ta voluntate versatilem . Ludovici Molinae discipuli pro statu naturae in- 
nocentis nobiscum fere conveniunt . Dico , fere , quoniam longe a nobis 
recedunt in aliis . Nos enim pro certo tenemus, gratiam status naturae in- 
nocentis non ad intellectum modo , sed et ad voluntatem pertinuisse •, hoc 
est , non solum illuminasse intellectum ad supernaturale bonum agnoscen- 
dum , sed movisse etiam ac inclinasse voluntatem ad idem bonum ope- 
randum ; quum e contra plerique Molinistarum , ut videre est apud Decamps 
et Touruelyum , arbitrentur , gratiam in statu naturae innoceaus illuminasse 
dumtaxat intellectum , voluntatem non movisse . 

Mulli Dostrae scholae theologi inquirentes , in quo status naturae in- 
nocentis gratiae essentia posita esset , reponunt illam in actibus intellectas 
ac voluntatis indelibcratis , non secus ac gratiam statas naturae per pec- 
catum corruptae , quamvis efficacem hanc , illam inefficacem dicant . Hanc 
non probamus nos sententiam , quoniam ea admissa salvari non videtur 
discrimen utriusque status : unde illius gratiae naturam reponimus in super- 
na turali quodam Dei concursu , ad instar concursus, simultanei . His brevi- 
ter adnotatis , sic 

CONCLUSIO.!. 

In statu naturae innocentis necessaria non fuit gratia 
ah intrinseco efficax . 

Prob. I. ex S. P. Augustini principiis . I. Monachi Adrumetini , quae 
Augustinus adversus Pelagianos in epistola ad Sixtum scripserat, non intel- 
ligentes , ajebant , ex Augustini systhemate interitum sequi libertatis . Quod 
S. doctor agnoscens , librum ad eos dedit de gratia et libero arbitrio , 
in quo gratiam Dei simul et liberum arbitrium confitendum esse demon^ 
strat j quippe quod nos libere volumus , libereque operamur , sed Deus ope* 
ratur in nobis velle et perficere , praebendo vires efficacissimas voluntati . 
Nonnulli ex libri hujus lectione ad frugem revocati sunt meliorem , sed 
aliqui scandalum passi dicere coeperunt , superfluas esse correptiones , si 
Deus facit , ut faciamus illius praecepta . Quare S. Pater alium ad eos scripsit 
librum de correptione et gratia , quo suadendum assumit , inutiles non 
esse correptiones , quoniam quibus gratia confertur , misericorditer confer- 
tur j quibus autem denegatur , juste denegatur in poenam peccati saltem 
originalis . Hinc justam esse concludit correptionem eorum , qui peccant , 
quia si gratiam non accipiunt , jam poena peccati est . Haec fuse explicat 
S. Pater a cap. 3 . libri dc corr. et grat. usque ad cap. 9. Capite vero 10. 
solvendam proponit non contemnendam quaestionem , ut ab ipso appella- 
tur : Quaeritur , inquit , a nobis , quantum attinet ad hoc donum Dei , 
quod est in bono perseverare usque in finem , quid de ipso primo homi^ 
ne . sentiamus , qui certe sine ullo vitio factus est rectus , Propositam ve- 
ro quaestionem ita solvit : Huic interrogationi facile respondetur , eum 
perseverantiam non habuisse , quia in eo bono , quo sine vitio fuit , non 
perseveravit . Aliam subinde difficiliorem proponit quaestionem his verbis : 
Sed illud magis quaerendum , operosiusque tractandum est , quomodo re- 
spondeamus eis , qui dicunt ; Si in illa rectitudine , in qua sine vitio fa- 
ctus, est , habuit perseverantiam , proculdubio perseveravit in ea i et 
si perseveravit , utique non peccavit , nec illam suam rectitudinem , 
Deumque deseruit . Eum autem peccasse , et desertorem boni fuisse , ve- 
ritas clamat . Non ergo habuit in illo bono perseverantiam : et si non . 
habuit , non utique accepit , Quomodo enim accepisset et perseverantiam^ , 
et non perseverasset ? Porro , si propterea non habuit , quia non accepit , 
quid ipse non perseverando peccavit ? Neque enim dici potest , ideo non 

accepisse ^ quia non est discretus a massa perditionis gratiae largitate . 
Nondum quippe erat illa in genere humano perditionis massa antequam 
peccasset , ex qua tracta est origo vitiata . Haec est quaestio , quam sibi 
Augustinus proponit , quaeque objectio videtur adversus ea , quae paullo 
ante tradiderat . Videamus nunc quomodo S. doctor difficultatem solvat . 
Prosequitur dicens .* Quapropter saluberrime confitemur , quod rectissime 
credimus , Deum Dominumque rerum omnium ... sic ordinasse Ange- 
lorum et hominum vitam , ut in ea prius ostenderet , quid posset eorum 
liberum arbitrium , deinde quid posset suae gratiae beneficium justitiae- 
que judicium . His ad plenam controversiae intelligentiam fuse narratis , jam 
mecum recollige, lector, argumenta, i. S. P. Augustinus diverso plane 
modo de naturae lapsae , ac de naturae innocentis statu sentiendum esse 
• docet ; alioquin quaestio ab eo proposita locum non habuisset . Ast vero 
in statu naturae lapsae necessaria est gratia ab intrinseco efficax . Nam qui 
non perseverant , ut allatis in verbis ait S. Pater , perseverantiam non ac- 
ceperunt . Unde in statu naturae innocentis necessaria non erat ad perser 
verandum gratia ab intrinseco efficax . 2 . Si Augustinus necessitatem gratiae 
efficacis in statu naturae innocentis admisisset , propositam ab se quaestio-^ 
nem solvisset , respondendo , Adamum non perseverasse , quia perseveran- 
tiam non accepit j non accepisse autem , quoniam Deus , qui est donorum 
suorum dominus , noluit illi elargiri . Quid namque facilius , magisque ob-j 
vium ? Numquid Augustinum latebat , Deum esse dominum donorum suo-* 
rum ? Et tamen ea responsione non utitur . Quare non existimavit neces- 
sariam Adamo innocenti ad perseverandum gratiam per se efficacem . 3. Ra-' 
tionem assignans , cur Adam et Angeli , etiam si gratiam ad perseverandum 
acceperint , ceciderint , ait , Deum sic illorum ordinasse vitam , ut prius 
ostenderet , quid illorum posset arbitrium , deinde quid gratiae suae benefi- 
cium justitiaeque judicium . Verum perseverare , vel non perseverare per 
liberum arbitrium , idem est ac gratia versatili adjuvari ; tum quia in ea 
responsione supponit jam Augustinus , Angelos primiimque hominem actua- 
lem recepisse , gratiam alioquin non sua culpa cecidissent , ut ipse ait ibi- 
dem ; cura etiam quia gratia in hoc statu necessaria , cui liberum opponit 
arbitrium status naturae innocentis , est auxilium ab intrinseco efficax , Tho- 
mistis -ipsis fatentibus ; tum denique quoniam paullo infra scribit : Nec ip-‘ 
sum ( Adamum ) ergo Deus esse votuit sine sua gratia , quam reliquit 
in ejus Ubero arbitrio ; quoniam liberum arbitrium ad malum sufficit y 
ad bonum autem parum est , nisi adjuvetur ab omnipotenti bono ., Quod 
adjutorium si homo ille per liberum non deseruisset arbitrium , semper 
esset bonus : sed deseruit , et desertus 'est . Quare in statu naturae inno- 
centis per Augustinum satis erat ad perseverandum gratia versatilis . 

Respondent tamen Thomistae, quod ex quo ■ dicat .Augustinus , Ange- 
los et Adamum per liberum cecidisse arbitrium , non sequitur , necessariam 
eis non fuisse gratiam ab intrinseco efficacem . Nam etiam in hoc statu, in 
quo talis est necessaria ' gratia , qui cadit, suo libero arbitrio cadit. / 

Sed responsio haec argumenti vim non elidit . Quamvis enim in utro- 
Tom. V. Marcellius Thcol. 27 

qiic siatu peccet homo , quia vult , propriaque abutitur libertate , nihilomi- 
nus autithesis ab Augustino instituta satis demonstrat , gratiam hujus status 
adjuvantem arbitrium a gratia status naturae innocentis aperte differre . In 
statu quippe innocentiae experiri voluit Deus , per Augustinum , quid vires 
valerent liberi arbitrii , quum in hoc statu experiatur , quid valeat grallae 
suae beneficium . Ast si in eo statu gratia fuisset efficax ab intrinseco , non 
expertus fuisset Deus quid liberum valeret arbitrium ; sed potius quid va- 
leret gratiae suae beneficium , quemadmodum in statu naturae corruptae . 
Qua de re , ul stet utriusque status discrimen quoad supernaturale adjuto- 
rium , Adamo collata fuit gratia versatilis , nobis autem gratia victrix ac. 
praedeterminans . Ut autem quod Augustinus inquit de gratia in statu na- 
turae innocentis ad perseverandum necessaria probe intelligatur , animad- 
vertendum est , quod quando duae caussae ad unum concurrunt effectum , 
effectus idem illi caussae praecipue tribuitur , quae in eo producendo pri- 
mas habet partes ; sive clarius , bonum opus semper caussae determinanti 
tanquam auctori suo adseribitur . Hinc quoniam in statu naturae per pec- 
catum corruptae homo ad bonum agendum determinatur a gratia victrice, 
quae primas in bono opere partes habet , opera , quae a nobis fiunt , gra- 
tiae potius dicuntur , quam liberi arbitrii , licet liberum arbitrium bonum 
una cura gratia operetur . Verum opera status naturae innocentis tribuun- 
tur ab Augustino libero arbitrio , ut ex recitatis testimoniis apparet . In bo- 
nis itaque operibus status naturae innocentis primas habebat partes liberum 
arbitrium . Porro liberum arbitrium solum non erat, sed divino adjutorio 
sufffultum ; atque idcirco illud secundas habebat in bono opere partes , et 
a libero arbitrio flectebatur atque determinabatur . Quid est autem ejus- 
modi gratia , nisi adjutorium versatile ? 

II, In laudato libro de corr. et gr. cap. 12. ita S. P. Augustinus scri- 
bit : Ipsa adjutoria distinguenda sunt . Aliud est adjutorium , sine quo 
aliquid non jit^ et aliud est adjutorium^ quo aliquid Jit. Nam sine ali'* 
mentis non possumus vivere , nec tamen cum adfuerint alimenta , eis Jit , 
ut vivat , qui mori voluerit . Ergo adjutorium alimentorum est sine quo 
non Jit ^ non quo fit ut vivamus. At vero heatitudo^ quam non habet ho- 
mo , cum data fuerit , continuo fit beatus . Adjutorium est enim non so- 
Ium sine quo non fit ^ verum etiam quo fit, propter quod datur. Qua- 
propter hoc adjutorium et quo fit est , et sine quo non fit : quia et 
si data fiierit homini beatitudo , continuo fit beatus ; et si data nunquam 
Juerit y nunquam erit . Alimenta vero non consequenter faciunt , ut homo 
vivat ; sed tamen sine illis non potest vivere ... His verbis lucidissime ex- 
ponit S. Pater quid sit adjutorium sine quo , quid vero adjutorium quo ; 
unumque ab alio quam longissime ab invicem differre docet . Non minore 
perspicuitate docet , adjutorium sine quo gratiam esse versatilem , adjuto- 
rium autem quo esse gratiam efficacem . Nam comparat illud alimentis, qui- 
bus uti , vel non uti pro lubitu possumus ; istud vero beatitudini , quae si 
datur , fit ut homo sit continuo beatus . Jam vero Augustinus non aliud in 
statu naturae innocentis admittit adjutorium, nisi illud ab eo appellatum si- 

ne quo ^ quemadmodum in statu naturae lapsae necessarium agnoscit adju ‘ 
torium quo . Sic enim loco mox laudato prosequitur : Primo itaque korni- 
ni , qui in eo bono , quo factus fuerat rectus , acceperat posse non pec- 
care , posse non mori , posse ipsum bonum non deserere, datum est ad- 
jutorium perseverantiae , non quo fieret , ut perseveraret , sed sine quo 
per liberum arbitrium perseverare non posset . Nunc vero sanctis in re- 
gnum Dei per gratiam Dei praedestinatis non tale adjutorium perse- 
verantiae datur , sed tale , ut eis perseverantia ipsa donetur ; non solum , 
ut sine isto dono perseverantes esse non possint , verum etiam , ut per 
hoc donum non nisi perseverantes sint . Et cap. 1 1. praecedente jam scrip- 
serat : Tale quippe erat adjutorium, quod desereret cum vellet , et in quo 
permaneret, si vellet', non quo fieret ut vellet. Haec est prima gratia, quae 
data est primo Adam\ sed hac potentior est in secundo Adam . Prima est 
enim, qua fit, ut habeat homo justitiam si velit: secunda ergo plus potest, 
qua etiam fit, ut velit, et tantum velit , tanloque ardore diligat, ut carnis 
voluntatem contraria concupiscentem voluntate spiritus vincat . Vides discri- 
men semper assertum inter adjutorium in statu naturae innocentis necessa- 
rium , et illud status naturae corruptae. Prosequitur vero et ait : Tunc ergo 
dederat homini Deus bonam voluntatem ; in illa quippe cum fecerat , qui 
fecerat rectum . Haec est gratia sanctificans primo homini collata . Videa- 
mus quid dicat de gratia actuali : Dederat et adjutorium, sine quo in ea 
non posset permanere si vellet", ut autem vellet, in ejus reliquit arbitrio . 
Posset ergo permanere si vellet ; quia non deerat adjutorium , per quod 
posset , et sine quo non posset perseveranter bonum tenere quod vellet . Sed 
quia noluit permanere , profecto ejus culpa est , cujus meritum fuisset , 
si permanere voluisset. Sed integer liber dc corr. et grat. foret exscriben- 
dus . Interim ex his paucis apparet , Augustinum non aliud in statu natu- 
rae innocentis agnovisse adjutorium , nisi illud ab eo nuncupatum sine quo , 
ac proinde versatile . 

Regerunt autem Thomistae . Adamo collata proculdubio fuit gratia ver-: 
satilis , neque in hoc controversiae cardo consistit . Sed inquiritur modo , 
an, ut in rectitudine perseveraret, gratia ipse indiguerit efficaci, cujus defe-i 
clu ceciderit . Verum hac exceptione propriae caussae demonstrant infirmi- 
tatem . Nam I. Antithesis ab Augustino inter hominem innocentem atque 
sanctos hujus status instituta in eo consistit , quod primo homini ad per- 
severandum necessaria fuerit gratia , sine qua non posset permanere si vel- 
let , ut autem vellet, in ejus libero reliquit arbitrio ; in hoc autem statu 
potentior sit gratia , qua etiam fit , ut homo velit , et tantum velit , ut 
contrariam vincat voluntatem . 2. Adam per Augustinum non alia ad per- 
severandum indiguit gratia , nisi ea , quam revera a Deo habuit . Non ha- 
buit autem , concedentibus adversariis , nisi gratiam versatilem . Hinc S. 
doctor in eod. cap. ii. scribit: Ille non opus habebat eo adjutorio, quod 
implorant isti cum dicunt : Video aliam legem in menibris meis repugnan- 
tem legi mentis meae . 3 . Ea gratia per S. Augustinum necessaria fuit A- 
dara , ut perseveraret , quam habuerunt Angeli sancti , quaque ipsi revera 

perseverarunt. Porro Angeli sancti per Augustinum cum sola versatili gra- 
tia perseverarunt; ait enim cap. ii. saepe citato quia ( Adam ) no- 

luit permanere , profecto ejus culpa est , cujus meritum fuisset , si per- 
manere voluisset : sicut fecerunt Angeli sancti , qui, cadentibus altis per 
'liberum arbitrium , per idem liberum arbitrium steterunt ipsi , et hujus 
permansionis debitam mercedem recipere meruerunt . Quid est autem per- 
severaro per liberum arbitrium , nisi perseverare cum gratia versatili ? Nam 
S. doctor loquitur de libero arbitrio sanctorum Angelorum eodem modo , 
ac de bbero arbitrio Angelorum malorum , quod gratia versatili proculdu- 
bio suiFultum erat. 

III. Homines status naturae corruptae ad perseverandum in bono gra- 
tia indigent efficaci ac praedeterminante , etiam juxta Thomistas . Verum S. 
P. Augustinus affirmat , Adam ante peccatum non indiguisse ad perseveran- 
dum ea gratia , quae necessaria est hominibus status naturae lapsae . Nam 
in lib. laudato cap. ii. ita loquitur: Quid ergo? Adam non habuit Dei 
gratiam ? Imo vero habuit magnam , sed disparem. Ille in bonis erat , 
quae de bonitate sui conditoris acceperat ... Sancti vero in hac vita, ad quos 
pertinet liberationis haec gratia , in malis sunt , ex quibus clamant ad 
‘Deum’. Libera nos a malo. Ille in illis bonis Christi morte non eguit: 
istos a reatu et haereditario et proprio illius Agni sanguis absolvit . Ille 
non opus habebat eo adjutorio , quod implorant isti cum dicunt : Video 
aliam legem etc... Atque in tali certamine laborantes ac periclitantes da- 
ri sibi pugnandi vincendique virtutem per Christi gratiam poscunt . Ille 
vero nulla tali rixa de se ipso adversus se ipsum tentatus atque turba- 
tus , in illo beatitudinis loco sua secum pace fruebatur . Proinde etsi non 
inierim laetiore nunc , verumtamen potentiore gratia indigent isti . Li- 
■quet ex recitatis , Adamum nec habuisse , nec vero indiguisse illo ad perser 
(Verandum adjutorio , quod necessarium est hominibus naturae lapsae. £t 
hujus rei quidem maniiestissimam affert rationem . Quum enim fecerit Deus 
hominem rectum , nulla rixa de se ipso adversus se ipsum tentatus , sua 
■secum pace fruebatur ; arbitrio nempe pollebat sano , ac aequa lance dispo- 
sito , ut neutrius partis inclinatione subactus , aeque facile et expedite ita li- 
ber erat , ut bene velle posset et male . Non ergo gratia indigebat medicinali, 
<}ui infirmus non erat ; neque gratia victrice , qui sustinere gloriosa non de- 
bebat certamina adversus carnalem concupiscentiam . E contra post primi 
parentis grande peccatum voluntas sauciata atque infirmata adversus legem 
.membrorum strenue debet pugnare . Hinc subventum est infirmitati volun- 
tatis humanae , ut divina gratia indeclinabiliter et insuperabiliter age- 
retur , ut ipse ait in eod. lib. cap. i2., quod omnino legendum., quoniam 
in eo totum hoc argumentum adhuc luculentius exponit . Quid amplius , quae- 
so , desiderari pro nostra sententia potest ? 

Non acquiescunt tamen Thomistae , et ajunt , Augustitium laudatis in 
•locis gratiam hujus status appellare potentiorem atque validiorem , quoniam 
homines nunc gratia indigent efficaci duplici titulo , dependentiae scilicet et 
aufirmitatis ; f|uum innocens homo indigeret gratia unico tantum titulo, ne lu- 
pe dependentiae , In utroque tamen statu gratia efficax est agnoscenda . 

Verum ad libitum responsio haec videtur excogitata . Nam i . Si S. Pa- 
.ter existimasset ) gratiam ci&cacem necessariam fuisse Adamo aliquo titulo 
ad perseverandum , numquid tam aperte tamque absolute ncgasset , eum tali 
-indiguisse gratia? a. Ratio, quam S. doctor affert, cur modo, non tunc, 
necessarium sit efficax adjutorium , ab humanae naturae repetitur infirmi- 
tate , quae nulla erat in statu naturae innocentis j adeoque nullo titulo ne- 
cessaria fuit Adamo innocenti efficax gratia . 3. Nunquam Augustinus in 
operibus suis de gratia ejusdem gratiae admisit necessitatem titulo depen- 
dentiae . 4- Gratia status hujus apertissimis verbis ab Augustino appellatur 
potentior atque validior ; quod improprie admodum fecisset , si eadem in 
•utroque statu necessaria ab ipso existimata fuisset gratia. Numquid baptis- 
mus potentior est in adulto quam in parvulo ? Et nihilominus in parvulo 
remittit peccatum dumtaxat originale , in adulto vero etiam actualia . Po- 
. tendor itaque et validior hujus status vocatur gratia, quoniam ad bonum 
. indeclinabiliter determinat ; quum in statu naturae innocentis gratia a libe- 
ro flecteretur arbitrio , ac determinaretur ad opus . 

IV. Sed evanescit omnino Thomistarum exceptio proxime allata , si 
. quae AugusUnus in lib. de dono pers. cap. 7 . scribit , attente legantur ; ubi 
. postquam demonstravit , gratiam a Deo gratis nobis dari , e vestigio subdit : 
Non est hoc omnino in viribus liberi arbitrii , quales nunc sunt : fuerat 
. in homine antequam caderet . Quae tamen libertas voluntatis in illius 
^primae conditionis praestantia quantum valuerit , apparuit in Angelis , 
quiy diabolo cum suis cadente , in veritate steterunt ... Post casum autem 
hominis non nisi ad gratiam suam Deus voluit pertinere , ut homo ac- 
cedat ad eum j neque nisi ad gratiam suam voluit pertinere , ut homo 
non recedat ab eo . Ex quibus multiplex expromitur pro nostra sententia 
ratiocinatio . i. Perseverantia hominis innocentis in potestate erat liberi ar- 
bitrii ,* non est tamen in potestate liberi arbitrii perseveranda hominis lapsi . 
Quumque homo lapsus ad perseverandum gratia indigeat efficaci , consequi- 
tur , homini innocend satis fuisse gratiam versatilem . 2 . Quum in Angelis 
sanctis demonstratum sit , non quid gratia, sed quid potuerit libertas arbi- 
trii , perseverarunt profecto absque gratia efficaci . 3. Angeli , qui perseve- 
rarunt , in justida steterunt non per cara gratiam , qua in justida persi- 
'Stunt homines lapsi . Hi perseverant adjuti grada efficaci ^ illi ergo steterunt 
adjuti sola grada versatili . 4- Post casum Adami voluit Deus, ut perseve- 
.rantia perdneret ad gratiam , quod noluit ante hominis lapsum . In hoc au- 
tem statu perseveranda pertinet ad gratiam ab intrinseco efficacem ; unde 
ad hanc gradam non spectabat perseverantia status naturae innocends . 

Thomistae post cl. Elstiuin in I. d. 4« §- 1 4- respondent , Augustinum 
. de hoc argumento veluti incidenter et obscure disputasse ; adeoque ex di- 
ctis non satis erui ejus sentendara . 

Augustini sentenda obscura est iis, qui veritatem inquirere non satagunt. 
Nam S. doctorem non incidenter nec obscure de hac re disputasse, ex re- 
citatis testimoniis satis superque patet ; et etiam ex eo, quod ad eam solven- 
dam quaesdonem tria insumpserit capita , nempe X. XI. et XII. libri de 

corr. et grat. Palet quoque ex eo, quod eam tradat sententiam , ut ad meli- 
orem revocet frugem Adrumetinos monachos , atque eo in opusculo, quod a 
doctissimis viris aurea clavis nuncupatur ad ea aperienda, quae obscura vide* 
ri possunt in rebus de praedestinatione, gratia, et libero arbitrio. Hinc Con- 
gregationis S. Mauri eruditissimi monachi in S. Aug. vita lib. VIII. cap. 6. 
n. G. scribunt : Hic quidem liber parvus mole est , sed doctrina maxi- 
mus j totus mysteriis refertus , universam divinae gratiae oeconomiam ocu-‘ 
lis subjicit ^ ut jure merito aureus a doctissimis nuncupetur . Ego qitidem^ 
eminentissimi viri verba sunt , hunc librum soleo appellare elavem , qua 
ad universam Augustini de divina gratia et libero arbitrio doctrinam 
aditus aperitur . Quem sane librum S. Prosper merito plenum divinae 
auctoritatis in epistola ad Augustinum nuncupavit . 

Prob. a. aliorum PP. auctoritate . S. Prosper adversus collat. cap. 9. Re- 
ctum , inquit , atque omni vitio carentem creatiun esse primum homi- 
nem ... dubitare fas non est \ eumque tale accepisse liberum arbitrium , 
ut si auxiliantem sibi Deum non desereret , posset in bonis , quae 
naturaliter acceperat , perseverare quia vellet , et merito voluntariae per- 
severantiae in eam beatitudinem pervenire , ut nec vellet decidere in de- 
teriora , nec posset . Sed ipso libero arbitrio , quo quamdiu voluit bonus 
mansit^ a proposita sibi lege discessit. S. Fulgentius in lib. de Trinit. cap. 
9. scribit : Factus itaque homo rectus , et ad imaginem Dei sui secun- 
dum rationem et intellectum fictus atque formatus , legem accepit , 
quam non transgrediendo , beatus esset , quoniam habebat liberum arbi- 
trium , ut posset bonus esse , si vellet: non quidem sine gratia Dei , qua 
ipsa regebatur voluntas ut vellet . Ex tamen in potestate ejus erat , ipsam 
gratiam deserere cum voluisset . Patres Africani in Sardiniam relegati in 
lib. de incarn. et grat. cap. 12. ita loquuntur : Creatus ergo primus ho- 
mo de terra terrenus accepit quidem gratiam , qua non posset peccare , 
si vellet . Nondum tamen acceperat gratiam , qua nec peccare vellet om- 
nino , nec posset , ut scilicet a bono justoque Domino post esset illud 
manere largiendum , si voluntarie fuisset hoc a servo prius in opere cu- 
stoditum . S. Gregorius M. lib. V. raor. cap. 27. ait: Mire autem omni- 
potens Deus naturam summorum spirituum bonam , sed mutabilem condi- 
dit , ut et qui permanere nollent , ruerent , et qui vellent , in conditione 
persisterent , tanto in ea dignius , quanto ex arbitrio starent. Et eo ma- 
joris apud Deum meriti fierent., quo mutabilitatis suae votum voluntatis 
statione fixissent . Gemina his habet in lib. quoque XXV. mor. cap. 5 . 

Prob. 3 . ex praeclarissimis scholasticae theologiae luminibus . S. Tho- 
inas innumeris in locis, et praesertim i. 2. q. 109. art. 9.10 corp. q. 3 . de 
malo art. i. ad 9. et alibi, disertissime tradit cum Augustino magistro suo 
status naturae innocentis atque corruptae discrimen ; illudque non aliunde 
repetit, quam ex eo, quod in priore statu satis ad perseverandum esset gra- 
tia versatilis , in secundo vero necessaria sit gratia ab intrinseco ejficax . 
i*iam I. 2. q. 109. art. lo. objectionem sibi propositam solvens ex ep. ad 
Roni. cap. 5 . ubi dicitur , plus restitutum esse homini per donum Christi , 

quam per Adae peccatum amiserit , adeoque sufficere homini posse perseve- 
rare , ut satis erat Adamo , non ipsi necessariam esse gratiam ad perseve- 
randum , ita respondet: Ad tertium dicendum, quod sicut Augustinus di~ 
cit in lib. de corr, et gr. homo in primo statu accepit donum , per quod 
perseverare posset , non autem accepit ut perseveraret , Nunc autem 
per gratiam Christi multi accipiunt et donum gratiae , quo perseverare 
possunt , et ulterius eis datur , quod perseverent . Ek sic donum Christi 
est majus . Ex tamen facilius homo per gratiae donum perseverare pote- 
rat in statu innocentiae , in quo nulla erat rebellio carnis ad spiritum , 
quam nunc possimus , quando reparatio gratiae Christi , etsi sit inchoa- 
ta quantum ad mentem , nondum tamen est consummata quantum ad car- 
nem, quod erit in patria. Legito quae habet 2. 2. q. 137. art. 4 * et vide 
nostrum Fulgentium Bellelli lib. II. cap. i8< Acgidius noster Romanus in 
2. sent. dist. 4 * ^rt. 4 * inquit : Adhaerere Deo amore casto in statu na^ 
turae corruptae non potest esse sine gratia ; sed in statu naturae insti^ • 
tutae potuit hoc esse per puritatem et innocentiam , Nomine autem pu-- 
ritatis et innocentiae gratiam intelligit versatilem ; ait enim ibid. Ipse amor 
naturalis , prout erat innocens et purus , quo omnes Angeli in instanti 
creationis Deum dilexerunt, quaedam gratia dici potest . Vide Joaniiem 
Laur. Berti , qui Aegidii mentem diligenter interpretatur . Gregorius Ari- 
minensis in Augustini lectione versatissimus in 2. sent. dist. 29. q. i. art. 
I . ex Augustini libro de corr. et gr. docet , Adamum innocentem per solas 
naturae vires non potuisse agere bonum , sed Dei indiguisse adjutorio , sine 
quo perseverare non poterat , non quo fieret , ut perseveraret . 

CONCLUSIO U. 

Gratia status ruiturae innocentis ad intellectum pertinebat et voluntatem . 

Prob. I. Augustini nostri auctoritate , qui lib. XIV. de civ. Dei cap. i 3 . 
inquit : Si voluntas in amore superioris immutabilis boni , a quo illustra- 
batur , ut videret , et accendebatur , ut amaret, stabilis permaneret , non 
inde ad sibi placendum averteretur, et ex hoc tenebresceret , et frige- 
sceret . Habuit ergo Adam gratiam , quae mentem ejus illustrabat , ac- 
cendebatque voluntatem . 

Prob. 2. In statu naturae innocentis non intellectus modo , sed et vo- 
luntas elevari ad supematuraliter operandum debebat . Unde si ea de caus- 
sa gratia primo homini collata illustrare debuit mentem , eadem de caussa 
et voluntatem debuit accendere . Deinde ratio, cur Molinistae contrariam se- 
quantur sententiam , est , ut discrimen inveniant inter gratiam conditoris et 
reparatoris . Ast discrimen illud aliunde repetendum esse , postea demonstra- 
bimus . Quare nihil est cur affirmemus , gratiam status naturae innocentis ad 
solum pertinuisse intellectum . 

Gratia status naturae innocentis posita minime erat in actibus intellectus' 
et voluntatis indeliberatis ; sed in quodam potius supernaturali ' 
Dei concursu ad instar concursus simultanei . 


Prob. prior thes. pars. I. Angelorum hominisque natura in prima eorum . 
conditione , in genere creaturae , perfectissima erat . Ast vero indelibcratio 
intellectus et voluntatis magnam dicit imperfectionem : illa nempe ignoran- 
tiam , haec dicit suspensionem . Unde incongruum est , gratiam status na- 
turae innocentis in actibus constituere indeliberatis intellectus et voluntatis. 
IL In statu naturae innocentis locum non habuisse gratiam efficacem , paul* 
lo ante demonstratum est . Gratia autem in actibus consistens indeliberatis 
est efficax saltem ad eosdem actus indeliberatos , ut supra probavimus . III.’ 
Gratia consistens in actibus indeliberatis , quum delectationem inspiret , na- ’ 
tura sua efficax est; et inefficax dumtaxat redditur a contraria delectatione- 
mali : quae mali delectatio in statu naturae innocentis , ubi concupiscentia- 
non erat , non agnoscebatur . IV. Si gratia naturae innocentis in actibus po-‘ 
sita fuisset indeliberatis , nullum inter eam gratiam et gratiam sufficientem- 
seu inefficacem status naturae lapsae esset discrimen. Est autem magnum.- 
■Nam haec natura sua est efficax , et evadit inefficax , quando a contraria vin- 
citur cupiditate , quae in illo statu quum non esset , reddere nequibat gra- 
tiam inefficacem . V. Demum , si gratia illius status reposita fuisset in abti-' 
bus indeliberatis , sanctam semper inspirasset delectationem , quae obicem 
in voluntate , quae tunc inclinationem non habebat ad malum , non inve- 
nisset ; atque ita fuisset cx intrinsecis suis efficax , quod est contra nostram 
sententiam . 

‘Prob. altera pars. prop. Admisso semel in creatura innocente concursu 
ordinis supernaturalis simultaneo , statis sufficienter explicatur natura gra- 
tiae status naturae innocentis . Et I. $. P. Augustinus in lib. de corr. et 
gr. cap. 1 1 . naturam exponens gratiae Adamo ante peccatum collatae : Ta- 
le ^ inquit, erat adjutorium ^ quod desereret cum vellet ^ et in quo' perma- 
neret , si vellet , non quo Jieret , ut vellet . Ast ejusmodi est etiam con- 
cursus simultaneus . Per illum quippe . creatura adjuta agit, si velit, non 
agit , si nolit , non tamen eo nt ut operetur . II. Per concursum ordinis^ 
supernaturalis simultaneum salvatur optime dependentia creaturae a Crea- 
tore in iis , quae ordinis sunt supernaturalis ; quemadmodum per simulta- 
neum concursum ordinis naturalis salvatur dependentia creaturae a Creato- 
re in iis , quae ad ordinem spectant naturalem . III. Gratia innocenti Ada- 
mo colla ta reddere illum debebat proxime potentem ad bonum operandum . 
Porro per simultaneum supernaturalis ordinis concursum poterat utique A- 
dam reddi proxime poteris ad bonum agendum , quoniam elevabat illum 
ad statum supcrnaturalem . Hinc S. P. Augustinus in tribus illis de corr; 
et gr. capitibus , ubi de natura gratiae Adamo innocenti collatae loquitur , 
effectum et opus semper libero adseribit arbitrio ; quod non tam facile in- 

telligi potest , nisi illius gratiae natura in concursu quodam constituatur su- 
perna turali ad instar concursus slniultanei . 

SCHOLION . 

Si quis autem quaerat , quaenam praecise sit gratiae status naturae in- 
nocentis pliysica natura , respondendum est , non posse tam facile explica- 
ri . Ut aliquid autem dicamus , explicari poterit quomodo explicatur , pro- 
portione servata , concursus Dei siinullaneus . Hic ergo , juxta complures' 
theologos , nil aliud est , quam Deus ipse creaturis suis intime praesens , 
illasque ut agere valeant adjuvans . Ita gratia status naturae innocentis est 
Deus ipse creaturae intime assistens , ut supcrnaturaliter agere possit . Sed 
alii clarius concursum explicant simultaneum dicentes , Deum simul cum 
rationali concurrere creatura ad naturaliter operandum , illius intellectui 
ideas imprimendo , quas non habet , et inspirando voluntati amorem ad 
bonum universale seu in communi . Atque haec videtur S. Thomae sen- 
tentia , qui I. 2. q. 9. art. 6. ad 3. inquit: Deus movet voluntatem homi- 
nis ^ sicut universalis motor, ad universale objectum voluntatis, quod est 
bonum ; et sine hac universali motione horno non potest aliquid velle , 
Sed homo per rationem determinat se ad volendum hoc , vel illud , quod 
est vere bonum , vel apparens bonum . Juxta hos ergo theologos, concur-. 
sus Dei simultaneus , quantum ad intellectum , est Deus rerum ideas • im- 
primens menti ; quantum vero spectat ad voluntatem , est idem Deus illam 
ad bonum praemovens universale . Hoc idem de status innocentis naturae 
gratia dici potest : videlicet , prout illa respicit intellectum , est Deus im- 
primens illi supernaturalium ideas bonorum ; quantum vero ad voluntatem , 
est idem Deus ad supernaturale bonum illam praemovens, sed in universum, 
non autem ad hoc vel illud bonum in particulari , ad quod in statu natu- 
rae innocentis voluntas sese determinabat , sicuti in statu naturae corruptae 
praestat id gratia Salvatoris . 


CAPUT vii. 


■Diluuntur adversariorum argumenta . 


Obj. r. adv. i. thes. I. Celebris apostolica sententia, quae habetur in I. 
ad Cor. cap. 4* Qids te discernit ? Quid autem habes , quod non accepi- 
sti? etc. demonstrat proculdubio necessitatem efficacis gratiae , ut patet ex 
Augustino sententiam illam intorquente adversus Pelagianos . Verum idem 
Augustinus affirmat, Apostoli testimonium locum habuisse quoque in statu 
naturae innocentis . Nam in lib. de praed. SS. cap. 5. scribit : In hac ApO' 
stoli evidentissirna intentione , qua contra humanam superbiam loquitur , 
ne quisquam in homine , sed in Domino glorietur , dona Dei naturalia 
suspicari , sive ipsam totam perfectamque naturam , qualis in prima 
conditione donata est , sive vitiatae naturae qualescumque reliquias , ni^ 
Tom. V. Marcellius Theol. 28 

mis , quantum existimo , absurdum est . In statu itaque etiam naturae in- 
nocentis locum habuit gratia cfTicax . II. Et Augustinus quidem eodem sen- 
su apostolicum textum statui naturae innocentis ac naturae lapsae applicat . 
Etenim si Angeli sancti in justitia stetissent sine adjutorio quo , ab Ange- 
lis malis per liberi vires arbitrii se ipsos discrevissent . Adjutorium quippe 
illud , quod dicitur sine quo , versatile est ac liberi arbitrii pedissequum . 

, Absurdum est autem , per Augustinum , Angelos bonos a malis fuisse di- 
scretos per liberum voluntatis arbitrium . III. Iinmo S. Pater absque ulla am- 
biguitate verborum affirmat , Angelos sanctos perseverasse , quoniam habue- 
runt a Deo auxilium quo . In lib. siquidem XII. de C. D. cap. 9. ita 
scribit: Si autem boni Angeli fuerunt prius sine bona voluntate ^ eamque 
in se ipsi ^ Deo non operante ^ fecerunt^ ergo meliores a se ipsis, quam 
ab illo facti sunt . Absit . Ne itaque Angeli sancti , per Augustinum , in 
se ipsis gloriarentur , boni ac meliores facti sunt , Deo operante . Quid pro 
gratia eflicaci luculentius ? 

Resp. ad i. Celebre Apostoli testimonium demonstrat non efficaciam 
modo , sed et necessitatem gratiae . Nihil enim homo sive in statu naturae 
innocentis sive in statu naturae lapsae facere potest eorum , quae ordinis 
sunt supernaturalis , absque Dei adjutorio j adeoque illi, qui sine Dei auxi- 
lio aliquid fecisse praesumeret , objici apostolica sententia posset : Quid 

autem habes , quod non accepisti ? Augustinus ergo ut Semipelagianos ad 
initium fidei , et Pelagianos ad singulos actus gratiae necessitatem negantes 
refutaret , optime laudatum urget Apostoli testimonium . Et quoniam in 
statu etiam naturae innocentis gratia necessaria erat , eodem utitur testimo- 
nio pro illo quoque statu . Nam et Angelis et Adamo superbientibus dice- 
re quis potuisset : Quis te discernit ? Deinde ex allato Apostoli textu ef- 
ficacia gratiae probatur ex quadam proportione . Sicuti enim homo in statu 
naturae innocentis , si absque ulla prorsus gratia perseverasset , potuisset de 
se suisque viribus gloriari , ita homo in statu naturae lapsae , si sola gra- 
tia , quam habuit Adam , adjutus , bonum perficeret , posset et ipse de pro- 
priis gloriari viribus : faceret quippe in statu infirmitatis , quod homo iu 
statu faciebat sanitatis cum eodem adjutorio . Quare , ut qui gloriatur , in 
Domina glorietur , dicendum est , creaturam innocentem perseverare absque 
gratia non potuisse , et hominem lapsum nullum agere bonum sine gratia 
efficaci . Quod si homo innocens solis naturae viribus agere bonum prae- 
sumpsisset, et homo lapsus id ipsum cum sola gratia praesumeret versatili, 
utrique apostolica sententia objici posset ; Quis te discernit ? Quid autem 
habes , quod Jion accepisti? 

Ad 2. Angeli sancti discreverunt se utique ab Angelis desertoribus , 
quoniam illi non isti in accepta justitia perseverarunt . Et quidem discre- 
verunt se per liberum arbitrium ; non nudum tamen , sed supernaturali suf- 
fultum adjutorio, pro illo beatitudinis statu sufficiente , nempe versatili . Et 
superbe plane gloriati fuissent Angeli sancti, si propriam perseverantiam nu- 
dis arbitrii viribus adseribere praesumpsissent , quomodo fecerunt Angeli 
mali , qui proprio libero arbitrio confisi turpissime cecideruut . 

dico , S. Patrem alla- 


tis in argumento verbi» gratia non actuali , sed sanctificante . Nam 

primo ait ^ Angelos accepisse a ijuu Uonam voluntatem ^ boc est ^ gratiam 
habitualem , in prima eorum conditione . 5ubdu deinde , quod si non ac- 
cepissent , illam a se ipsis acquirere non potuissent , Deo non operante . Hinc 
ait ibidem : Neque enim Angeli seipsos meliores fecerunt , quam a Deo fa- 
cti sunt j sed in eadem bona voluntate permanserunt , in qua primum 
conditi sunt . Quid est autem bona voluntas , quam non a se ipsis habue- 
runt, sed in qua primum Angeli conditi fuerunt, nisi gratia sanctificans?. 

Obj. 2 . cont. eamd. i. prop. I. S. P. Augustinus in lib. XII. de C. D.\ 
cap. g. ita scribit; Aut Angeli mali minorem acceperunt amoris divini 
gratiam , quam illi , qui in eadem perstiterunt ; aut si utrique bojii crea- 
ti sunt , istis mala voluntate cadentibus , illi amplius adjuti , ad eam bea> 
titudinis plenitudinem , unde se nunquam casuros certissimi fierent , per- 
venerunt . Quod si Angeli sancti fuerunt prae malis Angelis amplius adju- 
ti , nonne Angeli sancti , ut perseverarent , gratiam habuerunt efficacem ? 
II. Neque vero solvitur argumentum respondendo , to amplius adjuti de- 
notare adjutorium patriae. Nam si res ita se haberet, sensus esset. Ange- 
los bonos per adjutorium patriae pervenisse ad patriam ; quae locutio inepta 
prorsus esset . 

Resp. ad i. Angeli sancti dicuntur ab Augustino amplius adjuti prae 
Angelis malis ; sed adjutorium illud non erat gratia efficax, quae datur in 
via , sed major abundantia caritatis accepta post perseverantiam , quae adju- 
torium dicitur patriae , ut a beatitudine supcrnaturali quidem , sed im- 
pcrfecui et inchoata , ad supernaturalem pervenirent beatitudinern comple- 
tam et perfectissimam . Quod ut probe intelligatur , animadvertendum est , 

S. P. Augustinum docere , Angelos omnes initio conditos fuisse a Deo bea- 
tos , beatitudine quidem supernaturali , sed inchoata dumtaxat et im- 
perfecta ; completam vero ac perfectissimam non nisi Angelos , qui perse- 
verarunt , recepisse . Explicans autem discrimen , quod inter utramque bea- 
tltudinem intercedit , inquit , quod completa ac perfectissima beatitudo non 
solum sanctitatem per gratiam exigit , et praesentis boni delectationem abs- 
que ulla molestia , sed importat praeterea scientiam certissimam , qua no- 
tum sit beato , se non amplius ex illo felicitatis statu esse casurum : quae 
certitudo non erat in beatitudine inchoata et imperfecta . Affirmat id S. do- 
ctor in lib. de corr. et gr. cap. i o. ubi haec habet : Diabolus vero et Angeli 
ejus, etsi beati erant antequam caderent ... erat tamen adhuc, quod eorum ad- 
deretur beatitudini , si per liberum arbitrium in veritate stetissent , donec 
istam summae beatitudinis plenitudinem. Tanquam praemium ipsius perman- 
sionis acciperent ; id est , ut magna per Spiritum S. data abundantia cari- 
tatis , cadere ulterius omnino non possent , et hoc de se certissime nos- 
sent . Quare cum Augustinus laudato in argumento loco inquit , Angelos 
sanctos amplius adjutos pervenisse ad beatitudinern, innuere vult, accepta 
illos in praemium perseverantiae uberiore Spiritus S. caritate , certos factos 
fuisse de aeterna eorum felicitate , atque a beatitudine inchoata et imper- 

fecla , quae ipsis cum malis Angelis antequam peccarent communis erat , 
ad beatiiudinem transisse completam ac perfectis»**'"®”* • ita se habere 
magis manifestum fit ex quo non In i.-*i**i®to libio solum ^ sed et in libro 
XI. de gen. ad litt. cap- *7« cousiinileiu instituat quaestionem , an videli- 
cet omnes Angeli creati sint recti ct beati . Qua in quaestione diu anceps 
extitit , non intclligens , quomodo fleri potuerit , ut omnes Angeli facti fue- 
ri/it beati , quum nullus dici queat beatus , qui aeternae suae felicitatis 
certitudine careat ; quam certitudinem non habuisse Angelos malos, de fide 
est . Quod si Angeli sancti recti fuerunt et beati , non item Angeli mali , 
immquid isti mali , illi boni natura sua , ut Manichaei dogmatizabant ? An 
pares in bonitate vel dispares ? Et unde talis diversitas ? Ita inquirendo di- 
scurrit S. doclor a citati libri cap. 17. usque ad 25 . Capite autem 26. 
quatuor proponit implicatae quaestionis solutiones , quarum nullam uti in- 
dubitatam admittit , duasque priores rejicit apertissime . In lib. XI. de C- 
D. cap. i 3 . eamdem rursus versat difficultatem, quam denique his verbis 
resolvit : Restat , ut aut impares fuerint , aut si pares fuerunt , post isto- 
rum ruinam illis certa scientia suae sempiternae felicitatis accesserit . 
Praeterea eamdem quaestionem sibi solvendam proponit in lib. XII. d® 
C. D. cap. 9. unde excerpta sunt verba in argumento citata : Aut mino- 

rem Angeli mali etc. Quod in S. P. Augustini mente eadem omnino sit 
quaestionis solutio, hoc in lib. XII. tradita, cura illa, quam ipse tradiderat 
libro antecedente , non solum patet ex similitudine verborum , sed etiam 
ex quo post allatam solutionem stalim e vestigio subnectat : Sicut jam etiam 
in libro , (juem sequitur iste , tractavimus . Qua de re si quid obscuri 
posterior haec responsio contineret , nonne explicari per antecedentem ab 
eo traditam deberet responsione.m ? Proculdubio . Videamus itaque , an so- 
lutio ab eo in lib. superiore XI. tradita aliquid contra nostram sententiam 
contineat . Ibi inquit , iingclis sanctis sempiternae suae felicitatis scientiam 
accessisse post ruinam malorum Angelorum : atque adeo amplius adjuti 
fuerunt post malorum Angelorum peccatum . Verum post peccatum atque 
ruinam Angelorum malorum Angeli perseverantes consecuti sunt gloriam : 
unde illud amplius adjuti est adjutorium patriae , quo opitulante , certi 
facti sunt , se non esse amplius casuros . Ita sibi cohaerent , quae in libro 
XI. et XII. occurrunt. Ac denique sanctus doclor senior docliorquc factus 
omne deposuit dubium, ac pro re certissima statuit. Angelos omnes pares 
in gratia et bealltudine inchoata fuisse creatos , ac quaestionem saepe ab 
eo versatam definite resolvit in lib. de corr. et grat. cap. lo. verbis illis , 
quae supra recitavimus, quaeque incipiunt: Diabolus vero, et Angeli ejus 
etc. Ex quibus sic explicatis luculenter apparet , in nullo prorsus , per Au- 
gusli:ium , Angelos sanctos a malis Angelis ante illorum perseverantiam ho- 
rumque peccatum discrepasse , totumque inter cos discrimen coepisse post 
horum ruinam iliorumque perseverantiam ; proindeque majus illud aiJjii- 
torium , in mente Augustini, fuisse adjutorium patriae, non viae. 

Ad 2. Adversariorum illatio falsa penitus est . Neque enim ait S. Pa- 
ter , Angelos bonos fuisse amplius adjutos , ut pervenirent ad patriam j 

sed inquit , amplius adjutos pervenisse ad beatltudlnis plenitudinem . 
Quod idem sonat ac si dixisset : Una ex beatificae visionis proprietatibus 
est certitudo felicitatis non amplius amittendae ; de hac nempe certitudine 
ibi quaestio instituitur , ut paullo ante monuimus. Sive clarius : Angeli post- 
quam perseverarunt, et ad patriam pervenerunt, tanta caritatis repleti sunt 
abundantia , ut certi essent , se non amplius ab illo felicitatis statu fore 
casuros . Nullam hic invenio ineptam locutionem . 

Nolo hic innominatas aliorum praetermittere responsiones ad allatum 
argumentum , quod ideo difficilis solutionis existimarunt , quia Augustini 
principia non satis perpendere : ad quae si et clarissimi Themistae at- 
tendissent , non adeo sibi in hoc argumento plauderent . Nonnulli ergo al- 
latum solvunt argumentum affirmando , S. Patrem sub vitae finem illam 
retractasse sententiam , in libro scilicet de corrept. et grat. Ita Franciscus 
Henno. Ajunt alii. Angelos sanctos in mente Augustini fuisse amplius adjutos 
adjutorio viae, quod tamen esset versatile, plurcs admittendo in gratia ver- 
satili gradus . Ita Franciscus Macedo . Alii censent , eo sensu ab Augustino 
Angelos bonos dici amplius adjutos , quod versatili gratia bene fuerint usi , 
qua abusi sunt Angeli mali . Ast quam a vero hae responsiones siinilesque 
recedant , ex allata a nobis solutione satis abunde patet . 

Obj. 3. cont. eamd. ihcs. alias S. P. Augustini sententias. I. In lib. 
XIII. conf. cap. 3. aflirmat , Angelos Deo debere, quod vivant, et quod 
beate vivant. Non itaque a libero arbitrio versatili gratia suffulto, sed ab 
efiicaci gratia salutem repetit Angelorum . II. In lib. de corr. et grat. cap. 
II. de primo homine loquens dicit, Deum dedisse illi honani volunta^ 
tem . IU. Et in lib. de novo cantico cap. 8. scribit ; Q^uid valeat liberum 
arbitrium non adjutum , in ipso Adamo monstratum est . Quae omnia 
non obscure significant , in statu naturae innocentis fuisse ad perseveran- 
dum necessariam gratiam efficacem . 

Resp. ad i. Merito S. Pater affirmat. Angelos Deo debere, quod vi- 
vant, et quod beate vivant. Nam Angeli non sibi dederunt esse, sed acce- 
perunt a Deo , adeoque ipsi debent , quod vivant . Rursus supernaturalia 
gratiae ac integritatis dona , quibus inchoata fruebantur beatitudine , de 
qua il)i S. doctor loquitur , nonne acceperunt a Deo ? Deo ergo debent , 
quod beate vivant . 

Ad 2 . Deus dedit homini bonam voluntatem , gratiam nimirum san- 
ctificantem , cum qua conditus fuit : de liac quippe loquitur S. doctor , ut 
ex iis , quae e vestigio sequuntur , patet : In illa quippe eum fecerat , qui 
fecerat rectum : dederat adjutorium , sine quo in ea non posset perma- 
nere , si vellet etc. 

Ad 3. Falso Augustino adseribitur liber de cantico novo , ut Critici 
omnes affirmant . Sed et si Augustini esset, nihil inde contra nostram senten- 
tiam erui posset : ibi enim sensus est , in Adamo monstratum esse , quid 
liberum valeret arbitrium Dei gratiam contemnens . Consimilia leguntur in 
serm. XXVI. de verb. Apost. Regebat enim eum ipse , qui fecerat ; voluit de- 
serere , a quo factus erat j permisit Deus , tanquam dicens , Deserat me , et 

inveniet se , et miseria sua probet , quia nihil potest sine me . En quomodo 
in Adamo monstratum est , quid valeat liberum arbitrium non adjutum . 

Obj. 4 * adv. eamd. prop. I. S. Fulgentius lib. II. ad Trasamundum 
regem cap. 2. docet , cunctos Angelos uniformi ruinae consortio opprimi 
potuisse , nisi quos vellet a casu pravitatis virtus divina defenderet . Et 
cap. 3 . Non alia virtus stantem Angelum a ruina potuit custodire , nisi 
illa , quae lapsum hominem post ruinam potuit reparare . Una in utro- 
que gratia operata , in hoc ut surgeret , in illo ne caderet : in illo , ne 
vulneraretur , in isto , ut sanaretur . Ah hoc infirmitatem repidit , illum 
infirmari non sivit . Docet per haec Fulgentius , ab eadem gratia hominis 
tura innocentis cum lapsi perseverantiam pendere . Hominis lapsi perseve- 
rantia a gratia pendet efficaci . Igitur et perseverantia hominis innocentis . 
II. S. Gelasius in libello adv. Pelag. qui extat tom. IV. concil. Labbei , 
ita scribit : Illa prima conditionis integritas , dum ita se fidit , tanquam 
ipso , qui condiderat , non egeret , nec de perceptis agit gratias , quod 
nusquam fecisse memoratur , nec pro conservandis, quae sumpserat, poscit 
auxilium , nec ad eum , etiam pulsata tentatoris accessu , devota concur- 
rit et consulit , suaeque se credit inter prospera voluntati , facile sine 
praesidio creatoris patuit insidiis deceptoris, et in praevaricationem trac- 
ta consequenter illiciti , conditionem praefixae mortis invenit. Vult ergo 
Gelasius , debuisse Adaraiim Deum orare , ut in accepta justitia perseveraret. 
Non satis itaque erat illi ad perseverandum versatilis gratia , quam ab ini- 
tio acceperat. III. Gregorius M. lib. XV. mor. cap. 24* ad occulta Dei 
judicia refert , quod Angelorum alios in aeterna luce sine lapsu perma- 
nere constituit , alios sponte lapsos damnavit . In Augustiniana autem sen- 
tentia non ab inscrutabili Dei judicio , sed a libero arbitrio repetenda est 
innocentis creaturae perseverantia . IV. S. Bernardus in lib. de gr. et lib. 
arb. inquit : Angelis bonis a Deo datum fuisse , ut sine peccato perdu- 
rarent , quod primo homini datum non fuit . Serm. XXII. in eant, addit : 
Qui erexit hominem lapsum , dedit stanti Angelo , ne caderet , sic illum 
de captivitate eruens , sicut hunc a captivitate defendens . 

llesp. ad I. S. Fulgentius unam camdemque in Angelis ac lapsis 
hominibus admisit gratiam increatam ; hoc est , voluit , unum et idem es- 
se principium gratiae Angelorum et hominum . Quod ut manifestum fiat , 
sciendum est , Trasamundum regem , ariana haeresi laborantem , diu mul- 
tumque objectionibus ac interrogationibus suis circumvenisse Ruspensem Epi- 
scopum , donec , licet saepe victus , caussae non cedens , novas procudit in- 
terrogationes , et semel tantum Fulgentio legi praecepit, ut respondere de- 
trectaret . Sanctus tamen Praesul tres illico libros concinnavit , in quorum 
altero de immensa Filii divinitate disserit ,• quam ut demonstret , affirmat, 
Filium Dei non solum factum esse hominum reparatorem , sed , ut vir- 
tus est et sapientia Patris , fuisse etiam servatorem Angelorum , quate- 
nus dedit illis ab initio gratiam ad non peccandum necessariam . Quumque 
ille , qui gratiam largitur ad non peccandum et ad resurgendum , non sit 
homo , non Angelus , non creatura , sed Deus , concludit inde , illum , qui 

Filius Dei dicitur , vere ac proprie Deum esse Patri consubstantialem . 
Quid vero haec pro efTicaci gratia in statu naturae innocentis ? 

Ad 2. Existimant aliqui , S. Gelasium in hac caussa in diversam abiis* 
se ab Augustiniana sententiam . Nec magni , inquiunt , facienda est hoc in 
casu Gelasii auctoritas , quum obiter tantum de hoc disseruerit argumento . 
Verum qui ita respondent, non recte Gelasii mentem sunt assecuti . Creatu- 
ra ergo innocens juxta Gelasium debebat gratiam ad perseverandum a Do- 
mino postulare , oratione laudis , non oratione gemitus . Oratio autem laudis 
illa est , qua pro acceptis donis gratias agimus j sicut oratio gemitus est il- 
la , qua adjutorium , quo caremus , enixe imploramus . Creaturam autem 
innocentem debuisse Deum orare oratione laudis , hoc est , gratias de ac- 
ceptis beneficiis agere , per se manifestum est . Nec aliud sibi vult Gelasi- 
us . Ait quippe i. innocentem creaturam 'cecidisse , dum ita de se Jidit , tan- 
quam ipso , qui condiderat , non ederet : inquit 2. non egisse pro collatis 
muneribus gratias: Nec de perceptis agit gratias , quod nusquam fecisse 
memoratur: 3 . denique affirmat, quod quum a tentatione urgeretur, ad Do- 
minum , qui collatum ei poterat subtrahere adjutorium, non confugerit: Nec 
ad eum, pulsata tentatoris accessu, devota concurrit; et ideo peccaverit, 
quoniam in vacuum gratiam Dei recepit , Nec de perceptis gratias refe^ 
rendo , nec ut eadem intemerata durarent , suppliciter implorando . In 
his ne minimum quidem gratiae efiicacis invenitur vestigium ; praesertim 
quum S. Pontifex illud adversus Pelagianos demonstrare intendat , quod si 
divino indigebat auxilio creatura ante peccatum , multo magis eo indigeat , 
ratione infirmitatis post peccatum . 

Ad 3 . Gregorius M. non caussam quaerit , cur Angelorum nonnulli 
steterint, nonnulli perierint . Caussam hanc affert, dum inquit: ^//05 
te lapsos damnavit. Sed inquirit dumtaxat, cur Angelis peccantibus Deus non 
pepercerit , et perseverantes Angelos in gratia statim confirmaverit , quum 
Deus utique potuerit, si voluisset, et peccantibus Angelis parcere, et per- 
severantes relinquere adhuc in via ; aitque , hujus rei se caussam nescire , 
sed ad divina inscrutabilia judicia esse recurrendum . Quod idem affirma- 
verat jam Augustinus in lib. XI. de gen. ad litt. cap. 10. 

Ad 4 * Bernardi verborum sensus hic est , quod Deus Angelis bonis 
post perseverantiam dedit , ut sine peccato , eos in gratia confirmans , per- 
durarent , quod certe datum non fuit primo homini . Loquitur enim ibi 
mellifluus doctor de libertate Angelorum , quae sccum fert , ut iidem An- 
geli peccare non possint , ad differentiam Adami , qui talem non accepit 
libertatem , quum datum ei fuerit , ut posset non peccare , posset non 
miserum esse , ut ipse ait ibidem. Ejusdem doctoris verba secundo loco re- 
lata eo modo accipienda sunt , quo verba Fulgentii ; quum ibi sermonem 
instituat de increata Dei beneficentia . Ceterum in lib. de gr. et lib. arb. 
ita Augustini insistit vestigiis , ut exscripsisse videatur librum de corr. et 
gr. ut legenti manifestum est . 

Obj. 5 . cont. eamd. thes. ratione . I. Quum homo subditus esset supre- 
mo Dei dominio in statu naturae innocentis , non minus ac modo sit in 

staiu naliirae lapsae , si in hoc stata indiget ad bonum agendum gratia ab 
intrinseco etRcaci , cur eadem non indiguit gratia in statu naturae innocen- 
tis ? II. Praedestinatio gratuita necessitatem supponit gratiae eflicacis . Por- 
ro etiam praedestinatio Angelorum fuit gratuita . Nam S. P. Augustinus de 
praed. SS. cap. i 5 . scribit: Est etiam praeclarissimiini lumen praedestina- 
tionis et gratiae ipse salvator , ipse mediator Dei et hominum etc. 

Resp. ad i. Homo in statu naturae corruptae gratia profecto indiget 
efficaci , sed ratione infirmitatis per peccatum contractae , non ratione su- 
premi dominii . In quovis certe statu creatura a Creatore dependet , ejus- 
que subditur dominio ; est quippe prima caussa et motor universalis , ut 
optime, a S. Thoma appellatur . Ast ad salvandam creaturarum cujusvis sta- 
tus dependentiam a Deo , sufficit ejusdem Dei concursus siinultaneus , ut 
harum instit. toin. II. , id)i egimus de divina voluntate , fuse demonstravi- 
mus . Ratio autem , cur in statu naturae lapsae indiget homo gratia effica- 

ci , est ejusdem hominis infirmitas per peccatum in intellectu ac volun- 
tate contracta ; quae infirmitas quum in statu naturae innocentis non es- 
set , non erat ibi gratia efficax necessaria . 

Ad 2. Praedestinatio Angelorum non gratuita fuit , ut hominis lapsi , 
sed ex praevisis ineritis , quorum merces esse debebat gloria etiam in or- 
dine intentionis. Unde Augustinus in lib. de corr. et grat. cap. ii. inquit: 
Nunc autem per peccatum perdito bono merito , in his •, qui liberantur , 
factum est donum gratiae , quae merces meriti futura erat . Et in en- 
chir. cap. io6. scribit . Hanc ( gloriam ) est acceptura per gratiam , quam 
fuerat , si non peccasset , acceptura per meritum . Eadem habet lib. XIV. 
de C. D. cap. 28. Christus autem dicitur exemplar praedestinationis illo- 
rum , quorum ipse salvator est et mediator . Salvator autem est ac me- 

diator hominum dumtaxat lapsorum, non Angelorum. Hujus generis alia 
})ene multa objiciunt Thomistae , quae partim soluta sunt , ubi corumdem 
Thomistarum sententiam de physica praemotione ad actus ordinis naturalis , 
et ad materiale peccati refutavimus , et partim in aliis opusculis nostris . 

Obj. 6. adv. 2. prop. Voluntas naturaliter fertur ad objectum aman- 
dum sibi ope intellectus cognitum . Quare posita cognitione intellectus , super- 
flua est gratia , quae moveat voluntatem ; atque idcirco in statu naturae 
innocentis gratia ad solum pertinebat intellectum . 

Resp. In primis argumentum hoc nimis probat . Si namque ex quo 
voluntas necessario fertur ad amandum objectum ab intellectu cognitum , 
sufficit intellectus illuminatio , neque in hoc infirmitatis statu necessaria erit 
gratia ex parte voluntatis , sed satis erit ex parte dumtaxat intellectus : at- 
que ita vera erit Pelagianorum sententia , gratiam statuentium in sola lege 
atque doctrina . Itaque licet voluntas naturaliter feratur in objectum cogni- 
tum ab intellectu , natura sua nihilominus exigit , ut a Deo per simulta- 
neum concursum regatur , ut ferri in objectum suum possit . Quod si obje-. 
ctum , in quod fertur , ordinis sit naturalis , naturalis quoque erit concur- 
sus simulianeus ,• si bonum vero ordinis sit supernaturalis , etiam concur- 
sus supernaturalis erit , adeoque gratia . 

Obj. 7. cont. 3. llics. I. Gratia status naturae innocentis per actus quos- 
dam, qui indeliberali dicuntur, a Deo inspiratos, illuminabat creaturae in- 
tellectum , illiusque inflammabat voluntatem . Nam S. P. Augustinus in lib. 
XIV. de C. D. cap. i3. inquit: Si voluntas ( Adami ) in amore superio- 
ris boni , a quo illustrabatur , ut videret , et accendebatur , ut amaret , 
stabilis permaneret eto. Et cap. ejusd. lib. XXVll. de Angelo scribit, quod 
meritum bonum haberet in adjuta divinitus voluntate recta . Quid est au- 
tem intellectum illustrari , ac voluntatem accendi erga superius bonum , 
nisi intellectui aeque et voluntati actus inspirari quosdam supernaturales ? II. 
Idem S. doctor eamdem esse dicit- in statu naturae innocentis , ac in statu 
infirmitatis gratiae naturam, nullumque aliud inter utramque gratiam discri- 
men agnoscit , nisi quod illa minor esset , ista major . Ait quippe in lib. 
de corr. et gr. cap. ii. Haec est prima gratia ^ quae data est primo A- 
dam j sed hac potentior est in secundo Adam . Et paullo infra : JSunc 
autem , quibus deest tale adjutorium , jam poena peccati est . Atque 
gemina his passim tradit Augustinus . 

Resp. ad i. S. P. Augustinus de hoc disputans argumento ita status 
naturae innocentis physicam describit naturam , ut reponi haud possit in 
actibus indeliberatis . Ait nempe in lib. de corr. et gr. cap. ii. Tale erat 
adjutorium , quod desereret homo cum vellet , et in quo permaneret , si vel- 
let ; non quo Jieret , ut vellet . Si vero illius status gratia in sancta delectatio- 
ne voluntati inspirata consisteret , locum ea Augustini descriptio non haberet,- 
Quaeri namque semper posset , an in homine innocente major esset boni , 
quam mali delectatio ,* an minor , vel aequalis . Si utraque delectatio , obe- 
dientiae v. g. et comestionis veliti fructus , fuisset aequalis , nunquam ad al- 
terutram se determinasset pariem . Si delectatio comedendi fructum fuisset 
major , quam delectatio obedientiae , homo infallibiliier illum comedisset , 
et gratiae Dei tanquam inefficaci restitisset . Si denique delectatio obe- 
dientiae fuisset contraria major , divinum praeceptum infallibiliier ac in- 
declinabiliter observasset , quoniam quod magis delectat , secundum id ope- 
remur necesse est , ait Augustinus in exp. epist. ad Gal. cap. 5. ^ proinde- 
que fuisset in statu naturae innocentis gratia efficax , quomodo in statq na- 
turae corruptae . Praeterea , si ad Augustini nostri principia sedulo atten- 
damus , ideo gratia hujus status sanctam inspirat voluntati delectationem , 
ut suave fiat quod non delectabat . Ideo autem bonum in hoc statu non 
delectat , quoniam a concupiscentia ad amorem trahimur mali . Ast creatu- 
ra innocens quum nullam haberet concupiscentiam nullamque .pugnam , 
malo non delectabatur ; ac proinde sancta non indigebat delectatione , 
per quam cupiditatem superaret . Illa itaque testimonia non aliud probant , 
quam gratiam status naturae innocentis ad intellectum spectasse ac volun-^ 
talem ; quod nos non inficiamur . Nam posita illius gratiae natura in con- 
cursu Dei supematurali ,. gratia profecto intellectum illuminabat, ut videre 
posset , et accendebat voluntatem erga bonum in communi , ut posset illud 
diligere . Ut autem actu bonum amaret in particulari , ad liberum specta- 
bat voluntatis arbitrium . Quod si gratiae illius natura in actibus consiste- 

Vol. V. Marcellius Theol. 29 


226 

ret indeliberatis intellectus et voluntatis , gratia non modo dedisset homi- 
ni , ut bonum in particulari posset eligere , sed ei dedisset etiam ipsum vel- 
le ipsumque eligere . 

Ad 2 . S. Pater allatis in argumento textibus , et alibi saepe , compa- 
rationem instituit nou inter utriusque status gratiae physicam naturam , sed 
inter utriusque gratiae effectus . Ait videlicet , gratiam in statu naturae in- 
nocentis dedisse posse , in statu autem naturae lapsae dare etiam velle . 
Dicens vero : Nunc autem quibus deesl tale adjutorium , jam poena pec‘ 
cati est , idem valet , ac si dicat : Nunc autem quibus deesl tale adjuto- 
rium , quod dat posse bonum agere , jam poena peccati est . Non facit er- 
go Augustinus contra nostram sententiam . 

Obj. postremo cont. camd. 3. thes. I. Concursus concomitans non caus- 
sam afficit , sed dumtaxat effectum . £ contra adjutorium Adamo collatum 
aihciebat caussam , quoniam addebat ipsi vires . II. Concursus simultaneus 
non minus ad standum , quam ad cadendum requiritur . Gratia vero Ada- 
mo collata data fuit dumtaxat ad standum . 111. Concursus concomitans in 
poenam peccati non tollitur. Ast gratia Adamo concessa sublata fuit in poe- 
nam peccati . IV. Demum , concursus concomitans est potius adjutorium 
quo , ct gratia , quam a Deo habuit Adam , adjutorium erat sine quo , 
juxta Augustinum . Hisce de caussis non videtur physica illius gratiae na- 
tura constituenda in concursu quodam supernaturali , ad instar concursus 
concomitantis . 

Resp. ad i. Concursus simultaneus non minus effectum , quam caus- 
sam afficit , eique vires ad operandum praebet ; sine illo quippe concursu 
caussa non est proxime potens ad agendum . Hinc absque concursu ordi- 
nis naturalis creatura non est proxime potens ad naturaliter operandum . 
Et ita Adam in statu naturae innocentis nisi concursum habuisset super- 
naturalem , sufficientes vires non habuisset ad agendum supernaturaliier . 

Ad 2 . et 3. In ordine naturali ad cadendum requiritur plane concursus 
multaneus , non autem requiritur in ordine supernaturali , quoniam ad pec- 
candum liberum arbitrium valet. Atque ita Adam, ut staret, concursu Dei 
indigebat supernaturali , ut vero caderet , satis ei erat concursus concomitans 
tantum ordinis naturalis . 

Ad 4- Concursus simultaneus non facit , ut creatura reapse agat , quod 
praestare solet auxilium quo ; sed facit tantum , ut creatura agere possit , si 
velit , quod munus est auxilii sine quo . Si creatura operari velit , utique 
operatur , et habetur effectus j non ideo tamen quia Deus concurrit , sed quia 
creatura , agere volens , utitur Dei concursu . Verbo dicam . Vel concursus 
concomitans consideratur ut creaturae paratus , et est ad instar gratiae ver- 
satilis , quae semper parata erat homini innocenti ; vel consideratur ut actu 
eum creatura cooperans , et rursus est ad instar gratiae versatilis , cui creatu- 
ra assentitur , quaque utitur ad bene operandum . Et ita opus libero sem- 
per adseribitur arbitrio , quod concursum simultaneura seu versatilem gra- 
tiam determinat . Atque haec de gratia status naturae innocentis sufficiant . 

CAPUT VIII. 


An in hoc infirmitatis statu detur gratia ab intrinseco ejficax . 

N 

Nomine gratiae ex intrinsecis suis efficacis divinam illam intelligimus 
motionem , quae ab absolutissima Dei voluntate procedens , hominem ad 
supematuraliter operandum determinat . Nec ipsa cooperatur , quia volumus ; 
sed volumus , quia ipsa physice et efficaciter operatur . Sed gratiae ab in- 
trinsecis efficacis notio ex iis , quae in superioribus diximus , omnibus ma- 
nifestissima est . Augustinianac ac Thomisticae scholae sectatores unanimi 
consensione affirmant , in hoc infirmitatis statu necessariam esse gratiam ab 
intrinseco et per se efficacem . Moliniani e contra , Gongruistae , quique ex 
his scholis proficiscuntur , id pugnaciter negant . Contra quos sit 

CONCLUSIO 


Datur in hoc infirmitatis statu gratia ab intrinseco ejficax . 

MOMENTUM 1 . 

Kx V. ac N. Testamenti Scripturis . 

I. Ezech. cap. 36 . et seq. legitur : Dabo vobis cor novum , et spiri- 
tum novum ponam in medio vestri ; et auferam cor lapideum de carne 
vestra , et dabo vobis cor carneum . Ei. spiritum meum ponam in medio 
vestri : et faciam , ut in praeceptis meis ambuletis , et judicia mea cu- 
stodiatis et operemini . Quo testimonio praedicens Deus per os Ezechielis 
futura N. T. tempora , ait , tunc se daturum hominibus cor et spiritum 
novum ; ablaturum ab illis cor lapideum , ut cor carneum recipiant j atque 
facturum , ut bonum velint et operentur . Ast si haec efficax per se gra- 
tia non est, quaenam, quaeso, erit? i. Talis gratia agendi vim non ac- 
cipit ab aliqua extrinseca conditione , puta, ab humanae consensu volunta- 
tis , sed immediate ab ipso Deo voluntatem humanam determinante ; quo 
sensu S. P. Augustinus in lib. de gr. et lib. arb. cap. i6. inquit: Certum 
est , nos facere cum facimus : sed ille facit , ut faciamus , praebendo vi- 
res ejficacissimas voluntati , qui dixit : Faciam , ut in justificationibus 
meis ambuletis , et judicia mea observetis et faciatis . 2. Deus allato iu 
testimonio absolute promittit , se facturum , ut homines faciant , non prae- 
dicit , quid homines facturi sint . Ast quae Deus promittit , non ab huma- 
nae consensu voluntatis , sed a suo efficaci et absoluto decreto pendent . 
Unde Augustinus in lib. de spir. et litt. cap. 24. Hoc enim , inquit , Deus 
promittit , quod ipse facit : non enim ipse promittit , et alius facit , quod 
jam non est promittere , sed praedicere . Et in lib. de praed. SS. cap. 
10. subdit : Deus non de nostrae voluntatis potestate , sed de sua prae- 
destinatione promisit . Promisit enim quod ipse facturus fuerat , non quod 

homines . Quia etsi faciunt homines bojia , quae pertinent ad colendum 
Deum , ipse facit , ut illi faciant , quae praecepit ; non illi faciunt , ut 
ipse faciat , quod promisit : alioquin , ut Dei promissa compleantur , 
non in Dei , sed in hominum est potestate . 

Respondent adversarii , nihil ex laudato prophetae testimonio erui pro 
nostra sententia posse ; quum Ezechiel ibi discrimen assignet inter vetus 
ac novum Testamentum , illudque in eo reponat , quod plures in nova , 
quam in veteri lege ambulent in viis Domini . 

Ast qui ita respondent decipiuntur . Legenti siquidem sacrum textnm 
apparet, N. T. laudem in eo esse repositam, qtiod Deus per sanctae de- 
lectationis inspirationem expressam illis verbis : Auferant a oobis cor lapi^ 
deum , et dabo cor carneum , facit , ut faciamus , et in praeceptis ejus 
ambulemus , ad veteris legis diflereutiam , quae justitiam non elargiebatur 
facientibus eam . Interpretatio itaque illa , tanquam nova et Augustini men- 
ti contraria , est rejicienda . 

II. Apostolus ad Rom. cap. 8. scribit : Quicumque enim Spiritu Dei 
aguntur , ii sunt filii Dei . Per Apostolum ut quis sit filius Dei , debet 
a Dei Spiritu agi . Porro a Spiritu Dei agi idem plane est , ac eificaciter 
moveri ac determinari ad bonum opus. Hinc M. Augustinus in lib. de corr. 
ct grat. cap. 2 . ait : JrUelligant , si filii Dei sunt , Spiritu Dei se agi , 
ut quod agendum est , agant ... Aguntur enim , ut agant , non ut ipsi 
nihil agant . 

Sed Molinistae respondent , apostolicum textum demonstrare necessi- 
tatem gratiae , sine qua nihil facere possumus , non qua elUcaciter velimus 
et operemur . 

Non diu in hac solvenda objcctiuncula morabor . Animadvertisse suf- • 
ficiat , quod qui per versatilem gratiam operatur , non determinatur ad opus 
a gratia ; sed ipse pedissequam gratiam determinat et inflectit ad opus . 
Apostolus autem contrarium in allato testimonio tradit , ut legenti constat . 
Deinde qui gratiam habent versatilem , a Deo non aguntur , sed potius re- 
guntur j est quippe talis gratia adjutorium sine quo y non adjutorium quo. 
Verum Apostolus inquit, bene operantes a Spiritu Del agi, non regi. Opti- 
me Augustinus de gestis Pelag. cap. 3. Proculdubio plus est agi , quam 
regi ; qui enim regitur , aliquid agit , et a Deo regitur , ut recte agat ; 
qui autem agitur , agere aliquid ipse vix intelligitur : et tamen tantum 
praestat voluntatibus nostris gratia Salvatoris , ut non dubitet Apostolus 
dicere : Quotquot Spiritu Dei aguntur , ki filii sunt Dei . JSec aliquid in 
nobis libera voluntas melius agere potest , quam ut illi se agendam corn- 
merulei , qui male agere non jrotest ; et hoc cum fecerit , ab illo se ut 
faceret adjutam esse non dubitet ^ cui dicitur in psalmo : Deus meus , 
misericordia ejus praeveniet me . 

III. Joan. cap. G. ait Christus : Nemo potest venire ad me , nisi Pa- 
ter , qui misit tne ^ traxerit eum. Paulus ad Philipp. cap. a. Cum metu et 
tremore vestram salutem operamini . Deus est enim , qui operatur in vo- 
bis et velle et perfi.cere pro bona voluntate . Quod si gratia , qua imus ad 

Christum QC nostram operamur salutem , non esset ab intrinseco efEicax , 
nec traheremur a Patre , nec necessarius nobis esset timor ac tremor , nec 
operaretur in nobis velle Deus simul et perlicere j gratiae enim effectus 
ac bonum opus a nostro penderent arbitrio . 

Respondent adversae sententiae patroni , haec quoque testimonia pro- 
bare dumtaxat versatilis gratiae necessitatem . 

Sed vanam esse hanc exceptionem , patet ex illorum textuum Augusti* 
ni interpretatione, qui in lib. de gr. Chr. cap. i4- sic allata verba Joan* 
nis exponit : Non est autem consequens , iit qui potest venire etiam veniat , 
nisi id voluerit aUpte fecerit . Sed omnis , qui didicit a Patre , non so- 
lum potest venire , sed venit : ubi jam et possibilitatis profectus , et vo- 
luntatis affectus , et actionis effectus est . In lib. autem d.e dono pers. 
cap. i3. ita interpretatur Apostoli verba ad Philipp. Deus est enim ^ qui 
operatur in nobis et velle , et operari pro bona voluntate . Nos ergo 
volumus y sed Deus operatur in nobis et velle : nos ergo operamur ; sed 
Deus in nobis operatur et operari pro bona voluntate . Hoc nobis ex- 
pedit et credere et dicere : hoc est pium , hoc verum , ut sit humilis 
et submissa confessio , et detur totum Deo . Multa alia Scripturae testi- 
monia dabimus in subsequentibus . 

MOMENTUM IT. 

Ex orationibus Exclesiae . 

Si Ecclesia orationibus suis gratiam a Deo petat ab intrinsecis suis ef- 
ficacem , quis talem gratiam in hoc infirmitatis statu requiri , audebit in- 
ficiari ? Nam S. P. Augustinus in ep. ad Vilal. cap. 27 . iYcmo , inquit, est 
tam imperitus , tam carnalis , tam tardus ingenio , qui non videat , Deum 
facere , quod rogari se praecipit , ut faciat . Et passim contra Pelagianos 
eorumque reliquias scribens ait , orationem esse certissimam gratiae testifi- 
cationem , et irrisoriam esse orationem , qua petimus , quod in nostra est 
potestate . Unde Caelesiinus R. P. in epist. ad Ep. Gall. ait : Legem creden- 
di statuit lex supplicandi : et merito , quoniam orationes Ecclesiae sunt 
verae traditionis argumentum . Ast Ecclesia in orationibus suis revera po- 
stulat a Deo gratiam ab intrinseco efficacem. Dom. 4* post Pont, in sccr. orat, 
ita Deum rogat : Hd te nostras etiam rebelles compelle propitius volun- 
tates . Fer. IV. post Dom. 2 . Qiiadr. Dirige ad te tuorum corda servorum , 
ut , Spiritus tui fervore concepto , et in fide inveniantur stabiles , et in 
opere eficaces . Dom. V. post Pascha: Largire supplicibus tuis , ut cogite- 
mus , te inspirante , quae recta sunt , et te gubernante , eadem faciamus . 
In vigil. Pent. Concede nobis , et nostrae voluntatis pravitatem frangere , 
et tuorum praeceptorum rectitudinem in omnibus adimplere . In die Pentcc. 
Flecte quod est rigidum , fove quod est frigidum , rege quod est devium . 
Et ne longus fiam , singulas Ecclesiae orationes recensendo , hae sunt Ibr- 
■ mulae , quibus illa semper utitur : Concede , ut exsequamur : 2'ribue , ut 


230 

faciamus : Da operatione complere : Praesta , ut agamus . Qafcus addi po- 
test oratio a Benedicto VII. B. P. edita , qua in sacris congregationibus 
utuntur summi Pontifices : Veni ad nos , et dignare illabi cordibus no- 
stris . Doce nos quid agamus , quo gradiamur ostende , quid efficiamus 
operare . Esto solus et suggestor et effector judiciorum nostrorum . JSon 
nos patiaris perturbatores esse justitiae , qui summae veritatis diligis ae- 
quitatem , ut in sinistrum nos non ignorantia trahat , non favor irflectatf 
non acceptio muneris vel personae corrumpat : sed junge jios tibi effi- 
caciter solo tuae gratiae dono , ut simus in te unum , et in nullo de- 
viemus a vero , Haec satis ostendunt, Ecclesiam in suis orationibus a Deo 
poscere gratiam , quae non solum dat posse , sed etiam velle . Gratia por- 
ro , quae dat nedum posse , sed etiam velle bene agere , gratia est ab in- 
trinseco efficax . Hoc argumentum tanti ponderis est , ut S. P. Augustinus 
in lib. de dono persev. cap. 7 . non dubitaverit scribere : Prorsus in hac 
re non operosas disputationes exspectet Ecclesia , sed attendat quoti- 
dianas orationes suas . Orat , ut increduli credant : Deus ergo conver- 
tit eos ad fdem . Orat , ut credentes perseverent : Deus ergo donat perse- 
verantiam usque in finem . Quod Augustinus de fide et perseverantia do- 
cet , de reliquis intelllgi debet pietatis operibus . Illa quippe duo tantum 
commemorat S. Pater , quoniam Semipelagiani , quos eo in libro refellit , 
ad illa duo dumtaxat negabant Dei gratiam requiri ex intrinsecis suis effica- 
cem j in reliquis autem cum Augustino conveniebant , ut videre est in epi- 
stolis Prosperi et Hilarii . 

Eludere putant adversarii hoc argumentum regerendo , ex orationibus 
Ecclesiae probari solummodo , admittendam esse gratiam efficacem , non ve- 
ro hanc efficacem esse ab intrinseco ; alioqiiin si locutiones illae stricto sen- 
su accipiantur , sequitur , bona opera a nobis sine libertate fieri , quod ab- 
surdissimum est . 

Sed ridicula est ejusmodi animadversio . Nam quando Ecclesia inquit : 
Concede , ut exsequamur : Tribue , ut faciamus etc. jam intelligitur , orare 
Deum , ut per gratiam et caritatem voluntas nostra velit et faciat , juxta 
illud Augustini : Certum est , nos mandata servare , si volumus : sed quia 
praeparatur voluntas a Domino ... certum est nos velle , cum volumus ; 
sed ille facit , ut velimus bonum . 

MOMENTUM III. 

£r strenuissimo gratiae vindice Augustino . 

1. Gratia, quae necessaria est in hoc infirmitatis statu, ita ab Augu- 
stino innumeris in locis describitur ac definitur , ut satis superque manife- 
stum sit , admissam ab eo fuisse gratiam ab intrinseco efficacem . Quod de- 
monstratur , in medium afferendo varias gratiae hujus status definitiones a 
sancto doclore traditas . In lib. de gr. Chr. cap. 5. ita scribit: Ut scirent^ 
quia non tantum in eo , quod operari possint ... sed etiam in eo , quod 

operantur , divinitus adjuvantur , non ait , Deus est enim , qui operatur 
in vobis posse , tanquam ipsi jam et velle et operari per se ipsos habeant ... 
sed ait , Deus enim est , qui operatur in vobis et velle et perficere . Cap. 
ejusdem libri 6 . Sic vult homo , inquit , ut tamen Deus voluntati ejus 
ardorem dilectionis inspiret . Cap. autem lo. ait: Nos eam gratiam vo~ 
lumus iste ( Pelagius ) aliquando fateatur , qua futurae gloriae magnitu- 
do non solum promittitur , verum etiam creditur et speratur j non solum 
revelatur sapientia , verum et amatur ,* nec solum suadetur omne quod 
bonum est, verum et persuadetur, Cap. i 3 . Haec gratia ... certe sic 
dicatur , ut altius et interius eam Deus cum ineffabili suavitate creda~ 
tur infundere , non solum per eos , qui plantant et rigant extrinsecus , 
sed etiam per se ipsum , qui incrementum suum ministrat occultus ; ita 
ut non ostendat tantummodo veritatem , verum etiam impertiat carita- 
tem , Cap. 34* docet) gratiam hujus status eaoi esse , per quam Deus in- 
terna et occulta , mirabili ac ineffabili potestate operatur in cordibus 
hominum non solum veras revelationes, sed bonas etiam voluntates . Cap. 
2 5 . Non enim ait ( Apostolus ) , Oramus , ut possitis nihil mali facere ; 
sed , ne quid faciatis mali : nec ut possitis bonum facere ; sed , bonum 
ut faciatis . Cap. 33 . Nos autem illam gratiam in eorum confessione re- 
quirimus , de qua dicit Apostolus : Non enim dedit nobis Deus spiri- 
tum timoris , sed virtutis , et caritatis , et continentiae . Cap. 35 . definit 
gratiam adjutorium bene agendi , adjunctum naturae atque doctrinae per 
inspirationem flagranti ssimae et luminosissimae caritatis . In lib. IV. 
cont, Jul. cap. 8 . gratiam appellat Dei omnipotentissimam voluntatem. In 
lib. I. cont. duas epist. Pelag. cap. 20. dicit illam efficacissimam , occultis- 
simam voluntatem , ac potestatem , quae convertit , et transfert corda ho- 
minum ab indignatione ad lenitatem . Lib. autem II. cap. 9. definit gratiam 
caritatem quae tota nobis ex Deo est , et benedictionem dulcedinis ... qua 
fit in nobis , ut nos delectet , et cupiamus , hoc est , amemus , quod prae- 
cipit nobis j in qua si nos non praevenit Deus , non solum non perfici- 
tur , sed nec inchoatur ex nobis. In lib. de corr. et gr. cap. 14. ait) gra- 
tiam esse inclinandorum cordium omnipotentissimam potestatem . Quae 
abunde demonstrant) ab Augustino semper in singulis suis operibus pro hoc 
infirmitatis statu necessariam agnitam fuisse gratiam ex intrinsecis suis eilica- 
cem . Ast Augustini doctrinam circa gratiam docuinam esse Ecclesiae , de> 
monstratum a nobis est lib. XXVI. cap. ultimo . 

Consuetam ad hoc argumentum repetunt adversarii cantilenam , alla- 
tas videlicet ab Augustino gratiae descriptiones demonstrare dumtaxat ) 
gratiam ad bonum agendum profluere a Deo , ab ejus nempe virtute et 
voluntate quod certe de gratia etiam , cujus effectus ab humana pendet 
voluntate ) verificaiur . 

Inepta prorsus responsio . Nam non ideo S. doctor gratiam appellat 
divinae virtutis inspirationem efficacissimam ) omnipotentissiinam potestatem ) 
et cetera ) ut demonstret , gratiam ab omnipotente Deo procedere ) sed quo* 
niam consentientem facit hominem , etiam reluctantem et invitum ; quoni- 

ain a nullo duro corde respullur ; quoniam assensum nobis Inspirat volunta* 
tis : quae certo non praestabat gratia in statu naturae innocentis , quamvis 
ipsa a divina virtute proflueret . Quod si non aliud ostendere voluisset S. 
Pater , quam supernaturalem gratiam a Dei potestate descendere , nonne 
operam lusisset contra Pelaglanos ? Hi namque gratiam legis ac doctrinae , 
quam solam agnoscebant , non diffitebantur a Dei virtute descendere . 

II. Habet praeterea S. P. Augustinus praeclara quaedam testimonia, quae 
gratiae ab intrinseco efficacis necessitatem in Ime nostro statu mirifice astru- 
unt . I. Etenim in lib. de gr. Chr. cap. i/|. ita loquitur: De isto docendi 
modo etiam Domijms ait : Omnis , qui audivit a Patre meo , et didicit , ve- 
nit ad me . Qui ergo non venerit , non de illo recte dicitur , Audivit 
quidem , et didicit sibi esse veniendum , sed facere non vult , quod di- 
dicit . Prorsus non recte dicitur de isto docendi modo , quo per grati- 
am docet Deus . Si enim , sicut Veritas loquitur , omnis , qui didicit , venit , 
quisquis non venit , profecto nec didicit . Jam vero gratia , quae absolute 
et infallibiliter effectum producit , est absque dubio gratia per se efficax , 
ad differentiam gratiae inefficacis , quae cum effectu conjuncta non est . 
Verum, juxta Augustinum , gratia infallibiliter producit efiectum , et quidem 
independenter a consensu voluntatis . Nam qui non venerit , non de iUo 
recte dicitur^ Audivit quidem et didicit , sibi esse veniendum^ sed fa- 
cere non vult , quod didicit . Et rursus : Omnis , qui didicit , venit , quis- 
quis non venit , profecto nec didicit . 2 . In lib. de gr. et lib. arb. cap. 

1 6 . ita de Paulo scribit : Ut autem de caelo vocaretur , et tam magna 
et efficacissima vocatione converteretur , gratia Dei erat sola . Haec sen- 
tentia peremptoria est . 5. In eodem etiam libro et capite .* Certum est , in- 
quit , nos mandata servare , si volumus : sed quia praeparatur voluntas 
a Domino , ab illo petendum est , ut tantum velimus , quantum sufficit , 
ut volendo faciamus . Certum est , nos velle cum volumus : sed ille facit , 
ut velimus bonum , de quo dictum est , quod paullo ante posui , Prae- 
paratur voluntas a Domino ... Certum est , nos facere cum facimus : 
sed ille facit , ut faciamus , praebendo vires cfficacissimas voluntati , qui 
dixit : Faciam , ut in justificationibus meis ambuletis , et judicia mea 
observetis et faciatis . 4« I» lib. de corr. et gr. cap. 12 . Subventum est 
igitur infirmitati voluntatis humanae , ut divina gratia indeclinabiliter et 
insuperabiliter ageretur ; et ideo, quamvis infirma, non tamen deficeret , 
neque adversitate aliqua vinceretur , Simillima sunt , quae habet in lib. de 
praed. SS. cap. 8. Haec itaque gratia , quae occulte humanis cordibus 
divina largitate tribuitur , a nullo duro corde respuitur . Ideo quippe tri- 
buitur , ut cordis duritia primitus auferatur . Infinitus fierem si omnia il- 
lustria Augustini loca vellem afferre . Satis sint pauca haec ad suadendum , 
S. Patris mentem fuisse , gratiam in hoc infirmitatis statu necessariam esse 
ab intrinsecis suis efficacem . 

III. Principia deinde S. doctoris adversus Pelagianos disputantis illius 
generis sunt , quae non necessitatem modo , sed et efficacitatem gratiae cx 
suis intrinsecis demonstrent. Et i. gratia, quae non pedissequa , sed prae- 

via ost liumanac voluntati , est profecto ab intrinseco efficax ; non enim 
* ideo effectum producit , quia homo vult , sed e contra homo vult., quia gra- 
tia facit ut velit. Ast unum ex Augustini principiis adversus Pelagianos est, 
divinam gratiam praeviam, non pedissequam esse humanae voluntatis. In 
epist. siquidem ad Vital. Quaestio, inquit, quae inter nos agitur , est , u- 
trum haec gratia praecedat , an subsequatur hominis voluntatem ,* hoc 
est f ut plenius id eloquar , utrum ideo nobis detur , quia volumus , an 
per ipsam etiam Deus ejjiciat , ut velimus. Tenebat autem ipse, gratiam 
efficere ut velimus, ut ex superius dictis, et ex lib. I. de div. QQ. ad Simplic. 
apparet , ubi gratia dicitur vocatio ita effectrix bonae voluntatis, ut omnis 
eam vocatus sequatur . 2 . Quando totum opus Deo tribuitur , tunc gratia 
est ab intrinseco efficax , non quod liberum arbitrium passive se habeat , 
sed quod a Deo agatur ut agat. Sanctus Pater tanquam certum principium 
statuit , in conlitenda gratia totum opus tribuendum esse Deo . In lib. nam- 
que de dono pers. cap. 6 . scribit: Tutiores vivimus, si totum Deo damus , 
non autem nos illi ex parte , et nobis ex parte committimus : quod vidit 
iste venerabilis martyr ( Cyprianus ) . Nam ... ait\ Quando autem roga^ 
mus , ne in tentationem veniamus , admonemur infirmitatis et imbecil- 
litatis nostrae, dum sic rogamus , ne quis se insolenter extollat , ne , quis 
sibi superbe arroganterque aliquid assumat , ne quis aut confessionis 
aut passionis gloriam suam ducat... ut dum praecedit humilis et sub mi S' 
sa confessio , et datur totum Deo ... ipsius pietate praestetur . 3. Gratia 
ab intrinseco efficax est, cujus effectus non ab hominis consensu, sed a 
Dei potentia ac dominio in nostras voluntates oritur . IIoc est tertium ab 
Augustino assumptum principium contra Pelagianos ac Scmipelagianos. . Nam 
in lib. de corr. et gr. cap. 14 . Numquid , inquit , iste posset adversari 
voluntati Dei , et non potius ejus facere voluntatem , qui in ejus cor- 
de operatus est per Spiritum suum ... ut hoc vellet , diceret , et faceret ? Kt 
iterum : Non est itaque dubitandum , voluntati Dei , qui in caelo , et 
in terra quaecumque voluit fecit , et qui etiam illa , quae futura sunt , 
fecit , humanas voluntates non posse resistere , quo tninus faciat ipse 
quod vult : quandoquidem etiam de ipsis hominum voluntatibus , quod 
vidt , cum vult , facit . ... 

IV. Characteres praeterea , qui gratiae ab intrinseco efficaci conveniunt , 
conveniunt etiam gratiae ab Augustino contra Pelagianos commendatae . Et 
I. unus ex Augustinianae gratiae characteribus est, quod gratia difficile ad- 
modum conciliatur cum libero arbitrio . Unde in lib. de gr- Chr. cap. 47- 
inquit : Ista quaestio , ulfi de arbitrio voluntatis et Dei gratia disputa-\ 
tur , ita est ad discernendum difficilis , ut quando defenditur liberum ar-^ 
bitrium , negari Dei gratia videatur ; quando autem asseritur, Dei gra- 
tia , liberum arbitrium putetur auferri . Talis est gratia ab intrinseco ef- 
ficax , ipsis fatentibus adversariis; in quorum systemate difficultas haec non 
invenitur . 2 . Alter Augustinianae gratiae character est, quod in assignanda 
caussa , cur unus credat , non alter, recurrendum sit ad apostolicam excla- 
mationem : O altitudo divitiarum sapientiae et scientiae Dei ! Patet id ex 
Vol. V. Marcellius Theol. 3o 


234 ^ ^ 

Augustino in lib. de dono pers. cap. 9. ubi inquit : Ex duobus aetate Jani 
grandibus impiis , cur iste vocetur , ut vocantem sequatur , ille autem 
aut non vocetur , aut non ita vocetur ... inscrutabilia sunt judicia Dei, Le- 
ge etiam quae habet in lib. de spir. et litt. cap. 34. et in lib. II. de pecc. 
mer. cap. 5. atque in aliis bene multis locis . Verum recensitus mox chara- 
cter convenit quidem gratiae ab intrinseco efficaci , non vero gratiae versatili , 
quippe quod, hac supposita , cur unus bonum agat, noii alter, ratio est, 
quia unus vult , alter non vult . 3. Adversus gratiam ab Augustino statutam Io- 
cum habebant hae objectiones: quod, illa admissa , destrueretur libertas j quod 
homines inducerentur in desperationem ; quod fierent correptiones inutiles : 
ut videre est in singulis Augustini operibus contra Pelaglanos eoruraque re- 
liquias, ita ut ex hoc charactere Augustini sententia discerneretur. Porro gratia 
ab intrinseco efficax , qualis a nobis admittitur , nonne easdem patitur ap- 
parentes difficultates ? 

V. Lx divisione adjutorii in adjutorium sine quo atque adjutorium quo 
aliud petitur invictissimum pro nostra sententia argumentum . Itaque S. Pa- 
ter in lib. de corr. et gr. duplex distinguit adjutorium , sine quo , videli- 
cet , et quo . Illud comparat alimentis , sine quibus non possumus vivere j 
istud vero beatitudini , qua homo , cum data fuerit , fit continuo beatus . 
Verba duplex hoc adjutorium exprimentia prostant in citato libro cap. 12. 
et recitata a nobis sunt cap. libri hujus 6. Ait denique^ S. doctor , Ada- 
mo ante peccatum collatum solummodo fuisse adjutorium sine quo , in hoc 
autem corruptae naturae statu dari a Deo hominibus ad bonum agendum 
non solum adjutorium sine quo , sed etiam adjutorium quo . Nunc vero , 
inquit , sanctis in regnum Dei per gratiam Dei praedestinatis non tale 
adjutorium perseverantiae datur ( quale datum fuit Adamo innocenti ) , 
sed tale , ut eis perseverantia ipsa donetur ; non solum , ut sine isto do» 
no perseverantes esse non possint , verum etiam ut per hoc donum non 
nisi perseverantes sint . Caussa autem , quae Augustinum ad illa duo distin- 
guenda adjutoria movit , fuit discrimen , quod inter statum naturae innocen- 
tis ac statum naturae corruptae intercedit . In primo quippe statu , quum 
homo integer ac sanus esset viribusque valeret , auxilio dumtaxat indige- 
bat , sine quo bonum agere non poterat; nunc vero, quoniam homo per 
peccatum contraxit ignorantiam , concupiscentiam , proindeque maximam in- 
firmitatem , auxilio indiget , quo velit et operetur bonum , quodque proinde 
sit validius illo , quod habuit Adam. Sed ne eadem repetamus , relege quae 
scripsimus cap. C. et 7. hujus libri . Nunc ergo brevi utamur ratiocinatio- 
^ne . Juxta S. P. Augustinum homo in hoc infirmitatis statu ut bonum superna- 
turale operetur , indiget auxilio , quo fit ut operetur . Ejusmodi autem au- 
xilium gratia est ab intrinseco efficax . Nam i. differt auxilium hoc abeo, 
quod collatum fuit Adamo innocenti’ , quodque erat versatile , ut cap. 6. 
probavimus . Quare auxilium hoc est ab intrinseco efficax . 2. Ratio per 
Augustinam, cur gratia hujus status validior est ac potentior gratia- Adami 
innocentis , est hominis concupiscentia et aegritudo . Haec porro exigit gra- 
tiam ex intrinsecis suis efficacem . 3. Explicans S. Paler , quaeuam sint ma- 

joi a illa dona, quibus juvanda remansit infirmitas, inquit: Tantum quippe 
Spiritu S. accenditur voluntas eorum , ut ideo possint , quia sic volunt ; 
ideo sic velint , quia Deus operatur , ut velint . Nam si in tanta infir- 
mitate vitae hujus ... ipsis relinqueretur voluntas sua , ut in adjutorio Dei , 
sine quo perseverare non possent , manerent si vellent , nec Deus in eis 
operaretur ^ ut vellent^ inter tot et tantas tentationes infirmitate sua volun^ 
tas ipsa succumberet , et ideo perseverare non possent , quia deficientes 
infirmitate nec vellent y aut non ita vellent infirmitate voluntatis ut possent. 
Subventum est igitur infirmitati voluntatis humanae , ut divina gratia in- 
declinabili ter et insuperabiliter ageretur y et ideo, quamvis infirma y non 
tamen deficeret . Nonne haec luculentissima sunt? 4* Definiens Augustinus 
adjutorium quo in hoc infirmitatis statu necessarium, comparat, ut diximus, 
illud beatitudini , qua homo , cum data fuerit , continuo Jit beatus . Ast 
vero beatitudo reddit hominem sua natura beatum , ad difTerentiam alimen- 
torum , quibus idem S. Pater comparat adjutorium sine quo y quae quum ad- 
fuerint , non fit ut vivat , qui mori voluerit . Quapropter auxilium quo 
est gratia ab intrinseco efficax , sicuti auxilium sine quo gratia est versatilis . 

Multa ad hoc argumentum respondent adversarii . I. Si per Augusti- 
num gratia efficax comparanda est beatitudini , sequitur oppido , talem gra- 
tiam liberum adimere arbitrium , quomodo adimit illud beatitudo . II. Di- 
scrimen , quod Augustinus inter auxilium sine quo et auxilium quo statuit , 
in hoc consistit , quod illud mentem dumtaxat Illuminabat , hoc autem et 
voluntatem accendit , modo tamen versatili . III. Duo illa adjutoria , de 
quibus Augustinus , utique ad invicem distinguuntur ; sed ab cxtrinseco tan- 
tum , non ab Intrinseco ; adjutorium scilicet quo est gratia , cui voluntas 
assentitur, adjutorium autem sine quo est gratia, cui voluntas assensum non 
praebet . IV. Vel dici potest , adjutorium sine quo esse gratiam a Deo crea- 
turae collatam in iis circumstantiis, in quibus Deus per scientiam mediam 
praevidit , non esse assensuram , auxilium autem quo gratiam in circum- 
stantiis collatam , quibus Deus praevidit , creaturam fore consensuram . 

Sed omnia haec frigida admodum sunt. Atque ad i. Norunt omnes, 
comparationes non in omnibus ac singulis partibus respondere rebus , pro 
quibus instituuntur . In hoc instituta ab Augustino inter beatitudinem 
et adjutorium quo comparatio consistit , quod sicut beatitudo per se facit 
hominem continuo beatum, eum ad felicitatem determinando , ita auxilium 
quo efficax est per se , hominemque, cui datur, ad bonum determinat opus . 

Ad 2 . In primis falsum omnino est , auxilii sine quo munus fuisse 
mentem dumtaxat illuminare, ut cap. hujus libri 6. demonstravimus. Deinde 
quidquid sit de munere adjutorii sine quo , auxilium quo hujus status non 
solum intellectum illustrat, sed ita voluntatem inflammat, ut accipiat velle, 
tantumque velle, ut voluntas sibi ipsi non relinquatur , quum modo crea- 
turae apto a Deo moveatur et agatur , ut indeclinabiliter et insuperabiliter 
operetur . Est ne hujusmodi auxilium versatile ? 

Ad 3. Allata in argumento expositio aliena prorsus est ab Augustini 
mente. Nam i. comparat S. Pater auxilium quo beatitudini: haec autem 

agit ex intrinsecis suis . 3 . Auxilium guo potentius est atque validius auxi- 
lio sine f/uOf dicente S. doctore in lib. de corr. et gr. Haec est , quae da- 
ta est primo Adarn : sed haec potentior est in secundo . Quod plane non 
verificatur in contraria opinione. 3 . Adversariorum. admissa animadversio- 
ne , homo per peccatum non contraxisset infirmitatem j eodem quippe au- 
xilio adjutus ac innocens Adam bonum posset operari. 

Ad 4. Non minus ac relicjuae exceptiones frivola est haec posterior . 
I. Quoniam gratia sanctis Angelis collata auxilium fuit sine quo , et quidem 
collatum iis in circumstantiis , in quibus Deus , juxta adversarios , per scien- 
tiam mediam praeviderat fore consensuros, quum revera perseveraverint. 
Falsum itaque est, adjutorium sine quo gratiam esse in iis circumstantiis 
collatam , in quibus praevidit Deus , non fore creaturam assensum suum prae- 
bituram . 2. Etiam Adam auxilium habuit non quo , sed sine quo . Et 
tamen antequam peccaret plures elicuit fidei spei et caritatis actus . 3 . De- 
mum ratio , cur per Augustinum datur homini nunc auxilium quo , est hu- 
manae naturae per peccatum infirmitas ; unde appellat illud auxilium me- 
dicinale . Non id autem vcrificarelur , si efficax esset ab extrinseco ; relin- 
queret enim hominem in sua infirmitate , quum gratiae hujus eftectus a vo- 
luntatis infirmae dependeret assensu . . 

MOMElNTUM IV. 

Ex aliis Ecclesiae Patribus . 

S. P< Augustinus in lib. de praed. SS. cap. 14. optime animadvertit, 
non opus esse ut eorum scrutemur opuscula , qui priusquam ista haeresis 
( pelagiana ) oriretur , non habuerunt necessitatem in hac difficili ad sol- 
vendum quaestione versari : quod proculdubio facerent , si respondere ta- 
libus cogerentur . Unde factum est , ut de gratia Dei quid sentirent , bre- 
viter quibusdam scriptorum suorum locis et transeunter attingerent j im- 
morarentur vero in eis , quae adversus inimicos Ecclesiae disputabant , 
et in exhortationibus ad quasque virtutes etc. Sed hanc S. Patris regulam 
alibi illustravimus. Quae licet ita se habeant, non desunt tamen sapientis- 
simi et ante et post Augustinum patres, ex quibus luculentissima pro no- 
stra sententia depromi possunt testimonia . Horum agmen ducet Clemens 
Romanus , qui in sua ad Corinthios epistola numero 8 . inquit : Uolens igi- 
tur omnipotenti sua voluntate stabilivit . Ignatiiis martyr in ep. ad Smirn. 
Dignus , inquit , factus sum secundum voluntatem Dei , non ex conscien- 
tia , sed ex gratia , quam oro perfectam mihi dari . Irenaeus lib. IV. cap. 
70. Deus gratuito quidem donat in quos oportet ; secundum autem me- 
ritum dignissime distribuit adversus ingratos justissimus retributor . Ter- 
tullianus in lib. de anima cap. 21. ait ; Haec est vis divinae gratiae , po- 
tentior utique natura , habens in nobis subjacentem sibi liberam arbitrii 
potestatem. Cyprianus lib. 111 . ad‘Quirin. scribit: In nullo gloriandum, 
quando nostrum nihil sit . Quid enim habes , quod non accepisti ? Gre- 


DIgitized by Googie 


237 

gorlus Nazianzcnus orat. 3 2. explicans Apostoli verba : JS^on volentis , ne- 
^ue currentis etc. inquit : Ita quoniam velle ipsum quoque a Deo est , 
optimo jure tolwn Deo assignavit . Chrysostomus hom. IV. in gen. de- 
finit gratiam donum supra naturam , naturam ipsam vincens . Basilius 
lib. de Spir. S. cap. 8. appellat gratiam auxilium , quod per imperium 
suae potentiae operatur in nobis . Et serin. de lib. arb. dicit gratiam insiir 
perabilis potentiae. Ambrosius in ep. ad Demelriad. ait: Quis audet dicere , 
se a Christo non dividi , qui Christum in se difjfitetur operari ? An for- 
te verendum est , ne liberum tolli videamur abitrium , cum omnia , per 
quae propitiatur Deus, ad ipsum dicimus esse ? Post- Augusti- 

num fidissimus discipulus ejus Prosper non aliud docuit , quam hujus sta- 
tus gratiam esse ab intrinseco efficacem ob humanae naturae infirmitatem. 
Ita in ep. ad Ruf. affirmat , quod gratia Dei ex invito volentem facit , et 
quibuslibet modis infidelitatem obsistentis inclinat., ut cor audientis , ohe 
diendi in se delectatione generata , ibi surgat , ubi premebatur , ibi di^ 
scat , ubi ignorabat , ibi fidat , ubi diffidebat , inde velit , umle nolebat. 
S. Fulgentius lib. I. de verit. praed. et grat. cap. i 5 . Ista gratia , in- 
quit , ut eligatur , ipsa prius eligit , neque suscitatur atque eligitur , n/- 
si hoc ipsa in corde hominis operetur . Aliorum sententias, patrum non 
recenseo , ne in longum nimis abeat oratio . Ex his inteiim satis apparet , 
•universam Ecclesiae traditionem credidisse semper, gratiam ad bonum agen- 
dum in hoc infirmitatis statu necessariam esse ab intrinseco efficacem . 

MOMENTUM V. 

Ex theologica ratione . 

Admittenda in Deo est nietaphysica necessitas , ut hominum volunta- 
tes quocumque voluerit possit inclinare , et ut quodeuinque durissimum cor 
emollire valeat . Ait quippe Scriptura proverb. cap. 2 1 . Cor regis in ma^ 
nu Domini : quocumque voluerit , inclinabit illud . Et Apostolus ad Rom. 
cap. 9. Cujus vult miseretur , et quem vult indurat . Addit Augustinus in 
lib. de corr. et gr. cap. 1 4. Sine dubio habens Deus humanorum cordium 
quo placeret inclinandorum omni potentis simam potestatem ... Magis enim 
habet in potestate voluntates hominum , quam ipsi suas . Et naturali quo- 
que suadetur ratione . Nam Deus supremum habet in creaturas suas domi* 
nium j quod plane non velificaretur , nisi metaphysicam illam haberet neces- 
sitatem . Jam vero non esset in Deo metaphysica illa necessitas movendi et 
inclinandi pro lubitu corda et hominum voluntates, nisi gratia, quam vo- 
luntati tribuit ad bonum agendum , esset ab intrinseco cflicax . Neque enim 
ea necessitas salvari in adversariorum systemate potest , ut suo loco dicemus. 

Nimis, dicunt adversarii, allatum mox argumentum probat . Demon- 
strat videlicet, etiam in statu naturae innocentis necessariam fuisse gratiam 
ab intrinseco efficacem ; quoniam tunc etiam erat in Deo metaphysica ne- 
• cessitas inclinandi atque fiectendi hominum corda et voluntates . 

Falsa autem est liaec responsio . Nam in statu quoque naturae inno- 
centis , si Deus innocenti creaturae gratiam inspirare voluisset per se effica- 
cem , utique potuisset , quippe quod in sua potestate habet creatas volunta- 
tes . Ideo autem talem creaturae innocenti non contulit gratiam , quoniam 
infirma non erat . Quumque sana esset et integra , experiri voluit quid iu 
ea voluntatis valeret arbitrium. Nunc vero , quoniam humana natura per pec* 
catum sauciata est atque infirma , ratione suae infirmitatis gratiam exigit per 
se efficacem ; et Deus , qui summam habet in hominum voluntates potesta^ 
tem , eam homini lapso gratiam elargitur . Atque argumentis pro gratia ab 
intrinseco efficaci tuenda finem ponimus . Nunc adversantium proponenda 
sunt argumenta , ut veritas nostrae sententiae magis appareat . 

CAPUT IX. 

Contraria argumenta dissolvuntur . 

Vetus est adversariorum nostrorum cantilena , gratiam scilicet ex intrin- 
secis suis efRcacem arbitrii evertere libertatem . Ab Augustini temporibus 
coepit haec spargi in Ecclesia querimonia . Qui enim , ajebant , fieri po- 
test ut sub gratia , quae voluntatem ad agendum praedeterminat , in eadem 
voluntate potentia remaneat ad non agendum ? Quod si potentia isthaec 
tollatur , nonne libertas ad merendum vel demerendum adimitur ? Placeret 
milii quam maxime ab hoc argumento nostrae scholae tirones e.xpedire re- 
spondendo cum M. Augustino , difficile admodum esse humanam libertatem 
cum gratia conciliare ; modum operandi gratiae mysterium esse mentibus 
-humanis impervium ; et ubi apertissimam habemus januam Scripturarum ac 
luculentissimam traditionem , quaerendas non esse subtilissimas humanae ra- 
tiocinationis rimas . Quod si responsioni huic adversarii non acquiescerent , 
quomodo non acquieverunt olim Massilienses , mihi placeret addere et illud 
B. Thomae , quod prostat in lib. XXII. de verit., Deum nempe in volun- 
tate ac libero arbitrio operari modo sibi conveniente et accommodato : Di- 
cendum , quod Deus operatur in voluntate et libero arbitrio secundum 
ejus exigentiam . Unde si voluntatem hominis in aliud mutet , nihilomi- 
nus tamen hoc sua omnipotentia facit , ut illud , in quo mutatur , volun- 
tarie , id est , libere velit . Sed adversariis nostris quid humanum valeat in- 
genium experiri volentibus , responsiones hujusmodi non arrident , dicentes , 
recidi his , non solvi difficultatis nodum . Ut eis ergo morem , quantum 
volent , geramus , antequam eorum refellamus objectamenta , nonnulla de 
concordia divinae gratiae cum libero arbitrio dicenda sunt . Sed videndum 
prius , qua via Incedant alii , ut argumentum illud dissolvant . 

Discipuli S. Thomae recursum habent ad sensum compositum atque 
divisum , ajentes , humanam voluntatem resistere posse gratiae determinanti 
in sensu diviso , non autem in sensu composito . Voluntas enim quaindiu sub 
gratia consideratur , non potest non assentiri j ast potentiam retinet ad dis- 
sentiendum , quia potest a gratia dividi ac separari adeoque dissentiri . Res- 

ponsio haec sustineri aliquo sensu potest , et cum sententia noAra , de qua 
paullo post , conciliari , quemadmodum facit cl. noster Berti . £a tamen non 
utemur , quoniam adversarii reponere possunt , salvandam in voluntate esse 
potentiam dissentiendi etiam quamdiu voluntas sub gratia consideratur; 'alio* 
quin si voluntas sub gratia considerata potentia careret ad dissentiendum , 
voluntas sub gratia non esset libera . Nam etiam beati , inquiunt, in sen- 
su diviso intuitivae visionis potentiam habent ad peccandum ; nec proinde 
ea potentia facit , ut beati liberi sint ad peccandum . 

Respondent alii , voluntatem humanam gratiam exigere ab intrinseco ef’ 
iicacem non ex naturali creaturae essentia , sed per accidens ; ratione vi- 
delicet superinductae per peccatum infirmitatis . Quumque nullum accidens 
rei essentiam tollere queat , voluntas a gratia per se efficaci per accidens 
determinata , vertibilis semper remanet ad assensum vel dissensum . Verum 
neque solutio haec satis firma videtur . Etenim quamvis voluntas gratiam 
non natura sua , sed per accidens , ratione nempe infirmitatis , exigat , non 
video tamen , cur privari libertate non possit . Nam quod est accidentale 
rei essentiam certe mutare nequit ; sed potest tamen naturam ipsam , ne 
effectum aliquem producat , impedire . Puta , visio beatifica , quum sit quid 
accidentale beatis , ab eorum voluntate arbitrii libertatem non tollit ad bo- 
num et malum; et nihilominus ita illos ad bonum neccssitat, ut amplius 
non habeant ad malum indifferentiam . Posset ergo idem praestare gratia 
ab intrinseco efficax . 

Missis itaque aliorum solutionibus , nostram proponamus sententiam . 
Sed antequam illam tradamus , in memoriam sunt revocanda , quae priori- 
bus hujus libri capitibus fuse explicavimus, i. Voluntas semper agit ex 
ratione boni per iutellectiun cogniti et apprehensi ; quum enim naturaliter 
bono delectetur , naturaliter quoque a bono movetur . a. Si duo exhi- 
beantur voluntati bona , ipsa ita sequitur bonum , quod majus apparet , ut 
licet possit bonum minus eligere , nunquam tamen eveniet , ut relicto ma- 
jore minus sequatur . 3. Voluntas necessario sequitur bonum sibi ab in- 
tellectu sub omni ratione boni propositum. 4* Si vero voluntati exhibeatur 
ab intellectu bonum sub ratione boni malo admixti , judiciiquc remaneat 
in intellectu indifferentia , qua boni malique rationes in objecto apprehen- 
dat , eo in casu necessitari voluntas non potest ad objectum illud sequen- 
dum , sed libera ad illud amandum remanet vel odio habendum . 5. Deus 
per gratiam suam nil aliud denique praestat , quam intellectum illuminare , 
ut in objecto bonum illud agnoscat , quod prius latebat , et sanctam volun- 
tati inspirare delectationem , ut suave illi reddatur , quod prius non delecta- 
bat . His probe assecutis , omnis ex humana libertate adversus gratiam ab 
intrinseco efficacem difficultas evanescit . Gratia namque efficax, quantumvis 
magna sit et victrix , nuinquid homini objectum sub omni ratione boni 
nullo admixti malo ostendit , ut facit in patria lumen gloriae beatis ? Mi- 
nime . Creatura enim sub efficaci posita gratia in objecto sibi sub ratione 
boni proposito mullas cognoscit mali rationes : unde remanet ad bonum 
ac pitalum indifferens etiam in sensu composito . Quod si quis dicat , intel- 


240 

lecuim sub* efficaci gratia majores in objecto apprehendere boni quam ma* 
li rationes , majoremque voluntatem ab ea gratia inspiratam ad bonum 
experiri delectationem , quam a concupiscentia inclinetur ad malum , quid 
/ ■ denique conficiet? Hominem scilicet sub efficaci gratia constitutum absolu- 
' te , indeclinabiliter et insuperabiliter bonum operari j sed cum potentia ad 

illud non operandum . Nam voluntas sub efficaci gratia* etsi bonum abso- 
lute operabitur , quoniam in sibi proposito objecto majores boni invenit 
quam mali rationes , adeoque magis bono delectatur , quum tamen in eo- 
dem objecto videat etiam rationes mali , quibus per concupiscentiam de- 
lectari posset , poterit profecto malum operari . Atque haec est ad me- 
rendum vel demerendum libertas indifferentiae . Nec est quod quis regerat, 
voluntatem sub majoribus gratiae quam concupiscentiae gradibus necessa- 
rio debere gratiae , non concupiscentiae molibus obtemperare .• Nam peto 
ab hisce ratiocinatoribus : gratia quamvis magna ac validissima aufert for- 
san ab homine concupiscentiam ? Non certe j sed ea remanet usque ad ago- 
nem . Peto rursus : potis est ne homo concupiscentiae suae gradus augere 
usque in immensum? Potis est, quia nullum ad peccandum extrinseciim 
requiritur auxilium , ut probe observat Augustinus . Itaque homo sub gra- 
tia etiam magna ac validissima constitutus , propriae concupiscentiae gradus 
augere ita potest, ut numerum graduum superet sanctae delectationis a gra- 
tia inspiratae ; proindeque poterit bonum sibi a gratia propositum non am- 
plexari . Id certe nunquam eveniet, quoniam voluntati Dei nemo resistit j 
atque adeo homo non volet . Sed- si vellet , utique posset . Idcirco quamvis 
magna sit sancta delectatio per gratiam inspirata comparate ad gradus cupi- 
- ditatis , in homine remanet semper libertas indifferentiae ad assentiendum 
vel dissentiendum eidem gratiae . Pauca haec summatim adnotata ad singulas 
adversariorum cavillationes solvendas ac refutandas sufficerent . Verum quo- 
niam difficilia haec videntur tironibus , hujus doctrinae capita singulis ad- 
versariorum objectionibus aptare curabimus . Proinde 

Obj. I. Gratia ab intrinseco efficax praedestinationem supponit antece- 
dentem , aeternum scilicet Dei decretum . Ast ubi antecedens praesuppo- 
nitur definitio , ita creata voluntas assentilur, ut proxime potens non sit ad 
dissentiendum neque in sensu composito neque in sensu diviso . Non in 
sensu composito , quoniam nequit praedefinitio cum actuali dissensu com- 
poni ; non in sensu diviso , quippe quod nequit humana voluntas divi- 
nam vel impedire vel abjicere praefinitionem ; alioquin plus humana quam 
divina voluntas posset. Voluntas ergo sub gratia efficaci potentiam non re- 
tinendo ad dissentiendum, libertatem amittit. II. Hinc homo sub tali gratia 
constitutus se habet ut homo compedibus aggravatus , qui potentiam ac li- 
bertatem non habet ad ambulandum . III. Et revera . Antecedens illud Dei 
decretum , quod ab efficaci gratia supponitur , incompossibile est cura dis- 
sensu , nec a voluntate impediri potest ;irarao illud impedit voluntatem , ne 
ponat dissensum . IV. Demum quum ex necessario non sequatur nisi ne- 
cessarium , ex necessario mihi non sequitur nisi necessarium mihi . Prae- 
definitio autem consensus in eorum sententia , qui gratiam admittunt ab 

intrinseco efficacem , est mihi necessaria , neque impediri potest a volun- 
tate . Quapropter ex antecedente praedefinitione non sequitur nisi consen- 
sus mihi necessarius « Et en de medio sublata libertas . 

Resp. ad i. Creata voluntas ab antecedente praedefinitione de danda 
gratia efficaci praedeterminata non habet ad dissentiendam potentiam pro- 
ximam et expeditam , sed habet potentiam remotam ; quod satis superquo 
sufficit ad salvandam libertatem . Si namque potentia proxima ad dissen- 
tiendum necessaria foret ad salvandam libertatem, haec plane destrueretur 
etiam sub gratia congrua Suaresianorum confitentium , sub ea gratia non ha- 
beri quidem in voluntate potentiam proximam, remanere tamen potentiam 
remotam . Et en quomodo in nostra sententia per solam potentiam remo- 
tam salvatur libertas . Quamvis intellectus sub gratia positus efficaci ma- 
jores in proposito objecto boni quam mali rationes cognoscat , quum tamen 
mali rationes in illo utique agnoscat , remanet in eo indilTcrenlia judicii . 
Posita in intellectu indifferentia judicii , voluntas profecto potentiam retinet 
ad objectum sibi ab intellectu propositum sequendum vel fugiendum . Non- 
ne ergo relinet potentiam ad dissentiendum ? Sed quoniam in proposito obje- 
cto majores poiioresque sunt boni quam mali rationes , voluntas certo et in- 
fallibiliter objectum amplexabitur , sed potentiam ad illud fugiendum reti- 
nebit quae potentia in scholis dicitur possibilitatis , non fuluritioms . Quod 
autem adversarii ajunt de sensu composito atque diviso , sic intelUgendum 
est , quod nequit voluntas simul praedefin itionem componere atque dissen- 
sum j alioquin assenliretur simul et non asseniiretur , Potest tamen simul 
componere praedefinitionem et potentiam ad dissensum , quamvis potentia 
haec ■ remota sit , non proxima , hoc est , possibilitatis , non futuritionis . 

• •' Ad a. Inepta est ac insulsa compedum comparatio . Compedes quip- 
pe ita hominem cogunt ad non ambulandum, ut quamvis ambulare velit, 
non possit . Ast gratia ab intrinseco efficax voluntatem non cogit ad assen- 
tiendum , quum non invita aut reluctans objectum sibi a gratia propositum 
ad sequendum amplectatur. In hoc ergo efHcax gratia compedibus assimi- 
latur , quod sicuti compedes sunt ineluctabile homini impedimentum , ne il- 
lis aggravatus deambulet, ita' gratia efficax est non superandum impedimen- 
tum , ne homo illa exornatus dissentiat . In hoc autem ab efficaci gratia 
compedes discrepant , quod hi licet ambulandi non tollant potestatem , co- 
gunt tamen ad non ambulandum ,* efficax e contra gratia non solum po- 
tentiam non tollit ad dissentiendum , sed neque cogit ad assensum ; quurh 
voluntas sub gratia efficaci dissentiri possit si velit , ut paullo ante monuimus. 

Ad 3. Praedefinitio consensum antecedens voluntatis est incompossibi- 
lis cum dissensu actuali , non vero cum potentia dissentiendi . Item nequit 
voluntas potentia proxima et expedita conjungenda cum actu impedire con- 
sensum; sed consensum impedire potest potentia remota cum actu conjiin- 
gibili . Et similiter hoc sensu praedeffnitio antecedens impedit voluntatem , 
ne ponat dissensum , quatenus nempe impedit , ne actu dissentiat , non ve- 
ro ne possit dissentire potentia possibilitatis seu remota . Manifesta sunt 
haec ex dictis superius , et magis explicari possunt exemplo amoris, quo unus- 

quisque erga propriam fertur conservationem . Amor hic est omnino ante- 
cedens conservationem vitae , quum sit caussa cur vitam conservemus . Quis 
autem dicat , talem amorem liberum evertere arbitrium ? Est quidem cum 
propria interemptione incompossibilis . Asl numquid incompossibilis est cum 
potentia sese interimendi ? Minime ; quoniam licet voluntas nunquam se 
interimere volet , posset tamen , si vellet . Reddit sane amor ille volunta- 
tem ad se interficiendum impeditam , ast non impedit voluntatem , quin pos* 
sit homo si velit sese interimere . Cujus rei ratio manifestissima est , quo- 
niam amor propriae vitae non tollit ab homine indifferentiam judicii. Quam- 
vis enim a suae conservationis amore praedominatus potiores boni quam 
mali in propria vita agnoscat rationes , quum possit nihilominus aliquam in 
eadem vita sua apprehendere rationem mali , ob quam propriam possit non 
amare sed odisse vitam , potentiam retinet ad se interficiendum . Elodem 
modo de gratia loquendum est efficaci . Praecedit ipsa humanam volunta- 
tem ) a qua exigit consensum y quum ei objectum proponat sequendum sub 
majore ratione boni ; ast potest intellectus in eodem objecto aliquam appre- 
hendere rationem mali . Et en Indifferentia judicii y qua posita y remanet in 
voluntate potentia ad dissensum . Id certe nunquam eveniet ,* atque hoc sen- 
su gratia ab intrinseco efficax infallibiliter suum producit effectum . Ast po- 
test evenire j adeoque non adimitur voluntati libertas . 

Ad 4. Multis responderi potest modis . Et i . consensus non ex gratia 
efficaci ad unum determinata dumtaxat consequitur , sed etiam ex libera 
voluntate lanquani ex comprincipio . Quare si consensus dici debet neces- 
sarius y quoniam sequitur ex necessario y dici debet quoque liber y quoniam 
ex libero sequitur. Immo dici debet absolute liber, quum conclusio, ut Lo- 
gici inquiunt, debiliorem sequatur partem. 2. Propositio haec: £r neces- 
sario non sefjuitiir nisi necessarium , simillima est propositioni illi : (^uod 
ex ininipedibili per necessariam consefjuentiam seijiiitur , illud inimpedi— 
bile est et necessarium . Quare propositio damnata oliin fuit a Sixto IV. 
in Petro de Rivo , et ab eodem Petro retractata . 3 . Ex necessario mihi 
non sequitur nisi necessarium mihi . Verum potentia volitiva est mihi ne-^^ 
cessaria ad volendum ,* adeoque quaevis volitio mihi necessaria est , fi” 
bera : quod cogitare absurdissimum est . Itaque solvamus directe sophisticum 
argumentum . Ex necessario non sequitur nisi necessarium , inspecta natura 
principii necessarii , non natura inspecta alterius comprincipii , cui necessa- 
rium illud necessitatem non infert . Aliud quippe est , principium aliquod 
necessarium mihi esse ad operandum ; et aliud , principium illud ad ope- 
randum me necessitare . Potentia v. g. volitiva est principium mihi neces- 
sarium ad volendum ,* sine hac enim potentia velle non possum . An pro- 
inde potentia volitiva necessitat me ad volendum? Si id consisteret, nulla 
esset libera volitio . Gratia igitur quum ex se determinata sit ad bonum , 
necessario producit opus bonum, et bonum opus necessario sequitur fex gra- 
tia . Numquid a gratia profluere potest opus malum ? Hinc ex gratia , quae 
mihi datur , necessario sequitur non malum , sed bonum , sicuti ex posita 
cupiditate consequitur non bonum , sed malum , Et hoc sensu ex necessario 

sequitur necessarium . Verum gratia , quae de natura sua habet , ut non 
malum , sed bonum opus producat , non me ad operandum bonum necessi« 
tat , quoniam ita mihi datur , ita in voluntate mea operatur , ut potentiam 
mihi relinquat ad bonum non amplectendum , quod mihi proponit , quonb 
am illud non sub omni , sed sub aliqua , licet majore , raiiooe boni mihi 
proponit . Rem explico exemplo paullo superius allato . Ex amore conser- 
vandae vitae necessario sequitur vitae conservatio , quia hoc amor ille de 
natura sua habet , ut vita servetur . Ast quando ego ab amore propriae vi* 
tae dominor , numquid necessitate feror in propriae vitae conservationem ? 
Minime ; sed liber sum ad propriam vitam non conservandam , quippe quod 
amor ille proponit mihi quidem vitam sub majore ratione boni , sed a vita 
ipsa rationem non tollit mali , quam in ea apprehendere posset intellectus 
ac voluntati exhibere . Ita se gerit in nobis gratia . Ipsa est utique neces- 
saria ) quod natura sua habeat bonum producere opus ; non autem neces- 
saria , quod voluntatem nccessitet ad operandum , quia bonum non pro- 
ponit sub omni ratione boni . 

Obj. a. I. Libertas indifferentiae est potestas agendi et non agendi , po- 
sitis omnibus ad agendum, requisitis . Verum voluntas posita sub gratia per 
se efficaci non retinet potentiam ad non agendum ; quoniam gratia ab in- 
trinseco efficax dat ipsum indeclinabiliter operari . IL £t voluntas quidem , 
ut sub tali gratia posset aliquo modo non agere , habere deberet in actus 
suos dominium . Non habet autem , tum quoniam est a gratia praedetermi- 
nata ad unum ; tum etiam quia mutare aut frustrare nequit praedetermi- 
nans Dei decretum . 111. Neque recurrere juvat ad sanctam delectationem , 
quae magis , non necessario delectat . Nam notissima est Augustini sententia : 
Quod magis delectat , illud sequamur necesse est. Unde si' objectum ab 
efficaci gratia voluntati exhibitum magis delectat , jam necessario ad se tra- 
hit voluntatem . IV. Inquit praeterea Tridentinura concilium , liberum ar- 
bitrium a Deo motum et excitatum posse dissentiri si velit . In casu au- 
tem nostro dissentiri non posset , etiam si vellet . V. Ac denique , ex quo 
gratia ab intrinseco efficax infallibilltcr suum producat effectum , assimilari 
omnino videtur fato gentilium , quod libertatem evertebat . 

Resp. ad i. Argumentum hoc praeoccupatum jam est in antecedenti- 
bus . Voluntas videlicet sub efficaci posita gratia non retinet ad agendum 
potentiam proximam et expeditam , seu futuritionis ; retinet tamen potentiam 
remotam , seu possibilitatis . Ex quo autem eadem gratia det ipsum indecli- 
nabiliter operari , sequitur , gratiam absolute et indeclinabiliter , non autem 
necessario in humana voluntate bonum producere opus , propterea quod non 
exhibet illi objectum sub omni ratione boni , ut saepe monuimus . 

Ad 3. Voluntas humana nullum utique habet in praedeterminans Dei 
decretum dominium . Neque enim ab ea , ut ponatur vel non ponatur , pen- 
det. Ast habet voluntas dominium in se ipsam, adeoque in actus suos; 
quod satb est ad libertatem . Nam actus a voluntate mota ab efficaci gra- 
tia elicitus duo habet principia ; Dei nempe decretum praedeterminans , et 
ipsam humanam voluntatem. Quatenus actus pendet a Dei decreto tanquam 

a principio , proculdubio necessarias est , nec voluntatis imperio subjacet ; ne- 
que enim ad ipsam perlinet , ut ponatur vel non ponatur , vel propriam mu- 
tet naturam. Ast quatenus actus idem a voluntate tanquam ab altero. suo 
principio pendet, in actum utique dominium habet j et dum illum ponit;, 
ideo ponit , quia vult, ac libere illum ponere vult .Atque idcirco si in eo 
dominio libertatis natura consistit , quum voluntas ab efficaci gratia prae- 
determinaia eo dominio non careat , neque carere dicenda est plena sua 
libertate . ' ■ • 

Ad 3. Saepe a nobis superius traditum est , quo sensu S. P. Augustinus 
scripserit; ma^is delectat, illud sequamur necesse est’, sumit vide- 

licet necessitatem lato quodam modo . Proinde hunc habent allata verba sen- 
sum : Illud infallibiliter sequimur , quod magis delectat , non possibili- 
tatis excliidentlo potestatem ad illud uon sequendum. ' 

Ad 4* Etiam nos affirmamus, liberum arbitrium ab efficaci gratia mo- 
tum et excitatum dissentiri posse , si velit . Quis hoc unquam negavit ? 
Dicimus tamen , liberum arbitrium dissentiri non velle , etiam si possit . 

Ad 5. /Kquali confidentia a Massiliensibus eruditi exprobrant nobis 
adversarii fatum gentilium . Sed inaniter prorsus . Nam fatum gentilium ct 
haereticorum est quaedam necessitas , ex naturalium caussarum serie orta , 
quae humanam voluntatem , invitam licet ac reluctantem , cogebat ad ope- 
randum . Nuraquid tale aliquid a nobis admittitur ? Primus effectus , quem 
juxta nostram sententiam gratia producit, est,, ut voluntas velit, praeben- 
do illi vires efficacissimas . 

Obj. postremo . I. Gratia per se efficaci semel admissa , inutiles plane 
sunt exhortationes , absurdae exprobrationes aeque ac correptiones . Is enim 
absurde monetur, ac injuste corripitur et exprobratur, cui omnia ad agen- 
dum necessaria non suppetunt . Ita accidit illi , cui efficax ab intrinseco 
gratia deest ; neque enim tenetur eam Deus cuique tribuere juxta Augu- 
stini discipulos . II. Imrao non omnibus gratiam ad bonum agendum , ut de- 
fensores gratiae ab intrinseco efficacis defendunt , a Deo dari est sibi pro- 
videntiae ordinem fingere , in quo durus Deus apparet . 

Ad I. resp. i. Hujusmodi difficultates, uti et illae in superioribus re- 
latae , contra sententiam nostram objectae , sunt illae caedem , quas Massi- 
lienses adversus Augustinum objiciebant , ut ipse testatum reliquit in lib. 
de dono persev. cap. 1 5. Sed ajunt , neminem posse correptionis stimulis 
excitari , si dicatur in conventu Ecclesiae , audientibus multis : Ita se 
habet praedestinationis dejinila sententia voluntatis Dei , ut alii ex vobis 
de infidelitate , accepta obediendi voluntate , veneritis ad fidem , vel , ac- 
cepta perseverantia , maneatis in fide’, ceteri vero , qui in peccatorum dele- 
ctatione remoramini , ideo nondum surrex istis , quia necdum vos adjuto- 
rium gratiae miserantis erexit, a. Respondeo ejusdem S. Patris verbis in 
lib. de corr. et gr. cap. 6. Nec attendunt , si nondum regenerati sunt , 
primam esse caussam , cur objurgati ... sibi debeant displicere , quia fe- 
cit Deus hominem rectum ab initio humanae creaturae , et non est ini- 
quitas apud Deum . Ac per hoc prima pravitas , qua Deo non obeditur , 


DIgItized by Googie 


245 

ah homine est ; quia ex rectitudine , in qua eum Deus primitus fecit , 
sua mala voluntate decidens , pravus effectus est . An vero ideo pravi- 
tas ista corripienda non est in homine , quia non ejus propria , qui cor- 
ripitur , sed communis est omnibus ? Imo vero corripiatur et in singu- 
lis , quod est omnium ... Si autem jam regeneratus et justificatus in ma- 
lam vitam sua voluntate relabitur , certe iste non potest dicere , ISon 
accepi , quia acceptam gratiam Dei suo in malum libero amisit arbitrio . 
Qui si correptione compunctus salubriter ingemit , et ad similia bona 
opera , vel etiam meliora revertitur , nempe hic apertissime utilitas cor- 
reptionis apparet . Sed per hominem correptio sive ex caritate sit , si- 
ve non sit , tamen ut correpto prosit , non nisi per Deum ft . An adhuc 
et iste nolens corripi potest dicere ^ Quid ego feci y qui non accepi , quem 
constat accepisse , et sua culpa quod acceperat amisisse ? Eadem tradit 
S. Pater in cap» i4> ejusdem lib. , in epist. ad Sixtum , et alibi, et nos 
hujus furfuris argumenta solvimus agentes de praedestinatione . 3. Argumen- 
tum idem Massiliensium militat etiam adversus Congruistas . lu horum quip- 
pe sententia cur uni non alteri gratia in iis circumstantiis ac congruitatibus 
conferatur , in quibus Deus per scientiam mediam praevidet , fore illum 
• assensurum , ex mera Dei pendet benevolentia : quare superfluae illi , cui 
gratia congrua non datur , essent exhortationes atque correptiones . 

Ad a. Argumenti hujus vanitas facile demonstratur exemplo parvulo- 
jrum , de quibus S. P. Augustinus in epist. ad Sixtum ita scribit : Verum 
isti y qui personarum acceptorem feri existimant Deum , si in una ea- 
denufue caussa super alios veniat misericordia ejus , super alios vero 
maneat ira ejus , nempe totas vires argumentationis humanae perdunt 
in parvulis ... Quam quaeso allaturi sunt caussam , quod alius sic gu- 
bernatur y Ut baptizatus hinc exeat ; alius infidelium manibus traditus , 
vel etiam fidelium , priusquam ab eis baptizandus offeratur , exspirat ? 
.Reliquas argutiunculas vide loco proxime citato , tomo nempe harum instit. 
II. ubi de pradeestinatione pertractavimus . 

CAPUT X. 

Examinantur sententiae eorum , qui gratiam admittunt 
efficacem esse ab extrinseco . 

Primus , qui gratiae efficacis doctrinam impugnavit , fuit Ludovicus Mo- 
lina . Illius systema ita se habet, i. Nullam aliam in hoc infirmitatis statu ad- 
misit gratiam , nisi versatilem liberique arbitrii pedisscquam , ejusdem fe- 
re naturae cum illa, quam admittimus nos in statu naturae innocentis, a. 
Statuit , eam gratiam modo esse in homine efficacem , modo inefficacem , 
sed semper sufficientem ; quoniam si homo per liberum voluntatis arbitrium 
gratiae illi assentitur , dicitur ea efficax , sin minus , inefficax est et in sua 
■remanet sufficientia , quippe quod ex. parte Dei sufficiat , nec aliud praeterea 
requiratur , ut bonum opus homo efficiat . 3. Contendit , Deum gratia sua 

non agere in humana voluntate physice , putans , hunc operandi modum 
adimere libertatem , sed tantum uioraliter , per modum videlicet suadentis 
■ et adhortantis ; quamvis affirmet , gratiam influere physice in actum a vo- 
luntate elicitum , eo tamen sensu , quod operis substantia homini operanti 
debeat adscribi , modus autem seu supe rnaturalitas e]usdGm operis adscribi 
debeat Deo per gratiam cooperanii . Unde consequitur , gratiae efHcaciam 
per Molinam ej usque sectatores esse ab extrinseco . 

Suaresius ad salvandum Dei in creaturas suas dominium existimavit , 

' aliquam admittendam esse efflcacem gratiam , cui humana voluntas certo 
consensura sit ; alioquin dari posset creatura , quam nequiret Deus ad se 
convertere . Hinc arbitratus est , gratiam quidem ex intrinsecis suis esse in- 
diflerentem , evadere autem eflicacem ex circumstantiis quibusdam extrln- 
secis ; ita ut gratia alicui in hisce circumstantiis collata sit eflicax , eadem 
tamen collata alteri in iisdem constituto circumstantiis sit inefHcax , quia 
unus nempe assentitur , alter non assentitur . Addit praeterea , Deum ope 
scientiae mediae praevidere , gratiam suam in talibus circumstantiis collatam 
fore eflicacem vel inefficacem sensu mox explicato j ac proinde in sua ha- 
bere potestate , creaturam illam convertere vel non convertere . Impossibile 
quippe est , inquit , impossibilitate morali , ut creata voluntas divino auxi- 
lio dissentiat sub quibuslibet circumstantiis . Quare dum Deus creaturam 
aliquam convertere vult , ope scientiae mediae scrutatur primo in quibus 
circumstantiis sit illa consensura gratiae , dein eam elargitur gratiam , quae 
praevisa sit efficax . Ut descriptam mox oeconomiam gratiae explicent Con- 
gruistae , hac utuntur comparatione . Sicuti quum quis aliquid a rege obti* 
nere desiderat , observat prius tempus ac circumstantias , in quibus praevidet 
futurum sibi regem benevolum , ita dum vult Deus creaturam ad se con- 
vertere , ope scientiae mediae scrutatur tempus et circumstantias , in qui- 
bus scit , fore illam gratiae assensuram : et tunc elargiendo gratiam creatu- 
rae oblinet conversionem . Parum certe Deo digna comparatio , quasi nostri 
indigus sit. Comparant quippe Deum homini subdito , hominem vero prin- 
cipi . Quoniam ergo gratiae efficacia vel inefficacia in horum theologorum 
sententia a circumstantiis seu. congruentiis pendet , hinc gratia efficax con- 
}^rua ab ipsis appellatur , inefficax vero dicitur incongrua . 

Hoc modo Congruistae moralem admittunt necessitatem , ut Deus pos- 
sit , si velit , quamlibet obstinatissimam convertere creaturam . Sed aUis ejus- 
dem scholae theologis systema hoc minime placet . Unde aliud excogitave- 
re dicentes , seriem divinorum auxiliorum esse utique inflhitam , nullum au- 
tem ex his esse ab intrinseco efficax. Porro in infinita hac , inquiunt, inef- 
ficacium auxiliorum serie aliquod sane est auxilium , cui metaphysice cer- 
tum est , voluntatem esse assensuram . Deus ergo ope scientiae mediae a- 
gnoscens , quodnam sit auxilium , cui voluntas consensum praebebit , illud 
seligit, creaturae confert, atque illam convertit. Etsi enim, addunt, possit 
creata voluntas cuilibet divino auxilio resistere , metaphysice tamen neces- 
suin est , ut aliquibus vage consentiat . Atque hoc modo exercet Deus su- 
pra creaturas suas perfectissimum dominium . His explicatis , sit 

In hoc infirmitatis statu gratia Dei non est efficax ab eventu 

in sensu Molinae . 

Prob. I. ex celeberrimo Pauli testimonio: Qids te discernit ? In I. quip- 
pe epist. ad Cor. cap. 4* scribit : Ne supra quam scriptum est , imus 
adversus alterum infletur ... Quis enim te discernit ? Quid habes , quod non 
accepisti ? Si autem accepisti , quid gloriaris quasi non acceperis ? Jam 
vero si gratia Dei elBcax esset ex voluntatis consensu ad mentem Molinae , 
jam unus contra alterum inilari posset , adversus mentem Apostoli ; quo- 
niam unus se ab alio discerneret in rebus ad aeternam salutem spectanti- 
bus. Nam I. discretio consentientis a non consentiente divinae gratiae re- 
peti haudquaquam posset ab eadem gratia ; quum ipsa juxta Molinam 
communis sit omnibus, adeoque consentienti ac non consentienti. Unde Au- 
gustinus in lib. de praed. SS. cap. 5. Nihil autem , inquit , huic sensui 
tam contrarium est , quam de suis meritis sic quemquam gloriari , tan- 
quam ipse sibi ea fecerit , non gratia Dei ; sed gratia , quae bonos di- 
scernit a malis , non quae communis est et bonis et malis . 2 . Sumi 
nequit ea consentientis a non consentiente discretio ex gratia cooperante , 
quiun baec juxta Molinam indifferens sit atque versatilis : unde qui assenti- 
ret affirmare posset , se a non consentiente per liberum arbitrium discrevis- 
se . Hinc in Molinae sententia posset dicere homo infiatus adversus alte^ 
rum : Discernit me fides mea , justitia mea , vel si quid aliud , ut pro- 
be observat laudato cap. 5. Augustinus . 3. Gratia illa versatilis in sensu 
Molinae non dat homini nisi posse agere , actio autem ab ipso descendit 
consensu ; proindeque homo ab homine secerneretur per piopriae voluntatis 
consensum . Hinc Augustinus ibidem ; Non autem ait Apostolus , Quid 
autem potes habere ... sed ait : Quid autem habes , quod non accepisti ? ... 
Ac per hoc ubi dicitur : Quis enim te discernit ? Quid autem habes , quod 
non accepisti ? quisquis audet dicere : Habeo ex me ipso fidem , non ergo 
accepi , profecto contradicit huic apertissimae veritati . 4« Eliam S. Augu- 
stinus cum adhuc presbyter esset , ea detinebatur opinione , dari aliquam 
gratiam omnibus communem , quae efficax ex voluntatis consensu evaderet . 
Sed factus Episcopus ab eo resipuit errore motus a laudatis Apostoli ver-, 
bis : Quis te discernit ? ut ipsemet in lib. de corr. et grat. cap. 3. fatetur , 
dicens : Quo praesertim testimonio etiam ipse convictus sum , cum simi- 
liter errarem , putans fidem , qua in Deum credimus , non esse donum 
Dei , sed a nobis esse in nobis . 

Prob. 2 . ex alio Apostoli textu , qui legitur in ep. ad Rom. cap. 9 . 
Igitur non volentis , neque currentis , sed miserentis est Dei . Jam vero 
si gratiae per se indifferentis efficacia ab humanae penderet consensu volun- 
tatis , non recte diceret Apostolus : Non volentis , sed miserentis est Dei , 
sed contrarium dicere debuisset; effectus enim potiore jure tribuitur caussae 
determinanti , quam caussae ab alio determinatae . Totum hoc argumentum 

est S. P. Augustini, qui in Ench. cap. 3a. Ita ratiocinatur : Quomodo ergo 
non volentis neque currentis , sed miserentis est Dei , nisi quia et ipsa 
voluntas , sicut scriptum est , a Domino praeparatur ? Alioquin si prop- 
terea dictum est , Non volentis , neque currentis , sed miserentis est 
Dei , quia ex utroque Jit , id est , et voluntate hominis , et misericor- 
dia Dei , ut sic dictum accipiamus , Non volentis , neque cui^rentis , sed 
miserentis est Dei , tanquam diceretur : Non sujjicit sola voluntas homi- 
nis , si non sit etiam misericordia Dei , non ergo sujjicit et sola mi- 
sericordia Dei^ si non sit etiam voluntas hominis ac per hoc si reCte 
dictum est , Non volentis hominis , neque currentis , sed miserentis est 
Dei , quia id voluntas hominis sola non implet , cur non et e contrario r^cte 
dicitur , Non miserentis est Dei , sed volentis est hominis , quia id mi- 
sericordia Dei sola non implet ? Porro si nullus' dicere christianus au- 
debit, Non miserentis est Dei, sed volentis est hominis', 'ne Apostolo -a- 
pertissime contradicat , restat , ut propterea recte dictum inlelligatur , 
Non volentis , neque currentis , sed miserentis est Dei , ut totum Deo 
detur , qui hominis voluntatem bonam et praeparat adjuvandam , et ad- 
juvat praeparatam . . ' , ' 

PiT)b. 3. ex absurdis, quae ex Molinae sententia sequuntur . i. Si in 
hoc infirmitatis statu per versatilem ac indllTerentera gratiam operaremur , 
opera bona , quae fiunt , dici deberent potius opera nostra quam Dei ; 
quod patet ex Augustini argumento proxime recitato . Ast bona bpera , quae 
ab hominibus in hoc infirmitatis statu fiunt , magis Dei sunt quarti homi- 
nis , dicente Augustino lib. ult. de C. D. cap. item ult. Ipsa bona opera 
Tiostra ipsius Dei potius intelliguntur esse , quam nostra . Et Caelesti nus 
R. P. in ep. ad episc. gall. cap. ia. ait: Tanta est erga omnes homines boni- 
tas Dei , ut nostra velit esse merita , quae ipsius sunt dona . 2 . Absur- 
dum est, ubi de gratiae agitur oeconomia , quod majus est tribuere homi- 
ni , quod vero minus , Deo . Hoc autem facit in sua sententia Molina . Ho- 
mini namque operum tribuit perfectionem, Deo autem dumtaxat possibilita- 
tem . Majus quid plane est agere, quam posse agere. Ita S. Pater in lib. 
de gr. Cli. cap. 5. Scire quippe debemus', quod nec voluntatem nostram, 
nec actionem divino credit ( Pelagius ) adjuvari auxilio , sed solum pos- 
sibilitatem voluntatis atque operis , qiiam solam in his iribus nos habere 
affirmat ex Deo , tanquam hoc sit infirmum , quod ipse Deus posuit 
in natura , cetera vero duo , quae nostra esse voluit , ita sint firma ,' et 
fortia , et sibi sufficientia , 'ut nullo indigeant ejus auxilio ; 'et ideo non 
adjuvet , ut velimus , non adjuvet , ut agamus , sed tantummodo adju- 
vet , ut velle et agere valeamus . 3. Si vera 'sit Molinae sententia, ea- 
dem gratia , quae necessaria fuit Adamo in statu naturae innocentis ad bo- 
num agendum , necessaria erit quoque in hoc infirmitatis statu . Quod ab- 
surdissimum est , tum quia repugnat aperte Augustino , aliisque Patribus , 
tum etiam, quia sequeretur, easdem habere homines vires modo, quas 
Adam habebat ante peccatum. 4« Sequeretur postremo , ne absurda omnia 
commemorem , nihil homines habere , quod in orationibus suis a Deo pe- 

tant , nilque de quo agant gratias . Nam quid eillagitabunt a Deo in ora- 
tionibus ? Non gratiam ; quippe quod adest haec omnibus , bonis et malis, 
fidelibus atque infidelibus : non siraultaneum supernaturalcm concursam ; 
quoties enim quis vult mandata servare vel superare tenlationes , concursus 
ille praesto est : non denique propriae voluntatis consensum ; quoniam qui- 
libet homo , in Molinistarum sententia , illum habet in propria potestate . 
Quid auleni stultius , quam orare , ut facias , quod in potestate habeas ? 
scribit S. P. Augustinus de nat. et gr. cap. i8. Eadem de caussa postquam 
superaverit homo tentationes aut legem impleverit , non tenetur Deo age- 
re gratias ; neque propter acceptam gratiam , vel simultaneum supernaturalis 
ordinis concursum , quoniam non solum haec communia sunt omnibus , 
sed praeterea possibilitatem tantum , non bonam dederunt actionem ; neque 
ob praestitum a se divinae gratiae consensum , quippe quod hic non Dei , 
sed totus hominis est . Bene ergo atque sapienter magnus Augustinus in 
epistola ad Vitalem inquit : Inaniter etiam et perfunctorie potius , quam 
veraciter magnas cum exaltatione agimus Deo gratias , quando aliqui 
eorum credunt , si hoc in eis ipse non facit ... Prorsus non gratias Deo 
agimus , sed nos agere fngimus , si unde illi gratias agimus , ipsum 
facere non putamus . 

CONCLUSIO n. 

iVon est admittenda gratia congrua ad mentem Suaresii . 

Prob. I. Gratia congrua, quam adversarii admittunt, ea est, quae 
in his potius quam in illis a Deo datur circumstantiis ; ita ut in ea lar- 
gienda respiciat Deus ad genium , mores , affectus , naturalesque dispositio- 
nes illius , cui confertur , et gratia illa per se indifferens , evadat efficax, 
si circumstantiae bonae sint , sin minus , remaneat inefficax . Ast vero gra- 
tia hominibus collata quam saepissime efficax est , etiamsi circumstantiae , 
in quibus confertur , bonae non sint. Quod luculentissime patet i. exem- 
plo Apostoli Pauli , qui in iis circumstantiis conversus est ad Deum , in 
quibus a Deo maxime aversus erat . Unde S. P. Augustinus lib. de praed. 
SS. cap. 2. scribit : Aversus quippe a fide , quam vastabat , ciqne ve- 
hementer adversus , repente est ad illam gratia potentiore conversus : con- 
vertente illo , cui hoc ipsum facturo per Prophetam dictum est : Tu con- 
vertens vivificabis nos ; ut non solum ex nolente feret volens credere , ve- 
rum etiam ex persecutore , persecutionem in ejus fidei , quam persequeba- 
tur , defensione pateretur . 2. Idem .S. P. Augustinus ( ne quis Pauli exem- 
plum singulare esse dicat ) serm. XCIX. de verb. Evang. universim ait : 
gratiam in hominibus operari etiam quando sunt in contrariis positi circum- 
stantiis : Adulter non fuisti in illa vita tua praeterita plena ignorantia 
nondum illuminatus , malumque discernens , nondum credens in illum , 
qui te nescientem regebat . IIoc tibi dicit Deus tuus : Regebam te mihi , 
servabam te mihi . iJt adulterium non committeres , suasor defuit j ut 
suasor deesset , ego feci . Locus et tempus defuit ; et ut haec deessent , 

ego feci . Adfuit suasor , 7W7i defuit locus , non defuit tempus ; ut non 
consentires , ego terrui . Agnosce ergo gratiam ejus , cui debes et quod non 
admisisti . 3. Eamdein doctrinam tradidit deinceps fidissimus Augustini di- 
scipulus S. Prosper in carm. de ingr. dicens : 

At vero omnipotens hominem cum gratia salvat , 

Ipsa suum consummat opus : cui tempus agendi 
Semper adest , quae gesta velit , nec moribus illi 
Fit mora , nec caussis suspenditur ullis . 

4 . Accedunt et concilii Arausicani II. definitiones . Can. IV. ita sta- 
tuit ; Si quis , ut a peccato purgemur , voluntatem nostram Deum ex- 
pectare contendat , resistit ipsi Spiritui S. Et can. VI. Si quis sine gra- 
tia Dei credentibus , volentibus , desiderantibus ^ conantibus , laborantibus^ 
vigilantibus , studentibus y petentibus , quaerentibus y pulsantibus nobis mi- 
sericordiam dicit conferri divinitus y resistit Apostolo dicenti : Quid ha- 
bes y quod non accepisti ? Quum ergo ex his omnibus aliisque pluribus , 
quae afTerri possent , apertissime appareat , dari hominibus gratiam efficacem, 
etiam quando in contrariis prorsus constituti sunt circumstantiis , quis di- 
xerit , ab extrinsecis circumstandis suam repetere gradam operandi virtutem ? 

Prob. a. nonnulla enumerando absurda , quae ex Congruistarum sen- 
tentia sequerentur, i. Admissa semel gratia congrua, sequeretur, quod 
homo bene agens se ipsum a non agente discerneret contra Apostoli sen- 
tentiam : Quis te discernit ? Nam ideo gratia esset efficax , quoniam homo , 
cui datur , bene dispositus esset per bonam indolem , bonos mores etc. 
quae omnia naturalia sunt . Unde bene agens ei , qui male operatur , dice- 
re posset , se assendtum fuisse gratiae , quia voluit ; voluisse autem , quo- 
niam bonae indolis est , bonae complexionis , bonorum morum etc. Facta 
enim gratiae congruae analysi , ultima ratio , cur illa prosit , in naturales 
refunditur disposidones . a. Ob eamdem rationem falsa esset ejusdem Pau- 
li altera sententia : Non volentis , neque currentis , sed miserentis est Dei . 
Minimam enim partem in gratiae oeconomia haberet Deus. 3. Sequeretur, 
Jiominem in mords articulo positum nullo prorsus modo teneri ad oi^atio- 
nem . Quid namque petere a Deo deberet ? Non certe gratiam 5 quae juxta 
Gongruistns communis est omnibus , quoties tentatio urgeat , aut instet 
praeceptura : non congruitatem , quum illa , quam in eo casu habet , nisi 
suae naturali attemperata sit dispositioni , attemperari non possit : non de- 
nique circumstantias , est quippe in articulo mortis constitutus . Nihil er- 
go petere debet , quod est absurdissimum . 

Prob. 3. argumentis omnibus cap. 8 . productis ad demonstrandum , 
gratiam efficacem esse ex intrinsecis suis . 

CONCLUSIO III. 

Non datur metaphysica necessitas , quod creatura quaelibet consensura 
praevideatur alicui vage auxilio versatili . 

Prob. Infinita illa divinorum series auxiliorum omnes continet modos ^ 

quibus creatura Yocari potest . Ast humana creatura omnibus resistere po- 
test modis , quibus a Deo vocari potest . Nam S. P. Augustinus in lib. I. 
ad Simpi. Q. 2 . scribit : Tanta quoque potest esse obstinatio voluntatis , 
ut contra omnes modos vocationis obdurescat mentis aversio . Quae ab 
Augustino dicta profecto sunt non de eillcaci , sed de inefHcaci ac versatili 
gratia . Verum, juxta adversarios, innumerabiles illi modi vocandi nil aliud 
sunt , quam auxiliorum versatilium series . Unde iu illorum opinione nec 
metaphysica necessitas consentiendi uni vage auxilio , nec supremum Dei 
in creaturas suas dominium salvatur . Idcirco ut dominium illud salvum 
consistat, recurrendum est ad gratiam natura sua efficacem, cui certe hu- 
mana voluntas non resistet . Hinc S. Pater ibidem subdit ; Quis dicat , 
modum , quo ei persuaderetur , ut crederet , etiam omnipotenti defuisse ? 
Quem modum explicans , ait esse gratiam , quae occulte humanis cordibus 
divina largitate tribuitur , et a nullo duro corde respuitur . Ideo quippe 
tribuitur , ut cordis duritia primitus auferatur . Ita in lib. de praed. SS. 
cap. 8. 

Contraria argumenta refelluntur ,. 


Obj. I. adv. pr. ihes. I. Sacrae Scripturae crebro commemorant gra- 
tiam, cui humana voluntas resistit; unde gratia efficax est ab eventu. Nam 
Matlh. cap. ao. legitur : Multi sunt vocati , pauci vero electi . Actor, cap. 
7 . V^os semper Spiritui S. resistitis . Et hujus generis sunt bene multa in 
vetere,et in novo Testamento. II. Eaedem sacrae litterae asserunt quoque, 
humanam voluntatem in sua habere potestate , ut cuilibet grallae resistat . 
Puta, Ezechielis cap. 33. legitur.* Convertimini a viis vestris pessimis. 
Zach. cap. r. Convertimini ad me, et ego convertar ad vos. III. Atque 
hunc loquendi modum tenent sacrae Scripturae etiam ubi sermo fit de 
gratia majore , quam dare possit Deus hominibus . Nam Isaiae cap. 5. dicit 
Deus ad filios Israel : Quid est , quod debui ultra facere vineae meae , 
et non feci ei ? An quod expectavi , ut faceret uvas , et fecit labruscas ? 

Resp. ad 1 . Sacrae litterae commemorant quidem gratiam, cui volun- 
tas resistit , quamque nos inefficacem appellamus ; sed non excludunt gra- 
tiam , cui voluntas non resistit , quoniam ex intrinsecis suis est efficax . Sed 
de his multa diximus in superioribus . 

Ad 2 . Eamdem teneto solutionem . Humana nimirum voluntas habet 
in sua potestate , ut gratiae cuilibet inefficaci resistat ; et resistere quoque 
potest gratiae per se efficaci , sed potentia remota , non potentia proxima 
et expedita , ut centies in superioribus diximus . Interim do verba concilii 
Tridentini allatos in argumento Scripturae textus explicantia ; In sacris lit- 
teris cum dicitur : Convertimini ad me , et ego convertar ad vos , li- 
bertatis nostrae admonemur . Cum respondemus : Converte nos , Domi- 
ne , ad te , et convertemur , Dei nos gratia praeveniri admonemur . 

Ad 3. In cap. 5. Isaiae loquitur Deus de majore illa gratia , quam 
dispensare solet creaturis suis , sed in genere gratiarum externarum , non 
internarum . Sub metaphora nempe vineae Deus externa describit beneficia 

collata Israelitis . Dicitur enim ibi plantata vinea in cornu olei , id est , in 
pinguissimis montibus Palaestinae : additur , Dominum sepisse eam , hoc est , 
Israelitarum ecclesiam a commercio segregasse Gentilium ; aedificasse tur- 
rim in medio ejus , videlicet , civitatem Hierusalem construxisse munitissi- 
mam ; et constituisse in ea torcular , templum nempe et altare , ubi vi- 
ctimae et holocausta offerebantur . Nonne omnia haec externa sunt bene- 
ficia ? Ad rem ergo aliatum Isaiae testimonium non facit . 

Obj. 2 . cont. camd. prop. Matth. cap. ii. ita Christus redarguit Ju- 
daeos : Vae tibi Corozaim , vae tibi Bethsaida : quia si in Tyro et Si- 
done factae essent virtutes , quae factae sunt in vobis , olini in cinere 
et cilicio poenitentiam edissent . Hic sermo fit de gratia efficaci , ut illa 
verba innuunt : Poenitentiam edissent . Et nihilominus gratia , quae in Ty- 
riis ac Sidoniis fuisset efficax, in Judaeis ob liberum eorum arbitrium fuit 
inefficax j unde a Christo reprehenduntur . Quare efficacia , vel inefficacia 
gratiae a libero pendet arbitrio . 

Resp. Argumentum hoc fuit a nobis fuse solutum iii opusculo , ubi 
egimus de scientia media . Nunc animadvertisse sufficiat , gratiam illam fuis- 
se per se efficacem comparate ad Tyrios et Sidonios , quoniam hi minore 
pressi cupiditate , ab ea gratia adacti ad bonum agendum fuissent . Immo fuis- 
set efficax respectu etiam Judaeorum , nisi majore concupiscentia jactati il- 
lius motibus restitissent . Habet enim gratia in se gradus suos . Hac tlc caus- 
sa digni reprcliensione erant Judaei , quoniam propria voluntate atleo ope- 
ribus malis auxerunt in se concupiscentiae gradus , ut reildideriut ineflica- 
cem gratiam , quae in se , atque in Tyriis simul et Sidoniis , minus concu- 
piscentiae stimulis illectis , fuisset elllcax . Ita Augustinus in libro de dono 
persev. cap. 1 4* Non erat sic induratum cor 'Jyriormn et Sidoniorum , 
quoniam credidissent , si , qualia viderunt isti , signa vidissent . 

Obj. 3. cont. eanid. th. inulta Augustini testimonia . I. In lib. XII. de 
C. D. cap. 6. inquit : Si aliqui duo aequaliter ajjecti animo et corpo- 
re videant unius corporis pulchritudinem , qua visa , unus eorum ad il- 
licite perfruendurn moveatur , alter in voluntate pudica stabilis perseve- 
ret , quid putamus esse caussae , ut in illo fiat , in illo non fiat volun- 
tas mala ? Nempe , ut paullo inferius docet , quia unus vult , alter non 
vult : Quid aliud apparet , nisi unum voluisse , alterum noluisse a casti- 
tate deficere ? Haec Augustini sententia supponit , gratiam reddi eflicaceiu 
a consensu voluntatis. II. In lib. de spir. et litt. cap. 33. scribit: Liberum 
arbitrium naturaliter attributum a creatore animae rationali , illa me- 
dia vis est , quae vel intendi ad fidem , vel inclinari ad infidelitatem po- 
test . Et ideo nec istam voluntatem , qua credit Deo , dici potest homo ha- 
bere , quam non acceperit ; quandoquidem vocante Deo surgit de libero 
arbitrio , quod naturaliter , cum crearetur , accepit . Per Augustinuin ta- 
los sunt liberi arbitrii vires , ut quando Deus per internam gratiam vocat , 
ex ipso libero arbitrio surgat assensus et effectus ; atque idcirco gratiae 
efficacia lota pendet a voluntatis consensu. III. Consimilia S. doctor habet 
ibidem cap. 34* 'dicens : pisorum suasionibus agit Deus , ut velimus , et ut 

credamus ... sed consentire vel dissentire propriae voluntatis est ... Con- 
sentire vocationi Dei , vel ab ea dissentire , sicut dixi , propriae volun- 
tatis est . Et iu lib. de grat. et lib. arb. addit : Velle et nolle propriae 
voluntatis est . 

Rcsp. ad I. Quid denique ait S. P. Augustinus ? Assensum , inquit , 
vel dissensum provenire a voluntate . Et verum quidem inquit , quippe 
quod ideo homo consentit vel dissentit, quia vult. At quare vult , nisi quia 
gratia operatur in eo velle ? Multi audiunt verbum veritatis , scribit S, Pa- 
ter in lib. de praed. SS. cap. G. , sed alii credunt , alii contradicunt . Vo- 
lunt ergo isti credere , nolunt autem illi . Quis hoc ignoret ? Quis hoc ne- 
get ? Sed cum aliis praeparetur , aliis non praeparetur voluntas a Do- 
mino , discernendum est utique , quid veniat de misericordia ejus , quid 
de judicio . Si dicas , haec alUrraare Augustinum in lib. de praed. SS. nou 
in opere de C. D. iu argumento allegato , facilis est responsio .* Ideo quip- 
pe grauae efilcacitalis non meminit in laudato loco de G. D. quoniam ibi 
agit adversus Manichaeos , non contra Pelagianos aut eorum reliquias . Ma- 
nichaei autem quum blasphemareut , malae voluntatis principium esse su- 
premam quamdam substari liani , inferebant inde , dari Deum malorum 
omnium summum principium . Quos ut S. doctor refelleret , totus est ut 
demonstret , caussam mali ipsam esse humanam voluntatem a Deo O. M. 
cum libera volendi nolendique conditam facultate . Unde ait ibidem : Ut 
sit aliquis inquirendi modus , caussam primam malae voluntatis inquiro. 
Iraino ex hoc illius scopo colligi potest , non loqui S. P. in allato exemplo 
de duobus hominibus in statu naturae corruptae , sed in statu potius na- 
turae innocentis , quum de duobus loquatur , quibus pares sint vires pares- 
que circumstantiae , et par etiam auxilium versatile ; ait siquidem , primam 
se caussam inquirere malae voluntatis . Corruit ergo opposita difllcultas . 

Ad a. Allirmat Augustinus , de libero proma na re arbitrio consensum et 
effectum , non iu adversariorum sensu , sed quatenus liberum arbitrium su- 
as ia bono opere habet partes . Nam S. Pater hanc eo loci sibi solventlam 
proponit quaestionem: Utrum voluntas illa, qua credimus , etiam ipsa 
donum Dei sit , an ex illo naturaliter insito adhibeatur arbitrio 7 Pro- 
ponit subinde dubitandi rationem , ac praeterea ita quaestionem solvere in- 
cipit : Prius igitur illud dicamus , et videamus , utrum huic satisfaciutr 
quaestioni , quod liberum arbitrium naturaliter attributum etc. ciun iis , 
quae allata sunt in argumento . Post quae addit : Haec disputatio si quae- 
stioni illi solvciulae sufficit , sufficiat . Hactenus S. doctor . Nil ergo aliud 
laudatis verbis vult innuere , quam se admittere liberum arbitrium , non me- 
re passive , sed active se habens in operibus supernaturalibus . Verum non 
omnino allata ei solutio satislacit 5 non quod falsa sit , sed quoniam non 
satis explicat , cujus, generis gratia sit illa Dei vocatio , quam in responsione 
commemoravit . Quare capite sequente docet , praerequi^llam Doi vocatio- 
nem , ut credendi voluntas de libero arbitrio surgat , esse gratiam ex in- 
trinsecis suis efficacem. Idcirco inquit , quod voluntas credendi non tantum 
surgit ex libero arbitrio , quod naiuraUtcr nobis concreatum est , verum 

etiam , quod suasiomhus agit Deus , ut velimus et ut credamus , sive ex- 
trinsecus ... sive intrinsecus , uhi nemo habet in potestate , quid ei veniat 
in mentem . Nonne haec est gratia ab intrinseco efficax ? Clariora addit ; 
Jam si ad illam profunditatem scrutandam quisquam nos coarctet , cur 
illi ita suadeatur , ut persuadeatur , illi autem non ita , duo sola occiur- 
runt interim , quae respondere mihi placeat : O altitudo divitiarum ! et , 
Numquid iniquitas est apud Deum ? Cui responsio ista displicet , quae- 
rat doctiores , sed caveat ne inveniat praesumptores . Ast illa duo plane 
Don respondisset Augustinus , si fidem surgere existiinasset de libero arbi- 
trio in sensu Molinae . Lege etiam quae S. doctor habet cap. 35. Qua de re 
verba Augustini in argumento recitata aliqua tantum sunt propositae quae- 
stionis solutio , sequentia vero in responsione mox allata veram atque ac- 
curatam continent quaestionis enodationem . 

Ad 3. Phrasis haec : Consentire , vel dissentire propriae voluntatis 
est , vera semper est , sive gratia determinet voluntatem , sive voluntas de* 
terminet gratiam ad actum . Atque inde est , quod S. Pater sive de gratia 
loquatur status naturae innocentis , quae versatilis erat , sive de gratia in 
hoc statu necessaria , quae est per se efficax , saepe ea utitur locutione ; per 
quam nil aliud exprimere intendit , nisi quod liberum arbitrium nunquam 
tollatur per gratiam , et consensus vel dissensus voluntatis sit , active qui- 
dem, non passive se gerentis. Quae expositio locum praesertim habet in lo- 
cis in argumento allatis, ubi Augustinus ex professo demonstrare sibi propo- 
suit , suum de gratia systema libertatem non evertere arbitrii , ut Pelagiani 
ac Scmipelagiani calumniabantur , Ceterum quando S. doctor affirmat , Dei 
consentire vocationi esse voluntatis , de voluntate loquitur a Deo per gratiam 
praedetermiuantem praeparata . Unde in libro de gratia et lib. arb. cap. 
1 6 . inquit : Certum est , nos velle , cum volumus ; sed ille facit , ut veli- 
mus bonum , de quo dictum est ... Praeparatur voluntas a Domino . At- 
que rem totam clarius exponit in lib. I. retr. cap. a3. scribens.* Utrum- 
que ergo nostrum est propter arbitrium voluntatis ; et utrumque tamen 
datum est per Spiritum fulei et caritatis . Si alia sint , quae opponi pos- 
sint , facilem ex dictis habent solutionem . Audiamus ergo Congruislas . 

Obj. 4- cont. ait. ihes. I. Apostolus ad Hebr. cap. 4* Adeamus , inquit, 
ciim fiducia ad thronum gratiae , ut misericordiam consequamur , et gra- 
tiam inveniamus in auxilio opportuno . Hic Apostolus de gratia loquens 
meminit congruitatis , quae ex extrinsecis circumstantiis efficaciam eidem 
gratiae tribuat j unde gratia congrua fundamentum habet in Scripturis . II. 
Neque Augustinus profecto repugnat . Nam in lib. I. ad Simpl. quaest. 3. 
textum Pauli : Non volentis , neque currentis etc. ita explicat : Igitur non 
volentis t neque currentis , sed miserentis est Dei ^ qui hoc modo vocavit , 
quomodo aptum erat eis , qui secuti sunt vocationem . Et rursus: Si vellet 
etiam ipsorum misereri , posset ita vocare , quomodo iliis aptum esset , 
ut et moverentur , et intelligerent , et sequerentur : illi enim electi , qui 
congruenter vocati; illi autem, qui non congruebant , neque contempera- 
bantur vocationi , non electi , quia non secuti , quamvis vocati . Ac de- 

nique ita concludit : Cum ergo alius sic , alius autem sic vocetur ad fi- 
dem , eademque res saepe alio modo dicta moveat , aliumque moveat , 
aliumque non moveat , quis audeat dicere , defuisse Deo modum vocan- 
di , quo etiam Esau ad eam fidem mentem applicaret , voluntatemque 
conjungeret , in qua Jacob justificatus est ? Haec apertissime favent Con* 
gruistarum systemati . 

Resp. ad i. Apostolus de gratia loquens meminit congruitatis , quae 
proveniat aut sita sit in intrinseca auxilii divini natura , non quae effica- 
ciam gratiae tribuat ex extrinsecis circumstantiis . Neque enim a gratiae 
congruae et opportunae nomine abhorremus , ut adversarii putant , sed 
sensum inficiamur , quo gratiam congruam Suaresius intelligit . Potest quip- 
pe duplici sensu gratia dici congrua ; vel quatenus in se indifferens ac ver- 
satilis est , et effectum producit ob extrinsecam congruitatem , vel quatenus 
natura sua efficax plane est relate ad ingenitam concupiscentiam , quam in 
homine , cui Deus eam elargitur , reperit . Congrua autem vocatur , quoniam, 
congruit cupiditati , quam superare debet , juxta ea quae diximus agentes- 
de gratiae natura . Hoc secundo sensu a nobis etiam gratia congrua admit- 
titur , atque hoc eodem sensu ait Apostolus : Gratiam inveniamus in auxi-' 
lio opportuno ; id est : Accedamus ad Deum , ut gratiam inveniamus adeo 
per se efficacem , ut ad nostram cordis frangendam duritiem sit opportuna . 
Unde pauUo ante in eodem capite scripserat : Vivus est sermo Dei , et ef- 
ficax , et penetrabilior omni gladio ancipiti : et pertingens usque ad di- 
visionem animae , ac spiritus , compagum quoque , et medullarum y ac 
discretor cogitationum , et intentionum cordis. Quare optime novit, quod- 
nam sit auxilium per se opportunum ad nostram vincendam cupiditatem . 

Ad 2. Sensu mox explicato meminit S. Pater gratiae congruae . Nam 
post laudata in argumento verba e vestigio subdit : Cum ergo nos ea de- 
lectant , quibus proficimus ad Deum , inspiratur hoc , et praebetur gratia 
Dei non nutu nostro et industria , aut operum meritis comparatur ; quia 
ut sit nutus voluntatis , ut sit industria studii , ut sint opera caritate fer- 
ventia , ille tribuit , ille largitur . Ubi est ergo gratia congrua Suaresiana ? 

CAPUT XI. 


Inquirit an ad veritates cognoscendas ordinis naturalis necessaria 

sit gratia Christi . 


Animadvertendum est , veritates naturales alias esse speculativas , alias 
practicas ; et rursus considerari posse vel divisim ac distributive , vel colle- 
ctive . Iterum veritates naturales practicae spectari queunt vel mere spe- 
culative , quatenus nec referuntur nec ordinantur ad movendum hic et 
nunc ad supernaturaliter agendum , vel quatenus ita practice cognoscuntur 
ab intellectu , ut voluntatem ad operandum supernaturaliter moveant . Com- 
munis theologorum sententia est , hominem in statu etiam naturae corruptae 
gratia Christi non indigere ad veritates ordinis naturalis sive speculativas 

sive pracilcas assequendas ; dummodo tamen distributivc considerentur , nec 
voluntatem moveant ad siipernaturaliter operandum . Quibus in casibus ne- 
cessaria utique est Christi gratia . His delibatis , modo sit 

CONCLUSIO 

Homo sine gratiae salvatoris auxilio cognoscere potest veritates sive 
speculativas sive practicas ordinis naturalis ^ distributivc tamen , 
non collective , et dummodo voluntatem non moveant 
ad supernaturaliter operandum . 

Prob. prima pars prop. I. ex Script. Sap. cap. i3. legitur: A magnitu- 
dine speciei , et creaturae cognoscibiliter poterit creator horum videri . A- 
postolus ad Rom. cap. i. Revelatur , ait , ira Dei de caelo super omnem 
impietatem ... eorum , qui veritatem Dei in injustitia detinent : quia quod 
notum est Dei , manifestum est in illis , Deus enim illis manifestavit . In- 
visibilia enim ipsius a creatura mundi per ea , quae facta sunt , intellecta 
conspiciuntur . Ibidem Gentes dicuntur inexcusabiles , quia cum cognovis- 
sent Deum , non sicut Deum glorificaverunt . Veritas in ordine naturali 
sublimis et excellentissima proculdubio est Dei existentia . Haec autem co- 
gnosci potest sive speculative sive praclice absque gratia salvatoris , ut ex 
recitatis et aliis, quae afferri possent, palet. II. Accedunt PP. Augustinus 
noster in lib. I. de Trinit. cap. i3. inquit: Quidquid prudenter ^ fortiter ^ 
temperanter , et juste agimus , Twn ad sapientiam , sed ad eam scien- 
tiam pertinet sive disciplinam , qua in vitandis malis , bonisque appe- 
tendis actio nostra versatur ,* et quidquid propter exempla vel cavenda 
vel imitanda , et propter quarumcumque rerum , quae nostris accommo- 
datae sunt usibus , iiecessaria documenta dignoscitur , historica cognitione 
colligimus. S. Prosper in carm. de ingr. ita scribit: 

Si quid enim dc principiis felicibus illi 
Et vita exilii superest prudenter agenda , 

Hoc sanum , et quo nil fuerit sublimius in se 
Credit , amat que suum sapientia sensum ; 

Innumeras sese claram mirata per artes 
Quod conjecturis sublimibus abdita quaerit , 

Quod meminit recte , sapit acriter , aestimat apte . 

Hic deinceps eloquentiam, leges, prudentiam juris, astronomicas ma- 
llicinaticasque commemorat facultates , quas humano studio ac labore asse- 
qui possumus ; ac tandem concludit : 

Quae licet ex primo naturae habeantur honore , 

Non tamen ad veram possunt perducere vitam . 

Etiam ven. Reda in cap. 2 . ep. ad Rom. Anima rationalis , inquit , 
etiam cilpiditate caecata , tamen cum cogitat et ratiocinatur , quidquid 
in ea ratiocinatione verum est , non ei tribuendum est , sed lumini veri- 
tatis , a quo vel tenuiter pro sui capacitate illustratur , ut verum ali- 

quod in ratiocinando sentiat . Manu Jormatoris nostri in ipsis cordibus 
nostris veritas scripsit : Quod tibi non vis , alteri ne feceris . III. Suftra- 
gatur et raiio tliecl. i. Gratia Cliiisti non datur, nisi In ordino ad aetcrnaiii 
salutem , dicente Augustino in ep. ad Sixtum : JSon istam gratiam commen- 
dat Apostolus , qua creati sumus , ut homines essemus 5 sed qua justifi- 
cati sumus , ut homines justi essemus . Quumque naturalium scientia re- 
rum , quae in gentilibus erat , non conduceret eos ad salutem , fit conse- 
quens , non descendisse in illis a gratia salvatoris . 2. Angeli mali maxima 
pollent rerum naturalium scientia tum speculativa tum practica , ut ne- 
mo diflitelur . Et tamen nullam habent , nec habere possunt gratiam sal- 
vatoris . 3. Accedit his , quod ignorantia per originariam culpam contracta 
non tanta est , ut lumen q^tinxerit rationis , unde ad naturalia discenda 
necessaria sit gratia Christi . 

Prob. altera prop. pars. I. Scriptura . Nam Eccl. cap. 8. legitur : Et 
intellexi , quod omnium operum Dei nullam possit homo invenire ratio- 
nem eorum , quae fiunt sub sole : et quanto plus laboraverit ad quae- 
rendum , tanto minus inveniat : etiamsi dixerit sapiens , se nosse , non 
poterit invenire . Hinc Salomon , qui multa prae ceteris noverat , speciale 
a Deo obtinuit auxilium , ut in libris Regum legitur . II. Id ipsum docent PP. 
Olympiodorus in cat. Graec. PP. ISullus itaque sapiens , sive saecularis , 
sive in vera sapientia versatus perfecte potest universi cognitionem asse- 
qui. Et Augustinus in I. rctr. cap. ij. Ad miseriam , \ncpn\.^ justae damna^ 
tionis pertinet ignorantia et dijjicultas^ quam patitur omnis homo ab exor- 
dio nativitatis suae. III. Ex qua Augustini sententia validissima depromi- 
tur ratio . Nam si ignorantia veluti naturalis ob originale peccatum eva- 
sit , quis unquam poterit sine speciali Dei privilegio , quod omnem pel- 
lat ignorantiam , veritates omnes naturales collective consideratas adipisci ?• 

Prob. 3. pars , quod nempe absque gratia salvatoris cognosci neque- 
ant naturales illae veritates , quae voluntatem moveant ad supernaturaliler 
agendum . Sed pars haec demonstratione non indiget , quum in superiore 
libro adversus Pelagianos ac Semipelagianos demonstratum sit , neminem 
posse vel perficere vel incipere bonum opus absque Christi gratia . Hific 
Apostolus in I. ad Cor. cap. i. merito inquit: Gratias ago Deo meo sem- 
per pro vobis in gratia Dei , quae data est vobis in Christo Jesu ; quod 
in omnibus divites facti estis in illo , in omni verbo , et omni scientia'. 
Et in II. ad Cor. cap. 3. ISon sumus sufficientes cogitare aliquid ex no- 
bis quasi ex nobis . Merito etiam S. P. Aug. ait lib. VI. cont. Julian. cap. 16. 
Ignorantia minuitur veritate magis magisque lucente : concupiscentia mi- 
nuitur caritate magis magisque fervente . JSihil boni horum duorum est 
a nobis . Merito , inquam , haec scripta sunt , quoniam motus etiam mini- 
mus , qui profluere videtur cx naturalium cognitione rerum , dum volun- 
tatem ad supernaturale bonum excitat , a gratia Christi repetendus omni- 
no est . 

Solvuntur objectiones . 

Obj. I. Paulus in II. ad Cor. cap. 3. inquit; iVora quod sufficientes 
simus cogitare aliquid a nobis quasi ex nobis'^ sed sufficientia nostra ex 
Deo est . Et in I. ad eosdem Corinth. cap. 4* dixerat : Quis te di~ 
scernit ? Quid autem habes quod non accepisti ? Si autem accepisti y quid 
gloriaris quasi non acceperis ? Porro si absque gratiae salvatoris auxilio 
posset homo veritates naturales sive speculativas sive practicas etiam distri- 
butive cognoscere , sufficiens sibi esset cogitare aliquid ex se , et in se ipso 
posset non in Domino gloriari . II. Synodus Milevitana et Arausicana non 
absimili ratione loquuntur . Illa enim cap. 4* • Utrumque Dei domim 

est , et scire quid agere debeamus , et diliger^, ut faciamus . Haec vero 
can. 9. Divini muneris est , inquit , cum recta cogitamus . Et merito qui- 
dem juxta Scripturarum ac veterum Patrum senteutiam . III. S. P. Aug. 
salvatoris gratiam passim appellat medicinalem , quod ignorantiae vulnus 
sanet ; et Gregorius hom. XI. in Evangelia affirmat , hominem per pecca- 
tum caecum evasisse . Christi proinde gratia quamlibet expellere debet igno- 
rantiam , lumenque veritatis hominibus restituere , etiam ubi de rebns agi- 
tur naturalibus . 

Resp. Haec aliaque , si quae sint , dicta esse fatemur de rebus superna- 
turalis ordinis , atque etiam de illa rerum naturalium cognitione , quae vo- 
luntatem movet ad supernaturaliter operandum . Et ad i. reapse Apostolus 
in II. ad Corinth. de cogitatione loquitur, quae est dispositio ad justifi- 
cationem , ut Aug. lib. de praed. SS. cap. 2. observat : Quod ergo per* 

tinet ad religionem atque pietatem , de qua loquebatur Apostolus , si non 
sumus idonei cogitare aliquid quasi ex nobismetipsis , sed sifficientia 
nostra ex Deo est , profecto non sumus idonei credere aliquid quasi ex 
nobismetipsis , quod sine cogitatione 7ion possumus , sed sufficientia , qua 
credere incipiamus , ex Deo est . Ita S. doctor . Et patet quoque ex eo- 
dem Pauli scopo , qui non ad philosophicas aut mathematicas scientias re- 
fertur , sed ad salutem ej usque consequenda media . Quia vero sine au- 
xilio gratiae sufficit sibi homo ad veritates aliquas naturales dignosccnd<as , 
de hisce haudquaquam gloriari potest . Vel enim ex Christi gratia recte 
quis utitur scientiis naturali lumine comparatis , et jam non in se , sed in 
Domino gloriari debet ; vel iis male utitur , et tunc tantum abest , ut glo- 
riari , quin potius erubescere debeat . Ceterum Apostolus in epist. I. ad 
Cor. cap. /|. non de his loquitur dotibus , quae bonis simul ac malis 
coiumuties sunt , sed quae bonos discernunt a malis . Apposite ad rem no- 
stram S. P. Aug. in eodem lib. de praed. SS. cap. 5. Nihil autem huic 
sensui Pauli tam contrarium est y quam de suis meritis sic quemquam 
gloriari , tanquam ipse sibi ea fecerit , non gratia Dei ... quae bonos di* 
scernit a malis , non quae communis est bonis et malis . Sit ergo gra- 
tia naturae attributa , qua sumus animantia rationalia , disce rnimurque 
a pecoribus ; sit etiam gratia naturae attributa , qua in ipsis hominibus 
a deformibus pulchri , vel ingeniosi discernuntur a tardis , ac si quid 

ejusmodi esi ; sed non se ille , quent coercebat Apostolus , adoersus pe^ 
cus injlabat , nec adversus hominem alterum de aliquo naturali munere r, 
quod inesse posset ; sed aliquod bonum , quod pertineret ad vitam bo^ 
nam , sibi , non Deo tribuens , injlabatur , quando audire meruit : Quis 
enim te discernit ? Quid autem habes quod non accepisti ? 

Ad a. Eadem est Milevitanae synodi mens , quum agat contra Pelagia- 
nos dogmatizantes, scientiam quidem, sed non dilectionem ex Deo esse: 
unde statuit , utraraque ab eo procedere . Et quoniam Semipelagiani doce- 
bant , initium fidei esse ex nobis, Arausicanum concilium can, 'j. defini- 
■vit , quod si quis per naturae vigorem bonum aliquod , quod ad salutem 
pertinet aeternae vitae , cogitare , ut expedit , confirmat ... haeretico fal- 
litur spiritu . Ita exponendi sunt alii Scripturarum ac SS. Patrum textus , 
qui ab adversariis afferri solent . 

Ad 3. Gregorius et Augustinus appellant hominem lapsum caecum 
comparate ad veritates illas , quae ad agendum supernaturaliter voluntatem 
movent . Per peccatum siquidem homo fidem amisit atque scientiam , quas 
Adamo Deus infuderat innocenti . Idcirco cum caeco evangelico , cujus me- 
minit Lucas cap. i8. , caeleste invocare debet adjutorium , quod merito ab 
Augustino vocatur medicinale , quum medendae humanae infirmitatis per pec- 
catum contractae caussa illud nobis tribuat Deus gratuita sua misericordia . 

CAPUT xn. 

De operibus infidelium . 

Antequam perdifficilem de operibus infidelium aggrediamur controver- 
siam , operae pretium duco nonnulla animadversione digna praemittere . Et 
I . in quovis opere morali tria consideranda veniunt j substantia nempe o- 
peris , finis ejusdem operis, et finis operantis. Substantia operis est ejus- 
dem operis veluti materies et officium . Finis operis , qui dicitur etiam 
proximus , est honestas , ad quam opus natura sua tendit . Finis operantis , 
qui solet et ultimus appellari , est Deus , ad quem tanquam ad ultimum fi- 
nem tenetur homo opus referre. Rem exponamus exemplo . Eleemosyna, qua- 
tenus est pecuniae erogatio facta pauperi , est substantia operis . Si pecunia 
ad pauperis sublevandam miseriam erogatur , habetur finis operis , seu pro- 
ximus j ad id quippe ex se eleemosyna tendit , ut proximi subveniatur i- 
nopiae . Quod si denique ea pecunia pauperi erogetur , ut satis divino fiat 
praecepto , habetur etiam finis operantis , quoniam refertur ad Deum ulti- 
mum finem . 2 . Hinc tribus modis dici potest opus morale bonum , vide- 
licet bonum secundum substantiam , seu ex officio ; bonum secundum fi- 
nem proximum , seu finem operis ; et bonum secundum finem ultimum , 
seu operantis . Ita qui stipem pauperi erogat , abstrahendo a fine , quem sibi 
proponit , opus facit morale bonum ex officio ; est quippe bona in eleemo- 
syna pecuniae erogatio . Quod si illam largiatur ob finem honestum , puta , 
quia recta ratio dictat , sublevandam esse alienam miseriam , opus Ulud l>o- 

num erit ex fine proximo , vel honesto . Si demum id faciat , ut placeat 
Deo, tunc opus facit bonum ex ultimo finej adeoque bonum undequaque 
et sicut oportet . 3 . Ut opus morale sit vera ac proprie dicta virtus , non 
sufficit , ut bonum sit vel secundum substantiam , vel ex fine proximo ,* 
sed praeterea requiritur , ut bonum sit ex fine operantis . His brevissime prae- 
missis , inquirendum est modo , quid de infidelium operibus siue gratia pa- 
tratis sit sentiendum ; et an , vel quomodo virtutes aut peccata possint ea 
appellari . Quaenam nostra sententia sit , ex sequentibus patebit proposi- 
tionibus . 

CONCLUSIO I. 

Infideles absque Christi gratia nonnulla facere possunt , quae secundum 
substantiam spectata dici possunt virtutes . 

Prob. I. ex SS. PP. Basilius hom. I. in Prov. inquit : Sunt et apud 
nos virtutes secundum naturam , ad quas familiaritas ipsa animae non 
ex doctrina hominum , sed ex ipsa natura inest . Gregorius Nazianzenus 
orat. XXXI. scribit : Alii naturae indole ad virtutem tendunt . S. P. Au- 
gustinus in lib. de sp. et litt. cap. 27. ait. Etiam impiorum , nec Deum 
verum veraciter justeque colentium quaedam facta vel legimus , vel no~ 
vimus , vel audimus , quae secundum justitiae regulam non solum vitu- 
perare non possumus , verum etiam merito rectcque laudamus: quanquam 
si discutiantur quo fine fiant , vix inveniuntur , quae justitiae debitam 
laudem defensioncmve mercantur . Et proximo cap. subdit : Sine quibus 
( bonis operibus ) difficillime vita cujiislibct pessimi hominis invenitur ... 
quia non usque adeo in anima humana imago Dei terrenorum affectuum^ 
labe detrita est ^ ut nulla in ea velul lineamenta extrema remanserint \ 
unde merito dici possit , etiam in ipsa impietate vitae suae facere aliqua 
legis vel sapere . Haec adeo clara sunt , ut ad probandam thesim nostram 
nulla egeant explicatione . 

Prob. 2. ratione theologica . Si qua esset caussa , cur non possent in- 
fideles absque gratia aliqua bona opera facere secundum substantiam , pro- 
fecto esset , quia ob culpam originalem concupiscentia laborant et ignoran- 
tia , quibus in malum quodvis continuo abripiuntur . Nulla autem est ea 
ratio . Licet enim intellectus et voluntas duo illa contraxerint per peccatum 
vulnera , non adeo tamen profunda fuere , ut rationis penitus extinxerint 
lumen , atque arbitrii libertatem deleverint . Etenim , ut paullo supra di- 
dicimus ab Augustino , non usque adeo terrenorum aireetuum labe detrita 
est in anima humana imago Dei , ut nulla in ca remanserint veluti extre- 
ma lineamenta . Proinde non plane est obliteratus in nobis quilibet boni ac 
recti amor , illius nempe , quod cum natura ipsa proportionem et affinitatem 
habet . Et merito quidem . Nam etiam gentiles colebant parentes , filios 
educabant, fere)>ant opem pauperibus , nonmdlaque hujus generis alia prae- 
stabant , quae , si eorum spectetur substantia , bona sunt, et virtutes dici ' 
possuut . Sed hac in caussa neminem nobis dissentientem invenimus . . 

Dixi , infideles sine Christi gratia nonnulla tantum facere posse secun- 
dum substantiam bona opera , non omnia. Nam homo Christi auxilio desti* 
tutus nequit omnia et singula Dei praecepta etiam secundum substantiam 
observare , ut paullo post ostendemus , sed aliqua tantum , eaque faciliora . 

CONCLUSIO II. 

Possunt infideles nonnulla hona secundum substantiam opera 
absque gratia referre ad finem honestum . 

Prob. I. exemplo petito ex cap. i. Exodi. Ibi narratur, obstetrices 
^Lgyptias , quae proculdubio infideles erant , miserentis animi motu incolu- 
mes servasse mares Hebraeorum contra Pharaonis edictum , eaque de caus- 
sa temporalem a Deo recepisse inercedem . Bene fecit Deus obstetricibus . 
Et quia timuerunt Deum , aedificavit eis domos , id est , earurn familias 
liberorum ac divitiarum copia amplificavit . Porro nonne est agere ob ho- 
nestum finem , infantulos misericordiae affectu haudquaquam in ipso ortu 
praefocare , habita prae oculis illius tenellae aetatis conditione ? Nonne hu- 
jusmodi bonum opus ad finem honestum relatum fuisse putandum est abs- 
que Dei gratia , si illud naturae limites non est supergressum , dignum 
propterea , cui temporalis tantum merces rependeretur ? 

Prob. 2 . auctoritate Patrum. Hieronymus in cap. i. epist. ad Galatas 
iuquit : Natura omnibus inest Dei notitia , nec quisquam sine Christo 
nascitur , et non habet semina in se sapientiae et justitiae , reliquarum^ 
que virtutum : unde multi absque fide et evangelio Christi vel sapienter 
faciunt aliqua , vel sancte , ut parentibus obsequantur , ut inopi manum 
porrigant y non opprimant vicinos, non aliena diripiant. S. P. Augusti- 
nus de virtutibus loquens Romanorum in epist. CXXXVIII. ad Marcellinum 
cap. 3. liaec scribit : Rempublicam primi Romani constituerunt auxerunl- 
que virtutibus , etsi non habentes veram pietatem erga Deum verum , 
quae illos etiam in aeternam civitatem posset salubri religione perduce^ 
re ; custodientes tamen quamdam sui generis probitatem , quae posset 
terrenae civitati constituendae , augendae , conservandaeque sufficere. De~ 
us enim sic ostendit in opulentissimo et praeclaro imperio Romanorum , 
quantum valerent sine vera religione virtutes , ut intelligeretur , hac ad- 
dita , fieri homines cives alterius civitatis. Cujus- rex veritas ,, cujus lex 
charitas , cujus modus aeternitas . Jam vero si per Hieronymum imilti 
absque fide , parentibus obsequendo , inopi porrigendo manum , non oppri- 
mendo vicinos , non aliena diripiendo , vel sapienter id fiuiunt vel sancte ; 
si per Augustinum veteres Romani quamdam sui generis probitatem custo- 
dierunt , immo civilibus virtutibus constituerunt auxerunlque Rempublicam , 
licet vera erga Deum carerent pietate j ergo nonnulla secundum substantiam 
bona opera solis natiu’ae viribus , id est , absque gratia referri possunt ab 

infidelibus ad finem honestum . Id ipsum docent alii Ecclesiae Patres. Pro- 
sper adversus collatorem inquit ; Quis ambigat , hanc sapientiam humano 
generi ad temporalis vitae utilitatem ex naturae a Deo conditae supe^ 
resse reliquiis ? Auctor libri , qui vulgo dicitur Hypognosticon , lib. III. 
scribit : Esse fatemur liberum arbitrium omnibus hominibus , habens qui- 
dem judicium rationis , non per quod sit idoneum quae ad Deum perti- 
nent sine Deo aut inchoare aut peragere j sed tantum in operibus vitae 
praesentis tam bonis quam etiam medis . Donis dico , quae de bonis na- 
turae oriuntur , id est , velle quidquid boni ad praesentem pertinet vi- 
tam . S. Gregorius M. hom. 27 . in Evang. Sunt nonnulli , ait , qui dili- 
gunt proximos per affectum cognationis et carnis , quibus tamen in hac 
dilectione sacra non contradicunt eloquia . Sed aliud est , quod sponte im- 
penditur naturae , aliud , efiiod praeceptis dominicis ex charitate debetur 
obedientiae . Denique S. Thomas a. sec. q. lo. art. 4» in corp. inquit: 
Manifestum est , quod infideles non possunt operari bona opera , quae 
sunt ex gratia , scilicet opera meritoria ; tamen bona opera , ad quae 
sufficit bonum naturae , aliqualiter operari possunt . Unde non oportet , 
quod in omni opere peccent . Peccarent autem , si eorum opera bona tan- 
tum essent ex oUicio , et non etiam ex fine proximo sive honesto . 

Prob. 3. ratione theologica , quae ex allatis sententiis sua sponte fluit. 
Agere propter finem honestum est aliquid facere , quod rectae rationi sit 
consentaneum . At infideles absque gratia aliquid possunt operari , quod 
rectae rationi consentaneum est. Nam i. quamvis intellectus hominis ob 
culpam originalem magnis obvolutus sit ignorantiae tenebris , et voluntas 
gravissima laboret infirmitate , nihilominus nec ille omni veri cognitione , 
nec ista omni boni moralis appetitu caret . 2 . Facere aliquid , quod rectae 
sit rationi consentaneum , est intra limites ordinis naturalis . Possunt proin- 
de id sine gratia Gentiles facere . 3. Plura sunt , in quibus relatio ad finem 
honestum facilis est. Puta, facile est eleemosynam pauperi erogare ad ejus 
miseriam sublevandam , parentibus indita quadam pietate debitum exhibere 
cultum , filios alere , diligere uxorem sincero benevolentiae affectu : sic 
enim recta ratio dictat . Quapropter possunt infideles solis naturae viribus 
nonnulla secundum substantiam bona opera ad honestum finem referre . 

COROLLARIUM . 

Ex duabus hisce hactenus positis thesibus apertissime sequitur , opera 
nonnulla ab infidelibus absque salvatoris gratia patrata non modo non esse 
intrinsece mala , sed appellari posse , sensu licet lato , virtutes . Nam si in- 
fideles omni carentes fide opera quaedam facere possunt secundum substan- 
tiam , sive ex officio bona j si opera eadem referri ab eis possunt ad finenr 
honestum ; non igitur omnia opera infidelium , uti Bajusx somniabat , sunt 
peccata , sed potius sunt aliquo sensu virtutes ; quum facere quod in se 
bomun est , illudque facere , quia sic recta ratio dictat , atque ob actio- 
nem illam temporalem a Deo recipere mercedem > characteres sint , qui vir- 

tuti quidem , non peccato conveniunt . Alio proinde sensu Augustinus prae* 
sertim et Prosper infidelium opera appellant peccata. Quem sensum ut 
intelligamus , sit 

CONCLUSIO III. 

In infidelibus Christi gratia destitutis ut plurimum virtutes sunt ger- 
men inutile et marcescens , quippe qui , quum sit in illorum corde 
radix cupiditatis , solent bona opera aut ad inanem gloriam , 
aut ad voluptatem referre . In hoc autem casu nullus 
negat , hujusmodi virtutes vitio coinquinari aut 
philautiae , aut inhonestatis ^ 

Prob. I. Ad veram atque proprie dictam habendam virtutem, sive ad 
bonum undequaque bonum operandum , non sufilcit opera facere , quae bona 
sint ex officio et secundum substantiam , sed praeterea requiritur , ut virtu- 
tum officia non propter voluptatem, vel temporale comodum , vel vanam glo- 
riam , verum propter Deum ultimum finem exerceantur . Nam Matth. cap. 
6. inquit Christus ; Si autem oculus tuus fuerit nequam , totum corpus tu- 
um tenebrosum erit . Hoc est , si intentio nequam erit , totum opus erit 
pravum . Ita textum exponit S. P. Aug. lib. IV. cont. Jul. cap. 3. Hunc 
oculum agnosce intentionem , qua facit quisque quod facit . Et paullo an- 
te scripserat : Noveris non officiis , sed finibus a vitiis discernendas esse 
virtutes . Officium est autem quod faciendum est j finis vero propter quod 
faciendum est . Cum itaque facit homo aliquid , ubi peccare non vide- 
tur , si non propter hoc facit , propter quod facere debet , peccare con- 
vincitur . Quare si finis pravus erit , opus , quod fit , non modo virtus non 
erit , sed dicendum peccatum . Jam vero infideles Christi gratia destituti , 
quamvis opera ex officio bona exercerent , illa tamen , ut plurimum , vel 
ad voluptatem vel ad temporale commodum , vel ad vanam gloriam re- 
ferebant . Et re quidem vera . Epicurei omne suum studium impendebant 
in exercitio virtutum ; eaque de caussa in philosophiam diu noctuque incum- 
bebant , ut exercitio virtutum ad beatam vitam pervenirent . Ast quo fine 
id faciebant ? Propter voluptatem , respondet Augustinus loco paullo ante ci- 
tato : Quales virtutes Epicurus induxit voluptatis ancillas , quae omnino 
quidquid facerent , propter illam vel adipiscendam facerent , vel tenen- 
dam . Nulla unquam fuit gens , quae tara pulchre virtutes exerceret , ut 
fuere Romani . Sed et ipsos, in exercendis virtutibus ut plurimum pec- 
casse , putandum est , quum illas ad inanem referrent gloriam . Unde Au- 
gustinus lib. V. de civ. Dei cap. 12 . inquit: Veteres primique Romani , 
quantum eorum docet et commendat historia ..*. laudis avidi , pecuniae 
liberales erant , gloriam ingentem , divitias honestas volebant : hanc ar- 
dentissime dilexerunt , propter hanc vivere voluerunt , pro hac et mori 
non dubitaverunt . Ceteras cupiditates hujus unius ingenti cupiditate pres- 
serunt . Ipsotn denique patriam , quoniam servire videbatur' inglorium , 
prius omni studio liberam , deinde dominam esse cupierunt . Deinde quod 

de omnibus Romanis generatini S. doctor affirmaverat , de singulis dicit in 
particulari'. De Bruto namque ait , quod curri vicerit laudis immensa cu- 
pido . Affirmat , Catonem patriam a Gallis liberasse , quia non habebat 
potiorem , ubi vivere posset gloriosius . De Marco Regulo inquit , ideo fuis- 
se ad Carthaginenscs reversum, quoniam postquam Afris servierat, digni- 
tatem Romae liberi civis habere non poterat . Multos alios deinceps enume- 
rat Romanos heroas , quos virtutes exercuisse docet propter laudis gloriae- 
que ambitionem . Verum est itaque , infideles Dei gratia destitutos , licet ab- 
solute loquendo opera nonnulla referre possent ad iinem honestum , revera 
tamen ad pravum retulisse finem j proindeque illorum virtutes vitia potius 
ac peccata fuisse , quam veras proprieque dictas virtutes . Hinc optime 
S. P. Augustinus adv. Jul. lib. IV. cap. 3. scribit: Bonum est y ut subve- 
niatur homini periclitanti ... Sed ille , qui hoc facit , si amando gloriam 
hominum magis quam Dei facit , non bene bomim facit ; quia non bo ^ ' 
nus facit f quod non bona voluntate facit. Et infra; Sed forte dicturus es^ 
Misericors voluntas bona est . Recte istud diceretur y si quemadmodum ... 
fides y quae per dilectionem operatur ; semper est bona , ita misericor-^ 
dia semper esset bona . Si autem reperitur et misericordia mala , qua 
persona pauperis accipitur in judicio ; propter quam postremo rex Saul 
meruit a Domino , et utique misericorde , damnari , quia contra ejus 
praeceptum captivo regi per humanum pepercit affectum ,* attentius cogi- 
ta , ne forte misericordia bona non sit . Juliano autem priscorum Roma- 
norum objicienti virtutes , ut gratiae everteret necessitatem , ita respondet : 
An forte et istis y qui exhibuerunt terrenae patriae babylorucam dilectio- 
nem , et virtute civili , non vera sed verisimili , daemonibus vel humanae- 
gloriae servierunt , Fabriciis videlicet et Regulis et Fabiis et Scipioni- 
bus et Camillis ceterisque talibus ... provisuri estis aliquem locum in- 
ter damnationem regnumque caelorum ? Romanorum itaque virtutes per 
Augustinum totidem fuere peccata . Et merito quidem , quum nemo ca- 
tholicorum diffiteatur , opera secundum officium bona , ob pravum finem 
patrata , esse peccata . 

Prob. 2 . Infideles Christi gratia carentes fidem certe non habent .- 
Verum opera illorum , qui fidem non habent , peccata potius dicenda sunt , 
quam virtutes , inquiente Paulo ad Rorn. cap. 4* Omne , quod non est ex 
fide , peccatum est . In quae verba ita fatur Augustinus contra Julianum* 
libro et capite supra laudatis : Ex quo colligitur , etiam ipsa bona opera ,* 
quae faciunt infideles , non ipsorum esse , sed illius , qui bene utitur ma- 
lis . Ipsorum autem esse peccata , quibus et bona male faciunt , quia 
ea non fideli , sed infideli , hoc est , stulta et noxia faciunt voluntate .. 
Qualis voluntas y nullo christiano dubitante y arbor est mala y quae face-^ 
re non potest y nisi fructus malos y id est y sola peccata. Omne enim y ve- 
lis y nolis y quod non est ex fide , peccatum est . Innumeris aliis in locis* 
eadem tradit S. Paler , quae citata vide apud Norisium et Berli . Leo- 
M. serm. II. dc jejun. Pentec. Apud ipsos paganos , inquit , sunt quae- 
dam vana jejunia . Aliud enim agit sub veritate ratio y aliud sub falsi- 

tate deceptio . Apud nos jides sanctificat etiam manducantem ; apud il- 
los infidelitas polluit jejunantem . Unde ? Quia extra catholicam Eccle- 
siam nihil est integrum , nihil castum , dicente Apostolo : Omne , (fuod 
non est ex fide ^ peccatum est. Prosper in sentcnt. Augustini nuin. io6. 
inquit : Omnis infidelium vita peccatum est, et nihil est bonum sine sum- 
mo bono . Ubi enim deest cognitio aeternae et incommutabilis verita^ 
tis , falsa virtus est, etiam in optimis moribus . Et ibid. num. 2 25. Non 
sunt bona opera , nisi quae per fidem et dilectionem fiunt , quia alte- 
rum sine altero nullius virtutis fructum parit . Et in carm. de ingr. cap, 
i6. ne singula recenseam, ait: 

Omne etenim probitatis opus , nisi semine verae 
Exoritur fidei , peccatum est , inque reatum 
Vertitur , et sterilis sibi cumulat gloria poenam . 

Bonifacius II. in epist. ad Caesarium Arelatensem de fide loquens chri- 
sdana inquit : Praeter quam iiihil est boni , quod secundum Deum qui- 
libet valeat operari , sicut beatus Apostolus dicit : Omne , quod non est 
ex fide , peccatum est . Quod cum ita sit , aut nullum bonum gratiae 
deputabunt , si ei fidem subtrahere moliuntur , aut si quod bonum esse 
dicunt de gratia , ipsa necessario fides erit gratiae deputanda . Brevitati 
consulens sentcnti.is omitto Fulgentii lib. I. de veritate praed. cap. i8. , 
Prudentii adv. Erigenam , Lupi Servati lib. de trib. quaesi, q. i. , Lupi 
Ferrariensis in coli. q. III., Bcdae in cap. 14 . ep. ad Rom., aliorumque; et 
do verba S. Remigii , qui cum sua Lugdun. Ecclesia in lib. de luenda Script. 
verit. cap. 1 1 . scribit : Homines habent naturaliter insitum arbitrium vo- 
luntatis , ut eodem arbitrio possint velle mala , possint velle etiam quae- 
dam bona , sed humana affectume ad humanam societatem atque hone- 
statem pertinentia , quae eadem humana affectione vel propter aliqua 
temporalia commoda appetuntur , vel propter ipsam solummodo vitae ho- 
nestatem : sed hujusmodi humana bona , quae humana affectio potest vel- 
le , potest etiam nonnumquam agere humana natura . Cum propter tem- 
poralia bona appetuntur , sine dubio cupiditates sunt ; cum propter so- 
lam vitae honestatem , sine dubio inflata et elata sunt . Tamen potest 
ea discernere , potest etiam velle , potest etiam habere , in quantum na- 
turali bono adjuvatur , et Dei dispositione permittitur humana natura . 
Ex quibus aliisque , quae aflerri possent , colligitur , opera hominum fidem 
non habentium ut plurimum saltem vitio coinquinari , ideoque vera esse 
peccata . 

Sed explicemus allatum mox argumentum . Homo fidem non habens 
opera sua etiam secundum substantiam bona vel refert ad pravum finem , 
vel saltem non refert ad Deum ultimum finem . Neque enim absque gra- 
tia potest quis opera sua ad Deum lanquam ad ultimum finem referre , 
quum sine aliqua caritate ea relatio haberi nequeat , et homo sine gratia 
Deum diligere , ut oportet , non potest , neque ut auctorem gratiae , neque 
ut auctorem naturae, ut jpaullo post demonstrabimus. Si ergo homo ope- 
ra sua ad pravum referat finem , in operibus illis quamvis, secundum sub- 

stantiam optimis , proculdubio peccabit , ut hactenus demonstravimus . At-, 
que ita omne , quod non est ex Jide , peccatum est , et quidem commis- 
sionis . Lege S. Prosperi epigramma LXXXVIII. Quod si homo actiones 
suas non referat ad Deum ultimum finem , quod plane sine fide facere 
non potest , quum sub praecepto teneamur actiones nostras virtualiter ad 
Deum referre tanquarn ad ultimum finem , ut modo supponimus , et ali- 
bi demonstrabimus , peccabit homo peccato omissionis . Ex qua omissione 
opera infidelium sunt peccata , et optime ait Apostolus : Omne , quod non 
est ex Jide , peccatum est . Hinc Augustinus laudato saepe lib. IV. cont. 
Jul. cap. 3. inquit : Cum non ad suum referuntur auctorem dona Dei , 
hoc ipso male his utentes efficiuntur injusti . Et in lib. I. de nupt. et 
conc. cap. item 3. postquam dixerat , continentiam donum esse Dei , sub- 
dit : (fuid ergo dicimus , quando et in quibusdam impiis invenitur pudi- 
citia conjugalis ? Utrum eo peccare dicendi sunt , quod dono Dei male 
utantur , non id referentes ad cultum ejus , a quo acceperunt ? An forte 
nec dona Dei putanda sunt ista , quando haec infideles agunt , secun- 
dum Apostoli sententiam : Omne , quod non est ex fide , peccatum est ? 
Hoc secundum ibidem eligit dicens : Quis audeat dicere , donum Dei es- 
se peccatum ? Et paullo infra : De iis , quae faciunt ( infideles ) , dictum 
est '.'Omne , quod non est ex fide , peccatum est . Cum igitur faciunt haec 
homines sine fide , quae videntur ad conjugalem pudicitiam pertinere , 
sive hominibus placere quaerentes , vel sibi , vel aliis , sive in his rebus , 
quas vitiose concupiscunt , humanas molestias devitantes , sive daemonibus 
servientes , non peccata coercentur , sed aliis peccatis alia peccata vincun- 
tur . Absit ergo pudicum veraciter dici , qui non propter Deum verum 
fidem connubii servat uxori . 

Sed qui in contrariam a nostra abeunt sententiam respondent . I. Po- 
test homo etiam gratia destitutus aliqua opera sua non referre ad Deum 
ultimum finem , neque ad finem pravum , sed ad finem honestum , et recte 
agere , quia sic recta ratio dictat . Eo in casu opera absque fide et gra- 
tia peracta non inodo peccata non erunt, sed dici quoque poterunt virtutes. 
II. Et revera. Virtus quaevis moralis si propter finem honestum exerceatur, 
censetur intrinseca sui bonitate in Deum ultimum finem referri . Nam ha- 
bet in ipsa actus entitate imbibitam , ut inquiunt , relationem ad Deum ; 
proindeque vera virtus est, non vitium. III. Si infideles virtutes absque 
ullo exercerent fine, steriles ad summum virtutes, non peccata dici possent. 

Resp. ad i. Agere propter finem honestum idem est, ac virtutem re- 
ferre ad se ipsam . Ast homo auxilio Del non adjutus virtutem ad se ipsam 
referendo , facile admodum sibi complacet ac in philautiae vitium labi- 
lur. Unde S. P. Augustinus memorato lib. IV. cont. Jul. cap. 3. Nihil 
est , inquit , in creaturis , quod attinet ad institutarum divinitus merita 
naturarum , rationali mente praestantius . Unde fit consequens , ut mens 
bona magis sibi placeat , magisque se ipsa delectet , quam quaelibet alia 
creatura . Quam vero periculose , imo perniciose sibi placeat , cum per 
hoc tumescit typho , et morbo inflationis extollitur , quandiu non videt , 

sicut videbit etc. Et lib. XIX. de C, D. cap. a 5 . Proinde virtutes^ 

quas ( lmu)ana meus ) sibi habere videtur , per quas imperat corpori 
et vitiis ad quodlibet adipiscendum , vel teneiuium , nisi ad Deum retu- 
lerit , etiam ipsae vitia sunt potius , quam virtutes . ISam licet a quibus- 
dam tunc verae et honestae putentur esse virtutes , cum ad se ipsas re- 
feruntur , nec propter aliud expetuntur , etiam tunc injlatae ac super- 
bae sunt ; et ideo non virtutes , sed vitia judicamla sunt etc. Hoc idem 
demonstrare pergit eximius doclor serm. VI. de verbis Apost. exemplo a 
Stoicis deprompto , qui virtutem sectabantur propter honestatem , contra 
quam facerent Epicurei , virtuti studentes propter voluptatem ,* aitque ulro- 
rumque virtutes fuisse peccata , introducens ibi Paulum Apostolum Athe- 
nis cum Stoicis ac Epicureis colloquentem , quum Act. cap. 17. legatur: 
Quidam autem Epicurei et Stoici philosophi disserebant cum eo . Ita 
autem laudato loco S. doctor scribit ; Dicebat Epicureus : Beatus , cujas 
est in fructu voluptas carnis ejus . Dicebat Stoicus : Imo beatus , cujus 
est in fructu virtus animae ejus . Dicebat Apostolus : Beatus , cujus est 
nomen Domini spes ejus . Errat Epicureus : falsum est enim , esse horni- 
nem beatum , cujus est in fructu voluptas carnis ejus . Fallitur et Stoi- 
cus : falsum enim est ^ et omnino meiulacissimumfbeatum esse hominem^ 
cujus est in fructu virtus animae ejus . Comparationem hanc inter Stoicos 
et Epicureos instituit etiam in lib. V. de C. D. cap. 20. ubi inquit , Epi- 
cureos pinxisse voluptatem , tanquam reginam in sella sedentem , cui vir- 
tutes ancillarentur. Tum addit : Nihil hac pictura dicunt esse ignominio- 
sius et deformius ... Sed non existimo satis debiti decoris esse picturam , 
si etiam talis fingatur , ubi virtutes humanae gloriae serviant . Licet enim 
ista gloria delicata mulier non sit , inflata tamen est , et multum inani- 
tatis habet ... Nec illi se ab ista defenderint foeditate , qui cum aliena 
spernant judicia velut gloriae contemptores . sibi sapientes videntur , et 
sibi placent . Per Augustinum ergo homo , qui virtutum officia propter 
honestatem exercet , typho superbiae ac philautiae corrumpitur . Et meri- 
to quidem . Nam homo gratia destitutus , licet absolute loquendo peragere 
bonum possit propter finem honestum , ut paullo ante docuimus , habet 
nihilominus concupiscentiam , quae ipsum ad agendum pertrahit propter 
pravum finem . Unde in praxi aut nunquam aut raro admodum in ope- 
ris sistit honestate . Atque ut actionem in ea poneret, necesse foret , ut sta- 
tim post peractum opus alio mentem avocaret . Quod perraro admodum 
contingit . Nam qui moraliter agit , ad actionem suam animadvertere debet, 
an bene scilicet operatus sit , ac propter bonum finem : quae quidem con* 
siderans , nil facilius quam ut opus diligat suum , atque ita superbia tume- 
scat et infletur . Ac denique infidelis virtutes propter honestatem exercens , 
non illas refert ad Deum ultimum finem , quem non agnoscit . Hoc autem 
solum sufficit , ut virtutes illae censeantur , in sensu supra exposito , pec- 
cata . Idcirco Juliano objicienti : Si gentilis nudum operuerit , numquid quia 
non est ex fide , peccatum est ? respondet Augustinus lib. IV. adv. eumdem 
cap. 3 . Prorsus in quantum non est ex fide , peccatum est : non quia 

per se ipsum facium , quoA est nudum operire , peccatum est ; sed de ta- 
li opere non in Domino gloriari , solus impius negat esse peccatum . 

Ad 2. dico I. Falsum penitus est, actionem ob honestum finem pe- 
ractam continere in se relationem ad Deum . Nam si res ita se haberet , 
actio illa meritoria esset aeternae vitae , quum actio propter Deum patrata 
meritum aliquod habeat aeternae vitae ; et ita disponeretur homo ad justi- 
ficationem absque fide , quod absurdissimum est . 2. Honestas illa , ad quam 
opus suum infidelis referret , objectum esset ordinis naturalis . Quomodo 
ergo imbibitam habere potest in entitate relationem ad Deum , qui ordinis 
supernaturalis est , nec etiam ut auctor naturae absque gratia diligi potest , 
ut oportet? 3 . Cur finis honestus sibi in agendo ab infideli propositus in- 
trinsecus continet relationem ad Deum ? Nempe quoniam finis ille bonus 
est . Ast bonum est etiam officium operis ; nec proinde intrinsecus continet 
relationem ad Deum , quum officium ad pravum quoque finem referri possit. 

Ad 3 . respondeo verbis Augustini lib. IV. cont. Jul. cap. 3 . Absit au- 
tem , ut virtutes verae cuiquam serviant , nisi illi , vel propter illum , 
cui dicimus : Deus virtutum converte nos ... Quae autem nulli rei ser~ 
vire volunt , nec ipsae verae sunt . Verae quippe virtutes Deo serviunt 
in hominibus , a quo donantur hominibus ... Quidquid autem boni fit ab 
homine , et non propter hoc fit , propter quod feri debere vera sapien- 
tia praecipit , etsi officio videatur bonum , ipso non recto fine peccatum 
est . Quod vero non dentur virtutes steriles , sic demonstrare pergit ibidem 
, S. Paler : 1 'ieri non potest , ut steriliter boni simus ; sed boni non sumus 
quidquid steriliter sumus . ylrbor enim bona bonos fructus facit . Absit 
autem , ut Dens bonus ^ a quo securis paratur arboribus non facientibus 
fructum bonum , excidat et in ignem mittat arbores bonus . JSullo modo 
igitur homines sunt steriliter boni , Et postea : Deus istas arbores non 
potest diligere : et si tales permanserint , disponit excidere , quia sine 
fide impossibile est placere Deo . 

Prob. 3 . thesis. Homo de suo nihil habet, nisi peccatum . Nam concilium 
Arausicanum canone 22. hanc tulit definitionem ; Nemo habet de suo , ni- 
si mendacium et peccatum . Si quis autem habet homo justitiam at- 
que veritatem , de illo fonte est , quem debemus sitire in hac eremo , ut 
ex eo , quasi quibusdam guttis irrorati , non deficiamus in via . S. M. 
Ecclesia in orat. Dom. XIV. post Pentec. sic Deum deprecatur : Sine te 
labitur humana mortalitas . Et in ipso Pentec. die inquit ; Sine te nihil 
est in homine , nihil est innoxium . S. P. Augustinus in lib. de spir. et 
litt. cap. 3 . Neque liberum arbitrium quidquam , nisi ad peccandum va- 
let . Et in ep. 18G. cap. 10. Sine gratia dicimus ad non peccandum ni- 
hil voluntatis arbitrium valere . 

Dissolvuntur argumenta adversariorum . 

Obj. I. cont. 3 . thes. I. Ubi Scriptura et Patres affirmant, absque gra- 
tia nihil fieri posse boni , intelligcndi sunt de bono ordinis supernaturalis , 

quod ad veram ducit pietatem et vitam aeternam . Quare ex illis- foniil)us 
colligi nequit , opera infidelium absque gratia patrata non esse veras vir- 
tutes . II. Momentum illud ex Apostoli verbis depromptum ; Omne , quod 
non est ex Jlde , peccatum est , nullius est pro nostra sententia pouderis . 
Nam illorum verborum sensus est ; Omne , quod ex dictamine bonae con- 
scientiae non est , peccatum est . III. E contra idem Apostolus in cpist. ad 
Rom. cap. 2. Gentes , inquit , quae legem non habent , naturaliter ea , 
quae legis sunt , faciunt ; ejusmodi legem non habentes , ipsi sibi sunt 
lex . Si gentiles naturaliter legem faciunt , noii indigent semper gratia , 
ut exerceant virtutes . 

Resp. ad i. Inter vitium ac virtutem proprie dictam , quae quidem su- 
pematuralis est , quia opus est gratiae , nullum in praxi , ut plurimum saltem , 
datur medium , sicuti nullum medium est inter aeternum ac temporale bo- 
num , ut S. Pater multis in locis , et lib. praesertim V. de civ. Dei cap, 
12. ac lib. IV. cont. Julianum cap. 3 . docet. Audi S. doctorem in hoc 
secundo loco ita scribentem : Porro si veram justitiam non habent ( in- 
fideles et impii ) , profecto nec alias virtutes comites ejus et socias , si 
quas habent , veras habent : quia cum non ad suum referuntur auctorem 
dona Dei , hoc ipso mali his utentes ejjiciuntur injusti . Quando autem 
infideles opera secundum ollicium bona exercent absque gratia , agere so- 
lent plane naturaliter , et propter temporale et commutabile bonum j pro- 
indeque peccant vel omittendo vel committendo . 

Ad 2. De fide , et non de conscientia esse Apostoli verba accipienda , 
patet I. quoniam sic ea intellexit doctorum aquila Augustinus disputans 
adv. Jul. lib. 1 V\ cap. 3 . , ut ex allatis superius bene multis testimoniis ap- 
paret . Unde exponere Apostoli textum de conscientia , et non de fide , 
idem est ac rejicere cum Morainio aliisque hujus generis hominibus au- 
ctoritatem Augustini . 2. De fide , et non de conscientia textum intellexe- 
runt alii sancti Patres loco mox laudato allegati . 3 . Eo sensu accipit etiam 
Ecclesia . Nam Episcopus ex antiquissimo ritu , qui in Pontificali Romano 
legitur , consecrans subdiaconos ita inquit : Estote ergo tales y qui Sacri- 
ficiis divinis , et Ecclesiae Dei , hoc est , Corpori Christi digne servire 
valeatis , in vera et catholica fide fundati j quoniam , ut ait Apostolus : 
Omne , quod non est ex fide , peccatum est , schismaticum est , et extra 
unitatem Ecclesiae est . 

Ad 3 . Testimonium Apostoli ex cap. 2. ad Rom. depromptum obje- 
ctum olim fuit Augustino a Juliano ad demonstrandum , veras in infideli- 
bus dari virtutes. Neque dicant, Juliani scopum fuisse ostendere veras in 
infidelibus absque gratia virtutes ad vitam aeternam conducentes . Nam Pc- 
lagiani nunquam ausi simt affirmare , opera absque sanctificante gratia pa- 
trata meritoria esse vitae aeternae . Ac proinde contendebat Julianus , in- 
fideles veras ac proprie dictas exercere virtutes in ordine naturali , quae 
bonae essent iindequaque, et meritoriae non quidem aeternae vitae , sed gratiae 
habitualis , sine qua nemini aeternam vitam Pelagiani concedebant . Sapien- 
lissimus itaque Pater Augustinus aposlolicam e,vponit senieutiam de geii- 

tibus aci fidem conversis . De qua intelllgentia fuse in expositione pertra- 
ciabiujiis . 

Obj. 2. S. Augustinus lib. I. de peccat, mer. et rem. cap. 22. ita scribit : 
IJnde enim jit , ut homo ah ineunte pueritia modestior , ingeniosior , tem- 
perantior , ex magna parte libidinum victor , qui oderit avaritiam , lu- 
xuriam detestetur , atque ad virtutes ceteras provectior aptiorque con- 
surgat j et tamen eo loco sit , uhi ei praedicari gratia christiana non pos- 
sit P In lib. quoque de spir. et litt. cap. 27. ac serin. CGGLXXXV. inter 
hom. 5 o. docet, ethnicos philosophos solis naturae viribus esse castos, libera- 
les , aliasque exercere virtutes . Gonsonant his etiam quae habet Origenes 
lib. II. in epist. ad Rotn. cap. 2., Ghrysostomus hora. LXVIl. ad popul. An- 
tioch., Hieronymus in epist. ad Demetriadem, et M. Gregorius hom. XXV. in 
lliVang. II. Idem Augustinus lib. IV. cont. Jul. cap. 3 . aflirmat , in inferno 
minus Fabricium quam Galilinam puniri . 111 . Antiqui Romani ob exercitas 
a se virtutes mercedem receperunt a Deo , mercedem quoque obstetrices 
Aegyptiae et Nabuchodonosor , quamvis extra veram essent religionem . 

Ad I. resp. Omnia haec uno solvi possunt verbo , si diceremus, Au- 
gustinum aliosque Patres affirmare , a gentilibus et a quovis homine Ghri- 
sti gratia destituto fieri opera secundum substantiam , seu ex officio bona 
juxta sensum superius explicatum . 2. Tamen Origenem asserimus, in rebus 
de gratia illius non admittere quoad auctoritatem , quippe magister fuit et 
antesignanus Pelagianorum , ut lib. harum instit. XXVI. cap. i. demon- 
stravimus . De aliis Patribus in argumento laudatis vide quae dicemus cap. 
p 5 . sequente. Quoad Augustinum vero animadvertendum est, ibi S. Patrem 
errorem insectari Origenistarum , animarum praeexistentiam admittentium. 
Proinde ait , gratiam fidei non rependi meritis ac bonis operibus ab ani- 
mabus , antequam corporibus includerentur , patratis . Si enim , inquit , il- 
li fidei gratiam recipiunt , qui ob peracta in altera vita bona opera eani 
promerentur , nonne ipsorum animae corporibus includi debuissent , quae 
mitioribus agerentur concupiscentiis ? Et e contra , qui hanc non reci- 
piunt gratiam ob peccata in superiore vita patrata , nonne includi deberent 
corporibus ad vitia magis inclinatis ? Et nihilominus fit , ut minus sint vi- 
tiis addicii , qui hanc non recipiunt gratiam j illisque detur , qui procliviores 
sunt ad vitia . Arguit S. doctor ex adversariorum principiis . 

Ad 2. De minore Fabricii poena in inferis dico cum eodem Augusti- 
no laudato libro cont. Jul. Minus Fabricius , quam Catilina punietur: 
non quia ille bonus , sed quia iste magis malus ,* non veras virtutes ha- 
bendo , sed a veris virtutibus non plurimum deviando . 

Ad 3 . Haec satis explicata sunt in antecedentibus . Veteres Romani 
virtutes exercuerunt, non quoad modum , et ut oportet, sed quoad sub- 
stantiam. Et quoniam illarum exercitio virtutum debitus deerat ordo, nullam 
plane, ne temporalem quidem , promeruissent mercedem . Sed quum dives 
sit Deus in misericordia sua , praemium temporale tamen parvique momenti 
illis elargiri voluit . Quod pertinet ad obstetrices Aeg}'ptias et Nabucho- 
donosorem nullius est ponderis . Vel enim habuerunt gratiam conditoris , 


DIgitized by Googie 


271 

per quaiia bonum opus secundum substantiam , ut diximus , exercuerunt , 
vel, si virtutes illas cum debito fine exercuerunt, habuerunt a Deo gratiam 
fidei . Nec mirum : versabantur namque inter Judaeos , adeoque veri Dei 
habuere notitiam , ut de Nabuchodonosore praesertim constat . 

Obj. 3. Pius V. hanc in Bajo proscripsit propositionem: Omnia opera 
infidelium sunt peccata , et philosophorum virtutes sunt vitia . Habetur 
illa num. Et num. 27. damnata fuit haec alia : Liberum arbitrium si^ 
ne gratia Dei nonnisi ad peccandum valet . Num. 28. Pelagianus est 
error dicere , quod liberum arbitrium valet ad ullum peccatum vitandum. 
Numero 29. ISon solum ii fures sunt et latrones , qui Christum viam , 
et ostium veritatis et vitae negant , sed quicumque aliunde , quam per 
ipsum in viam justitiae , hoc est , ad aliquam justitiam conscendi posse di- 
cunt . Num. 35. Omne , quod agit peccator , vel servus peccati , pecca- 
tum est . Etiam Clemens XI. in const. Unigenitas sequentes damnavit 
Quesnellii articulos . Num. 38. Peccator non est liber , nisi ad malum si- 
ne gratia liberatoris . Num. 59. Voluntas , quam gratia non praevenit , 
est capax omnis mali et incapax ad omne bonum . Num. 48. Quid aliud 
esse possumus , nisi tenebrae , nisi aberratio , et nisi peccatum , sine 
fidei lumine , et sine Christo , et sine caritate ? Ex horum proscriptione 
articulorum jam sua sponte sequitur , falsum esse , hominem gratia salva- 
toris destitutum non posse veras exercere virtutes . II. Infideles gratia Chri- 
sti carentes , sed specialem habentes gratiam conditoris , multa bona opera 
exercuerunt , quae quidem bona fuere undequaque ; alioquin nec creatoris 
gratia ad illa lacienda fuisset necessaria , quum possit homo solis naturae 
viribus bonum secundum substantiam exercere. 

Resp. ad i. Sententia nostra nihil commune habet cum datnnatis a Se- 
de Romana erroribus . Patet hoc manifeste ex comparatione Augustinianae 
doctrinae cum pravo Baii et Quesnellii systemate . Uterque enim quum nul- 
lam revera agnosceret actualem gratiam Spiritus Sancti ab habituali distin- 
ctam , docuit proinde , commentitium plane esse discrimen inter bona ope- 
ra , quae vitam merentur aeternam , quaeque non merentur . Ajebant si- 
quidem Bajus et Quesnellius , vel in homine dominari habitualem charita- 
tem , vel cupiditatem habitualem , uti contingit in infidelibus et peccatori- 
bus . Si ipse sub dominatione sit habitualis charitatis , ejus opera erunt me- 
ritoria vitae aeternae ; si sub alterius dominatione consistat , omnia opera 
ejus erunt peccata , ipsi quoque non deliberati concupiscentiae motus . Rem 
ita se habere plane colligitur ex nexu damnatarum Baii propositionum . Et- 
enim prop. 63. ait : Illa distinctio duplicis justitiae , alterius , quae fit 
per Spiritum charitatis inhabitantem , alterius , quae fit ex inspiratione 
quidem Spiritus S. cor ad poenitentiam excitantis , sed nondum cor in- 
habitantis ... rejicitur . Prop. 62. Illa quoque distinctio , qua opus dici- 
tur bifariam bonum , vel quia ex objecto et omnibus circumstantiis re- 
ctum est et bonum ... vel quia est meritorium regni aeterni , eo quod fit 
a vivo Christi membro per Spiritum charitatis , rejicienda est . Prop. 
38. Omnis amor creaturae rationalis aut vitiosa est cupiditas , qua mun 

diis diligitur ... aut laudabilis charitas , qua per Spiritum S. in corde 
diffusa Deus diligitur. Prop. 5 i. Concupiscentia sive lex membrorum , 
et prava ejus desideria , quae inviti sentiunt homines , sunt vera legis 
inobedientia . Prop. l\o. In omnibus suis actibus peccator servit dominan- 
ti cupiditati . Tandem prop. 25 . Omnia opera infidelium sunt peccata . 
Eamdein Baii doctrinam pro yirili parte renovavit Quesnellius ; asseruit 
nempe , vel esse in homine fidem cliarilate habituali ibrmatam , et tunc 
omnia ejus opera bona esse ; vel talem deesse fidem hujusmodi formatam 
charitatc , et tunc omnia opera ejus , illa etiam quae indeliberate fiunt, to- 
tidem esse peccata , Conferantur simul propositiones ejus 26. 27. l\o. 44 * 
45. 4 ^* 47 * 4 ^' 49 * 5 o. E contra Augustininnae scholae theologi absque 
ulla ambiguitate docent , non omnia infidelium peccatorumve opera esse 
peccata. Id autem multiplici ratione. Et i. quidem quia infideles aeque 
ac peccatores sine actuali Dei auxilio aliqua patrare possunt opera , quae ex 
objecto et fine proximo bona sint , et quae propterea non sunt peccata . 
2. Quia infideles et peccatores auxilio adjuti gratiae actualis nonnulla face- 
re possunt et faciunt quandoque opera ex objecto et fine ultimo bona , 
licet meritoria non sint vitae aeternae ; ideoque discrimen est inter opera , 
quae merentur vitam aeternam, et illa , quae non merentur. 3 . Quia nul- 
lo modo peccata sunt non deliberati concupiscentiae motus . Nil ergo sen- 
tentia nostra commune habet cum damnatis ab sede Apostolica erroribus. 

Res clarius uberiusque explicetur. Itaque animadvertendum est i. 
aliquos Baii articulos non ob falsitatcm doctrinae , sed ob censurae acer- 
bitatem damnatos fuisse , teste etiam Vasquesio i. 2. disp. 190. cap. i8. 
n. 184. Idque non solum apparet ex articulo 29. Non solum ii fures 
sunt , et latrones etc. , sed etiam ex articulo 25 . Omnia opera infidelium, 
sunt peccata . Nam licet in Bulla non semel edita Romae contra doctrinam 
Baii propositio illa , Omnia opera infidelium etc. legatur hoc modo , te- 
stantur tamen Turrianus in tract. de erroribus Baii , et Suarez proleg. VI. 
de grat. cap. 2. sic olim lectam fuisse : Et ad Pelagianismum rejicienda 
est illa sententia , Non omnia opera infidelium sunt peccata etc. Quod 
magis verisimile fit , si inspiciamus ejusdem Baii propositionem num. 22. 
Cum Pelagio sentiunt , qui textum Apostoli ad Ilom. 2. Gentes , quae 
legem non habent , naturaliter ea , quae legis sunt , faciunt , intelligunt 
de gentibus fidei gratiam non habentibus . Quiimque ad privatam non per- 
tineat theologum tam acerba censura catholicos scriptores notare , merito 
memorati articuli damnati fuerunt . Sed responsionem hanc fusius deinceps 
explicabimus . 2. Propositiones illae allirmantes , omnia infidelium opera 
esse peccata , merito proscriptae sunt etiam tanquam falsae et erroneae . 
Actus quippe indclibcrati ac necessarii ab infidelibus eliciti certe peccata 
non sunt , ut Bajus existimavit . Deinde nuinquid peccaminosus est amor 
beatitudinis , qui in infidelibus repetitur ? Denique multa isti facere 
possunt , quae si in se spectentur , bona sunt secundum substantiam , ac 
proinde peccata non sunt , quamvis illa peragendo ut plurimum peccent 
ob debiti ordinis omissionem . Eadem de caussa falsa quoque est illa pro- 

poslllo : Virtutes philosophorum sunt oilia . Debuisset namque dicere , 
quod ethnici philosophi in virtutibus exercendis non solent vitio carere , 
vel quia virtutes ad pravum referunt finem , et peccant peccato commis- 
sionis , vel quia omittunt illas ad debitum iinein referre , et peccant pec- 
cato omissionis . 3. Multae ex allatis propositionibus damnatae sunt respe- 
ctioe et in sensu ab assertoribus intento , ut asseritur in line bullae , Pu- 
ta , illa , Omnia opera infidelium sunt peccata , proscripta est respeclive 
ad prop. 35. Omne ^ quod agit peccator vel servus peccati , peccatum est , 
et ad alias , in quibus traditur , ad bene operandum gratiam non sufficere 
actualem , sed necessariam esse habitualem . Quae doctrina merito damnata 
est a Triclentino concilio , ut superiore libro diximus , ubi demonstravimus , 
etiam peccatores ab actuali gratia motos et excitatos actus elicere super- 
naturales . 4 * Eaedem propositiones jure damnatae sunt , quoniam infide- 
les , si gratiam a Deo recipiant, opera iiudequaque bona faciunt. Unde 
articulus ille , Omnia opera infidelium etc. absolute prolatus •, falsus esi • 
Haec eadem responsio quoad singula capita aptari quoque a nobis potest ar- 
guineuto ex bulla Unigenitus desumpto . Ceterum nonnullae ex allatis pro- 
positionibus in terminis desumptae sunt ex Augustino , ut est illa v. g. quae 
habetlxr numero 27 . Liberum arbitrium sine gratia Dei nonnisi ad pec- 
candum valet . Et illa num. a5. Omnia opera infidelium sunt peccata , 
quam maxime convenit cum Apostoli textu: Omne., quod non est ex fi- 
de , peccatum est j et , Impossibile est sine fide placere Deo . Quis au- 
tem dixerit , Romanam cathedram Augustini ac Pauli doctrinam voluisse pro- 
scribere ? Damnatus ergo tantum est pravus novatorum sensus . 

Ad 3 . Opera ab infidelibus cum speciali conditoris gratia patrata bo- 
na erant ex officio dumtaxat, aut etiam ex fine proximo , non vero unde- 
quaque . Talia autem opera alia- sunt aliis difficiliora . Quae facilia sunt , 
ut honorem praestare parentibus , proprios alere filios , et similia , utique 
fieri possunt ab homine solis naturae viribus , gratia conditoris ordinaria 
adauctis . Ast difficiliora , c. g. pravam superare consuetudinem , uti factum 
legimus in Polemone , indigent ut exerceantur etiam secundum substantiam 
gratia ejusdem conditoris speciali . Sed de difficili controversia dictura satis . 

CAPUT XIII. 

Utrum in hoc injirmitatis statu necessaria sit Christi 
gratia ad amandum Deum . 

Antequam propositam resolvamus .controversiam , nonnulla animadver- 
sione digna praemittenda esse censeo . i. Tribus modis considerari potest 
Deus j vel prout comprehenditur sub-communi ratione boni ; vel prout est 
auctor naturae ; vel prout est auctor gratiae . Deus , quatenus sub com- 
muni ratione boni comprehenditur , est ipsamet nostra felicitas et bealitudo , 
quia solus Deus rationalis creaturae explere potest appetitum . Deus , ut au- 
ctor naturae , est largitor naturalium donorum , quae in rationali creatura 
Tom. V. Marcellius Theol. 35 

reperiuntur , puta , intellectus , voluntatis , exlstentiae , alioruinque simlliuin . 
Deus denique , ut gratiae auctor consideratus , est dispensator supcrnatura* 
lium donorum ad ultimum finem perducentium, fidei videlicet, actualis 
habitualisque auxilii , perseverantiae finalis , et vitae aeternae . 2. Triplicis’ 
etiam generis est amor erga Deum , nempe naturalis , concupiscentiae , et super 
omnia . Amor Dei naturalis est innatus ingcnltusque appetitus, quo quis fertur 
in beatitudinem , quae nihil aliud est , nisi Deus ipse , ut diximus . Amor 
concupiscentiae ille est , quo quis Deum diligit propter proprium commo- 
dum , v. g. propter divitias , vel corporis incolumitatem . Habetur tandem 
amor Dei super omnia , quando quis Deum ita diligit , ut praeferat illum 
sibi aliisque omnibus creatis rebus , sive terrestribus , sive caelestibus . 
3. Quando itaque inquirimus , an necessaria sit gratia ad diligendum Deum, 
non loquimur de Deo , prout sub communi comprehenditur ratione boni . 
Nam amor hic , quum sit naturalis instinctus atque indeliberatus , qui in 
singulis reperitur hominibus'. Dei gratiam proculdubio non exigit . Neque 
loquimur de Deo , prout auctor est supernaturalium donorum . Quum enim 
nulla sit inter rationalem creaturam donaque illa supernaturalia proportio, 
nemo unus difUtctur, ad Deum sub eo respectu diligendum necessariam es> 
se Christi gratiam . Inquiritur ergo , an salvatoris gratia necessaria sit ho- 
mini in hoc infirmitatis statu ad Deum diligendum, prout auctor est natu- 
rae . Et loquimur quidem non de amore naturali , vel concupiscentiae , 
sed de amore Dei super omnia . Itaque sit 

CONCLUSIO 

Homo in hoc infirmitatis statu non potest absque gratia salvatoris 
Deum super omnia diligere , neque ut auctorem naturae . 

Prob. I . Scripturis . Ad Rom. cap. 5, ait Apostolus : Caritas Dei dif- 
fusa est in cordibus nostris per Spiritum S. qui datus est nobis . Joannes 
iu ep. I. cap. 4- Caritas , inquit , ex Deo est . Idem Paulus ad Eph. cap. 
6. scribit : Pax fratribus et caritas cum fide a Deo Patre . Et ad Gal. 
cap. 5. Fructus Spiritus est caritas , gaudium , pax . Significant haec , 
amorem Dei , qui sit caritas , amor nempe ordinatus et rectus , ejusdem Dei 
esse donum . Jam vero amor Dei super omnia , ut auctoris etiam naturae, 
rectus et ordinatus est . A Deo ergo descendit per gratiam salvatoris . 

Prob. 2. conciliis . Synodus Mllevitana can. IV. definitionem hanc tu- 
lit : Vtrumque Dei donum est , et scire quid facere debeamus , et dili~ 
gere , ut faciamus . Concilium Arausicanum II. can. 25. ait : Prorsus Dei 
donum est diligere Deum . Et rursus : Hoc praedicare debemus et cre- 
dere , quod per peccatum primi hominis inclinatum et attenuatum fue~ 
rit liberum arbitrium , ut nullus possit aut diligere Deum , sicut opor- 
tet , aut credere in Deum , aut operari propter Deum , quod bonum es- 
se possit , nisi eum gratia misericordiae divinae praevenerit . Concilium 
Trideutinum sess. VI. can. 3. Si quis , inquit , dixerit , sine praeveniente 

Spiritus sancti inspiratione atque ejus adjutorio hominem credere , spera- 
re ) et diligere , sicut oportet , anathema sit . 

Prob. 3. SS. PP. Augustinus in ep. aci Vital. cap. 4* scribit: Liberum 
arbitrium ad diligendum Deum primi peccati granditate perdidimus . Libro 
IV. cont. Jul. cap. 3. inquit: Amor Dei, quo pervenitur ad Deum , non 
est nisi a Deo Patre per J. C. cum Spiritu S. Per hunc amorem Crea- 
toris bene quisque utitur creaturis . Sine hoc amore Creatoris nullis quis- 
que bene utitur creaturis . In lib. de gr. et lib. arb. cap. 1 8 . Lex autem 
sine gratia littera est occidens , in gratia vero spiritus vivificans . Unde 
est in hominibus caritas Dei et proximi , nisi ex ipso Deo ? Nam si non 
ex Deo , sed ex hominibus , vicerunt Pelagiani ; si autem ex Deo , vici- 
mus Pelagianos . S. Bernardus in lib. de diligendo Deo , Difficile , inquit , 
•immo impossibile est , suis quempiam liberi arbitrii viribus , semel ac~ 
cepta a Deo libertate , ad Deum ex toto corde convertere voluntatem , 
et non magis ad propositum retorquere , sicut scriptum est : Omnes , quae 
-sua sunt, quaerunt. S. Thoinas i. 2 . q. 109 . art. 3. ait: Unde homo in 
statu naturae integrae dilectionem sui ipsius referebat ad amorem Dei , 
sicut ad finem , et similiter dilectionem omnium aliarum rerum : et ita 
Deum diligebat plusquam se ipsum , et super omnia . Sed in statu natu- 
rae corruptae homo ab hoc defeit secundum appetitum voluntatis ratio- 
nalis , quae per corruptionem naturae sequitur bonum privatum , nisi sa- 
netur per gratiam Dei . 

Prob. 4* rationibus theologicis . Quoties Concilia ac SS. PP. amoris 
Dei meminerunt , nunquam naturae viribus , sed semper gratiae salvatoris 
illum tribuerunt . Hinc omnis Dei amor provenit a gratia . Deinde amor 
Dei super omnia , etiam ut auctoris naturae , totius legis secum fert obser- 
vantiam , omnium vitiorum odium , oraniuraque amorem virtutum . Ast 
nonne haec omnia gratiam requirunt.^ Praeterea talis amor actus est vo- 
luntatis humanae perfectissimus , hominemque disponit ad justiBcationem . 
Ad actum autem voluntatis perfectissimum , hominem ad justificationem 
disponentem , necessaria plane est gratia salvatoris . Tandem si absque 
gratia posset quis diligere super omnia Deum , ut auctorem naturae , ha- 
‘bere eam dilectionem posset ante acceptam fidem et ante baptismum . Si 
in tali statu homo ille ex hac vita migraret , quum dilexisset Deum super 
omnia , aeternam vitam proculdubio mereretur : atque ita sine fide atque 
baptismate , immo absque ulla gratia posset quis vitam consequi aeternam . 
Quod si cpiis dicat , hominem illum perire , jam sequeretur , eum , qui super 
omnia Deum dilexisset , esse damnandum . Ne igitur haec admittamus por- 
tenta , confiteamur necesse est , non posse hominem absque gratia diligere 
Deum , neque ut auctorem naturae . 

Sed non acquiescunt argumentis nostris adversarii , et inquiunt . Scriptu- 
rae , conciliorum , patrumque testimonia intelligcnda sunt de dilectione Dei , 
ut donorum supernaturaliura auctoris . Quod patet i. ex quo Augustinus , 
nec non Milevitanum atque Arausicanum concilium loquantur adversus Pe- 
lagianos supernaturalium donorum negantes necessitatem : 2 . quoniam ea^- 

dem concilia post Augustinum addunt illa verba, ut oportet, hoc est; 
nemo sine gratia potest Deum ita diligere , ut justificationem mereatur et 
gloriam. Sed neque alicujus ponderis est potissima ratio, quae est allata. 
Nam homini , qui ante fidem Deum ut auctorem naturae diligeret , Deus 
ipse teneretur , etiam per miraculum , gratiam inspirare fidei , per quam 
cognoscere posset Deum ut auctorem donorum superoaturalium . 

Verum falsae penitus sunt hae adversariorum animadversiones . Et pri- 
mo quidem Scripturae absolute afiirniant , omnem Dei amorem non nisi 
ab ipso Deo profluere . Jam vero Deus , ut auctor naturae , nonne verus 
Deus est ? Amor ergo , quo diligitur Deus , ut auctor naturae , a Deo cer- 
tissime descendit . Deinde , cur Dei amor , ut auctoris naturae , non est 
per adversarios a gratia ? Quoniam naturae auctor , inquiunt , objectum 
est naturale . Haec autem ratio frivola est . Nam etiam proximus objectum 
est nobis naturale ; nec proinde possumus illum diligere , ut oportet , sci- 
licet propter Deum , nisi per Christi gratiam , dicente Joanne in I. ep. cap. 
4 * Si diligamus invicem ... caritas Dei in nohis perfecta est . Praeterea 
ut quis decalogi omnia praecepta servare possit , etiam quoad substantiam , 
gratia indiget salvatoris , ut capite sequente demonstrabimus . Ast adimple- 
re non dicitur omnia decalogi praecepta , qui Deum uti naturae auctorem 
non diligit ; quum Dei amor , ut auctoris naturae , primum sit decalogi prae- 
ceptum . Proindeque laudata Scripturae testimonia intelligenda sunt non mo- 
do de amore Dei , ut supernaturaliiim donorum , sed etiam de amore Dei , 
ut naturae auctoris . 

Conciliorum quoque et patrum testimonia de omni Dei amore intel- 
ligenda sunt sive ut gratiae , sive ut naturae auctoris . Absolute enim ac 
indefinite , et sine ulla distinctione loquuntur , ut ex iisdem verbis patet . 
Deinde prima ab adversariis allata ratio , quod Augustinus et concilia con- 
tra Pelagianos loquebantur , vana prorsus est . Nam disputationis cardo Pe- 
lagianos inter et catholicos x^ersabatur circa amorem Dei auctoris non gra- 
tiae , sed naturae . Neque enim adeo bardi erant Pelagiaui , ut existimarent , 
Deum , ut supernaturalium auctorem donorum , diligi ab homine posse so- 
lis naturae viribus : statim quippe reposuisset Augustinus , nullam esse in- 
ter creaturam in puris naturalibus constitutam , et Deum gi-atiae largitorem 
proportionem . Quod nunquam S. doctor dixit , semper aflirinans et incul- 
cans , ad diligendum Deum primi peccati granditate liberum nos arbitrium 
amisisse . Sed non minus futilis est altera ratio desumpta ex clausula , ut 
Oportet. Non enim dictum id a patribus et conciliis est , ad distinguendum 
inter amorem Dei auctoris naturae , et amorem Dei auctoris gratiae; bene 
X'ero ad secernendum amorem spurium seu inordinatum l)oni commutabi- 
lis a casta atque benevola Dei dilectione . Patet hoc manifestissime ex Au- 
gustino , a quo doctrinam illam concilia Arausicanum et Tridentinum hau- 
serunt . Sic enim S. Pater in ench. ad Laur. cap. i 2 1 . scribit : Omnis ita- 
ffue praecepti finis est caritas , id est, ad caritatem refertur omne prae- 
ceptum . Quod vero ita fit vel timore poenae , vel alirpia intentione car- 
nali , ut non referatur ad illam caritatem , quam dijjmidit Spiritus S. 

in cordibus nostris , nondum fit » quemadmodum fieri oportet , quamvis 
feri videatur . Vicies dilectionem , ut oportet , opponi dilectioni per inten- 
tionem carnalem ? Hoc idem tradit in lib. de corr. et grat. cap. 2 . Quando 
agunt sicut agendum est , id est , cum dilectione et delectatione etc. : quod 
significat , agere hominem sicut oportet , quando operatur motus a gratia . 
Et in lib. I. ad Bonifac. cap. 9 . actionem cum gratia factam appellat bo- 
num benefactum . Et lib. 111. cap. 4* ad eumdem docet , Judaeos carnales 
divina non adimplevisse praecepta , ut oportet , quoniam legem vel propter 
poenae timorem , vel ob mercedem temporalem observabant . ISeque enim , 
inquit , fdes in eis per dilectionem operabatur , sed terrena cupiditas , 
metusque carnalis . Sic autem praecepta qui facit , proculdubio invitus 
facit , ac per hoc in animo non facit : magis vult enim omnino non fa- 
cere , si secundum ea , quae cupit et metuit , permittatur impune . Ac 
per hoc in ipsa voluntate intus est reus , ubi ipse , qui praecipit , con- 
spicit Deus . Tales erant filii terrenae Jerusalem etc. En quid sit agere , 
sicut oportet : agere non ob temporalium cupiditatem bonorum , vel ob ti- 
morem poenarum , sed propter debitum finem . Quare quum Augustinus et 
concilia absolute pinnuntiant , ad diligendum Deum , sicut oportet , neces- 
rSariam esse Christi gratiam , idem est ac si dicant , gratiam necessariam 
esse ad amandum Deum propter Deum , seu amore casto atque benevo- 
lo , non amore concupiscentiae , sive amoris illius objectum sit Deus au- 
ctor gratiae , sive sit Deus ut auctor naturae . Proindeque in suo robore 
consistunt argumenta a nobis allata . Postremam adversariorum animadver- 
sionem non moror . Nam si consisteret , sequeretur , Deum teneri justifica- 
.tionem conferre et vitam aeternam ei , qui bonum solis naturae viribus 
egisset , atque idcirco gratiam non esse gratuitam . Dc qua re vide , quae 
diximus initio libri praecedentis.- 

Ad objecta adversariorum responsio . 

Obj. I. Damnatae sunt a Pio V. in Bajo sequentes propositiones . Num. 
34 . Distinctio illa duplicis amoris , naturalis videlicet , quo Deus ama- 
. iur ut auctor naturae , et gratuiti , quo Deus amatur ut beatificator , 
,vana est , et commentitia , et ad illudendum sacris litteris , ac plurimis 
veterum testimoniis excogitata .. Et nurn. 36. Amor naturalis , qui ex vi‘ 
ribus naturae exoritur , ex sola philosophia cum elatione praesumptionis 
humanae , cum injuria crucis Christi defenditur a nonnullis doctoribus . 
Hae , fnquam , propositiones a Romana sede damnatae sunt . Datur ergo 
naturalis amor , quo homo Deum ut naturae auctorem prosequitur . 

Resp. I. has similesque Baii propositiones damnatas a Romana sede 
fuisse ob acerbitatem censurae . Quum enim nonuuUi essent et adhuc 
sint catholici theologi , qui hominem absque gratia Deum diligere posse 
arbitrantur ut auctorem naturae , non ad privatum theologum , ut erat 
Bajus f sed ad Ecclesiam spectabat definire , an ea sententia curn injuria 
.crucis Christi defendatur} et ad illudendum sacrae Scripturae et patrum 

dictis sit excogitata. Ita respondet Vasquez i. 2. disp. 190. cap. 18. et disp. 
195. cap. 4 « ) testimonium afterens Cardinalis Toleti, qui a Gregorio XIU. 
missus Lovanium in caussa Baii , Romani proinde judicii sensum fuerat ap- 
prime assecutus . Sic autem inquit Vasquez : Sensum hujus damnationis 
( ob acerbitatem censurae ) prout a me explicatus est , contuli cum Il~ 
lustrissimo Domino Cardinali Toleto , cum sacri Palatii condonator et 
theologus esset an. 1 586 . , eumque probavit , et germanum esse dixit , 
propriaque manu subscripsit , cujus subscriptionis exemplum apud me 
adhuc est . Hoc ipsum declarasse Pium V. , testis est piissimus Conten- 
sonius tom. I. lib. VIII. disp. i. cap. i. Etiam Suarez prol. VI. de 
grat. cap. a. ait , multos Baii articulos non propter doctrinam , sed pro- 
pter acerbitatem et audaciam fuisse proscriptos . a. Dici etiam potest , 
merito articulos illos damnatos fuisse ob falsitatem doctrinae . Nam non- 
ne datur amor , quo quilibet homo naturaliter fertur in Deum , quatenus 
est bcatitudo in communi ? Hic certe a gratia non proficiscitur , sed a na- 
tura , quum sit indeliberatus . Deinde datur etiam amor Dei , ut auctoris 
naturae , et quidem sicut oportet , absque gratia habituali , quam solam ad- 
mittebat Bajus , sed per solam gratiam actualem . Merito itque damnatae 
fuerunt allatae propositiones , et merito quoque nos Scripturarum , concilio- 
rum , patrumque innixi auctoritate defendimus , non posse Deum absque 
gratia ut naturae auctorem amari . 

Obj. a. Homo lapsus absque supernaturali adjutorio potest Deum uti 
naturae auctorem cognoscere . Cur et non poterit illum diligere ? II. Et re 
quidem vera , intellectus , non obstante ignorantia per originale contracta 
peccatum , potest solis naturae viribus judicare , Deum , ut auctorem na- 
turae esse diligendum . Quuraque voluntas judicium sequi debeat intelle- 
ctus , poterit et ipsa naturaliter diligere Deum . III. Naturale est voluntati 
diligere bonum , multoque magis suminum bonum . Quare potest naturali- 
ter diligere Deum , qui est summum bonum . IV. Quod si non , quid est 
ergo , quod potest homo naturaliter alium diligere hominem super omnia , 
usque etiam ad propriae vitae contemptum , et naturaliter nequit diligere 
Deum auctorem suum ? 

Resp. ad prim. i. Homo lapsus absque supernaturali adjutorio co- 
gnoscere potest , totam legem esse adimplendam , omnia peccata esse vi- 
tanda , et superandas esse omnes teiitationes . Poterit ne proinde omnia 
haec solis perficere et observare naturae viribus ? Non admittent hoc ad- 
versarii . Similiter , supposita fide , cognoscit homo lapsus Deum tanquam 
supernaturalium donorum largitorem , et nihilominus ad eum sub tali res- 
pectu diligendum , etiam per adversarios , gratia indiget salvatoris . Quare 
ex quo homo naturaliter Deum cognoscat uti auctorem naturae , non se- 
quitur , posse illum naturaliter amare . 2. Falsa comparatio est , et discri- 
minis ratio iu hoc consistit , quod per primi parentis peccatum magis hu- 
mana voluntas a concupiscentia vulnerata est , quam intellectus ab ignoran- 
tia . Nam Iiaec in intellectu est quaedam privatio cognitionis multarum re- 
rum , non omnium , quam homo per peccatum incurrit . Concupiscentia au- 

tern in voluntate est quoddam velull positivum pondus , a quo voluntas 
ipsa ad malum trahitur et inclinatur , ut Apostolus inquit in ep. ad Rom. 
cap. 7. Video aliam legem in membris meis j repugnantem legi mentis 
meae , et captivantem me in lege peccati . Mirari ergo non subit , si possit 
intellectus absque gratia Deum uti auctorem naturae cognoscere , non pos- 
sit autem sine gratia illum diligere . Ita argumentum illud solvit S. Tho- 
mas I. 2. q. 109. art. 2. ad 3. Magis est natura humana corrupta per 
peccatum quantum ad appetitum boni , (juam quantum ad cognitionem 
veri . 3. Potest etiam aliud assignari discrimen . Nempe ideo potest homo 
naturaliter cognoscere Deum , non autem illum amare , quoniam Dei au- 
ctoris naturae cognitio non importat ordinem ad Deum ultimum finem , 
per quem ordinem cognoscens undequaque bonus reddatur ; quum antiqui 
philosophi Deum utique noscerent , non tamen coordinationem ad Deum in 
voluntate haberent . Ast e contra Dei amor coordinationem dicit voluntatis 
ad eumdetn Deum tanquam ad ultimum finem , quae coordinatio solis 
naturae viribus haberi nequit . 

Ad 2. Intellectus solis naturae viribus judicare quidem potest, Deum 
ut auctorem naturae esse diligendum , sed judicio universali seu specula- 
tivo , non judicio particulari et practico . Jam ab hujus voluminis initio 
diximus , duplicis generis esse judicium , quod intellectus circa Deum for- 
mare potest , universale scilicet et speculativum , et ultimo practicum . 
Primum exprimitur his similil^usque verbis : Deus naturae auctor est 
amandus j alterum vero hoc fere modo : Deus naturae auctor hic et 
nunc est amandus . Intellectus autem solis naturae viribus primum qui- 
dem , non alterum ferre potest judicium , quippe quod ad ultimum feren- 
dum judicium practicum intellectus dirigi debet ab inclinationibus volun- 
tatis , quae quum per peccatum corrupta sit , retrahitur a Deo , et ad ma- 
lum proclivis est . Proinde exhibere nequit intellectui inclinationem suam 
ad ultimum judicium practicum efformandum necessariam . Potest tamen 
solis naturae viribus judicium ferre universale, quia nil aliud ad illud re- 
quiritur , quam sola objecti evidentia . Jam vero voluntas a judicio qui- 
dem ultimo practico , non a speculativo ad agendunt movetur ,* quoniam 
dum intellectus universale format judicium , quod Deus sit diligendus , 
quum supernaturali gratia careat , voluntatis corruptae sequens inclinatio- 
nem , judicium format ultimo practicum , esse hic et nunc temporalia di- 
ligenda bona ,* atque postremum hoc voluntas utpote sibi conforme sequi- 
tur . Et adeo verum est , voluntatem universale judicium non sequi intel- 
lectus , ut si hoc esset , jam voluntas sibi relicta totam observare posset le- 
gem , omnia vitare peccata , et quaslibet tentationes superare , propterea 
quod intellectus judicio speculativo decernit , omnia haec esse bona dile- 
clioneque digna . Quod quam absurdum sit , nemo non videt . 

Ad 3. Naturale utique est voluntati diligere summum bonum , dum- 
modo tamen cognitione practica ab intellectu cognoscatur . Ast intellectus 
absque ulla Christi gratia cognoscit quidem et judicat , Deum esse sum- 
mum bonum notitia ac judicio universali , non autem judicio practico 
et particulari j adeoque nequit voluntas solis naturae viribus Deum diligere . 

Ad 4 * Ideo creatura potest super omnia aliam naturaliter amare creatu- 
ram ) quoniam' talis dilectio plena vitii est et cupiditatis j quae stare cum 
humanae naturae infirmitate possunt . Verum amor Dei auctoris naturae su- 
per omnia plenus* certo est ordinis et caritatis , quae naturae limites omnina 
superant . Et ideo haec , non illa dilectio superadditis indiget viribus . Ac- 
cedit,- quod longe plura amor Dei includit ,• quam amor creaturae. Ille 
enim includit totius legis- observantiam, omnium odium peccatorum , ten- 
tatio numque victoriam , quae quidem perfici absque gratia nequeunt , quae- 
que tamen non requiruntur- in amanda creatura*, 

CAPUT XIV. 

An homo lapsus solis naturae - viribus servare possit decalogi praecepta , 

- ' » * * * 

Non de praeceptorum decalogi hic loquimur observantia secundum 
modum , ut inquiunt . Nam ex hactenus disputatis satis superque constat , 
neminem posse divinam adimplere legem , sicut oportet , abst|ue salvatoris 
gratia , nullumque hac in caussa catholicum contradicentem experimur . Sed 
quaestio est de' decalogi praeceptorum observantia secundum officium seu 
substantiam . Qua in re communis , quam nos amplectimur , sententia est , 
hominem lapsum solis naturae viribus aliqua quidem secundum substan- 
tiam , sed non omnia decalogi posse praecepta servare , adversus Scotum 
contrarium autumantem . Unde sit 

CONCLUSIO . 

Hotno in hoc infirmitatis statu solis naturae viribus aliqua quidem , sed 
non omnia et singula decalogi praecepta , etiam secundum 
substantiam considerata , potest observare . 

Prior hujus propositionis pars manifeste sequitur ex iis , quae libri hu- 
jus cap. 12. de operibus docuimus infidelium; ubi patrum auctoritate, ac 
ratione theologica probavimus , posse infideles omni salvatoris gratia desti- 
tutos nonnulla facere , quae , si officium spectes , dici possunt virtutes . Quem 
locum consulito , ne eadem bis repetamus . 

Altera proposit. pars sua sponte fluit ex iis , quae superiore capite di- 
ximus , non posse videlicet hominem solis naturae viribus Deum ut aucto- 
rem naturae diligere . Quum enim primum maximumque decalogi man- 
datum sit Dei etiam ut auctoris naturae dilectio , si nequit homo .prae- 
ceptum istud viribus suis servare , jam totam nequit implere legem etiam 
quoad substantiam , praesertim quum finis legis sit dilectio . Nihilominus the- 
sis haec peculiaribus est demonstranda argumentis . 

Itaque prob. i . Scripturis . Paulus in ep. ad Rom. cap. 2. Factores , in- 
quit justificabuntur, Matth. cap. ir^.Sivis ad vitam ingredi^ ser- 

'va mandata . Juxta laudatas mox sententias , qui totam observat legem ju- 


stiQcatar ac vitam consequitur aeternam . Nemo autem justificationem ac 
aeternam consequi potest vitam absque Clirisli gratia j unde nemo potest 
solis naturae viribus singula implere legis praecepta , etiam quoad substan- 
tiam . Hinc optime S. P. AugustiuuS in lib. de nat. et gr. cap. 2 . inquit : 
datura humani generis ex illius unius praevaricatoris carne procreata 
si potest sibi sitfficere ad implendam legem ... de praemio debet esse se-t 
cura , hoc est , de vita aeterna , etiamsi in aliqua gente , aut in aliquo 
superiore tempore jidcs eam latuit sanguinis Christi . 

Prob. 2 . ex conciliis . Concilium Milevitanum in caussa Pelagii cele- 
bratum can. V. sic definit : Quicumque dixerit , ideo nobis gratiam ju- 
stificationis dari , ut quod facere per liberum jubemur arbitrium , faci- 
lius implere possimus per gratiam , tanquam , etsi gratia non daretur , 
non quidem facile , sed tamen possimus etiam sine illa implere divina 
mandata , anathema sit . Patres concilii Garthaginensis in ep. synodica ad 
Innocentium I. testantur , Pelagium damnatum fuisse , quod diceret , in eo 
Dei gratiam esse deputandam , quod talem hominis instituit creavitque 
naturam , ut per propriam voluntatem legem Dei posset complere , sive 
naturaliter in corde scriptam , sive litteris traditam . Quid luculentius ? 

Prob. 3. SS. Augustini' et Tliomae auctoritate . Ille enim in lib. de 
nat. et gr. cap. 4 o* possibilitas , inquit , naturalis per liberum arbitri^ 
um et ad cognoscendum , quomodo vivere debeat , et ad bene vivendum 
sufficit sibi , ergo Christus gratis mortuus est . Innumera sunt S. docto- 
ris loca, quae brevitati studens consulto omitto. S. autem Thoinas i. 2 . 
q. I og. art. 4* scribit : Dicendum , quod implere mandata legis contin- 
git dupliciter . Uno modo quantum ad substantiam operum , prout sci- 
licet homo operatur justa , et fortia , et alia virtutis opera ; et hoc mo- 
do homo in statu naturae integrae potuit omnia mandata legis implere : 
alioquin homo non potuisset in statu illo non peccare , cum nihil aliud 
sit peccatum , quam transgredi divina mandata . Sed in statu naturae 
corruptae non potest homo implere mandata divina sine gratia sanante . 
Alio modo possent impleri mandata legis , non soliun quantum ad sub- 
stantiam operis , sed etiam quantum ad modum agendi , ut scilicet ex 
caritate fiant . Et sic neque in statu naturae integrae , neque in statu 
naturae corruptae potest homo implere absque gratia legis mandata . 

Prob. 4' theologicis rationibus . i. Homo in statu naturae lapsae nequit 
sine gratia observare praeceptum , iVo/i concupisces ; quum absque gratia 
nequeat ipse tentaiiones superare , quae ex titillante ortae concupiscentia 
inclinant illum ad malum , ut capite sequente ostendemus . Quo sensu aje- 
bat Apostolus ad Rom. cap. 7 . Scio , quia non habitat in me , hoc est , 
in carne mea bonum . Et , Uideo aliam legem in membris meis , repu- 
gnantem legi mentis meae , et captivantem me in lege peccati . 2 . Sunt 
in lege praecepta nonnulla adeo ardua et ad servandum difficilia , ut 
humanas omnino superent vires. Hujusmodi sunt divitias saeculique sper- 
nere voluptates, parcere inimicis, nulli malum inferre etc. Quis autem 
adeo difficilia sine salvatoris gratia perficere poterit ? Probe Jacobus in sua 

catliul. ep. cap. 3. Linguam , inquit , nullus hominum domare potest . Et 
Sapiens lib. sui cap. 8. Scivi quoniam aliter non possum esse continens , 
nisi Deus det : et hoc ipsum erat sapientiae , scire cujus esset hoc do- 
num . lii quae verba S. P. Augustinus lib. X. confess. cap. 29. scribit: 
Continentiam jubes . Da quod jubes , et jube quod vis . 3. Si solis natu> 
rae viribus tota servari posset lex , aliquis certe id aliquando fecisset . 
Ast nullus invenitur , qui absque Christi gratia integram legem unquam 
servaverit. Apostolus quippe in epist. ad Rom. cap. 3. affirmat, Judaeos^ 
et Graecos ( Christi gratia destitutos ) omnes sub peccato fuisse , atque 
de iisdem dictum fuisse in psalmo : Omnes declinaverunt , simul inuti- 
les Jacti sunt , non est , qui faciat bonum , non est usque ad unum . Se- 
pulchrum patens est guttur eorum etc. Et de se ipso inquit ibidem cap. 7. 
Cum essemus in carne , ( hoc est , absque Christi gratia ) passiones pec- 
catorum, quae per legem erant , operabantur in membris nostris , ut fru- 
ctificarent morti . Abjiciatur ergo falsa illa opinio , quod possit homo sine 
Christi gratia in hoc infirmitatis statu totam legem quoad substantiam 
servare . 

Conantur tamen adversae sententiae patroni argumenta nostra eludere 
respondendo , adducta hactenus ex Scripturis , patribus , atque conciliis ora- 
cula demonstrare , hominem absque Christi gratia naturalis simul et posb 
tivae legis praecepta secundum substantiam observare non posse . Hinc ad 
rem minime faciunt . Vel probant ad summum gratiae necessitatem ad natu- 
ralia servanda mandata quoad modum , non quoad substantiam dumtaxat . 

Decipiuntur tamen apertissime . Nam in sententiis a nobis relatis ser- 
mo fit praesertim de praeceptis decalogi , quae nemo negaverit esse natu- 
ralia . Et revera , verba illa Scripturae : Si vis ad vitam ingredi , serva 
mandata , quis non videt , prolata fuisse de praeceptis decalogi ? Patet 
id ex antecedentibus et consequentibus . Et testimonium psalmi a Paulo 
citatum : Sepulchrum patens est guttur eorum etc. nonne significat praece- 
pta moralia ? Eodem sensu loquitur etiam concilium Milevitanum ; quippe 
quod gratiae statuit necessitatem ad omne id , quod per liberum facere jiu 
hemur arbitrium . Carthaginense vero naturalem legem expresse commemo- 
rat . Sancti demum Augustinus et Thoraas tam de infidelibus loquuntur , qui 
non nisi naturalem habent legem , quam de fidelibus , quibus superaddita 
est positiva . Quod vero Scriptura , concilia , et patres non de legis ob- 
servantia quoad modum , sed quoad substantiam dumtaxat verba faciant , 
vel ex eo patet , quod impossibilitatem implendi solis naturae viribus le- 
gem , non ex improportione , quae inter liberum arbitrium si!)i relictum et 
praeceptorum supernaturalitatem intercedit , repetant , sed ex humanae na- 
turae infirmitate , quae post originale peccatum a dominante concupiscentia 
ita a bono retrahitur , et inclinatur ad malum , ut nisi a salvatoris gratia 
sanetur et excitetur , nequeat omuia decalogi servare praecepta , quamvis 
possit faciliorum mandatorum officia exercere , quum in ea rationis lumen 
non sit omuino extinctum . 

Obj. r^ex V. T, I. Quamvis Cyrus monarchiae Persarum fundator, ut- 
pote infidelis, omni careret gratia , praecepta nihilominus omnia legis ser- 
vavit ; quippe omnem Dei complevit voluntatem , juxta illud Isaiae cap. 
44* Omnem voluntatem meam complebis . II. Nec mirum . Nam legis na- 
turae praecepta quoad illorum officia facillima sunt , nec nostras superant 
vires , dicente Moyse deut. cap. 3o. Mandatum hoc , quod ego praecipio 
tibi , non supra te est , neque procul positum . Et rursus : Juxta te est 
sermo valde , in ore tuo , et in corde tuo , ut facias illum . 

Adi.resp. i . Si allata Isaiae verba de tota naturae lege intelligantur , 
argumentum adversariorum nimis , quam par est , probat . Demonstrat vi- 
delicet, Cyrum et quoad substantiam simul et quoad modum absque gratia 
totam adimplevisse naturae legem \ ibi enim dicitur ; Omnem voluntatem 
meam complebis . a. Cyrus omnem voluntatem Dei complevit de Judaeorum 
liberatione a captivitate , non omnem Dei voluntatem absolute . Hinc sensus 
Isaiae est : Quae ego dico futura de populi liberatione a captivitate , de- 
que instauranda urbe , de quibus ibi Propheta loquitur , omnia implebun* 
tur a Cyro . Quod vero nequeat vaticinium de peculiari Dei voluntate in 
decalogo expressa intelligi , facile ex eo evincitur , quod fere nullum re- 
vera servaverit Cyrus neque quoad substantiam decalogi mandatum . Fuit 
namque falsorum numinum cultor, sanguinarius, violentus, injustus re- 
gnorum invasor . 3. Cyrus etiam in eo , quod volente Domino fecit in 
exequenda nimirum Judaici populi bberalione a captivitate , specialem a 
Deo recepit gratiam, ut ex ejusdem Isaiae cap. 45. colligitur: Ego susci-^ 
tabo eum ad justitiam , et omnes vias ejus dirigam . 

Ad 2 . Quod in Scriptura legitur , mandatum Dei non esse supra homi- 
nem , sed valde in ore et corde illius , intelligendum esse de homine divina 
gratia suffulto , docet Apostolus in ep. ad Roni. cap. lo. hisce verbis: FV- 
nis legis Christus ad justitiam omni credenti ... Quae autem ex fide est 
justitia sic dicit : Ne dixeris in corde tuo : Quis ascendet in caelum ? id 
est , Christum deducere j aut quis descendet in abyssum ? hoc est , Chri~ 
stum a mortuis revocare . Sed qidd dicit Scriptura ? Prope est verbum 
in ore tuo , et in corde tuo : hoc est verbum fidei , quod praedicamus . 
Quia si confitearis in ore tuo D. Jesum , et in corde tuo credideris , quod 
illum Deus suscitavit a mortuis , salvus eris . Eamdem tradit interpreta- 
tionem etiam Augustinus q. LIV. in deut. docens , mandatum Dei esse in 
corde , quoniam ibi caritas diffunditur Spiritus S. Sed explicari quoque po- 
test hoc alio sensu , quod nempe decalogus non supra nos , nec procul po- 
situs , sed in corde esse dicitur , quia nil plane , quod rationi dissonum sit , 
continet . Quae explanatio per se manifesta est , nec explicatione indiget . 

Obj. 1 . ex N. T. I. Marci cap. lo. legitur , juvenem quemdam Christo 
dixisse: Haec omnia ( quae continentur in lege) servavi a juventute mea. 
Et quidem sincere ; quoniam Jesus intuitus eum dilexit eum . Verum juve- 
nis ille Christi adhuc gratia carebat , quippe quod non credebat in Christum , 

II. Paulus ad Philipp. cap. 3. de se ipso , antequam Christi imbueretur fi- 
de , inquit : Secundum justitiam , quae in lege est , conversatus sum si~ 
ne querela . Unde absque Christi gratia totam legem servavit . III. Idem 
in epist. ad Rom. cap. 2. loquens de gentilibus , qui quum essent sine fide, 
erant sine gratia , ait : Cum enim gentes , quae legem non habent , natu- 
raliter ea , quae legis sunt ^ faciunt , ejusmodi legem non habentes^ ipsi 
sibi sunt lex . Jam vero qui sine fide et gratia , sed naturaliter , quae le- 
gis sunt , faciunt , nonne divina mandata observant saltem quoad officia 
virtutum ? IV. Neque consueta tenet responsio , loqui nimirum Apostolum 
de gentibus ad fidem conversis . Nam etsi pro ea explicatione citetur Au- 
gustinus , hic autem in .ea sententia non fuit constans , quum in lib. de 
spir. et litt. cap. 28. de laudato Apostoli textu loquens scribat : Si autem 
hi , qui naturaliter , quae legis sunt , faciunt , nondum sunt habendi in 
numero eorum , quos Christi justificat gratia , sed in eorum potius , 
quorum etiam impiorum , nec Deum verum veraciter colentium etc*. Quae 
demonstrant , posse per Augustinum Apostoli textum interpretari etiam de 
gentilius ad fidem non conversis; qui propterea implere possunt naturaliter 
totam naturae legem . V. £t de gentibus quidem ad christiunam fidem noa 
conversis Apostolicam intellexere sententiam Chrysostomus , et alii , quum 
eam exposuerint de gentibus , quae ante Christi adventum vivebant . VI. 
Immo non licet nunc amplius Apostolicum testimonium intelligere de genti- 
bus ad fidem conversis . Pius enim V. summus Pontifex Baii damnavit aiv 
ticulum num. 22. , qui sic habet t Cum Pelagio sentiunt , qui textum 
Apostoli ad Rom, 2. Gentes , quae legem non habent etc. intelligunt de 
gentibus fdei gratiam non habentibus . 

Resp. ad singula. Et ad i. Iu primis poterat ille juvenis , qui Chri- 
stum interrogavit , habere utique gratiam ad decalogi praecepta observan- 
da . Quum enim Judaeus esset , explicite in verum Deum , implicite vero in 
Christum credebat . Deinde juvenis ille nonnulla quidem , sed non omnia 
decalogi praecepta a juventute sua servaverat . Nam primum ac maximum 
mandatum de diligendo Deo , quum dilexisset super omnia divitias , ut 
ibidem habetur , non observaverat . Fit ergo sermo de praeceptis nonnullis , 
iisque facilioribus . Hinc Christus sic eum interrogat : Praecepta nosti , 
iVe adulteres , Ne occidas y Ne fureris ^ Ne falsum testimonium dixeris y Ne 
fraudem feceris ; Honora patrem tuum et matrem ? Ad haec , quae pau- 
ca et faciliora sunt , respondit juvenis : Haec omnia servavi a juventute 
mea . Ast non diffitemur nos , posse ab homine nonnullorum praeceptorum 
exerceri officia etiam siiie gratia salvatoris . 

•c Ad 2. Paulus ad Philippenses testatur, se conversatum fuisse absque 
querela, hoc est, sine expostulatione judicii , non quatenus decalogi omnia 
mandata servaverit antequam imbueretur in fide . Nam idem Apostolus pro 
ea, qua eminebat , christiana humilitate ac sinceritate , in epist. ad Tit. cap. 
3, de se ipso scribit ; Eramus aliquando et nos increduli , errantes , ser- 
vientes desideriis et voluptatibus variis , in malitia et invidia agentes , 
odibiles , odientes invicem . Non ergo servavit neque secundum substantiam 

omnia mandata decalogi . Quare laudata in argumento sententia hoc modo 
debet in telHgi , quod nempe praeceptis iis inspectis , juxta quae judicia exerce- 
bantur , quaeque ab ipso justitia , quae in lege est , dicuntur , conversa- 
tus est Paulus sine querela; nunquam scilicet ad judices delatus est punien- 
dus . Quem sensum aperte exhibet graeca vox 

Ad 3. Gentes juxta Apostolum quae legis sunt naturaliter faciunt , hoc 
est, absque adminiculo legis Mosaicae, non naturaliter , sola nempe duce na- 
tura . Nam affirmat ibi , gentes , etsi legem per Moysis manum non acce- 
perint, nihilominus , adjuvante gratia , facere ea , quae ad legem pertinent. 
Loquitur namque de gentibus ad Hdem jam conversis . Sciendum quippo 
est , Christianos , qui venerant ex Judaismo , aspernari coepisse eos , qui ex 
gentilitate venerant, quod hi mosaicam , sicut illi , non accepissent legem, 
et nihilominus non minus ac alii peccarent . Hinc recte Paulus Judaeos 
redarguit , quod gentes despicerent injuste nimis ac temere , affirmant 
Deum unicuique redditurum secundum opera ejus , et apud illum non 
auditores , sed factores legis justificari ; quoniam etiam gentes , quae mo- 
taicam non habuere legem in scriptis , receperunt illam in corde , quam , 
divina opitulante gratia per Christum , implere possunt , non secus ac Ju- 
daei , qui legem per manum Moysis acceperunt . Hunc esse laudato in ca- 
pite Apostoli scopum , videt , qui legit . Hinc S. P. Augustinus Juliano eum^ 
dem objicienti textum, sic lib. IV. cap. 3. respondet : Ideoque dicuntur 
naturaliter quae legis sunt facere , quia ex gentibus venerunt ad Evatv- 
gelium , non ex circumcisione^ cui lex data est ; et propterea naturaliter^ 
quia ut crederent , ipsa in eis est per Dei gratiam correcta natura . Et 
in lib. de spir. et liit, , ubi idem versat argumentum , cap. 27 . ISec mo- 
veat , inquit , quod naturaliter eos dixit , quae legis siint facere ... hoc 
enim agit spiritus gratiae , ut imaginem Dei , in qua naturaliter facti 
sumus , instauret in nobis . Ut vero S. doctor demonstret , Apostolum de 
gentibus loqui ad fidem conversis , duplici utitur argumento . Primo obser- 
vat , Apostolum immediate ante dixisse : Tribulatio et angustia in omnem 
animam operantis malum ... gloria autem et honor omni operanti bonum , 
Judaeo primum , et Graeco ( nempe Gentili ) . Unde inquit Augustinus : 
Quibus autem gentibus bonum operantibus gloriam et honorem pacemque 
promitteret extra Eoangelii gratiam constitutis ? Secundo idem S. Pater 
observat , Paulum ante quoque laudatam sententiam scripsisse : Non enim 
auditores legis justi sunt apud Deum , sed factores legis justificabuntur i 
Dein subsumit S. doctor : Inf deles autem non ita legem observant , ut 
ad justificationem perveniant . Propterea gentium nomine intelligit Pau- 
lus Christianos , qui ex gentilitate venerant , quique facere dicuntur 
legem naturaliter per oppositionem ad legem scriptam , non per oppositio- 
nem ad gratiam salvatoris . Hanc Augustini interpretationem tradiderant jam 
Origenes et Ambrosius et sequuti sunt postea Prosper , Fulgentius , Beda , 
Anselmus , innumerique theologi . 

Ad 4* Augustinus citato in capite demonstrat discrimen inter 

vetus ac novum Testamentum . In veteri siquidem lex scripta erat iu tabii- 

lis , per novum autem instauratur in corde fidelium per gr«uiam , sive Apo- 
stoli textus de gentibus ad fidem conversis , sive de gentibus ad fidem mi- 
nime conversis accipiatur . Nunquam proinde a priore interpretatione sua re- 
cedens , recte concludit : Quodlibet horum accipiatur , constat , gratiam 
Dei promissam esse TeUamenlo novo etiam per Prophetam ; eamdemque 
gratiam in eo definitam , ut scribantur leges Dei in cordibus hominum . 
Unde liquet , solum ad abundantiam , ut inquiunt , admittere S. doctorem 
aliam Paulinae sententiae expositionem . Sed etsi secus res se haberet , quid 
inde pro caussa sua eruerent adversarii ? Eo in casu infideles legem faciunt 
naturaliter quoad aliqua , eaque faciliora dumtaxat praeceptorum objecta , 
quae , quum lex per novum Testamentum in hominum cordibus instauratur , 
evadunt bona undequaque, et fiunt fractus aeternae vitae. Hinc de gentium 
virtutibus loquens S. P. , inquit: Quanquam si discutiantur , quo fine fiant ^ 
vix inveniuntur , quae justitiae debitam laudem , defensionemque merean- 
tur. Et usurpat particulam , vix , quoniam etiam infideles habent aliquando 
gratiam ad aliquam exercendam virtutem propter Deum ultimum finem . 

Ad 5 . Exponit Chrysostomus Apostoli verba de iis , qui Christi prae- 
cesserunt adventum , quia non ex professo , ut S. P. Augustinus, de hoc ar- 
gumento agit. Nihilo tamen secius de iis gentilibus loquitur, qui explicite in 
Deum , implicite autem in Christum credentes , legem naturae observabant . 
Sic enim inquit : Gentiles hic appellat ( Apostolus ) non eos , qui idolo- 
latrae essent , sed eos , qui Deum colerent ; qui naturae legi parentes , 
exceptis Judaicis caeremoniis , ea tantum , quae ad pietatem corf errent , ob- 
servarent , qualis erat Melchisedech cum suis omnibus , qualis erat Job , 
quales erant Ninivitae , qualis erat Cornelius . Ast gentes , quae explici- 
tam in Deum, implicitam vero, in Christum fidem habent, numquid gra- 
tiam a Deo ad servandam legem recipere non possunt ? Haec quoad Chry- 
soslomum . Hieronymus autem in ep. ad Algasiam q. VIII. ex Apostoli tex- 
tu demonstrat , neminem naturae ignorare legem , neque idololatras . Sub- 
dit tamen , quod ad ea exequenda , quae in hac lege praecipiuntur , perin- 
de se habear ejus notitia , non secus ac scriptae , ut potius occasio sit pec- 
cati sine Dei gratia , et ita operetur in nobis mortem ; quod alias non fi- 
eret , si lex ignoraretur . Alii vero Patres , si qui ex eo textu probant , ido- 
lolatras aliquando facere legem , intelligendi sunt de aliquibus , iisque faci- 
lioribus mandatis , non autem de omnibus . 

Ad 6. Quum ex hactenus dictis apertissime pateat , Augustinum Apo- 
stoli exposuisse textum de gentibus ad fidem conversis , suamque expositio- 
nem veram esse argumentis demonstraverit , numquid eo temeritatis adver- 
sarii pervenerunt , ut affirmare velint , Romanam cathedram anathema in- 
torsisse in M. Augustini sententias ? Non puto . Nam quis dicat , ait Vas- 
quesius I. 2. q. ioq. disp. 109. cap. i 8. damnari sententiam hujus docto- 
ris in eo , quod ait , .illud testimonium de gentibus fidelibus intelligendum 
esse , cum sit sententia S. Augustini , et omnium Patrum ? Alio itaque 
sensu , ac ab ipsis urgetur , intelligenda est Bajani articuli proscriptio , vi- 
delicet , ob accrbiialem censurae j quae nimis certe acerba est , quum plu- 

res inter patres Apostolicain accipiant sententiam de gentibus infidelibus . 
Sed vide , quae superiore capite diximus . 

Obj. ultimo. Omnium decalogi praeceptorum officia sunt Humanae 
naturae proportionata . Cur ergo servari non possunt solis naturae viribus ? 

Resp. Quia nempe in quovis homine, iu statu existente corruptae na» 
turae , lex viget membrorum , quae adversus legem mentis insurgens , si 
infirma natura non sanetur per gratiam , Deum rebus creatis et commu- 
tabilibus semper postponit . Sed de non difficili controversia satis multa dl« 
ximus . 

CAPUT XV. 


An in hoc infirmitatis statu -necessaria sit homini salvatoris 
gratia ad vincendas tentationes . 

Notandum est i . tentationem quamlibet vel esse levem , quae remissa 
quaedam est ad malum impulsio , vel gravem , quae in veliemente excita- 
tione ad peccatum consistit . Notandum a. extra omnem controversiam es- 
se , tentationem aliquam sine gratia per aliam tentationem , aliamve cupi- 
ditatem interdum superari , ita ut unum peccatum alio peccato vincatur . 
Veram qui tristem hanc victoriam refert , in vulnera vulnere surgit , in- 
quit S. Prosper carm. de ingratis cap. 37. Notandum 3 . aliquo modo nos 
sibsque gratia recte operari , et Tentationem saltem levem superare , inspe- 
cta substantia operum et officio virtutum , tam esse verum, quam verum 
est, posse inipleri sine gratia aliqua praecepta , et multa opera ab infidelb 
bus fieri, quae secundum se nequeunt vituperari . Notandum 4 * totam difficul- 
tatem in eo positam esse, utrum scilicet homo lapsus sine gratia aliquam tenta- 
tionem , sicut oportet , sive bene et ex omni parte vincere possit , ita ut in ea 
vincenda nullo modo peccet , etiam ratione iinis ultimi . His praemissis , sit 

PROPOSITIO . 


Homo lapsus nullam sine gratia tentationem superare 
potest , sicut oportet . 

Prob. 1. ex V. T. Psal. XVII. Sic David alloquitur Deum ; In te eripi^ 
ar a tentatione . E contra psal. XXIX. ait : Avertisti faciem tuam 
a me , et factus sum conturbatus . Psal. CXVII, Impulsus eversus 
sum, ut caderem , et Dominus suscepit me. Auctor Sap. cap. %. Aliter non 
post sem esse continens ^ nisi Deus det . Juxta allata Scripturae oracula , adju- 
vante ac suscipiente Deo , eripitur homo a tentatione , non cadit , est 
continens ; eoque faciem avertente , homo non potest esse continens , et fit 
conturbatus. Quid clarius ad salvatoris nostri gratiam commendandam? 

Prob. 2. ex N. T. Christus Matth. cap. 26. inquit. Vigilate et orate , ut 
non intretis in tentationem . Et ejusdem cap. 6. jubemur quotidie repe- 
tere : Et ne nos inducas in tentationem , Apostolus in I. ad Cor. cap. 1 5 . 

scribit : Deo gratias , qui dedit nobis victoriam per D. N. J. C. Et ad 
Rom. cap. 8. inquit ; Sed in his omnibus superamus propter eum , qui di- 
lexit nos . Debet itaque homo oinmum ten lationum victoriam a Deo enixe 
postulare, et, ea parta, eidem gratias agere, ut allata mox indicant testi- 
monia . Porro quod a Deo postulare tenemur , et de quo debemus gratias 
agere , numquid a nostris naturae viribus dependet ? Ipsa oratio est certis- 
sima gratiae testificatio , ait Augustinus in ep. g5. . Et in libro de dono 
persev. cap. 2 . subjungit: An et ista irrisoria petitio est ^ cum id ab eo 
petitur , quod scitur non ipsum dare , sed ipso non dante , esse in homi- 
nis potestate ^ sicut irrisoria est etiam illa gratiarum actio , si ex 
hoc gratiae aguntur Deo , quod non donavit ipse , nec fecit ? Quae 
hactenus attuli luculentius explicantur nonnullis aliis Scripturae textibus , 
in quibus sermo fit- de tentationibus in particulari . Puta , illa Aposto- 
li verba , Infelix ego homo ! quis me liberabit de corpore mortis hu~ 
jus? Gratia Dei per Jesum Christum^ intelligi debent 'de tenta tione car- 
nis . De doemonis tentatioue accipienda sunt illa alia ejusdem Apostoli ad 
Eph. cap. 6. In omnibus sumentes scutum fidei , in quo possitis omnia 
tela nequissimi ignea extingucre . Et ne singula percenseam , de tentationi- 
bus illecebrarum hujus saeculi accipi debet illa ejusdem Pauli sententia in I. 
ad Cor. cap. 10 . Fidelis Deus , qui non patietur vos tentari supra id, quod 
potestis , sed faciet cum tentatione proventum , ut possitis sustinere . In- 
terira hisce in locis aliisque paribus semper commendatur gratia salvatoris . 

Respondent adversarii , adducta ex V. atque ex N. Testamento divina 
oracula probare solum gratiae necessitatem ad graves , non vero ad leves 
superandas tentationes . 

Sed futilissima est haec exceptio . Nam i. in laudatis Scripturae sen- 
tentiis sermo plane fit de tentatione indefinita , atque idcirco universaliter . 
Ilinc ad omnium sive gravium sive levium tentationum victoriam requiri- 
tur gratia . 2 . Apostolus diserte affirmat , nos in omnibus superare propter 
oum , qui dilexit nos , simulque in omnibus scutum sumere debere fidei . 
Ubi ergo est adversariorum exceptio ? 3. Oratio dominica recitanda quoti- 
die est ab hominibus quoque justissimis , qui quotidie gravibus non urgen- 
tur tentationibus , bene autem levibus . Jam vero quando dominicam ora- 
tionem recitamus , non intendimus a Deo petere , ut gratiam nobis largia- 
tur ad graves tantum , sed ad quascumque etiam levissimas vincendas ten- 
taliones . 

Probatur 3. auctoritate conciliorum . Concilium Diospolitanura hanc 
damnavit Pelagii propositionem : Victoria nostra non est ex Dei adjuto- 
rio , sed ex libero arbitrio . Unde S. P. Augustinus epist. CVI. inquit : 
Fit ergo consequens , ut quisquis sequitur illius Episcopalis auctoritatem 
judicii ... fateatur , quando contra tentationes ... dimicamus , quamvis 
et illic propriam habeamus voluntatem , non tamen ex illa , sed ex adju- 
torio Dei nostram provenire victoriam . Patres concilii Carthaginensis II. 
in synodica ad Innocentium I. scribunt : Ex sacrilegis Pelagianorum di- 
sputationibus necessario sequi , ut nec orare debeamus , ne intremus in 

tenlationem . Synodus Arausicana II. can. 9. ait : Di\>ini muneris est , et 
cum recte cogitamus , et cum pedes nostros a falsitate et injustitia con- 
tinemus . Ex quibus liquet , quarumlibet victoriam tentationum , et bonam 
hominis sub quavis tenlalione constituti cogitationem , et continentiam ab 
injustitia , dum quis a tentationibus ad legem infriiigcndara urgetur , omnia 
haec esse a gratia salvatoris , contra quam sentiunt Pelagiani . 

Prob. 4 * cx summorum Pontificum literis . Innocentius I. in epist. , 
quam ad concilii Carthaginensis patres rescripsit , inquit : Necesse est , ut 
quo auxiliante vincimus , eo iterum non adjuvante vincamur . Et ad pa- 
tres Milevitanos : Ecce homines , qui non posuerunt Deum adjutorem si~ 
hi . Negantes auxilium Dei , inquiunt , hominem sibi posse sufficere , nec 
gratia nunc egere divina : qua privatus necesse est diaboli laqueis irre- 
titus occumbat . Zosimus in epist. ad omnes orbis Episcopos , cujus memi- • 
nit Caelestinus , ita scribit : Quod ergo tempus intervenit , quo ejus non 
indigemus auxilio ? In omnibus igitur actionibus , causis , cogitationibus, 
motibus adjutor et protector orandus est . Superbum est enim , ut quid- 
quam sibi humana natura praesumat , clamante Apostolo : Non est nobis 
colluctatio adversus carnem et sanguinem . Qui haec omnia satis attente 
perlegerit , facile suadebitur , salvatoris gratiam esse homini lapso necessa- 
riam ad quascumque sive graves sive leves tentationes , sicut oportet , su- 
perandas . 

Prob. 5 . auctoritate PP. Cyprianus in expos. orat. dom. inquit : Quan- 
do Yogamus , ne in tentationes veniamus , admonemur infirmitatis et im- 
becillitatis nostrae ... ne quis sibi superbe atque arroganter assumat . 
Hieronymus lib. 2. contra Pelagianos , recitatis verbis illis : Quid dormi- 
tis ? Surgite , et orate , ne intretis in tentationem , e vestigio subdit: De- 
buit juxta vos dicere : Quid dormitis ? Surgite , et resistite ; liberum e- 
nim habetis arbitrium , et semel vobis concessa a Domino potestate , nul- 
lius alterius indigetis auxilio . Si enim hoc feceritis , non intrabitis in 
tentationem . Chrysostomus hom. 24* in I. ad Cor. cap. 10. expendens Apo- 
stoli verba : Fidelis Deus , qui non patietur vos tentari supra id , quod 
potestis, sic concludit : Sunt ergo tentationes , quae ferri non possunt . Ei 
quaenam illae ? Omnes , ut ita dicam . Posse enim ferre situm est in Dei 
nutu. Paullo post ita prosequitur : Neque illas moderatas tentationes ... pro- 
pria virtute feremus , sed in his quoque ejus indigemus auxilio . S. P. 
Augustinus in psal. 89. inquit : Sine Dei adjutorio per arbitrium volun- 
tatis tentationes hujus vitae superare non possumus . Et in psal. 1 06. Deo 
desistente ab adjutorio , laborare potes , vincere non potes . Et serm. 5 y. 
de Scripturis cap. 9. Sine dubio vinceris , si illum adjutorem non habue- 
ris . Atqui non vincitur , sed triumphat , qui aliquam tentationem sine gra- 
tia superat , sicut oportet j ergo ex Augustino nulla prorsus tentatio , Deo 
non adjuvante , undequaque vincitur . 

Plura contra hanc nostram sententiam objicere solent adversarii , quae 
a nobis fuse soluta sunt capite superiore. Nam eadem argumenta , quibus 
suadere conantur , posse hominem lapsum omnia decalogi praecepta obser- 

vare quoad substantiam , urgent quoque contra statutam hanc nostram pro- 
positionem . Relege etiam quae diximus de operibus infidelium . 

r 

CAPUT XVI. 

De gratia ad orandum jiecessaria et an ad imputationem 
peccati preesens collatio gratiae requiratur . 

Alphonsus Le-Moyne , quem postea multi sequuti sunt theologi , do- 
cuit, gratiam nicre versatilem et inefficacem satis esse ad orandum , ita ut 
etiam non accedente efficaci gratia , homo reapse oret . Et hanc gratiam ver- 
satilem voluit omnibus omnino hominibus Dei liberalitate concedi , ita ut 
si desit , non imputentur peccata , quibus divina lex infringitur . Haec est 
modo receptissima sententia non solum inter eos , qui Molinae ac Suare- 
sii castra sequuntur, verum etiam inter plures Thomisticae scholae doctores . 
Quaenam sit nostra sententia , sequentibus aperiemus propositionibus . 

PROPOSITIO I. 

Ut quisque habeat potentiam orandi conjunctam cum actu ) 
indiget gratia per se efficaci . 

Prob. I. Ex sententia, quae docet, gratiam orationis non esse per se 
et ab intrinseco efficacem, sequuntur mulla absurda . Nam/ i. si duo ho- 
mines versatilem tantum gratiam habeant ad orandum, unusque oret, alter 
non oret, qui orat poterit se ab eo, qui non orat, discernere et adversus 
illum inflari contra Apostolum dicentem : Quis te discernit ?. Quid ha- 
bes , quod non accepisti ? Si autem accepisti , quid gloriaris quasi non ac- 

? 2 . Oratio, quae cum sola gratia versatili fieret, non esset Dei 
miserentis , sed hominis volentis atque currentis contra illud ejusdem Pau- 
li: Non volentis , neque currentis, sed miserentis est Dei. Ex duobus siqui- 
dem aequali gratia exornatis unus oraret , quia vellet , non itera alius . 
3. Ab ipso homine, et non a Deo esset voluntas efiicax et actualis oran- 
di , quum dicat Apostolus : Deus est , qui operatur in vobis velle et per- 
ficere pro bona voluntate . 4- Non essent amplius inscrutabilia judicia Dei . 

Prob. 2 . peculiaribus argumentis . Apostolus ad Rom. cap. 8. inquit ; 
Spiritus adjuvat infirmitatem nostram : nam quid oremus , sicut oportet, 
nescunus ; sed ipse Spiritus postulat pro nobis gemitibus inenarrabilibus . 
In quem locum ita S. P. Aug. in epist. ad Sixtum scribit : Quid est au- 
tem, interpellat , nisi interpellare nos facitl ... Ita dictum est , interpellat , 
quia interpellare nos facit , nobisque interpellandi et gemendi inspirat 
aff ectum . Idem Paulus in epist. ad Gal. cap. 4* ®i<^ • Misit Deus Spiritum 
Filii sui in corda vestra , clamantem: Abba, Pater. Nempe, ut inquit Au- 
gustinus in citata mox epistola: Non hic ait , in quo clamamus ; sed ipsum 
Spiritum clamantem dicere maluit , quo efficitur , ut clamemus . Non- 

ne innuunt haec efficacis gratiae ab intrinseco necessitatem ad orandum ? 
Non nos arbitrio nostro interpellamus , sed Deus interpellare nos facit . 
Non nos clamamus , sed ipse clamat pro nobis , praebendo vires eflicacis- 
simas voluntati . 

Prob. 3. ex orat. Eccl. quae ita Deum orat : Fac ea , quae tibi sunt 
placita , postulare . Et , Aperi , Domine , os meum ad benedicendum no^ 
•men sanctum tuum . Et , Cuncta nostra oratio et operatio a te semper 
incipiat , et per te coepta finiatur . En quod Ecclesia petit a Deo ; non 
quidem potentiam , sed actum et perfectionem operationis . 

Prob. 4* P* -Aug. lib. II. de peccat, meritis cap. iq. 

affirmat , necessariam esse ad orandum certam scientiam , et victricem de- 
lectationem . S. Fulgentius lib. 2 . de ver. praed. cap. 4* inquit : Admo- 
nemur , ut a quo nobis datur praeceptum , ab ipso petamus auxilium : 
quod tamen non possumus petere , nisi in nobis Deus operetur et velle . 

Prob. 5. ratione . Nullum inter orationem et alia supernaturalia ope« 
ra est discrimen , sive oratio in se , sive comparate ad nostram spectetur in- 
firmitatem , sive consideretur relate ad ultimum finem , propter quem fieri 
debet . Nec adversarii contrarium unquam poterunt demonstrare . Sed ut 
actu fiant alia supernaturalia opera , Alplionsus Le-Moyne aliique cum eo 
non diffitentur necessariam esse gratiam per se efficacem. Cur ergo negant 
ubi agitur de oratione ? 

PROPOSITIO II. 

Quisque fidelis , nisi liberum impedimentum ponat , habet gratiam 
orationis , qua impetrare potest auxilium immediate 
sufficiens ad implenda mandata . 

Prob. Quilibet homo habens fidem existere cognoscit mandata Dei, seque 
teneri ad illorum observantiam ; non ignorat verba Evangelii , Petite , et da- 
scribitur vobis j et , nisi tumore superbiae sit inflatus , sentit et confitetur 
propriam infirmitatem , ac pugnam experitur rebellis concupiscentiae adver- 
sus spiritum . Sed si habeat fidem , et nisi superbia tumescat , gratia suffi- 
ciente ad orandum non destituitur . Nam Augustinus lib. de grat. et lib. 
arb. cap. 1 6 . ait : Ipsa est fides , quae orando impetrat quod lex im- 
perat . Et in epist. ad Asellicum : Utilitas legis est , ut homines de sua in- 
firmitate convincat , et gratiae medicinam , quae in Christo est , implo- 
rare compellat . Ergo quisque fidelis habet gratiam orandi , nisi per libe- 
ram elationem hac indignus evadat . Hinc S. P. Aug. lib. de nat. et grat. 
cap. 42 . Non Deus impossibilia jubet : sed jubendo admonet , et facere 
quod possis , et petere quod non possis . Eodem lib. cap. 1 5. Qui volue- 
rit , et non potuerit , nondum se plene cognoscat velle , et oret , ut ha- 
beat tantam voluntatem , quanta sufficit ad implenda mandata . Ergo etc. 

PROPOSITIO III. 


Hac gratia orationis destitutus est injidelis . 

Prob. I. ex sacris litteris. Apostolus in episl. ad Rom. cap. lo. scri- 
bit : Quomodo invocabunt , in (jiteni non crediderunt ? 

Prob. 2 . e.v absurdis , quae in adversariorum sententia liquido fluunt . 
Sequitur i. cllitiicis , quibus nunquam fuit fides annuntiata ^ pluries in die 
se manifestasse Deum per gratiam , qua orando potentiam impetrare pos- 
sent non peccandi , a tenlationibus pressi ; 2 . Caligolam , Neronem, He- 
liogalialum , aliosque crudelissimos viros saepe in die pias habuisse cogi- 
tationes et affectiones animi ad Deum orandum , etiam quum in libidinum 
coeno volutabantur : 3. philosophos , qui providentiam negantes nunquam 
Deum orare solebant , a Deo excitatos quotidie fuisse ad orandum , ut im- 
petrarent virtutes : 4* Ptdagianos divinam non agnoscentes ad opera bona 
gratiam ab illa crebro motos fuisse ut orarent , et gratiam , in quam non 
credebant , obtinerent : 5. Ipsos atheos nullum plane profitentes Deum per 
gratiam orationis saepe de Deo cogitasse . Quum haec omnia absurdissima 
sint , non desipiamus , gratiam tribuentes infidelibus ad orandum . Accedit 
his praeterea , quod S. P. Aug. immerito ad inscrutabilia Dei judicia con- 
fugisset , si adversariorum sententia consisteret in assignanda caussa , cur 
unus credat , non credat alius ; hic convertatur , non ille ; alius perseve- 
ret , alius non . Debuisset enim dicere , eum, qui credit , qui convertitur , qui 
perseverat , assentitum voluntate sua fuisse gratiae orationis inefficaci , per 
quam gratiam impetravit efficacem ad operandum , sicque credidit , poe- 
nitentiam egit , perseveravit prae alio , qui gratiam habens orationis , il- 
lius motibus propria, restitit voluntate . Nonne haec absurdissima sunt? 

PROPOSITIO IV. 

Homini lapso etiam sine gratia possibilia sunt mandata . 

Antequam ad probationes accedamus , notanda sunt quaedam . 

1. Facultas liberi arbitrii ab illius exercitio sive actu est accurate se- 
cernenda . Aliud est enim posse operari , aliud operari , inquit Auctor 
de vocat, gentium lib. 2 . cap. 8 . 

2 . Ad male agendum sibi ipsi voluntas sufficit . Liberum arbitrium ad 
malum sufficit, ait Augustinus de corrept. et grat. cap. ii. Ad bonum 
non sufficit, nisi adjuvetur Dei gratia. Ad bonum parum est, nisi adju- 
vetur ab omnipotenti , bono , ait ibidem S. doctor . 

3. Ad explicandam hominis libertatem necesse est , ut de eo vere 
dici queat : Potest , si velit . Hoc quisque in potestate habere dicitur , quod, 
si vult , Jiicit , si non vult , non facit , inquit Augustinus in lib. de spiri- 
tu et litt. cap. 3i, 

4 . Ad explicandam gratiae necessitatem , opus est , ut istud de horni- 


DIgItized byGoogIe 


293 

ne vere affirmari possit : bonum nunquam volet , nisi piam hanc volunta- 
tem in ipso Deus operetur, juxta illud S. P. Aug. Ut autem velit ^ 
tiae Dei est . Utrainque veritatem , quam modo exposuimus , passim conci- 
liat S. doctor . Potest homo , inquit , si velit . En libertas . Ut autem ve^ 
Ut , gratiae Dei est , En gratiae necessitas . Si volueris , conservabis man^ 
data . Certum est enim , nos mandata servare , si volumus : sed quia prae- 
paratur voluntas a Domino , ah illo petendum est , ut tantum velimus , 
quantum su//icit , ut volendo faciamus . Uaec scribit iu lib. de grat, et 
lib. arb. cap. i 6 . 

5. Vere quis dicit , posse hominem sine gratia actuali bonum agere . 
Sed hoc intelligi debet de potestate ab actu sejuncta , quam habet a natura . 
Posse habere fdem , inquit S. P. Aug. in lib,- de praed. SS. cap. 5. sicut 
posse habere caritatem , naturae est hominum . Merito etiam dicitur , non 
posse hominem sine gratia quidquam ex omni parte boni facere . Illud ve- 
ro non intelligitur nisi de potentia cum actu per gratiam conjuncta . Ha- 
bere autem fdem , sicut habere caritatem , gratiae est fidelium , ait ci- 
tatus doctor ibidem. Pro variis igitur modis, quibus concipitur in homine 
potestas , recte dici potest , eum posse et non posse aliquid boni sine gra- 
tia operari . In legendis proinde Scripturis , patribus , et theologis sive an- 
tiquis sive recentioribus , aliisque scriptis , plurimi interest bona fide expen- 
dere, quo sensu adhibeantur haec verba , potest., et non potest. 

6 . Tandem possibile , inquit Estius lib. a. sentent. dist. 26 . sect. 
4 i. Jion uno modo dici j Jiec aequaliter observationem legis esse possi- 
bilem homini justo jam habenti habitum gratiae atque virtutum , et homi- 
ni peccatori , fidem tamen habenti , quae monstret et doceat unde peten- 
dum sit auxilium , et homini infideli , qui tamen invitatur ad fidem per 
Euangelii praedicationem , et denique homini pagano , qui de fide et 
gratia Dei ad legem ejus servandam necessaria nihil unquam audivit. 
Primus enim potest totam legem servare potentia valide propinqua , et 
quidem cum actu conjuncta 5 praestat enim id reapse : secundus id po- 
test potentia minus propincfuu : tertius potentia remotiori : quartus poten- 
tia in hoc genere remotissima : qui tamen simpliciter posse non absurde 
dicitur , quia ... habet talis homo liberum arbitrium adhuc flexibile ad 
bonum . His praemissis , sic propositionem demonstro . 

Prob. I. auctoritate S. P. Augustini. Non redarguebat ipse Pelagium , 
quod admitteret naturalem bene volendi et operandi possibilitatem , sed 
quod ipsum velle et operari non adseriberet gratiae . Non tantum , inquit 
in lib. de graL Christi cap. 5. in eo , quod operari possint homines , ( hoc 
enim in natura ... jam acceperunt ) sed etiam in eo , quod operantur , 
divinitus adjuvantur . Et lib. de nat. et grat. cap. 3 q. Utinam non pos- 
sibilitatem naturae humanae ita defenderet Pelagius , ut homo per li- 
berum arbitrium etiam sine isto nomine Jesu Christi salvus esse posse 
credatur . Et rursus lib. de grat. Chr. cap. 34* Nec alicubi potui reperirc , 
hanc eum Pelagium gratiam confiteri , qua non solum possibilitas na- 
turalis voluntatis et actionis ... sed ipsa etiam voluntas et actio sub- 

ministratione *S. Spiritus adjuvatur . Et lib. de praed. SS. cap. 5 . in libro. 
Posse habere jidem , sicut posse habere caritatem , naturae est hominum : 
habere autem Jidem quemadmodum et habere caritatem , gratiae est ji- 
delium . Illa itaque natura , in qua nobis data est possibilitas habendi 
Jidem , non discernit ab homine hominem ; ipsa vero fides discernit ab 
infideli fdelem non quia credere vel non credere non est in arbitrio 
voluntatis hominis , sed in electis praeparatur voluntas a Domino . Ju.xta 
citata verba facultas bene agendi et mandata servandi naturae humanae 
insita est; appellatur enim ab Augustino modo possibilitas naturae, modo 
possibilitas naturalis , quam homines in natura acceperunt . Homini proinde 
lapso sine gratia possibilia sunt mandata . 2. Si Augustinus in homine omni 
gratia destituto agnovisset iiiipotenliam physicam bene agendi , certe repre- 
hendisset Pelagium , quod bene operandi naturalem possibilitatem defende- 
ret . Sed eum reprehendit tantummodo , quod vellet talem naturae possibi- 
litatem sine gratia in actum prosilire . 3 . Si posse habere fidem et carita- 
tem juxta Augustinum naturae sit hominum , certe inest homini vera 
quaedam bene agendi et mandata cxequendi facultas , quae a gratia non 
pendeat . 

Prob. 2. auctoritate insigniorum theologorum . Doctores Lovanienses 
justificationis censurae Lovan. cap. 12. docent: Est ergo quoddam posse per 
naturam omni etiam gratia destitutam propter liberum arbitrium , du- 
rante hac vita , in utramque partem fexibile ; et est posse per gra- 
tiam , quando jam naturae libertas quibusdam divinis adminiculis adju-' 
vatur . Estius lib. 2. sent. distinet. 26. sect. Objicies j inquit, au- 
xilium divinum non esse in potestate hominis , praesertim ejus , qui de 
gratia Dei nihil unquam audivit , sed tantum ducitur lumine rationis 
humanae j et proinde totius legis observationem tali homini simpliciter 
esse impossibilem . (Quidam ad hoc respondent , nullum esse hominem , 
cui non semper adsit obvium et paratum a Deo auxilium gratiae , 
per quam possit totam legem servare , et vitare peccata , modo ve- 
lit , ut potest , eo auxilio uti per liberum simm arbitrium . Sed haec 
responsio neque Scripturis sacris , neque doctrinae SS. Patrum conso- 
nat , neque cum e/Jicaci operatione gratiae Dei consistit , uti plenius 
suo loco monstrabimus . At neque Augustinus , tametsi vehementer hoc ar- 
gumento pressus a Pelagianis , usquam istius modi responsionem adhi- 
buit . Sylvius in i. 2. quaest. 109. art. 4 * ait: Ad hoc , ut divina man- 
data censeantur esse homini possibilia , ac per consequens ut homo cen- 
sentur posse bene vivere , satis est , eum esse liberi arbitrii capacem , 
et viatorem . Ibidem demonstrat , gratiam sufficientem nullius esse subsidii 
ad probandam mandatorum possibilitatem , quia non semper datur , et ta- 
men semper possunt homines , etiam quum ea sunt destituti , divina prae- 
cepta servare . Hanc sententiam propugnat Bellarminus lib. 6. de grat. et 
lib. arb. cap. ult. Statuit nonnullas propositiones suam doctrinam continen- 
tes de gratia et libero arbitrio . Prima haec est : Homo ante omnem gratiam 
liberum habet arbitrium , non solum ad opera naturalia et moralia , sed 

etiam ad opera pietatis , et supematuralia . Secunda : Habet homo ante 
omnem gratiam potentiam remotam et imperfectam ad opera pietatis fa- 
, cienda . Post allegata testimonia Augustini et Ambrosii , hanc rationem 
subjungit: Denique intelligi non potest , quomodo ad opera pietatis actioe 
voluntas humana concurrat , si non habeat ex se potentiam activam , saU 
tem remotam . Tertia propositio : Non habet homo potentiam proximam , 
et perfectam ad opera pietatis , et ideo nihil omnino in hoc genere ex 
se facere potest . Deinde hanc difficultatem sibi proponit ; Dices : Quomo- 
do liberum est arbitrium ad utrumlibet ante gratiam , si bonum facere 
non potest ? Sic autem respondet : Liberum est ; sed ejus libertas est quasi li- 
gata et impedita ; solvitur autem et expeditur , cum potentia proxima 
ad operandum per Dei gratiam praevenientem ei conferatur , Alios be- 
' ne multos praestantissimos theologos praetermittere jubet brevitas . 

Probatur 3. ratione, i. Inter gratiam et liberum arbitrium adest discri* 
men . Liberum arbitrium est facultas voluntatis , ipsi jugiter et indivulse 
inhaerens ; gratia vero est auxilium actuale et transiens . Liberum arbi> 
trium singuhs hominibus semper inest , sive eo utantur , sive non ; gratia 
autem non omnibus , aut saltem perpetuo non adest , fatentibus adversa- 
riis y sed tantum quando urget praeceptum . Ad peccandum requiritur li- 
bertas arbitrii ; gratia vero non necessaria est nisi ad bene agendum , sic- 
ut luce non indigemus nisi ad videndum . Ergo liberum arbitrium a gra> 
tia differt . Ergo per eam non confertur , ac proinde a natura nobis insi- 
tum est . 2 . Docet fides , nullum esse vitae momentum , in quo peccator 
non teneatur , ac proinde non possit ad Deum se convertere , a peccato re- 
cedere , Deum diligere , suamque operari salutem j ob hunc enim finern nobis 
totum hujus vitae tempus conceditur. Jam vero^ ipsis fatentibus adversariis , 
gratia haudquaquam singulis vitae momentis peccatori datur . Idcirco agno- 
scenda est in homine potentia se se ad Dsum convertendi , absente etiam 
gratia. 3. Ex sententia contraria sequuntur absurda: nempe i. gratiam 
homini lapso deberi , nec posse denegari , alioquin possibilis non foret man- 
datorum observatio : 2 . non posse hominem gratiae cooperari ; quomodo 
enim ad pietatis opus actuose concurreret , qui praevia bonum operandi 
potentia physica esset destitutus ? Profecto y ut paullo supra producta Bel- 
larmini verba lib. 6. de grat. et lib. arb. innuunt , intelligi non potest , 
quomodo ad opera pietatis active voluntas humana concurrat , si non 
habeat ex se potentiam activam saltem remotam . 

PROPOSITIO V. 

Ergo peccat qui etiam sine ulla gratia legem deliberate violat . 

Probatur ex dictis , et confirmatur i. ex Scripturis. David psal. XIII. 
indignatur , quod scelestissimi quidam homines cogitaverint , non esse De- 
um > qui res humanas curet . Dixit insipiens in corde suo , non est De- 
us . Tanta vero biaspliemia nonnisi ab hominibus omni gratia destitutis pro- 
dire potuit . Quis enim dixerit eorum mentem tunc divinitus illustratam > 

et voluntatem pie excitatam fuisse ? Atqui tamen gravissime peccarunt , noti 
solum rem tam execrandam cogitando , sed etiam alia perpetrando crimina , 
quae ibidem referuntur ; siquidem abominabiles facti sunt in studiis suis. 
De gentilium philosophis, qui quum cognovissent Deum, non sicut Deum 
glorifica verunt, haec habet Paulus ad Rom. cap. i. Eoanuerunt in cogitatio- 
nibus suis , et obscuratum est insipiens cor eorum : dicentes enim se es- 
se sapientes , stulti facti sunt . Hinc refert , eos traditos esse in passiones 
ignominiae , et in reprobum sensum . Numquid ibi deprehendis divinam 
quamdam animi illustrationem , et voluntatis ad bonum piam excitationem , 
in quibus sita est gratia actualis ? Niliilominus tamen eos fuisse multorum 
immaniumque peccatorum reos , testatur Apostolus . Illos namque exhibet , 
iit repletos omni iniquitate^ malitia ^fornicatione ^ avaritia ^ homicidio ... 
Deo odibiles etc. Si hic non agitur de peccatis proprie dictis , ubinam re- 
perientur in Scriptura ? Nonne ibidem pronuntiat Apostolus : Quoniam qui 
talia agunt , digni sunt morte ? 

Prob. 2. ex Augustino . Praedicantibus Pelagianis , juxta S. Patris doc- ' 
trinam nec possibilia esse mandata, nec juste homines redargui , quod ea 
violaverint , nunquam citatus doctor respondit , ideo mandata esse possibi- 
Ka , et peccata hominibus merito imputari , quia semper praesto est gratia 
actualis ; sed e contra aperte negat , ideo homines a peccato excusari , quod 
ipsis gratia defuerit . De Pharaonis et Judaeorum caecitate sermonem ha- 
bens qiiaest. 5 o. super deuteron. inquit : Simul ostendit Moyses sine ad- 
jutorio Domini homines intelligere non posse oculis cordis , et auribus' 
cordis j et tamen si adjutorium Dei desit , non ideo excusabile esse ho- 
minis vitium , quoniam judicia Dei , quamvis occulta , tamen justa sunt. 

Et sermone 1 56 . de verbis Apostoli cap. 1 1 . affirmat : Agis quidem , 
Deo non adjuvante , sed male . Et pauUo post : Cum dico tibi : Sine ad- 
jutorio Dei nihil agis , nihil boni dico ,* nam ad male- agendum habes si- 
ne adjutorio Dei liberam voluntatem . Testatur Augustinus , esse inexcu- 
sabile hominis vitium etiam sine adjutorio Dei , eumque liberam ad male 
agendum voluntatem habere . Quid luculentius ? Denique S. doctor lib. de 
spir. et litt. cap. 19. ait: Lex sine adjuvante spiritu prociddubio est lit- 
tera occidens . Et lib. 1 5 . contra Faustum cap. 8. Lex sine gratia tan- 
tummodo reos facit . Ast hoc falsum esset , si nemo peccaret , nisi gra- 
tiam haberet . 

Prob. 3 . ex S. Prospero , qui cap. 3 2. carrain. de ingrat. ita canit : 
Non autem recte , nec vere dicitur, illos 
Qui sunt exsortes divini muneris , et quos 
Gratia neglexit , degentes mortis in umbra , 

Peccati non esse reos , 

Fidelis Augustini discipulus loquitur hoc in loco manifeste de homi- 
nibus non habentibus gratiam . De his tamen affirmat , reos esse peccati i 

Probatur 4 * declaratione centum Galliae Episcoporum , qui in comitiis 
anni 1720. art 3 . exp. propriae doctrinae sic pronunciant : Temerarium es- 
set aliquos doctos damnare theologos , qui docent , gratiam suadentem 

interdum ohcaecalis et obduratis denegari , nec omnibus infidelibus co«- 
cedi . Temerarium etiam magis esset affirmare , obcaecalos et obduratos 
non peccare , nec peccata illis imputari . 

Probatur 5. ex absurdis , quae a contraria sententia fluunt. Sequitur i. 
gratiam necessariam esse ad peccandum tanquam conditionem , sine qua 
proprie non peccatur , aut saltem juste imputari non posse peccatum ; quod 
quidem absurdissimum est, et maxime alienum a doctrina patrum asserentium, 
liberum arbitrium ad male agendum sibi plane suflicere . Sequitur 2 . , ho- 
mines post Adae culpam reos non fuisse illius peccati actualis , si Chri- 
stus non descendisset in mundum , ut tanquam piacularem victimam Deo 
. Patri se se offerret ; tunc enim nullam habuissent gratiam . Ea igitur foret 
mortis Christi utilitas , quod nobis gratiam promeruerit , qua peccare , et 
damnationem aeternam mereri possumus. 3. Quum Scriptura et patres doceant, 
legem sine gratia occidere , dicendum contra esset , legem sine gratia noii 
posse occidere ; quia si desit gratiae auxilium , non imputatur legis violatio . 
Quis autem christianus haec patienter feret ? 

Prob. 6 . ratione . i. Licet ille , qui est in peccato , non habeat in pro- 
pria potestate quod omnino vitet peccatum , habet tamen in potestate nunc 
vitare hoc vel illud peccatum : unde quodcumque committit , voluntarie 
committit , et ita ei non immerito imputatur . Sic ad rem arguit S. Thomas 
libro 3. cont. gentes cap. loG. et alibi . 2 . Si qua est ratio, quae adversarios 
ad systema illud amplectendum impulit , maxime est , quia denegata gra- 
tia , impossibilia redduntur divina mandata . Id autem falsissimum est , ut 
in antecedente propositione probavimus . 3. Utique ex gratiae defectu quae- 
dam oritur impotentia ad mandata servanda , ut Aug. lib. de corr. et grat. 
cap. / 2 . inquit: In bono autem liber esse nullus potest ^ nisi fuerit libera- 
tus a Deo , qui dixit : Si vos Filius liberaverit , vere liberi eritis . Sed 
duplex est ea impotentia : alia a voluntate sejuncta , quae , velis , nolis , 
manet, ut impotentia ambulandi in homine, cui fracta sint crura; et haec 
excusat a peccato: alia vero voluntati conjuncta, immo in ipsa voluntate 
sita ; ct haec est impotentia , quam peccatores habent servandi divina prae- 
cepta , si omni sint destituti gratia . Verum quis non videt , impotentiam 
hanc non esse nisi constantem peccandi voluntatem ? Est quippe depravatus 
affectus cordis , terrenis rebus penitus addictus , magisque pravitas , quam 
impotentia dicenda est . Ideo enim in hoc statu nequit homo divina ser- 
vare mandata , quia non vult , et creaturam , non Deum vult diligere . Non- 
ne ergo legis transgressio imputanda eidem est ad peccatum ? 4- Denique 
S. Thomas lib. III. cont. genL cap. 160 . inquit: Quamvis autem illi ^ qui 
in peccato sunt , vitare non possint per propriam potestatem , quin impe- 
dimentum gratiae praestent , vel ponant , nisi auxilio gratiae praeveni- 
antur , nihilominus tamen hoc eis imputatur ad culpam , quia hic defe- 
ctus ex culpa praecedenti in eis relinquitur : sicut ebrius ab homicidio 
non excusatur , quod per ebrietatem committit , quam sua culpa incurrit . 

Concludam definitione concilii Tridentini sess. 6 . de justif. cap. 5. Si 
quis liberum hominis arbitrium post Adae peccatum amissum^ et extin- 
Tom. V. Marccllius TheoL 38 

ctutn esse dixerit , anathema sit . Unde sic arguo . Vel homo lapsus habet 
aliquam sine gratia mandata servandi potentiam, vel dicendum, gratiam 
esse illius facultatis in homine creatricem . Jam vero hoc posterius dici non 
potest . Inde enim sequeretur , liberum arbitrium non attenuatum dumta- 
xat fuisse ,. sed peccato prorsus extinctum ; quod auctoritati et rationi pa- 
riter adversatur . Quis autem nostrum , inquit Augustinus lib. I. cont. du- 
as epist. Pelaglan. cap. 2 . , dicat, quod primi hominis peccato perierit libe- 
rum arbitrium de humano genere ? Ergo gratia in homine non creat bene 
agendi potentiam , sed eam jam exislentem roborat ac perficit . Ergo ho- 
mini lapso mandata etiam sine gratia sunt possibilia , proindeque eorum 
transgressiones eidem gratia quoque carenti imputantur ad culpam . 

Solountur objecta . 

Obj. I. contra IV. proposit. S. P. Augustinus lib. I. retract. cap. aa. 
ait : In potestate hominis est mutare in melius voluntatem j sed illa po- 
testas nulla est , nisi a Deo detur . Et lib. I. cont. duas epist. Pelagian. 
cap. 2 . haec scribit : Quid est , quod iste libero arbitrio vult bene vivendi 
tribuere potestatem , cum haec potestas non detur , nisi gratia Dei ? Er- 
go per Augustinum nulla est in homine potentia , quae per gratiam non 
conferatur. Et in libro de gestis Pelagii cap. i. gratiae auxilium inter ea 
recenset , sine quibus illud , ad quod adjuvant , ejjici non. potest j sicut 
sine navi navigat nemo , nemo sine voce loquitur , nemo sine pedibus 
graditur , nemo sine luce intuetur : unde est etiam illud , quod nemo 
sine Dei gratia recte vivit . Quare juxta Augustinum homo gratia destitu- 
tus caret physica bene viveudi potestate . 

Resp. In his aliisque locis similibus S. P. Augustinus negat illam po- 
tentiam , quam defendebant Pelagiani , potentiam nempe conjunctam cum 
actu . Et hanc potentiam , quarn vocat possibilitatem ipsam cum effectu , 
sollus gratiae opus esse conlemlit . Quod operari possint homines , hoc in 
natura j sed in eo quod operantur , divinitus adjuvantur , inquit lib. de 
grat. Christi cap. 5. Neque comparationes , quibus utitur in Ub. de gestis 
Pelagii, aliquid probant contra nostram sententiam. Nam non ea fuit mens 
Augustini , ut nudam bene agendi potentiam cum navigandi , loquendi , gra- 
diendi potentia compararet ; sed actum dumtaxat cum actu . Non enim de 
ipsa liberi arbitrii facultate , sed tantum de bono illius usu disputatio erat 
cum Pelagianis . Id unum significat S. doctor , nempe non magis bonum 
sine gratia fieri , quam navigationem sine navi , aut gressum sine pedibus . 
Enimvero non ait , tam deesse homini gratia destituto bene viveudi po- 
.tentiam , quam deest homini pedibus orbato potentia gradiendi ; sed di- 
cit tantummodo , neminem sine gratia bene vivere , sicut nemo sine pedi- 
bus incedit . Hic vero locum habet , quod recte dicitur , omnem compara- 
tionem ex aliqua parte deficere . De homine enim in tenebris posito dici 
non potest : Cerneret , si vellet . De homine autem semper recte asseritur : 
Servaret mandata ,, si vellet. Et ita docet Augustinus lib. de grat. et lib. 

arb. cap. iG. Si volucris , conservabis mandata . Certum est erum , nos 
servare mandata , si volumus ; sed praeparatur voluntas a Domino . > 

Obj. 2 . contra V. propositionem . I. Si Deus ab homine gratia destitu- 
to legis exigeret observationem , crudelis esset et saevus ; proponeret nem-» 
pe illi legem , iiec tamen medium daret ad illam observandam . Unde ut im-' 
putetur peccatum , necessaria est praesens gratiae collatio. II. Et re quidem 
vera. Ad actionem in sua caussa liberam requiritur, ut eflectus futurus prae- 
videatur . Ille autem , cui Deus gratiam denegavit , quomodo potest futurum 
eftectum praevidere, si gratia caret ? IU. Admissa hac sententia, saltem ex- 
cusari non poterit Deus a crudelitate , si dicamus , ad culpam imputari le- 
gis transgressionem ei , cui denegatur gratia in poenam originalis peccati 
tantum . JNeque enim in hominis potestate est originariam vitare culpam .* 
IV. Neque reponere juvat , homines abjecisse gratiam , quam receperunt iu 
Adam . Nam sicut ad imputationem peccati non sullicit , habuisse in Adam 
libertatem, ita nec sufficit, in eodem habuisse gratiam. 

Resp. ad primum . Non modo nullam sapit crudelitatem , sed aequis- 
simum est, ut qui libere et sponte peccando, ac Dei gratiam contemnendo 
dignum se constituit , cui gratia omnis denegetur, rationem reddat, luatque 
poenas omnis inobservantiae legis . Nonne coram Deo homicidii reus est , 
qui praevidens saltem generatim homicidium, proximo mortem infert in ebrie- 
tate ? Utique j quoniam non esse in actu homicidii ‘compotem rationis , 
culpa illius est , qui ebrietatem admisit . Immo etiam in humanis quando-- 
que jure punitur , qui sponte reddidit se impotentem solvendi creditoribus. 

Ad 2 . Ad actionem in sua caussa liberam requiritur , ut futurus ef- 
fectus praevideatur in generali , non autem in particulari . Nam etiam in 
temporalibus qui poenam ignorat in particulari , merito punitur , si deli- 
quit j quoniam qui vult antecedens, vult etiam consequens necessarium. 
Unde qui vult delictum , vult etiam poenam , quae ex delicto necessario 
consequitur, etiam si delinquens poenam ignoret in particulari . Porro sub- 
tractio gratiae est poena , quae ex actuali vel originali peccato necessario 
'consequitur . Homines nonnulli, quamvis ex peccato subtractionem consequi 
gratiae in particulari nescirent, libere tamen illud' voluerunt Libere ita- 
que , licet tacite , voluerunt etiam gratiae subtractionem . ' ’ 

Ad 3. Quemadmodum crudelis Deus non est, ex quo ille, qui pro- 
pria actuali voluntate non peccavit , vere culpam contrahat originalem , et 
vere peccator existat ; ita crudelis Deus dicendus non est , ex quo legis 
exigat observantiam ab eo , qui in originalis poenam pecc'ati gratia privatur. 
Sicut enim homo aliena voluntate peccat, ita ‘aliena voluntate Dei gratiam 
pessundat , eaque se reddit indignum . 

Ad 4- Comparatio nullimode tenet . Nam qui libertatem habet tantum 
in capite , nullam revera habet libertatem , quae ad imputationem peccati 
necessario requiritur . Ast qui modo gratiam non habet , quam nihilomi- 
nus habuit in capite , libertatem retinet indifferentiae , per quam potest ad- 
huc vitare peccatum , aut saltem hoc potius , quam illud peccatum , ut 
docet S. Thomas . Demum ex quo ad peccandum non exigitur gratia per- 
sonalis , consequens non est , libertatem non exigi personalem . 

Obj. 3 . coni. eamd. V. prop. I. Tyrannus Dens esset , si legis exigeret 
observantiam ab homine , cui gratiam subtraxit ; quamvis ea subtractio in 
poenam fiat originalis peccati . Nam crudelis ac tyrannus esset princeps , 
qui tributa singulis imposita exigere vellet a subdito , quem bonis omnibus 
expoliavit . II.' Hinc S. P. Augustinus affirmare non dubitat , non fuisse 
Pharaoni imputatum ad culpam , quod Deo non obtemperaverit quando sub- 
tracta ei fuit gratia . Sic enim inquit in expos. quarumdam propos. ex epist. 
ad Rom. num. 62. Non ergo hoc illi imputatur , quod tunc non obtem- 
peraret ) quandoquidem obdurato corde obtemperare non poterat ,* sed 
quia dignum se praebuit , cui cor obduraretur praecedenti injidelitate . 

Resp. ad r. Latum est inter subditum temporalibus bonis, et homi- 
nem gratia Dei expoliatum discrimen . Subditus omnibus bonis in perduel- 
lionis poenam expoliatus ad tributa solvenda habet impotentiam physicam et 
absolutam , aut , si mavis , coactionem patitur et violentiam , ita ut etiam 
si solvere vectigalia vellet , non possit . Quare tyrannus esset princeps , si 
vectigalia vellet ab illo exigere . Ast horno divina gratia in peccati poenam 
privatus non violentiam , non necessitatem patitur , sed veram habet ad 
peccandum indifferentiae libertatem , et peccat , quia libere totaque malitia 
vult peccare . Immo potest , potentia tamen remota , etiam vitare peccatum; 
sed vult ipse potius , quam vitare peccatum , infringere divinam legem . 

Ad 2. dico I. Augustinus opus i 11 argumento laudatum scripsit , quum 
adhuc presbyter esset , quando divinae gratiae mysteria non satis fuerat as- 
sequutus , ut ipse testatur in I. retract. cap. a 3 . Quare nil mirum , si non 
salis clare de his rebus ibi disseruit , 2. Nihil ex allata sententia contra 
nostram thesim sequitur . Nam ait ibi S. Pater , peccatum imputatum fuis- 
se Pharaoni hac tantum de caussa , quod dignum se praebuerit , cui prae- 
cedenti infidelitate cor induraretur . Unde homini gratia destituto peccatum 
utique imputatur . 3 . Sensus ergo verborum Augustini est , Pharaonem non 
tum primitus demereri coepisse , quando obdurato corde non poterat obtem- 
perare ; sed longe ante , quando videlicet infidelis esse incipiens , ita in Deum 
rebellavit , ut in sui sceleris poenam omnimodam promeruerit cordis obdu- 
rationem . Ait enim ibidem : Sicut in iis , quos elegit Deus , non opera , 
sed fides inchoat meritum , ut per munus Dei bene operentur ; sic in 
his , quos damnat infidelitas , impietas inchoat poenae meritum , ut per 
ipsam poenam etiam male operentur . Unde concludit : Quod ergo tunc 
Pharao non obtemperabat praeceptis Dei , jam de supplicio oeniebat . 
Non autem quisquam potest dicere , obdurationem illam cordis immerito 
accidisse Pharaoni , sed judicio Dei retribuentis incredulitati ejus debi- 
tam poenam . Non ergo hoc illi imputatur cura reliquis , quae lecta sunt 
in argumento . 

CAPUT XVII. 


An auxilia inejjicacia singulis omnino hominibus a Deo conferantur . 

Deum omnium hominum , nemine excepto , velle salutem , et qua id 
voluntate velit , tomo harum inst. II. , ubi de Dei voluntate pertractavi- 
mus , jam explicatum est . Christum pro omnibus mortuum esse , omnesque 
redemisse , et quo sensu , diximus tom. IV. cap. ult. Omnibus liominibus 
justis conferri a Deo inefllcacia auxilia , afhrmavimus lib. praecedente . Qua* 
re non de his modo loquimur . Controversia est inter theologos celeberri- 
ma , an omnibus et singulis parvulis , infidelibus negativis , peccatoribus 
obcaecatis et obduratis conferantur inefiicacia auxilia . 

Quoad pueros , quando inquiritur , utrum gratia sufficiens omnibus 
conferatur , non fit sermo de gratia inefficaci proprie dicta ^ quae consistit 
in pia mentis cogitatione et in bono voluntatis motu . Evidens est enim , 
ejusmodi cogitationis et motus incapaces omnino esse eos , qui sua ratione 
nondum fruuntur . Sed difficultas est de gratia inefficaci improprie dicta, quae 
scilicet posita est in medio aliquo sufficiente ad justitiam parvulis conferen- 
dam . Unde status quaestionis est , utrum parvulis , qui sine baptismo mo- 
riuntur , Deus conferat medium , per quod salutem consequi possunt . Cir- 
ca hoc duplex est in scholis sententia'. Discipuli Ludovici Molinae docent , 
parvulos omnes recipere , saltem remote , in parentibus nimirum , medium 
sufficiens ad justificationem , ac proinde ad salutem . Thomistae e contra 
contendunt , multos parvulos illud medium nec remote nec proxime reci- 
pere . His subscripsit Gabriel Vasquez , non ultimus e societate Jesu scho- 
lasticus in I. part. S. Tliomae disp. 2. et 3 . 

Dum vero sermo instituitur de infidelibus negativis , de gratia loqui- 
mur inefficaci proprie dicta , quae in parva caritate ac delectatione con- 
sistit . Infidelium autem negativorum nomine cos intelligimus , qui nihil 
unquam de evangelio audiverunt , ad dilferentiam infidelium positiva la- 
borantium infidelitate , quibus aliquando annuntiatum est evangelium , cu- 
jus praedicationem interiores gratiae non raro comitantur . Et etiam circa 
hanc quaestionem est duplex scholasticorum sententia . Quidam contendunt , 
omnes infideles recipere saltem- remote auxilium , quod satis sit ad salu- 
tem . Alii , nempe Thomistae , quos sequitur et laudat Gonetus , negant , 
hujusmodi auxilium recipi ab infidelibus , qui nullo unquam tempore ali- 
quid audierunt de Christo ej usque evangelio . ' 

Quinam sint peccatores obdurati et obcaecati , non opus est explica- 
re . Illud animadverto dumtaxat , quod fide certum sit , aliquibus obcaeca- 
tis et obduratis peccatoribus a Deo conferri quandoque gratias inefficaces 
juxta illud act. cap. 7. Vos semper Spiritui Sancto resistitis ; et non ra- 
ro etiam gratiam efficacissimam , qua ad Deum convertuntur , ut aliquibus 
accidit , qui quum famosi essent ac impii peccatores , extemplo sancti eva- 
serunt . Unde quaestio est , an omnibus omnino obduratis et obcaecatis , 
quoties praeceptum instat et urget tentatio , de lege ordinaria praesto sem- 

per sit interior sancta quaedam, licet parva, delectatio. Circa hanc quae- 
stionem duplex est in scholis sententia . Molinistae contendunt , singulos 
obduratos et obcaecatos , quum urget tentatio , aut praeceptura aliquod 
instat, recipere gratiam sullicientem . Thomistae e contra asserunt, inter 
obcaecatos et obduratos multos adesse , qui gratia sufiiciente careant , etiam 
quum urget tentatio, vel instat praeceptum . Ita sentiunt Bannes , Zumel , 
Gonzalez , Alvarez , Estius , et tota schola Lovaniensis . Theophilus Ray— 
na udus e societate Jesu tutam ac sanam hanc judicavit doctrinam, dum in- 
perpolita editione Lugdunensi operum S. Leonis Magni sequentem de ea pro- 
tulit censuram: videlicet i. Augustinum hoc docuisse, et nunquam re- 
tractasse j 2 . S.‘ Fulgentium id ipsum tradidisse; 3. S. Gregoriiim Ma- 
gnum inultosque alios patres in Augustini sententiam abii$se;4< denique 
S. Thoinam ab hac doctrina non fuisse alienum . Male ergo a quibusdam 
non solum propter laudatos tot gravissimos viros ea sententia nuncupatur 
Jausenisiica , eo quod Jansenius in lib. 3. cap. lo. de grat. Christi docu- 
erit , iulldcles et obduratos carere interdum gratia , verum etiam quia toto 
caelo distat a doctrina Jansenii damnata . INam Jansenius nec gratiam suf- 
licientem ab efficaci distinctam , nec indiflerentiam libertatis admisit , pro- 
indeque nullam in- infidelibus , nullam in obduratis gratiam statuit elTectu 
carentem ; et tamen utrosque peccare credidit in eo , quod vitare non pos- 
sunt . E contra quiCumque e catholicis negant , gratiam indiscriminatim o- 
innibus conferri , nullum peccatum dari existimant sine indilferentia liberi 
arbitrii, et ingenue fatentur, frequentes esse sanctas inspirationes, quibus 
resistitur . Ita notat -cl. Berti iheolog. disci pl. lib. VIII. cap. 8. His praemis- 
sis , quid nos sentiamus , ‘ sequentes aperient propositiones . _ 

r / < 

PROPOSITIO I. 

Quamplurimis parvulis gratia sufficiens ad salutem 
a Deo non confertur, 

Prob. Gratia , quam a Deo recipere possunt infantes , qui nondum sua 
ratione fruuntur , ad aeternam salutem obtinendam , est actualis baptismi 
collatio . Porro quamplurimis parvulis baptisma non potest ministrari, ac proin- 
de nulla his gratia actualis confertur . Etenim non potest ministrari illis vi- 
ta functis in utero matrum : non potest ministrari illis , qui apud infide- 
les negative moriuntur antequam ad rationis usum pervenerint , quum nihil 
linquam apud eorum parentes, auditum sit de baptismo , illiusque necessita-^ 
teni invincibiliter ignorent : non potest ministrari illis , qui in loco nascun- 
tur, ubi deest aqua , et statim post nativitatem moriuntur . Quum autem hi 
omnes sacramentum non percipiant baptismi , sequitur , a Deo nullam reci- 
pere gratiam • 

Respondent contrariae sententiae assertores , caussam , cur pueris non 
confertur baptisma , non esse gratiae defectum , sed vel negligenliam pa- 
rentum , vel eoruindem parentum peccata , quae a Deo puniuntur in filiis, 
vel caussas secundas , quas non debet Deus ut generalis provisor impedire . 

Sed frigidas, liujusmodi responsiones praeoccupaverat jam multis in locis 
S. P. Augustinus . Et quoad primam , quomodo negligentiae parentum im- 
putari potest baptismi defectus in parvulis , qui ex infidelibus negative na- 
scuntur ? Neque enim aut voluntarie aut involuntarie parentes negativa 
laborantes infidelitate negligentes sunt, qui diligentes nullo modo esse pos- 
sunt . Unde S. P. Aug. lib. de nat. et gr. cap. 8. scribit : autem di- 

co , parvulum natum in. eo loco , ubi ei non potuit per Christi baptis- 
mum subveniri , morte praeventum , idcirco talem fuisse , id est , sine la- 
vacro regenerationis exiisse , quia esse aliud non potuit . Deinde , ut idem 
S. doctor in libro de dono persev. cap. 1 2. inquit : Plerumque , festinan- 
tibus parentibus , et paratis ministris , ut baptismus parvulo detur ^ Deo 
tamen nolente , non datur , quia eum paululum in hac vita non tenuit , ut 
daretur , 

Ad 2. respondetur verbis Augustini in lib. VI. cont. Jul. cap. 14. De- 
us aliquando adoptat in filium , quem format in utero immundissimae 
foeminae ; et aliquando non vult esse suum filium , quem format in 
utero filiae suae . Ille quippe ad baptismum nescio qua provisione per- 
venit j iste repentina morte non pervenit . Falsum est ergo , peccata paren- 
tum caussam esse , cur filii aliquando non baptizentur . 

Ad 3. Caussas secundas mortem inferre pueris , antequam ad baptis- 
mum perveniant,, quis neget ? Verum cur caussae secundae immaturam in- 
ferunt mortem , nisi ob originale peccatum ? Itaque baptismi defectus in 
his pueris est poena peccati originalis ; proindeque ob illud peccatum gra- 
,tia infantes privantur . Praeterea , semel admissa adversariorum responsione , 
sequeretur , illorum mortem infantium adseribendam esse casui . Atque id- 
circo casui quoque adseribenda foret aeterna hominum vel praedestinatio 
vel reprobatio , aut saltem utraque a casu penderet contra S. P. Augustinum 
in lib. de don. persev. diserte scribentem cap. 12. Neque enim fato cogi- 
tur Deus illis infantibus subvenire , illis autem non subvenire ; cum . sit 
utrisque caussa communis ; aut res humanas in parvulis non divina pro- 
videntia , sed fortuitis agi casibus opinabimur , cum rationales vel dam- 
nandae , vel liberandae sint animae ; quandoquidem nec passer cadit in 
terram sine voluntate Patris nostri , qui in caelis est . 

PROPOSITIO II. 

.Quibusdam infidelibus non co? fertur actu gratia sufficiens, ut credant. 

Prob. I. Script. Fides ex auditu concipitur , ut ait Apost. ad Rom. cap. 
.10. Quomodo credent ei, quem non audierunt"? Quomodo autem audient 
sine praedicante ? Interdum tamen inspirari fidem divinitus absque exterio- 
.re praedicatione , fatemur . Sed beneficium hoc est extra communem ordi- 
nem , neque est temere supponendum in singulis. Igitur quibus denegatur 
externa praedicatio , etiam gratia necessaria ad credendum communiter sub- 
trahitur . Porro non ad omnes et singulas regiones Christi evangclium ab 

Apostolis adiatum est , quum ex cap. i 6 . act. Apost constet, Apostolis ali- 
quando a Spiritu Sancto fuisse prohibitura , ne loquerentur verbum Dei in 
Asia ,* et quum lentarent ire in Bithyniam , non permisisse Spiritum Jesu . Igi- 
tur antequam in illa provincia evangelica praedicatio eveniret , multi pe- 
rierunt absque fidei gratia . Decursu quoque temporis post saeculum apo- 
stolicum multis praedicatum non fuisse evangelium , probatur auctoritate 
Sanctorum .Et i . S. P. Augustinus in epistola 8 o. sic loquitur : Sunt apud 
nos , hoc est in Africa , barbarae irammerahiles gentes , in quibus non- 
dum praedicatum esse evangelium ... addiscere in promptu est . Et lib. 
de nat. et grat. cap. 9 . Juvenis vel senex in ea regione defunctus est , 
ubi non potuit Christi nomen audire . 2 . S. Prosper in responsione ad IV. 
gall. capit, ait : JSon omnes vocari ad gratiam eos , quibus omnibus evan^ 
gclium praedicatur , non recte dicitur ... nisi ad eos respicitur , quibus 
nondum sacramentum crucis Christi , et redemptio sanguinis ejus in- 
notuit . Quia etiamsi constaret , quod jam in universis nationibus ... to- 
tus mundus evangelium recepisset , 7wn esset tamen dubium , a tempore 
resurrectionis Domini usque ad praesentem aetatem fuisse homines , qui 
ab hac vita sine cognitione evangelii transierint ; de quibus dici possit , 
quod vocati non sint , quia nec spem vocationis audierint , Quod si quis- 
quam hanc vocationis plenariam generalitatem ita semper asserit cele- 
bratam , ut ah ascensione Domini in caelum , ne unus quidem annus 
efjluxerit , intra quem non ad omnes praedicatio missa pervenerit , vi- 
deat quomodo tunc Asianos vocatos probet , quando Apostoli , sicut scri- 
ptum est , vetiti sunt a Spiritu Sancto loqui verbum in Asia ; aut Bi- 
thynios , ad quos Udem Apostoli tentabant ire , et non permisit eos Spi- 
ritus Jesu ... Postremo respiciuntur etiam inter christianos populos tot 
millia parvulorum , qui ab hac vita sine baptismo transierunt ; et aliquo 
modo probentur vocati , quibus nec plantator praedicare ^ nec rigator 
potuit subvenire . 3. Patres Africani in Sardinia exules in epist. synod. 
scribunt : De gratia non digna sentit quisque eam putat omnibus homini- 
bus dari , cum non solum non omnium sit fides , sed adhuc nonnullae 
gentes inveniantur , ad quas fidei praedicatio non pervenit . Beatus au- 
tem Apostolus dicit : QuomoM invocabunt , in quem non crediderunt? Aut 
quomodo credent e/, quem non audierunt? Quomodo autem audient si' 
ne praedicante ? Alios omitto brevitatis caussa . 

Prob. 2 . ipsorum sanctorum patrum testimoniis . S. P. Augustinus lib. 
de dono persev. cap. 9 . ait : £r duobus agtate jam grandibus impiis , cur 
iste ita vocetur , ut vocantem sequatur , ille autem aut non vocetur , aut 
non ita vocetur , inscrutabilia sunt judicia Dei . Jam vero illa verba , 
Aut non vocetur , aut non ita vocetur , salis superque commonstrant , ali- 
quibus deesse gratiam sufficientem , ut credant . Et in lib. de praed. SS. 
cap. 8 . ait : Fides et inchoata et perfecta donum Dei est : et hoc do- 
num quibusdam dari , quibusdam non dari , omnino non dubitat , qui 
non vult manifestissimis sacris litteris repugnare . Gratia sufficiens ad cre- 
dendum quid est , nisi quaedam de amplectenda fide sancta cogitatio , ap- 

pellata ab Augustino fides inchoata ? Et hanc definit deesse aliquibus . S. 
Prosper lib. sent. sent. 4* : Qui dicit , quod non omnes vocentur ad 

gratiam , si de iis loquitur , quibus Christus annuntiatus non est , re- 
prehendi non debet , (juia scimus quidem in omnes fines terrae evange^ 
liuni destinatum , sed non putamus jam omnibus terrae finibus praedica- 
tum : nec possumus dicere , quod ibi sit gratiae vocatio , ubi matris 
Ecclesiae adhuc nulla est regeneratio . His consonat S. Thomas 2 . 2 . q. 

2 . art. 5. ad r. Igitur non omnibus datur auxilium sufficiens , ut credant. 

Prob. 3. ratione . r. Fides est justificationis initium , ut delinit Tridenti- 
nuin sess. VI. cap. 8. Ergo quibus deest fides , deest gratia . Frustra repo- 
nent adversarii , praeter fidem explicitam in Cliristtim , dari fidem aliquam 
inchoatam , qualem habuit Cornelius . Quia et haec quibusdam iwn datur , 
inquit Augustinus . 2 . In adversariorum sententia vera esset propositio a 
Pio V. : Infidelitas pure negativa in iis, quibus Christus non 

est praedicatus , peccatum est . Nam aliquam liabent juxta adversarios a 
Deo gratiam , qua possunt orare , bonumque operari , et sic etiam potio- 
rem a Deo accipere ad percipiendam fidem , 3. Infidelibus , quum sint fi- 
lii irae alcfue vindictae , qua ratione Deus gratiarum suarum munera nequit 
denegare ? 

Allatis hactenus argumentis adversarii respondent . Et I. inquiunt , in- 
fideles negative, quum cvangeliurn non audierint, non habere quidem fi- 
dem , habere tamen gratiam orationis , per quam possint evangelii prae- 
cones impetrare ; II. posse ex creaturarum cognitione in Dei auctoris natu- 
rae assurgere notitiam , naturalem observare legem , atque ita gratiam obtine- 
re supernaturalem ad credendum necessariam . 

Futiles sunt hae exceptiones. Et quoad i. Superiore capite jam o- 
siendimus , infideles destitutos esse gratia orationis , quum oratio sit effectus 
fidei , non fides orationis . Quomodo enim invocabunt , in quem non cre- 
diderunt ? Aut quae oratio 'exaudiretur a Patre , quae non fiat in nomine 
Filii juxta illud Christi apud Joann. cap. iG. Si quid petieritis Patrem in 
nomine meo , dabit vobis ? Unde S. P. Augustinus in psal. CVUI. merito 
ait : Oratio , quae non fit per Christum , non solum non potest delere 
peccatum , sed etiam ipsa fit in peccatum . 

Ad 2 . dico . Adversariorum systema supponit , posse homines solis 
naturae viribus Deum ut auctorem naturae super omnia diligere , et totam 
servare legem . Quod falsum esse , jam in superioribus ostendimus : quibus 
modo illud addendum existimo , quod inquit concilium Tridentinum sess. 
VI. cap. 8. , initium videlicet salutis et justificationis esse fidem per Chri- 
stum : Cum vero Apostolus dicit , justificari hominem per fidem , ea ver- 
ba in eo sensu intelligenda sunt , quem perpetuus Catholicae Ecclesiae 
sensus tenuit , et expressit j ut scilicet per fidem ideo justificari dica- 
mur , quia fides est humanae salutis initium , fundamentum , et radix, 
omnis justificationis , sine qua impossibile est placere Deo . Quod si ad- - 
versariorum systema consistat, jam salutis ac justificationis initium erit 
humana natura , per quam potest homo auctorem suum diligere , latamque 
ab eo oljservarc legem ; cujus dilectionis et observantiae intuitu largiatur 

Deus gratiam ad perfectam fidem habendam , contra Tridentinae synodi 
mentem, quae sess. VI. cap. 6 . modum, quo quilibet homo, ordinarie loquen- 
do, ad salutem et justificationem ascendit, describens, non utitur novo il- 
lo adversariorum systemate , sed inquit : Disponuntur autem ad ipsam ju- 
stitiam , dum excitati dioina gratia fidem ex auditu concipientes , libe^ 
re moventur in Deum , credentes vera esse , quae divinitus revelata , et 
promissa sunt ; atque illud in primis , a Deo justificari impium per gra- 
tiam ejus , per redemptionem , quae est in Christo Jesu etc. 

PROPOSITIO III. 

Aliquibus in scelera damnabili obstinatione ruentibus subtrahi 
aliquando sujf cientis gratiae auxilium , videtur con- 
forme Scripturis , patribus , et rationi . 

Prob. I. ex sac. litteris. Isaiae cap. 5. legitur: Et nunc ostendam vo- 
bis quid ego faciam vineae meae : auferam sepem ejus , et erit in dire- 
ptionem : diruam maceriam ejus , et erit in conculcationem . Et ponam 
eam desertam : non putabitur , et non fodietur : et ascendent vepres , et 
spinae : et nubibus mandabo , ne pluant super eam imbrem . Et cap. 6. 
idem Propheta inquit : Excaeca cor populi hujus , et aures ejus aggrava , 
et oculos ejus claude : ne forte videat oculis suis , et auribus suis au- 
diat , et corde suo intelligat , et convertatur , et sanem eum . Jerem. cap. 
5 r . habetur : Curavimus Babylonem , et non est sanata : derelinquamus 
eam. Joann- cap. la. repetuntur verba Isaiae: Excaecavit oculos eorum , 
et induravit cor eorum : ut non videant oculis , et non inlelligant cor- 
de. Clara haec sunt ad suadendum , subtrahere Deum peccatoribus obcaeca- 
tis et obduratis gratiam suam aliquando . 

Prob. 2 . ex patribus . Hieronymus in cap. 5. Isaiae docet , prophe- 
tae verba a nobis priore loco allata , si litteraliter accipiantur , significare 
Judaeos a Deo desertos j si vero sumantur spiritualiter , ut sumenda esse 
affirmat , ait , significare animam , cui Deus omnem omnino subtrahit gra- 
tiam . Tollitur , inquit , Dei auxilium ab iis , qui indigni sunt ; ut quia 
non senserunt Deum per beneficia , sentiant per supplicia . S. Cyrillus 
in eadem Isaiae verba scribit : Si Deus nos injuriam facere volentes re- 
linquat , et cura superna nudet et destituat , in omnium malorum dis- 
crimen veniemus , et quivis nos ac bona nostra facile invadet . S. P. Au- 
gustinus tract. LlII. in Joann. ad illa verba ex Isaia deprompta: Excaecavit 
oculos eorum etc. scribit : Sic enim excaecat , sic obdurat Deus , deseren- 
do , et non adjuvando : quod occulto judicio facere potest , iniquo non po- 
test . In lib. de perfect. just. cap. 19 . ait: Quasi non debeat Deo gratias 
agere , quia praecepta voluit , qui desertus omni lumine veritatis haec 
'*■ velle non posset . In psal. CXLVII. Exce Deus deserit peccatorem , ecce 
non vocat , ecce non aperit sensum , ecce non infundit gratiam . Et epist. 
194' Deus i inquit, obdurat ^ non impertiendo malitiam ^ sed non irnper- 

tiendo gratiam . In epist. autetn ad Vitalem : Scimus , gratiam non omnibus 
dari : scimus eis ^quibus datur misericordia Dei gratuita dari \ scimus, 
eis , quibus non datur , justo judicio non dari . Vide Prosperum ad VI. 

obj. Gallor., Gregoriura Magnum lib. XI. moral. , Bcrnardum serm. 8i. ia 

cani. , Thomara contra gentes cap. i6o. et i. 2. q. io6. art. 3 . 

Prob. 3 . ratione . Gratia , sive magna sit et efficax , sive inefficax et 

parva , nihil aliud denique est , quam inspiratio sanctae dilectionis , ut co- 
gnita sancto amore faciamus, juxta Augustini definitionem; id est, illumi- 
natio mentis ac voluntatis inflammatio . Numquid autem peccatores obdu- 
rati et excaecati , quoties peccant , mentis habent illuminationem et in- 
flammationem voluntatis ? Quis enim crediderit , eos , qui quum in profun- 
dum pervenerint contemnunt , qui bibunt iniquitatem sicut aquam , ex- 
periri , quoties legem infringunt , sanctam aliquam delectationem ac illus- 
trationem intellectus ? Si res ita se haberet , quum singulis momentis ad- 
sit illis occasio peccandi , singulis momentis aliquos divinae gratiae experi- 
rentur effectus , quos nec experiuntur , ut ex eorum confessione patet , nec 
tam grande beneficium a Deo vel ipsis sanctissimis hominibus conceditur .. 
Praeterea quo jure obduratis excaecatisque peccatoribus debetur inefficax 
gratia ? Numquid ratione status , in quo versantur ? Sed sunt Dei inimici , 
filii irae atque vindictae. Forte quod ordinati sint ad ultimum finem? 
Sed ob eorum iniquitatem , in qua sunt obfirmati , jus amiserunt ad me- 
dia , quae ad ultimum finem conducunt . Quod denique impositum sit il- 
lis onus divina observandi praecepta ? Ast jam demonstravimus , non esse 
eo titulo debitam peccatoribus gratiam ; eo vel magis , quod humanum ge* 
nus propter peccatum primi parentis meruit privari auxilio gratiae ; et 
ideo quibuscumque non datur , hoc est ex justitia , quibuscwnque autem 
datur, hoc est ex gratia , ut post M. Augustinum affirmat S. Thomas i. 
2. q. 106. art. 3 . 

CAPUT POSTREMUM 
In quo adversariorum refutantur argumenta . 

Multa contra statutas theses objicere solent contrariae sententiae pa- 
troni ex Dei voluntate salvandi omnes , et ex universali redemptione , quae 
soluta videre possunt tyrones suis locis , ne actum iterum agamus . Hic ea 
dumtaxat referemus , ineritaque rejiciemus confutatione argumenta , quae pe- 
culiaria sunt et adversus statuta directe facere videntur . Unde 

Obj. I. cont. singulas theses . Quae enim adversus unam , eadem contra 
singulas faciunt. Joannis cap. i. de Deo dicitur, quod illuminat omnem ho’ 
minem venientem in hunc mundum . Isaiae cap. 5 . habetur : Quid debui ul- 
tra facere vineae meae , et non feci ? Et cap. 65 . Expandi manus meas 
tota die ad populum incredulum , qui graditur in via non bona . Ezech. cap. 
j 8. ait Dominus : Numquid voluntatis meae est mors impii , dicit Domi- 
nus Deus , et non ut convertatur a viis suis? Prov. cap. i. legitur: Sapien- 
tia foris praedicat ,' in plateis dat vocem suam ... J^ocavi , et renuistis : 


Digitized byGoogIe 


308 

extendi manum meam , et non fuit , qui aspiceret . Apocal. cap. 3. Ecce 
sto ad ostium , et pulso . Si quis ... aperuerit mihi januam , intraho , et 
coenabo cum illo . Hujus generis alia complura objiciunt adversarii . Nam 
illuminare , inquiunt , omnem hominem , manus suas etiam ad infideles ex- 
pandere , velle impium converti , et clamare in plateis , et vocare et ma- 
num extendere, et stare demum ad ostium, et pulsare, ut quis januam 
aperiat , nonne idem est , ac omnibus , sive parvuli sint sive adulti , si- 
ve fideles sive cujusvis generis infideles , sive justi sint sive peccatores 
etiam excaecati ac obduratissimi , divinam gratiam elargiri ? 

Rcsp. in primis ad singula universim hoc modo . i. Deus illuminat om- 
nem hominem , omnesque vocat , ad cor omuium pulsat , et manum ex- 
tendit ad omnes etc. , tum quia omnibus lumen concessit rationis ac li- 
berum voluntatis arbitrium , in quo potentiam habent , tamen remotissi- 
mam , faciendi bonum et vitam aeternam consequendi , unde inexcusabi- 
les sunt apud Deum , quod saeculi sequentes voluptates , malum operentur ; 
tum etiam quia Deus remedia peccatorum singulis paravit hominibus et media 
ad ultimum finem consequendum , paratusque per se est , illa media 
hominibus conferre , nisi propriae voluntatis arbitrio eadem respuerent . 
2. Vox , omnes , allatis in testimoniis sumitur pro universalitate accom- 
moda , juxta ea , quae in Scripturis observat S. Fulgentius lib. de Incarn. 
et grat. In novissimis diebus effundam spiritum meum super omnem car- 
nem , et prophetabunt filii vestri ; Omnes gentes , quascumque fecisti , 
venient , et adorabunt : Conclusit Deus omnia in incredulitate , ut omni- 
um misereatur . Quibus certe in locis vox , omnes , non rigorosam , sed 
accommodam significat universalitatem . Quare nullam contra sententiam nos- 
tram vim habent sive testimonia , quae in argumento laudata sunt , sive 
quaevis ejusdem generis alia, quae aderri possent. Sed aliquid ad singula 
testimonia dicamus . Atque ad i. S. Thomas lect. 5. in cap. i. Joann. af- 
firmat , loqui evangelistani de illuminatione per lumen rationis , juxta il- 
lud psalmi IV. Signatum est super nos lumen vultus tui , Domine . S. P. 
Augustinus to omnem hominem in recitato textu sumit per distributio- 
nem accommodam: ita enim inquit in cnch. ad Laur. cap, io3. Sic enim 
intelligimus et quod in Evangelio scriptum est : Qui illuminat omnem ho • 
minem : non quia nullus est hominum , qui non illuminatur , sed quia ni- 
si ab ipso nullus illuminatur . S. Joanues Chrysostomus mundi nomine 
in textu Joanuis non mmidurn universum , sed mundum christianum in- 
tclllgit , ac si diceret : Homines , qui baptismo sincere initiantur , illuminan- 
tur a Deo; quod verissimum est. Dici denique potest, Deum omnes illu- 
minare, sicut corpora omnia illuminantur a sole. Sed quemadmodum sol, 
ubi impedimenta reperit , corpora tenebrosa relinquit, ita Deus gratiae lu' 
men non diffundit in eos , qui impedimenta propria malitia ponunt . Compa- 
ratio est B. Thomae i. 2. q. 79. art. 3. Hinc evangellsta cap. 3. dicit; Lux 
venit in mundum , et dilexerunt homines magis tenebras , quam lucem . 

Ad 2. Non de interiore gratia , sed de auxiliis extrinsecis loquitur Isa- 
ias j de promulgatione videlicet legis , de prophetarum exhortationibus , de 

miraculis patratis , quibus omnibus Deus synagogam , de qua fit ibi sermo , 
ad conversionem vocaverat et invitaverat , ut ex auxiliorum apparet enu- 
meratione . Quod si velis , loqui prophetam de gratia interna , quod plane 
falsum est , quum ibi sermo fiat , ut diximus , de synagoga , cui Deus mul- 
tas gratiarum largitiones antea concesserat , jure conqueri potuit dicens : 
Quid ultra debui facere {>ineae meae , et non feci ? Verum quoniam gra- 
tiarum dona Judaei scelerum multitudine abjecerant ac fuerant aspernati , 
merito dixit Deus : Ostendam vobis quid faciam vineae meae , cum iis , 
quae sequuntur . 

Ad 3. Eadem responsione solvitur et argumentum ex Ezechielis testi- 
monio depromptum . Nam ibi propheta alloquitur revera Judaeos , quibus 
Deus innumeras concesserat exteriores gratias ) et etiam interiores , quas 
ipsi ingrati repudiaverant ; quibusque sive exterioribus sive interioribus donis 
ostenderat Deus , nolle se mortem impii , sed illius potius conversionem . 
Praeterea quis unquam negavit, Deum semper velle, voluntate tamen an- 
tecedente , non justorum modo , sed et perditissimorum hominum conver- 
sionem aeternamque salutem ? Collatio autem gratiae non ab antecedente , 
sed a consequente pendet Dei voluntate . 

Ad 4’ Verlia quoque ex lib. prov. desumpta directa sunt ad Judaeos . 
Ac praeterea Dei sapientia dat in plateis vocem suam , et vocat per mun- 
di opificium , per prophetarum oracula , per promulgationem legis , quae 
omnia extrinscca dona sunt . 

Ad 5. Deus stat ad ostium et pulsat , quoniam praeparavit omnibus 
media ad aeternam vitam conducentia . Quod si velis testimonium de actua- 
li gratiae intelligere collatione , numquid ait Joannes , Deum stare ad sin- 
gulorum ostium hominum , nemine excepto , singulisque pulsare momen- 
tis ? Ac denique quum non omnes januam aperiant , sequitur , non omnibus 
gratiam conferri , quamvis Deus ex se omnibus gratiam largiri sit paratus . 

Obj. 2 . multas Ambrosii , Chrysostomi , et Augustini sententias . I. 
Ambrosius in psal. ii 8 . inquit: Sol justitiae omnibus ortus est Si quis 
autem non credit in Christum , generali beneficio ipse se fraudat . II. 
Chrysoslomus ad illa Joann. verba : Illuminat omnem hominem , scribit : 
Qui autem ejus munere frui negligunt , hanc suam caecitatem sibi ipsis 
imputari debere : cum enim detur omnibus hominibus , omnibus pateat , 
et a nemine prohibeatur , perditi quidam et nequam homines propria 
dumtaxat malitia ingredi recusant . lll. S. P. Augustinus in lib. III. de 
lib. arb. eap. 19 . inquit: Cum vero Deus ubique sit praesens, qui mul- 
tis modis per creaturam sibi Domino servientem aversum vocet , doceat 
credentem , consoletur sperantem , diligentem adhortclur , conantem ad- 
juvet , exaudiat deprecantem ete, IV. Serm. II. in psal. LVIII. subdit: Etsi 
nolis curari , vulnus tuum admonet ut cureris : et aversum revocat , et 
fugientem quodammodo ad se redire compellit , et attrahit . V. In psal. 
CII. scribit : procat undique ad correctionem , vocat undique ad poeniten- 
tiam . VI. Quaest. LXVIII. inter 83. ait : Omnes ad evangelicam coe- 
nam vocati sunt . Quod tamen omnes non veniant , sibi imputent 5 quum 
sit in eorum libera voluntate . 

Resp. ad i. et a. Ambrosius et Chrysostoraus scripserunt ante exor- 
tam haeresiin Pclagianormn. Quumque securius in Ecclesia loquerentur, Pe- 
laglanls nondum litigantibus , accuratissima ab his loquendi ratio exigi in 
rebus de gratia nequit . Verum si res bene perpendantur , allatae Ambro- 
sii ac Chrysostomi sententiae systema nostrum mirifice confirmant . Nos quip- 
pe tenemus , Deum omnes velle salvos fieri , et Christum pro omnibus mor- 
tuum esse , quatenus omnibus ac singulis hominibus , nemine prorsus ex- 
cepto , media parata sunt ad vitam aeternam obtinendam , aperta Ecclesia , 
instituta sacramenta , gratia praeparata . Addimus subinde , non omnes ac 
singulos reapse de hisce participare mediis j nec proinde culpandum esse 
Deum , sed hominem ipsum , qui saeculi voluptatibus irretitus , vel ori^nali 
illaqueatus peccato , gratiam Dei recipere renuit . Hoc idem docent laudati 
patres , ut ex textuum apparet lectione . Inquit enim Ambrosius : Si quis 
autem non credit in Christum , generali beneficio ipse se fraudat . Et 
Chrysostomus: Nequam homines propria dumtaxat malitia ingredi recusant. 

Ad 3. Magna profecto est adversariorum nostrorum confidentia , dum 
haec Augustini testimonia nobis objectare non verentur . Itaque in priore 
testimonio loquitur S. doctor de Dei vocatione , non per se ipsum , hoc 
est , per mentis illuminationem et delectationem cordis , sed per gratias 
extrinsecas ; ait siquidem : (fui multis modis per creaturam sibi servien- 
tem aversum vocet etc. Insuper scopus illius est demonstrare , ignorantiam 
invincibilem utique a culpa excusare: Non tibi deputatur ad culpam ^ quod 
invitus ignoras ; sed non tam facile praetexendam esse invincibilem igno- 
rantiam , quoniam Deus instruit ac docet omnes , sive per legem naturae, 
sive per legem mosaicam , aut evangelii praedicationem ; unde inquit , me- 
rito ad culpam homini deputari , quod negligat quaerere quod ignorat . 

Ad 4* Explicat S. Pater illa Psalmistae verba : Deus , susceptor meus 
es j proindeque loquitur de praedestinatis , erga quos singularem exercet 
Deus providentiam . Quid mirum ergo, si gratiam iis conferri affirmat ? Hinc 
c vestigio subjungit: In omnibus implet quod dictum est'. Misericordia 
ejus praeveniet me . Quumque non sufficientem modo , sed et efficacissimam 
gratiam Deus conferat praedestinatis , quare ait ibid. S. doctor : Et refu- 
gientem quodammodo ad se venire compellit , ct attrahit , si allata sen- 
tentia demonstraret, dari omnibus hominibus gratiam , demonstraret quoque, 
omnibus hominibus gratiam dari efficacissimam ; quod adversarii non dicent . 

Ad 5. Integer Augustini textus in psal. CII. ita habet: Vocat undi- 
que ad correctionem , vocat undique ad poenitentiam , vocat beneficiis 
creaturae , vocat impertiendo tempus vivendi , vocat per lectorem , vocat 
per tractatorem , vocat per intimam cogitationem , vocat per flagellum 
correptionis , vocat per misericordiam consolationis . Qui omnes vocandi 
modi sunt plerique extrinseci . Hoc vero modo infideles ac obduratos vo- 
cari peccatores , non diffitemur . Ceterum non ait Augustinus , singulos il- 
los vocationis modos Deum' adhibere pro singulis hominibus, quasi singu- 
los omnibus illis modis vocet . Sed alium uno , alium alio modo vocat . 

Ad 6. Ait quidem Augustinus , omnes ad evangelicam coenam voca- 

ri ; sed non ait, vocari per internam gratiam . Alios quippe vocat per crea* 
turam Domino servientem , ut infideles negative ; alios per legem scriptam , 
ut judaeos ; et alios per legem evangelicam. Omnia autem haec media extrinse- 
ca sunt. Ejusdem generis sunt et alia bene inulta , quae ex Augustino adsci- 
scere solent in sui patrocinium adversarii , quaeque ex observatis nullo ne- 
gocio solvuntur et explicantur. 

Obj. 3 . S. Prosper in lib. II. de vocat, gent. cap. 7. scribit : Elabo^ 
ratum est , quantum Dominus adjuvit , iit non solum in novissimis diebus , 
sed etiam in cunctis retro saeculis gratia Dei omnibus hominibus adfuis- 
set ... Dicendo Apostolus ^ quod est salvator omnium hominum , confirma- 
vit bonitatem super universos homines . Cap. autem 29. subdit : Univer- 
sitati hominum ita multiplex atque ineffabilis bonitas Dei consuluit sem- 
per et consulit , ut neque ulli pereuntium excusatio suppetat de abne^ 
gato sibi lumine veritatis , neque cuiquam sit liberum de sua justitia glo • 
riari . De parvulis autem sine baptismo pereuntibus ait cap. 23 . Non ir^ 
religiose arbitror credi , nec inconvenienter inlelligi , quod isti paucorum 
dierum homines ad illam pertineant gratiae partem , quae semper uni^ 
versis est impensa nationibus , qua utique si bene eorum uterentur pa- 
rentes , etiam ipsi per eosdem juvarentur . Haec et similia habet pluri- 
bus in locis in eodem libro auctor , ex quibus totum adversariorum con- 
firmatur systema . II. Paulus Orosius in lib. de arb. libertate ita scribit : Mea 
semper haec est fidelis atque indubitata sententia , Deum adjutorium 
suum , non solum in corpore suo , quod est Ecclesia , cui specialia ob cre- 
dentium fidem gratiae suae dona largitur , verum etiam universis in hoc 
mundo gentibus propter longanimem sui aeternamque clementiam submi- 
nistrare ; non , ut tu asseris cum discipulo tuo Caelestio , cui jam apud 
Africanam synodum occulta illa impiorum dogmatum natura contusa est, 
in solo naturali bono , et in libero arbitrio generaliter universis unam 
gratiam contributam , sed speciatim quotidie per tempora , per dies , per 
momenta , per atomos , et cunctis , et singulis ministrare . Quid luculen- 
tius pro adversariorum stabilienda sententia ? 

Resp. ad 1. Constat jam penes omnes eruditos, librorum de vocatione 
gentium auctorem non esse S. Prosperum M. Augustini discipulum , sed 
Julianum Pomerium. Ad quod suadendum, si alia deessent argumenta , illud 
sufficeret , quod Prosper innumeris suorum operum locis non affirmet mo- 
do , sed et argumentis demonstret , gratiam non omnibus dari . Verum ad- 
missa etiam illorum auctoritate librorum , nullum plane ex iis contra nos- 
tram sententiam desumi potest argumentum . Nam ubi affirmat auctor il- 
le, gratiam omnibus dari , non de interiore , sed de exteriore gratia loqui- 
tur . Capite siquidem 3 . ejusdem libri II. ut omnibus gratiam conferri 
demonstret , ait , Deum convenire Gentes ad se cognoscendum caeli et 
terrae testimoniis 5 alios autem , nempe Judaeos , adjuvare doctrina le- 
gis , prophetarum oraculis , miraculorum signis . Ast haec extrinseca sunt . 
Ejusdem libri cap. 5 . subdit : Quamvis haec , et multa alia similia veri- 
tatis Scriptura pronuntiet , secundum ipsam tamen credimus , et piissi- 

me confitemur , quod nunquam uhioersitali hominum divinae providentiae 
cura defuerit . Quae licet exceptum sibi populum specialibus ad pietatem 
direxerit institutis , nulli tamen nationi hominum bonitatis suae dona sub-' 
traxit , ut et propheticas voces , et praecepta legalia convincerentur in 
elementorum obsequiis ac testimoniis accepisse : unde et inexcusabiles 
facti sunt , quia Deos sibi dona fecerunt , et quae creata erant ad uten- 
dum ^ venerati sunt ad colendum. Lege et caput 4* > tibi docet, caelum, 
terram, mare, et omnia elementa Dei majestatem , ej usque largitatem be- 
neficiorum enarrare . Manifestum est ergo , loqui auctorem illum de gratiis 
exterioribus ; quas omnibus hominibus clari quis dubitat ? Quae solutio va- 
let etiam ad explicanda quae auctor ille scriliit de parvulis , quaeque sic acci- 
pienda sunt, ac si diceret: Si parentes ad elementorum obsequia ac testimo- 
nia attendissent , veram amplecti potuissent religionem , et ita sibi ac posteris 
consuluissent. Postremo improbabile non est , auctorem illum, si alicubi af- 
firmavit , Deum dare omnibus interiorem gratiam , vocem , omnes , acce- 
pisse secundum universalitatem accommodam , pro generibus nempe singu- 
lorum , non pro singulis generum. Audi quae habet lib. II. cap. lo. Nul- 
la pars mundi ab evangelio vacat Christi : et licet illa generalis voca- 
tio non quiescat^ tamen ista specialis jam universis est facta communis . 
Ex omni gente , ex omni conditione adoptantur quotidie millia senum , 
millia juvenum , millia parvulorum etc. En quomodo interior gratia da- 
tur omnibus , et specialis vocatio universis est facta communis . 

Ad 2 . Si allata ex Orosio sententia juxta adversariorum accipiatur in- 
lelligentiam , demonstrat , internam Christi gratiam in sancta delectatione 
consistentem omnibus etiam perditissimis peccatoribus per singula momenta 
dari et singulas atomos ; quod nec adversae sententiae patronis arridet . 
Unde certum est , loqui Orosium de graiiLs exterioribus . Quod patet in 
primis ex quo distinguat apertissime inter auxilia a Deo conferri solita Ec- 
clesiae suae , et illa , quae confert hominum universitati . Hinc si dona , 
quae Deus dat Ecclesiae suae, sunt interna , ea, quae hominum confert uni- 
versitati, sunt procuhluliio externa . Patet deinde id ipsum ex Orosii scopo . 
Ei quippe olijiciebant Pelagiani , non esse imputanda peccata iis , qui gra- 
tia sunt destituti , si interioris necessitas^ gratiae ad non peccandum requi- 
ritur . Respondet autem Orosius , gratiam ad libertatem peccandi necessa- 
riam non esse specialem illam , quae a Doo datur Ecclesiae propter cre- 
dentium fidem , quamque errantes Pelagiani consistere blaterabant in lege , 
atque doctrina ; sed esse lumen rationis ac doctrinam veritatis , quam 
omnes a natura , et ab elementis acquirunt , quaeque praesens est singulis 
per momenta , per atomos . Unde post allata in argumento verba e vesti- 
gio subdit : Dicit enim Scriptura : Qui oriri facit solem suum super bo- 
nos , et malos . At tu forte respondes : Ordinem suum composita bene 
natura custodit ; ac per hoc Deus, elementariis simul cursibus constitu- 
tis , facit inde , quae facit . Quid ergo de illa sententiae parte , quae 
sequitur , opinaris ? Dat pluviam super justos , et injustos . Utique qui 
dat , cum vult dat , et ubi vult dat , vel dispensando dispositam consti- 
tutionem , vel e fundendo propriam largitatem . 

Obj. 4 * Pirmiter definitum est , hominem lapsum per veram 

posse semper poenitentiam reparari . Concilium Seiioneiisc in decr. XV. 
inquit : Nec tamen tantae gratiae necessitas libero praejudicat arbitrio , 
cum illa semper sit in promptu , tiec momentum quidem praetereat , in 
quo Deus non stet ad ostium , et pulset . Et clarius adhuc concilium Co- 
lonicnse de sacramento poenilcnliae dicens : Nullus est peccator tam sce- 
lestus , cui Deus , quoad in hac vita superstes fuerit , hanc gratiam pe- 
nitus subtrahat . Haec adeo manifesta sunt , ut nulla indigeant explicatio- 
ne . II. Eliam S. Tliomas hanc eaindem tradiderat doctrinam . Nam 'in 
cap. II. ep. ad Hebr. inquit: Deus voluntate sua liberalissima dat eam 
( gratiam ) omni praeparanti se. In III. cont. gent. cap. iSq. Deus y in- 
quit , quantum in se est , paratus est omnibus gratiam dare ... Cum hoc 
sit in potestate liberi arbitrii y impedire divinae gratiae acceptionem , me- 
rito in culpam imputatur ei y qui impedimentum praestat gratiae acce^ 
ptioni . Et in i. 2. q. 106. art. 2. ad. i. ait: Lex nova , quantum de se 
est y sufficiens auxilium dat ad non peccandum. Q. i 4 * de vcrit. art. ii. 
scribit : Si aliquis nutritus in silvis , vel inter bruta animalia , ductum 
rationis naturalis sequeretur in appetitu boni , et fuga mali , certissime 
est credendum , quod ei Deus vel per internam inspirationem revela- 
ret ea y quae sunt ad credendum necessaria , vel aliquem fidei praedi- 
catorem ad eum dirigeret , sicut misit Petrum ad Cornelium . Haec ita- 
que fuit communis semper inter theologos doctrina . III. Hinc Alexander 
Vlll. merito hanc proscripsit propositionem : Pagani , Judaei , et haere~ 
tici nullum recipiunt a Christo infuxurn ; et Clemens XI. sequentes ar« 
ticulos : Num. 2G. Nullae dantur gratiae y nisi per fidem; num. 2q. Fi- 
des est prima gratia , et fons aliarum ; et num. 29. Extra Exclesiam 
nulla conceditur gratia . 

Resp. ad i. In cap. Firmiter traditur , nullum peccatum esse irremi- 
sibile , nec de ullo peccatore quamvis impio ac scelestissimo esse despe- 
randum 'y quum possit gratiam a Deo recipere , qua a viis suis pessimis 
revertatur . Hinc in canone dicitur : Etsi post susceptionem baptismi quis- 
quam prolapsus fuerit , peccatupi per veram potest semper poenitentiam 
reparare . Quod nos etiam cum catholica Ecclesia et Augustino nostro 
in lib. de nat. et gr. cap. 23 . confitemur . Sed numquid inde sequitur , 
nullum esse peccatorem , qui gratiam actu praesentem non habeat , per 
quam agere poenitentiam queat ? Concilia autem Senonense et Colonien- 
se non generalia quidem et ab universali Ecclesia recepta, sed provincialia fue- 
re ; atque adeo etiamsi aliquid contra nostram definirent sententiam , illo- 
rum auctoritate contra Augustini aliorumque patrum doctrinam non te- 
neremur . Verum illorum definitiones conciliorum urgent etiam adversarios 
nostros . Nam praeseferre videntur , divinam gratiam singtdis horis singu- 
lisque momentis cordibus instare peccatorum ; quod nec ab adversariis admit- 
titur . Sensus ergo illarum definitionum est , quod Deus paratus semper sit 
gratiam quibuscuinque hominibus conferre , illamque reapse conferret , ni- 
si ex parte hominum obicem inveniret . Hinc in Seuonensi decreto legitur : 

Cum, illa semper sit in promptu , et Coloniense concilium habet particu- 
lam , penitus , quae indicare videtur , nullum inter christianos , de qui- 
bus synodus loquitur , tain impium esse peccatorem , qui aliquando per 
totum vitae tempus nonnullos expertus non fuerit gratiae motus . 

Ad 2. In priore sententia loquitur S. Thomas de gratia habituali et 
actuali efficaci , scnsnsque est , Deum habitualem vel actualem efficacem 
gratiam conferre omni homini , qui se ad illam per aliam gratiam praepa- 
raverit . Unde ante recitata verba inquit : Tamen oportet , quod homo fa- 
ciat , . quod in se est . Et ne quis suspicetur , S. doctorem de praeparatio- 
ne loqui ad uberiorem gratiam vel justificationem per solas naturae vi- 
res , subdit ibidem : Gratia etsi non habeatur ex meritis . Et paullo post : 
Hoc ipsum , quod aliquis non ponit obstaculum ( Deo volenti gratiam con- 
ferre ) , ex gratia procedit . Et rursus : Quando ergo a quibusdam remo~ 
vetur istud obstaculum , hoc est ex misericordia Dei ; quod autem non 
removetur , hoc est ex justitia ejus . En valida adversariorum argumenta . 
'Iu altera optime Angelicus doctor docet, Deum paratum esse omnibus da- 
re gratiam . Sed numquid proinde sequitur , elargiri illam omnibus ? Mini- 
me j quoniam , ut S. Thomas ait, est in liberi arbitrii potestate illam rejice- 
re, ut infidelibus negative ac peccatoribus obduratis accidit, qui obsta- 
culum ponunt , ne Deus illam conferat . Quod si adversarii regerant , lo- 
qui S. Thomam de gratia habituali , atque affirmare , esse in hominis po- 
testate gratiae illius non impedire receptionem , adeoque omnem hominem 
sufficientem habere gratiam , per quam possit non impedire habitualis gra- 
tiae receptionem , tunc respondeo ipsius S. Tliomae verbis 2. a. q. 2. art. 5 . 
Si in potestate hominis dicatur esse aliquid , excluso gratiae auxilio , 
sic ad multa tenetur homo , ad quae non potest sine gratia reparante , 
sicut ad diligendum Deum , et proximum , et similiter ad credendum 
articulos fidei . Sed tamen hoc potest cum auxilio gratiae : quod quidem 
auxilium quibuscumque divinitus datur , misericorditer datur ; quibus 
autem non datur , ex justitia' non datur , in poenam praecedentis , aut 
saltem originalis peccati , ut Augustinus dicit in lib. de corr. et gr. Ex . 
quibus apparet , satis esse homini , ut possit non impedire habitualis gra- 
tiae receptionem per gratiam sufficientem, sive ea gratia adsit, sive non adsit. 
In sequente testimonio sufficientis auxilii nomine , quod nova lex confert , 
intelligit S. Thomas gratiam habitualem , ac sensus est , novam legem per 
se , et quantum in se est , suos justificare cultores , dummodo dispositio- 
nes habeant ad justificationem requisitas . Quod S. doctor de habituali gra- 
tia loquatur , patet vel ex ipso articuli titulo , qui ita habet : Utrum lex 
nova justificet . Quod etiamsi verba faceret S. Thomas de gratia actuali , 
nihil proinde' adversarii proficerent . Nam denique affirmat ipse , novam le- 
gem , quantum de se est , dare auxilium sufficiens . Sed numquid ait , au- 
xilium illud omnibus novae legis cultoribus , peccatoribus etiam obduratis 
et excaecatis actu et reapse conferri ? Neutiquam ; quoniam humanum 
genus , per S. Thomarn i. 2. q. 106., propter peccatum primi parentis 
meruit privari auxilio gratiae j et ideo quibuscumque datur , hoc est ex 

gratia; quibuscumque non datur ^ hoc est ex justitia. Quartum teslimo- 
uium ab ipso exponitur S. Thoma . In puero nempe illo in silvis enutrito 
ita eveniret, ut ipse ait, dummodo viveret juxta legem naturae. Sed quo- 
modo posset sine gratia legem servare naturae , raiionisquc sequi dictamen ? 
Nam appetitus voluntatis rationalis sequitur propter corruptionem naturae 
bonum privatum , nisi sanetur per gratiam Dei^ inquit 1.2. q. 109. art. 3. 

Ad 3. Jure meritoque summi Pontifices recensitas in argumento dam* 
navere propositiones . Auctores namque , in quibus hae damnatae sunt pro- 
positiones , non aliam agnovere gratiam , nisi habitualem ; quod systema fal- 
sissimum esse , nemo non videt . Hinc sensus illius propositionis : Pagani , 
Judaei etc. , est , nullam eos habere nec habere posse gratiam , quoniam 
fidem non habentes gratia carent habituali . Sensus autem ab auctore illius 
articuli intentus , Nullae dantur gratiae , nisi per fidem , est , non concedi 
gratiam aliquam hominibus , nisi per fidem habitualem . Eodem sensu et 
alii prolati sunt articuli . Unde Quesnellius prop. 28. dixerat : Prima gra- 
tia , quam Deus concedit peccatori , est peccatorum remissio , Peccato- 
rum autem remissio nonne est gratia habitualis ? Ast vero falsum penitus 
est , primam gratiam esse gratiam habitualem ; quum dentur ante illam pia 
desideria , bonae cogitationes , et aliae actuales gratiae , per quas et infi- 
deles , et Judaei , et haeretici , et peccatores ad fidem suscipiendam et 
gratiam habitualem disponuntur . Quare merito a Romanis Pontificibus me- 
morati articuli damnati sunt . Nos autem affirmando , gratiam Dei non om- 
nibus indiscriminatim conferri , nihil, quod cum citatis cohaereat articulis, 
pronunciamus . Sed de damnatis his propositionibus egimus etiam cap. 1 2. 
hujus libri et sequentibus , ad quae lectorem remittimus . Multa praete- 
rea objicere solent adversarii ab humana ratiocinatione . Sed ea jam prae- 
occupavimus partim cap. antecedente , partim in superioribus . Illa loca 
consulat lector . 

INSTITUTIONUM THEOLOGICARUM 

LIBEE XXX. 

DE JUSTIFICATIONE ET MERITO . 


Postquam superioribus opusculis nostris de gratia actuali historicas narrationes , et dogmata 
fidei , et velitationes , quas theologi scholastici cavillationibus suis adiapboras reddidere , tra* 
didimus , ac, prout potuimus, explicavimus , par est , ut ad ea , quae de gratia habituali seu ju> 
stificatione et merito a theologis tractari solent, gressum modo faciamus. Finis enim, propter 
quem coufert Deus homini actualem gratiam , est , ut per opera ab eadem actuali gratia ad su« 
pernatnralem statum elevata ducatur ad justificationem, per quam peccata, quae contraxit, ei 
remittantur, et, caritate per Spiritum sanctum io illius corde diffusa, et anima et^em Spiritu pro» 
missionis signata , meritum pro aeterna capessenda haereditate sibi comparet* Hinc et ipsa 
actualia gratia non raro a patribus appellatur justificatio. Non quod ipsa per se hominem for^ 
maliter , ut inquiunt , justificet , quum consistere in eadem anima possit simul cura macula 
peccati ; sed quatenus per supernaturales , quos in voluntate peccatoria excitat actus , paulatim 
illum ad justificationem , ac Dei recuperandam amicitiam disponit. In hac versanda materia par- 
ce admodum disseremus de placitis scholasticorum , intenti praecipue in novatorum erroribus 
profligandis , caiholicaque explicanda doctrina. 

CAPUT I. 

De nomine , essentia , existentia , et subjecto justiJiccUionis . 


^JNS^rustra in profanis scriptoribus nomen hoc, Justificatio^ quaeritur . Ne- 
que enim aut Tullius , aut Seneca , aut Quintilianus eo unquam usi 
sunt nomine . Hinc recentiores haeretici , qui pessime de justificatione sen- 
tiunt , catholicos derident , quod nomina universae puriori latinitati peni- 
tus incognita tisurpent . Sed ipsi potius irrisione digni sunt , qui theologica 
nomina , ad sacratissima fidei mysteria et dogmata explicanda reperta in Scri- 
pturis , quaerunt in Tullio , Caesare , Terentio , aliisque ethnicis scriptoribus . 
Rerum enim theologicarum nomina, ideae, ac notiones in Scripturis , conciliis , 
patribus , aliisque locis , quae theologica dicuntur , non in auctoribus gen- 
tilibus sunt expiscanda . 

In Scripturis itaque justificationis nomen utique invenitur . Sed non 
una semper eademque accipitur significatione . Aliquando quippe sumitur 
pro declaratione innocentiae, ut Eccl. cap. 7. Non te justifices ante Deum, 
hoc est , ne te jactes innocentem apud Deum; et Lucae cap. 16. Vos^ Pha- 
risaei , estis ^ qui justificatis pos, scilicet, conamini ostendere, justos vos ac 
innocentes esse. Accipitur quandoque pro praeceptis divinae legis, cujus obser- 

valione pervenit homo ad sui ipsius sanctificationem juxta illud psal. 1 18. Uti- 
nam dirigantur viae meae ad custodiendas justificationes tuas , nimirum , 
mandata tua\ et illud Lucae cap. i. Incedentes in omnibus mandatis , et 
Justifcationibus sine querela . Non raro nomen idem usurpatur ad indi- 
gitandam justitiam et sanctitatem , per quam homo sanctus ac rectus eva- 
dit : quo sensu adhibetur ab Apostolo in ep. ad Rom. cap. 4 * Credenti in 
eum ) qui justificat impium , nempe , qui impium rectum sanctumque 
reddit. Interdum denique accipitur pro justitiae seu sanctitatis incremento, 
( justificatio quippe suos habet gradus ) ut in lib apoc. cap. ult. Qui ju- 
slus est , justificetur adhuc , id est , ut se subinde explicat , Qui sanctus 
jMt , sanctificetur adhuc . In re tam manifesta superfluum arbitror concilio- 
rum ac patrum loca aflerre , in quibus usurpatur nomen Justificatio ; prae- 
sertim quum et ipsi protestantes , postquam catholicos de nominis barbarie 
ac novitate reprehenderant , illud idem nomen usurpare non detrectant . 

Verum quum ipsi doceant, illum esse justificatum, cui imputatur justi- 
tia Christi , propria non imputantur peccata, quique justus ac sanctus a Deo 
declaratur , hinc nomen justificationis ab ipsis usurpatur vel primo vel se- 
cundo sensu ex hactenus adnotatis . Catholici e contra, quorum dogma est, 
per justificationem remitti vere, ac proprie deleri peccata , et renovari homi' 
nem in anima , et vere proprieque fieri rectum et sanctum , nomen justi- 
ficationis accipiunt tertio mox indigitato sensu . Atque de justificatione eo 
modo sumpta et intellecta hoc in libro disseremus . Interim animadvertimus, 
justificationem, gratiam habitualem, et gratiam sanctificantem tria esse unius 
ejusdemque rei nomina . Id enim , per quod homo Deo carus et amicus red- 
ditur , dicitur justificatio , quatenus euradeiii hominem ex impio justum red- 
dit . Dicitur gratia sanctificans , prout est gratuitum Dei donum hominem 
sanctum reddens . Appellatur autem gratia habitualis , quatenus gratuitum 
illud donum in anima permanet , illique inhaeret ad Instar habitus , ad 
diflferentiam gratiae actualis , quae dici potest vel uti motus transiens . Atque 
haec de nomine justificationis , 

Quoad essentiam, non melius explicari illa potest , quam ejusdem ju- 
stificationis tradendo definitionem ,* ad hoc quippe sunt definiiioncs institu- 
tae, ut rerum explicentur essentiae . Definiri ergo potest justificatio seu gra- 
tia habitualis , Caritas per inhabitantem Spiritum S. diffusa in cordibus 
eorum , qui justificantur , atque ipsis inhaerens , per quam efficiuntur di- 
vinae naturae consortes . Ex qua definitione iiuelligimus primo , gratiam 
habitualem , et habitualem caritatem idem omnino esse; secundo, perma- 
nere illam in anima , ipsique per modum habitus inhaerere j tertio , ope- 
ra per habitualem gratiam ab homine patrata veram habere meriti rationeui . 
Et nos quidem , ubi sermo fit de natura justificationis , haec tria plane ca- 
pita absque ulla haesitatione admittimus . Sed non ita alii omnes theologi 
sentiunt : qui admittunt quidem , justificationem aliquid esse inhaerenter in 
anima permanens , et opera ab homine justificato patrata veram habere 
meriti rationem ; ( nam sunt duo haec a Tridenlina synodo adversus Luthe- 
ranos et Calvinistas definita ) sed ubi sermo fit de constitutivo , ut inquV* 

unt , gratiae habitualis , inter se non conveniunt . Plerique Thomistarum , 
qualitatum doctrina in Peripateticorum schola tradi solita imbuti, ajunt , 
justificationis naturam consistere in qualitate quadam inhaerente animae , 
eamque ab habituali di (Ferre caritate , ut caussa differt ab effectu . Quid 
autem illa inhaerens qualitas sit, nec ipsi satis clare percipiunt. Hinc non 
omnes eamdeni tenent sententiam . Dominicus Soto , Bartholomaeus Medina, 
nonnullique alii affirmant , habitualis gratiae naturam reponendam esse in 
motione quadam actuali , quae renovat animam . Atque ut habitualem ab 
actuali gratia secernant , addunt, actualem illam motionem remanere in ani- 
ma virtualiter , quatenus actus ille, qui praecessit, relinquit in anima amorem 
Dei super omnia . Arbitratur Estius , habitualem gratiam esse ipsam Spiri- 
tus S. personam in anima justificati habitantem ; ita ut inter habitualem a- 
ctualemque gratiam non aliud sit discrimen , nisi quod una sit Spiritus S. 
virtus movens et excitans , alia vero idem Spiritus S. permanens et inhabi- 
tans . Atque haec sunt praecipua theologorum placita circa naturam gratiae 
habitualis . 

Quoad existentiam vero , nemo est , qui habitualem dari gratiam non 
fateatur . Etiam haeretici , incipiendo ab infensissimis gratiae hostibus Pela- 
gianis , existere confitentur justificationem, quamvis et iidem Pelagiani, et Lu- 
tlierani,et Calvinistae turpissime errent vel circa naturam vel circa dispo- 
sitiones et effectus ejusdem justificationis . 

De gratiae habitualis subjecto agentes ii Thoraistae , qui caritatem ab 
habituali gratia distingui arbitrantur , tenent , immediatum illius subjectum 
esse animae substantiam ; ajunt siquidem , actu distinguendum esse inter 
substantiam animae ejusque potentias. Nos e contra, qui gratiam et carita- 
tem idem omnino esse autumamus , et scimus praeterea , subjectum caritatis 
seu amoris esse voluntatem , quamvis inter animae potentias ejusque sub- 
stantiam non aliam agnoscamus distinctionem, nisi penes connotata, affirma- 
mus proinde , gratiae habitualis subjectum esse , non animae substantiam , 
sed voluntatem , seu animam , prout ipsa vult . His breviter adnotatis, sit 

CONCLUSIO I. 

Gratia habitualis non est qualitas quaedam proprie dicta , ut placet 
Thomistis ; nec actualis aliqua motio virtualiter in anima 
remanens ad sensum Medinae ; sed neque ipsa 
Spiritus S, persona ad mentem Estii . 

Prob. 1 . thesis pars. Non satis percipi potest , quid sit spiritualis qua- 
litas proprie dicta . Nam con est substantia vel accidens ^ alioquin non es- 
set qualitas . Sed neque dici potest entitas, quae a substantia plane non di- 
stinguitur . Multo minus appellanda est semi-entitas vel semi-substantia , 
quum hae in rerum natura non dentur . Quare non est habitualis gratia 
qualitas proprie dicta , quae videlicet constituta sit in tertia Aristotelis ca- 
tegoria . Non diffitemur tamen, appellari posse qualitatem , si per .eam ali- 

quod superadditum naturae intelligamus , quod nataram ipsam perficit et 
exornat . 

Prob. altera pars prop. Parsmli post baptismum gratiam profecto ha- 
bent habitualem, et sunt vere justificati . Et nihilominus actualis motio , amor 
Dei actualis super omnia in parvulis , utpote qui non sunt rationis compo- 
tes , locum non habent. Deinde motio illa actualis justificationis naturam 
constituens nil aliud denique est , nisi actus amoris erga Deum super omnia . 
Ast mulli peccatores actualem habent aliquando caritatem erga Deum su- 
per omnia , nec proinde sunt justificati . Si namque amor ille Dei super 
omnia sit in gradu remisso, justificatio non habetur, nisi actuali accedente 
sacramenti absolutione . Demum in sacris litteris justificatio appellatur ani- 
mae stola et indumentum , et justificati in Tridentina synodo suscipere di- 
cuntur gratiam ac supernaturalia dona . Quae sane aptari non possunt ac- 
tui caritatis Dei super omnia virtualitcr in anima remanenti . 

Prob. 3. pars . Gratia habitualis in sacris Scripturis dicitur semper do- 
num Spiritus Sancti . Caritas Dei dijfa%a est in cordibus nostris per Spi- 
ritum S. qui datus est nobis . Non est itaque ipsa Spiritus Sancti persona . 
Praeterea in Estii sententia Spiritus S. communicatur homini justificato . 
Sed peto , quomodo communicatur ? Non ratione personae , quoniam unio 
haberetur hypostatica . Neque ratione naturae , quia inciperet haec alicubi 
de novo esse ubi non erat ; quod repugnat . Dicendum igitur est , gratiam 
habitualem esse Spiritum S. ratione principii , quatenus videlicet a Spiri- 
tu S. descendit caritas illa , qua justi ac sancti efficimur . Et forte hoc af- 
firmare voluit cl. Estius . 

CONCLUSIO II. 

9 

Gratia habitualis idem est cum caritate habituali . 

Prob. I. ex Script. Omnia, quae in sacris litteris ad gratiam referun- 
tur habitualem ac dc illa enunciantur , adseribuntur quoquo caritati habi- 
tuali et do illa dicuntur . Quod patet noimullarum enumeratione proprie- 
tatum. Nam I. per habitualem gratiam homo fit filius Dei adoptivus . Et 
Joannes in I. ep. cap. 3. ait : V^idete , qualem caritatem dedit nobis Pa- 
ter , ut filii Dei nominemur , et simus j et cap. 4- Omnis qui diligit , 
ex Deo natus est . a. Habitualis gratia dat vitam animae . Et Joannes in 
citati epist. cap. 3. inquit; ISos scimus ^ quia translati sumus de morte ad 
vitam , quoniam diligimus fratres . Qui non diligit , manet in morte . 3. 
Redditur homo per habitualem gratiam Deo amabilis . Et prov. cap. 8. le- 
gitur ; Ego diligentes me diligo \ et Joannis cap. i4- Qui autem diligit 
me, diligetur a Patre meo, 4* Homo per eam gratiam Deo conjungitur. 
Et in laudata proxime epist. i. cap. 4- habetur : Qui manet in caritate, in 
Deo manet, et Deus in eo. 5. Per justificantem gratiam Spiritus S. ha- 
bitat in nobis . Et Apostolus ad Rom. cap. 5. ait : Caritas Dei dijfusa est 
in cordibus nostris per Spiritum S. qui datus est nobis . 6. Gratia ha- 

bitualis pecca laomn ia ab anima nostra prorsus delet . Et prov. cap. lo. legitur: 
Universa delicta operit caritas ; et Petrus in I. sua ep. cap. 4* Caritas j 
inquit , operit multitudinem peccatorum . Non opus ergo est ad habitualis 
gratiae naturam inveniendam alio confugere , quam ad caritatem . 

Proh. 2 , Augustini auctoritate . Is in lib. de nat. et gratia cap. 70 . Ita 
scribit : Caritas ergo inchoata inchoata justitia est j caritas provecta pro- 
vecta justitia est j caritas magna magna justitia est ; caritas perfecta 
perfecta justitia est . Et cap. 38. Caritas Dei , qua una vere justus est 
quicumque justus est . Idem repetit cap. 42 * Deinde in lib. de corr. et 
grat. et in libris de civ. Dei , ubi fuse de Adamo innocente loquitur , sem> 
per ac perpetuo affirmat , Adamum et Angelos conditos a Deo fuisse cum 
bona voluntate , hoc est , non solum cum gratia actuali , sed cum gratia 
etiam sanclificanie . Tunc ergo , ait in lib. de corr. et gr. cap. ii. dede- 
rat homini Deus bonam voluntatem j in illa quippe eum fecerat , qui fe- 
cerat rectum. Explicans autem in lib. de grat. Chr. cap. 21 . quid sit bo- 
na voluntas , inquit : Quasi vero aliud sit bona voluntas , quam caritas y 
quam Scriptura nobis esse clamat ex Deo . Similia repetit in singulis suis 
operibus . Vide quae superiore libro de gratiae actualis natura diximus j 
ubi invenies , gratiam et caritatem , juxta Augustini phrasim , unum idem- 
que esse . 

Prob. 3. ex Tridentino , quod sess. VI. capite 7 . docet , non posse 
hominem justificari, nisi ei merita communicentur passionis Christi. Tunc 
autem communicantur , dum ejusdem passionis merito per Spiritum S. ca- 
ritas Dei diffunditur in cordibus eorum , qui justificantur , atque ipsis 
inhaeret. Homo ergo juxta Tridentinam synodum tunc justificatur, quan- 
do recipit a Spiritu S. paritatem ,* proindeque una eademque res sunt ca- 
ritas et justificatio . 

Prob. 4* ratione . Si habitualis gratia a caritate secerneretur , inde 
flueret , dari posse hominem cum gratia habituali , in quo non inveniretur 
caritas . Si namque distinguuntur , una ab alia non pendet; praesertim quum 
Thomistae prius habitualem gratiam , deinde caritatem in homine justo con- 
cipiant . Non opus est argumentis demonstrare, gratiam habitualem existere . 
Quum enim multi sint in Ecclesia justi homines et sancti , nemo negare 
audet , dari et existere gratiam habitualem . 

CONCLUSIO III. 

Subjectum gratiae habitualis est rationalis creaturae voluntas . 

Prob. ex dictis . Nam gratia habitualis idem est ac caritas . Immedia- 
tum autem caritatis subjectum profecto est voluntas , quum proximum ali- 
cujus habitus subjectum sit illa facultas , quae actus sibi proprios elicit . Por- 
ro voluntas elicit actus caritatis ; quoniam diligere est velle bonum ei , qui 
diligitur . Unde Apostolus ad Rom. cap. 5. ait : Caritas Dei diffusa est in 
cordibus nostris , hoc est , in voluntatibus nostris . Cor siquidem ac volun- 
tas pro eodem sumuntur . 

Leves qitaedam difficultates enodantur . 

Obj. I. cum Esiio . Sacrae litterae apertissime tradunt, hominibus ju* 
stis Spiritus S. communicari personam . Puta, ad Rom. cap. 5 . dicitur Spi- 
ritus Sanctus dari nobis . In I. ad Cor. cap. 6. idem Spiritus S. habitare 
dicitur in nobis . Justi saepe templum appellantur Spiritus S. Unde justi- 
ficationis natura Jn ipsa Spiritus S. persona est reponenda . 

Resp. haec omnia verissima esse ; sed demonstrare dumtaxat , gratiam 
habitualem esse Spiritus S. personam ratione principii , unde procedit j quod 
nos non diflitcmur . Si autem justificatio consideretur ex parte nostri , uti 
eam modo consideramus , quis dixerit , esse illam Spiritus S. personam, et 
non potius caritatem per Spiritum S. in cordibus nostris difTusam ? 

Obj. 2. cum Thomistis . Paulus in II. ad Cor. cap. i 3 . Gratia ^ inquit, 
Domini N, J. C. et caritas . In I. ad Tim. cap. i. Superahundavit autem 
gratia D. N. cum fide , et dilectione . Demonstrant haec , gratiam et cari- 
tatem inter se distingui . Ac proinde male habitualis gratiae natura in ipsa 
reponitur caritate . II. Concilium Tridentiunra sess. VI. can. II. non solum in- 
quit: Exclusa gratia \ et quidem habituali ) et caritate ^ sed cap. ait, 
hominis renovationem fieri per voluntariam susceptionem gratiae , et dono- 
rum . Inter dona autem nonne connumeratur et caritas ? Etiam Viennense 
concilium sub Clemente V. celebratum de sum. Trinit. et fid. cath. dixerat, 
probabiliorem esse scholasticorum sententiam , in baptismo infundi gratiam, 
et virtutes . Inter virtutes vero recensetur etiam caritas . Quare prius habi- 
tualis gratia supponitur , deinde caritas tanquam primarius illius effectus . 

Resp. ad i. Apostolus laudatis in locis loquitur de gratia non habi- 
tuali, sed actuali , per quam peccata vitantur, et observantur legis mandata . 
Sed quoniam actualis quoque gratiae naturam reponimus nos in caritate , 
ut superiore libro proliavimiis , hinc dicimus , gratiam et caritatem per Apo- 
stolum citatis in locis duo esse ejusdem rei synonyma . Nec officit particu- 
la , et , quae non semper est realis distinctionis indicium , ut in illa ejus- 
dem Pauli sententia in II. ad Cor. cap. i. Benedictus Deus , et Pater D. 
JS. J. C. Pater misericordiarum , et Deus totius consolationis , sed sae- 
pe ad rem magis explicandam usurpatur , duo vel plura per eam particu- 
lam conjungendo synonyma . Vel si aliquam designat distinctionem , se te- 
net haec ex parte connoiatorum ,* quod maxime in caussa nostra locum ha- 
bet . Nam gratia habitualis dici potest absolute gratia , quatenus gratis da- 
tur . Dici potest justificatio, prout hominem justitia ac sanctitate exornat. 
Dici potest caritas , quatenus reddit hominem Deo carum . 

Ad 2. Synodus Tridentina postquam sess. VI. cap. 7. initio dixerat , 
justificari hominem per voluntariam susceptionem gratiae et donorum, mOx‘ 
caussam explicans formalem justificationis , ait , consistere illam in caritate. 
Id tamen , inquit , in hac impii justificatione fit , dum ejusdem sanctis- 
simae passionis merito per Spiritum S. caritas t>ei diffunditur in cordi- 
bus eorum, qui justificantur , atque ipsis inhaeret. Quare in’ anteceden- 
tibus verbis nomine donorum spem intelligere voluit et fidem , non carita- 
tem . Quod idem respondendum est ad argumentun) ex Viennensi concilio 

Tom. V. Marcellius Theol. l^i 

deductum. Ideo autem duo illa concilia non satis clare rem hanc explicarunt, 
tum quia scopus illorum erat definire , gratiam sanctificantem esse donum 
aliquod supernaturale , tum etiam quia scholasticam hanc de habitualis gra- 
tiae natura quaestionem adiaphoram relinquere voluerunt theologis . Dici 
etiam potest , sub duplici respectu considerari caritatem ; et quatenus est 
principium et radix omnium virtutum ac meritorum ad aeternam vitam cou- 
ducentium , et quatenus est virtus theologica . Quum ergo caritas dicitur 
effectus justificationis , tunc caritatis nomine virtus intelligi debet theolo- 
gica ; quum vero dicitur esse idem cura gratia habituali , sumitur tunc , pro- 
ut est bonorum operum aliarumque principium virtutum . Vide quae dixi- 
mus agentes de natura gratiae actualis , ubi solutum invenies etiam argu- 
mentum ab adversariis urgeri solitum ex illis Augustini verbis : Gratiaprae- 
venit etiam caritatem . 

Obj. ultimo . Gratia habitualis tollit ab anima damna illa omnia , quae 
intulit originale peccatum . Peccatum autem originale corrupk substantiam 
animae. Hinc in animae substantiam proxime et immediate recipi gratia ha- 
bitualis debet . 

llesp. Peccatum originale hoc modo animae praejudicium attulit . Per 
ignorantiam tenebras offudit intellectui , et per concupiscentiam voluntatem 
ad malum inclinavit . Quumque intellectus et voluntas sim potentiae animae , 
facium est , ut mediantibus potentiis originalis culpa animam corruperit . 
Ut ergo anima sanetur , debet per easdem plane potentrias , qUarum medio 
corrupta fuit , sanctificari . Et quoniam voluntas majores habuit in animae 
corruptione partes, ( non enim est peccatum , nisi sit a voluntade patratum ) 
hinc fit, ut gratia sanctificans, ad hoc ut anima sanetur, recipi debeat, 
tpnquam in proximum immediatumque subjectura , in ipsam voluntatem 
creaturae rationalis . Haec autem dicta sint, ut morem adversariis geramus . 
Ceterum negamus nos , animae substantiam actu ab illius potent distingui . 

CAPUT n. 

De essentia justificationis in communi catholicorum 

• , sensu adversus haereticos . 

Hactenus de habitualis gratiae natura , prout de ea In scholis disputari 
solet catholicorum , disseruimus . Nam reponere illam in qualitate quadam 
inhaerente, vel in actuali motione , quae virtualiter remaneat in anima po- 
tius quam in caritate , vel in ipsa Spiritus S. persona inhabitante , quaestio 
est , de qua in utramque partem , salva fide , potest disputari . Nihil enim 
de hac re definitum in Tridentina synodo habemus , quae dogmata ad justi- 
ficationem spectantia ex professo versavit. Definivit dumtaxat, justificatio- 
nem donum esse aliquod supernaturale animae hominis justificati , ad instar 
habitus , inhaerens ; quamvis a nomine habitus prudenter abstinuerit , quum 
similis ceteris habitibus non videatur . Definivit praeterea , animam per ju- 
stificationem intrinsecus renovari j adeoque per illam homini impio remitti , 

ac vere et proprie deleri peccata , fierique eum justum justitia sibi inhae- 
rente , non mere imputativa . Catholici omnes unanimi consensione Trklen- 
tini definitioni concilii demisse subscribunt. 

Lutherani autem et Calviuistae , contra quos generale illud coactum 
fuit concilium, dogmata his omnino contraria tradunt atque docent. Et r. 
Osiander aflirmavit , hominem justum fieri per justitiam illam , qua Deus 
justus est , quatenus videlicet Deus partem justitiae suae homini justificato 
tribuit , exirinsece justum ac sanctum illum declarando . Atque hoc sensu 
esset justificatio forensis aliqua et extrinseca condonatio . 2. Lutherani com- 
muniter docent , justificationem in sola consistere non imputatione peccati j 
non quod peccata vere deleantur ab anima, eique remittantur, sed quod illa 
Deus misericorditer dignetur vcluti tegere in impio et radere , simulquc 
considerare tanquam non patrata . 3 . Calvini autem sectatores inquiunt, 
justificationem consistere in justitiae Christi imputatione , quasi Deus filii 
sui unigeniti justitia , veluti stola et indumento , hominis , quem justifica- 
re vult , cooperiat animam , ne peccata , quae ibi revera sunt , oculis ejus 
appareant. 4 * Omnes vero in eo conveniunt, ut obstinate negent, justifi- 
cationem esse aliquod intrinsecum donum, omnino delens peccata, et vere 
proprieque animam renovans juxta illud Tridentini sess. VI. cap. 4. Justi- 
jicatio est translatio ab eo statu , in quo homo nascitur Jilius primi Adae^ 
in statiun gratiae et adoptionis filiorum Dei per secundum Adam Je- 
sum Christum . Portentosi hujus haereticorum systematis ratio potissima est , 
non solum ut a catholicis dissentiant , a quo dissensionis spiritu in plerisque 
ducuntur, sed etiam quia juxta illorum principia omnia cujusvis generis 
hominum opera , in se considerata , sordes sunt et inquinamenta . Unde 
sequitur, ut homo fiat justus vel per justitiam, qua Deus justus est, vel. 
per non imputationem peccati, vel per justitiae Christi imputationem j urio • 
verbo , per extrinsecum aliquem favorem . Bonis ergo avibus adversus hae- 
reticos pugnandum est , ut eos ad meliorem frugem revocemus . Sit ergo 

CONCLUSIO I. 

Justificationis essentia non consistit in ea justitia , qua Deus essentialiter 
justus est f neque in sola non imputatione peccati ,• 
neque in imputatione justitiae Christi . 


Prob. I. prop. pars I. ex S. P. Augustino; qui in libro de spir. et 
litt. cap. 9. ad illa Apostoli verba; Justitia Dei manifestata est , scribit: 
Non dixit i Justitia hominis, oel justitia propriae voluntatis ; sed , justitia 
Dei , non qua Deus justus est , sed qua induit hominem, cum justificat 
impium. Qua sententia ita aperte Augustinus Osiandri jugulat errorem, ac 
si praevisus ab eo fuerit. II. Nullo prorsus modo ititelligi potest , quomodo 
essentialis justitia Dei esse possit formalis nostra justificatio. Vel enim Deus 
cximrnunicat homini justitiam suam , atque ita Dei essentiale attributum , 

quod a divina natura realiter non distinguitur , incipit esse ubi non erat ; 
et tunc fleret homo justus per aliquid tribus personis commune , proinde- 
que per tres redemptus esset personas , quod absurdissimum est : vel divi- 
na essentia declarat hominem esse justum et sanctum ; et co in casu , quod 
.Osiander de divina dicit justitia, affirmare quis poterit de' quovis alio Dei 
attributo, deque ipsa divina natura, atque justificationis reponere essentiam 
.in misericordia, in sapientia, vel in divinitate. Sed ejusmodi delirium refu- 
.tatione non indiget, quum improbetur etiam a Calvino lib. III. inst. cap. 2 . 

Prob. altera thesis pars. I. Psal. L. legitur : Amplius lava me ab iniqui- 
tate mea , et a peccato meo munda me ... Asperges me hyssopo , et mun- 
dabor : lavabis me , et super nivem dealbabor ... Omnes iniquitates meas 
dele . Ezech. cap. 3G. habetur : EU effundam super vos aquam mundant , 
et mundabimini ab omnibus inquinamentis vestris. Isaiae cap. 4^. inquit De- 
us : Ego sum , qui deleo iniquitates tuas propter me . Midi. cap. q. Quis 
Deus similis tui , qui aufers iniquitatem ? Atque haec inter plura ex V. 
T. Ex novo autem inquit Joannes cap. i. Ecce Agnus Dei, qui tollit pec- 
cata miaidi . Idem Joannes in I. epist. cap. 3. ait : In hoc apparuit filius 
Dei , ut dissolvat opera diaboli . Actor, cap. 3. Convertimini , ut delean- 
tur peccata vestra . Nemini ergo dubium , quin sacrae Scripturae , nisi ea- 
,rum extorquere velimus sensum, aperte clament, Deum in impii justifica- 
tione illius peccata dimittere , delere , mundare , non radere vel cooperi- 
re . Idcirco non nisi per summam stultidam Lutherani justificationis re- 
ponunt essentiam in sola non imputatione peccati . II. Atque modo a no- 
bis exposito intelligendas esse Scripturas proxime allatas , patet ex SS. PP. 
Nam Cyprianus in ep. II. appellat baptismum mortem criminum , non cri- 
minum abrasionem . Ambrosius lib. VI. in Luc. In eo , inquit , justificatio 
Dei est , si non ad indignos et obnoxios , sed ad innocentes per ablutio- 
nem factos et justos videatur sua munera transtulisse . Justificatio itaque 
per baptismum homini communicata ex indigno innocentem illum facit . 
Chrysostomus hom . I. in epist. ad Eph. explicans illa verba : Gratificavit 
nos in dilecto filio suo , ita scribit : Hoc est , non solum liberavit a pec- 
catis , sed etiam fecit amabiles . Quomodo enim si quis acceptum quem- 
dam scabiosum , et peste , ac morbo , senioque , et paupertate , ac fame 
confectum , et perditum , statim formosum fecerit juvenem , omnes homi- 
nes pulchritudine vincentem ... deinde eum constituerit in ipso flore aeta- 
tis , et postea eum induerit purpura , et diadema imposuerit , et omni or- 
natu ornaverit ,* ita nostram instruxit , et ornavit animam , pulchramque 
fecit y desiderabilem , et amabilem . Theodoreius ad illa verba psal. XXXI. 
Beati, quorum remissae sunt iniquitates , et quorum tecta sunt peccata , 
Messalianos consimilia Lutheranis tradentes perstringens , inquit : EA libe- 
ralitate utitur Deus , ut non modo remittat , verum etiam peccata obli- 
teret , ita ut neque vestigia eorum remaneant . S. P. Augustinus respon- 
dens cuidam Pelagiano hunc Lutheranorum errorem imponenti catiiolicis 
Jib. I. cont. a. epist. Pelag. cap. i3. ait : Quis hoc , nisi infidelis affir- 
met ? Dicimus ergo , baptisma dare omnium indulgentiam peccatorum , et 

auferre crimina , non radere . Fingebat enim sibi Pelagianus ille , catho- 
licos , ex quo doceant remanere in homine etiam post baptisma concupi- 
scentiam usque ad. agonem , quae natura sua mala est , affirmare , pecca- 
ta radi tantum in baptismate , non deleri . Qua de re Augustinus etiam in 
enchir. cap. 5 2 . catholicam explicavit doctrinam dicens ; Sicut in illo ( A- 
damo ) vera mors facta est , ita et in nobis vera remissio peccatorum . 
'Eadem repetit alibi . III. Id ipsum patet ratione . Justificatio enim , quae in 
sola consistit non imputatione peccati , nil aliud denique est , quam exter- 
na quaedam condonatio delicti , seu mera a poenis exemptio . Ast nequit 
justificatio in externa condonatione delicti seu mera a poenis exemptione 
consistere . Nam hoc semel admisso , anima sordida remaneret et inquinata . 
Ex qua doctrina plura sequuntur absurda . Et i. sequeretur , animas peccato 
inquinatas locum habere in regno caelorum ; quum homini justificato de- 
bita sit aeterna vita . Hoc autem est contra Scripturas , dicente Joanne in 
Apocal: Non intrahit in eam aliquod coinquinatum , et jPaulo praedicante, 
'caelestem Hierusalem esse sine macula et sine ruga . Sequeretur 2 . homi- 
nes justos esse sepulcra dealibata , et hypocritas illos , quos Christus in e- 
'vangelio tam acriter redarguit . In hoc quippe consistit hypocrisis , ut ex- 
trinsecus homo rectus et innocens appareat , intrinsecus autem improbus 
sit et commaculatus . Denique 3. sequeretur , Deum judicare homines non 
secundum veritatem et secundum id , quod revera sunt , sed secundum fa- 
ciem et juxta externum corticem. Nonne haec absurdissima sunt? Absur- 
dissimum ergo est etiam Lutheranorum de justificatione systema , ac pro- 
•pterea merito a Trldentina synodo damnatum sess. VI. can. 3. his .verbis: 
'Si quis per J. C. D. N. gratiam , quae in baptismate confertur , reatum 
originalis peccati remitti negat , aut etiam asserit , non tolli totum id , 
quod veram , et propriam peccati rationem habet , sed illud dicit tantum 
radi , aut non imputari , anathema sit . 

' Prob. 3. pars prop. I. Quod caussa est efficiens nosti’ae justificationis 
nequit simul ac semel esse ejusdem justificationis caussa formalis ; alloquin 
idem essent caussa et effectus. Justitia autem Christi est caussa nostrae ju- 
stificationis efficiens. Nam i. cap. i. Joannis legitur : De plenitudine ejus 
nos omnes accepimus , et gratiam pro gratia j quia lex per Moysen da- 
ta est y gratia et veritas per J, Chr. facta est, Paulus in ep. ad Titum 
cap. 3. ait. Salvos nos fecit per lavacrum regenerationis et renovationis 
Spiritus S. quem effudit in nos abunde per J. C. salvatorem nostrum : 
ut justificati gratia ipsius , haeredes simus secundum spem vitae aeter^ 
nae. Et in ep. ad Ephes. cap. i. Gratia vobis et pax a Deo Patre no- 
stro et Domino J. C. Et in I. ad Corinth. cap. i. Qui factus est nobis sa- 
pientia a Deo y et justitia y et sanctificatio. Justitia itaque Christi caussa 
est efficiens nostrae justificationis . 2 . S. P. Augustinus in lib. de spir. et 
litt. cap. 1 1 . /f/eo , , justitia Dei dicitur y quod impertiendo eam jit- 

stos facit y sicut Domini est salus , qua salvos facit. Et cap. 3 2 . Ca- 
ritas Dei dicta est diffundi in cordibus nostris , non qua nos ipse dili^ 
git , sed qua nos facit dilectores suos : sicut justitia Dei , qua justi ejus 


S29 

munere efficimur ; el Domini salus , qua nos salvos facit ; et fides J. C. 
qua nos fideles facit . CoDlicescat ergo cum stulto suo systemate Calvinus . 
II. Justificari homiuem per justitiae Christi imputationem , idem est ac 
impium hominem, in anima sordibus inquinatum, justitia Christi veluti stO; 
la quadam cooperire , ut oculis Dei placeat . Ast quis , praeter Calvinum , 
portentum hoc pronuntiaverit? J uslihcationem enim esse aliquod inhaerens 
animae , intrinsecus ipsam renovans , non aliquod extrinsecum ad instar sto- 
lae vel indumenti , mox demonstrabimus . Quare sit 

CONCLUSIO U. 

Justificatio impii consistit in supernaturali Dei dono intrinsecus 
inhaerente , ac animam renovante . 

Prob. I. ex; dictis . Si namque justificatio non est justitia, qua Deus 
justus est; nec consistit in sola non imputatione peccati, sed peccata omnia 
revera delet atque remittit; nec est denique salvatoris nostri justitia homiui 
justificato imputata ; est ergo aliquod animae intrinsecus inhaerens , illamque 
reformans . 

Prob. a. ex sacra Scriptura. Psalmo L. legitur ; Cor mundum crea in 
me Deus , et spiritum rectum innova in visceribus meis . Ezech. cap. 36. 
ait Dominus : Dabo vobis cor novum , et spiritum novum ponam in medio 
vestri : et auferam cor lapideum de carne vestra , et dabo vobis cor car- 
neum . Apostolus ad Rom. cap. 5. Caritas Dei diffusa est in cordibus no- 
stris . Et cap. 8. subdit : jJccepistis spiritum adoptionis filiorum , in quo 
clamamus : Abba , Pater . Ad Eph. cap. 4* Ipso edocti estis ... depo- 
nere veterem hominem ... Renovamini autem spiritu mentis vestrae , et 
induite novum hominem ^ qui secundum Deum creatus est in justitia , et 
sanctitate. Et cap. i. dixerat: Signati estis Spiritu promissionis sancto. 
Et in I. ad Cor. cap. (y. Abluti estis , sanctifieati estis , justificati estis . 
Confirmant catholicam hanc sententiam ea Scripturae loca , in quibus Spi- 
ritus S. habitare dicitur in anima justi velut in templo, et signaculum ap- 
pellatur ct sigillum animae , et arrha et pignus hominum ; quae omnia de- 
monstrant , justificationem esse aliquod interius renovans animam justificati. 

Prob. 3. ex PP. supra laudatis ; quibus addi possunt Aihanasius in 
ep. ad Serapionem scribens : Spiritus sigillum est , quo signati divinae 
naturae participes efficimur ; Cyrillus in dial. VII. cum lierinia dicens : 
IIoc igitur , quod divinam nobis imaginem insculpsit , et instar sigilli 
praestantioreni mundo pulchritudinem ingenerat , nonne Spiritus est ?; et 
Hieronymus , qui in cap. 4- cp. ad Ephes. inquit : Signati sumus Spiri- 
tu Dei sancto , ut et spiritus noster , et anima imprimatur signaculo 
Dei , et illam recipiamus imaginem et similitudinem , ad quam in exor- 
dio conditi sumus . Hoc signaculum S. Spiritus , juxta eloquium salva- 
toris , Deo imprimente , signatur ; et S. P. Augustinus , qui in lib. I. 
de peccat, merit. cap. i o. ait : Legimus justificari in Christo , qui credunt 

in eum , propter occultam communicationem , et inspirationem gratiae 
spiritualis , qua quisquis haeret Domino unus spiritus est . 

Prob. 4* ratione . Sicut per Adam homines moriuntur et peccant, ita 
per Christum vitam accipiunt et justificantur . Ast ita moriuntur per A- 
dam et in ipso peccant , ut in anima maculam contrahant et injustitiam ; 
igitur ita vivificantur in Christo ac justitiam accipiant, ut habeant ab illo 
iuternam animae renovationem . 

• 

Contraria argumenta dispelluntur . 

• ♦ 

Quae alFerri ab haereticis in sui systematis solent confirmationem , ex 
aequo faciunt contra singulas a nobis statutas propositiones . Unde 

Obj. I. In psal. XXXI. haec occurrunt; Beati, quorum remissae 
sunt iniquitates , et quorum tecta sunt peccata . Beatus vir , cui non im- 
putavit Dominus peccatum . Psal. XLVIII. legitur : Operuisti omnia pec- 
cata eorum. Sapient, cap. ii. Dissimulas peccata hominum propter poe- 
nitentiam . Ezech. cap. 33 . Omnia peccata ejus , quae peccavit , non im- 
putabuntur ei . In N. T. inquit Petrus ; Caritas operit multitudinem pec- 
catorum . In justificatione itaque peccata cooperiuntur , dissimulantur , non 
imputantur; proindeque falsura est, peccata remitti ac deleri; falsum est , 
hominem per justificationem interius immutari et renovari . II. Et sacrae 
litterae quidem de cooperitione , et non imputatione peccati sic in sensu 
proprio ac rigoroso loquuntur , ut doceant , animam post justificationem 
inquinatam remanere, et culpa commaculatam. Nam Isaiae cap. 66. legitur; 
Facti sumus , ut immundus , omnes nos , et quasi pannus menstruatae uni- 
versae Justitiae nostrae . Psal. autem CXLII: JSon inires in judicium cum 
servo tuo ; quia non justificabitur in conspectu tuo omnis vivens . III. In 
quae postrema verba S. Hieronymus lib. III. in Jer. scribit , sententiam iU 
lam , non justificabitur in conspectu tuo omnis vivens , referendam esse , 
non ad comparationem Dei , ut veteres et novi haeretici volunt , et pa- 
troni haereticorum , sed ad scientiam ejus ; quia homo videt in facie , 
et Deus in corde ; vitiis autem atque peccatis omnis impletur humana 
conditio . 

% 

Resp. ad i. Sacrae litterae affirmant, in impii justificatione peccata non 
imputari, dissimulari, cooperiri , non quasi in anima peccatoris remaneant, 
( absit ) sed quatenus non puniuntur . Et i. quidem , quando in Scripturis 
dicitur, peccata tegi, non imputari elc., non excluditur , quod remittantur 
revera, ac prorsus deleantur. Nam psalmista, qui dicit, beatum esse ho- 
minem , cui teguntur aut non imputantur peccata , ait etiam , beatum il- 
lum esse ,. cui iniquitates remittuntur , hoc est , ut Hieronymus explicat , 
dimittuntur , vel , ut hebraica ac graeca exemplaria habent , auferuntur . 
Qua de re in justificatione scelera non solum teguntur , sed etiam delentur ; 
praesertim quum Petrus laudato in argumento loco dicat , fieri cooperitionem 
peccatorum per caritatem , quae , juxta Paulum , non se habet velut indu- 
mentum exterius tegens , sed diffunditur in cordibus nostris , adeoque in- 

terius in anima operatur ; 2 . Duo in quovis peccato consideranda veniunt , 
ut omnes norunt, culpa videlicet, et poena . Fieri tamen . potest , ut cul- 
pa remissa ac deleta sit , poena autem adhuc luenda .remaneat . Allata ita' 
que Scripturae ‘ testimonia enunciant , beatum esse' hominem , cui non culpa 
modo , sed et poena remissa est . Unde Augustinus enarr. II. in laudatum 
psalm. inquit : Cooperta sunt, peccata , abolita sunt , tecta sunt . Si texit 
peccata , Deus noluit advertere ; si noluit advertere , noluit animadverte^ 
re j si noluit animadvertere , noluit punire ; si noluit punire , noluit agno' 
scere , maluit ignoscere . Non sic intelligatis j quod dixit , peccata cooper- 
ta suntf quasi ibi sint , et vivant . Tecta ergo peccata quare dixit ? Ut 
nori viderentur \ Quid enim erat Dei videre ‘peccatd •, nisi punire pecca- 
ta? Ut noveris , quia hoc est Dei videre peccata , quod punire peccata , 
quid ei dicitur? Averte faciem tuam a peccatis meis. • 

Ad 2 . In primis per universas justitias intelligit Isaias praecepta lega- 
lia , quae etiam ab apostolo Paulo in epist. ad Hebr. cap. 9 . appellantur 
justificationes . Ideo autem a propheta sordes dicuntur et immunditiae , 
quoniam praenuntiantur ibi futura novi testamenti tempora , in quibus le- 
galia praecepta sordes et inquinamenta jure reputantur . Quod si quis con- 
tendere velit , per justitias in aliato textu venire bona opera Judaeorum , 
tunc dici potest , sumere prophetam to omnes pro multis juxta Scripturae 
phrasim , quae redarguit omnes pro multis , omnesque pro multis aliquando 
commendat-; ita ut sensus sit , mullorum opera Judaeorum inquinata fuisse , 
quamvis secundum corticem bona apparerent ac justa . Ad id , quod addi- 
tur ex psalmo , dico , hoc voluisse Davidera indicare , ut nullus in hac mor- 
tali vita vivens sit, cujus justitia cum rectitudine ac puritate Dei possit 
comparari , quum nemo ita justus esse possit , ut in venialia peccata non 
prolabatur : unde in conspectu Dei nemo vivens justificabitur . Responsio 
est Augustini , qui enarr. in citatum psalm. inquit : Noli ergo mecum in- 
trare in judicium . Quantumlibet rectus mihi videar , producis tu de the- 
sauro tuo regulam , coaptas me ad eam ^ et pravus invenidr . 

Ad 3. Hieronymi autem sententia catholico dogmati non opponitur ,* 
loquitur enim et ipse de peccatis venialibus , quae utique stare cum jusd- 
ficaiione possunt in eodem subjecto . Nam disputat S. doctor adversus Ori- 
genistas ac Pelagianos delirantes , posse hominem solis naturae viribus 
ad impeccantiae pervenire statmn . Hinc optime ait , vitiis atque peccatis 
plenam esse humanam conditionem , quoniam impii habent peccata letha- 
lia , justi autem in peccata crebro prolabuntur venialia . 

Obj. * 2 . Paulus in epist. ad Rorn. qap. 4- scribit: Credidit Abraham 
Deo : et reputatum est illi ad justitiam . Ita habet versu 3. Versu autem 5. 
subdit : Credenti in eum , qui justificat impium , reputatur fides ejus ad ju- 
stitiam secundum propositum gratiae Dei . Et infra : Non est autem scri- 
ptum tantum propter ipsum , quia reputatum est illi ad justitiam : sed 
et propter nos , quibus reputabitur credentibus in eum . Quum Apostolus 
de justificatione loquens tum Abrahae tum etiam reliquorum justorum bis et 
tertio fieri repetat justificationem per imputationem , fieri justificationem 

docet per imputationem justitiae Christi . II. Et revera Paulus ibi loquitur 
de justificatione Abrahae per solam externam imputationem . Nam inquit , 
non fuisse justificatum ex operibus . III. Idem Apostolus in laudata ep. ad 
Rom. cap. 5. tradit , quod per unius oheditioneni justi constituuntur mul- 
ti . Unde justificatio nostra est obedientia Christi nobis imputata . 

Resp. ad i. Loquens Apostolus laudato in capite de justificatione , uti- 
tur profecto nomine imputationis . Sed quid inde ? Nomen illud usurpat , 
non sensu haereticorum , pro extrinseco nempe favore , sed in sensu pla- 
ne catholico , pro quadam videlicet forma interiore , et inhaerente . Suppo- 
nit nimirum, non fieri justificationem per Christum, nisi quaedam fiat in 
aiiima renovatio , ut innumeris aliis in locis affirmat , quorum aliqua paul- 
lo supra attulimus . Ideo autem nunc imputationis usurpat nomen , nec il- 
lud explicat , quoniam illius scopus non erat ibi loqui de caussa formali , 
.ac natura justificationis, sed refutare seductos illos fideles, qui falso sibi 
.suadebant, ex. operibus legis, et non ex fide in Deum, hominem justifica- 
ri . Unde ut illos revincat erroris , exemplum assumens Abrahae , affirmat, 
justificatum illum fuisse , non ex operibus , non ex circumcisione , sed ex 
fide j quia contra spem in spem credidit , ut Jieret pater multarum gen- 
tium . Hinc argumentum absolvit et addit : Justijicali ergo ex fide pacem 
habeamus ad Deum per D. N. J. C. Quum ergo hic scopus ejus esset , 
necesse non erat , ut fuse explicaret , quomodo in Abraham ceterisque cre- 
dentibus fiat justificatio j maxime quum id alibi , ut diximus , fuse ex- 
plicasset . 

Ad 2 . Inquieus Apostolus , Abraham justificatum fuisse non ex ope- 
ribus , loquitur de operibus legis , non de operibus supernaturalibus fide 
informatis et caritate ; quoniam scopus ejus erat , ut mox animadvertimus , 
eos refellere, qui cliristianae fidei judaicos volebant conjungere ritus, tan- 
quam necessarios ad aeternam salutem . Quare postquam nonnulla psal. 
XXXI. commata recitaverat , inquit : Beatitudo ergo haec in circumcisio- 
ne tantum manet , an etiam in praeputio ? Dicimus enim , quia reputata 
est Abrahae fides ad justitiam . Quomodo ergo reputata est ? In circum- 
cisione , an in praeputio ? Non in circumcisione , sed in praeputio . Et , 
Non enim per legem promissio Abrahae ... sed per justitiam fidei . Le- 
ge integrum caput . Quod vero Apostolus a justificationis negotio superna- 
turalia opera non excludat , vel ex eo patet , quod nomine fidei , cui justi- 
ficationem tribuit , fidem intelligat , quae per dilectionem operatur . Sed de 
hoc fusius capite sequente . 

Ad 3. Justificatio nostra est proculdubio obedientia Christi , non equi- 
dem formaliter , sed quatenus caussa est efficiens et meritoria nostrae ju- 
stitiae . Ceterum haeretici ex eadem Pauli sententia refelluntur . Nam ita 
habet integer textus : Sicut per inobedientiam unius hominis peccatores 
constituti sunt multi ; ita et per unius obeditionem justi constituuntur 
multi . Ast homines originale contrahendo peccatum , ita per Adam consti- 
tuuntur peccatores , ut Adae peccatum non sit eis imputatum , sed eorum 
animae revera peccatum inhaereat . Quare ita per Christi obeditionem con- 

sliluuntur justi , ut non sit illis obeditio imputata , sed justitia revera in- 
haereat animae . 

Obj. 3. In epist. ad Eph. cap. 4* scribit Paulus : Induite nosfum ho- 
minem , qui secundum Deum creatus est in justitia , et sanctitate veri- 
tatis . Justitia ergo Christi aptatur nobis veluti quoddara indumentum - II. 
In I. ad Cor. cap. i. legitur de Christo : Qiu factus est nobis sapientia 
a. Deo , et justitia , et sanctificatio ^ et redemptio . Et ad Eph. cap. i. Gra- 
tif cavit nos in dilecto filio suo . III. In II. ad Cor. cap. 5. idem Paulus 
scribit : Eum , qui non noverat peccatum , pro nobis peccatum fecit , ut 
nos eficeremur justitia Dei in ipso . Hinc eo modo efficimur nos justi- 
tia , quomodo Cliristus factus est peccatum . Ast vero Christus factus pla- 
ne non est peccatum , nisi per imputationem . Unde et nos justificamur 
per imputationem . IV. S. Augustinus in ench. cap. illa Apostoli ver- 
ba exponens , inquit : Ipse ergo peccatum , ut nos justitia ; nec nostra ,• 
sed Dei ; nec in nobis , sed in ipso : sicut ipse peccatum , non suum , 
sed nostrum ; nec in se , sed in nobis constitutum , similitudine carnis 
peccati , in qua crucifixus est , demonstravit . En totum Calvini systema . 
JNam Augustinus justitiam nostram reponit in Christo , sicuti peccatum Chri- 
sti reponit in nobis . Et quemadmodum peccatum impositum fuit et impu-. 
latum Christo , ita justitia Christi imponitur et imputatur nobis . 

Resp. ad i. Comparat Apostolus justificationem hominum indumento 
juxta phrasim Scripturarum , in quibus habitus supernaturalium virtutum ap-, 
pellantur indumenta . Ast indumenti nomine non certe aliquod extrinsecum , 
quod animae adjaceat , ac ibi latitantia scelera cooperiat , sed intelligitur a* 
liquod haerens intrinsecus ac renovans animam ; ita ut dicere , Induite no- 
vum hominem , idem sit ac dicere : Exuite hominem veterem , hoc est , 
deponentes abjicientesque peccata , locum date Christo ac virtutibus . Hinc 
Paulus loco in argumento laudato , antequam diceret : Induite novum ho- 
minem , dixerat jam: Benovarnini autem spiritu mentis vestrae, et indui- 
te etc. 

Ad 2 . Haec aliaque hujus generis testimonia accipienda plane sunt non 
de formali , sed de efficiente caussa nostrae justificationis ; quoniam Chri- 
stus dicitur nostra justificatio , nostra gratificatio per figuram metonymiae , 
quatenus scilicet est caussa , cur justi simus, habeamusque gratiam . Quae 
metonymiae figura frequentissima est in Scripturis , et ideo dicitur Deus no- 
stra salus , nostra fortitudo , spes nostra etc. Rem autem ita in allatis sen- 
tentiis se habere, patet manifestissime . In cap. enim r. laudatae epist. sibi 
doctor gentium proponit hortari Corinthios , ne in propria glorientur vir- 
tute , aut sibi ipsis fidant , quoniam bonum , quod habent, acceperunt per 
redemptionem a Christo . Atque hoc sensu inquit : Christus factus est no- 
bis sapientia , justitia etc. Et hoc adeo verum est , ut Apostolus dicat , 
Christum factum esse non solum nostram justificationem , verum etiam no-> 
stram sapientiam . Ast quo sensu Christus nostra sapientia est , nisi effi- 
cienter ? Hoc idem dicendum de altero Apostoli loco , ubi particula , in , 
idem significat ac particula, per , juxta illud Apostoli ibidem: Elegit not 

•in ipso ante mundi constitutionem , hoc est, per ipsum ^ per ejus nempe 
■gratiam: In laudem gloriae gratiae suae ^ in qua gralif.cavit nos in di- 
lecto Jilio suo . 

Ad 3. Nomine peccati in allato testimonio non intelligitur culpa , seu 
reatus , quasi sensus sit , Christum aliquo sensu peccasse pro nobis , quod 
aperte repugnat j sed intelligitur sacrificium pro peccato oblatum , et sen- 
sus est : Christus , qui nullum habet peccatum , oblatus est in sacrificium , 
ut peteatum deleret . Hinc non legitur : Is , qui non noverat peccatum etc., 

• sed : Eum , qui non noverat peccatum , pro nobis ( Deus ) peccatum Je- 
cit , sacrificium videlicet pro peccato , juxta communem Scripturae phra- 
sim , in qua sacrificium pro peccato per figuram dicitur peccatum , ut apud 
Oseam : Peccata populi mei comedent , hoc est , sacerdotes sacrificia pro 
peccatis populi mei oblata comedent . Ita Apostoli locum omnes sancti pa- 
tres exponunt . Hinc ita intelligi debent Pauli verba : Christus oblatus est 
-in sacrificium pro peccato , ut caussa esset efficiens nostrae justificationis . 
Nihil proinde ex allato testimonio eruere possunt protestantes . 

Ad 4* Augustinus nostram reponit justitiam in Christo , tanquam in 
caussa efliciente , non tanquam in caussa formali, quasi justitia, quae est 
in Christo , sit justificatio nostra . Nam antitliesim instituit inter peccatum , 
et caussam efficientem justificationis ; significans , quod sicuti peccatum , 
•propter quod passus est Christus , non erat in ipso , sed in nobis , ita caus- 
sa efficiens nostrae justificationis non invenitur in nobis , sed in Christo . 
Etenim refellebat ibi S. doctor Pelagianos , qui omnia supernaturalia dona 
humanae naturae viribus aliquo modo tribuebant . Et quamvis justificatio- 
nem a Christo esse faterentur , errabant tamen dicentes , dari eam secundum 
merita nostra naturalia ^ atque adeo meritoriam justificationis caussam in 
viribus reponebant humanae naturae . Redarguit eos S. Pater dicens , caus- 
sam nostrae justificationis meritoriam atque efficientem non in nobis esse, 
sed in Christo ; sicuti caussa meritoria mortis Christi , nempe peccatum , 
. est in nobis , non in Christo . 

CAPUT m. 

De dispositionibus ad justificationem requisitis . 

Catholici omnes de dispositionibus ad justificationem praerequisitis dis- 
serentes , absque ulla haesitatione subscribunt Trideutino concilio haec sess. 
VI. cap. G. definienti : Disponuntur autem ad ipsam justitiam , dum ex- 
citati divina gratia et adjuti , fidem ex auditu concipientes , libere mo- 
ventur in Deum , credentes vera esse , quae divinitus revelata et promis- 
sa fuerunt f atque illud in primis, a Deo justificari impium per gra- 
tiam ejus , per redemptionem , quae est in Christo Jesu ; et dum pecca- 
tores se esse intelligentes , a divinae justitiae timore , quo utiliter concu- 
tiuntur , ad considerandam Dei misericordiam se convertendo , in spem 
eriguntur , fidentes , Deum sibi propter Christum propitium fore , illum- 

que tanquam justitiae fontem diligere incipiunt ; ac propterea moventur 
adversus peccata per aliquod odium , et detestationem , hoc est , per 
eam poenitentiam , quam ante baptismum agi oportet etc. Ita Triden- 
tini patres. Ex quibus apparet, primam in adultis ( non enim ibi sermo 
• fit de parvulis ) ad justificalioncm praerequisitam dispositioiiein esse fidem, 
qua vera esse , quae divinitus revelata sunt , credimus , atque illud in 
primis , a Deo justificari impium per gratiam ejus , per redemptionem , 
quae est in Christo Jesu , Et jure quidem; tum quia justificatur homo ex 
fide , tum etiam quia sine fide impossibile est placere Deo , ut passim docet 
Apostolus , et maxime in epist. ad Rom. cap. 4 - et ad Hebr. cap. ii., et 
de hac dispositione scriptum est : Accedentem ad Deum oportet credere, 
quia est , et quod inquirentibus se remunerator sit , ait ibidem Triden- 
iiua synodus . 

Ex jam praeconcepta per gratiam Dei fide oritur subinde timor', quo 
utiliter homo concutitur ; isque altera erit ad justificationem dispositio , quo- 
liiani Timor Domini fons legitur pro v. cap. 14. ut declinent a rui- 

na mortis , ei , A facie tua , Domine , concepimus , et peperimus spiri- 
tum , inquit Isaias cap. 26. Pei* fidem quippe agnoscens impius , Deum es- 
se justum , et peccata punire , timet eum , qui potest et animam et corpus 
perdere in gehennam . Ast per eamdem fidem homo agnoscit etiam , Deum 
esse misericordem , et misericordiae ejus non esse numerum . Hinc ad con- 
siderandam Dei misericordiam se convertendo , in spem erigitur , fidens 
Deum sibi , propter Christum , propitium fore . Et eae spes , tertia ad 
justificationem dispositio , de qua dictum est; Confide fili : remittuntur ti- 
bi peccata tua . Ille enim , qui timore concussus ob patrata scelera ge- 
hennam promereri sentiebat, nunc ad Dei conversus misericordiam, sperat 
remittenda sibi esse peccata , et cum psalmista inquit ; Miserere mei Do- 
mine , quoniam infirmus sum . 

A spe illico transit homo ad dilectionem , ac Deum tanquam justi- 
tiae fontem diligere incipit , sicque magis ad justificationem disponitur , 
sciens, quod qui 71011 diligit, manet in morte , ut Joannes ait; displicet 
quippe sibi , injuriam ei intulisse , qui fons est et origo bonitatis , unde 
cuncta bona procedunt . 

Dilectionis subinde stimulis agitatus , movetur adversus peccata per 
odium aliquod ac detestationem ; agere proponit poenitentiam , seque ad 
Deum convertere , novam ducere vitam , et servare divina mandata ; his- 
que dispositionibus ad sacramentum accedens, discedit inde justificatus. 
Haec est catliolicorum omnium firma fides circa dispositiones ad justifica- 
tionem praerequisitas . 

Non ita tamen recentiores haeretici Lutherani et Calvinistae . Hi ne- 
que spem , neque dilectionem , nec alia bona opera , tanquam necessarias 
ad justificationem obtinendam dispositiones, agnoscunt . Admittunt quidem 
necessitatem caritatis aliorumque operum supernaturalium ; sed necessitatem 
intelligunt merae praesentiae , ut inquiunt , non necessitatem efficientiae 
hoc est , volunt , non deberi justificationem caritati ,..aliisqiie operibus bonis 


DIgitized by Googie 


333 * 

tanquam praeviis dispositionibus , sed ab illis dumtaxat comitari . Quam 
ergo requirunt dispositionem ? Nempe solam fidem . Qui vere crediderit , 
inquiunt , justificationem consequetur et vitam aeternam . Sed neque fidei 
nomine id , quod catholici volunt , intelligunt . Etenim triplicis generis 
distinguunt fidem , historicam videlicet , miraculorum , et promissionum . 
Primam dicunt illam , qua credimus omnia , quae sacris codicibus contw 
nentur , et de qua inquit Paulus ad Hebr. cap. 1 1 . Fide intelligimus , aptU' 
ta esse saecula verbo 'Dei , Alteram eam appellant, qua Deum omnia face- 
re posse credimus, de qua 'idem Paulus in I. ad Cor. cap. i3. Si habue^ 
ro omnem Jidem ^ ita ut montes transjeram , Fidem denique promissionum 
definiunt eam , qua veras ‘esse credimus promissiones a Deo factas de aeter- 
na hominum salute , juxta illud Marci cap. ult. (^ui crediderit ^ et baptiza- 
tus fuerit , salvus erit . Fides ergo ab haereticis ad j ustificationem requi- 
sita non est illa historica vel miraculorum , sed sola fides promissionum . 

Et quoniam fidem hanc promissionum distinguunt in generalem et spe- 
cialem , hanc , non illam necessariam arbitrantur ad justificationem . Est 
autem promissionum fides generalis illa , qua homo credit , Deum genera- 
liter peccatorum promisisse condonationem omnibus , qui crediderint . Spe- 
cialem vero dicunt generalium promissionum applicationem ad particulare 
subjectum , et hoc fere modo exprimitur . Deus promisit omnibus creden- 
tibus peccatorum condonationem . Ergo credo ; ergo peccata mihi condo- 
nata sunt . Pessimi systematis hujus origo ex eo repetenda est , quod ve- 
lint , omnia hominum opera sordes per se esse et inquinamenta . Unde ex 
consequente affirmant , nullam opera habere in justificatione partem . Sin- 
gula systematis hujus capita totidem refutabimus propositionibus . Quare sit 

CONCLUSIO I. 

Homo non sola fide , sed spe quoque , caritate , ceterisque virtutibus 

disponitur ad justificationem . 

Prob. I. Script. Apostolus in epist. ad Gal. cap. 5. In Christo Jesu , 
inquit , neque circumcisio aliquid valet , neque praeputium ; sed fides , 
quae per caritatem operatur. In I. ad Corinth. cap. i3. ait: Si habuero 
fidem , ita ut montes transferam , caritatem autem non habuero , nihil 
sum . Petrus in sua I. ep. cap. 3. Qui vult , inquit , vitam diligere , et 
dies videre bonos , coerceat linguam suam a malo , et labia ejus ne lo- 
quantur dolum . Declinet a malo , et faciat bonum ; inquirat pacem , et 
sequatur eam : quia oculi Domini super justos . In Jacol)i ep. cap. 2 . le- 
gitur .• Quid proderit , fratres mei ^ si fidem quis dicat se habere, ope- 
ra autem non habeat ? Numquid poterit fides salvare eum ? Nonne Abra- 
ham pater noster ex operibus justificatus est , offerens Isaac filium suum 
super altare ? Fides ergo , quae justificat , operatur per caritatem , secumque 
omnia bona opera adnexa habet. 

Prob. 2 . 'ex PP. Clemens Ale.xaqdrinus in lib. H. strom. -tradit, Fidem 

praecedere , timorem aedificare , dilectionem perficere . Basllius in psaL 
XXXIII. Timor salutaris , inquit, ad poenitentiam ducit. Ambrosius ini- 
tio lib. cie poenit; Nemo potest hene agere voenitentiam ^ nisi qui sperave- 
rit indulgentiam . S. P. Augustinus lib. de grat. et lib. arb. cap. 7. ad il- 
la Apostoli verba : Fides , quae per caritatem operatur , scribit : Ipsa est 
fides ^ quae fideles Dei separat ah immundis daemonibus ; nam et ipsi , sic- 
ut dicit Apostolus Jacobus, credunt , et contremiscunt'^ sed non bene ope- 
rantur . Non ego habent istam fidem , ex qua justus vivit ^ id est, quae 
per dilectionem operatur , ut reddat ei Deus vitam aeternam secundum 
opera ejus . 

Prob. 3 . ratione . Si sola fides absque reliquis virtutibus justificat ho- 
minem, daii poterit homo vere justus , qui nullo modo Deum diligat . Nam 
si sola fides justificat, statim ac homo 'fidem habet, quae certe prior est , 
saltem prioritate naturae, ipsa dilectione, homo justus erit, nec Deum di- 
liget } quod est contra Scripturam , dicente Joanne in ep. 1 . cap. 3 . Qui 
non diligit , manet in morte . 

'conclusio II. 

Fides , quae una est ex dispositionibus ad justificationem praerequisitis , 

non est fides specialis promissionum in sensu haereticorum . 

Prob, I. ex sacris litteris . Joannis cap. G. apostolorum princeps ita 
Christum alloquitur : Verba vitae aeternae habes . Et nos credimus, et 
cognovimus , quia tu es Christus filius Dei vivi . Ibid. cap. ao. Haec 
scripta sunt , ut credatis , quia Jesus est filius Dei , et ut credentes vi- 
tam habeatis in nomine ejus . Marci cap. ult. dicit Dominus discipulis suis; 
Praedicate evangelium omni creaturae . Qui crediderit , et baptizatus 
fuerit, salvus erit. Apostolus ad Hebr. cap. 11. inquit: Fide irUelligi- 
mus , aptata esse saecula verbo Dei ... Sine fide impossibile est placere 
Deo . Credere enim oportet accedentem ad Deum , quia est . Jam vero fi- 
des, quae laudatis in testimoniis commendatur , quaeque hominem disponit 
ad justificationem, est fides non solum promissionum, sed historica et mi- 
raculorum , ut ex ipsa lectione palet . 

Prob. 2. ex magno Augustino , qui lib. de natura et grat. cap. 2. 
Si autem , inquit , non gratis Christus mortuus est , ergo omnis huma- 
na natura justificari et redimi ab ira Dei justissima ... mdlo modo po- 
test , nisi per fidem et sacramentum sanguinis Christi , non autem promis- 
sionum ejus. Clarius adhuc in lib. de peccato orig. cap. 24. Itaque sine 
ista fide , hoc est , sine fide unius mediatoris Dei et hominum , homi- 
nis Christi Jesu , sine fide, inquam, resurrectionis ejus , quam Deus ho- 
minibus definivit , quae utique sine incarnatione ejus ac morte non 
potest veraciter credi : sine fide ergo incarnationis , et mortis , et resur- 
rectionis Christi nec antiquos justos , ut justi essent , a peccatis potuisse 
mundari , et Dei gratia justificari , veritas christiana non dubitat . 

Prob. 3. ratione . Omnibus catechumenis semper consuevit Ecclesia 
symbolum recitare Apostolicum , ut per fidem ibi contentam ad justifica* 
lionem in baptismo recipiendam disponantur . Ast in symbolo Apostolorum 
non solum fides promissionum , sed et historica continetur , et miraculorum . 
Unde Tridentina synodus hanc merito edidit definitionem : Si quis dixe^ 
rit , Jideni jusLiJi cantem nihil aliud esse , quam fiduciam divinae miseri- 
cordiae^ peccata remittentis propter Christum , vel eam fiduciam solam 
esse , qua justificamur , anathema sit . 

Contraria argumenta refelluntur . 

Obj. I. cont. I. thesira allatum superiore capite Apostoli testimonium 
ex ep. ad Rom. cap. 4* depromptum .* Quid enim dicit Scriptura ? Cre- 
didit Abraham Deo , et reputatum est illi ad justitiam . Et infra : Cre- 
denti autem in eum , qui justificat impium , reputatur fides ejus ad ju- 
stitiam ... Si enim Abraham ex operibus justificatus est , habet gloriam , 
sed non apud Deum . Juxta allatam Pauli sententiam Abraham et qui re- 
putantur in semine ejus justificantur per fidem sine operibus . Sola igitur 
fides disponit hominem ad justificationem. II. Et dum Apostolus ait, ju- 
stificari hominem per fidem , excludere plane intendit quaevis supernatura- 
lia opera. Nam scopus ejus est demonstrare , justificationem fieri omnino gra- 
tis. Ait enim : Si Abraham ex operibus justificatus est , habet gloriam , sed 
non apud Deum . Quod si in justificatione partem haberent opera , quomo- 
do fieret gratis ? III. Intellexit hoc modo Apostoli mentem etiam Tridentina 
synodus, quae sess. VI. cap. 8. docet, ideo Apostolum affirmasse, justifi- 
cari nos gratis , Quia nihil eorum , quae justificationem praecedunt , sive 
fides , sive opera , ipsam justificationis gratiam promeretur . IV. Neque 
recurrere juvat ad meritum dci condigno, ut inquiunt, vel de congruo. 
Nam Augustinus in libro de fide ct oper. cap. 14 . ad citatam alludens 
Apostoli sententiam inquit ; Sciat se quisque per fidem posse justificare , 
etiamsi legis opera non praecesserint . Sequuntur enim justificatum , non 
praecedunt justificandum . Quid ad rem nostram luculentius ? Neque dici 
potest , loqui S. doctorem de operibus naturalibus ; nam de illis loquitur 
operibus , quae subsequuntur justificationem , proindeque supernaturalla sunt. 

Resp. ad i. Abraham et qui reputantur in semine ejus per Aposto- 
lum justificantur utique sine operibus, et per fidem , sed sine operibus le- 
gis Mosaicae , et per fidem , quae per dilectionem operatur , adeoque adnexa 
habet supernaturalia opera . Jam Apostoli scopum exposuimus capite supe- 
riore . Nihilominus ut unicum eripiamus e protestaniium manibus Scriptu- 
rae testimonium , cui tantopere fidunt , exponamus adhuc fusius Apostolicam 
mentem . Sciendum itaque est , christianos Romae degentes , qui ex Juda- 
ismo ad baptismum accesserant , aspernari coepisse christianos , qui venerant 
ex gentilitate, dicentes, non quidem Gentibus, sed Judaeis repromissum fuis- 
se evangelium , quod essent ex semine Abrahae , quod haberent circumcisio- 
nem , et quod legem per manum Moysis acceperint . Nec dubitabant aliqua 

exercere legalia quasi ad aeternam salutem necessaria. Apostolus ergo ut 
horum confutaret errorem , demonstrandum assumit , coram Deo nec cir- 
cumcisionem quidquam valere , neque praeputium , atque mutile prorsus es- 
se et supervacaneum legalium rituum exercitium, hac ductus ratione , quo- 
niam opera quaevis absque gratia patrata Deo placere non possunt . Porro 
in sententiae suae confirmationem ad exemplum provocat Abraham patrem 
omnium credentium , dicens , Abraham non ex circumcisione aut ex 
operibus legis , sed ex fide in futurum mediatorem fuisse justificatum ; quia 
circumcisio aliaque opera legis absque gratia patrata nihil coram Deo va- 
lent . Quare dum ait Apostolus , hominem non justificari ex operibus legis ,, 
idem est ac si dicat , non justificari hominem per opera sine gratia patrata . 
Ait quidem Paulus justificari hominem per fidem . Sed de qua fide loqui- 
tur ? De illa nimirum, quae per dilectionem operatur . Nam in ep. adGal.. 
cap. 5 . , ubi idem versat argumentum , ita scribit : In Christo Jesu neque 
circumcisio aliquid valet , neque praeputium ; sed fides , quae per cari-- 
tatem operatur . Quae verba exponens Augustinus in lib. de fide et operibus 
cap. 14. inquit: Paulus , non quamlibet fidem ^ qua in Deum creditur^, 
sed eam salubrem , planeque evangelicam definivit , cujus opera ex di~ 
lectione procedunt : El fides , inquit , quae per dilectionem operatur . 
Unde illam fidem , quae sufficere ad salutem quibusdam videtur , ita ni- 
hil prodesse asseverat , ut dicat : Si habeam omnem fidem , caritatem 
autem non habeam , nihil sum . Animadvertere praeterea juvat, quod quum 
nonnulli ob eam Pauli propositionem , Homo , non ex operibus , sed ex fide 
justificatur , non bene perceptam existimarent , solam fidem , non autenu 
opera necessaria esse ad aeternam salutem , Apostolus Jacobus in sua catho- 
lica epistola ut errorem hunc de medio tolleret , demonstrare assumpsit , 
fidem sine operibus mortuam omnino esse , idem afferens Abrahami exem- 
plum , dicens ; Abraham pater noster nonne ex operibus justificatus est, 
offerens Isaac fidium suum super altare? Vides ^ quoniam fides cooperabatur 
operibus illius , et ex operibus fides consummata est ? Numquid Paulo 
/Contradicebat Jacobus ? Absit. Ait quippe Augustinus in Q. 76. inter 83 . 
Qui putant istam Jacobi apostoli sententiam contrariam esse illi apo- 
stoli Pauli sententiae , possunt arbitrari , etiam ipsum Paulum sibi esse 
contrarium , quia dicit alio loco : JSon enim auditores legis justi sunt 
apud Deum , sed factores legis justificabuntur . 

Ad 2. Quando Apostolus ait , justificationem fieri gratis , affirmat id 
per oppositionem ad opera legis sine gratia patrata , non per oppositionem 
ad opera supernaturalia . Quinimmo affirmans, fieri justificationem gratis 
per fidem , quum de fide loquatur , ut diximus j quae per dilectionem 
operatur , supernaturalia opera tanquam dispositiones includit . Et nihilo- 
minus recte dicitur, fieri justificationem gratis , Quia ipsa fides , unde inr- 
cipiunt bona merita^ gratuitum donum Dei est, ait Augustinus in ep. ad 
Sixtum , et Tridentinum sess. VI. cap. 8. Quia fides est humanae salutis ini- 
tium etc. Nec officit , quod solam fidem commemorans dicat , AW ex ope- 
rtbus^^am ne dicerent, ait idem S. P. lib. de grat. et lib. arb. cap. 7., 

suis operibus se donum tale meruisse , continuo subjecit ; 'Non ex operibus , 
ne forte quis extollatur . Non quia negavit , aut evacuavit opera bona, cum- 
dicat , Deum unicuique reddere secundum opera sua ,* sed quia opera 
sunt ex jide , non ex operibus fides ; ac per hoc ab illo sunt nobis opera 
justitiae , a quo est ipsa fides , de qua dictum est : Justus ex fide vivit . 

Ad 3 . Allirniat Tridenlltia synodus , neque Udeja neque opera justifica- 
tionem promereri . Cur ergo proteslantes ad justificationem praerequirunt 
fidem ? Itaque Tridentina synodus hoe sensu alUnnat , fidem et opera ju- 
stificationem non promereri , quatenus fidei et operibus , etiam cum gratia 
patratis , non inest ad justificaiiotiem meritum de condigno , sed tantum de 
congruo . Nam quum idem concilium in cap. 6. praecedente doceat et pro- 
bet , fidem et opera supernaturalia ad justificationem absolute praerequiri ^ 
ex conse([uente tradit , fidem et opera promereri juslilicationem -de cpngruo . 
Unde aflirmans cap. 8. , fidem et opera non protnereri justificationem , inten- 
dit proculdubio statuere , fidem et opera non promereri justificationem de 
condigno . Quod si haeretici pertinaciter adhuc contendant , concilium a fide 
et operibus omne prorsus excliulere meritum sive de congruo sive de con- 
digno , non contradicam . Sed eo in casu loquitur concilium de fide infor- 
mi et mortua , atque de operibus sine, gratia patratis , quae plane nullum 
ad justificationem assequendam meritum habent. Huic solutioni favent con- 
cilii verba, quae e vestigio sequuntur: Si enim gratia est , jnm non .ex 
operibus: alioquin , ni idem ui/posiolus inquit, gratia jam non est gra- 
tia . Apostolus autem per haec verba excludit a gratia opera nat,uralia , 
Ad 4 ' Loquitur Pater de. merito de condigno aeternae vitae.; ver- 
borumque illius sensus est, opera, quae fiunt ante justificatiopem , etiamsi 
cum actuali gratia sint patrata , meritum non habere aeternae vitae , quae 
repromissa non est, lusi justificatis Non autem excludit supernaturalia ope- 
ra lanquam dispositiones ad justificationem , Quod patet i. ex quo dicat, 
sermonem ibi facere de fi(le., 'quae per dilectionem operatur , ut supra ob- 
servavimus; 2. ex quo cap. ejusdem libri 8. demonstret, iis, qui renovari 
per baptismum volunt, necessariam esse poenitentiam ex illQ..Act. 'Apost. 
loco cap. 2. Poenitentiam agite, et baptizetur unusquisque vestrum ', 3 . 
quoniam ibid. ait., de lioc argumento sc fusius pertractasse in lib. de spir. 
et lilt. cap. 9. Ast eo loci inquit: Justijicati gratis .per gratia,m . Non 
itaque justificati per legem , non justijicati per propriam voluntatem : sed 
justificati gratis per. gratiam ipsius ; non quod sine voluntate nostra fiat , 
'sed voluntas nostra ostenditur jnjirma per legem, 

Obj. adversus utramque propositionem. I. Matlh. cap. 9. legitur, Chri- 
stum. dixisse mulieri : Fides tua te salvam fecit . Et Apostolus ad Rom. 
‘cap. i.* Justus., inquit, cx fi.de vivit. Et cap. 10. Corde creditur ad ju- 
stitiam . His. similia mulla sunt in Scripturis, quae suadent, fidem justifi- 
care, non alia bona opera. II. Mallii, citato cap. 9. Christus sic alloquitur 
paralyticum.: Conjide jili ; remittuntur tibi peccata tua. Sola ergo fides 
specialis .prpmissionum , quae in quadam consistit fiducia, sufficit ad justi- 
fipationcni ... , 

Rcsp. ad I. Loquitur memoratis in argumento locis Scriptura de fide, 
quae per dilectionem operatur , quaeque aliarum est initium gratiarum , non 
^ fide nuda , vel mortua et informi . Responsio haec patet ex dictis . Il- 
lud dumtaxat animadverto , quod sacrae litterae salutem ac vitam aeternam 
tribuunt etiam timori, caritati, spei, ceterisque virtutibus . Saepius autem com- 
memoratur fides , quia ipsa prima datur , ex qua impetrentur cetera , 
quae proprie opera nuncupantur ^ in quibus Juste oioitur^ scribit S. P. Au- 
gustinus in lib. de praed. SS. cap. 7. Praeterea nonnulla Scripturae testi- 
monia , in quibus sermo fit de caussa miraculorum , ut est illud Christi 
apud Lucam cap. 8. ad mulierem dicentis , Crede tantum , et salva erity 
prdleslantium sententiam minime juvant . Nam sola fides , quae si nuda sit 
non sufficit ad justificationem , sufficere potest ad obtinendum a Deo mi- 
raculum , ut accidit filiae archisynagogi , de qua sermo fit apud Lucam , 
quaeque intuitu fidei patris sui a mortuis fuit a Christo revocata ^ 

Ad 2. Illud Scripturae testimonium aliaque ejusdem generis , quae ad- 
duci possunt, demonstrant, ad justificationem requiri vivam fidem cum fi- 
ducia ( a spe tamen non distincta ) conjunctam ; quod catholici non infi- 
ciantur . Non probant autem, sufficere solam illam ab haereticis excogitatam 
fiduciam . Nam antequam paralyticus in Christum confideret , habuit fidem 
in divinitatem et omnipotentiam illius , et habuit praeterea spem , c^uoniam 
fide tenens, Christum esse omnipotentem ac proinde Deum, speravit , fore 
ab eo salutem accepturum . Tantaque fides ac spes in illo fuit , ut e tecto 
una cum grabato in domum ad Christi pedes descenderit . Quare paraly- 
tici factum contrarium potius demonstrat . Alia , quae afferri ab haereticis 
possunt , solutionem habent ex dictis . 


CAPUT IV. 


De proprietatibus justiJiccUionis . 

Tres sunt secundum omnes catholicos praecipuae justificationis pro- 
prietates , videlicet, incertitudoy amissibilitas y et inaequalitas . \Aexn. 

est ac dicere , nemo certus esse potest certitudine fidei , cui falsum sub- 
esse nequeat , se eSse revera justificatum ; homo quantumvis justus potest 
per novum peccatum justitiam ac sanctitatem amittere ; atque justitia , qua 
justi sumus ac sancti , non est in omnibus ac singulis justis aequalb , sed 
in alio major est , in alio minor. De prima justificationis proprietate, nem- 
pe de incerlitudine , Tridentina synodus sess. VI. cap. 9. loquitur ; Quili- 
bet , dum seipsum , suamque propriam infirmitatem , et indispositionem 
respicit , de sua gratia formidare , et timere potest , cum nullus scire 
valeat certitudine fidei , cui non potest subesse falsum y se gratiam Dei 
esse consecutum . De altera autem proprietate , seu araissibilitate , haec ea- 
dem S. synodus sentit ejusd. sess. can. a 3 . Si quis hominem semel justi^ 
ficatum dixerit amplius peccare non posse , neque gratiam amittere ... 
anathema sit . Hoc denique statuit de tertia justificationis proprietate , ni- 

mirum inaequalitate , can. sequente : Si quis dixerit , justitiam acceptam 
non conservari , atque etiam non augeri coram Deo , per bona opera ... 
anathema sit . 

E contra vero recentiores haeretici has justificationis proprietates esse 
statuunt, nempe certitudinem, inamissibilitatem , aequalitatem; et ajunt, 
certum esse hominem certitudine fidei , cui falsum subesse non potest , de 
sua justificatione ; a justitia semel accepta non posse per quodcumque pec- 
catum amplius excidere; atque illam esse in omnibus justis aequalem, nec 
augeri posse nec minui. Monstruosi hujus systematis ratio ex eo petenda 
est , quod praefati haeretici teneant , justificationem haberi ex speciali divi- 
narum promissionum fide . Quum enim quisque certus esse possit , firmam 
se habuisse in divinas promissiones fidem , certus proinde erit quoque de 
sua justificatione. Et quoniam non nisi praedestinati vera justificatione do- 
nantur, fit , ut justificatio in eo, qui semel justus evasit, immutabilis sit, 

3 uomodo immutabile est praedestinationis decretum . Fides autem specialis 
ivinarum promissionum , aut Christi justitia hominibus imputata , aut non 
imputatio peccati est omnino aequalis in omnibus ,* proindeque aequalis in 
omnibus , juxta haereticos , est etiam justificatio . Singula nunc pessimae 
hujus doctrinae capita sunt refellenda . Propterea sit 

CONCLUSIO I. ^ 

Nemo mortalium certus esse potest , certitudine fidei , 

se esse justificatum . 

Prob. I. Scripturis. Prov. cap. 28. legitur: Beatus homo ^ qui semper 
est pavidus ... Qa/ confidit in corde suo , stultus est . Eccles. cap. g. 
Sunt justi y atque sapientes , et opera eorum in manu Dei : et tamen 
nescit homo , utrum amore an odio dignus sit . Et Eccl. cap. 5 . De pro- 
pitiato peccato noli esse sine metu. Ex N. T. Apostolus ad Rom. cap. ii. 
Noli altum sapere , sed time . In I. ad Cor. cap. 4 * Nihil enim mihi 
conscius sum : sed non 'in hoc justificatus sum . Ad Philipp. cap. 2. Cum 
metu , et tremore vestram salutem operamini . Ubi ergo est iila ab hae- 
reticis jactata certitudo de propria justificatione ? 

Prob. 2. Augustini auctoritate, qui in lib. de perf. just. cap. i 5 . in- 
quit : Quantalibet justitia sit praeditus homo , cogitare debet , ne aliquid 
in illo , quod ipse non videt , inveniatur esse culpandum , cum rex ju- 
stus sederit in throno , cujus cognitionem fugere delicta non possunt , 
nec illa , de quibus dictum est : Delicta quis intelligit ? Gemina his ante 
Augustinum tradiderant Cyprianus de eleem.. Rasilius in const. monast. cap. 
2. , Hieronymus dial. I. adv. Pelag. , et post Augustinum Gregorius M. lib. 
IX. mor. 'cap. 17., Bemardus serm. III. de adv., aliique. 

Prob. 3 . ratione . Ad justificationem habendam non solum requiritur 
voluntas Dei gratiam largientis , sed etiam voluntas hominis assentientis, at- 
que exercentis virtutes , ut antecedente capite probavimus. Ast nemo certus 

esse potest certitudine fidei de rectitudine propriae voluntatis . Quis enim 
certo scire * potest , se totam legem in qualibet gravi materia servasse? Pos* 
sumus quippe et per ignorantiam et per inadverlentiam in multa prolabi 
peccata , quum simus infirmi . Praeterea quot sunt opera , quae nobis pro- 
diisse videntur ex radice caritatis , quum prodierint revera ex occulta radi- 
ce cupiditatis ? Denique certitudo illa ex speciali promissionum fido juxta 
haereticos profluens eodem modo respectu justificationis se habet , ac re- 
spectu praedestinationis et perseverantiae finalis . Ita opinantur haeretici. Ast 
nemo certus est certitudine fidei de propria praedestinatione ac perseveran- 
tia finali. Nec ergo certus esse potest certitudine fidei de propria justifica- 
tione. 

SCIIOLION . 

Non inficiamur tamen , certum esse posse hominem de sua justificatio- 
ne certitudine spei ; quae consistit in hoc, ut homo divinae gratiae et bo- 
norum operum innixus exercitio, certo speret, se esse justum, atque idcirco 
fore aeternam accepturum repromissionem , Haec autem certitudo conjuncta 
semper est cum formidine atque timore , ad differentiam certitudinis fidei, 
quae omnem excludit formidinem j quam certitudinem habere solemus de 
fidei nostrae mysteriis , et qua dicunt haeretici , nos certos esse debere de 
propria justificatione . 

CONCLUSIO II. 

Justificatio non est immutabilis j adeoqiie possunt Justi a propria 

excidere sanctitate . 

\ 

Prob. I. sacris litteris. Ezech. cap. 33. legitur: Fili hominis , dic ad 
Jilios populi tui : Justitia justi non liberabit eum in quacumque die pec- 
caverit . Et iterum : Cum recesserit justus a justitia sua , feceritque 
iniquitates , morietur in cis . Apostolus in I. ad Cor. cap. 3. inquit : 
Si quis templum Dei violaverit , disperdet illum Deus. Et cap. lo. Qai 
se existimat stare\ vident , ne cadat . In ep. ad Eph. cap. 5. Hoc scito- 
te intelligentes , quod omnis fornicator, aut immundus , aut avarus, quod 
est idolorum servitus , non habet haeredilatem in regno Christi , et Dei . 
Accedunt his exempla plurima ex Scripturis deprompta .• Salan , v. g. , 
Adam, Da vid, Simon magus nuncupatus, aliique fuerunt justi,- et a propria 
deinde exciderunt justitia . Non est ergo justificatio immutabilis . 

Prob. 2 . ex PP. Tertullianus de poenit. inquit : Nonne multi postea 
excidunt ? Nonne a multis donum illud aufertur ? Cyprianus de -exhort,.- 
mart. Ereptos , inquit , de faucibus diaboli , et de laqueis saeculi liberatos 
non debere denuo ad saeculum reverti , ne perdant quod evaserint , Chry- 
sostomus hom. iu cap. 8. ep. ad Rom. inquit: Si dism hic < es, depuleris 

a te spiritus gratiam , et non ea servata , aheas ex hac vita , periisti , 
quanquam resurrexeras . Hieronymus llb. II. cont. Jovin. Si peccaveri- 
mus , inquit , et per peccati januam ingressus Jiierit diabolus , protinus 
Christus recedit. S. Augustinus in lib. de corr. et grat. cap. i3. ita 
scribit : Credendum est, quosdam de filiis perditionis , non accepto dono 
perseverandi usque in finem , in fide , quae per dilectionem operatur , 
incipere vivere ... et postea cadere , neque de hac vita , priusquam id 
contingat , .auferri . Innumeris autem in locis S. doctor tradit, justos a ju- 
stitia ac sanctitate excidere, et praecipue in lib. de dono perseverantiae. 

Prob. 3. theol. ratione . Experientia constat , plurcs homines , qui dum 
parvuli essent justificationem per baptismum receperunt, in peccata ac 
scelera prolabentes , impios evadere . Vel ergo dicendum est , non fuisso 
illos in baptismo justificatos , quod absurdum est ; vel confitendum , posse 
hominem *ab accepta excidere justificatione. Praeterea , si justus a recepta 
sanctitate recedere nequiret, quilibet justas actu finaliter perseveraret, quod 
falsum omnino est . Tandem , admissa semel protestantium sententia , frustra 
homo, qui semel justificatus est , gehennae poenas timeret ; frustra ad legem 
adlaboraret observandam j frustra a Deo donum peteret perseverantiae . Quae 
absurdissima esse , nemo non videt . 

CONCLUSIO III. 

» Justificatio non est in omnibus justis aequalis j et in singulis 

augeri potest . 

Prob. I. Script. Prov. cap. 4* sic habetur; Justorum semita, quasi 
lux splendens , procedit , et crescit usque ad perfectum diem . Apostolus 
ad Philipp. cap. i. Hoc oro, inquit, ut caritas vestra magis ac magis 
abundet in scientia , ac in omni sensu . Apoc. cap. ult. legitur : Qui ju- 
stus est , justificetur adhuc : et sanctus , sanctificetur adhuc . 

Prob. 2 . orationibus Ecclesiae , quae Dom. XIII. post pent. sic Deum 
orat : Da nobis fidei , spei , et caritatis augmentum . Sunt in liturgia pia- 
res aliae consimiles orationes . 

Prob. 3. ex PP. Ambrosius lib. V. in Luc. inquit ; Diversa merita 
sunt in regno caelorum . S. P. Augustinus tract. Vl. in Joann. scribit : 
Ipsi spirituales sancti in Ecclesia sunt alii aliis sanctiores , alii aliis 
meliores . Et tr. LXVII. in eumd. evangelistam , Multae , ait , mansio- 
nes diversas meritorum in una vita aeterna significant dignitates . Gre- 
gorius M. in lib. IV. mor. cap. 3t. In hac vita nobis est discretio operum. 

Prob. 4* ratione . Ad justificationem requiruntur fides , spes , caritas , 
aliaeque virtutes lanquara praeviae dispositiones . Hae autem virtutes ab aliis 
in sublimiore, in remissiore gradu ab aliis possidentur , Unde et justificatio 
in uno major est, in alio minor. Praeterea, essentia justificationis est aliquid 
renovans animam , eique interius inhaerens, et proprie est caritas. Ast vero 
quod interius animam renovat , eique inhaeret , seu caritas , nonne habet gra- 

dus suos? Demum beatitudo , quae justificationi rependitur) non est aequa- 
lis in omnibus , ut de Dei visione agentes demonstravimus : quare nec ju- 
stificatio f cui tanquam merces aeterna debetur beatitudo ) est in omnibus 
justis aequalis . 

Refelluntur adversariorum argumentationes . 

Obj. I. adv. I. thes. Paulus in ep. ad Rom. cap, 5. inquit : Justi-* 
ficati ergo ex fide , pacem habeamus . Quid est pacem habere , nisi esse 
infallibiliter certum ? II. Ibidem cap. 8. Certus sum ) inquit ) efuia neque 
mors , neque vita ... neque creatura alia poterit nos separare a caritate 
Dei , Justi itaque certi sunt de propria justificatione . III. Eodem capi- 
te scribit ; Ipse enim Spiritus testimonium reddit spiritui nostro y quod 
sumus filii Dei . Ast testimonium Spiritus certum est et infallibile . IV. 
Idem Paulus in II. ad Cor. cap. i3. ita loquitur: Vosmetipsos tentate ^ 
si estis in fide : ipsi vos probate . An non cognoscitis vosmetipsos , quia 
Christus Jesus in vobis esti nisi forte reprobi estis . Quid clarius ? 

Resp. ad I. Apostolum nomine pacis eo in loco non infallibilem justi- 
heationb intelligere certitudinem , sed gratiam et reconciliationem per Chri- 
stum , ut ex illius scopo et ex toto contextu luculentissime patet . 

Ad 2 . Apostolicae sententiae sensus hic est ; Certus sum, hoc est, 
existimo, puto, spem habeo, quia neque mors etc. Quod patet , tum quia ea 
sumitur phrasis ab Apostolo cap. 1 5. subsequente , ubi inquit : Certus sum, 
fratres ... quoniam et ipsi pleni estis dilectione , et in II. ad Timoth. cap. i . 
Certus sum autem , quod et in te habitat fides non ficta ; tum quia Hie- 
ronymus in ep. ad Algasiam eumdem textum hoc modo legit : Confido enim, 
quia neque mors etc. Deinde quod de se ipso dicit Apostolus , non est af- 
ferendum in exemplum j ei quippe revelatum a Deo speciali modo fuerat, 
se esse justificatum , ut ex ep. ad Timoth. colligitur . 

Ad 3. Hoc sibi vult Apostolus Paulus , quod nempe anima illa , in qua 
Spiritus Sanctus habitat, justa est ac Dei amica . Spiritus namque Dei non 
nisi justis datur ac sanctis . Verum quis certo novit, se inhabitantem Spi- 
ritum S. habere? Potest id justus sperare, probabilibusque agnoscere con- 
jecturis , ex propria conscientia , ex Sacerdotis absolutione petitis . Ast cer- 
to et infallibiliter id cognoscere nemo potest , nisi specialem a Deo habeat 
revelationem , uti in Scripturis legitur de Moyse , Elia , Paulo , nonnullis- 
que aliis sanctis viris . 

Ad 4* Etiam hic loquitur Paulus de certitudine spei , non fidei ; ait 
quippe: Ipsi vos probate. Qui autem de justificatione sua certus est cer- 
titudine fidei , non opus habet experimento . Deinde non loquitur ibi re- 
vera Apostolus de Christi praesentia per gratiam sanctificantem , sed de il- 
lius praesentia per virtutem miraculorum, aut per fidem annunciatam , ut 
ex contextus apparet lectione . Nec quidquam officit , quod ibidem dicat : 2Vi- 
si forte reprobi estis . Nam idem ea phrasis valet, ac si diceret* Nisi for- 
te viles estis,, nullam habentes dignitatem , quemadmodum in versiculo se- 

quenle : Spero autem , quod cognoscetis , ^ia nos non sumus reprobi . Do 
certitudine spei et conjecturali intelligi debent multa alia Scripturae , ac pa- 
trum testimonia , io quibus tantopere fidunt adversarii . 

Obj. a. conL a. prop. ex V. T. Psal. CXVIII. legitur : iVora enim , qui 
operantur iniquitatem y in viis ejus ambulaverunt . Psal, XXXVI. Cum ceci- 
derit , non collidetur , Jer. XXXII. Timorem meum dabo in corde eorum , 
ut non recedant a me . Ia Cant. cap. ult. Aquae multae non potuerunt 
extinguere caritatem . 

Resp. ad i . psalmistam laudato in psalmo demonstrare , non posse simul 
consistere peccatam et justificationem . Qui namque iniquitatem operatur , 
is plane peccat ; qui vero peccat, in viis Domini non ambulat . Atque id- 
circo facit laudatum oraculum contra haereticos autumantes , posse in eo- 
dem subjecto consistere simul peccatum et justitiam . 

Ad a. respondet S. P. Augustinus , qui in eumd. psal. serm. II. scribit : 
Contingat illi , ut aliquam tribulationem patiatur , aliquam exhonoratio- 
nem , aliquam contumeliam , aliquam afflictionem , aliqua damna , et ce- 
tera quaecumque abundant in vita ista : proponit sibi Dominum suum 
quanta genera tentationum passus est , et non conturbabitur cum ceciderit . 

Ad 3. Idem S. Pater lib. 4* cont. a. epist. Pelag. cap. 6. demonstrat, 
lo<|ui ibi piophetam de gratia non habituali, sed actuali . Actualis autem gra- 
tia deest aliquando etiam justis . 

Ad 4* sacer auctor sermonem ibi instituit de gratia habituali , et 
sensus est, hominem sanctificantem gratiam habentem , et gratiam actualem, 
et propriae voluntatis cooperationem , semper in justitia perseverare . Ast 
deest aliquando actualis gratia etiam justis; deest et propriae voluntatis co- 
operatio ; atque ita amittit justus acceptam justificationem . Vel ibi sermo 
fit de Ecclesia, et sensus est, nec hacreses, nec persecutiones, nec hominum 
scelera adversus Ecclesiae firmitatem quidquam posse , quum de ea dictum 
sit; Et portae inferi non praevalebunt adversus eam - 

Obj. 3. cont. camd. ex N. T. Joannes in I. ep. cap. 3. Omnis , inquit , 
qui natus est ex Deo^ peccatum non facit , quoniam semen ipsius in eo 
manet ^ et non potest peccare^ quoniam ex Deo natus est . Et cap. 5. ait: 
Scimus , quia omnis , qui natus est ex Deo , non peccat : sed generatio 
Dei conservat eum . Et de reprobis e contra inquit ibidem cap. a. 
nobis prodierunt , sed non erant ex nobis . Eliam Christus Joannis cap. 
4 . ait; Qui biberit ex aqua ^ quam ego dabo ei, non sitiet in aeter- 
num . Et Paulus in 1. ad Cor. cap- i3. scribit : Caritas nunquam exci- 
dit . Haec certe non demonstrant , justos non posse peccare et a justifica- 
tione non excidere ; experientia quippe patet , etiam justos divinam infringe- 
re legem . Sed dicuntur non posse peccare et a caritate non excidere , qua- 
tenus, peccata quum eis non imputentur, acceptam semel non amittant ju- 
stificationem , quum e contra reprobis quidquid agunt vertatur in nequitiam. 

Resp. ad i. et 2 . Illorum verborum sensus est , quod homo justus 
in sensu , ut inquiunt, composito nec peccat , neque peccare potest ; vide- 
licet, justus quamdiu justus est , noc peccat, nec potest peccare, quoniam 

componi nequit peccatum cum jusiiiia . Rem ita ae habere, patet ex Joan- 
nis scopo , qui eo in capite filios Dei secernere intendit a filiis diaboli , ut 
inferat inde , praeter fidem necessaria esse ad aeternam consequendam vitam 
bona opera . Unde inquit: Filioli , nemo vos seducat x qui facit justitiam , 
justus, est , sicut, et ille justus est , Qiii facit peccatum ; ex diabolo 
qst j quoniam ab initio diabolus peccat In hoc apparuit fdius Dei , ut 
dissolvat opera diaboli . Omnis , qui natus est etc. Quare • sensus est ; Qui 
semen habet Dei, ct per gratiam a Deo regeneratus est, nec peccat, nec pec- 
care potest quoniam non a gratia et caritate , sed a diaboli malitia pecca- 
tum proficiscitur . Eodem sensu consimiles evangelii propositiones sunt ex- 
plicandae'. Ita quod legitur Malih. cap. 'j. Non potest arbor bona ma-> 
los fructus facere , et ad Rom. cap. 8 . aiiteni in carne sunt , Deo 

placere non possunt : hoc est , nequeunt a caritate , quae est arbor bona , 
proficisci peccata , et opera carnis , quae sunt peccata , lion possunt placere 
Deo . • . ' 

Ad 3. respondeo cum Augustino , qui in lib. de dono persev. cap. 9 . 
Quid est , quaeso , inquit , non erant ex nobis ? 'Nonne vocati fuerant ... 
cx impiis justificati , et per lavacrum regenerationis renovati Sed si 
haec audiret ille , qui sciebat proculdubio quod dicebat , respondere pos- 
set , et dicere : f^era sunt haec ; secundum haec omnia ex nobis erant j 
verumtamen secundum aliam discretionem non erant . Non ergo reprobi 
dicuntur non esse ex nobis , quod nunquam fuerint justificati j sed quia 
non erant ex numero electorum , licet fuerint aliquando et ipsi justi . 

Ad 4- Loquitur Christus apud Joann. citato cap. de evangelio ac fide 
reparatoris , et sensus est , baptismum et evangelicam fidem dare cultori- 
bus suis vitam aeternam . Vel aquae nomine intelligi cum Augustino po- 
test aeterna beatitudo , quam qui semel gustaverit , nunquam 'amittet . 

Ad 5. Vult Apostolus laudata in argumento sententia praeemlncntiam 
demonstrare caritatis , ex qua fides , spes, aliaeque virtutes sunt in hac vita 
dumtaxat , quum caritas etiam in patria permaneat . Unde ait : Caritas 
nunquam excidit , sive prophetiae evacuabuntur , sive scientia destruetur . 
Ex parte enim cognoscimus , et ex parte prophetamus . Cum autem ve~ 
nerit quod perfectum est , evacuabitur quod ex parte est . 

.Obj. ultimo cont. eamd. thes. S. P. Augustinus tr. III. in I. Joann. ep. 
scribit : Unctionis sacramentum es/, virtus ipsa invisibilis ; unctio invisibi- 
lis , Spiritus Sanctus j unctio inoisibilis , caritas illa est , quae in quo- 
cumque fuerit , tanquain radix illi erit , quamvis ardente sole aresce- 
re non potest . Omne quod radicatum est , nutritur calore solis , non are- 
scit . II. .T iact. VIII. ait : Radicata caritas est ? securus esto , nihil mali 
procedere potest. 111. In lib. autem de corr. et gr. cap. 9 . Tunc, inquit, 
vere sunt., quod Appellantur , si manserint in eo, propter quod sic appel- 
lantur... Si autem perseverantiam non habent, id est, in eo, quod coepe - 
rwit .esse , non manent , non vere appellantur quod appellantur . 

" Resp.. ad I. lloc in allata sententia exprimere voluit S. Pater, quod 
bona opera, quae fiimt ab hominibus caritatem habentibus, nou pereunt, sed 


permanent etiam post mortem , ad differentiam eorum, quae ab hominibus’ 
fiunt cupiditate praepeditis . Quapropter dicens Augustinus , caritatem non 
arescere, affirmare non intendit, nunquam caritatem a justo recedere, et- 
iamsi peccet , sed fructus ac opera caritatis non perire . Ratio autem , cur 
ita ratiocinatur, est, quoniam ibi justos ac fideles homines hortatur, ne au- 
res praebeant seductoribus tentantibus vel promissione bonorum vel poe- 
narum mortisque comminatione , quippe quod haec temporalia a cupiditate 
profluentia cito transeunt et pereunt , quae proficiscuntur e contra ex radice 
caritatis, nunquam arescunt. Nemo vos seducat^ inquit, ad mortem \j>ro^ 
missionem vitae aeternae desiderate . Quid potest mundus promittere ? 
Quidquid libet promittat^ fortassis crastina morituro promittit. Et qua fron- 
te aa illum , qui manet in aeternum , exiturus es ? Sed minatur mihi 
potens homo , ut aliquid mali faciam . Quid minatur ? Carceres , cate- 
nas , ignes , tormenta , bestias ; numquid ignem aeternum ? Ex quibus 
duo colligo : primum , allatis in argumento verbis S. Patrem comparationem 
instituere inter opera , quae ex radice veniunt caritatis, iliaque ex cupiditatis 
radice proficiscentia, ac proinde non affirmare, caritatem in justis nunquam 
arescere; secundum, justos homines posse utique propriam amittere justifi- 
cationem , quum eos post Joannem adhortetur , ne se a falsis hominibus 
seduci ob temporalia bona sinant ad justificationem et gratiam amittendam. 

Ad 2 . respondetur eodem modo . Loquitur nempe S. doctor de operi- 
bus a caritate profluentibus , meritoque ait , nihil mali a caritate proce- 
dere posse , quum malum proficiscatur a cupiditate . Unde inquit : Radica- 
ta est cupiditas ? species potest esse bonorum factorum , vere opera bona 
esse non possunt . Radicata est caritas ? securus esto , nihil mali proce- 
dere- potest . 

Ad 3. Nomine filiorum Dei intelligit ibi Augustinus filios Dei, seu ju- 
stos finaliter , videlicet praedestinatos ; et sensus est , nonnullos in hac vita 
videre nos homines, qui vere justi ac sancti sunt, quique adeo praedesti- 
nati a nobis existimantur . Sed coram Deo , quamvis justi sint et filii ejus ad 
tempus , non sunt tamen filii Dei finaliter , hoc est, electi ac praedestinati . 

Quae opponere adversarii possunt adversus tertiam propositionem , ex- 
plicata vide et soluta in lib. de visione Dei , ubi de inaequalitate disserui- 
mus beatitudinis . 

CAPUT V. 

De merito hominis justi . 

Haereticorum sententia circa hominis meritum haec est . i. Omnia 
humana opera, si in se inspiciantur , sunt sordes et inquinamenta, proinde- 
que nullius omnino meriti ; quoniam opera , quae dicuntur bona , a con- 
cupiscentia, quae in unoquoque est, contaminantur. Contendunt tamen , non 
esse penitus infructuosa , siquidem Deus benignitate sua illa ad examen non 
revocare dignatur, eaque tanquam pura ac mercede digna acceptare . 2 . Hinc 
Tom. V. Marcellius Theol. 44 

audaciter asserere non verentur , opera bona necessaria ad salutem aeter- 
nam non esse 5 quamvis aliquo lilulo non onmino superflua esse doceant , 
praesertim , quod per illa fldeles Cliristum glorilicent , quod testimonium 
prael)eant bonae conscientiae , et quod ad proximi valeant aedilicationera 
3. Hoc falso posito systemate , invehunt vel in ipsum meriti nomen , et post 
Calvinum aflirmant , esso a sacris Scripturis extraneum , atque ab aliquo ra- 
lula Sophista ( sic enim catholicos appellant theologos ) inventum j quan- 
quam et ipse Calvinus et multi alii novatores meriti nomen adhibere non 
dedignenlur . Sed in eo admittendo tales requirunt conditiones , ut idem sit 
ac omnem meriti rationem ab Immanis operibus amovere . Haec illi . 

Catholici e contra tenent , multa esse hominum opera , quae in se in- 
specta bona sunt , dummodo per Dei gratiam fiant 5 esse illa christiano ho- 
mini necessaria, non ob eas dumtaxat caussas ab haereticis assignatas , sed 
ob aeternam quoque vitam consequendam ; ac propterea inesse operibus 
illis veram ac proprie dictam meriti rationem , quamvis meritum illud sit 
aliquando de condigno , aliquando vero de congruo , ut loquuntur theo- 
logi . Hinc errare ajunt haereticos , vel dum meriti nomen insolenter reji- 
ciunt, vel dum illas statuunt conditiones, quae ab humanis operibus ratio- 
nem meriti removent . Refellendi sunt ergo quoad singula errorum suo- 
rum capita . 

Sed primo de nomine ipso atque divisione meriti aliquantulum est in- 
quirendum . Meritum ergo , universim loquendo , nomen est , quod malo 
et bono operi promiscue tribuitur . Eccl. enim cap. iG legitur : J\fiseri- 

cordia faciet unicuitpie locum secundum meritum operum suorum . En me- 
riti nomen operi bono tributum . Apostolus autem ad Ilebr. cap. 10 . no- 
men illud tribuit etiam operi malo dicens : Quanto magis putatis deterio- 
ra mereri supplicia , qui fdium Dei conculcaverit ? Usus autem penes 
omnes invaluit theologos , ut non malo , sed bono dumtaxat operi nomen 
meriti tribuatur . Male autem Calvinus affirmat , nomen istud ab aliquo 
sophista rabula fuisse inductum ,• quum expresse habeatur in sacris litteris 
et in sanctis patribus . Nam praeter Ecclesiastici textum paiillo ante rela- 
tum , ait Apostolus in ep. ad Hebr. cap. i3. Talibus enim hostiis prome- 
retur Deus . Atque ex SS. PP. scribit Cyprianus de praeceptis ecclesiasti- 
cis : Praeceptis obtemperandum est , ut accipiant merita nostra mcrcedem . 
Et Augustinus in ep. ad Sixtum ; Vita aeterna meritis praecedentibus 
redditur . 

Meritum autem duplex distinguitur a theologis ,• unum de condigno , 
alterum vero dc congruo . Primum est illud, cui ex justitia praemium seu 
merces debetur ; alterum , cui debetur aliquid ex mera condecentia . Sed 
de hac meriti divisione egimus paullo fusius alibi . Nec est quod adver- 
sus hanc quoque divisionem insurgant haeretici , quasi absque ullo funda- 
mento inventa sit a scholasticis . Nam licet in sacris litteris non reperiantur 
expresse nomina haec de congruo et de condigno , habentur tamen aequi- 
valentcr ac secundum significationem . Et praeterea licitum est theologis , 
novis emergentibus erroribus , nova procudere nomina , quemadmodum fa- 
ctum esse diximus cum vocabulo «fdayioi. 


Videamus modo quaenam requirantur ad utriusque meriti conditio- 
nes . Ad meritum dc condigno requiruntur sequentes . 

I. Opus f cui insit meritum de condigno, esse debet bonum , dicente Do- 
mino ad Camum Gen. cap. 4. JSonne si bene egeris, recipies-, sin autem male, 
statim in foribus peccatum aderit ?, et Apostolo ad Roiii. cap. G. Stipendia e- 
mm peccati mors. Operis autem boni nomine actura intelligimus, quo fruimur 
Deo , et utimur creaturis j quum e contra malum sit uti Deo , et creaturis frui'. 

II. Necesse est, ut opus sit liberum , non libertate modo a coactione, 
sed et libertate a necessitate, juxta illud Eccl. cap. 3i. Qui- potuit trans- 
gredi , et non est transgressus j facere mala , et non fecit . Hinc ab la- 
nocenuo X. damnata merito fuit illa propositio: Ad merendum, vel de^ 
merendum in statu naturae lapsae non requiritur in homine libertas a 
necessitate , sed siifficit libertas a coactione . 

III. Debet praeterea opus ab eo patrari, qui sit m statu viae. Opera 
quippe, quae fiunt ab homine in constituto , nullam habere possunt 
rneriti rationem.. Quo sensu ait Ecclesiastes cap. ir. Si ceciderit li<nmm 
ad austrum, aut ad aquilonem , in quocumque loco ceciderit, ibi ^erit • 
et Christus Joannis cap. 9. Venit nox , quando nemo potest operari ; et 

ad Hebr. cap. item 9. Paulus : Statutum est hominibus semel mori ; nost 
hoc autem judicium . ' ^ ' 

IV. ^'equit opus meriti de condigno nomen habere, nisi fiat ab ho- 
mine gratia habituali adornato. Inquit enim Jacobus in sua epist. cap. i. 
Accipiet coronam vitae , quam repromisit Deus diligentibus se • et Chri- 
stus ipse Joan. cap. 1.4. Qui diligit me , diligetur a Patre meo : \t di- 
ligam eum , et manifestabo ei me ipsum ; et S. P. Augnsllnus cp. ad^Ana- 
stas. Pomis non est Jructus , qui ex caritatis radice non sur^it . 

• V. Ad meritimi de condigno exigitur tandem divina promissio . Un- 
de m ep. Jacobi cap i. legitur: Beatus vir, qui suffert tentationem : quo- 
mam cwn probatus fuerit , accipiet coronam vitae , quarn repromisit Deus 
diligentibus se. Et Apostolus ad Hebr. cap. 10. Voluntatem, inquit, fa- 
cientes , reportetis promissionem . Et Augustinus enarr. in psal. 100. Fide- 
lis Dotmnus , qui se nobis debitorem fecit , non aliquid a nobis accipien- 
do , sed aliquid , quod ei placuit , promittendo . Et Fulgentius ad Monim. 
Ae ipsum sua largitate dignatus est facere debitorem . Unde Tridentina 
synodus sess. 6. cap. 16. merito inquit: Bene operantibus usque in finem, 
et in Deo sperantibus ^proponenda est vita aeterna, et tanqiiam m-atia 
filus Dei misericorditer promissa , et tanquam merces ex ipsius Dei pro- 
missione bonis ipsorum operibus , et meritis fideliter reddenda . Haec quo- 
ad meritum de condigno . * 

Ad mentum autem de congruo duae dumtaxat requiruntur conditipnes: 
nempe, ut opus sit liberum’, et ut a gratia proficiscatur actuali . Requiri ad 
hoc mentum libertatem , non indiget demonstratione . Necessariam vero es- 
se aliquam actualem gratiam , fuse demonstravimus contra Pclagianos ct Se- 
mipelagianos . His hoc modo bene perpensis, ad rem tandem veniamus . 

CONCLUSIO I. 


Multa opera hominis in sua dignitate spectata hona sunt . 

Prob. I. ex Scripturis. Gen. cap. 4* legitur: Respexit Deus ad Ahel ^ 
'et ad munera ejus . Cap. 6 . Noc invenit gratiam coram Domino . Matth. 
cap. 26. Magdaleua dicitur bonum opus operata , ungendo pedes Jesu . Pau- 
lus in II. ad Tiraoth. cap. 4* se ait : Cursum consummavi ^ fidem serva^ 
,vi . Et ad Titum appellat opera fidelium bona , et utilia hominibus . Hu- 
jus generis inuumera invenies in sacris litteris . 

Prob. 2. ex PP. , qui in singulis eorum scriptis monent et hortantur 
fideles , ut bonis ac sanctis operibus Deo serviant , propriaeque respondeant 
vocationi . Id vero sancti patres non facerent, si omnia fidelium opera sor- 
des essent et inquinamenta , ut inquiunt haeretici . 

Probatur 3 . ratione . Praecipua caussa , cur protestantes affirmant , bo- 
na hominum opera esse in se sordes et inquinamenta, est , quod contami- 
nentur a concupiscentia . Verum id falsum penitus est ^ quoniam concupi- 
scentia est poena, non culpa , nisi per liberum voluntatis arbitrium homo 
motibus illius asseutiatur . 


CONCLUSIO II. 

Necessaria sunt homini opera bona ad vitam aeternam . 

Prob. I. ex sacris litteris, in quibus legitur , omnes prophetas hortari 
semper homines ad legem servandam, ut aeternam consequi valeant salutem. 
Matth. autem cap. 2 5 . habetur , Christum in mundi fine dicturum, electis : 
Possidete paratum vobis regnum a constitutione mundi : esurivi erum , 
et dedistis mihi manducare . Alibi dixit Christus : Si vis ad vitam ingre- 
di ^ serva mandata. Jacobus in epist. cathol. cap. i. inquit: Eistote facto- 
re^ verbi , et non auditores tantum , fallentes vosmetipsos . Et cap. se- 
quente subdit : 1 'ides sine operibus mortua est . Sed tempus terendum non 
est in re tam manifesta . 

Prob. 2. ex SS. PP. Chfysostomus orat. V. cont. Anom. Dogmatum , in- 
quit , salubritati addamus illam , quae in vita et operibus est, puritatem, ne 
dimidiata tantum habeamus , quae ad salutem pqrducunt . Ambrosius in 
cap. 4 * epist. ad Hebr. ait : Non sufficit fides , sed debet addi vita fidei 
condigna . S. P. Augustinus in lib. de grat. et lib. arb. cap. 7. redarguit 
eos, qui putant, Paulum docere, solam fidem sufficere ad vitam aeternam. 

Prob. 3 . ratione. Nemo salutem consequi potest absque justificatione, 
ut ipsi concedunt protestantes . Nemo consequi potest a Deo justificationem, 
nisi ad illam per fidem, timorem, spem, caritatem, aliaque bona opera dispo- 
natur , ut supra demonstravimus . Nemo itaque sine bonis operibus potest 
aeternam consequi salutem . 

Bojia opera hominis cum gratia actuali patrata nequeunt promereri de 
condigno gratiam habitualem , sed tantum de congruo j augmentum 
vero ejusdem justificationis promereri possunt de condigno . 

Prob. prior tbesis pars. I. S. P. Augustinus in ep. ad Sixtum , Pos^ 
sunt quidem dicere , inquit , remissionem peccatorum esse gratiam , quae 
nullis praecedentibus meritis datur . Quid enim boni meriti habere pos^ 
sunt peccatores ? Quibus verbis intelligit S. Pater meritum de condigno , 
ut ex dicendis paullo post apparebit . II. Meritum de condigno , divina sup- 
posita promissione, ita justitiae innititur, ut quod merito debetur, debeatur 
ex justitia , dicente Fulgentio in prologo Ub. ad Monim. de Deo : Se ipsum 
sua largitate dignatus est facere debitorem . Ast homini per solam actua- 
lem gratiam operanti nihil ex justitia debetur; supponitur quippe homo il- 
le adhuc peccator . III. Ut homo aliquid de condigno mereatur , necesse est 
ut Christus , tanquam caput in membra , et tanquam vitis in palmitem , in 
ipsam virtutem influat , ut inquit Tridentina synodus sess. VI. cap. i6. 
Porro Christus non influit , tanquam caput in membra , vel tanquam vitis 
in palmitem , in hominem solam habentem actualem gratiam propriam vir- 
tutem , quum peccator homo ille supponatur . 

Prob. altera pars prop. 1. Magnus gratiae magister Augustinus in allata 
proxime epist. ad Sixtum inquit : Sed nec ipsa remissio peccatorum sine 
aliquo merito est , si fides hanc impetrat . Neque enim nullum est me- 
ritum fidei , qua ille dicebat , Deus propitius esto mihi peccatori , et de- 
scendit justificatus merito fidelis humilitatis , quoniam qui se humiliat 
exaltabitur . Nomen meriti non sumit hic Augustinus ob rationes allatas 
pro merito de condigno; adcoque meritum intelligit de congruo . II. Fides, 
timor, spes, dilectio, aliaque bona opera cum actuali gratia patrata disponunt 
hominem ad justifleationem , ut in superioribus diximus. Unde meritum 
aliquod in se utique habent ; sed de congruo , non de condigno . III. Me- 
ritum de congruo illud est , cui aliquid rependit Deus cx sui condeceuiia . 
Quumque bona opera per actualem gratiam patrata sint a Deo et superna- 
turalia , Deus rependit illis ex quadauv congruentia justificationem . 

Prob. 3. pars thesis . I. Gratia habitualis non est aequalis in omnibus , 
sed potest augeri in justifleatis, ut supra probavimus. Quare si homo ju- 
stus per actualem gratiam bona opera exercet , debetur illi justitiae suae 
augmentum; alioquin augeretur justiflealio in non operantibus. II. Senten- 
tia isthaec aperte deflnita est in Tridentino concilio sess. VI. can. 3a. III. 
Deus , qui promisit diligentibus se dilectionem, magis se diligentibus majo- 
rem spopondit dilectionem . Ubi autem divina intercedit promissio , habe- 
tur meritum de condigno . Atque ita magis Deum dilegentes majorem de 
condigno promerentur dilectionem , quae justificationis est augmentum . 


Digitized byGoogIe 


350 


CONCLUSIO IV. 


Homo quantumvis justus nequit honis operibus suis promereri 
de condigno perseverantiam Jinalem . 

Prob. I. auctoritate S. P. Augustini, oui innumeris in locis et toto 
libro de dono pers. docet , perseverantiam nnalem esse specialissimum Dei 
donum , quod idem nos fuse probavimus in superiore libro XXVIII, Quod 
si donum est specialissimum , sub meritum de condigno cadere nullo plane 
modo potest, quum ejusmodi meritura justitiae innitatur. Idcirco idem 
Augustinus in lib. de corr. et gr. cap. 8 . scribit . Si a me quaeratur , cur 
eis Deus perseverantiam non dederit , quibus eam , qua christiane viv^- 
rent ^ dilectionem dedit ^ me ignorare respondeo Si ergo confiteris ^ do- 
num Dei esse perseverare in bono usque in finem , cur hoc donum ille 
accipiat , ille non accipiat , puto quod mecum pariter nescis . Et in lib. 
de dono pers. cap. 9 . ait : Ex duobus autem piis , cur huic donetur per- 
severantia usqiie in finem , illi non donetur , inscrutabiliora sunt judi- 
cia Dei . Quod si justus homo finalem promereretur perseverantiam de 
condigno, nec recte S. doctor diceret, se nescire, cur unus, non alter fi- 
nalitcr perseveret, nec recte ad inscrutabilia Dei confugeret judicia. 

Prob. 2 . ratione . Una ex conditionibus ad meritum de condigno re- 
quisitis est divina promissio . Nullibi autem legimus , Deum promisisse , fi- 
nalem se daturum perseverantiam hominibus gratiam etiam habitualem ha- 
bentibus . Immo in Scripturis etiam justis praecipitur, ut cum timore ac 
tremore propriam salutem operentur . 

CONCLUSIO V. 

Homo justus suis bonis operibus vitam promeretur aeternam de condigno . 

Prob. I. Scripturarum oraculis. Sap. cap. 5. habetur: Justi autem in 
perpetuum vivent^ et apud Dominum est merces eorum . Matth. cap. 5. in- 
quit Dominus : Gaudete et exultate , quoniam merces vestra copiosa est 
in caelis . Gemina his habentur LucAe cap. 6 . Ecce enim merces vestra 
multa est in caelo . Apostolus in II. ad Tiinoth. cap. 4* Reposita , in- 
quit , est mihi corona justitiae , quam reddet mihi Dominus in illa die 
justus judex : non solum autem mihi , sed et iis , qui diligunt adventum 
ejus . Et ad Rom. cap. a. scribit : Reddet unicuique secundum opera ejus . 
Apocal. capi' ult. legitur: Exce venio cito ^ et merces mea mecum est, red- 
dere unicuique secundum opera sua . 

Prob. 2 . ex PP. Ignatius martyr in ep. ad Romanos inquit:- Sinite, 
iiL bestiarum esca sim , per quam possim Deum promereri . Rasilius de 
Spir. S. cap. 24- Homo ex operibus justitiae salvatur . Gregorius Nazian- 
zenus orat. XL. hortatur homines ad bona opera , uZ non solum habeant 
gratiae donum , sed etiam praemium consequantur . S. P. Augustinus in 

ep. ad Slxtum : Nulla sunt merita justorum ? Sunt plane ^ quia justi sunt 
sed ut justi Jierent , merita non praecesserunt . S. Prosper ad VI. obj. 
Gallor.. Justificatus homo , id est , ex impio pius factus, nullo praecedens 
te bono merito , accipit donum , quo medio acquirat et meritum . S. Ber- 
nardus serm. 8i. in canU Omne , quod feceris , bonum malumoe , quod qui- 
dem non facere liberum sit , merito ad meritum deputatur . 

Prob. 3. ex conciliis. Arausicanum II. can. 1 8. inquit : Debetur mer- 
ces bonis operibus , si fiant j sed gratia , quae non debetur , praecedit , 
ut fiant . Concilium TrideiUinum sess. VI. can. 3a. ait: Si quis dixerit, 
justificatum bonis operibus , quae ab eo per Dei gratiam , et Jesu Chri- 
sti meritum ... fiunt , non vere mereri augmentum gratiae , vitam aeter- 
nam , et ipsius vitae aeternae , si tamen in gratia decesserit , consecu- 
tionem , anathema sit . 

Prob. 4* ratione . Justificatio est supernaturale Dei donum intrinsecus 
animae inhaerens et illam renovans , ut supra vidimus . Qua de re operibus 
hominis , qui per justificationem renovatus est , dignitatem tribuit aeternae 
vitae . Neque enim ob aliud negant haeretici , hominibus justificatis meri- 
tum inesse de condigno aeternae vitae , nisi quia justitiam non admittunt 
inhaerentem . 

SCHOLION . 

Hic adnotare juvat , veteres nonnullos scholasticos , Durandum nempe , 
Gregorium Ariminensem , aliosque paucos aperte negare , in bonis creaturarum 
operibus meritum inveniri posse de condigno ad vitam aeternam . Sed no- 
mine tantum , non re a nobis dissentiunt . Non re , inquam , quoniam ad- 
mittunt reapse in bonis justorum operibus veram meriti rationem ad vitam 
aeternam . Ubi autem meritum negant de condigno , loquuntur absolute, et 
nulla divina praesupposita promissione , ut patet ex rationibus , quae ab ipsis 
afferuntur . Quod nec nos inficiamur . Nisi enim divina praesupponatur or- 
dinatio , potest profecto Deus justos in hac vita conservare , nec unquam 
dare illis vitam aeternam . Potest creaturas in nihilum , unde illas eduxit, 
redigere . Potest ut supremus Dominus nihil creaturis suis conferre . Atque 
hoc sensu scholastici illi loquuntur . Ast si Dei praesupponatur promissio , 
non potest bonis illis operibus non accedere dignitas , quae ab inhaerente 
justitia exoritur , quod expresse fatetur noster Ariminensis . Immerito ergo 
ob veterum auctoritatem redarguimur ab haereticis . Concilium autem Tri- 
dentinum, ubi de merito loquitur justorum , ab hoc nomine , de condigno , 
consulto abstinet , ne praejudicium afferre videatur veteribus doctoribus . 

CAPUT POSTRILMUM 

Refelluntur haereticorum argumentationes . 

# 

Antequam haereticorum recenseam objectamenta adversus statutas a 

nobis ntilecedente capite propositiones , non abs re erit conditiones referre , 
<|uas ipsi ad meritum reqiHrunt de condigno , meritaque refellere confutatio- 
ne . Tria ergo ipsi requirunt ad veram meriti de condigno rationem . i. Ut 
inter opera nostra , ac vitam aeternam perfecta intercedat aequalitas , quo- 
modo intercedere debet inter datum , et acceptum . 2. Necesse est , inquiunt, 
ut opus nostrum meritorium non sit Deo ex alio titulo debitum . Neque 
enim ea , ad quae tenemur , cadere possunt sub meritum . Atque hoc sen- 
sus Christus Lucae cap. 17. homines totam legem observantes servos appel- 
lat inutiles . 3. Opus illud volunt esse meritorium , quod totum est nostrum, 
non ejus , a quo mercedem expectamus j alioquin remunerator coronabit ope- 
ra sua . Quumque bona nostra opera , subdunt , nullam habeant ex recensi- 
tis conditionibus , ( neque enim inter opera justorum , et vitam aeternam est 
perfecta aequalitas et proportio ) aut indebita sunt Deo , qui est supremus 
Dominus omnium , aut vere nostra dici possunt , quum effectus sint divi- 
nae gratiae . Hinc Lutherani ac Galvinistae concludunt , non inesse operibus- 
nostris meriti de condigno rationem ad vitam aeternam . 

Verum sic philosophando a veritate quam longissime aberrant . Nam 
in primis inter opera bona , et vitam aeternam datur utique aequalitas ac 
proportio ; sed virtutis non entitativae . Animata quippe sunt a gratia sancti- , 
ficante, quae est bonorum operum radix , a qua tantam accipiunt perfectio- 
nem, quantam Deus exigit ut vitam rependat aeternam illis , quibus eam pro- 
misit . Neque enim huic aequalitati ac perfectioni quidquam olRcit , quod 
entitative comparanda non sint cum aeterna vita . Nam etiam actiones Chri- 
sti , secundum suam entitatem consideratae , finitae erant ac limitatae ; et 
nihilominus ob unionem hypostaticam valorern habebant infinitum , praeser- 
tim quum aeternae vitae collatio effectus sit justitiae distributivae, non com- 
nnitativae . Atque haec quoad primam ab haereticis requisitam ad meritum 
de condigno conditionem . 

• Quoad alteram pauca notanda sunt. Quum homo ob libertatem arbitrii 
sit dominus actuum suorum, et Deus neminem ad bene agendum necessitet, si 
homo opera bona eliciat , meriti rationem profecto acquirit , quoniam bene do- 
minio utitur suae libertatisj quamvis ex quo servus sit Dei, teneatur bonum ope- 
rari. Etiam filii delient parentibus obedientiam; et nihilominus dum illam exer- 
cent , quia bene dominio suae libertatis utuntur , meritum sibi coram paren- 
tibus comparant . 

Exponamus et tertiam . Quamvis bona opera nostra a gratia proficiscan- 
tur , non sequitur proinde non esse nostra. Dei videlicet sunt et nostra, 
quoniam non adimit gratia liberum voluntatis arbitrium , quod profecto cum 
gratia movente ac excitante libere operatur simul , ut in superioribus fuse 
probavimus . Falsis protestantiurn principiis hoc modo refutatis , accedamus 
nunc ad difficultatum nodos dissolvendos . Itaque 

Obj. I. cont. r. thesim. Jacobus in cath. epist. cap. 3. inquit : In mul- 
tis offendimus omnes . In 111. Reg. cap. 8. ait Salomon : Non est homo , qui 
non peccet . Quod si non impii modo, sed etiam justi in peccata prolabun- 
tur , jam nulla sunt hominum opera, quae, si in se spectentur , mala non 

sint. II. Et hoc sane sensu Scripturae clocenl , justos poccare , quoniam o- 
mnia illorum opera sunt a cupiditate contaminata . Nam in oratione Domi- 
nica tenentur et justi quotidie «licere : Dimitte nobis debita nostra . 

Resp. ad I. Quando Scripturae affirmant , justos quoque peccare , in- 
telligendae sunt loqui de venialibus, non de lelhalibus peccatis . Nam nequit 
homo etiam justissimus in accepta se continere justitia absque ullo veniali 
peccato , nisi speciale a Deo obtineat privilegium , ut llb. XXVIII. fuse de- 
monstravimus . Atque hoc ipsum catholicum dogma confirmant testimonia 
Scripturae in argumento laudata. Sed aliud est , hominem justum saepe ve- 
nialiter peccare , et aliud , nullum patrare opus , quod a radice cupiditatis 
non sit vitiatum . Nam idem justus , qui opera aliquando facit ex cupiditate 
proficiscentia, adeoque peccat venialitcr , plura operatur ex radice caritatis . 
Quae opera in sua dignitate spectata bona sunt et supernaturalia et meritoria . 

Ad 2. Non inquiunt quotidie justi. Dimitte nobis etc. , ut Deus illorum 
opera declaret veluti pura , quamvis sordida sint et inquinata , ut protestan- 
tes contendunt ; sed orant , ut eis dimittantur delicta venialia , de quibus 
sermo fit in orat. Dominica . Solent adversarii contra hanc nostram thesim 
auctoriute abuti aliquorum PP. , ut Chrysostonii in cap. ii. ep. ad Rom., 
Cypriani in exposit. orat. Dom. , Augustini lib. II. de peccat, mer. cap. 7.,' 
Gregorii M. lib. IX. moral. cap. 26. Sed eodem loquuntur sensu patres , ac 
sacrae Scripturae mox explicatae . 

Obj. 2. adv. ait. prop. Quum dicat Apostolus in I. ad Timoth. cap. r. 
Justo non est lex posita , et in II. ad Corinth. cap. 3. Xjbi Spiritus Domi- 
ni , ibi libertas , non tenentur justi ad legis observationem y ac propterea 
non sunt iis necessaria opera bona ad vitam consequendam sempiternam . 

Resp. Lex , juxta Apostolum , non est posita justo , quoniam non vi, 
non coacte , sed lubens ac sponte justus se legi submittit . Unde S. P. Au- 
gustinus in lib. de spir. et litt. cap. 10. inquit , justum apprehendere ju- 
stitiam per legem , quae caritatem inspirat , non per legem, quae sit tanquain 
suadens ac terrens paedagogus. Eodem modo aliud explicat S. doctor te- 
stimonium in hb. de nat. et gr. cap. i>7* Sub Ic^e est enim , ejui timore 
supplicii , quod lex minatur , non amore justitiae , se sentit abstinere ab 
opere peccati . Et liberi dicuntur justi ea libertate , qua nos donavit Chri- 
stus Jesus , ut alibi scribit Apostolus . 

Obj. 3. adv. 4. thes. Quamvis aeterna vita et sanctificantis gratiae aug- 
mentum sint dona specialissima Dei , nihilominus possunt justi mereri de 
condigno et viuim aeternam , et habitualis gratiae augmentum . Etsi ergo 
finalis perseverantia sit et ipsa donum specialissimum Dei , poterit tamen a 
justo de condigno promereri . II. Praesertim quum promissa sit justis una 
cum vita aeterna etiam finalis perseverantia tanquam bravium . Nam ne- 
quit justus vitam adipisci aeternam , nisi tanquam necessarium medium 
perseverantiam habeat finalem . Quum ergo aeterna vita promissa est justis 
bene operantibus , promissa quoque intclligitur perseverantia finalis , quae 
comparate ad vitam aeternam est medium , comparate autem ad gratiam 
habitualem est finis et merces. III. Quae adeo vera sunt , ut teneaiitur iu- 

sti perseverantiam finalem in bonis operibus a Deo quotidie petere . Unde 
cadit et ipsa sub meritum de condigno . Hinc S. Augustinus in lib. de do- 
no pers. cap. 6. de eadem perseverantia inquit : lloc ergo Dei donum sup- 
pliciter emereri potest : sed cum datum fuerit , amitti contumaciter non 
potest . IV. Regnum caelorum petitur a nobis in oratione Dominica dicens 
tibus , Adveniat regnum tuum j nec proinde sequitur , regnum caelorum 
non esse inercedem . Quare ex quo petimus perseverantiam , non sequitur, 
non esse praemium et coronam . 

Resp. ad I. Disparilatis ratio est , quod aeterna A-ita donum simul sit 
et bravium , seu merces , sic in sacris litteris appellata , ut supra dictum 
est , quia fuit a Deo expresse promissa bene operantibus . Id ipsum quoque 
de habitualis gratiae legitur augmento , quod repromissum est diligentibus 
Deum . Ast ubinam in Scripturis legitur , perseverantiam finalem esse mer- 
cedem a Deo bene operantibus repromissam ? Immo traditur oppositum , qu- 
um semper dicatur donum Dei singulare ac specialissimum . 

Ad 2 . Si argumentum consisteret , demonstraret etiam , promereri pos- 
se de condigno gratiam habitualem , et ipsam quoque fuisse a Deo promis- 
sam gratiam habentibus actualem , cujus respectu merces esset atque finis,- 
quamvis respectu finalis perseverantiae ac aeternae vitae esset medium . Nam 
gratia habitualis est revera medium ad aeternam vitam necessarium ; ac pro- 
inde ex quo vita aeterna sit a Deo promissa , subintelligeretur etiam pro- 
missa gratia habitualis , quod absurdissimum est . Hoc ipsum dici quoque 
posset de gratia actuali . Perseverantia itaque finalis in sacris litteris appel- 
latur semper donum, et quidem singularissimum , nunquam merces ac finis. 
E contra vero vita aeterna , quae non raro donum dicitur et gratia , quam 
saepissime appellatur etiam merces , praemium , linis , corona , bravium . Et 
rursus promissa dicitur non cuilibet justo, sed homini finalem habenti per- 
severantiam . Qui perseveraverit usque in finem , hic salvus erit , inquit 
Christus Matth. cap. lo. 

Ad 3. S. P. Augustinus loco in argumento laudato affirmat , posse ho- 
minem de congruo , non de condigno vitam aeternam emereri . Quod ex 
iisdem deprehenditur ab Augustino prolatis verbis . Appellat namque ibi per- 
severantiam donum , aitque emereri plane posse , sed suppliciter . Ast quod 
est donum , quodque per orationem impetratur , non est merces , non prae- 
mium , sed singulare beneficium , juxta illud ejusdem Augustini : Oratio 
est certissima gratiae testificatio . 

Ad 4- Per illa verba , Adveniat regnum tuum , non petimus nos vi- 
tam aeternam , sed ipsam perseverantiam finalem , ut docet Augustinus lib. 
de dono persev. cap. 2 . dicens : Quid ? Cum dicimus , Veniat regnum tuum, 
num aliud poscimus , nisi ut veniat et nobis , quod esse venturum non 
dubitamus omnibus sanctis ? Ergo et hi , qui jam sancti sunt , quid orant, 
nisi ut in ea sanctitate , quae illis data est , perseverent ? Neque enim 
aliter eis veniet regnum Dei , quod non aliis , sed his , qui perseverant 
usque in finem , certum est esse venturum . 

Obj. 4- 5- ihes. Psal. CII. haec habentur : Coronat te in miseri- 


Digitized byGoogIe 


355 

cordia , et miserationibus . Isaiae cap. 55. Venite , emite absque argento , 
et absque ulla commutatione vinum et lac. Ad Rom. cap. 6. inquit Apo- 
stolus : Gratia Dei vita aeterna . Et ad Ephes. cap. 2. subdit : Gratia 
enim salvati estis per fidem., et hoc non ex vobis j Dei enim donum est^ 
non ex operibus , ut ne quis glorietur. Quod si bonis operibus promererentur 
justi vitam aeternam , non gratia haec et misericordia , ut in Scripturis ap- 
pellatur , sed merces ac bravium dicenda foret . 

Resp. Vita aeterna in sacris litteris dicitur gratia, donum, misericordia , 
et dicitur etiam merces, praemium, corona, bravium . Et merito hisce nomi- 
nibus insignitur. Nam, ut S. P. Augustinus ait in ep. ad Sixtum , Ipsa vi- 
ta aeterna meritis praecedentibus redditur : tamen quia eadem merita , 
quibus redditur, non a nobis parata sunt per nostram sufficientiam , sed, 
in nobis facta per gratiam , etiam ipsa gratia nuncupatur , non ob aliud , 
nisi quia gratis datur ; nec ideo quia meritis non datur , sed quia data 
sunt et ipsa merita, quibus datur. Solutio haec ad omnia valet solvenda argu- 
menta, quae ex similibus elici possunt Scripturae testimoniis . Nihilominus ex- 
ponamus singula , ut quam perditae caussae tutores sint videant haeretici . 

Ad I. ergo respondeo ejusdem Augustini verbis, qui in lib. de gr. et 
lib. arb. cap. 9. exponens allata in argumento psalmistae verba inquit : 
Numquid non corona bonis operibus redditur? Sed quia ipsa bona opera ille 
in nobis operatur , de quo dictum est , Deus est enim , qui operatur in 
vobis et velle , et operari pro bona voluntate , ideo dixit psalmus : Coronat 
te in miseratione et misericordia j quia ejus miseratione bona operamur, 
quibus corona redditur . 

Ad 2. Isaias litteraliter loquitur de terra Canaan , mystice vero de vo- 
catione ad fidem ; quae duo profecto dona Dei sunt . Quod si de aeterna 
intelligendus sit vita , verbum , emite , a propheta usurpatum satis demon- 
strat , exhibenda esse merita nostra tanquam pretium ad illam comparandam . 
Et ideo ait , sine argento , et absque ulla commutatione ; ut nempe demon- 
stret, non hujus saeculi bonis commutabilibus, sed operibus a divina gratia ani- 
matis vitam aeternam comparari , ac etiam ut doceat, ex consecutione glo- 
riae, quae fit ab hominibus, nullam accedere intrinsecam Deo gloriam. 

Ad 3. solvendum do verba S. P. Augustini ex ep. ad Sixtum deprom- 
pta : Cum posset dicere , et recte dicere , Stipendium autem justitiae vita 
aeterna , maluit dicere , Gratia autem Dei vita aeterna ,* quia ejus mi- 
seratione bona operamur , quibus corona reddetur . 

Ad 4- Apostolus inquit , per fidem nos salvos fieri , Gratia salvati 
estis per fidem , et non per opera mere naturalia . Addit deinde ; TSfon ex 
operibus , quoniam opera sunt a fide , non fides ab operibus . JSe dice- 
rent ( homines ), se suis operibus donum tale ( fidei ) meruisse , conti- 
nuo subjecit , non ex operibus , ne forte quis extollatur . JSon quia ne- 
gavit aut evacuavit opera bona , cum dicat , Deiun unicuique reddere se- 
cundum opera ejus \ sed quia opera sunt ex fide , non ex operibus fi- 
des. Ita in hunc Pauli testimonium scribit S. P. in lib. de grat. et lib. arb. cap. 7. 

Obj, 5. adv. eamd. thesim. Ut quis vitam aeternam de condigno possit 

dromereri , requiritur etiam per catholicos universae legis observatio . Quam 
impossibilem esse multiplici ratione patet . I. Jacobus in epistola sua cap. 3. 
ait , In mullis offendimus omnes , neminem prorsus excipiens . II. Nemo ici 
hoc infirmitatis statu diligere valet Deum amore perfecto ; quod tamen re- 
quiritur , ut primum legis adimpleatur mandatum , Diliges Dominum De~ 
um tuum ex toto corde tuo eic. III. Quum concupiscentia nobis insit us- 
que ad agone:n , quis praeceptum illud , Non concupisces , servare poterit ? 
1V^ Ait quam saepissime S. P. Augustinus , Deum conferendo nobis vitam 
aeternam , non merita nostra , sed dona sua coronare . V. Et S. Bemardus 
aflirmare non dubitat , non facturum Deum injuriam justo , si vitam aeter- 
nam ci denegaret . 

Resp. ad i . Dicens Jacobus , In multis offendimus omnes ^ de offen- 
.sionc loquitur veniali, seu de levi legis transgressione , quae meriti rationem a 
bonis operibus justi non aufert, quum caritatem minuat tantum, non extinguat. 

Ad 2 . Quamvis caritatis praeceptum nequeat ab homine viatore per- 
fecte adimpleri , quomodo fit a beatis in patria , adimpletur tamen perfecte 
ea perfectione , quae convenit viatoribus , quaeque in eo consistit, ut om- 
nem justus impendat conatum in caritatis gradibus augendis j quod sufficit, 
ut ipse maximum decalogi adimpleat mandatum . 

Ad 3. Tunc homo /plene praeceptum. Non concupisces^ observat, 
quando concupiscentiae ad malum tentanti atque pellicienti assensum deli- 
berate non praebet . Quare falsum est , impossibilem homini esse totius le- 
gis observationem . 

Ad /f. Quoniam nemo meritum de condigno absque Dei gratia sibi 
comparare potest, ideo Augustinus ait, Deum merita nostra coronando coro- 
nare opera sua . 

Ad 5. Optime cum Bernardo ajunt alii quoque patres , non teneri De- 
um conferre gloriam justis , si absolutum spectemus supremum Dei domi- 
nium , vel opera tantum justorum , Dei promissione praecisa . Ast divina 
praesupposita praedestinatione aU|ue promissione , quum Deus se ipsum ne- 
gare non possit, nequit absque injuria justis hominibus denegare mercedem . 

Obj. postremo cont. eamd. prop. Ex catholico de merito operum ad 
vitam comparandam aeternam dogmate plura sequuntur absurda . I. Nid- 
lum esset inter vetus ac novum testamentum discrimen . In veteri namque 
necessaria erant opera ; ast in novo absque ulla conditione aeterna pro- 
mittitur vita . II. Tolleretur ab evangelii sectatoribus ca libertas , de qua 
loquitur Apostolus , quaeque profluit cx fide . Praeter namque fidem neces- 
saria forent etiam opera . III. Si bonis operibus inesse dicamus meritum de 
condigno , facimus Deum creaturarum debitorem j quod supremo illius do- 
minio repugnat . 

Resp. ad i. Decipiuntur adversae sententiae patroni , si utriusque te- 
stamenti discrimen in eo statuunt , quod in veteri , non autem in novo 
necessaria sint opera . Vetus quippe lex in hoc a nova differt , quod haec 
habeat mysteria, illa figuras et umbras ; haec promissiones contineat caele- 
stes , illa terrenas ; haec caritatem , illa timorem inspiret , Ceterum in utro- 

que testamento necessaria sunt opera, quibus de condigno merces aeterna 
fepen datur . 

Ad 2 . In hoc christianae legis consistit libertas , quod modo liberi si- 
mus a peccato et a judaicis ritibus, nec non per gratiam et caritatem non 
servi , sed filii simus in Christo Jesu ; quod quidem bonorum operum ne- 
cessitatem plane non excludit , sed supponit . 

Ad 3. Jam diximus, Deum debitorem reddi nostrum , non aliquid a 
nobis accipiendo emolumenti , quum nostri indigus non sit , sed vitam no- 
bis aeternam promittendo . Quare sibi potius , quam nobis debitorem se fa- 
cit . Atque hic, dum quinto institutionum nostrarum tomo finem ponimus, 
Deum bonorum omnium datorem deprecamur , ut creaturis suis divino re- 
bellibus lumini gratiam impertiri dignetur, qua in viam redeuntes veritatis 
ia uno spiritu fidei supremo omnium Domino nobiscum serviant . 

